
INTRODUCERE 


Omul, a cărui biografie şi a cărui personalitate Îmi pro- 
pun să le înfăţişez în această carte, reprezintă unul dintre 
cele mai uimitoare fenomene ale istoriei lumii; aşa se şi 
explică faptul că despre el s-au scris, se scriu şi se vor mai 
scrie multe tomuri. 

Măcelul mondial din 1914—1918 a trezit din nou, ac- 
centuînd şi mai mult, interesul pentru omul recunoscut în 
unanimitate de către specialişti ca cel mai mare geniu mi- 
litar din istoria universală. Oameni cu totul lipsiţi de talent 
de tipul lui Nivelle în Franţa, Moltke-nepotul şi Falkenhayn 
în Germania, Rennenkampf şi lanuşkevici în Rusia, French 
şi Haig în „Anglia au făcut prin marele lor număr ca pină 
şi nişte mărginiţi cum sînt Ludendorf, Foch sau Alexcev 
să fie consideraţi strategi geniali; dar toţi aceşti neputin- 
cioşi conducători ai unor armate de milioane de oameni au 
dovedit incontestabil, prin însăşi existența lor, că războiul 
şi posibilitatea de a dispune. de mari armate sînt tot atît de 
puţin capabile să creeze, prin ele însele, comandanţi de oști 
geniali, pe cît de puțin posibil ar fi, de pildă, ca o carieră 
întreagă de cea mai bună marmură de Carrara să nască un 
Phidias sau un Michelangelo. După războiul mondial, acest 
adevăr a fost recunoscut ca absolut incontestabil, fapt care 
în mod firesc a stimulat şi mai mult interesul pentru cei 
cîţiva mari maeştri ai războiului : Hannibal, Cezar, Suvorov 
şi, bineînţeles, în primul rînd pentru „cel mai mare dintre 
cei mari“ — Napoleon. 

Războaiele, asalturile, campaniile, invaziile sînt nece- 
sare, socotea Napoleon, pentru a-l înfrînge pe inamic şi a-i 

impune astfel voinţa ta, pentru a-l supune pe multă vreme, 
temeinic, „pe vecie“, urmînd a croi pe viitor istoria ţării 
învinse după bunul tău plac, iar, dacă lucrul acesta nu este 
pe deplin realizabil dintr-o dată, atunci cel puţin a-i in- 
tluenţa istoria. Napoleon nu a urmărit niciodată victorii 
sterpe, adică victorii care nu aduc avantaje politice directe. 

Desigur, numai În perioada naivă a istoriografiei idea- 
liste şi, mai cu seamă, a variantei ei numită „şcoala eroică“ 
s-a putut atribui lui Napoleon rolul de creator al istoriei 
mondiale a epocii sale, creator care i-ar fi imprimat şi con- 
ţinutul de idei, şi semnificația generală în dezvoltarea 
omenirii. 

După ce a sugrumat revoluţia. franceză, Napoleon a 
căutat să şteargă orice amintire a ei: în decembrie 1800, a 
reprimat fără milă pe lacobini nu pentru vina de a fi pus 
„maşina infernală“ (în scurt timp aflase că ei nu avuseseră 
nici un amestec în această chestiune), ci exclusiv pentru mo- 
tivul că erau republicani şi că nu voiau să trădeze pînă la 
capăt tradiţia revoluţionară de dragul unei zgomotoase glorii 
şovine. Pornit pe calea reacţiunii politice, Napoleon a făcut 
tot ceea ce îi era necesar, în primul rind şi mai mult ca 
orice, marii burghezii comerciale şi industriale ; toată poli- 
tica sa internă şi externă a construit-o astfel, încît mai întti 
de toate să fie satisfăcute în întregime interesele acestei clase. 

Despot, el a înlăturat orice idee de libertate, oricit de 
vagă, din viaţa de stat şi socială a imperiului său ; în tot 
timpul domniei lui Napoleon, imensul imperiu a fost cu- 
fundat în cea mai „desăvârşită tăcere. Voia să-i conducă pe 
toți, să poruncească tuturor. Lucrurile mergeau pînă acolo 
încît, la curtea sa, înalții demnitari şi generalii nu se căsă- 
toreau decit la ordinul său direct, şi aceste căsătorii se des- 
făceau tot aşa, atunci cînd găsea el că e necesar. 

Războaiele pustiiseră Franţa. În 1814—1815 erau sate în 
care nu se mai găseau bărbaţi peste virsta de 15 ani sau 
sub 70 ani. Împotriva spiritului revoluţionar al muncitorilor 
a luptat cu cea mai cruntă dirzenie şi consecvență. Şi-a dat 
seama. de aceasta şi, cu sinceritatea ce-l caracteriza, a spus 
odată că muncitorii n-au motive să-l iubească pentru că 
„l-a găsit în mizerie şi-i lasă tot în mizerie“. A uitat să mai 
adauge că nici unul dintre guvernele revoluţiei burgheze 
înăbușite de el n-a ajuns la o virtuozitate atît de mare în 
împilarea totală a clasei muncitoare, ca Napoleon, care, prin 
introducerea acelei speciale „cărţulii de muncă“, a lipsit 


8 


complet pe muncitori de orice posibilitate de a-şi apăra cît 
de cît interesele împotriva exploatării patronale, 

` Prinţul D A. Viazemski, contemporan mai virstnic şi 
prieten al lui Puşkin, care a trăit toată perioada domniei lui 
Napoleon, spune că, în tot timpul Primului Imperiu, în 
întreaga Europă au domnit împilarea, spaima şi nesiguranța 
zilei de mîine. Nimeni nu putea şti ce se va întîmpla a doua 
zi cu el sau cu ţara sa, rimeni nu putea fi sigur că Napoleon 
nu pregăteşte cumva vreo lovitură neașteptată. Albert Van- 
dal, entuziastul admirator al lui Napoleon, vorbeşte foarte 
delicat şi, cum s-ar spune, elegant, despre „graniţele mobile“ 
ale imperiului înfiinţat de eroul său favorit. Dar cititorul, 
care-şi va da seama clar ce însemna o astfel de „graniță 
mobilă“, îl va crede uşor pe prinţul Viazemski ŞI va înţe- 
lege pentru ce împilarea ŞI spaima au domnit în toată Eu- 
ropa în aceste timpuri sîngeroase. Hotarele imperiului na- 
poleonian se deplasau nu numai în timpul războaielor şi 
imediat după ele, ci şi în scurtele răstimpuri dintre răz- 
boaie. La momentul prielnic dădea un decret, apoi alipea 
necondiţionat la imperiul său ţara vizată. Tratatele nu 
aveau pentru el nici cea mai mică importanţă. Jaful siste- 
matic şi oficial nu se mai sfirşea în ţările în care el avea 
practic posibilitatea să dispună. Cu toate că şi-a condus ţara 
din război în război, Napoleon a lăsat Franţa într-o situaţie 
financiară satisfăcătoare, aproape fără datorii (în comparaţie 
cu situaţia Angliei care, timp de 40 de ani, n-a putut scăpa, 
de datoriile contractate, în epoca lui Napoleon), i iar istoricii 
francezi „patrioţi“, pe care faptul îi înduioşează atit de 
mult, uită că acest strălucit rezultat se datoreşte tocmai 
nesfirşitelor şi nemaipomenitelor jafuri la care au fost su- 
puse ţările subjugate. 

Cititorii acestei cărţi ne-au întrebat adesea dacă războa- 
iele lui Napoleon pot fi numite războaie imperialiste, cum 
le numesc eu, avind în vedere că imperialismul, în sensul 
în care îl înţelegem astăzi, n-a existat la începutul secolului 
al XIX-lea. Desigur, pot şi chiar trebuie să fie numite aşa, 
pentru că denumirea de „război imperialist“ se potriveşte 
cu toată exactitatea cuceririlor lui Napoleon, date fiind ca- 
racterul şi conţinutul lor. De altfel, V. I. Lenin s-a referit 
de multe ori la chestiunea aceasta, iar în perioada vestite- 
lor sale cuvintări referitoare la pacea de la Brest-Litovsk a 
spus: „Războaiele imperialiste ale lui Napoleon au durat 
mulţi ani; ele au cuprins o întreagă epocă şi au vădit o 

neobişnuit de complicată rețea de raporturi imperialiste care 
se împleteau cu mişcări de eliberare naţională“. Şi, ca şi 
cum ar fi prevăzut întrebarea cititorilor cărţii mele, el a 
inut să specifice : „Prin imperialism înțeleg aici jefuirea 
unor ţări în general, prin război imperialist — război din- 
tre tilhari pentru împărţirea unei asemenea prăzi.“ t Pentru 
țările vasale, cuceririle lui Napoleon au însemnat înrobire 
politică şi jaf nestingherit, dus sub tot felul de pretexte. 
Marea burghezie franceză trebuia să stăpînească economi- 
ceşte continentul european subjugat. Ea ti ajuta lui Nap6- 
leon să-şi păstreze puterea absolută în ţara ei şi în Europa. 
lată ce a reprezentat deci sistemul imperiului napoleonian. 
Dar acesta e numai un aspect al tabloului prezentat de 
dominaţia lui Napoleon, şi a ne opri aici ar însemna să nu 
înţelegem pe deplin importanţa istorică a activităţii acestui 
om extraordinar. 

A nega faptul evident şi incontestabil că ceribila suibju- 
gare a Europei feudale absolutiste de către Napoleon a avut 
o însemnătate istorică pozitivă, progresistă, nu ar fi nici 
just, şi nici demn de un om de ştiinţă cît de cît serios. 

Ceea ce au spus Marx şi Engels despre Germania se po- 
triveşte şi altor ţări ale continentului: „Dacă Napoleon ar 
fi rămas învingător în Germania, el ar fi înlăturat, în con- 
formitate cu cunoscuta sa formulă energică, cel puţin trei 
duzini de suverani iubiţi. Legislaţia şi administraţia franceză 
ar fi constituit o bază solidă pentru unitatea germanilor şi 
ne-ar fi scutit de o umilinţă care a durat 33 de ani şi de 
tirania Bundestagului... Cîteva decrete napoleoniene ar fi 
desfiinţat toate vechiturile medievale, toate clăcile şi dij- 
mele, toate dispensele şi privilegiile, întreaga economie feu- 
dală şi patriarhală care ne apasă şi acum pretutindeni în 
numeroasele noastre patrii.“ ? | 

Napoleon a dat feudalismului lovituri atît de hotări- 
toare, încît acesta nu s-a mai putut ridica niciodată ; toc- 
mai În aceasta constă valoarea progresistă a epopeii istorice 
legate de numele său. 

Ca realitate istorică, Napoleon este un fenomen care nu 
se va mai putea repeta nicăieri şi nicicînd, pentru că de aci 
Înainte, nicăieri şi nicicînd nu va mai exista în istoria lumii 
o situaţie identică aceleia care a existat în Franţa şi în Eu- 


1 V, I. Lenin, Opere, ES.P.L.P., 1955, vol. 27, pag. 34. 
2 Marx, Engels, Opere, vol. 5, Editura Politică, 1959, pag. 328. 

ropa la sfîrşitul secolului al XVIII-lea şi începutul secolului 
al XIX-lea. 

Scopul principal al acestei cărţi este de a da o imagine 
cît mai clară a vieţii și activității primului împărat fran- 
cez, de a-l prezenta ca om, ca figură istorică, cu însuşirile, 
talentele şi năzuinţele lui. Lectura acestei cărţi presupune 
din partea cititorului cunoaşterea, fie chiar în linii generale, 
a &pocii, a forţelor istorice care au acţionat în această epocă, 
a structurii de clasă specifice societăţii din Franţa postrevo- 
luţionară şi din Europa feudală absolutistă. 

În această Europă, Napoleon a avut rolul de a da lovi- 
turi teribile orînduirii feudale. Cine nu cunoaşte istoria im- 
periului napolconian nu va înţelege nimic din toată istoria 
Europe de la 1815 şi pînă la 1848. 

Cititorul care cunoaşte cît de cît literatura despre Na- 
poleon va trebui să recunoască un fapt: caracterizarea pe 
care o fac aici, favorabilă sau nefavorabilă, nu coincide cu 
nici una dintre cele făcute împăratului de către istoriogra- 
fia burgheză, indiferent dacă e vorba de lucrări scrise de 
cei ce l-au condamnat sau de cei ce s-au întrecut în laude 
la adresa lui. Lucrul acesta a fost posibil pentru simplul 
motiv că am căutat să studiez cu toată obiectivitatea această 
complexă şi gigantică figură şi am urmărit nu numai (şi nu 
atit) motivarea faptelor sale, cît prezentarea 'semnificaţiei 
lor istorice. Napoleon e un fenomen al naturii, spunea unul 
dintre duşmanii săi înfocaţi, publicistul austriac Gentz, pe 
care convingerea aceasta nu-l împiedica să atace cu patimă 
„fenomenul naturii“. „Predestinat împlinitor al unor vreri 
ascunse“ — ca să mă folosesc de cuvintele spuse de Puşkin 
referitor la împăratul francez — Napoleon m-a interesat 
aici tocmai din acest punct de vedere: cum şi-a împlinit 
el grandiosul său rol istoric. 

Cartea de faţă nu este o operă de popularizare, ci rezul- 
tatul unor cercetări independente, o prezentare concisă a 
concluziilor la care a ajuns autorul prin studierea unor ma- 
teriale de arhivă sau publicate. Aceste materiale, dintre care 
unele descoperite de autor, au fost studiate de el cu prilejul 
întocmirii celor două monografii asupra blocusului con- 
tinental şi a lucrării asupra situaţiei presei în timpul lui Na- 
poleon. Li s-au adăugat, fireşte, şi unele izvoare ce privesc 
și alte laturi ale activităţii lui Napoleon. 


Capitolul I 
TINERETEA LUI NAPOLEON BONAPARTE 


La 15 august 1769, în orăşelul Ajaccio din insula Cor- 
sica, Laetitia Bonaparte, în vîrstă de 19 ani, soția unui nobil 
localnic care profesa avocatura, simţi pe neaşteptate, în timp 
ce era în afara casei, apropierea durerilor facerii. Alergă 
repede spre casă şi, abia ajunsă în salon, dădu naştere unui 
copil. Cum în acel moment nu se găsea nimeni prin apro- 
piere, copilul căzu din pîntecele mamei pe podea. În felul 
acesta, familia lui Carlo Bonaparte, avocat fără avere din 
orăşelul corsican Ajaccio, se mări cu încă un suflet. Tatăl 
hotări să dea fiului său o educaţie franceză, şi nu corsicană. 
Şi atunci cînd băiatul crescu, făcu demersuri să fie înscris 
bursier într-unul din aşezămintele militare franceze, întru- 
cît, avind o numeroasă familie, n-avea mijloace să-şi dea 
fiul la învăţătură pe cont propriu. 

După ce aparținuse mult timp Republicii comerciale a 
Genovei, Corsica se răsculaşe împotriva acesteia şi, în 1755, 
sub conducerea lui Paoli, un proprietar funciar localnic, iz- 
butise să-i alunge pe genovezi. Fusese, pesemne, o răscoală 
a nobilimii mărunte şi a micilor proprietari de pămînt, sus- 
ţinuţi în această împrejurare de vînători, de crescătorii de 
vite din munţi, de sărăcimea puţinelor oraşe ale insulei, în- 
tr-un cuvînt, de către o populaţie dornică să scape de. jugul 
administrativ și fiscal, de exploatarea neruşiriată din partea 
unei republici de negustori ce-i era cu totul străină. Răscoala 
fusese încununată de succes şi, începînd din 1755, Corsica 
îşi continuă existenţa ca stat independent sub conducerea 
lui Paoli. În această insulă, mai ales în regiunea de mijloc, 
dăinuiau încă puternice rămăşiţe ale orinduirii gentilice. 
Populaţia era împărţită în clanuri, adesea încleştate în răz- 

boaie lungi şi îndirjite. Răzbunarea singelui — vendetta — 
era în mare cinste, şi nu rareori se întîmpla ca ea să se 
termine cu măceluri uriaşe între clanuri. 

În 1768, Republica Genovei vîndu regelui Franţei, Ludo- 
vic al XV- lea, „drepturile“ sale asupra Corsicii (drepturi care 
de fapt nu mai existau) şi, în primăvara anului 1769, trupele 
franceze nimiciră detaşamentul lui Paoli. (Evenimentul avu 
loc în mai, cu trei luni înainte de naşterea lui Napoleon.) 
Corsica fu proclamată posesiune franceză. 

Astfel, copilăria lui Napoleon se scurse chiar în anii cînd, 
pe de o parte, în insulă mai erau încă vii regretele după o 
independenţă politică din nou şi pe neaşteptate pierdută, şi 
cînd, pe de altă parte, mulţi, dintre proprietarii funciari şi 
dintre burghezii de la oraşe începuseră să se gindească cu 
toată seriozitatea să devină cu trup şi suflet supuşi loiali ai 
Franţei. Carlo Bonaparte se alătură partidului „francez“, însă 
micul Napoleon îl regreta pe Paol, apărătorul izgonit al 
Corsicii, şi ura pe veneticii francezi. 

încă din fragedă copilărie, Napoleon se dovedi a fi un 
temperament iute şi neliniștit. „Nimic nu-mi impunea — Îşi 
amintea el mai tîrziu — eram pornit pe gilceavă şi bătaie, şi 
nu mă temeam de nimeni. Pe unii îi băteam, pe alţii îi zgt- 
iam, şi toţi se temeau de mine. Cel mai mult a suferit de pe 
urma mea fratele meu Joseph. Îl băteam şi îl muşcam. Şi 
tot el era cel certat, fiindcă, pînă să-și revină din spaimă, eu 
mă duceam la mama să mă pling. Perfidia aceasta îmi era 
de folos, căci altfel, mama mea, Laetitia, nu mi-ar fi trecut 
cu vederea manifestările de brutalitate şi m-ar fi pedepsit 
ca pe un bătăuş ce eram !“ 

De copil, Napoleon a avut o fire irascibilă şi fără as- 
tîmpăr. Mama sa îl iubea, dar creşterea pe care i-a dat-o 
atît lui, cît şi celorlalți copii a fost destul de aspră. Cu toate 
că nu le lipsea nimic, familia Bonaparte ducea totuşi o viaţă 
modestă. După cît se pare, tatăl era un om bun la suflet şi 
lipsit de voinţă. Adevăratul cap al familiei era Laetitia — 
femeie hotărttă, severă, muncitoare, în mîinile căreia era 
educaţia copiilor. Napoleon a moştenit de la mama sa dra- 
gostea de muncă şi de ordine riguroasă în treburi. 

Situaţia din această insulă izolată de restul lumii, cu popu- 
laţia ei de munteni şi de pădureni destul de sălbatici, ne- 
sfîrşitele ciocniri dintre clanuri, vendetta, duşmănia ascunsă 
cu grijă, dar aprigă, împotriva veneticilor francezi, toate 
acestea au impresionat puternic pe micul Napoleon. 

În 1779, după mari stăruințe, tatăl izbuti să-i ducă în 
Franţa pe cei doi fii ai săi mai mari — Joseph şi „Napoleon 
— şi să-i înscrie la colegiul din Autun. În primăvara ace- 
luiaşi an, Napoleon, pe atunci În vîrstă de zece ani, fu mu- 
tat ca bursier al statului la școala militară din Brienne, în 
răsăritul Franţei. 

Aici, el rămase acelaşi copil ursuz şi nesociabil. Se su- 
păra repede şi ţinea supărarea ; nu căuta prietenia nimănui, 
se purta cu toată lumea fără respect, neprietenos sau cu ră- 
ceală şi, în ciuda puţinătăţii sale fizice şi a vîrstei fragede, 
era foarte sigur de sine. Colegii au încercat să-l tachineze 
şi să ridă pe seama accentului său corsican, dar citeva încă- 
ierări purtate cu înverşunare şi nu fără succes (deşi nu fără 
vătămări) de micul Bonaparte i-au convins repede că aceste 
ciocniri nu erau fără primejdii pentru el. Învăţa excelent, 
îşi însuşise foarte bine istoria Greciei şi a Romei. Îl pasio- 
nau, de asemenea, matematicile şi geografia. Profesorii aces- 
tei şcoli militare de provincie nu erau prea tari în ştiinţele 
pe care le predau, aşa că micul Napoleon îşi completa cu- 
noştinţele prin lecturi particulare. În această perioadă, ca și 
mai tirziu, cl citea întotdeauna foarte mult şi foarte repede. 
Patriotismul său corsican mira şi îndepărta de el pe colegii 
săi francezi: pe atunci, francezii mai erau încă pentru el 
neamul străin, veneticii, cotropitorii insulei natale. Alt- 
minteri, cît a stat la Brienne, nu a avut altă legătură cu 
patria sa îndepărtată decît scrisorile de la părinţi, căci fa- 
milia nu avea mijloace să-l aducă acasă în timpul vacanţelor. 

În 1784, la vîrsta de cincisprezece ani, sfirşi cu succes 
cursurile şcolii din Brienne şi trecu la şcoala de ofiţeri din 
Paris. Acolo erau concentrate forțe didactice de prima 
mină : este de „ajuns să amintim că printre profesori se nu- 
mărau renumitul matematician Monge şi astronomul La- 
place. Napoleon urma cursurile și citea cu pasiune. Aci avea 
ce şi de la cine să înveţe. Dar, chiar din primul an de stu- 
dii, îl ajunse o nenorocire. Se înscrisese la şcoala de ofiţeri 
din Paris la sfîrşitul lunii octombrie 1784, iar în februarie 
1785 muri tatăl său de aceeași boală care avea să-l răpună 
şi pe el mai tîrziu — cancer la stomac. Familia rămînea 
aproape fără nici un sprijin. Pe fratele său mai mare, Joseph, 
nu se putea conta : era şi incapabil, și leneş. Tînărul elev-ofi- 
ter de şaisprezece ani luă asupră-şi grija mamei, a fraţilor și 
a surorilor. După un an de şcoală militară la Paris, în ziua 
de 30 octombrie 1785, el intră în armată cu gradul de sub- 

locotenent, fiind repartizat la un regiment din Valence, în 
sudul ţării. 

Tînărul ofiţer o ducea greu. 'Trimitea mamei sale cea mai 
mare parte din soldă, oprindu- -şi pentru el doar atît cît îi 
era necesar pentru cea mai modestă hrană. Nu-şi permitea 
nici cea mai mică distracție. Îşi petrecea tot timpul liber ci- 
tind cărți, pe care 1 le imprumuta un anticar ce-şi avea pră- 
vălia în aceeaşi casă unde locuia şi el. Fugea de lume ; nu 
voia şi nici nu putea duce o viaţă cît de cît mondenă, fiindcă 
era sărăcăcios îmbrăcat. Citea cu nesaţ, cu o pasiune nemal- 
întîlnită, umplind caiete întregi cu note şi rezumate. 

Cărţile de istorie militară, de matematici, de geografie, 
descrierile de călătorii îl interesau în mod deosebit. Citea, 
de asemenea, filozofie. În această perioadă îi citi el pe cla- 
sicii literaturii iluministe a secolului al XVIII-lea — Voltaire, 
Rousseau, d'Alembert, Mably, Raynal. 

E greu să se stabilească cu precizie momentul cînd s-au 
ivit primele semne ale aversiunii, ce avea să-i fie atit de ca- 
racteristică, faţă de ideologii burgheziei revoluţionare e şi faţă 
de filozofia acesteia. În orice caz, sublocotenentul în vîrstă 
de şaisprezece ani mai mult studia, deocamdată, decit critica, 
Este şi aceasta o trăsătură fundamentală a spiritului său : în 
aceşti ani de tinere ere, el se apropia de orice carte, ca şi de 
orice persoană nouă, cu dorința arzătoare, nestăvilită, de a 
asimila cît mai repede şi cît mai deplin cu putinţă ceca ce nu 
cunoştea încă, deci, ceea ce îi putea hrăni spiritul. 

Citea atit proză literară, cît şi versuri ; ; îl pasionau „Su- 
ferinţele tinărului Werther“ şi alte cîteva opere ale lui 
Goethe ; citea pe Racine, Corneille, Molière, se delecta cu un 
volum de versuri ce făcuseră vilvä pe atunci, fiind atribuite 
lui Ossian, bard scoţian din Evul Mediu (după cum se ştie, 
acest volum n-a fost decît o reuşită mistificare literară). 
După acest fel de lecturi, se cufunda din nou în tratate de 
matematici, în lucrări de ştiinţă militară, în special de ar- 
tilerie. 

În septembrie 1786, ceru un concediu mai lung şi plecă 
acasă, la Ajaccio, pentru a pune ordine în situaţia materială 
a familiei. Tatăl lăsase la moartea sa o moşioară şi afaceri 
destul de încurcate. Napoleon duse cu energie aceste afaceri 
la bun sfîrşit şi refăcu starea materială a familiei. Obţinu 
prelungirea concediului pînă la mijlocul anului 1788, cu toate 
că, pe cît se pare, concediul nu era plătit. Dar rezultatele 

activităţi sale în afacerile privind casa şi moşia familiei com- 
pensară totul. 

Reîntors în Franţa în iunie 1788, fu trimis curînd după 
aceea, cu regimentul, la Auxonne. Aici nu-şi mai închirie o 
locuinţă particulară, ci locui în cazarmă şi continuă, cu setea 
lui de mai înainte, să citească absolut tot ce îi cădea în mînă 
şi mai ales operele de bază asupra problemelor militare, care 
îi frămîntau pe specialiştii secolului al XVIII-lea. Odată, fiind 
pedepsit cu arest pentru un motiv Oarecare, în încăperea 
unde era închis găsi cu totul întîmplător un vechi exemplar 
din Codul lui Justinian, nu se ştie cum ajuns acolo. Bona- 
parte nu numai că Îl citi din scoarță în scoarță, dar, aproape 
cu cincisprezece ani mai tîrziu, la şedinţele în care se elabora 
Codul Napoleon, um pe vestiți jurişti francezi cu citări pe 
de rost din digestele romane. Avea o memorie excepţională. 

Încă în această perioadă timpurie, s-a făcut simțită capa- 
citatea lui de a desfăşura o intensă activitate intelectuală şi 
de a reflecta îndelung. „Dacă pare că sînt întotdeauna pre- 
gătit pentru orice activitate, faptul se explică prin aceea că, 
înainte de a hotărî ceva, reflectez îndelung, caut să prevăd 
ce se poate întîmpla. Nu geniul este cel care-mi inspiră 
brusc şi misterios (en secret) ce anume trebuie să spun şi să 
fac în împrejurări care altora li se par neaşteptate, ci propria 
mea gîndire, Lucrez mereu, lucrez în timpul mesei, lucrez 
cînd sînt la teatru ; mă scol noaptea din somn tot ca să lu- 
crez“ — avea să repete el de nenumärate ori mai tîrziu. De- 
spre geniul său vorbea adesea cu o uşoară ironie sau persi- 
flare, dar era serios şi ferm ori de cîte ori venea vorba de- 
spre munca sa, Din belşugul de daruri cu care îl copleşise 
natura, se mîndrea cel mai mult cu uriaşa sa putere de 
muncă. 

Aici, la Auxonne, se apucă şi el de scris şi întocmi un 
mic tratat de balistică („Asupra lansării bombelor“). Arti- 
leria ajunge în mod definitiv specialitatea sa militară pre- 
ferată. 

Printre hîrtiile lui din această epocă ne-au rămas, între 
altele, cîteva schițe literare, studii politico-filozofice ş.a. 
Adesea manifestă în ele atitudini mai mult sau mai puțin li- 
berale. Uneori, repetă de-a dreptul unele idei ale lui Rous- 
sceau, cu toate că, în general, nu poate fi de loc considerat 
ca adept al concepţiilor din „Contractul social“. În această 
perioadă a vieţii sale, o trăsătură izbeşte pe observator : com- 
pleta subordonare a pasiunilor şi dorințelor faţă de -voință 

şi rațiune. Se lirăneşre frugal, fuge de lume şi de femei, re- 
nunță la distracţii, muncește fără odihnă şi-şi petrece tot 
timpul liber în tovărăşia cărţilor. Dar acceptă, se mulţumeşte 
el, oare, definitiv cu soarta aceasta de ofiţer sărac de pro- 
vincie, ieșit din nobilimea corsicană săracă, pe care camarazii 
săi aristocrați şi superiorii săi aristocrați îl vor privi în- 
totdeauna de sus? 

Nu avusese încă timpul să-şi formuleze un răspuns clar 
la această întrebare şi, mai puţin încă, să-şi dezvolte planuri 
concrete de viitor, cînd scena pe care se pregătea să evolueze 
se clătină întîi, apoi se îndoi şi se prăbuşi: izbucnise revo- 
luţia franceză. 


II 


Nenumăraţii biografi ai lui Napoleon, înclinați să atribuie 
eroului lor calităţi supranaturale de înşelepciune, daruri pro- 
fetice, o inspirată încredere în steaua sa, vor să descopere la 
acest locotenent de artilerie în. vîrstă de douăzeci de ani, din 
garnizoana Auxonne, elemente care să demonstreze că el 
presimţea ce o să-i aducă revoluția dezlănţuită în 1789. 

În realitate, totul s-a petrecut mult mai simplu şi mat 
firesc. Dată fiind situaţia sa socială, Napoleon nu avea decit 
de cîştigat din victoria burgheziei asupra orînduirii feudale- 
absolutiste. În Corsica, chiar în timpul dominaţiei genove- 
zilor, nobilimea, şi mai cu seamă mica nobilime locală, nu se 
bucurase nicicînd de drepturile şi privilegiile pe care nobi- 
limea franceză le preţuia atît de mult. Micul proprietar venit 
din provincia sa îndepărtată, din această sălbatică insulă ita- 
liană nu de mult cucerită de francezi, nu putea În nici un 
caz să se aştepte la o mare şi rapidă caricră militară. Dacă 
l-a putut atrage ceva în revoluţia de la 1789, a fost tocmai 
faptul că numai acum capacitatea personală putea contribui 
la ascensiunea omului pe scara socială. Şi, pentru început, 
locotenentul de artilerie Bonaparte nici nu cerea mai mult. 

Începu să-şi pună probleme practice. Cum ar putea să 
tragă cit mai multe avantaje personale din revoluție ? Care 
ar fi locul cel mai potrivit? Răspunsurile erau : 1) Corsica, 
2) Franţa. Nu trebuie în nici un caz să se exagereze propor- 
Die şi intensitatea patriotismului său corsican la această 
epocă. În 1789, locotenentul Bonaparte nu mai era micul 
băiat de zece ani, micul pui de lup nedomesticit, care se în- 

căiera sălbatic cu camarazii săi în curtea şcolii de la Brienne 
cînd aceştia îl necăjeau, imitindu-i accentul corsican. Ştia 
acum ce este Franţa şi ce este Corsica; putea face coinpa- 
rație și înţelegea, desigur, disproporţia. Dar, nici chiar în 
1789, el nu putea spera să ocupe în Franța locul pe care 
tocmai acum, cînd izbucnise revoluţia, l-ar fi putut ocupa; 
în împrejurări favorabile, în Corsica. După două luni şi 
jumătate de la căderea Bastiliei, Napoleon îşi ceru concediu 
și plecă acasă, 

l Printre numeroase alte Încercări literare, Napoleon ter- 
mină în 1789 un studiu privind istoria Corsicii şi trimise lui 
Raynal manuscrisul. A fost foarte fericit de părerea măgu- 
litoare pe care acest scriitor, pe atunci popular, a avut-o de- 
spre opera sa. Însuşi sı ubiectul ales arată cît de viu era in- 
teresul lui pentru insula natală, chiar înainte de a i se fi ivit 
posibilitatea să înceapă acolo o activitate politică. După ce 
ajunse acasă, lingă mama sa, el se declară partizan al lui 
Paoli, care tocmai atunci se întorsese dintr-un exil îndelun- 
gat. Acesta se arătă foarte rece faţă de tînărul locotenent şi, 
curând, amindoi î își dădură seama că drumurile lor erau di- 
ferite. Paoli urmărea eliberarea completă a Corsicii de sub 
dominaţia franceză, în timp ce Bonaparte ţinea seama de 
faptul că revoluţia franceză deschidea drumuri noi dezvol- 
tării insulei şi, poate (iar acesta era lucrul cel mai impor- 
tant), propriei lui cariere. 

După o şedere de cîteva luni în Corsica, unde nu izbutise 
să realizeze nimic, plecă iar la regimentul său, luînd cu sine 
şi pe frateie mai mic, Louis, ca s-o mai uşureze astfel puţin 
pe mama sa. Amândoi fraţii se instalară la Valence, unde re- 
venise Între timp regimentul. Aici, locotenentul Bonaparte 
trebui să întreţină cu mica lui soldă şi pe fratele său şi să-l 
dea la şcoală. Erau zile cînd toată masa de prînz se com- 
punea dintr-o bucată de piine goală. Dar continua să mun- 
cească aprig şi să citească cu pasiune o literatură foarte va- 
riată, insistind în chip deosebit asupra istoriei militare. 

În septembrie 1791, îl vedem din nou în Corsica, unde 
reuşise să fie transferat în interes de serviciu. De data aceasta 
el se îndepărtă definitiv de Paoli, cate lucra acum direct 
pentru despărţirea insulei de Franţa, ceea ce nu corespundea 
în nici un caz intenţiilor lui Napoleon. Cînd se dezlănţui 
lupta dintre clerul contrarevoluţionar, care îl susţinea în În- 
tregime pe separatistul Paoli, şi reprezentanţii autorităţilor” 
revoluţionare, Bonaparte chiar trase asupra unui grup de 

răsculați care atacase detaşamentul de sub comanda sa. Pină 
la urmă, încercînd să cucerească din proprie iniţiativă un 
fort, dădu de bănuit. şi autorităţilor. Plecă în Franţa, unde 
trebuia să se prezinte imediat la Paris, pentru a justifica în 
faţa Ministerului de Război purtarea sa cam îndoielnică din 
Corsica. Ajunse în capitală pe la sfîrşitul lunii mai 1792 şi 
fu martor ocular la furtunoasele evenimente revoluţionare 
din vara aceea. 

Avem date precise din care să ne putem da seama care 
a fost atitudinea acestui ofiţer în virstă de douăzeci şi trei 
de ani cu prilejul a două evenimente importante din cursul 
acestor luni: pătrunderea mulţimii în palatul Tuileries, la 
20 iunie, şi răsturnarea monarhiei, la 10 august 1792. Ne- 
fiind participant, ci numai martor întîmplător şi avînd în 
amîndouă aceste cazuri prilejul să-şi arate deschis atitudinea 
— era într-un cerc intim — el a putut da frîu liber adevă- 
ratelor lui simţiri şi tuturor instinctelor. Cuvintele sînt atît 
de clare şi de categorice, încît nu lasă nici o umbră de în- 
doială : „Hai să ne luăm după canaliile astea“ — spuse cl 
lui Bourienne, cu care se afla pe stradă în ziua de 20 iunie, 
la vederea mulțimii ce se îndrepta spre palatul regal. Cînd 
Ludovic al XVI-lea, pe care această teribilă manifestaţie îl 
înspăimîntase de moarte, apăru la una din.ferestrele palatu- 
lui, pe cap cu boneta roşie frigiană (una din emblemele re- 
voluţiei), şi salută mulțimea, Napoleon rosti cu dispreţ : „Ce 
laş ! Cum de a lăsat să intre aceste canalii ! Ar fi trebuit mä- 
turaţi cu tunurile vreo 500—600, şi restul ar fi luat-o la sä- 
nătoasa !“ Am atenuat epitetul pe care Napoleon l-a folosit 
la adresa lui Ludovic al XVI-lea. Cel autentic nu poate fi în 
nici un caz tipărit. În ziua de 10 august (data asaltului asupra 
palatului Tuileries şi a detronării lui Ludovic al XVI-lea), 
Napoleon se afla tot în stradă, repeta acest epitet la adresa 
regelui şi numea mulţimea răsculată „cea mai murdară adu- 
nătură“. 

Desigur, la 10 august 1792, atunci cînd, amestecat în 
mulţime, privea asaltul palatului Tuileries, el nu putea să ştie 
că tronul Franţei, de pe care chiar în acel moment era alun- 
gat Ludovic al XVI-lea, se golea anume pentru el, Bona- 
parte. La fel şi mulțimile din jur, aclamînd cu entuziasm 
naşterea republicii, nu puteau nici ele bănui că ofiţeraşul 
acesta slab şi mărunt, în uniformă roasă, pierdut în mulţime, 
avea să înăbuşe într-o zi republica şi să devină un împărat 
autocrat. Este însă interesant de observat acest instinct care, 

încă de pe atunci, îl făcea pe Napoleon să vadă în obuze 
mijlocul cel mai potrivit pentru a potoli răscoalele populare. 

Făcu încă un drum în Corsica, unde ajunse tocmai în 
momentul cînd Paoli, hotărit să separe Corsica de Franța, se 
aruncase în braţele englezilor. Trecînd prin multe peripeții 
şi primejdii, Napoleon, împreună cu toată familia sa, izbuti 
să fugă din Corsica numai cu puţin timp înainte de ocuparea 
insulei de către englezi. Sintem în iunie 1793. Abia plecaţi, 
casa lor este devastată de separatiști, partizani ai lui Paoli. 

Începură ani grei, de sărăcie. Erau complet ruinaţi şi 
tinărul „Căpitan (nu de mult fusese înaintat în grad) trebuia 
acum să întreţină această numeroasă familie compusă dintr-o 
mamă şi şapte copii: frații şi surorile lui. Îi instală cum 
putu, întti la Toulon, apoi la Marsilia. Viaţa i se scurgea în 
greutăţi şi privaţiuni ; lunile treceau în şir fără să-i aducă 
vreo speranţă, cînd, deodată această viaţă se întrerupse în 
modul cel mai ncaşteptat. 

O răscoală contrarevoluţionară izbucnise în sudul Fran- 
Lei, În 1793, regaliştii din Toulon izgoniseră sau masacraseră 
pe reprezentanţii puterii revoluţionare $ şi chemaseră în ajutor 
lota engleză care patrula în Mediterana apuseană. Armata 
revoluţionară asedia Toulonul dinspre uscat, 

Asediul cra condus cu încetineală şi fără succes de către 
un oarecare Carteaux. Conducerea politică a -armatei însăr- 
cinate cu reprimarea răscoalei regaliste din sud era încre- 
dinţată corsicanului Salicetti, pe care Bonaparte Îl cunoştea 
şi cu care luptase alături î împotriva lui Paoli. Cu prilejul unei 
vizite făcute compatriotului său în tabăra de lingă Toulon, 
îi arătă acestuia care era singurul mijloc prin care s-ar fi 
putut lua Toulonul a alunga flota engleză. Salicetti numi pe 
tînărul căpitan ca ajutor al comandantului artileriei din zona 
asediului. 

Asaltul dezlănţuit la începutul lui noiembrie nu izbuti 
din cauza lui Donner, care comanda în ziua aceea trupele şi 
care, împotriva părerii şi dorinţii lui Bonaparte, ordonase 
retragerea tocmai în momentul decisiv. Bonaparte era con- 
vins că dacă nu se făcea această grosolană greşeală, biruinţa 
ar fi fost de partea francezilor. EI 4 însuşi mersese în fruntea 
coloanelor care atacau şi fusese rănit. După o îndelungă îm- 
potrivire şi nenumărate amînări din partea autorităţilor su- 
perioare, care nu prea aveau încredere în tînărul acesta cu 
totul necunoscut, aflat întimplător în tabără, Dugommier, 
noul comandant, îi permise în cele din urmă să-şi pună în 

aplicare planul. Aşeză bateriile așa cum de mult voise el şi, 
după o puternică canonadă şi un asalt la care personal luă 
parte; ocupă un punct (Aiguillette), al cărui virf domina 
rada, şi deschise focul asupra flotei engleze. 

După două zile de canonadă îndirjită, şapte mii de sol- 
daţi republicani asaltară la 17 decembrie fortificațiile şi, 
după o luptă înverşunată, fură respinşi. Dar, în acest mo- 
ment, interveni Bonaparte cu o coloană de rezervă, şi inter- 
venţia sa hotări victoria. În ziua următoare, începură să fugă 
în masă toţi aceia pe care englezii consimţită să-i ia pe na- 
vele lor. Toulonul se predă învingătorilor. Armata republi- 
cană intră în oraş. Flota engleză izbuti să ajungă în larg. 

„Nu am cuvinte ca să-ţi descriu meritele lui Bonaparte: 
multe cunoştinţe, multă inteligenţă şi foarte mult caracter 
sînt cuvinte care nu-ţi vor da decît o slabă imagine a cali- 
tăților acestui rar ofiţer“ — scria la Paris, către Ministerul 
de Război, generalul Dutil, recomandînd cu multă căldură 
ministrului menţinerea lui Bonaparte, pentru binele repu- 
blicii. Întregul corp de asediu era convins de rolul hotăritor 
pe care-l avusese Bonaparte şi în amplasarea tunurilor, şi în 
conducerea abilă a asediului şi tirului, şi, în sfîrşit, în mo- 
mentul decisiv al asaltului. 

Acest asalt a avut loc la 17 decembrie 1793. Era prima 
bătălie dată şi câştigată de Napoleon. De la 17 decembrie 
1793, cînd fu luat Toulonul, pină la 18 iunie 1815, ziua în 
care împăratul î învins părăsea cimpul acoperit de cadavre de 
la Waterloo, timp. de 22 ani (cu întreruperi) s-a scurs această 
lungă şi sîngeroasă carieră, care a fost studiată cu atenţie în 
cursul întregii epoci a războaielor europene de eliberare na- 
ţională şi a cărei experienţă este şi astăzi metodic analizată. 

Napoleon a dat în viaţa sa vreo 60 de bătălii mari şi 
mici (număr incomparabil mai mare decît cel al bătăliilor 
lui Alexandru Macedon, Hannibal, Cezar şi Suvorov luate la 
un loc). În aceste bătălii s-au înfruntat mase de oameni mult 
mai mari decit în războaiele purtate de către predecesorii 
săi în arta războiului. Dar, în ciuda marelui număr de bă- 
tălii uriaşe, legate de cariera lui Napoleon, care au costat 
Viaţa multor oameni, victoria de la Toulon a ocupat tntot- 
deauna, cu toată importanţa ei relativ modestă, un loc cu 
totul deosebit în epopeea napoleoniană. Prin ea, atenţia fu 
atrasă asupră-i şi Parisul află prima oară de el. Comitetul 
salvării publice fu cît se poate de bucuros că s-a terminat, 


22 


în sfirşit, cu trădătorii de la Toulon şi că flota engleză fusese 
pusă pe fugă. 

Această evoluţie a evenimentelor promitea, lichidarea ra- 
pidă a contrarevoluției regaliste din toată regiunea de sud. 
Toulonul era considerat o fortăreață inexpugnabilă, aşa că 
multora nu le venea să creadă că a căzut, că a putut fi cu- 
cerită de un necunoscut, un oarecare Bonaparte, Spre no- 
rocul învingătorului, în tabăra asediatorilor se găsea atunci 
un om mult mai influent decît Salicetti. Acesta era Augustin 
Robespierre, fratele mai mic al lui Maximilian. Asistase la 
luarea oraşului şi descrisese el însuşi evenimentele într-un 
raport trimis la Paris. Rezultatele se văzură numaidecit: 
prin decizia din 14 ianuarie 1794, Napoleon Bonaparte primi 
gradul de general de brigadă. Avea, în acel moment, două- 
zeci și patru de ani. Începutul fusese făcut. 

În timp ce Bonaparte lua 'Toulonul, monragnarzii domi- 
nau în mod absolut în Convenţie. Era epoca influenţei de- 
osebit de puternice a clubului iacobin în capitală şi în pro- 
vincie, epoca înfloririi dictaturii revoluţionare, care lupta 
victorios şi necruţător Împotriva duşmanilor dinafară şi a 
trădătorilor dinăuntru, împotriva răscoalelor aprinse de re- 
galişti, girondini şi clerici ce nu depuseseră jurământul. 

Privind înverşunata luptă internă, Napoleon Bonaparte 
nu putea să nu-şi dea seama că avea de ales î între republică, 
care-i putea da totul, şi monarhie, care i-ar lua totul şi nu 
i-ar ierta nici cucerirea Toulonului, nici broşura „Supeul de 
la Beaucaire“, pe care tocmai o publicase şi în care de- 
monstra oraşelor räsculate din sud că situația lor era fără 
speranţă. În primăvara următoare şi la începutul verii, co- 
misarii pentru Sud ai Convenţiei (şi mai cu seamă Augustin 
Robespierre, sub influenţa directă a lui Bonaparte) pregă- 
teau o invazie a Piemontului şi a Italiei de nord ca, de 
acolo, să ţină Austria sub ameninţare. Comitetul salvării 
publice ezita. Carnot era în perioada aceea adversar al aces- 
tui plan. Exercitindu-și influenţa prin mijlocirea lui Au- 
gustin Robespierre, Bonaparte putea să spere în realizarea 
visului său de a lua parte la cucerirea Italiei. Ideea aceasta 
de a se apăra împotriva unei intervenţii străine nu prin 
rămîncrea în defensivă ci, dimpotrivă, atacînd direct Europa 

contrarevoluţionară, era pe atunci ceva neobişnuit pentru 
guvernul francez ; ea ti apărea prea îndrăzneață, Dar pla- 
nurile lui Bonaparte nu aveau să se realizeze în 1794. O ca- 
tastrofă politică cu totul neprevăzută surveni în mod brusc, 
răsturnînd complet situaţia. 

Augustin Robespierre plecase la Paris spre a susţine pe 

lîngă fratele său şi pe lingă Comitetul salvării publice planul 
expediției în Italia. Venise vara şi această chestiune trebuia 
rezolvată. Bonaparte se găsea la Nisa. Se întorsese de la Ge- 
nova, unde avusese o misiune secretă în legătură cu expediţia 
plănuită. ŞI, deodată, de la Paris veni o veste care surprinse 
pînă şi capitala, nu numai îndepărtata provincie din sud : 
9 thermidor, chiar în timpul unei şedinţe a ZE 
Maximilian Robespierre, fratele său Augustin, Saint-Just, 
Couthon şi, puţin mai tîrziu, partizanii lor erau arestaţi şi 
executaţi cu toţii chiar a doua zi, fără judecată, numai pe 
temeiul că fuseseră declaraţi în afara legii. Imediat în toată 
Franţa începură să fie arestate persoanele apropiate sau nu- 
mai bănuite ca fiind apropiate principalilor membri ai gu- 
vernului răsturnat. După executarea lui Augustin Robes- 
pierre, generalul Bonaparte se afla în primejdie. Nu trecură 
nici două săptămîni de la 9 thermidor (27 iulie), şi el fu 
arestat (la 10 august 1794) Şi dus sub escortă la fortul Antibes, 
pe ţărmul Mediteranei. Fu însă eliberat după o întemniţare 
de 14 zile: printre hîrtiile lui nu se găsise nimic care să 
justifice urmărirea. 

În timpul terorii thermidoriene pieriră mulţi oameni, 
mai mult sau mai puţin legaţi de Robespierre sau de robes- 
Pierret, şi Bonaparte se putea socoti norocos că a scăpat 
de ghilotină. În orice caz, la ieşirea din închisoare, el se 
convinse repede că vremurile se schimbaseră şi că i se între- 
rupsese cariera începută atît de fericit. Oamenii cei noi îl 
priveau cu suspiciune şi, de altfel, nici nu-l prea cunoşteau. 
Luarea Toulonului n-ajunsese încă să-i facă o mare reputaţie 
militară. „Bonaparte ? Cine-i acest Bonaparte? Unde a 
servit ? Nimeni nu ştie.“ Așa răspunse tatăl tinărului loco- 
tenent Junot, cînd acesta îl anunţă că generalul Bonaparte 
vrea să-l ia ca aghiotant. Victoria de la Toulon fusese ui- 
tată sau, în orice caz, nu i se mai acorda o însemnătate atît 
de mare ca în zilele ce urmaseră evenimentului. 

Mai veni încă o neplăcere. Pe neaşteptate, Comitetul 
thermidorian al salvării publice îl însărcină pe Bonaparte 
să meargă în Vandeea pentru a reprima pe rebeli, iar cînd 

acesta ajunse la Paris, află că i se dăduse comanda unei 
brigăzi de infanterie. Dar el era artilerist şi nu admitea să 
servească decit în această armă; după ce avu, în această 
problemă, o explicaţie furtunoasă cu Aubry, membru în 
Comitetul salvării publice, îşi dădu demisia. 

Fu începutul unei noi perioade de greutăţi materiale î in 
viața sa Demisionar, certat cu şefii săi, acest general în 
vîrstă de-douăzeci şi cinci de ani, fără vreun mijloc de exis- 
tenţă, trăi la Paris în sărăcie şi tristeţe toată iarna accea 
grea din 1794—1795 şi primăvara următoare, încă mai grea 
şi mai bîntuită de foamete. Se părea că toată lumea îi uitase. 
În sfîrşit, în august 1795, fu numit general de artilerie în 
serviciul topografic al Comitetului salvării publice. Acest 
serviciu era un fel de mare stat-major organizat de Carnot, 
care era de fapt comandantul suprem al armatei. La servi- 
cul topografic, Napoleon redactă „instrucţiuni“ (directive) 
pentru armata din Italia, care opera în Piemont. Nici în 
timpul acesta el nu încetă să citească şi să studieze. Vizita 
vestita Grădină Botanică din Paris, vizita Observatorul, unde 
asculta cu cel mai viu interes lecţiile astronomului Lalande. 

Solda nu era mare şi adesea i se întîmpla să nu-şi poată 
face rost de masa de prînz decît vizitind familia Pernot, î în 
care era iubit mult, Dar nici o clipă, în cursul acestor luni 
atît de grele, nu şi-a regretat demisia. Nici o clipă nu s-a 
gîndit să accepte serviciul în infanterie ; poate din cauză că 
pentru aceasta ar fi trebuit acum să facă cereri umilitoare. 
Şi iată că soarta îl scosese iarăși din încurcătură : ajunse 
să fie din nou folositor republicii, şi împotriva aceloraşi 
duşmani ca şi la Toulon. 

Anul 1795 a fost unul din anii hotăritori, de cotitură, 
în istoria revoluţiei burgheze din Franţa. După ce răsturnase 
orînduirea feudală absolutistă, revoluţia burgheză îşi pier- 
duse la 9 thermidor cea mai tăioasă armă a ei — dicta- 
tura iacobină, iar burghezia, ajunsă la putere şi pornită pe 
calea reacţiunii, bijbiia 7 în căutare de forme şi mijloace noi 
pentru consolidarea dominaţiei sale. În cursul iernii din 
1794—1795 şi al primăverii acestui an din urmă, Convenţia 
thermidoriană, din punct de vedere politic se orienta hotă- 
dr de la stînga spre dreapta. Spre sfîrşitul verii lui 1794, 
cînd dictatura iacobină abia fusese lichidată, reacţiunea bur- 
gheză nu era nici pe departe atît de puternică şi atît de 
îndrăzneață ca la sfîrşitul toamnei aceluiaşi an. Iar în toamna 
lui 1794, aripa dreaptă a Convenţiei nu vorbea şi nu acţiona 

nici pe jumătate atît de nestingherit şi fără jenă ca în pri- 
măvara lui 1795. Totodată, în iarna şi primăvara acestui 
îngrozitor an de foamete, contrastele sociale se adînceau tot 
mai mult. Suburbiile muncitoreşti sufereau aprig de foamete, 
mamele se sinucideau după ce îşi înecau copiii sau le tăiau 
gîtul, iar burghezia se pornise pe o viaţă de veselie, orgii şi 
petreceri, caracteristice „secţiunilor centrale“, roiului de ban- 
cheri, speculanți, jucători de bursă, mari şi mici delapidatori 
de bani publici, care-şi scoseseră, triumfători, capul la su- 
prafaţă, după uciderea lui Robespierre. 

Două insurecţii, pornite din suburbiile muncitoreşti, şi 
îndreptate făţiş împotriva Convenţiei thermidoricne, teri- 
bilele manifestații înarmate, care se transformară de două 
ori — la 12 germinal (1 aprilie) şi 1 prairial (20 mai) — În 
atacuri directe împotriva Convenţiei, nu avură succes. Înspăi- 
mintătoarele execuţii din prairial, care urmară dezarmării 
forţate a suburbiei Saint-Antoine, puseră capăt pentru multă 
vreme oricărei posibilităţi de acţiune venită din partea ma- 
selor plebee ale Parisului. Şi, bineînţeles, dezlănţuirea terorii 
albe reînvie inevitabil speranțele pierdute ale „vechii“ bur- 
ghezii monarhiste şi ale nobilimii : : regaliştii credeau că ve- 
nise şi vremea lor. Dar îşi făceau greşit socoteala. Atunci 
cînd reprima sîngeros mulțimile plebee la Paris şi dezarma 
suburbiile muncitoreşti, burghezia nu se gîndea să înlesncască 
întoarcerea triumfală a pretendentului la tron, contele de 
Provence, fratele lui Ludovic al XVI-lea ghilotinatul. Aceasta, 
însă, nu însemnează că burghezia din Franţa ţinea cît de cit 
la forma de guvernământ republicană, ci ea ţinea foarte mult 
la ceea ce îi dăduse revoluţia burgheză. Regaliştii nu voiau 
şi nici nu puteau să înţeleagă ceea ce se petrecuse în cursul 
anilor 1789—1795 ; nu voiau să înţeleagă că feudalismul se 
prăbuşise şi că nu va mai reînvia niciodată, că începea era 
capitalismului, că revoluția burgheză săpase o prăpastie de 
netrecut între vechea şi noua perioadă a istoriei Franţei, că 
ideile lor de restauraţie erau străine majorităţii burgheziei de 
la Oraşe şi sate. 

La Londra, la Koblenz, la Mitau, la Hamburg, la Roma, 
pretutindeni unde se strînseseră emigranți cu influenţă, se 
auzeau neîncetat glasuri care cereau pedepsirea fără milă a 
acelora care luaseră parte la revoluție. După insurecția din 
prairial şi după sălbăticiile terorii albe, în aceste cercuri se 
spunea cu satisfacţie că, din fericire, „tilharii parizieni“ încep 
să se omoare între ei şi că regaliştii trebuie fără întirziere 

sii le sară în spate, ca să-i spînzure pe toţi, atit pe thermi- 
doricni, cît şi pe montagnarzii care au mai supravieţuit. 
Ideea absurdă de a întoarce roata istoriei făcea ca toate vi- 
surile lor să fie irealizabile şi condamna la eşec toate acţiu- 
nile pe care le începeau. 

Oameni ca Tallien, ca Freron, ca Bourdon, ca Boissy 
d'Anglas, ca Barras, cate la 9 thermidor au pus capăt dicta- 
turii iacobinc şi au înăbuşit teribila insurecție din 1—4 prai- 
rial a „sans-culotte“-ilor din Paris, puteau fi învinuiți, de- 
sigur, pe bună dreptate, şi de hoţie, şi de egoisin animalic, 
şi de cruzime feroce, şi că ar fi capabili de orice infamie, 
dar în nici un caz de laşitate în faţa regaliştilor. Şi, atunci 
cînd regaliştii, foarte grăbiţi, organizară cu ajutorul activ 
al lui William Pitt debarcarea unui detaşament de emigranţi 
în peninsula Quiberon (Bretania), şefii Convenţiei thermi- 
doriene, fără cea mai mică ezitare, trimiseră contra lor o 
armată în ffunte cu generalul Hoche. Iar după zdrobirea 
completă a debarcaţilor, 750 prizonieri fură î împuşcaţi pe loc. 

După această înfrîngere, regaliştii nu-şi socotiră de loc 
cauza pierdută, Nu se scurseră nici două luni, şi ei se ridi- 
cară din nou, de data aceasta chiar în Paris. Evenimentul avu 
loc pe la sfîrşitul lui septembrie și începutul lui octombrie 
sau, după calendarul revoluţionar, în prima jumătate a lui 
vendémiaire 1795, 

Iată care era Situaţia : : Convenţia pregătise o nouă consti- 
tuţie, potrivit căreia, în fruntea puterii executive trebuiau 
să stea cinci „directori, iar puterea legislativă trebuia să se 
concentreze în două adunări: Consiliul celor cinci sute şi 
Consiliul Bătrînilor. Convenţia pregătea să pună în vigoare 
această constituție şi apoi să se dizolve. Dar, observînd că 
starea de spirit monarhistă se întărea din ce în ce mai mult 
în păturile „vechii“ mari burghezii, şi temîndu-se ca nu 
cumva regaliştii, acţionînd ceva mai inteligent şi mai fin, să 
profite de această stare de spirit şi să pătrundă í in număr 
mare în viitorul Consiliu al celor cinci sute, care era electiv, 
grupul conducător al thermidorienilor, î în frunte cu Barras, 
făcu să se voteze, în ultimele zile ale Convenţiei, o lege 
specială care hotăra ca două treimi din Consiliul celor cinci 
sute şi două treimi din Consiliul Bătrînilor să fie alese, în 
mod obligatoriu, dintre membrii care făcuseră parte pînă 


atunci din Convenţie, şi numai o treime să se aleagă dinafara 
acesteia. 

De data aceasta, la Paris, regaliştii nu erau de loc singuri. 
Ei nu se găseau pe primul plan nici la pregătirea acţiunii, 
nici în ce priveşte însăşi desfăşurarea acţiunii. Și în vend€- 
miaire 1795, tocmai acest fapt făcea situaţia Convenţiei 
deosebi: de primejdioasă. Împotriva decretului arbitrar, al 
cărui scop evident şi de un egoism camuflat era acela de a 
consolida supremaţia majorităţii Convenţiei pentru o durată 
nedeterminată, se ridică o parte destul de importantă a marii 
aristocrații financiare burgheze şi virfurile burgheze ale aşa- 
ziselor secţiuni „bogate“, adică centrale, ale Parisului. Bine- 
înţeles, ei porniră lupta cu scopul de a se debarasa definitiv 
de acel grup al thermidorienilor, care nu mai reflectau starea 
de Spirit, mult orientată spre dreapta, a categoriilor celor 
mai înstărite de la oraşe şi de la. sate. În secţiunile centrale 
ale Parisului, care s-au ridicat pe neașteptate în octombrie 
1795 împotriva Convenţiei, se găseau şi regalişti autentici, 
recunoscuţi, care visau reîntoarcerea imediată a Bourbonilor. 
Nu erau numeroşi, desigur, dar se bucurau văzînd tendinţa 
acestei mişcări şi se entuziasmau cînd se gindeau ce sfirşit 
va avca. „Republicanii conservatori“ ai burgheziei pariziene, 
pentru care pînă şi Convenţia thermidoriană era acum prea 
revoluţionară, pregăteau: calea restauraţiei. Aşa că, începînd 
chiar de la 7 vendémiaire (29 septembrie), cînd sosesc pri- 
mele veşti foarte îngrijorătoare, despre starea de spirit a 
cartierelor centrale ale Parisului, Convenţia se văzu în faţa 
unui pericol ameninţător., Într-adevăr, pe cine se putea ea 
sprijini în această nouă luptă pentru putere ? După abia 
patru luni de la represiunile din prairial împotriva munci- 
torilor din suburbii, după ce o lună întreagă a curs sîngele 
iacobinilor revoluționari executaţi, după dezarmarea com- 
pletă a muncitorilor din suburbii, efectuată cu o necruţă- 
toare asprime, Convenţia nu mai putea, bineînţeles, să con- 
teze pe sprijinul activ al maselor largi. 

În acest moment, muncitorii din Paris vedeau în comite- 
tele Convenţiei, şi chiar în Convenţie, pe, duşmanii lor cei 
mai aprigi. Nu le-ar fi putut trece prin minte să lupte pen- 
tru menţinerea puterii de către viitorul Consiliu al celor 
cinci sute format în proporţie de două treimi din membrii 
acestei Convenții. Şi nici Convenţia nu se putea gîndi să 
ceară ajutorul mulţimii plebee a capitalei, care o ura şi de 
care ea se temea. Rămînea armata. Dar şi din partea aceasta 
lucrurile stăteau prost. E drept, oriunde şi oricind, soldaţii 
trăseseră fără să şovăie asupra trădătorilor emigranţi pe 

care îi urau, asupra bandelor şi detaşamentelor regaliste : în 

pădurile Normandiei, „printre dunele Vendeei, pe coastele 
peninsulei Quiberon, în Belgia, la frontiera germană. Dar, 
în primul rînd, mişcarea din vendemiaire nu avea drept 
cuvînt de ordine restaurarea Bourbonilor ; ea pretindea că 
luptă împotriva violării (de către decretul Convenţiei) a 
însuşi principiului suveranităţii populare, a principiului li- 
bertăţii votului şi alegerii reprezentanţilor poporului, iar 
în al doilea rînd, dacă soldaţii. erau cu adevărat republicani 
de nădejde, pe care abilul cuvînt de ordine al răscoalei din 
vendémiaire doar îi înşela sau putea să-i înșele, cu generalii 
situaţia se arăta a fi infinit mai rea. Să-l luăm, de pildă, pe 
generalul Menou, comandantul garnizoanei Parisului. Acesta 
putea face ceea ce mai făcuse, şi chiar cu succes, la 4 prai- 
rial: să înfringă „printr -un atac suburbia muncitorească 
Saint-Antoine, să înţese oraşul cu trupe, să aresteze și să 
trimită la ghilotină căruţe pline cu muncitori. Atunci, în 
scara zilei de 4 prairial, după victoria asupra muncitorilor, 
publicul elegant, revărsat pe străzile cartierelor centrale ale 
capitalei, Ovaţionase cu entuziasm trupele care defilau cu 
muzici în frunte, pe Menou şi statul său major, fiindcă în- 
tre ei, între cei ce ovaţionau şi cel ovaţionat, era o perfectă 
comuniune sufletească. Atunci, în seara lui 4 prairial, Menou 
se putea simţi reprezentantul claselor bogate, care cîştigaserä 
victoria asupra maselor sărace şi ostile, conducătorul luptei 
celor bine hrăniţi împotriva celor flăminzi. Această situa- 
Ve îi era clară, o înţelegea şi se complăcea în ea. Dar acum, 
în vendémiaire, în numele cui ar fi tras el în acest public 
clegant al cartierelor centrale, care-l aclamase cîndva pe el, 
pe Menou, carne din carnea sa şi os din osul său? Dacă am 
voi să găsim o deosebire între Menou şi Convenţia thermi- 
doriană, această deosebire nu ar putea fi alta decît aceea că 
Menou era mult mai la dreapta, mai reacţionar decit cei 
mai reacţionari dintre thermidorieni. Secţiunile centrale se 
străduiau să obţină dreptul de a alege în libertate o Adunare 
mai conservatoare decit Convenţia, şi generalul Menou nu 
ar fi consimţit niciodată ca pentru asta să tragă în ele. 

Şi iată că, în noaptea de 12 vendémiaire (4 octombrie), 
şefii thermidorieni aud dn: toate părţile strigăte voioase : în 
toată capitala circulă cortegii de manifestanți ; puternice şi 
entuziaste exclamaţii răspindesc ştirea că Convenţia renunţă 
la luptă, că nu vor fi lupte de stradă, că decretul este re- 
tras şi că vor fi alegeri libere. Ca dovadă unică, dar sigură 

şi reală, se dă faptul că însuşi comandantul forţelor armate 
dintr-o secţiune centrală a Parisului (secţiunea Lepeletier), un 
oarecare Delalot, a făcut o vizită generalului Menou, a tra- 
tat cu el, şi acesta a consimţit la un armistițiu cu reacţio- 
Dar. Trupele intră în cazărmi. Oraşul rămîne în mina răs- 
culaților. 

Dar bucuria era prematură. Convenţia hotărise să lupte. 
Chiar în cursul nopţii de 13 vendemiaire, generalul Menou 
fu destituit din ordinul ei şi arestat. Ca şef suprem al tutu- 
ror forţelor armate din Paris Convenţia îl numi pe Barras, 
unul din principalii autori ai lui 9 thermidor. Trebuia să 
se acționeze fără întîrziere şi chiar în acea noapte, fiindcă 
secţiunile răsculate, aflind de destituirea şi arestarea lui Me- 
nou şi de hotărtrea Convenţiei de a lupta, începuseră să se 
concentreze febril şi fără şovăire pe străzile din apropierea 
palatului Convenţiei şi să se pregătească de luptă pentru a 
doua zi. Aceste secțiuni şi şeful lor, Richer de Scrizy, erau 
aproape siguri de victorie, ca şi mulți dintre membrii Con- 
venţiei, de altfel. Dar socotelile lor erau greşite. 

Contemporanii îl considerau pe Barras ca o colecție a 
celor mai josnice patimi şi a tot felul de vicii. Era sibarit, 
delapidator, cel mai corupt dintre aventurieri, cariorist per- 
fid şi lipsit de scrupule, depăşindu-i în venalitate pe toţi 
thermidorienii (şi nu era un lucru uşor să ocupi în această 
privinţă primul loc în grup). În schimb, nu era laş. Pentru 
acest om inteligent şi perspicace, era clar chiar de la începu- 
tul lui vendémiaire că mişcarea ce se pornise putea apropia 
Franţa de restaurarea Bourbonilor, ceea ce, pentru el perso- 
nal, ar fi însemnat un pericol imediat. Nobilii de felul său, 
trecuţi de partea revoluţiei, ştiau foarte bine ce ură aprinsă 
nutreau regaliştii împotriva acestui soi de renegaţi ai cla- 
sei lor. 

Aşadar, fără înttrziere, în cîteva ore, trebuia să dea lupta. 
Dar Barras nu era militar. Avea nevoie numaidecît de un 
general. În aceste momente el îşi aminti, cu totul din întim- 
plare, de tînărul solicitator slab, cu hainele cenușii roase, 
care venise la el de mai multe ori în cursul ultimelor săp- 
tămini. Tot ce ştia despre această persoană se reducea la 
faptul că era un general demisionar, care se distinsese la 
asediul Toulonului şi care, în urma unor anumite neplăceri, 
se găsea în acel timp în capitală, luptînd cu mari greutăţi 
materiale. Dădu ordin să fie căutat şi adus la el. Bonaparte 
veni. Fu întrebat imediat dacă ar lua asupra sa sarcina de 

a înăbuși rebeliunea. Se gîndi intii dacă în principiu ar pu- 
tea accepta să apere interesele Convenţiei, dar îndată îşi 
dădu seama de foloasele ce le-ar putea trage trecînd de par- 
tea lui Barras. El ceru cîteva minute pentru a reflecta. 
Acceptă, dar cu o condiţie: nimeni să nu se amestece în 
dispoziţiile sale. „Nu voi băga sabia în teacă decit atunci 
cînd totul va fi sfirșit“ — spuse el. 

Bonaparte fu numit imediat ajutorul lui Barras. Studiind 
situaţia, îşi dădu repede seama că rebelii erau foarte tari 
și pericolul era mare pentru Convenţie. Dar el avea un plan 
de acțiune precis, bazat pe folosirea fără milă a artileriei. 
Mai tîrziu, cînd totul fusese dus la bun sfîrşit, îi spuse ami- 
cului său Junot (viitorul general şi duce d'Abrantis) o frază 
din care reiese că explica victoria sa prin incapacitatea stra- 
tegică a rebelilor. „Dacă băieţii, aceştia mi-ar fi dat mie 
comanda, cum aş mai fi aruncat în aer Convenţia.“ În zori, 
Bonaparte aduse tunuri la palatul Convenţiei. 

Sintem în ziua istorică de 13 vendémiaire, zi care pen- 
tru Napoleon a avut o însemnătate cu mult mai mare decît 
aceea în care s-a luat Toulonul. Rebelii porniră la atac 
împotriva Convenţiei, dar fură întimpinaţi de artileria lui 
Bonaparte. Masacrul fu îngrozitor, mai ales în faţa bisericii 
Saint-Roch, unde se găseau rezervele lor. Rebelii avuse- 
seră şi ei posibilitatea să pună mîna pe tunuri în cursul 
nopţii, dar pierduseră momentul. Ei răspunseră cu focuri 
de puşcă. Către amiază, totul se sfirşise. După ce lăsară 
în urmă cîteva sute de cadavre, rebelii fugiră în toate 
direcţiile, ttrînd răniții după ei și ascunzindu-se prin case. 
Cei. care putură și avură timp părăsiră în grabă mare Pa- 
risul. Seara, Barras mulţumi călduros tînărului general şi 
obţinu să fie numit comandat al forţelor armate din interior. 
(Barras renunţă la acest titlu îndată după înăbuşirea răs- 
coalei.) 

Calmul desăvirşit şi iuţeala cu care acest tînăr încruntat 
şi ursuz se hotărise să tragă cu tunurile de-a dreptul în 
mulțime, în chiar inima oraşului — mijloc neîntrebuinţat 
pînă atunci — impunea lui Barras şi celorlalți de la condu- 
cere. Prin acest mijloc de înăbușire a manifestaţiilor de 
stradă, Bonaparte a fost un veritabil precursor al ţarului: 
Nicolae I, care a recurs la acelaşi procedeu, la 14 decem- 
brie 1825. Cu singura deosebire că ţarul, cu ipocrizia sa 
caracteristică, a vorbit apoi de oroarea ce o resimţise, de 
îndelunga sa ezitare înainte de a fi recurs la o asemenea 

măsură, şi a arătat că nu consimţisc la aceasta, decit la în- 
demnurile prinţului Vasilcikov, care învinsese exemplara-i 
generozitate şi iubirea sa de oameni, în timp ce Bonaparte 
nu s-a gîndit niciodată nici să justifice şi nici să arunce răs- 
punderea în spinarea altcuiva. Rebelii aveau mai mult 
de 24.000 de oameni înarmaţi, iar Bonaparte nu dispunea 
în acel moment nici de 6.000 de Oameni, adică de patru ori 
mai puţin, ceea ce însemnează că toată speranţa sa era în 
tunuri ; şi le-a dat cuvîntul. Cînd ai ajuns la luptă, trebuie 
să învingi cu orice preţ. Şi el s-a ţinut întotdeauna, fără 
excepţie, de această regulă ; nu-i plăcea să risipească fără 
rost muniţia de artilerie. Dar acolo unde tunurile îi puteau 
îi. de folos, recurgea la ele cu largheţe. Nici la 13 vendâ- 
miaire el nu economisi ghiulelele : pridvorul bisericii Saint- 
Roch fu acoperit de o masă de carne însîngerată. 

Totala neîndurare în luptă a fost o trăsătură din cele 
mai caracteristice ale lui Napoleon. „În mine trăiesc doi 
oameni: unul e numai inimă, iar celălalt. numai cap. Să 
nu credeţi că nu am şi eu o inimă simţitoare, că toţi oa- 
menii. Sînt chiar un om destul de bun. Dar încă din prima 
tinereţe m-am străduit să reduc la tăcere această coardă, 
care acum a amuţit de tot“ — a mărturisit el odată, în- 
tr-unul din rarele lui momente de sinceritate, unuia dintre 
oamenii cărora le-a acordat bunăvoință — lu: Louis Roc- 
derer. 

În orice caz, această coardă nu a mai vibrat niciodată 
ori de cîte ori a fost vorba de zdrobirea adversarului care 
a îndrăznit să-l înfrunte. 

Data aceasta, 13 vendémiaire, a jucat un rol deosebit de 
important în epopeea napoleoniană, 

Semnificaţia istorică a zdrobirii răscoalei din vendc- 
miaire se poate rezuma astfel : 1) Speranţele regaliştilor în- 
tr-o victorie apropiată şi în reîntoarcerea Bourbonilor au 
suferit încă un eşec, şi mai mare decît acela de la Quiber on. 
2) Păturile de sus ale burgheziei orăşeneşti se convinseră că 
prea mult s-au pripit să pună mîna pe puterea de stat direct 
printr-o acţiune armată. Uitaseră că în oraşe şi sate existau 
elemente burgheze ataşate republicii şi care continuau să se 
teamă de o întărire prea rapidă şi fără jenă a reacţiunii. Cine 
era Richer de Sârizy, capul răscoalei? Un regalist. Nu este 
greu de știut ce atitudine ar fi putut avea faţă de această 
răscoală țăranii proprietari, adică cea mai mare parte a micii 
burghezii de la sate, care vedea în restaurarea Bourbonilor 

reînvierea regimului feudal şi pierderea loturilor cumpărate 
din fondul de pămînturi confiscate de la nobili emigrați sau 
din cele sechestrate de la biserici. 3) În sftrşit, s-a demonstrat 
o dată mai mult că atitudinea ţăranilor, potrivnică restaura- 
ției, avea o înrîurire adîncă asupra armatei, asupra maselor 
de soldaţi pe care se putea conta pe deplin dacă ar fi fost 
vorba să sc lupte împotriva forţelor legate de Bourboni într-un 
fel sau altul, direct sau indirect, în parte sau în întregime. 

Aceasta este însemnătatea istorică a lui 13 vendémiaire. 

În ce priveşte persoana lui Bonaparte, această zi l-a făcut 
pentru prima oară cunoscut nu numai în cercurile militare, 
unde în parte era cunoscut de cînd cu luarea Toulonului, dar 
şi în celelalte pături ale societăţii, acolo chiar, unde pînă 
atunci nici nu i se pomenise numele. Începuse să fie considerat 
ca un foarte bun organizator, cu inteligenţă vioaie şi hotărtre 
ncînfrintă. Oamenii politici care puseseră mîna pe putere din 
primele zile ale Directoratului (adică din vendemiaire 1795), 
şi mai cu seamă Barras, care se dovedise repede a fi cel mai 
influent dintre cei cinci directori, priveau cu bunăvoință pe 
tînărul general. Socoteau atunci că s-ar putea baza pe el şi în 
viitor, în cazul că s-ar mai ivi necesitatea să se folosească 
forţa armată împotriva unor tulburări populare. 

Dar Bonaparte visa la altceva. Pe el îl atrăgea teatrul de 
operaţii militare. Visa acum un comandament independent în 
fruntea unei armate a Republicii Franceze. Raporturile bune 
cu Barras făceau ca aceste visuri să i se pară mult mai puţin 
irealizabile decit înainte de evenimentele din vendémiaire, 
cînd, general demisionar în vîrstă de douăzeci şi şase de ani, 
rătăcea pe străzile Parisului în căutarea unui mijloc de exis- 
ren. Într-o singură zi, brusc, totul se schimbase. Devenise 
comandant al garnizoanei Paris, favoritul lui Barras — pu- 
ternicul director al republicii — candidat la un post indepen- 
dent în armata activă. 

Nu mult după această subită ascensiune, întflni pe José- 
phine de Beauharnais, văduva unui conte, general executat în 
perioada terorii, şi se îndrăgosti de ea. Joséphine era cu şase 
ani mai mare ca el, avea la activul ei un număr respectabil 
de aventuri sentimentale şi nu simțea vreo pasiune arzătoare 
pentru tînărul general pe care-l cunoscuse. După toate apa- 
renţele, la ea era vorba mai degrabă de un calcul practic: 
după evenimentele din 13 vendemiaire, Bonaparte ajunsese 
„cineva“ şi ocupa un post important. Pe Napoleon, însă, pa- 
siunea aceasta subită îl stăpînea cu totul. După dorinţa lui, 

căsătoria se făcu numaidectt. „Josephine fusese cîndva în re- 
laşi i intime cu Barras şi această căsătorie deschidea şi mai larg 
în faţa lui Bonaparte uşile celor mai puternici oameni al re- 
publici. 

Printre cele aproape 200.000 de lucrări consacrate lui Na- 
poleon şi semnalate de către cunoscutul bibliograf Kircheisen, 
precum şi de către alţi specialişti, se găseşte o bogată litera- 
tură privind legăturile lui Napoleon cu Josephine şi cu fe- 
meile în general. Pentru a pune punct acestei chestiuni şi spre 
a nu mai reveni asupra ei, voi spune că nici Josephine, nici 
cea de-a doua soţie a lui — Maria-Luiza de Austria, nici 
Mme Rémusat, nici actriţa Mlle George, nici contesa Wa- 
lewska,. nici vreo altă femeie cu care Napoleon a avut legă- 
turi, nu numai că nu au avut asupra lui vreo influenţă oare- 
care, dar ele nici nu au încercat lucrul acesta, căci înțelegeau 
firea lui neîmblinzită, despotică, iritabilă şi bănuitoare. Nu 
putea s-o sufere pe renumita Mme de Staël înainte chiar de a 
se fi mîniat pentru orientarea ei politică opoziţionistă. O ura 
din pricina interesului (după el, de prisos la o femeie) pe care 
ea îl arăta politicii, din pricina pretențiilor ci de erudiție şi 
spirit. Supunere absolută, plecarea în faţa voinţei sale, aces- 
tea erau calitățile fără de care femeia nu Exista pentru Na- 
poleon. Apoi, în viaţa sa prea încărcată, îi lipsea timpul „ca 
să se gindească prea mult la sentimente şi să se lase mai în- 
delung în voia avînturilor inimii. 

Aşa se întîmplă şi acum: la 9 martie 1796 se căsători, 
iat după două zile, la 11 martie, îşi luă rămas bun de la soţie 
şi plecă în război. 

Un nou capitol se deschidea în istoria Europei, un capitol 
lung și sîngeros. 


Capitolul D 
CAMPANIA DIN ITALIA 


1796—1797 

Chiar în clipa în care izbutise să înăbuşe rebeliunea mo- 
narhistă din 13 vendémiaire şi cîştigase bunăvoința lui Barras 
yi a celorlalți demnitari, Bonaparte făcea continue încercări 
să-i convingă de necesitatea prevenirii unor acţiuni ale noii 
coaliţii îndreptate împotriva Franţei şi, deci, de necesitatea 
»ornirii unui război ofensiv împotriva austriecilor şi a aliaţilor 
or italieni, invadind în acest scop nordul Italiei. La drept 
vorbind, această coaliție nu era nouă. Era aceeaşi care se for- 
mase în 1792 şi din care, în 1795, Prusia se retrăsese semnînd, 
separat cu Franţa, pacea de la Basel. Aşadar, în acest moment, 
din ea făceau parte Austria, Anglia, Rusia, Regatul Sardiniei, 
Regatul celor două Sicilii şi cîteva state germane (Wiirttem- 
berg, Bavaria, Baden erc), Ca 'şi inamica sa Europa, Directo- 
ratul credea că teatrul principal al viitoarei campanii din pri- 
măvara şi vara lui 1796 va fi, desigur, Germania de vest şi 
de sud-vest, prin care francezii vor încerca să pătrundă pe 
teritoriul Austriei propriu-zise. În vederea acestei campanii, 
Directoratul pregătea cele mai bune trupe şi cei mai de seamă 
strategi ai săi, în frunte cu generalul Moreau. Nici o cheltuială 
nu era prea mare pentru această armată. Ea fu excepţional 
de bine echipată, căci guvernul francez conta pe această ar- 
mată mai mult decît pe orice. 

În ce priveşte insistenţele generalului Bonaparte de a pă- 
trunde în nordul Italiei vecine, plecînd de la frontiera fran- 
ceză de sud, Directoratul nu era prea entuziasmat. Totuşi se 
recunoștea faptul că această invazie putea fi utilă ca o diver- 
siune care ar fi pus curtea de la Viena în situaţia de a-şi 
fărtmiţa forţele, distrăgîndu-i atenţia de la principalul teatru 
de luptă al războiului în perspectivă, cel din Germania, Se 

luă deci hotărîrea să se pună în acţiune citeva zeci de mii de 
oameni din cei staţionaţi în sudul Franţei, pentru a speria 
pe austrieci şi pe regele Sardiniei, aliatul lor. Iar cînd fu vorba 
să fie numit un comandant-şef pentru acest teatru secundar de 
operaţiuni, Carnot (şi nu Barras, cum s-a afirmat multă 
vreme) l-a propus pe Bonaparte. Ceilalţi directori aprobară 
fără dificultăţi, întrucît nimeni dintre generalii mai de seamă 
şi mai cunoscuţi nu prea umblau după acest post. Numirea 
lui Bonaparte în postul de comandant suprem al armatei 
destinate să acţioneze în Italia („armata din Italia“) avu loc 
la 23 februarie 1795, iar la 11 martie noul comandant plecă 
să-şi ia postul în primire. 

Războiul acesta, cel dintii pe care l-a dus Napoleon, a 
fost întotdeauna îmbrăcat într-o aureolă deosebită în istoria 
vieţii sale. Este adevărat că, începînd din acest an, 179%, 
numele lui răsună în toată Europa şi nu mai părăseşte avan- 
scena istoriei mondiale. „S-a întins cam mult voinicul ăsta, 
e timpul să-l oprim“, a spus bătrinul Suvorov, cînd cam- 
pania lui Napoleon în Italia era în toi. El a fost printre 
primii care au văzut norul de furtună ce se ridica şi avea 
să bubuie mult timp deasupra Europei, abătind trăsnetele 
asupra ei. 

Sosit aici, Bonaparte îşi trecu armata în revistă şi înţelese 
numaidecit de ce generalii cei mai influenţi ai republicii fran- 
ceze nu prea rîvniseră la acest post: armata se afla într-o 
asemenea stare, încît semăna mai degrabă cu o adunătură de 
zdrenţăroşi. Niciodată, în cadrul serviciilor intendenţei fran- 
ceze, furturile şi delapidările de tot felul nu atinseseră ase- 
menea proporții, ca în timpul ultimilor ani ai Convenţiei 
thermidoriene şi în timpul Directoratului. Este drept că Pa- 
risul nu aloca mare lucru pentru această armată, însă şi ceea 
ce se dădea era delapidat imediat şi fără jenă. Nimeni nu 
ştia cum trăia, cum se îmbrăca şi se hrănea această armată 
de 43.000 de oameni cantonaţi la Nisa şi în împrejurimile ei. 
Abia ajuns aci, Bonaparte primi raportul că, în ajun, un ba- 
talion refuzase să se ducă în sectorul unde fusese mutat, pe 
motivul că nici un om nu avea încălțăminte. În această armată 
uitată şi părăsită, pe lîngă starea materială rea, se adăuga şi 
lipsa de disciplină. Soldaţii nu numai că bănuiau, dar şi ve- 
deau cu ochii lor hoţiile cu toptanul din pricina cărora sufe- 
reau atît de mult. 

Napoleon se găsea în faţa unor greutăţi foarte mari: tre- 
buia să-şi îmbrace, să-şi încalţe şi să-şi disciplineze trupele, şi 

toate acestea era nevoit să le facă din mers, chiar în cursul 
campaniei, în scurtele răgazuri dintre lupte. Nu ar fi consimţit 
să amine campania sub nici un motiv. Situaţia sa se putea com- 
plica şi cu fricţiunile dintre el şi şefii diferitelor unităţi ale 
armatei de sub comanda sa, cum erau Augereau, Masséna sau 
Sérurier. Aceştia s-ar fi supus cu dragă inimă unui comandant 
mai în vîrstă, sau cu foaia de serviciu mai plină ca, de 
exemplu, Moreau, care comanda armata de pe Frontul Ger- 
maniei apusene. A recunoaşte ca şef ierarhic pe acest general 
în virstă de 27 de ani li se părea pur și simplu umilitor. 
Exista riscul unor ciocniri. În mediul acesta cazon se răspîn- 
deau, se inventau, se repetau şi se răstălmăceau tot felul de 
zvonuri. Se zvonea, de pildă, că în cursul unei discuţii tăioase, 
micul Bonaparte spusese, privind de jos în sus pe lungul 
Augereau : „Generale, eşti exact cu un cap mai înalt ca mine, 
dar dacă eşti nepoliticos, voi face să dispară numaidecit 
această diferenţă“. De fapt, chiar de la început, Bonaparte 
dăduse tuturor şi fiecăruia să înţeleagă că nu va tolera în 
armata sa nici o voință potrivnică şi că va fringe orice ne- 
supunere, fără să ţină seama de rang sau grad. „Aici sînt 
adesea nevoit să împuşc“, scria el în treacăt şi fără alte ex- 
plicaţii, într-un raport adresat Directoratului la Paris. 

Numaidecît luă măsuri drastice împotriva boer fără frîu. 
Soldaţii observară îndată acest lucru, ceea ce contribui la 
restabilirea disciplinei cu mult mai mult decît execuțiile. Se 
ajunsese însă la o asemenea situaţie, încît aşteptarea sfirşitului 
echipării trupelor ar fi însemnat de fapt amînarea campaniei 
din 1796. Bonaparte luă o hotărire, pe care o formulă excelent 
în prima sa proclamaţie către armată. S-au purtat multe dis- 
cuții contradictorii cu privire la problema : cînd anume a fost 
ea redactată în forma definitivă, aşa cum a intrat în istorie. 
Pentru biografii actuali ai lui Napoleon este lucru neîndoios 
că numai primele fraze sînt autentice şi că aproape tot restul 
este elocinţă adăugată ulterior. Notez că, chiar şi în ceea ce 
priveşte primele fraze, se poate garanta mai degrabă pentru 
ideea generală, decit pentru fiecare cuvint în parte. „Soldaţi, 
sînteţi goi, rău hrăniţi... Vreau să vă duc în cele mai rodi- 
toare ţinuturi din lume.“ - 

Chiar de la început, Bonaparte fu de părere că războiul 
trebuie să se hrănească singur şi că e necesar să procedeze în 
aşa fel, ca fiecare soldat să fie direct interesat în viitoarea 
invazie a Italiei de nord. Nu trebuia să se amine expediţia 
pînă ce armata ar fi avut toate cele trebuincioase; armata 

trebuie să ştie că numai de ea depinde ca să-și ia cu forţa de 
la inamic tot ce-i lipseşte, şi chiar mai mult decît atît. Tinä- 
rul general a vorbit astfel armatei sale numai de data aceasta. 
Napoleon a ştiut întotdeauna să sădească, să întărească şi să 
menţină farmecul şi autoritatea personalităţii sale în sufletul 
soldaţilor. Poveştile sentimentale despre „dragostea“ lui Na- 
poleon pentru soldaţi, pe care în accesele sale de sinceritate fi 
numea carne de tun, nu au nici o valoare. El nu iubea soldatul, 
dar avea o mare grijă de buna lui stare. Şi ştia să dea acestei 
griji o asemenea nuanţă, încît soldaţii o luau drept o atenţie 
pc care capul oştirii o arăta fiecăruia dintre ei. De fapt, nu 
era vorba decît de grija de a avea la îndemină un material 
în perfectă stare, bun de luptă. 

În aprilie 1796, la începutul primei sale campanii, în ochii 
armatei pe care o conducea, Napoleon cra un artilerist pri- 
ceput, care cu doi ani şi ceva înainte, la Toulon, îşi făcuse 
frumos datoria, care împuşcase pe răsculații porniţi la 
13 vendémiaire împotriva Convenţiei, pe scurt, un general 
care nu datora decit acestor două fapte numirea sa la co- 
manda armatei din sud. Şi atîta tot. Bonaparte nu ajunsese 
încă să-şi stăpînească soldaţii prin farmecul său personal şi 
printr-o indiscutabilă autoritate. Hotărt, deci, să acţioneze 
asupra acestei armate aproape desculțe şi flămînde, făctnd-o 
să întrevadă direct, realist şi fără vorbe de prisos, bogăţiile 
materiale care o aşteptau în Italia. 

La 9 aprilie 1796, el porni cu armata sa peste Alpi. 

Cunoscut autor al unei istorii în mai multe volume despre 
campaniile napoleoniene, strateg şi tactician competent, care 
fusese mai întîi în serviciul lui Napoleon a trecuse apoi în 
serviciul Rusiei, generalul Jomini, elveţian de origine, notează 
că, literalmente, din primele zile ale acestui întîi comanda- 
ment al său, Bonaparte dădu dovadă de o îndrăzneală ce 
mergea pînă la temeritate şi de un total dispreț al riscurilor 
personale. Împreună cu statul său major, el apucă pe vestita 
„Cornişă“ de-a lungul Alpilor maritimi, care era drumul cel 
mai scurt, dar şi cel mai periculos, aflindu-se mereu sub focul 
navelor engleze ce patrulau chiar pe lingă coastă. Aici se ma- 
nifestă pentru întîia oară o trăsătură a caracterului lui Na- 
poleon. Pe de o parte, el nu şi-a dat niciodată acel aer de 
peînfricare şi temeritate, aşa cum făceau contemporanii săi, 
mareşalii Lannes, Murat, Ney, generalul Miloradovici şi, din- 
tre şefii militari de mai tirziu, Skobelev ; întotdeauna a fost 
de părere că, în timp de război, şeful armatei nu trebuie să se 

expună personal fără o necesitate absolută, evidentă. Şi 
aceasta, pentru simplul motiv că dispariţia sa, prin ea însăși, 
poate naşte confuzie, panică şi pierderea bătăliei sau chiar a 
războiului. Dar, pe de altă parte, dacă situaţia este de aşa 
natură încît exemplul personal al şefului este în mod hotărît 
necesar, acesta nu trebuie să ezite de a intra în foc. 
Marşul pe „Cornişă“ spre Italia dură de la 5 pînă la 
9 aprilie 1796 şi se termină cu bine. Cum se văzu în Italia, 
Bonaparte luă hotărîrea. În faţa lui acționau în comun trupele 
austriece şi piemonteze împărţite în trei grupe, pe căile ce 
duceau în Piemont şi Genova. Prima luptă cu austriecii, co- 
mandați de Argenteau, avu loc la centru, lingă Montenotte. 
Bonaparte îşi concentră forţele într-un mare unghi, înşelă pe 
generalul-şef austriac Beaulieu, care se găsea mai la sud, pe 
drumul Genovei, şi atacă vijelios centrul trupelor austriece. 
În cîteva ore inamicul fu zdrobit. Dar aceasta nu fusese decit 
o parte din armata austriacă. Bonaparte dădu un foarte scurt 
răgaz soldaţilor săi şi apoi continuă înaintarea. La două zile 
după prima ciocnire avu loc bătălia de la Millesimo, care 
însemnă pentru piemontezi o înfrîngere totală. Un mare nu- 
măr de morţi pe cimpul de luptă, predarea a 5 batalioane 
cu 13 tunuri, restul armatei pusă pe fugă, iată rezultatele 
acestei zile pentru aliaţi. Numaidectt, ca să nu dea inamicului 
timp să-şi revină, Bonaparte îşi continuă înaintarea. 
Istoriografii militari consideră primele bătălii ale lui Bo- 
naparte — „şase victorii în şase zile“ — ca o mare bătălie 
neîntreruptă. În cursul acestor zile s-a manifestat un prin- 
cipiu de bază al lui Napoleon : concentrarea rapidă de mari 
forțe la un loc, trecerea de la un obiectiv strategic la altul 
fără manevre complicate, zdrobirea pe rînd a forţelor inamice. 
De asemenea s-a manifestat şi o altă aptitudine a lui — 
ştunţa de a asocia politica şi strategia într-un tot indisolubil : 
mergînd din victorie în victorie, în cursul acestor zile din apti- 
lie 1796, Bonaparte nu pierdu nici un moment din vedere că 
trebuia să constringă cît mai repede Piemontul (regatul Sar- 
diniei) la o pace separată, pentru ca să nu mai aibă în faţă 
decît pe austrieci. După noua victorie a francezilor asupra 
piemontezilor la Mondovi şi după predarea acestui oraş, gene- 
ralul piemontez Colli angajă tratative de pace şi, la 28 aprilie, 
se semnă armistițiul. Condiţiunile acestui armistițiu erau foarte 
grele pentru învinşi: regele Piemontului, Victor-Amedeu, 
lăsa lui Bonaparte două din cele mai bune fortărețe şi multe 
alte puncte. Pacea definitivă a fost. semnată la 15 mai 1796 

la Paris. Piemontul se angaja, fără nici o rezervă, să nu per- 
mită trecerea prin teritoriul său a altor trupe decit cele fran- 
ceze, să nu mai încheie nici o alianță, ceda Franţei ducatul 
Nisa şi toată Savoia. În plus, frontiera franco-piemonteză era 
„rectificată“ cu mult în avantajul Franţei. Piemontul se mai 
obliga să dea armatei franceze toate proviziile de care aceasta 
avea nevoie. 

Astfel, primul obiectiv fusese atins. Mai rămineau austrie- 
cii. După noi victorii, Bonaparte îi respinse spre fluviul Pad, 
îi sili să dea înapoi, la răsărit de fluviu, şi, după ce trecu el 
însuşi dincolo, pe celălalt mal al fluviului, continuă să-i ur- 
mărească. Curțile italiene intraseră toate în panică. Ducele de 
Parma, care nici nu era în război cu Franţa, avu de suferit 
printre primii. Bonaparte nu se lăsă convins de afirmaţiile 
acestuia, nu-i tecunoscu neutralitatea şi impuse Parmei o con- 
tribuţic de două milioane franci-aur şi furnizarea a 1.700 car. 
Înaintînd mereu, ajunse lîngă orăşelul Lodi, pe unde trebuia 
să treacă riul Adda. Acest punct important era apărat de 
10.000 de austrieci. 

` La 10 mai se dădu celebra bătălie de la Lodi. Aci, ca şi 
atunci cînd a străbătut „Cornişa“, Napoleon găsi din nou că 
e nevoie să-şi rişte viaţa. În toiul unei lupte îngrozitoare din 
apropierea unui pod, generalul-şef, în fruntea unui batalion 
de grenadieri, se aruncă drept înainte prin ploaia de gloanţe 
cu care austriecii împroşcau podul. 20 tunuri ale austriecilor 
măturau literalmente cu mitraliile totul pe pod şi în jurul lui. 
Grenadierii, cu Bonaparte în frunte, smulseră podul din mîna 
inamicului pe care îl respinseră departe, acesta lăsă pe teren 
aproape 2.000 de morţi şi răniţi şi 15 tunuri. Apoi Napoleon 
porni imediat în urmărirea adversarului în retragere şi, la 
15 mai, intră în Milan. În ajunul acestei zile (25 floréal) el 
scria Directoratului la Paris că „Lombardia aparţine de acuma 
înainte Republicii (Franceze)“. 

În iunie, conform ordinului lui Bonaparte, trupele fran- 
ceze comandate de Murat ocupau Livorno, iar Augereau ocupa 
Bolonia. La mijlocul lui iunie, Bonaparte ocupă personal Mo- 
dena. Veni apoi rîndul Toscanei, cu toate că ducele de Tos- 
cana rămăsese neutru în războiul franco-austriac. Bonaparte 
nu ţinea de loc socoteală de neutralitatea acestor state italiene. 
Intra în oraşe şi sate, rechiziţiona tot ce-i trebuia pentru ar- 
mată, lua deseori tot ce i se părea că merită să fie luat, înce- 
pind cu tunurile, praful de puşcă şi puştile, şi sfîrşind cu ta- 
blourile vechilor maeştri ai Renaşterii. 

Bonaparte privea atunci cu multă indulgență această pa- 
siune a trupelor sale, În unele regiuni au avut loc izbucniri de 
revoltă şi chiar răscoale. La Pavia, la Lugo, populaţia atacă 
trupele franceze. La Lugo (aproape de Ferrara), mulţimea 
omori cinci dragoni francezi. În urma acestui fapt, oraşul fu 
pedepsit ; mai multe sute de persoane fură trecute prin sabie, 
soldaţii fură lăsaţi liberi să jefuiască, ei nimiciră pe toţi lo- 
cuitorii bănuiţi de intenții dușmănoase. Asemenea lecţii crude 
s-au mai dat şi în alte părţi. După ce şi-a întărit artileria în 
mod considerabil cu tunurile şi muniţiile, luate prin luptă de la 
austrieci, şi cu cele ridicate de la statele italiene neutre, Bona- 
parte porni mai departe, împotriva cetăţii Mantua, una dintre 
cele mai puternice din Europa, prin poziţia naturală şi forti- 
ficaşiile sale. 

Abia împresurase Mantua cînd află că o armată austriacă 
de 30.000 de oameni, sub comanda foarte capabilului şi talen- 
tatului general Wurmser, plecase din Tirol venind în grabă în 
ajutorul asediaţilor. Această veste ridică foarte mult moralul 
tuturor duşmanilor invaziei franceze. Mai mult decît atît, în 
timpul acestei primăveri și a verii anului 1796, mai multe mii 
de ţărani şi orăşeni, care suferiseră crunt de pe urma jafurilor 
armatei generalului Bonaparte, se alăturară clerului catolic şi 
nobilimii semifeudale din Italia de nord, duşmani ai înseşi 
principiilor revoluţiei burgheze, pe care armatele franceze le 
aduceau cu ele în Italia. Piemontul învins şi constrîns la pace 
putea să se răscoale în spatele lui Napoleon şi să-i taie co- 
municaţiile cu Franţa. 

Bonaparte repartiză 16.000 de oameni: pentru asediul Man- 
tuei. Mai avea 29.000 de rezervă şi aştepta întăriri din Franţa. 
Trimise în întîmpinarea lui Wurmser pe unul din cei mai buni 
generali ai säi, pe Masséna. Wurmser, însă, îl respinse. Fu tri- 
mis în grabă Augereau, un tot atît de capabil ajutor al său, 
general mai vechi decît el însuşi, dar şi acesta fu respins de 
către Wurmser. Situaţia devenea critică pentru francezi. 
Atunci Napoleon execută acea manevră care, după toţi teo- 
reticienii vechi şi noi, ar fi fost de ajuns ca să-i asigure „o 
glorie nemuritoare“ (expresia lui Jomini) chiar dacă ar fi 
dispărut ucis la acest început al carierei sale. 

Wurmser intră în Mantua, pe care o despresurase, şi ju- 
bila la gândul victoriei asupra groaznicului inamic, cînd auzi 
că Napoleon, cu toate forţele sale, se aruncase asupra, celei- 
lalte coloane austriece, care opera contra comunicaţiilor sale 
cu Milanul şi că, după trei lupte, o zdrobise. Bătăliile avu- 


EN 


seseră loc la Lonato, Salo şi Brescia. Aflind de acestea, 
Wurmser ieşi cu toate forţele sale din Mantua şi, după ce 
zdrobi flanc-garda, pe care i-o „opuseseră francezii sub co- 
manda lui Vallette şi respinse, într-o serie de încăierări, şi 
alte detaşamente franceze, în sfîrşit, la 5 august, se ciocni 
lîngă Castiglione cu Bonaparte însuşi. Aici suferi o grea 
înfrîngere datorită unei manevre strălucite care adusese în 
spatele austriecilor o parte din trupele franceze. 

După o serie de noi lupte, Wurmser, cu rămășițele arma- 
tei sale, rătăci citva timp pe cursul superior al Adigelui şi 
apoi se închise în Mantua. Bonaparte reînnoi asediul. De 
data aceasta în Austria se echipa, î în grabă mare, o nouă ar- 
mată, nu numai pentru a veni în ajutorul Mantuci, ci-şi al 
lui Wurmser însuși. Această armată era pusă sub comanda 
lui Alvinzy, care era (ca şi Wurmser, ca şi arhiducele Carol 
Şi Melas) unul din cei mai buni generali ai Imperiului Austriac. 
Lăsînd 8.300 de oameni spre a continua asediul Mantuei, Bo- 
naparte porni în întimpinarea lui Alvinzy cu 28.500 de oa- 
meni. Aproape că nu mai avea rezerve — acestea nu atingeau 
nici măcar numărul de 4.000 oameni. „Generalui care în aju- 
nul bătăliei se îngrijeşte prea mult de rezerve va fi: negreşit 
bătut“, repeta totdeauna şi pe toate tonurile Napoleon, cu 
toate că era departe, desigur, de a nega marea importanţă a 
rezervelor într-un război lung. Armata lui Alvinzy era Cu 
mult mai numeroasă şi respinse cîteva detaşamente franceze 
într-o serie de ciocniri. Bonaparte ordonă evacuarea Vicenzei 
şi a altor cîtorva puncte şi, Concentrind în jurul său toate 
forțele de care dispunea, se pregăti pentru lovitura ho- 
tăritoare. 

La 15 noiembrie 1796 începu, iar în seara de 17 se sfirşi 
crîncena şi sîngeroasa bătălie de la Arcole. În sfîrşit, Alvinzy 
se întîlnea cu Bonaparte. Austriecii erau mai numeroşi şi 
luptau cu deosebită dirzenie — erau acolo regimente de elită 
ale monarhiei habsburgice. Unul din punctele importante era 
faimosul pod de la Arcole. De trei ori l-au luat francezii cu 
asalt şi de trei ori au fost respinși cu mari pierderi, Atunci, 
întocmai aşa cum făcuse cu cîteva luni mai înainte la podul 
de la Lodi, comandantul- şef Bonaparte se aruncă el Însuşi în 
luptă cu un drapel în mînă. Mai mulţi soldaţi și aghiotanţi 
fură omoriţi lîngă el. Bătălia dură trei zile, cu mici. întreru- 
peri. Alvinzy fu bătut şi respins. 

Timp de mai bine de o lună şi jumătate după Arcole, 
austriecii s-au- pregătit pentru revanșă. Deznodămintul avu 

loc în mijlocul: lui ianuarie 1797. Într-o bătălie sîngeroasă de 
două zile (14 şi 15 ianuarie), Bonaparte zdrobi la Rivoli în- 
treaga armată austriacă. După exemplul tînărului şef militar 
francez, inamicul îşi concentrase şi el de data aceasta toate 
forţele într-un singur punct. Pus pe fugă împreună cu ce-i mai 
rămăsese din armatele sale, Alvinzy nici nu se mai gîndi la 
eliberarea Mantuei şi a armatei lui Wurmser închisă acolo. 
La două săptămîni şi jumătate după bătălia de la Rivoli, 
Mantua capitulă. Bonaparte trată cu Wurmser învins şi se 
arătă foarte clement. 

După luarea Mantuei, Bonaparte se îndreptă spre nord, 
ameninţind teritoriile ereditare ale Habsburgilor. Venit în 
grabă pe teatrul de operaţiuni italian la începutul primăverii 
anului 1797, arhiducele Carol fu învins de Bonaparte într-o 
serie de operaţiuni şi respins spre Brenner, unde bătu în re- 
tragere cu pierderi grele. Viena era în panică, pe care o răs- 
pîndea chiar curtea imperială. Toată lumea află că la palatul 
imperial bijuteriile Coroanei erau împachetate şi duse undeva 
la adăpost. Capitala Austriei era ameninţată să fie invadată 
de francezi. — Hannibal ante portas ! — Bonaparte în Tirol ! 
— Miine va fi la Viena !... Zvonurile, discuţiile, exclamaţiile 
de felul acesta au rămas în amintirea contemporanilor care 
au trăit acele momente în vechea şi bogata capitală a Habs- 
burgilor. Dezastrul cîtorva din cele mai bune armate austriece, 
îngrozitoarele înfringeri suferite de cei mai capabili şi talen- 
taţi generali, pierderea întregii Italii de nord, capitala Austriei 
direct ameninţată — iată rezultatele acestei campanii de un 
an, începută la sfirşitul lui martie 1796, cînd Napoleon Bona- 
parte fusese numit comandant suprem al armatei franceze din 
Italia. Numele lui răsuna acum în toată Europa. 

După noi înfrîngeri şi după retragerea generală a armatei 
arhiducelui Carol, curtea Austriei înţelese pericolul continuării 
luptei. La începutul lui aprilie 1797, generalul Bonaparte 
primi comunicarea oficială că împăratul Francisc al Austriei 
dorea să înceapă tratativele de pace. Bonaparte, trebuie să 
notăm, a făcut tot ce a depins de el ca să termine războiul 
cu Austria într-un moment atît de favorabil lui: în timp ce 
toată armata sa fugărea armata arhiducelui Carol, care se 
retrăgea în grabă, el făcea cunoscut acestuia că este gata să 
semneze pacea. Se cunoaște acea scrisoare interesantă, în care 

Napoleon, menajînd amorul propriu al învinşilor, scria lui 
Carol că, dacă ar reuşi să încheie pacea, ar fi mai mindru 
de acest lucru „decît de trista glorie a succeselor militare“. 
„Oare nu am omorît noi destulă lume şi nu am făcut destul 
rău bietei umanităţi ?“ scrise el lui Carol. 

Directoratul era de acord cu încheierea păcii. Ezita numai 
la numirea celui care trebuia să conducă tratativele. Dar în 
timpul acestor ezitări şi înainte ca plenipotenţiarul Clarke 
să fi ajuns în tabăra lui Bonaparte, generalul învingător avu- 
sese timpul să încheie armistițiul din Leoben. 

Chiar înainte de începerea tratativelor de la Leoben, 
Bonaparte terminase şi cu Roma. Duşman înverşunat şi nom: 
păcat al revoluţiei franceze, papa Pius al Vl-lea vedea în 
„generalul Vendâmiaire“ — devenit comandant suprem ca 
recompensă pentru nimicirea pioşilor regalişti la 13 vendc- 
miaire — o creatură a iadului, şi sprijinea Austria prin toate 
mijloacele ? în lupta ei grea. îndată ce Wurmser predă cetatea 
Mantua împreună cu garnizoana ci de 13.000 de oameni şi 
citeva sute de tunuri, “Napoleon, cu trupele care fuseseră an- 
gajate la asediu şi acum deveniseră disponibile, porni o expe- 
doe impotriva posesiunilor pontificale. 

Trupele papei fură „puse pe fugă chiar la prima, bătălie. 
Fugeau aşa de tare, încît Junot, trimis de Bonaparte în urmă- 
rirea lor, nu putu să le ajungă timp de două ore. Ajunse din 
urmă, o parte din ele fu trecută prin sabie, alta dusă în capti- 
vitate. După aceasta, oraşele începură să se predea unul după 
altul, fără împotrivire, lui Bonaparte, care le lua tot ce avea 
vreo valoare : bani, diamante, tablouri, vase de preţ. Aici, 
ca şi în Italia de nord, oraşele, mănăstirile, comorile vechi- 
lor biserici ofereau învingătorului o pradă enormă. Roma era 
în panică. Oamenii cu stare şi înaltul cler începură să fugă 
grămadă la Neapole. 

Înspăimîntat, papa Pius al VI-lea trimise lui Bonaparte, 
prin cardinalul Mattei, nepotul său, însoţit de o delegaţie, o 
scrisoare implorătoare prin care cerea pace. Generalul. Bona- 
parte primi această rugăminte cu condescendenţă, dar tot- 
odată dădu să se înţeleagă că e vorba de o capitulare totală. 
În ziua de 19 februarie 1797, la Tolentino, fu semnată pacea. 
Papa ceda o parte foarte importantă şi cea mai bogată din 
teritoriile sale ; el plătea 30 de milioane franci-aur şi lăsa în- 
vingătorului cele mai frumoase tablouri şi statui din muzcele 
sale. Aceste tablouri şi sculpturi din Roma fură expediate la 
Paris, aşa cum se făcuse cu cele din Milan, Bolonia, Modena, 

Parma, Piacenza, şi, mai tirziu, cu cele din Veneţia. Înspăi- 
mâîntat peste măsură, papa Pius al VI-lea acceptase din primul 
moment toate condiţiile. I-a fost, de altfel, cu atît mai uşor 
să facă acest lucru, cu cît Bonaparte nici nu avea nevoie de 
consimţămintul lui. 

Pentru ce Bonaparte nu făcu încă de atunci ceea ce avea 
să facă după cîţiva ani ? Pentru ce nu ocupă el Roma și nu 
arestă pe papă ? Aceasta se explică prin faptul că sîntem în 
ajunul tratativelor de pace cu Austria, că o acţiune prea aspră 
faţă de papă risca să ridice populaţia catolică din centrul şi 
sudul Italici şi, prin aceasta, să creeze în spatele propriilor 
sale armate o stare de nesiguranţă. Apoi, se ştie că în timpul 
acestei prime campanii strălucite din Italia, care a fost un şir 
neîntrerupt de victorii asupra unor armate numeroase şi foarte 
puternice ale Imperiului Austriac, pe atunci de temut, tînărul 
general petrecu o noapte albă plimbîndu- -se pe dinaintea cor- 
tului său şi punindu-şi, pentru prima oară, o întrebare la care 
pînă atunci nu se gîndise : cît timp va mai cuceri el victorii 
ŞI ţări pentru. Directorat, „pentru aceşti avocaţi“ 

Mulţi ani trebuiră să treacă şi mult sînge să curgă Înainte 
ca Bonaparte să vorbească de această noapte de meditație. 
Dar, desigur, răspunsul său de atunci la întrebarea aceasta era 
cu totul negativ. Căci, în 1797, cuceritorul Italiei — avea pe 
atunci 28 ani — vedea în Pius al VI-lea nu pe bătrînul 
înspăimintat, slăbănog şi tremurînd de frică, din care „putea 
face orice, ci „pe şeful spiritual a milioane de oameni care 
locuiau chiar în Franţa. Şi oricine are de gînd să-şi impună 
puterea asupra acestor milioane e dator să ţină seama de su- 
perstiţiile lor. În adevăratul înţeles al cuvintelor, Napoleon 
considera biserica ca pe un instrument comod de poliţie spi- 
rituală, care ajută la conducerea maselor populare. Din punc- 
tul său de vedere, biserica romano-catolică ar fi fost în mod 
special potrivită pentru aşa ceva, dar, din nenorocire, ca a 
pretins întotdeauna şi încă nu înceta a pretinde un rol poli- 
tic independent ; ; iar aceasta, mai ales pentru că ea dispune 
de o organizaţie desăvârșită ca structură, supusă unui șef 
suprem, papa. 

Cît despre papalitate, ca atare, Bonaparte o considera o 
pură şarlatanie istorică pe care au născocit-o pe vremuri epis- 
copii Romei folosind cu abilitate unele ? împrejurări locale şi 
istorice ale vieţii medievale, favorabile lor, şi pe care au 
acreditat- -o într-o perioadă istorică de aproape două mii de ani. 

Dar Napoleon mai ştia tot atît de bine că şi o asemenea 
şarlatanie poate fi o “forță politică foarte serioasă. 

Umilit, tremurînd de frică, şi cu cele mai bune pământuri 
pierdute, papa rămînea pentru moment teafăr în palatul Va- 
ticanului. „Napoleon nu intră în Roma. După ce sfîrşi cu papa, 
se grăbi să se întoarcă în nordul Italiei pentru a încheia pacea 
cu Austria învinsă, 

Trebuie să spunem de la început, că atît armistițiul din 
Leoben cît şi pacea de la Campo-Formio, care i-a urmat, şi, 
în general, toate tratativele diplomatice au fost conduse de 
Bonaparte după bunul lui plac. El elabora condițiuni fără să 
ţină seama de altceva decit de propriile sale vederi. Cum era 
cu putință aşa ceva? Pentru ce nimeni nu se împotriva? 
Aici, mai înainte de orice, acţiona vechea regulă : „Învingă- 
zorii au întotdeauna dreptate“. Tocmai în această perioadă, 
1796 şi începutul lui 1797, generalii republicani (cei mai buni, 
ca Moreau) erau bătuţi pe Rin de către austrieci ; iar în timp 
ce armata Rinului cerea mercu bani şi iar bani pentru între- 
ţinere, cu toate că fusese de la început perfect echipată, 
Bonaparte cu hoarda lui zdrenţăroasă, nedisciplinată, pe care 
o transformase într-o armată devotată şi de temut, nu numai 
că nu cerea nimic, ci, dimpotrivă, trimitea la Paris milioane- 
aur, opere de artă, cucerea Italia, nimicea una după alta 
armatele austriece Şi constringea Austria să ceară pace. Bătălia 
de la Rivoli, luarea Mantuei, cucerirea teritoriilor pontificale 
— toate aceste ultime isprăvi îi confereau, în mod definitiv, 
o autoritate incontestabilă. 

Leoben este un oraş din Stiria, provincie austriacă aflată 
(în această parte a ei) la o depărtare de vreo 250 de kilo- 
metri de suburbiile Vienei. Dar, spre a-şi asigura în chip de- 
finitiv şi formal tot ceea ce jinduia el în Italia, adică tot ceea 
ce cucerise şi tot ceea ce voia să mai supună puterii sale în. sud 
şi, în același timp, spre a constrînge pe austrieci să facă jertfe 
serioase pe îndepărtatul (de Napoleon) teatru de operaţii din 
vestul Germaniei, unde armatelor franceze nu le mergea bine 
de loc, trebuia! să dea totuși o mică compensație Austriei. Cu 
“toate că avangărzile sale se aflau la Leoben, el ştia că Austria, 
adusă la limitele răbdării, se va apăra cu înverșunare şi că, 
deci, era timpul să se oprească. De unde să ia însă această 

mică compensație ? Veneya! Ce e drept, Republica Vencţia 
fusese perfect neutră şi făcuse totul ca să nu dea vreun pre- 
text de invazie. Dar în asemenea împrejurări Bonaparte nu 
czita niciodată ; născoci un pretext şi trimise acolo o divizie. 
În prealabil, el încheie la Leoben un armistițiu cu Austria 
pe bazele următoare : Austria ceda Franţei malurile Rinului 
şi toate posesiunile ei din Italia ocupate de Napoleon. În 
schimb i se promitea Veneţia. 

De fapt, Bonaparte hotărtse să împartă Veneţia : oraşul 
de pe lagună trecea în stăpînirea Austriei, iar ţinuturile con- 
tinentale treceau „Republicii Cisalpine“, pe care învingătorul 
voia zo creeze din majoritatea teritoriilor italiene ocupate. 
Bineînţeles, din acel moment, această nouă „republică“ deve- 
nea, de fapt, o posesiune franceză. Rămînea să se mai îndepli- 
pească o mică formalitate : să se aducă la cunoştinţa dogelui 
şi Senatului Veneţiei că statul lor, care de la întemeiere, adică 
de pe la mijlocul secolului al V-lea, fusese întotdeauna inde- 
pendent, înceta să mai existe, fiindcă acest lucru era necesar 
succesului combinațiilor diplomatice ale generalului Bonaparte. 
Nici chiar propriul său guvern, Directoratul, nu a fost pus în 
curent cu planul acesta privitor la Veneţia, decît după ce se 
începuse executarea lui. „Nu pot să vă primesc. De pe mîinile 
dumneavoastră curg picături de sînge francez!“ — scria Bo- 
naparte dogelui, care îi cerea îndurare. Prin aceste cuvinte el 
făcea aluzie la omorirea unui căpitan francez de către un 
necunoscut în rada portului Lido. Dar aici nu era nevoie de 
pretext ; totul era clar. Bonaparte ordonă generalului Bara- 
guay-d'Hilliers să ocupe Veneţia. În iunie 1797, totul era 
sfîrşit. După 13 veacuri de viaţă liberă şi bogată în cveni- 
mente istorice, republica comercială a Veneţiei înceta să mai 
existe. 

Şi astfel, în mîinile lui Bonaparte se găsea această bogată 
pradă sortită împărţelii şi socotită utilă pentru încheierea 
unci păci definitive şi cît mai avantajoase cu Austria. Lu- 
crurile se petrecură în aşa fel, încît, în afară de aceasta, cuce- 
rirea Veneţiei îi mai făcu lu: Bonaparte încă un serviciu cu 
totul neaşteptat. 

într-una din serile lunii mai ale anului 1797, pe cînd se 
găsea la Milan, generalul Bonaparte, comandantul armatei 
franceze, primi o ştafetă trimisă urgent de către subordonatul 
său, generalul Bernadotte, aflat la Triest, care, din ordinul 
lui Napoleon, era acum ocupat de francezi. Curierul, venit 
în mare grabă, îi predă acestuia o geantă şi un raport în care 

se explica de unde provine obiectul. Se arăta că geanta fusese 
descoperită asupra unui oarecare conte d'Antraigues, regalist 
şi agent al Bourbonilor, care, voind să scape de francezi, fugise 
din Veneţia la Triest unde căzuse în mîinile lui Bernadotte 
deja intrat în oraş. Geanta conținea documente uimitoare. 
Pentru a înţelege mai bine toată importanţa acestei neaşteptate 
descoperiri, trebuie să reamintim în cîteva cuvinte cele ce se 
petreceau în acest moment la Paris. 

Acele pături ale marii burghezii financiare şi comerciale 
şi ale aristocrației funciare, care constituiau un adevărat „me- 
diu nutritiv“ al răscoalei din vendémiaire 1795, n-au fost şi 
nici n-au putut fi nimicite de tunurile lui Bonaparte. Fuseseră 
nimicite numai virfurile combative, elementele conducătoare 
ale secţiunilor, care în acele zile merseseră mînă în mînă cu 
regaliştii activi. Dar această parte a burgheziei nu încetasc, 
nici după evenimentele din vendemiaire, să fie într-o opoziţie 
surdă faţă de Directorat. 

Cînd, în primăvara lui 1796, se descoperi complotul lui 
Babeuf şi spectrul unei noi răscoale proletare, ale unui nou 
„prairial“, începuse iarăși să neliniştească cumplit pe proprie- 
tarii de la oraşe şi sate, regaliştii, învinșii din vendémiaire, 
prinseră curaj şi ridicară iarăşi capul. Și, iarăşi se înşelară, 
aşa cum se înşelaseră în vara lui 1795 la Quiberon şi în vend6- 
miaire la Paris. Nici de data aceasta, regaliştii nu ţineau seama 
de faptul că, deşi noii proprietari de pămînturi doreau con- 
stituirea unui puternic regim polițienesc pentru apărarea pro- 
prietății lor; deşi noua burghezie îmbogăţită de curînd cu 
prilejul punerii în vînzare a bunurilor naţionale era gata să 
accepte monarhia şi chiar o dictatură monarhică, totuşi reîn- 
toarcerea Bourbonilor nu era susţinută decît de o parte nefn- 
semnată a marii burghezii de la oraşe şi sate, pentru că un 
Bourbon ar fi fost întotdeauna regele nobililor şi nu al bur- 
ghezilor, pentru că el ar fi readus cu sine feudalismul şi pe 
emigranţi, care ar fi cerut restituirea pămînturilor. 

Cu toate acestea, deoarece dintre toate grupările contra- 
revoluționare regaliştii erau cei mai bine organizaţi, cei mai 
uniţi, cei mai activ ajutați cu mijloace din străinătate, de- 
oarece aveau alături clerul, ei fură aceia care, şi de această 
dată, îşi asumară rolul conducător în pregătirea mişcării des- 
tinate să răstoarne Directoratul în cursul primăverii şt verii 
anului 1797. Şi, tocmai acest lucru a trebuit să fie și acum 
cauza insuccesului mişcării lor. Nu trebuie să uităm că, de 
fiecare dată, alegerile parţiale în Consiliul celor cinci sute 

dădeau preponderență elementelor de dreapta, reacționare, 
uneori chiar pe faţă regaliste. Ezitări se puteau observa pînă 
şi în Directorat, care era ameninţat de contrarevoluţie. Barthé- 
lemy şi Carnot erau împotriva unor măsuri hotărite. Barthe- 
lemy, în secret, chiar simpatiza în bună măsură cu noua 
mişcare ce-şi făcea drum. Ceilalţi trei directori — Barras, 
Rewbell, Larevellitre-Lepeaux — se consultau mereu, dar nu 
se hotărau să ia vreo măsură pentru prevenirea loviturii ce se 
pregătea. 

Una din împrejurările care neliniştiră mult pe Barras şi 
pe ceilalți doi colegi ai săi, puţin dispuşi să părăsească fără 
luptă puterea şi poate chiar viaţa, şi decişi să lupte prin toate 
mijloacele, a fost aceea că generalul Pichegru, gloriosul cu- 
ceritor al Olandei în 1795, se găsea în tabăra opoziţiei. El 
fusese preşedinte al Consiliului celor cinci sute, adică şef al 
supremei puteri legislative a statului, şi era socotit drept vii- 
torul conducător al atacului ce se pregătea împotriva „trium- 
virilor“ republicani — cum li se spunea celor trei directori — 
Barras, Larevellitre-Lpeaux şi Rewbell. 

Aceasta era situaţia în vara anului 1797. În timp ce lupta 
în Italia, Bonaparte era atent la ceea ce se petrecea la Paris. 
HI vedea că un pericol evident ameninţa republica. Personal, 
nu iubea republica şi, curînd, avea s-o sugrume. Nu avea însă 
intenţia să lase ca acest lucru să fie făcut prea devreme şi, 
mai ales, să fie făcut în folosul altcuiva. În cursul acelei nopţi 
albe, în Italia, el îşi spusese că nu e sortit să cîştige mereu 
victorii în folosul „acestor avocaţi“. Şi mai puţin încă ar fi 
fost el dispus să facă acest lucru în folosul vreunui Bourbon. 
Ca şi pe directori, şi pe el îl neliniştea faptul că în fruntea 
inamicilor republicii se găsea Pichegru, unul dintre cei mai 
populari generali. Acest nume putea să deruteze pe soldaţi în 
momentul decisiv. S-ar fi putut ca aceştia să-l urmeze pe 
Pichegru tocmai pentru că aveau încredere în sinceritatea 
republicanismului său şi n-ar fi înţeles încotro sînt duşi. 

Ne putem acum închipui fără greutate ce a simţit Bona- 
parte atunci cînd, de la Triest, i s-a adus cu atîta grabă volu- 
minoasa geantă găsită asupra contelui d'Antraigues arestat 
yi cînd a descoperit dovezile incontestabile ale trădării lui 
Pichegru, tratativele secrete ale acestuia cu Fauche-Borel, agent 
al prinţului de Condé, într-un cuvînt, cînd a descoperit măr- 
vuriile directe ale îndeiungii lui activităţi trădătoare faţă de 
republica pe care o servea. Numai o mică neplăcere a întirziat 
trimiterea imediată a acestor hirtii lui Barras, direct la Paris. 

E vorba de faptul că pe unul dintre aceste documente (de 
altfel, cel mai important pentru culpabilitatea lui Pichegru), 
un alt agent al Bourbonilor, Montgaillard, povestea, între 
altele, că îl vizitase pe Bonaparte la cartierul general al ar- 
matei din Italia şi că încercase să angajeze și cu el tratative. 
Cu toate că nu era vorba decît de aceste rînduri ce nu în- 
semnau nimic, cu toate că era posibil ca Montgaillard, sub 
vreun pretext oarecare și cu un nume de împrumut să fi putut 
face, cu adevărat, o vizită lui Bonaparte, acesta, spre a nu 
slăbi de loc impresia în legătură cu Pichegru, hotărî totuşi că e 
mai bine să distrugă aceste rînduri. Dădu ordin ca d'Antraigues 
să fie adus la el şi, sub -amenințarea execuţiei, Bonaparte fi 
ordonă să copieze pe loc documentul, lăsînd la o parte rîn- 
durile cu pricina, şi apoi să semneze. D'Antraigues făcu îndată 
tot ce i se ceru şi după puţin timp fu eliberat (adică fu făcut 
„fugit de sub escortă“). Documentele fură apoi trimise lui 
Barras. Acest fapt dezlegă mîinile „triumvirilor“. Ei nu publi- 
cară însă imediat acel Îngrozitor document trimis de Bona- 
parte. Îşi aduseră mai întîi pe aproape divizii absolut sigure 
şi apoi aşteptară pe Augereau, trimis în grabă de Bonaparte 
din Italia în ajutorul directorilor. Pe lingă aceasta, pentru 
întărirea mijloacelor Directoratului în viitorul moment critic, 
Bonaparte mai promise să trimită 3 milioane franci-aur pro- 
venind din noi rechiziţii în Italia. 

La ora 3 dimineaţă, 18 fructidor (4 septembrie 1797), 
Barras dădea ordin să fie arestaţi ceilalți doi directori, 
suspecți prin atitudinea lor moderată ; Barthélemy fu prins, 
dar Carnot avu timp să fugă. Începu arestarea în masă a 
regaliştilor, epuraţia Consiliului celor cinci sute și a Con- 
siliului Bătrînilor. După arestări, suspecţii fură trimişi fără 
judecată în Guyana (de unde puţini aveau să se mai în- 
toarcă), ziarele bănuite de regalism fură interzise. Arestări 
în masă avură loc la Paris şi în provincie. În zorii zilei de 
18 fructidor, imense afişe reproducecau documentele, ale că- 
'ror originale fuseseră, după cum am spus, trimise lui Barras 
de către Bonaparte. Pichegru, preşedintele Consiliului celor 
cinci sute, fu arestat şi deportat şi el în Guyana. Această 
lovitură de stat din 18 fructidor nu întimpină nici o împo- 
trivire. Masele plebee urau regalismul şi mai mult decit Di- 
rectoratul, şi se bucurau sincer de lovitura care frîngea pen- 
tra mult timp elanul vechilor partizani ai dinastiei Bourbo- 
nilor. De data aceasta, însă, „secţiunile bogate“ nu ma 1e- 

şiră în stradă. Țineau minte teribila lecţie pe care le-o dä- 
duse generalul Bonaparte cu artileria sa în luna lui vende- 
miaire 1795. 

Directoratul învinsese. Republica era salvată. Din tabăra 
sa îndepărtată, din Italia, generalul învingător felicita căl- 
duros Directoratul (pe care avea să-i distrugă doi ani ma: 
tîrziu) pentru salvarea republicii (pe care avea s-o nimicească 
după şapte an). 

Bonaparte era mulțumit de evenimentele din {8 fruc- 
tidor şi pentru alte motive. Armistițiul cu austriecii, încheiat 
în mai 1797, la Leoben, răminea Încă tot armistițiu. În timpu! 
verii, guvernu! austriac începuse brusc să dea semne de vi- 
oare şi aproape să amenințe. Bonaparte cunoştea foarte 
bine cauza : ca şi toată Europa monarhistă, Austria urmărea 
cu sufletul la gură jocul evenimentelor de la Paris. În Italia 
se aştepta de la o zi la alta răsturnarea Directoratului şi a 
republicii, întoarcerea Bourbonilor şi, în consecinţă, lichida- 
rea tuturor cuceririlor franceze. Prin dezvăluirea publică a 
trădării lui Pichegru şi zdrobirea regaliştilor, 18 fructidor 
pusc capăt acestor visuri. 

Generalul Bonaparte cerea acum cu insistenţă ca pacea 
să fie semnată imediat. Pentru tratative, Austria trimise un 
diplomat îndeminatie : Cobenzl. Dar tot naşul își are Das, 
şi în cursul lungilor şi anevoioaselor discuții, Cobenz] se 
plinse guvernului său că rar poate fi întîlnit un „om atit de 
pornit pe şicană și atît de lipsit de conștiință“, cum era Bo- 
naparte. Cu acest prilej, se manifestară mai mult ca oricind 
remarcabilele aptitudini diplomatice ale lui Napoleon, apti- 
tudini carc, după numeroşi istoriografi ai epocii, nu erau cu 
nimic mai prejos de geniul său militar. O singură dată — 
ceea ce deocamdată era un fapt nou — se lăsă el învins de 
unul din acele accese de furie, care, mai tirziu, cînd avea să 
se simtă stăpîn al Europei, îl vor cuprinde atit de des. — 
„Imperiul dumneavoastră este o bătrină desfrinată, obişnuită 
să fie violată de „toţi... Uitaţi că Franţa e învingătoare, iar 
dumneavoastră inte învinşi ; tag, că discutaţi aici cu 
mine, înconjurat de grenadieri mei...“ — strigă el ca un 
turbat. Şi răsturnă o măsuţă pe care se găsea un serviciu de 
cafea de porțelan de o mare valoare, dăruit lui Cobenzi de 

către împărăteasa Ecaterina a Rusiei. Serviciul se prefăcu 
în găndări. „Bonaparte s-a puitat ca un nebun“ — spunea 
Cobenzl í în legătură cu această întîmplare. La 17 octombrie 
1797, în orăşelul Campo-Formio, fu semnată pacea între 
Republica Franceză şi Imperiul Austriei. 

Bonaparte își atinsese aproape toate obiectivele asupra 
cărora insistase, atît în legătură cu Italia, unde era învingă- 
tor, cît şi în legătură cu Germania, unde austriecii încă nu 
fuseseră înfrinți de către generalii. francezi, Veneţia, aşa cum 
dorise el, servi drept compensație Austriei pentru teritoriile 
cedate pe Rin. 

Vestea păcii fu primită la Paris cu o bucurie furtunoasă. 
Tara aştepta înviorarea comerţului şi industriei. Numele ge- 
nialului conducător militar era pe toate buzele. Toată lumea 
îşi dădea seama că războiul, pierdut la Rin de către ceilalți 
generali, fusese cîştigat în Italia numai de Bonaparte ŞI că, 
prin aceasta, fusese salvat şi Rinul. În presă şi în discursuri, 
nu mai conteneau laudele oficiale, oficioase şi chiar cele cu 
totul particulare în cinstea generalului victorios, care cuce- 
risc Italia. Într-una din cuvîntările sale, Larevelliere-Lepeaux, 
unul dintre directorii republicii, exclama : „O, preaputernice 
duh al libertății! Numai tu puteai crea... armata din Italia, 
numai tu puteai da naştere unui Bonaparte! Fetricită 
Franţă !“ 

Între timp, Bonaparte ducea la capăt organizarea noii 
„Republici Cisalpine“ vasale, în care intra o parte din teri- 
toriile cucerite de el (în primul rînd Lombardia). O altă 
parte a cuceririlor sale era anexată în mod nemijlocit Franţei. 
O a treia parte (cum era cazul cu Roma) rămînea deocam- 
dată sub guvernarea vechilor ei stăpini, dar era, de fapt, 
subordonată Franţei. Bonaparte organiză în aşa fel „Repu- 
blica Cisalpină“, încît, sub aparenţa. existenţei unei adunări 
consultative formată din reprezentanţi ai păturilor înstărite 
ale populaţiei, toată puterea se găsea de fapt în mîinile 
corpului de „Ocupaţie francez şi a unui comisar trimis de la 
Paris. El își arătă deschis disprețul pentru frazeologia tra- 
diţională î în legătură cu eliberarea popoarelor, cu republicile 
surori etc... Nu credea că ar putea să existe în Italia un nu- 
măr cît de mic de oameni însufleţiţi de acel entuziasm pen- 
tru libertate de care vorbea el însuşi în proclamaţiile adre- 
sate populaţiei ţărilor cucerite. 

În Europa fusese lansată o versiune oficială, după care 
marele popor italian, scuturind jugul vechilor superstiții și 

oprimări, se ridicase în masă cu arma-n mină pentru a spri- 
jini pe francezii eliberatori. 

În realitate însă, iată ce raporta confidenţial Bonaparte, 
nu pentru Franţa, ci „pentru Directorat : „Vă închipuiţi că 
ideea de libertate va împinge la fapte mari un popor amă- 
rit, superstiţios, fricos şi şiret... În armata mea nu am nici 
un italian, afară de vreo mie cinci sute de derbedei adunaţi 
de pe alte Şi care se ţin numai de hoţii şi nu sînt buni de 
nimic...“ ȘI, mai departe, adăuga că Italia nu poate fi ţinută 
în mînă decit cu pricepere şi prin „măsuri aspre“. Ce însem- 
nau aceste „măsuri aspre“, au înţeles-o şi italienii din cru- 
zimea cu care au fost pedepsiţi locuitorii oraşelor Binasco 
şi Pavia Şi ai cîtorva sate în preajma cărora fuseseră găsiţi 
ucişi cîţiva francezi. | 

În toate aceste cazuri era pusă în aplicare o politică sis- 
tematică de la care Napoleon nu s-a abătut; nici o cruzime 
fără scop, dar teroarea generală, neîndurătoare, dacă e nc- 
cesară pentru supunerea ţărilor cucerite. În Italia cucerită 
distruse orice urmă de drepturi feudale, acolo unde existau, 
şi deposedă bisericile şi mănăstirile de dreptul de a percepe 
unele impozite. În cursul acelui an şi jumătate petrecut în 
această ţară (din primăvara anului 1796 pînă în toamna 
lui 1797) reuşi să introducă cîteva legi care tindeau să 
apropie organizarea social- juridică a a Italiei nordice de aceea 
pe care burghezia şi-o crease în Franţa. În schimb, jefui te- 
meinic Și sistematic teritoriile italiene pe unde trecuse, tri- 
mise Directoratului la Paris multe milioane aur şi sute din- 
tre cele mai bune opere de artă din muzeele şi galeriile de 
pictură italiene. 

Nu se uită nici pe sine, nici pe generalii săi: la întoar- 
cere, erau cu toţii oameni bogaţi. Dar, exploatind Italia cu 
atita neindurare, el înţelegea că oricît ar fi ei de fricoşi (asta 
era părerea lui), italienii (pe cheltuiala lor fusese dusă toată 
campania) nu aveau nici un motiv să iubească pe francezi 
şi că răbdarea risca să aibă o limită. Ceea ce însemna că 
ameninţarea cu teroarea, militară rămînea mijlocul cel mai 
potrivit pentru a-i convinge în sensul dorit de el. 

Ar fi voit să mai rămînă în ţara cucerită, însă, după 
încheierea păcii de la Campo-Formio, Directoratul îl chemă 
la Paris, cu mult menajament, dar cu insistenţă: fusese 
numit comandant suprem al armatei care urma să pornească 
împotriva Angliei. Simţise mai de mult că directorilor în- 
cepuse să le fie teamă de el. „Cu toate că mă tămile, ei mă 

invidiază, o ştiu. Dar nu mă vor face să-mi pierd capul. S-au 
grăbit să mă numcască general al armatei împotriva Angliei 
numai ca să mă scoată din Italia, unde sînt mai mult suve- 
ran decit general.“ Astfel aprecia el această numire în unele 
discuţii confidenţiale. 

La 7 decembrie 1797 sosi la Paris şi, la 10, era primit 
în triumf la palatul Luxemburg de către întreg Directora- 
tul. O imensă mulţime îl aștepta în preajma palatului. Acla- 
matt furtunoase şi aplauze îl întîmpinară la sosire. Dis- 
cursurile rostite de Barras, directorul cel mai de vază, de 


ceilalți membri ai Directoratului, de Talleyrand — vicleanul, 
venalul şi inteligentul ministru de externe, a cărui perspica- 
citate depășea cu mult pe cea-a colegilor săi — şi de aiţi 


demnitari, laudele entuziaste, uralele mulţimii de afară, toate 
acestea erau primite de către generalul în vîrstă de 28 de 
ani cu un desăvirşit calm aparent, ca un lucru firesc, ca 
ceva ce i se datora şi pentru care nu avea de ce să se mire. 
În inima sa, el n-a prea pus preţ niciodată pe entuziasmul 
mulțimilor. „Ha ! Poporul tot aşa s-ar înghesui şi dacă m-ar 
vedea dus la eşafod“ — spuse el după aceste ovaţii (desigur, 
nu în auzul tuturor). 

Abia ajuns la Paris, începu să pledeze pe lingă Direc- 
torat pentru un nou mare război ; în calitatea sa de general 
care trebuia să acţioneze împotriva Angliei, el considera că 
Marea Minecii, unde flota engleză cra mai puternică decît 
cea franceză, nu era locul cel mai potrivit de unde ar fi pu- 
tut fi ameninţată Anglia. Şi propuse cucerirea Egiptului şi 
crearea în Orient a unor baze apropiate pentru ameninţarea 
viitoare a dominaţiei engleze în Italia. 

„Oare şi-a pierdut minţile?“ — se întrebau mulți în 
Europa în vara anului 1798, cînd se aflase de cele ce se 
petreceau. Pînă atunci, noul plan al lui Bonaparte şi discu- 
țiile asupra lui din şedinţele Directoratului în primăvara 
aceluiaşi an fuseseră ţinute în cel mai strict secret. 

Dar, ceea ce pentru omul de pe stradă apărea de de- 
parte ca o aventură fantastică, în realitate se lega strîns de 
anumite eforturi, vechi şi bine definite, ale burgheziei fran- 
ceze de dinainte şi de după revoluţie. Planul lui Bonaparte 
fu acceptat. 


Capitolul HI 


CUCERIREA EGIPTULUI ȘI EXPEDIȚIA 
DIN SIRIA 

Campania din Egipt, al doilea mare război al lui Bona- 
parte, joacă în cariera sa un rol deosebit. Această încercare 
ocupă un loc excepţional şi în istoria cuceririlor coloniale 
franceze. 

- De mult timp burghezia din Marsilia şi din întreg sudul 
Franţei întreținea legături foarte întinse şi extrem de avan- 
tajoase pentru comerţul şi industria franceză cu ţările din 
Levant, adică cu coastele peninsulei Balcanice, cu Siria, 
Egiptul, cu insulele din Mediterana de răsărit, cu Arhipela- 
gul. Şi de asemeni, aceste elemente ale burgheziei franceze 
năzuiau de mult timp şi în mod constant să întărească si- 
tuaţia politică a Franţei pe aceste meleaguri îmbelşugate din 
punct de vedere comercial, dar destul de rău administrate 
şi în care comerţul cerea, pentru siguranţa lui, prestigiul unei 
forţe, la care neguţătorul să poată apela pentru ajutor în 
caz de nevoie. Pe la sfîrşitul secolului al XVIII-lea se în- 
mulţiseră seducătoarele descrieri ale bogățiilor naturale din 
Siria şi Egipt, unde se credea că ar fi bine să se înţemcieze 
colonii şi factorii. De multă vreme diplomaţia franceză se 
interesa de aceste ţări din Levant, posesiuni ale sultanului 
din Constantinopole, teritorii ale Porții Otomane, cum era 
numită pe atunci ocîrmuirea turcă. După cît se părea, aceste 
țări erau slab păzite de turci. Tot de multă vreme,. sferele 
conducătoare franceze priveau Egiptul, scăldat de apele Mării 
Mediterane și ale Mării Roşii, ca pe un punct de pe care 
puteau fi ameninţaţi concurenţii politici şi comerciali în 
India şi Indonezia. La timpul său, vestitul filozof Leibniz 
prezentase lui Ludovic al XIV-lea un memoriu, în care sfă- 
tuia pe regele Franţei să cucerească Egiptul pentru ca, în 


felul acesta, să compromită situaţia olandezilor în întregul 
Orient. Acum, la sfîrşitul secolului al XVIII-lea, inamicul 
principal nu mai era Olanda, ci Anglia. După toate acestea 
este clar că conducătorii politicii franceze nu priviră de loc 
pe Bonaparte ca pe un ieşit din minţi atunci cînd acesta le 
propuse planul de atac împotriva Egiptului, şi nici nu se 
mirară prea mult atunci cînd ministrul de externe, Talley- 
rand, un om atît de rece, de prudent şi de sceptic, susţinu 
acest plan în modul cel mai hotărit. 

Îndată după cucerirea Veneţiei, Bonaparte ordonase unuia 
dintre generalii din: subordinele sale să ocupe Insulele Tonice, 
încă de pe atunci vorbind despre lucrul acesta ca despre 
unul din detaliile planului de cucerire a Egiptului. Există 
date şi mai incontestabile,” care dovedesc că în tot timpul 
primei sale campanii din Italia, Bonaparte nu încetase să se 
gîndească la Egipt. În august 1797 el scria la Paris: „Nu 
mai e departe timpul cînd vom simţi că, pentru a nimici cu 
adevărat Anglia, trebuie să punem stăpînire pe Egipt“. În 
timpul campaniei din Italia, în clipele libere, el citea, ca în- 
totdeauna, mult şi cu sete. Se ştie că a cerut să i se trimită 
de la Paris şi a citit cartea lui Volney asupra Egiptului și 
alte cîteva cărţi cu acelaşi subiect. Atribuia o valoare imensă 
Insulelor Ionice, pe care tocmai le ocupase. Dacă ar trebui 
să aleagă, scria el Directoratului, mai curînd ar renunţa la 
Italia pe care abia o cucerise, decît la Insulele Ionice. În 
acelaşi timp, cu toate că nici nu încheiase încă definitiv pa- 
cea cu Austria, sugera insistent cucerirea Maltei. Toate aceste 
baze insulare în Mediterană îi erau necesare pentru organi- 
zarea unui viitor atac asupra Egiptului. 

__ Acum, după Campo-Formio, cînd, cel puţin pentru un 
timp, Austria era pusă la respect şi Anglia rămăsese prin- 
cipalul adversar, Bonaparte depuse toate eforturile pentru 
a convinge Directoratul să-i pună la dispoziţie o armată şi 
o flotă cu care să cucerească Egiptul. Orientul îl atrăsese 
întotdeauna şi, în această perioadă a vieţii, el era preocupat 
de figura lui Alexandru Macedon mai mult decît de Cezar, 
Carol cel Mare sau oricare alt erou al istoriei. Ceva mai 
tirziu, în timp ce străbătea deşerturile egiptene, el îşi ex- 
prima față de însoțitorii săi, jumătate în glumă, jumătate 
în serios, regretul de a se fi născut prea tirziu pentru a pu- 
tea, după pilda lui Alexandru Macedon, care cucerise şi el 
Egiptul, să se proclame acolo zeu sau fiu al vreunui zeu. 

Apoi, foarte serios, adăuga că Europa e prea mică şi că fapte 
cu adevărat mari se pot săvirşi numai în Orient. 

Aceste intime dorinţe ale lui corespundeau cum nu se 
poate mai bine cu cele ce avea de făcut acum în vederea 
viitoarei sale cariere politice. Într-adevăr, î în acea noapte de 
veghe din Italia, cînd se hotărise să nu.mai culeagă mereu 
victorii pentru Directorat, el pornise pe drumul cuceririi 
puterii supreme. „Eu nu mai mă pot supune“ — declara el 
deschis statului său major în timpul tratativelor de pace cu 
Austria, cînd de la Paris soseau directive care îl enervau. 
Dar răsturnarea Directoratului nu era încă posibilă î în cursul 
iernii şi primăverii anului 1798. Situaţia încă nu era coaptă. 
Dacă Bonaparte pierduse de mult capacitatea de a se su- 
pune, nu o epuizase deocamdată pe aceea de a aştepta cu 
răbdare momentul potrivit. Directoratul nu era încă destul 
de compromis, iar el, Bonaparte, nu era încă destul de iubit 
şi idolatrizat de armată, cu toate că se putea bizui pe de- 
plin pe. diviziile ce le comandase în Italia. Aşadar, cum 
putea să- şi intrebuințeze mai bine timpul ce-l mai avea de 
aşteptat pină atunci, decît ocupîndu-l cu noi cuceriri, cu noi 
şi strălucitoare victorii în ţara faraonilor şi a piramidelor, 
decit mergînd pe urmele lui Alexandru Macedon şi amenin- 
Gud posesiunile din India ale Angliei pe care o ura? 

În această chestiune, sprijinul lui Talleyrand îi era pre- 
ţios în cel mai înalt grad. Este, desigur, foarte greu să se 
poată vorbi de „convingeri“ la Talleyrand. Totuşi, pentru 
el, era evidentă posibilitatea creării unei colonii franceze în 
Egipt, înfloritoare, bogată şi folositoare din punct de vedere 
economic. Înainte chiar de a fi ştiut de planurile lui Bona- 
parte, el făcuse la Academie o comunicare în această pri- 
vinţă. Aristocrat trecut din carierism în serviciul republicii, 
Talleyrand exprima tendinţele unei clase deosebit de inte- 
resate în comerţul cu Levantul — clasa comercianților fran- 
cezi. La aceasta se mai adăuga în acel moment Şi dorinţa 
de a dispune în favoarea sa pe Bonaparte, în persoana că- 
ruia spiritul viclean al diplomatului ghicise înaintea tutu- 
ror celorlalți pe viitorul stăpin al Franţei şi pe cel mai zelos 
sugrumător al iacobinilor. 

Dar Talleyrand şi Bonaparte n-au trebuit să se oste- 
ncască prea mult ca să obţină de la directori banii, soldaţii 
şi flota cu care avea să se întreprindă îndepărtata şi pericu- 
loasa campanie; În primul rînd, şi acesta e lucrul cel mai 
important, datorită motivelor economice generale de care a 


5 


n 


fost vorba şi, mai cu seamă, datorită motivelor politico- 
militare, Directoratul găsea şi el un seng şi un folos în 
această cucerire. În al doilea rînd (dar motivul acesta era 
mult mai puţin esenţial), unii dintre directori (Barras de 
pildă) puteau realmente să vadă anumite avantaje în această 
expediție îndepărtată și periculoasă, tocmai fiindcă era În- 
depărtată şi periculoasă... Brusca şi formidabila popularitate 
a lui Bonaparte fi neliniştea de mult. Că el „se dezobişnuise 
să se supună“, o ştiau directorii mai bine ca oricine altul: 
nu încheiase Bonaparte pacea de la Campo-Formio aşa cum 
voise el, fără să ţină seama de cele citeva dorinţe exprese 
ale Directoratului ? Cu prilejul primirii triumfale din 10 de- 
cembrie 1797, el se comportase nu ca un tînăr războinic, 
care primeşte cu emoție şi mulţumire cinstea ce i-o dăruieşte 
patria, ci ca un antic împărat roman, căruia Senatul îi or- 
ganiza servil triumful în urma unui război victorios : fusese 
rece, aproape ursuz, tăcut ; privisc la tot ceea ce se petrecea 
ca la ceva cuvenit şi firesc. Într-un cuvînt, toate aceste apu- 
cături dădeau şi ele de gîndit şi nelinişteau. Să plece, aşadar, 
în Egipt! Dacă se va întoarce, va fi foarte bine... Dacă nu, 
Barras şi colegii săi erau dinainte pregătiţi să îndure cu re- 
semnare această pierdere. Expediția fu deci horărită. Co- 
mandant suprem fu numit generalul Bonaparte. Sintem în 
5 martie 1798. 

Comandantul suprem începu numaidecit o febrilă acti- 
vitate de pregătire a campaniei: examinarea navelor, selec- 
ționarea, soldaţilor corpului expediționar. Acum se manifestă 
şi mai strălucit decît la începutul campaniei din Italia acea 
latură a lui Napoleon, care, atunci cînd organiza cele mai 
grele şi mai măreţe acţiuni, îşi dădea seama de cele mai 
mici amănunte, fără să se piardă în ele, vedea în acelaşi timp 
şi pădurea, şi copacii, şi aproape fiecare nod de pe fiecare 
copac. 

În timp ce inspecta coastele şi flota, în timp ce-și forma 
corpul expediționar şi urmărea cu atenţie oscilaţiile politicii 
mondiale, precum şi toate ştirile asupra mișcărilor escadrei 
lui Nelson, care deocamdată patrula în largul coastelor Fran- 
ei şi care putea să-l scufunde în cursul traversării Medite- 
ranei, Bonaparte alegea aproape individual pe soldaţii cu 
care urma să plece în Egipt, dintre cei care luptaseră sub 
comanda sa în Italia. Cunoştea personal un număr conside- 
rabil de soldaţi ; memoria sa neobişnuită punea întotdeauna 
în uimire pe cei din jurul său. Ştia că un anumit soldat este 

viteaz şi dîrz, dar beţiv ; că un altul este inteligent și se 
descurcă uşor, dar oboseşte repede din cauza unei hernii. 
Nu numai pe mareșali a ştiut Napoleon să-i aleagă bine, ci 
şi pe caporali şi pe soldații de rînd, atunci cînd era nevoie. 
lar pentru expediţia din Egipt, pentru acest război sub un 
soare dogoritor, pe o ar de 50° şi chiar mai mult, pentru 
marşarile de-a lungul imenselor deșerturi de nisip fierbinte, 
fără apă şi umbră, îi trebuiau oameni deosebit de rezistenți. 
La 19 mai 1798, totul era gata: la Toulon, flota lui Bona- 
parte ridică ancora. Aproape 350 nave mari și mici pe care 
se îmbarcase corpul expediționar (30.000 oameni cu artile- 
rie) trebuiau să străbată Mediterana aproape de la un capăt 
la celălalt şi să evite escadra lui Nelson, care ar fi tras în 
ele şi le-ar fi scufundat. 

Întreaga Furopă ştia că, undeva, se pregăteşte o expediţie 
pe mare. Anglia mai ştia foarte bine că în toate porturile 
franceze din sud se desfăşoară o activitate febrilă, că sosesc 
fără: întrerupere trupe, că în fruntea expediției plănuite este 
pus generalul Bonaparte şi că însăşi: această numire arătă 
toată seriozitatea problemei. Dar care e ţinta expediției 2 
Foarte abil, Bonaparte răspîndea zvonuri că avea intenţia să 
treacă Gibraltarul, să înconjoare Spania şi pe urmă să în- 
cerce o debarcare în Irlanda. Acest zvon ajunse la urechile 
lui Nelson zl înşelă. În timp ce amiralul englez pîndea pe 
Napoleon în apropiere de Gibraltar, flota franceză ieșea 
din port şi se îndrepta de-a dreptul către răsărit, spre Malta. 

Malta aparţinea încă din, secolul al XVI-lea Ordinului 
Cavalerilor de Malta. Ajuns în faţa insulei, generalul Bona- 
parte ceru şi obţinu predarea ei, o proclamă posesiune a 
Republicii Franceze şi, după cîteva zile de oprire, Ia con- 
tinuă drumul spre Egipt. Malta se afla cam la jumătatea 
drumului şi Napoleon ajunse acolo la 10 iunie, iar la 19 iu- 
nie porni mai departe. Împins de un vînt prielnic, el atinse 
la 30 iunie coasta egipteană lîngă Alexandria şi ordonă ime- 
diat debarcarea. Situaţia era primejdioasă : cum sosi la Ale- 
xandria, află că escadra engleză sosise acolo cu 48 ore îna- 
intea lui şi se informase despre Bonaparte (despre care, 
fireşte, nimeni nu ştia nimic). lată ce se întîmplase : : Nelson, 
aflind despre luarea Maltei de către francezi şi dîndu- -şi 
scama că Bonaparte îl păcălise, se îndreptase cu toate pta- 
zele umflate spre Egipt, pentru a împiedica, debarcarea flotei 
franceze, scufundind-o în larg. Dar tocmai graba sa prea 
mare şi iuţeala flotei britanice i-au fost în dezavantaj. Pre- 

supusesc, şi pe bună dreptate, că din Malta Bonaparte se va 
duce în Egipt. Dar aici fu derutat cînd află că nimeni nu 
auzise vorbindu-se de generalul francez. Numaidecît Nelson 
porni spre Constantinopol, socotind că francezii, în caz că 
nu erau în Egipt, nu puteau să meargă în altă parte 
decît aici. 

Această înlănţuire de întîmplări şi greşeli din partea lui 
Nelson salvă flota franceză. Dar amiralul englez se putea 
întoarce dintr-un moment într-altul, aşa că debarcarea se făcu 
în cea mai mare grabă. La 2 iulie, ora 1 noaptea, trupele se 
găseau pe țărm. 


II 


N 


Acum, cînd se găsea în elementul său, în mijlocul cre- 
dincioşilor săi soldați, Bonaparte nu se mai temea de nimic, 
Numaidecit armata sa porni spre Alexandria (debarcase în- 
tr-un sat de pescari, Marabu, la cîțiva kilometri de oraş). 

Egiptul, considerat ca un teritoriu al sultanului, era de 
fapt stäpînit şi condus de căpeteniile unei cavalerii feudale 
bine înarmate: cavaleria mamelucă. Be mameluci, capii 
acestei cavalerii — aristocrați militaro-feudali — stăpineau 
cele mai bune pămînturi şi, deşi plăteau tribut şi recunoşteau 
suzeranitatea sultanului din Constantinopol, depindeau în 
sealitate prea puţin de el. 

Cea mai mare parte a populaţiei — arabii — o formau 
negustorii (printre care unii bine situați şi chiar bogaţi), me- 
seriaşii, caravanierii, agricultorii. Mai locuiau şi copți, rămă- 
şiţele unor vechi triburi, mai vechi în ţară decît arabii ; sta- 
rea acestora era cit nu se poate mai rea, stare de oameni 
obidiţi. Erau numiți, în gencral, »felahi“ , adică ţărani. Dar 
tot astfel erau numiţi și ţăranii sărăciţi, de origină arabă. Fi 
erau argaţi, pălmaşi, cămilari şi, unii, mici negustori am- 
bulanţi. 

Cu toate că ţara aparţinea sultanului, cînd Bonaparte 
veni s-o ocupe, căută tot timpul să arate că el nu se află 
în război cu sultanul Turciei, că, dimpotrivă, între el şi 
sultan c o pace desăvîrşită şi o mare prietenie ; venise aici, 
chipurile, să elibereze pe arabi (de copi nu vorbea) de sub 
apăsarea beilor mameluci, ale căror biruri şi cruzimi apăsau 
populaţia. Și cînd, după cîteva ore de luptă, luă Alexan- 
dria şi îşi făcu intrarea în acest vast şi pe atunci destul 

de bogat oraş, el repetă născocirile sale despre eliberarea de 
sub jugul mamelucilor şi începu să instaureze acolo, din pri- 
mul moment şi pentru mult timp, stăpînirea franceză. Pe 
arabi îi încredinţă de respectul său faţă de coran şi religia 
mahomedană, dar le recomandă cea mai deplină ascultare, 
ameninţind să întrebuinţeze măsuri aspre în caz de nesu- 
punere. 

După cîteva zile de şedere la Alexandria, Bonaparte se 
îndreptă spre sud şi se înfundă adînc în deşert. Trupele su- 
fereau din cauza lipsei de apă. În prada panicii, populaţiile 
satelor fugeau părăsind casele, tulburind şi otrăvind finti- 
nile. Mamelucii se retrăgeau încet, hărţuind din cînd Tu 
cînd pe francezi şi dispărind iute pe frumoşii lor cai. 

La 20 iulie 1798, în apropierea piramidelor, Bonaparte 
intilni în sfîrşit grosul forţelor mameluce. „Soldaţi! Din 
vîrful acestor piramide patruzeci de secole vă privesc“, 
spuse el trupelor sale înainte de bătălie. Aceasta avu loc între 
satul Embabeh şi piramide. Mamelucii suferiră o înfrîngere 
totală, părăsiră o parte din artileria lor — 40 de tunuri 
— şi fugiră spre sud. Citeva mii de oameni rămaseră pe 
cîmpul de bătaie. 

Îndată după această victorie, Napoleon intră în Cairo, 
al doilea din cele două mari orașe ale Egiptului. Înspăimin- 
taţi, locuitorii ptimiră pe cuceritor În tăcere: nu numai că 
nu auziseră vreodată de Bonaparte, dar nici chiar în acel 
moment ei nu ştiau cine este, pentru ce a venit şi împotriva 
cui luptă. 

La Cairo, oraş mai bogat decît Alexandria, Bonaparte 
găsi o mare cantitate de provizii alimentare. Armata se 
odihni după grelele ei marșuri. Desigur, faptul că populaţia 
se arăta peste măsură de înspăimiîntată era supărător şi Bo- 
naparte lansă chiar un apel special, tradus în limba local- 
nicilor, prin care îi chema să se liniştească. Dar cum, în 
acelaşi timp, satul Alcam de lingă Cairo era prădat şi incen- 
diat din ordinul său, ca pedeapsă pentru omortrea cîtorva 
soldaţi francezi, groaza arabilor spori. În astfel de împre- 
jurări, Napoleon nu a ezitat niciodată să dea asemenea or- 
dine. Aşa a procedat în Italia, aşa a procedat în Egipt şi 
pretutindeni unde avea să lupte mai tîrziu ; era tot un calcul 
al său : trupele trebuiau să vadă cît de crunt pedepseşte co- 
mandantul lor pe oricine va îndrăzni să ridice mîna asupra 
unui soldat francez. 


Odată instalat la Cairo, el întreprinse organizarea ad- 
ministraţiei. Fără să intrăm în amănunte, care nu-şi au locul 
aici, vom nota numai cîteva trăsături caracteristice : în pri- 
mul rînd, în fiecare oraş sau sat puterea trebuia să fie cen- 
tralizată în mîna şefului garnizoanei franceze ; în al doilea 
rind, pe lîngă acest şef va funcţiona un „divan“ consultativ, 
compus din cetăţeni aleşi tot de el, dintre locuitorii cei mai 
notabili şi mai bogaţi; în al treilea rînd, religia mahome- 
dană va trebui să se bucure de cel mai desăvîrşit respect, 
iar geamiile şi clerul de inviolabilitate ; în al patrulea. rînd, 
pe lîngă comandantul-şef, la Cairo va exista de asemenea 
un mare organ consultativ compus din reprezentanți nu nu- 
mai ai oraşului Cairo, ci şi ai provinciei. Va fi reglementată 
perceperea dărilor şi a impozitelor ; ; plata dărilor În natură 
va fi astfel organizată, încît ţara să întreţină, pe cheltuiala 
sa, armata franceză. Şefii locali împreună cu organele lor 
consultative aveau datoria să asigure o bună ordine poliţie- 
nească pentru protecţia comerţului Şi a proprietăţii particu- 
lare. Impozitele asupra pămînturilor, percepute de beii ma- 
meluci, aveau să fie suprimate. Bunurile beilor nesupuşi, fugiţi 
spre sud, care continuau războiul, trebuiau confiscate în folo- 
sul tezaurului francez. 

Aici, întocmai aşa cum făcuse în Italia, Bonaparte se 
strădui să lichideze raporturile feudale, lucru deosebit de 
uşor, intrucit mameluci, opuseseră rezistență armată, şi să 
cîştige sprijinul burgheziei arabe şi al arabilor proprietari 
de pămînturi. Cît priveşte pe felahii exploataţi de burghe- 
zia arabă, el nu le luă de loc apărarea. 

Toate acestea trebuiau să consolideze bazele dictaturii 
militare absolute, care era centralizată în mîinile sale şi care 
asigura ordinea burgheză constituită de el. Să remarcăm în 
treacăt că toleranța religioasă şi respectul pentru Coran, pe 
care Napoleon îl proclama, cu atita insistenţă, cra o inova- 
De atît de extraordinară încît, în primăvara anului 1807, 
„preasfîntul“ sinod al Rusie: dezvolta, după cum se ştie, 
teza îndrăzneață prin care identifica pe Napoleon cu „îna- 
intemergătorul“ lui antichrist, aducînd ca argumente atitu- 
dinea lui în Egipt: protecţia acordată mahomedanismu- 
lui erc, 

Odată terminată instaurarea noului regim politic în ţara 
proaspăt cucerită, Bonaparte începu pregătirile pentru o 
nouă. expediţie. Îşi propunea să invadeze Siria. Dar hotări 
să nu ia cu sine şi pe savanții aduşi din Franţa, ci să-i lase 

în Egipt. Bonaparte n-a manifestat niciodată vreun respect 
deosebit faţă de genialele cercetări ale savanților contem- 
porani cu cl, îşi dădea însă perfect de bine seama ce mari 
foloase poate aduce un savant dacă î îi dai anumite sarcini 
concrete în problemele ridicate de împrejurări — militare, 
politice şi economice. Din acest punct de vedere, el se purta 
cu multă simpatie şi atenţie față de savanții pe care-i luase 
cu sine, aici, în Egipt. Chiar şi faimosul său ordin dat îna- 
intea începerii unei bătălii cu mamelucii: „Măgarii ŞI sa- 
vanţii, la mijloc !“ nu făcea altceva decit să arate preocu- 
parea lui de a pune în siguranță mai întîi, pe lîngă aceste 
animale de o valoare nepreţuită în cursul expediției, şi pe 
reprezentanții ştiinţei. Împerecherea de cuvinte, întrucitva 
neașteptată, se datoreşte exclusiv laconismului necesar co- 
menzilor militare. Trebuie să amintim că expediţia lui Bona- 
parte a jucat un rol considerabil în istoria egiptologiei. Cu 
el -au venit aici savanţi care, s-ar putea spune, cei dintii au 
descoperit ştiinţei această străveche ţară a civilizaţiei umane. 

Chiar înainte de începutul expediției Í în Siria, Bonaparte 
trebui să se convingă în cîteva rinduri că arabii erau de- 
parte de a fi entuziasmați cu toţii de această „eliberare de 
sub jugul mamelucilor“, de care vorbea ‘mereu cuceritorul 
francez în proclamaţiile sale. După ce puseseră în aplicare 
sistemul lor de rechiziţii şi impozite, care funcţiona perfect, 
dar sugruma populaţia, francezii aveau suficiente rezerve 
de hrană. Se găsiră însă prea puţini bani. Pentru a-i obţine, 
recurseră la alte mijloace. 

Generalul Kleber, care fusese lăsat de Bonaparte ca gu- 
vernator general al Alexandriei, arestă pe un fost şeic al 
acestui oraş, foarte bogatul Sidi Mohamed El Coraim, şi, 
cu toate că nu existau nici un fel de dovezi, îl acuză de 
înaltă trădare. El Coraim fu condus la Cairo sub escortă. 
Aici i se aduse la cunoștință că, dacă vrea să-şi salveze 
capul, trebuie să plătească 300.000 franci-aur. Spre nenoro- 
circa sa însă, El Coraim era fatalist : „De mi-i dat să mor 
acum, nimic nu mă poate salva şi eu voi fi dat în zadar 
piaștrii mei ; iar de nu mi-e dat să mor, atunci, pentru ce 
să-i dau? “ Bonaparte ordonă să i se taie capul, care să fie 

purtat prin toate străzile oraşului cu inscripţia : „Aşa vor fi 
pedepsiţi toţi trădători şi sperjurii“. 

Cu toate eforturile, banii ascunși de şeicul executat nu 
fură găsiţi. Dar, după aceasta, cîțiva arabi bogaţi dădură 
tot ceea ce li se ceru şi, în primele zile după executarea lui 
El Coraim, fură adunaţi cam patru milioane franci-aur, cu 
care se îmbogăţi tezaurul armatei franceze. Oamenii mai de 
rînd erau trataţi şi mai rău, fără nici un fel de menaja- 
mente. La sfîrşitul lui octombrie 1798, lucrurile ajunseră 
pînă la încercări de răscoală chiar la Cairo. Ciţiva oameni 
din armata de ocupaţie fură atacați şi omorîți şi timp de 
trei zile răsculații se apărară în cîteva cartiere ale oraşului. 
Represiunea urmă nemiloasă. În afară de o mulțime de arabi 
şi felahi omoriţi în chiar cursul răscoalei, după reprimare 
mai fură executați zilnic între 12 şi 30 persoane timp de 
mai multe zile la rînd. l 

Răscoala din Cairo avu răsunet şi prin satele din îm- 
prejurimi. Cum află chiar de prima din aceste răscoale, 
generalul Bonaparte ordonă adjutantului său Croisier să se 
ducă la faţa locului, să împresoare tribul şi să masacreze 
pe toţi bărbaţii, fără excepţie, iar pe femei şi pe copii să-i 
aducă la Cairo. Locuinţele tribului trebuiau arse. Ordinu! 
fu executat întocmai. Mulţi copii şi femei mîinaţi din urmă 
pe jos muriră pe drum, iar la cîteva ore după această cxpe- 
dito de pedeapsă pe piaţa principală din Cairo apărură 
măgari cu saci în spinare. Din sacii deschişi se rostogoliră 
capetele bărbaţilor executați din tribul răsculat. 

După martori oculari, populaţia a fost ţinută mult timp 
sub teroarea acestor măsuri sălbatice. 

Între timp, Bonaparte trebuia să ţină seama de două 
împrejurări extrem de periculoase pentru el. Mai întîi, exact 
după o lună de la debarcarea armatei în Egipt, amiralul 
Nelson descoperise, în sfîrșit, escadra franceză, care staţiona 
deocamdată la Abukir, o atacase şi o distrusese complet. În 
cursul luptei pierise amiralul francez Bruyes. În felul acesta, 
armata care lupta în Egipt rămînea pentru mult timp Fără 
legătură cu Franţa. În al doilea rînd, guvernul ture se hotă- 
rise să nu acrediteze în nici un caz minciuna răspîndită de 
Bonaparte cum că nu ar lupta împotriva Porții Otomane 
şi că ar urmări doar pedepsirea mamelucilor pentru preju- 
dicicrea unor neguţători francezi şi pentru împilarea ara- 
bilor. O armată turcă fusese trimisă în Siria. Bonaparte 
porni din Egipt spre Siria în întîmpinarea turcilor. Folo- 

sirea cruzimii în Egipt fu socotită de el ca cea mai bună 
metodă pentru asigurarea spatelui în timpul noii şi lungii 
expediţii. Marşul spre Siria fu îngrozitor de greu, mai ales 
din pricina lipsei de apă. Unul după altul, începînd cu 
El-Ariş, oraşele se predau lui Bonaparte. Acesta trecu istmul 
Suez şi porni asupra laffei, al cărei asediu începu la 4 mar- 
tie 1799. Oraşul nu capitulă. Bonaparte dădu ordin să se 
transmită populaţiei că, dacă va lua oraşul cu asalt, nu va 
face nici un prizonier ; toţi locuitorii vor fi ucişi. Dar Iaffa 
tot nu se predă. Asaltul avu loc la 6 martie şi soldaţii, 
după ce pătrunseră în oraş, trecură prin sabie literalmente 
pe toți cei ce le cădeau în miîini. Casele şi prăvăliile fură 
jefuite. Puțin timp după aceasta, cînd masacrele şi jaful 
erau spre sfârşit, se află că vreo 4.000 de soldați turci ce 
rămăseseră vii, În cea mai mare parte arnăuți şi albanezi, 
se îÎnchiseseră cu tot armamentul într-un loc întărit din 
toate părțile şi că, atunci cînd ofiţerii francezi se apropiară 
şi le cerură capitularea, aceştia răspunseră că ei nu se pre- 
dau decît cu condiţia să fie lăsaţi vii ; altfel, se vor apăra 
pînă la ultima picătură de sînge. Ofițerii francezi le pro- 
miseră viaţa. Turcii ieşiră din întăriturile lor şi depuseră 
armele. Apoi fură închişi în nişte barăci. Bonaparte se în- 
furie auzind toate acestea. Era de părere că nu trebuia să 
li se facă turcilor o astfel de promisiune: „Ce să fac acum 
cu ei?“ — strigă el. — „Am eu cu ce să-i hrănesc?“ Nu 
aveau nici vase, ca să-i ducă pe mare din Iaffa în Egipt, 
nici destule trupe disponibile pentru a escorta pînă la Ale- 
xandria sau la Cairo, prin deşerturile Siriei şi Egiptului, pe 
aceşti 4.000 de soldaţi dintre cei mai vînjoşi şi mai bine 
aleşi. Înspăimîntătoarea . hotărire nu a fost luată aşa de 
repede... Trei zile a ezitat. Dar, în a patra zi de la predare, 
Bonaparte ordonă să fie împuşcaţi toți. Cei 4.000 de pri- 
zonieri fură duşi pe malul mării şi împuşcaţi acolo pînă la 
unul. „Nu doresc nimănui să treacă prin ce-am trecut noi, 
cei ce am văzut acest masacru“ — spunea un ofiţer francez. 

Bonaparte îşi continuă apoi îndată înaintarea spre ceta- 
tea Acra, sau Saint-Jean d'Acre, cum o numesc mai adesea 
francezii, sau Akka, numele folosit de turci. Nu era timp 
de pierdut. Ciuma gonea din urmă armata franceză şi, din 
punct de vedere igienic, ar fi fost foarte periculos să mai 
întîrzie la Iaffa unde pe străzi, prin case, pe acoperișuri, 
în beciuri, în grădini, prin curţi, putrezeau cadavrele neri- 
dicate ale locuitorilor ucişi. 

Asediul Acrei dură exact două luni şi se termină fără 
succes, Bonaparte nu avea artilerie de asediu. Apărarea era 
condusă de englezul Sidney Smith ; englezii aprovizionau de 
pe mate cetatea cu arme şi hrană ; garnizoana turcă era 
numeroasă. La 20 mai 1799, după ctteva asalturi nereușite, 
francezii fură nevoiţi să ridice asediul în cursul căruia pier- 
duseră 3.000 de oameni. Asediaţii pierduseră, ce e drept, şi 
mai mult. Armata franceză se întoarse în Egipt. 

Trebuie să semnalăm faptul că Napoleon a atribuit în- 
totdeauna, pînă la sfîrşitul vieţii, o semnificaţie deosebită, 
cu caracter fatalist, acestui insucces. Cetatea Acra a tămas 
cel mai îndepărtat punct de pămînt răsăritean ce i-a fost 
dat să-l atingă. El presupunea că va rămîne mai mult timp 
în Egipt şi ordonase inginerilor săi să caute urmele vechilor 
încercări de săpare a canalului de Suez, punînd să se în- 
tocmească şi un plan pentru viitoarele lucrări. 

Ştim că a scris sultanului din Mysore (din sudul Indiei), 
care tocmai atunci lupta împotriva englezilor, promiţindu-i 
ajutorul său. Îşi făcuse planuri de legături și acorduri cu 
şahul Persiei. Dar, rezistenţa Acrei, zvonurile neliniştitoare 
cu privire la răscularea satelor siriene rămase în spate, între 
El-Ariş şi Acra, şi, mai cu seamă, imposibilitatea de a mai 
menţine fără noi întăriri lungile linii de comunicaţii, toate 
acestea puseră capăt dorinţei lui Bonaparte de a-şi instaura 
stăpînirea în Siria. - 

Întoarcerea, fu şi mai grea decit venirea ; era sfîrşitul. lui 
mai, se apropia iunie, cînd în aceste locuri căldurile ajung 
de nesuferit. Bonaparte se oprea cîte puțin din drum, numai 
atîta timp cît îi trebuia ca să pedepsească, cu obişnuita-i 
cruzime, satele siriene, atunci cînd credea el de cuviinţă că 
trebuiesc pedepsite. 

Este interesant să însemnăm că în cursul acestui penibil 
drum de întoarcere din Siria în Egipt, comandantul suprem 
împărtăşi cu armata toate greutăţile, nepermiţindu-şi nici 
sieşi, nici comandanților vreo favoare. Ciuma făcea tot mai 
multe victime. Ciumaţii erau părăsiţi; nu erau luaţi decît 
ceilalți bolnavi şi răniţi. Napoleon ordonă întregii armate 
să meargă pe Jos, iar caii, căruțele și trăsurile să fie folosite 
numai pentru bolnavi şi răniţi. După ce acest ordin fu dat, 
șeful grajdurilor sale, convins că pentru comandantul su- 
prem trebuie să se facă excepţie, îl întrebă ce cal să-i păs- 
treze. Bonaparte se înfurie, îl lovi cu cravaşa peste faţă şi-i 

strigă : „Toată lumea merge pe jos !... Cu mine în cap! Nu 
cunoşti ordinul? Afară !“ 

Pentru această purtare a sa şi pentru altele asemenea ei, 
soldaţii îl iubeau şi mai mult, iar mai tîrziu, la bătrânețe, 
îşi aminteau mai des de ele decît de toate victoriile şi cuce- 
ririle lui. „Bonaparte ştia prea bine aceasta şi de aceea, în 
astfel de împrejurări, n-a ezitat niciodată. Mai tîrziu, nimeni 
din cei ce-l observaseră de aproape n- au putut spune ce 
era spontan şi ce era premeditat, teatral, în atitudinea lui. 
Poate că, întocmai ca la marii actori, era şi una şi alta. Şi 
Napoleon era un mare actor, cu toate că, la începutul ca- 
rierei sale — la Toulon, în Italia, ? în Egipt — nu-și arătase 
pe faţă această însuşire decît la prea puţini, celor mai pă- 
trunzători dintre cei mai apropiaţi lui. Iar pe atunci, printre 
apropiații lui, se aflau prea puţini oameni pătrunzători. 

La 14 iunie 1799, armata lui Bonaparte se înapoia la 
Cairo. Era însă sortit ca, dacă nu întreaga armată, cel pu- 
țin comandantul ei suprem să nu poată rămtne prea mult 
în această ţară, pe care o cucerise şi care i se supusese, 

Înainte de a se fi putut măcar odihni aici, el primi 
vestea că la Abukir, acolo unde cu un an în urmă Nelson 
distrusese navele franceze, debarca o armată turcă pentru 
a elibera Egiptul de invazia francezilor. Numaidecit el se 
îndreptă spre nord, spre delta Nilului, iar la 25 iulie atacă 
armata turcă şi o zdrobi. Aproape toţi cei 15.000 de turci 
fură nimiciţi pe loc. Napoleon ordonase să nu se ia nici un 
prizonier, ci să fie împuşcaţi toţi. „Bătălia aceasta a fost 
una din cele mai frumoase din cîte am văzut; din toată 
armata debarcată de inamic nu s-a salvat nici un om“ — 
scria triumfător Napoleon. 

Prin această ultimă victorie, cuceririle franceze păreau 
deplin asigurate pentru cîţiva ani. Un număr neînsemnat 
de turci se salvară pe navele britanice. Marea se afla ca şi 
mai Înainte în stăpînirea englezilor, dar Egiptul rămînea 
mai sigur ca oricind în mfinile lui Bonaparte. 

Şi deodată se petrecu un eveniment cu totul neaşteptat. 
Dintr-un ziar căzut întimplător în mîinile lui, toate legă- 
turile cu Europa fiind tăiate de mai multe luni, Bonaparte 
află ştiri uluitoare: Austria, Anglia, Rusia şi Regatul Nea- 
pole reîncepuseră, în timp ce el cucerea Egiptul, războiul 
împotriva Franței; Suvorov apăruse în Italia, bătuse pe 
francezi, desființase Republica Cisalpină, înainta spre Alpi 
şi ameninţa Franţa cu invazia. În Franţa erau ttlhării, tul- 

burări şi zăpăceală completă. Slab, cuprins de spaimă, Di- 
rectoratul era ut de cei mai mulţi. „Italia pierdută!!! Mi- 
zerabilii ! Roadele victoriilor mele pierdute! Trebuie să 
plec !“ — spuse el cum sfirşi de citit ziarul. 

Hotărirea fu luată dintr-o dată. Transmise comanda su- 
premă lui Kleber: ordonă să se echipeze numaidecît, şi în 
cel mai mare secret, patru nave; îmbarcă pe ele 500 de 
oameni aleşi de el şi, la 23 august 1799, plecă spre Franţa, 
lăsînd lui Kléber o armată mare, bine aprovizionată, un 
aparat administrativ şi fiscal (creat de el însuşi) care func- 
pona perfect şi o populaţie redusă la tăcere, supusă, înspăi- 
miîntată, a unei întinse ţări cucerite de el. 


Capitolul IV 
o P "TS PREZE C E B R U MAR 


1799 


1 


Bonaparte părăsise Egiptul cu intenţia fermă şi neclintită 
de a răsturna Directoratul şi de a lua în mîinile sale pu- 
tereca supremă. Acţiunea era temerară, Să ataci republica, să 
„pui punct revoluţiei“, care începuse cu mai bine de zece 
ani înainte prin luarea Bastiliei, să faci toate acestea însemna 
să te supui unui şir întreg de primejdii cumplite, chiar dacă 
aveai la activul tău Toulonul, 13 vendemiaire, expedițiile 
din Italia şi Egipt. Şi aceste primejdii începură chiar din 
clipa părăsirii coastei egiptene. În timpul celor 47 zile, cît 
a ţinut drumul spre Franţa, a fost adesea la un pas de pe- 
ricolul inevitabil al întîlnirii cu flota engleză ; în aceste clipe 
de groază, după cum relatează unii observatori, singur Bo- 
napatte a rămas calm şi a continuat să dea, cu energia lui 
obişnuită, toate ordinele necesare, În dimineaţa de 8 octom- 
brie, navele sale acostau într-un mic golf, aproape de capul 
Fréjus pe coasta de sud a Franţei. Pentru a înţelege ce s-a 
petrecut În răstimpul celor treizeci de zile, dintre 8 octom- 
brie, data debarcării lui Napoleon pe pămîntul francez, şi 
9 noiembrie, data la care el ajunge stăpîn al Franţei, trebuie 
să amintim în cîteva cuvinte care era situaţia ţării în mo- 
mentul cînd s-a aflat de întoarcerea cuceritorului Egiptului. 

După lovitura de stat din 18 fructidor al anulu V 
(1797) şi după arestarea lui Pichegru, directorul republicii 
Barras şi colegii săi puteau, s-ar părea, să conteze pe for- 
tele care-i susţinuseră în acea zi: 1) pe noile pături de 
proprietari de la oraşe și de la ţară, îmbogăţi în urma 
scoaterii în vînzare a bunurilor naţionale şi a păminturilor 
bisericii şi emigranților ; aceste pături, în marea lor majo- 

ritate, se temeau de revenirea Bourbonilor, dar visau o 
ordine poiiţienească stabilă şi o putere centrală forte ; 2) pe 
armată, pe masa „soldaţilor strîns legată de țărănimea mun- 
citoare care ura însăşi ideea unei restaurări a vechii dinastii 
şi a monarhiei feudale. 

Dar în cursul celor doi ani dintre 18 fructidor 1797 şi 
toamna anului 1799, se văzu că Directoratul pierduse orice 
sprijin de clasă. Marea burghezie visa un dictator, un om 
care să restabilească comerţul, să asigure dezvoltarea indus- 
triei, care să aducă Franţei o pace victorioasă şi o „ordine“ 
care înăuntru. Mica burghezie, burghezia de mijloc și, mai 
cu seamă, țărănimea îmbogăţită prin cumpărarea de pămin- 
turi aveau şi ele aceeaşi dorinţă. Iar dictatorul putea fi ori- 
cine, numai nu un Bourbon. Muncitorii din Paris — după 
dezarmarea În masă şi după teroarea sălbatică dezlănţuită 
asupra lor în prairial 1795, după arestarea lui Babeuf în 
1796 şi după execuţia lui şi deportarea babeuviştilor î în 1797, 
după toată politica Directoratului, orientată în întregime 
spre apărarea intereselor marii burghezii, mai ales a specu- 
lanţilor şi delapidatorilor — muncitorii aceştia care conti- 
nuau să sufere de foame, de lipsă de lucru şi de scumpete, 
care blestemau pe achizitorii de mărfuri şi pe speculanți, nu 
erau de loc dispuşi să apere Directoratul, indiferent împo- 
triva cui. „Not vrem un regim în care să avem ce mînca“ 
(un regim ou Pon mange), spuneau muncitorii zileri veniţi 
de la sate; aceasta era, de fapt, singura lor lozincă. Aceste 
cuvinte erau foarte des auzite prin suburbiile Parisului de 
către agenţii de poliţie ai Directoratului, şi ele erau rapor- 
tate şefilor îngrijoraţi. 

În cursul anilor săi de guvernare, Directoratul dovedise 
în mod incontestabil că nu era în stare să creeze acea trainică 
ordine burgheză, care să poată fi definitiv codificată şi pe 
deplin aplicată. În ultimul timp, slăbiciunea Directoratului 
se mai manifesta şi în alte privinţe. Entuziasmul mătăsarilor 
din Lyon după cucerirea Italiei, atit de bogată în mătase 
brută, se transformă în deziluzie şi descurajare atunci cînd, 
în lipsa lui Bonaparte, Suvorov intră în Italia şi o smulse 
francezilor (1799). Aceeaşi deziluzie cuprinse şi alte categorii 
ale burgheziei franceze cînd văzură, în 1799, că Franţei îi e 
din ce în ce mai greu să lupte împotriva foarte puternicei 
coaliţii europene, că milioanele-aur, pe care Bonaparte le tri- 
misese la Paris din Italia în 1796—1797 erau, în majoritate, 

furate de funcţionarii şi speculanţii care jefuiau vistieria cu 
îngăduinţa aceluiaşi Directorat. Groaznica înfrîngere a fran- 
cezilor de către Suvorov în apropiere de Novi, moartea 
comandantului suprem francez Joubert în această bătălie, 
defecţiunea tuturor „aliaţilor“ italieni ai Franţei, amenința- 
rea frontierelor franceze, toate acestea îndepărtau definitiv 
de Directorat masele burgheze de la oraşe şi sate. 

Despre armată să nu mai vorbim. Aici era vie amintirea 
lui Bonaparte, plecat în Egipt. Soldaţii se plingeau deschis 
că suferă de foame din cauza hoţiei generalizate şi nu încetau 
să repete că sint duşi fără nici un folos la moarte sigură. 
Fără de veste, ca un foc ce mocnise pînă atunci sub cenușă, 
se înteţi în Vandeea mişcarea regalistă. Şefii „chouan“-ilor, 
Georges Cadoudal, Frotté, La Rochejacquelin răzvrăteau 
iarăși Bretania şi Normandia. În cîteva locuri, regaliştii 
deveniseră atit de îndrăzneţi că strigau uneori pe stradă: 
„Trăiască Suvorov ! Jos republica !“ Prin ţară rătăceau cu 
miile tineri ce fuseseră nevoiţi să-şi părăsească locurile natale 
pentru a scăpa de încorporare. Viaţa se scumpea din zi în zi, ca 
urmare a dezorganizării generale a finanţelor, comerţului şi 
industriei şi a nesfirşitelor rechiziţii dezordonate, din care 
marii speculanţi şi negustori cu ridicata realizau profituri 
imense. lată de ce, chiar atunci cînd, în toamna anului 1799, 
Massena bătu în Elveţia, lingă Ziirich, armata rusă a lui 
Korsakov şi cînd cealaltă armată rusă, a lui Suvorov, era 
rechemată de către ţarul Pavel, aceste succese nu mai putură 
fi de mult ajutor Directoratului şi nu-i restabiliră prestigiul. 

Dacă cineva ar vrea să rezume foarte pe scurt situaţia 
din Franţa la mijlocul anului 1799, s-ar putea opri la această 
formulă : majoritatea zdrobitoare a oamenilor din rîndurile 
claselor avute considerau Directoratul, din punctul lor de 
vedere, ca nefolositor şi incapabil. Erau chiar numeroşi aceia 
care-l considerau dăunător. Pentru masele neavute de la oraşe 
şi sate, Directoratul reprezenta regimul hoţilor bogaţi şi al 
speculanţilor, al luxului şi al îmbuibării celor necinstiţi, 
regimul. foamei fără nădejde şi al asupririi pentru muncitori, 
pentru argaţi, pentru consumatorii săraci. În sfîrșit, din punct 
de vedere al soldaţilor, Directoratul era o mină de oameni 
suspecți, care lăsau soldaţii desculți şi fără. pline şi care, 
numai în cîteva luni, dăduseră înapoi ceea ce Bonaparte cuce- 
rise odinioară prin zeci de bătălii victorioase. Terenul era 
pregătit pentru dictatură, 

II 


La 13 octombrie (21 vendémiaire) 1799, Directoratul 
informa Consiliul celor cinci sute — „cu satisfacţie“, după 
cum se spunea în acest raport — că generalul Bonaparte se 
inapoiase în Franţa şi că debarcase la Fréjus. Deputaţii, în 
picioare, salutară indelung această întoarcere printr-o nesffr- 
şită furtună de aplauze, prin strigăte de bucurie a chiote 
entuziaste, Şedinţa fu întreruptă. Îndată ce deputaţii ieşiţi 
în stradă răspîndiră vestea, capitala, după spusele martorilor, 
păru dintr-o dată nebună de bucurie: în teatre, în saloane, 
pe străzile centrale se repeta la nesfirşit numele lui Bona- 
parte. Una: după alta ajungeau la Paris ştirile despre primirea 
nemaiauzită pe care i-o făcea generalului populaţia din sudul 
şi din centrul ţării în toate oraşele prin care trecea în drum 
spre Paris. Țăranii ieşeau de prin sate. Unul după altul ora- 
şele trimiteau delegaţii spre a-l saluta ca pe cel mai vrednic 
general al republicii. Nici Bonaparte şi nimeni altcineva nu 
şi-ar fi putut închipui o manifestaţie spontană atît de gran- 
dioasă şi de bogată în semnificații. O particularitate izbi- 
toare : la Paris, îndată ce se află de debarcarea lui Bonaparte, 
trupele garnizoanei ieşiră în stradă şi parcurseră orașul cu 
muzici în frunte. Nu se poate spune cu preciziune cine a 
dat ordin pentru această manifestaţie. Dar a fost, oare, dat 
vreun ordin, sau totul s-a petrecut fără nici o dispoziţie 
anume ? 

În ziua de 16 octombrie (24 vendémiaire), Bonaparte 
ajunse la Paris, Directoratului D rămîneau, din acest moment, 
doar trei săptămini de viaţă. Dar nici Barras, pe care-l 
aştepta moartea politică, nici acei dintre directori care 
aveau să-l ajute pe Bonaparte la î îngroparea regimului direc- 
torial nu bănuiau în acel moment că deznodămîntul era aşa 
de aproape şi că timpul pînă la instaurarea dictaturii mili- 
tare trebuia măsurat nu în săptămîni, ci în zile şi, după 
puţină vreme, chiar în ore. 

Drumul lui Bonaparte de la Fréjus la Paris arăta clar că 
era privit ca un „salvator“: numai primiri solemne, dis- 
cursuri entuziaste, iluminaţii, manifestații, delegaţii. În pro- 
vincie, ţăranii şi oräsen îi ieșeau în întîmpinare. Ofițerii şi 
soldaţii îşi salutau entuziaşti comandantul. Toate aceste 
fapte, toţi aceşti oameni pe care acum, în drum spre Paris, 
îi vedea trecînd prin faţa ochilor ca printr-un caleidoscop, 
nu-i dădeau însă siguranţa absolută într-un succes imediat. 

Important-era ceea ce avea să spună capitala. Garnizoana 
Parisului întîmpină cu entuziasm pe comandantul de ost 
întors în patrie cu laurii proaspeţi ai cuceririi Egiptului, ai 
victoriei asupra mamelucilor şi asupra unei armate turce, pe 
care o zdrobise cu puţin înainte de plecarea din Egipt. În 
cercurile înalte, Bonaparte simţi dintr-o dată un sprijin 
puternic. Din primele zile se observă, de asemeni, că majo- 
ritatea covirşitoare a burgheziei, mai ales aceea din rîndurile 
noilor proprietari, era vădit dușmănoasă Directoratului, nu 
avea încredere în capacitatea lui de acţiune, nici în politica 
lui internă, şi nici în cea externă, se temea pe faţă de rega- 
en, dar tremura şi mai mult de spaimă în faţa clocotului 
din suburbii, unde Directoratul tocmai dăduse o nouă lovi- 
tură maselor de muncitori : în ziua de 13 august, la cererea 
bancherilor, Sieyes lichidase ultima cetăţuie iacobină — 
Uniunea prietenilor libertăţii şi egalităţii, care număra pînă 
la 5.000 de membri şi avea 250 mandate în amindouă adună- 
rile. Burghezia şi conducătorii ei se convinseră repede şi ferm 
că numai Bonaparte era acela care putea să înlăture amin- 
două primejdiile — cea de la dreapta şi cea de la stinga, dar, 
mai ales, cea de la stînga. Şi, pe lingă acestea, se dovedi cu 
totul pe neaşteptate că printre cei cinci directori nu exista 
nici unul care să fie capabil şi să aibă posibilitatea să opună 
o rezistență serioasă în cazul cînd Bonaparte ar fi hotărît 
o imediată răsturnare. Oameni şterși ca Gohier, Moulin, Ro- 
ger Ducos, nu contau de loc. Fuseseră numiţi directori tocmai 
fiindcă nimeni nu i-ar fi bănuit vreodată că ar putea să 
aibă o opinie independentă sau că ar îndrăzni să deschidă 
gura atunci cînd lui Sieyes sau lui Barras li s-ar fi părut 
aceasta de prisos. 

„Deci trebuia să se țină seama numai de aceştia doi: 
Sieyes şi Barras. Sieyăs, care făcuse larmă la începutul revo- 
luţiei cu faimoasa broşură despre ceea ce trebuia să fie 
„starea a treia“, fusese şi rămăsese reprezentantul şi ideologul 
marii burghezii franceze ; împreună cu ea trăise, cu inima 
strînsă, perioada dictaturii revoluţionare iacobine ; împreună 
cu ea aprobase cu căldură, la 9 thermidor, răsturnarea dicta- 
turii iacobine şi teroarea din prairial 1795 împotriva maselor 
plebee răsculate ; împreună cu ea urmărea consolidarea ordi- 
nu burgheze, fiind de părere că pentru realizarea acestui 
lucru, regimul directorial nu era de loc indicat (cu toate că 
şi el era unul din cei cinci directori). El privea plin de spe- 

ranţă întoarcerea lui Bonaparte, dar se înşela profund asupra 
persoanei acestuia. „Ne trebuie o sabie“, spunea el, închipu- 
indu-şi cu naivitate că Bonaparte va fi numai „o sabie“, iar 
el, Sieyes, constructorul unui nou regim. Vom vedea îndată 
la ce rezultate a dus această speranță deplorabilă (pentru 
Siey&s). 

Cît despre Barras, acesta era cu totul altfel de om: avea 
un trecut deosebit şi o mentalitate deosebită de a lui Sieyăs. 
Era, desigur, mai inteligent decît acesta, chiar şi numai pen- 
tru faptul că nu era un politician închipuit şi plin de sine 
ca Sieyâs, care nu era pur şi simplu un egoist, ci un om În- 
amorat cu venerație de propria-i persoană, dacă se poate 
spune astfel. Îndrăzneş, sceptic, libertin, chefliu, plin de 
vicii, delicvent, conte şi ofiţer înainte de revoluţie, montag- 
nard în timpul revoluţiei, unul dintre sforarii parlamentari 
care urziseră cadrul exterior al evenimentelor din 9 thermi- 
dor, animatorul principal al reacţiunii thermidoriene, autor 
responsabil al evenimentelor din 18 fructidor 1797, Barras 
era găsit întotdeauna acolo unde era forța, unde putea fi 
părtaş la putere şi profitor al avantajelor ei materiale, Dar, 
spre deosebire de Talleyrand, de exemplu, el ştia să-şi rişte 
pe o „carte“ chiar și capul, aşa cum și l-a riscat înainte de 
9 thermidor, cînd a organizat atacul contra lui Robespierre ; 
ştia să înfrunte Dän: adversarul, aşa cum i-a înfruntat pe 
regalişui la 13 vendémiaire 1795 sau la 18 fructidor 1797. 
În timpul dictaturii lui Robespierre el nu stătuse ascuns ca 
un şoarece ghemuit de frică, așa cum făcuse Sieyès, care, 
întrebat după 9 thermidor ce a făcut în timpul teroarei, răs- 
punsese : „Am rămas în viaţă“. Barras, dimpotrivă, singur 
îşi tăiase de mult retragerea. Știind prea bine cît îl urăsc 
regaliştii şi iacobinii şi că aceştia, dacă ar învinge, nu l-ar 
ierta, se purta cu ei fără milă. Era gata să-l ajute pe Bona- 
parte, de vreme ce acesta, se întorsese din Egipt, din neferi- 
cire viu şi nevătămat. De aceea, în zilele arzătoare dinaintea 
evenimentelor din brumar, Barras vizită pe Bonaparte, îi 
trimise în secret soli pentru tratative, încercînd totul ca să-şi 
asigure un locşor cît mai sus şi cît mai călduţ în viitorul 
regim. 

Dar, foarte curind, Napoleon se convinse că Barras nu 
putea fi folosit. Nu că n-ar fi putut fi util: oameni politici 
inteligenţi, fini, îndrăzneţ, streng nu se găseau prea mulţi şi 
încă într-un post atît de înalt, şi ar fi fost păcat să-i treci 

cu vederea. Dar Barras se făcuse, el însuși, de nesuferit. Era 
nu numai urît, dar şi disprețuit. Furturi neruşinate, şperţuri 
pe faţă, afaceri dubioase cu furnizorii statului şi speculanţii, 
nesfîrşitele chefuri în ochii maselor plebee care sufereau 
crunt de foame — toate acestea făcuseră din Barras un fel 
de simbol al putrefacţiei, al viciului şi descompunerii regi- 
mului directorial. 

Dimpotrivă, Bonaparte îl primi bine pe Sieyăs, chiar de 
la început. Acesta avea o reputaţie mai bună. Apoi, întrucît 
şi el era director, putea, trecînd de partea lui Bonaparte, să 
împrumute faptelor un aspect de „legalitate“. Îi dădu şi lui 
iluzij, tot aşa cum îi dăduse lui Barras, fiindcă socotea că va 
trebui să se folosească de el cîtva timp după lovitura de stat. 

Tot în aceste zile mai veniră la Bonaparte doi oameni ale 
căror nume aveau să se lege de cariera sa: Talleyrand şi 
Fouché. Bonaparte îl cunoştea de mult pe Talleyrand şi 
ştia că-i hoţ, șperțar, lipsit de conştiinţă, dar și că e un carie- 
rist foarte inteligent. Bonaparte nu se îndoia că Talleyrand 
era în stare să vindă pe oricine, dacă se ivea prilejul şi avea 
cui ; dar pentru el era clar că, în acel moment, nu pe el îi 
putea vinde Talleyrand Directoratului, ci că, dimpotrivă, 
era dispus să-i vîndă lui Directoratul (pe care, de altfel, l-a 
servit aproape pînă în ultima clipă ca ministru de externe). 
Talleyrand îi procură nenumărate indicaţii preţioase, gră- 
bind astfel mult lucrurile. Generalul avea încredere desăvîr- 
a în inteligenţa și perspicacitatea acestui politician, așa că 
hotărîrea cu care Talleyrand fi propunea serviciile sale era 
pentru Bonaparte de bun augur. De data aceasta, 'Taliey- 
rand trecea direct şi pe faţă în slujba lui Bonaparte. 

Tot astfel procedă şi Fouché. Ministru al poliţiei sub Di- 
rectorat, acesta se pregătea să ajungă ministru al poliţiei sub 
Bonaparte, care era conştient de o particularitate prețioasă 
a lui: fostul iacobin şi om al „terorii“, care votase moartea 
lui Ludovic al XVI-lea, avea totul de pierdut în cazul restau- 
rării Bourbonilor, ceea ce era o garanţie suficientă că nu-și 
va trăda noul stăpîn în numele Bourbonilor. Napoleon primi 
serviciile lui Fouché. La rîndul lor, marii financiari şi furni- 
zori îi ofereau deschis bani. Bancherul Collot îi puse dintr-o 
dată la dispoziţie 500.000 franci. Viitorul stăpîn nu avu 
deocamdată absolut nimic împotriva acestui gest — într-o 
acţiune atît de grea banii puteau fi de folos. 

În cursul acestor trei săptămîni şi jumătate de fierbere — 
timpul dintre sosirea la Paris şi lovitura de stat — Bona- 

parte fu căutat de multe persoane şi făcu în privinţa lor 
observaţii preţioase pentru mai tirziu. Tuturor (cu excepţia 
lui Talleyrand) li se părea că acest strălucit ostaș şi mînuitor 
de sabie, care la 30 de ani cîştigase atîtea bătălii, cucerise 
atitea cetăți şi eclipsase pe toți generalii, nu se prea price- 
pea în treburile politice şi civile şi că ar putea fi condus cu 
succes. Pînă la deznodămtnt, toţi cei care au stat de vorbă 
cu Bonaparte, precum şi cei ce l-au ajutat în aceste zile dina- 
intea loviturii de stat, și l-au închipuit cu totul altfel decit 
cra în realitate. De fapt, chiar el a făcut tot ce i-a stat în 
putinţă în aceste săptămîni primejdioase ca să fie luat drept 
altul. Nu i-ar fi fost de folos să-şi arate ghearele de leu îna- 
inte de vreme. Metoda pe care o mai experimentase — dea 
afişa simplitate, Tranche şi sinceritate, de a părea oarecum 
lipsit de ingeniozitate, mărginit chiar — metoda aceasta a 
folosit-o din plin în tot cursul primei jumătăţi a a lui brumar 
1799, şi i-a reuşit. Vutorii sclavi vedeau î in viitorul stăpîn o 
unealtă întimplătoare, potrivită, şi nici nu-şi ascundeau 
aceste gînduri. Iar Bonaparte ştia că acestea erau ultimele 
zile în care oamenii mai puteau vorbi cu el de la egal la 
egal şi mai ştia cît e de important ca, deocamdată, să nu tre- 
zească bănuieli. Dar, ca întotdeauna, el rămînea şi aci coman- 
dantul-şef, acela care dă directivele. generale pentru acţiunea 
ce urmează să înceapă. Se comportă cu atita dibăcie în cursul 
acestor săptămîni de pregătire, încit nu numai armata, ci, 
în primele momente, şi muncitorii din suburbii considerară 
evenimentele petrecute ca o lovitură de stat de stinga, sortită 
să salveze republica de primejdia regalistă. „Generalul Ven- 
demiaire s-a întors din Egipt ca să salveze încă o dată repu- 
blica“ — aşa se spunea (şi Bonaparte se străduise să-şi creeze 
această legendă atît înainte, cît şi după lovitura de stat). 

Lovitura de stat, care i-a adus lui Bonaparte puterea neli- 
mitată, e numită în mod obişnuit, pentru prescurtare, lovi- 
tura din 18 brumar (9 noiembrie). În realitate, 18 brumar 
a marcat doar începutul acţiunii: momentul decisiv însă a 
avut loc a doua zi, la 19 brumar, adică la 10 noiembrie 1799. 

Acţiunea a fost foarte mult uşurată nu numai de faptul 
că doi dintre directori — Sieyés şi Roger Ducos — erau în 
Joc, dar şi fiindcă al treilea director şi al patrulea — Gohier 
şi Moulin — îşi pierduseră de tot capul, fiind repede înşelaţi 
de subtilul şi foarte vicleanul Fouché, care era hotărît să ce: 

ministru al poliţiei. Rămiînea Barras. El se mingia însă cu 
speranţa că nimic nu se va putea face fără el şi era hotărît 
să rămînă la tactica aşteptării. În Consiliul celor cinci sute 
şi în Consiliul Bătrînilor, mulți deputaţi influenţi presim- 
teau conspirația. Unii ştiau chiar şi despre ce era vorba. 
Mulţi, însă, neștiind nimic precis, simpatizau cu ea, crezînd 
că totul avea să se reducă mai curînd la schimbări de 
persoane. , 


III 


Rolurile nu au fost definitiv distribuite decît în ajunul 
evenimentelor. Acţiunea a început în dimineaţa lui 18 bru- 
mar. Încă de la 6 dimineaţa, casa lui Bonaparte şi strada 
vecină începuseră să se umple de generali şi ofiţeri. În ziua 
aceea, garnizoana Parisului număra 7 000 de oameni, pe care 
Bonaparte se putea sprijini fără rezerve, şi aproape 1500 de 
soldați — garda specială a Directoratului şi a celor două 
adunări legislative — Consiliul celor cinci sute şi Consiliul 
Bătrinilor. Nu exista nici un motiv să se creadă că garda spe- 
cială s-ar opune lui Bonaparte cu armele. Şi totuşi, încă de 
la început era de cea mai mare importanţă să fie camuflat 
adevăratul caracter al acţiunii, pentru ca în momentul deci- 
siv să nu se dea posibilitate iacobinilor, adică stîngii Consi- 
liului celor cinci sute, să cheme pe soldaţi „la salvarea repu- 
blicii“. În acest scop, totul fu orînduit în aşa fel, încît să 
reiasă că înseşi corpurile legiuitoare îl cheamă pe Bonaparte 
la putere. După ce, în dimineaţa acelei zile, adună în jurul 
său pe generalii de care era absolut sigur (pe Murat şi Le- 
clerc, căsătoriţi cu surorile sale, pe Macdonald, Bernadotte 
şi pe alţi cîţiva) şi numeroşi ofiţeri invitaţi de el, le aduse 
la cunoştinţă că venise ziua ca „republica să fie salvată“. 
Generalii şi ofiţerii garantară toţi pentru trupele lor. Împre- 
jurul casei lui Bonaparte se orînduiau acum coloane de sol- 
daţi. Bonaparte era în aşteptarea decretului pe care amicii 
şi agenţii săi îl treceau în acel moment prin Consiliul Bătri- 
nilor reunit în grabă. 

Cum Consiliul Bătrînilor era compus în mare parte din 
reprezentanţi ai burgheziei mari şi mijlocii, un oarecare 
Cornet — om devotat al lui Bonaparte — vorbi de un „în- 
grozitor complot al teroriştilor“, de apropiata nimicire a 

republicii, de ulii ce stau gata să o ciopirțească: etc. Aceste 
fraze ceţoase şi răsunătoare, fără să concretizeze ceva, fără 
să numească pe cineva, se terminau cu propunerea de a se 
vota imediat un decret, după care, în primul rînd, şedinţele 
Consiliului Bătrînilor şi ale Consiliului celor cinci sute (care 
nici nu fusese consultat) erau mutate la Saint-Cloud (oră- 
şel aflat la cîţiva kilometri de capitală), iar în al doilea rînd, 
se încredința generalului Bonaparte, care era numit coman- 
dant al tuturor forţelor armate din Paris şi împrejurimi, sar- 
cina de a înăbuși „îngrozitorul complot“. Decretul fu votat 
în grabă şi de către acei care-i cunoşteau rostul, şi de către 
acei pentru care el era o surpriză. Nimeni nu îndrăzni să se 
opună. Decretul fu transmis numaidecit lui Bonaparte. 

De ce avea Bonaparte nevoie să mute la Saint-Cloud cele 
două adunări legiuitoare înainte de a le sugruma? Aici in- 
terveneau amintiri şi impresii din marii ani ai revoluţiei. În 
memoria acestei generaţii reînviau clipele teribile de odini- 
oară, cînd muncitorii din suburbii, masele plebce ripostau 
imediat oricărei violenţe, cînd în faţa amenințării cu împrăş- 
tierea reprezentanţilor poporului răsunau cuvintele acestora : 
„Duceţi-vă şi spuneţi stăpînului vostru că noi sîntem aci prin 
voința poporului şi că nu vom ieşi decît prin forţa baione- 
telor“, momentele cînd stăpiînul nu îndrăznise să trimită 
baionetele şi cînd baionetele se întorseseră împotriva Bastiiiei. 
Toţi îşi aminteau cum poporul pusese: capăt unci monarhii 
ce durase un mileniu şi jumătate; cum girondinii fuseseră 
zdrobiţi ; cum, pentru o ultimă oară, în prairial 1795, po- 
porul plimbase în vîrful suliței capul unui membru al Con- 
venţiei thermidoriene și-l arătase celorlalți membri încreme- 
nu de groază... Cu toate că Bonaparte era sigur de sine, 
pentru ceca ce hotărise el să îndeplinească i se părea mult 
mai puţin inofensiv Parisul decît mica localitate, unde sin- 
gura clădire mai importanță era palatul — una din reşedin- 
tele foştilor regi ai Franţei. 

Începutul acţiunii se desfăşură întocmai aşa cum. voise 
Bonaparte : ficţiunea legalităţii era respectată şi, bazat pe 
decret, el însuşi declară trupelor că, începînd din acel mo- 
ment, ele se găseau sub comandamentul său şi trebuiau să 
„însoţească“ la Saint-Cloud cele două consilii. 

Conduse mai întîi trupele la palatul Tuileries, unde Con- 
siliul Bătrînilor tocmai ţinea şedinţă. După ce înconjură pa- 

latul, intră în sala adunării însoţit de cîţiva aghiotanţi. Nici 
înainte, nici după acest episod, Napoleon n-a ştiut să vor- 
bească în public (decît numai soldaţilor). Rosti cîteva cu- 
vinte destul de lipsite de şir. Cei prezenţi au ţinut minte 
această frază : „Noi vrem o republică întemeiată pe liber- 
tate, pe egalitate, pe sfintele principii ale reprezentanţei 
populare... O vom avea, vă jur aceasta.“ Dar, în acel mo- 
ment, nu mai era vorba de efecte oratorice. În această zi avea 
să amuţească, pentru mult timp, arta elocinţei parlamentare, 
care jucase un rol atît de mare în Franţa revoluționară... 
După aceea Bonaparte ieşi în stradă. Avea în faţă avan- 
garda trupelor aduse de el, care-l salută cu o furtună de 
aclamații. În acest moment avu loc o nouă scenă neașteptată. 
Un oarecare Bottot se apropie de Bonaparte. Era trimis de 
către Barras, care se simţea foarte neliniştit de faptul că încă 
nu fusese chemat de Napoleon. Văzîndu-l, generalul izbucni 
tu o voce de tunet, adresîndu-i-se ca unui reprezentant al Di- 
rectoratului : „Ce ap făcut din Franţa pe care eu v-am lăsat-o 
într-o stare atit de strălucitoare? Am instaurat pacea şi 
găsesc război! V-am lăsat milioanele din Italia şi nu găsesc 
acum decit mizerie şi legi prădalnice! V-am lăsat victorii 
şi găsesc înfringeri! Unde sînt cei 100.000 de francezi pe 
care-i ştiu, cu cate am împărțit gloria ? Sint morți!“ Repetă 
apoi că el voia o republică întemeiată pe „egalitate, morală, 
libertate civilă şi toleranţă politică“. 

Directoratul, adică puterea executivă supremă a republici, 
fu lichidat fără nici o greutate, fără să fi fost nevoie ca cineva 
să fie omorît sau arestat. Sieyăs şi Roger Ducos erau în com- 
plot. Văzind că totul e pierdut, Gohier şi Moulin urmară 
armata la Saint-Cloud. Răminea Barras. Bonaparte î ÎL trimisese 
în grabă pe Talleyrand spre a-l „convinge“ să semneze demi- 
sia pe loc. Intelegind că Bonaparte era hotărît să se lipsească 
de el, Barras semnă îndată ceea ce i se cerea, după ce decla- 
rase că vrea să se retragă cu totul din viaţa politică şi să 
se ducă la o proprietate a sa spre a se bucura de liniştea 
vieţii de la ţară. O escortă de dragoni îl „însoţi numaidecit 
spre noua sa reşedinţă. După ce înşelase pînă atunci cu suc- 
ces pe toată lumea, Barras fu înşelat şi el la rîndu-i şi părăsi 
scena politică pentru totdeauna. 

Astfel fu lichidat Directoratul. La 18 brumar, seara, ches- 
torii ambelor adunări legiuitoare erau la Saint-Cloud. Răminea 
să fie lichidate şi aceste două adunări. Înconjurate de grena- 
dierii, husarii şi dragonii lui Bonaparte, Consiliul celor cinci 

sute și Consiliul Bătrînilor se găseau în întregime în mîinile 
sale. Dar el voia să conducă lucrurile în aşa fel, încît cele două 
adunări să recunoască ele însele inutilitatea lor, să se declare 
dizolvate şi să-i treacă lui puterea. Stăruinţa aceasta de a-şi 
realiza planul păstrînd formele legalităţii nu era de loc ceva 
propriu firii lui. Dar, de data aceasta, nu putea să fie absolut 
sigur că pînă la sfirşit nu s-ar produce oarecare tulburări 
printre soldaţi, confuzie sau nehotărîre, dacă s-ar fi vorbit de 
la început, pe faţă, de înlăturarea constituţiei prin violenţă. 
Trebuia, deci, să se lucreze cu mijloace paşnice atît timp cit 
lucrul acesta putea să grăbească şi să uşureze acţiunea, Doar 
în cazul că pe cale paşnică nu s-ar fi ajuns la scop, atunci — 
dar numai atunci ! — s-ar fi recurs la baionete. 30.000 dintre 
camarazii de arme ai lui Bonaparte se găseau în Egipt, unde 
ocupau această ţară. Soldaţii pe care îi avea acum lîngă el nu 
făcuseră toţi campania din Italia. Trebuia deci să nu uite că 
are de-a face şi cu oameni care nu-l cunoşteau personal şi pe 
care nici el nu-i cunoştea încă, 

Ordinele de mişcare a trupelor între Paris și Saint-Cloud 
fuseseră. date de Bonaparte şi executate dis-de-dimincaţă. Pari- 
zienii priveau curioşi trecerea acestor batalioane şi cortegiul 
nesfirşit de trăsuri şi pietoni ce se scurgea din capitală spre 
Saint-Cloud. Despre muncitorii din suburbii se raporta că 
lucrau ca de obicei ; din partea lor nu se observa nici un semn 
de tulburare. Ici, colo, $ în cartierele centrale răsunau strigăte : 
„Vive Bonaparte ! /“ 1, dar, în general, populaţia era mai de- 
grabă în aşteptare. Nu toți deputații erau la Saint-Cloud în 
ziua aceea ; cea mai mare parte îşi amînaseră plecarea pentru 
ziua de 19, pentru care de fapt fuseseră convocați şi în care 
trebuia să aibă loc prima şedinţă. 

La începutul zilei a doua, și ultima, a loviturii de stat, 
Bonaparte avu unele temeri destul de serioase. Desigur, încă 
din seara lui 18 brumar, din cele trei instituţii supreme, două 
fuseseră lichidate : Directoratul nu mai exista, iar Consiliul 
Bătrinilor era acum doar un instrument ascultător, gata să se 
dizolve singur. Dar mai rămînea în picioare adunarea repre- 
zentanților poporului, adică Consiliul celor cinci sute. Şi 
aproximativ’ 200 de scaune ale acestei adunări erau ocupate 
de iacobini, membri ai fostei Uniuni a prietenilor libertăţii şi 
egalităţii, dizolvată de Sieyes. De bună seamă, mulţi dintre 
ei erau gata să se vîndă pentru un blid de linte, sau să se 


1 „Trăiască Bonaparte !“ (Uri. 

supună de frică ; dar erau printre ei şi alt soi de oameni: 
rămăşiţe ale marilor furtuni revoluţionare, oameni pentru care 
luarea Bastiliei, răsturnarea monarhiei, lupta contra trădă- 
torilor, „libertatea, egalitatea sau moartea“ nu erau vorbe 
goale. Unii dintre aceștia nu țineau prea mult nici la viaţa 
lor, nici la a altora. Acolo unde se poate, spuneau ei, tiranii 
trebuie nimiciţi prin ghilotină ; unde nu se poate — cu pum- 
nalul lui Brutus. 

În tot cursul zilei de 18 brumar, grupul de stînga (iaco- 
binii) se sfătuiseră în şedinţe secrete, Nu ştiau ce să facă. 
Agenţii lui Bonaparte — căci acesta îşi avea spionii lui şi în 
acest grup — nu încetau de a-i deruta, afirmînd că era vorba 
nu de măsuri contra lor, ci numai de luptă împotriva peri- 
colului regălist, Iacobinii ascultau, credeau şi nu prea credeau, 
iar cînd, în dimineaţa lui 19 brumar, intrară în şedinţă la 
palatul din Saint-Cloud, erau stăpîniţi de dezorientare. În 
cîțiva dintre ci însă fierbea mînia din ce în ce mai tare. 

În dimineaţa aceea (19 brumar), generalul Bonaparte veni 
de la Paris la Saint-Cloud într-o trăsură deschisă, escortată de 
cavalerie. În urmă veneau apropiații săi. Sosit aci, el află că 
numeroşi deputaţi din Consiliul celor cinci sute îşi manifes- 
tascră deschis indignarea la vederea palatului înconjurat de 
atitea trupe ; că erau foarte revoltați de această strămutare! 
absurdă, ncaşteptată şi de neînțeles a şedinţelor de la Paris în 
„satul“ Saint-Cloud (aşa numeau ei acest orăşel) şi că vorbeau 
deschis că acum îşi dau perfect de bine seama de intenţiile lui 
Bonaparte. I se mai aduse la cunoştinţă că îl numesc criminal, 
tiran şi, mai ales, tîlhar. Aceste ştiri îl alarmară. Trecu trupele 
în revistă şi rămase mulţumit, 

La ora unu după-amiază, în palatul Saint-Cloud, cele două 
Adunări îşi deschideau şedinţele în săli deosebite. În camerele 
vecine, Bonaparte şi apropiații săi aşteptau ca, înainte de a se 
dizolva, consiliile să voteze decretele necesare, prin care se 
încredința generalului Bonaparte elaborarea unei noi consti- 
tuţii. Dar orele treceau şi nici măcar Consiliul Bătrînilor nu 
se hotăra. Începuse chiar şi aci să se manifeste un fel de con- 
fuzie şi o dorinţă tirzie de împotrivire sfioasă la acţiunea 
ilegală ce fusese pusă la cale. Era începutul unei seri de noiem- 
brie. Bonaparte trebuia să se hotărască pentru o acţiune ime- 
diată ; altfel, totul risca să eşueze. La ora 4 intră brusc în sala 
unde ţinea şedinţă Consiliul Bătrînilor. În mijlocul unei linişti 
de moarte, el rosti un discurs mai confuz şi mai încurcat ca 

cel din ajun. Voia să spună că cere hotărîri rapide, că el le-a 
venit în ajutor ca să-i salveze de primejdii, că unii îl „calom- 
niază amintind de Cezar şi de Cromwell“, că, dimpotrivă, el 
vrea să salveze libertatea, că guvernul acum nu mai există. 
„Eu nu sînt un intrigant, mă cunoaşteţi, Dacă se va dovedi 
că sînt un perfid, să fiți cu toţii Brutus.“ În felul acesta el îi 
invita să-l înjunghie, dacă va atenta la viaţa republicii. 
Începură proteste, vocea îi fu acoperită. El proferă ameninţări, 
reaminti că dispunea de forţă armată şi ieşi din sală fără să 
fi obţinut ceea ce dorea, adică decretul care să-i transmită 
lui puterea, Lucrurile luau o întorsătură neplăcută. În curînd 
aveau să meargă și mai rău: trebuia să dea explicaţii în faţa 
Consiliului celor cinci sute, unde, printre iacobini, se putea 
găsi mult mai uşor un imitator al lui Brutus. Ciţiva grena- 
dieri il urmau. Dar erau prea puţini spre a-l apăra de un 
eventual atac din partea deputaţilor. Şi lucrul acesta era 
foarte, foarte posibil. Printre alţii îl urma şi generalul Auge- 
reau, care fusese sub ordinele sale î în timpul cuceririi Italiei. 
înainte de a intra în sală, chiar în faţa uşii, Bonaparte se 
întoarse brusc spre el şi-i spuse: „Augereau, ţi-aduci aminte 
de Arcole?“ Făcea aluzie la clipele primejdioase, cînd se 
avîntase pe podul de la Arcole, cu un stindard în mînă, sub 
ploaia mitraliilor austriece, Şi, într- -adevăr, „situaţia era 
întrucitva asemănătoare, Deschise ușa şi apăru în prag. Stri- 
găte puternice de indignare, de furie şi mînie îl întîmpinară : 
„Jos cu tîlharul ! Jos cu tiranul! Afară din lege! Imediat să 
fie pus în afara legii !“ Un grup de deputaţi se repeziră asu- 
pra lui. Cîteva mtini se întindeau spre el ; fu apucat de guler. 
Ciţiva încercară să-i pună mîna-n gît. Un deputat îi trînti 
cu toată puterea un pumn în umăr. Mic, pe atunci încă slab 
(niciodată el nu s-a distins prin forţă fizică), nervos, avînd 
uneori crize de nervi vecine cu epilepsia, Bonaparte era pe 
jumătate strivit de către deputaţii iritaţi. Cîţiva grenadieri 
reuşiră să facă cerc în jurul lui şi să-l scoată afară din sală 
binişor şifonat. Indignaţi, deputaţii trecură la locurile lor şi 
cerură cu strigăte de mînie punerea lui Bonaparte în afara 
legii. 

În ziua aceea, Consiliul celor cinci sute era prezidat de 
către fratele lui Napoleon, Lucien, care făcea şi el parte din 
complot. Această împrejurare veni mult în ajutorul acţiunii : 
revenindu-şi după scena groaznică din sala Consiliului, Bona- 
parte hotărî în mod irevocabil împrăştierea deputaţilor prin 

forță. Dar, încercă mai întîi să-şi scoată fratele din sală, ceea 
ce îi reuşi fără greutate. Cînd Lucien Bonaparte fu lingă 
fratele său, acesta îi ceru să se adreseze trupelor î în calitatea 
sa de preşedinte, să le aducă la cunoștință că viaţa şefului lor 
s-ar afla în primejdie şi să le roage „să elibereze majoritatea 
adunării“ de „0 mînă de turbaţi“. Ultimele îndoieli — dacă 
ele mai existau în conştiinţa soldaţilor — cu privire la legaii- 
tatea acestei acţiuni pieriră. În ropotul tobelor, grenadieri, 
conduşi de Murat, pătrunseră în pas alergător î în palat. 

După spusele martorilor oculari, în timp ce ropotul de 
tobe se apropia, printre deputaţi se ridicară voci cerînd împo- 
trivire pînă la moarte. Uşile se deschiseră larg. Grenadierii, 
cu armele în cumpănire, pătrunseră în sală şi, înaintînd tot 
în pas alergător, însă în diferite direcţii, goliră încăperea 
foarte repede. Zgomotul tobelor acoperea totul. Deputaţii o 
luară la fugă. Unii fugeau pe uşi; mulţi deschideau sau 
spărgeau ferestrele şi săreau în curte. Scena nu dură mai mult 
de trei pînă la cinci minute. Se dăduse ordin să nu se ucidă 
Şi să nu se aresteze. Odată scăpaţi, pe uşi sau prin ferestre, 
membrii Consiliului celor cinci sute se treziră înconjurați de 
trupe care veneau spre palat din toate părţile. Vocea de tunet 
a lui Murat, care acoperi pentru o clipă ropotul tobelor, 
comanda grenadierilor: „la să-mi daţi afară toată lumea 
aceasta !“ Mulţi dintre ei — o ştim din amintirile lor — nu 
au putut să uite toată viaţa răsunetul acestei voci. 

Bonaparte mai avu o idee, probabil sugerată de către fra- 
tele său Lucien. El ordonă soldaților să prindă pe cîțiva dintre 
fugari şi să-i aducă la palat. Apoi hotări să ţină cu ei o 
„şedinţă a Consiliului celor cinci sute“ spre a le ordona să 
voteze decretul asupra Consulatului. Înspăimintaţi, udaţi de 
ploaie, rebegiţi de frig, cîţiva deputaţi fură opriți — unii pe 
drum, alţii prin hanuri — şi conduşi la palat, unde executară 
numaidecit tot ce li se ceru. Apoi fură lăsaţi să plece în pace ; 
votaseră şi propria lor dizolvare. 

Seara, Într-una din sălile slab luminate ale palatului din 
Saint-Cloud, Consiliul Bătrinilor vota şi el, fără dezbateri, 
un decret conform căruia puterea trecea în mîinile a trei 
persoane, numite consuli. Bonaparte, Sieyts şi Roger Ducos 
erau numiţi în aceste funcțiuni. Bonaparte considera că în 
acest moment Încă nu era nimerit să devină, formal, stăpîn 
unic. Dar, chiar din acel moment, era hotărît ca, în fapt, 
consulatul său să fie o dictatură în regulă. El mai ştia prea 

bine că cei doi colegi ai săi nu von juca nici un rol şi că singura 
deosebire dintre ei este aceca că mărginitul Roger Ducos era 
dinainte convins de acest lucru, în timp ce profundul Sieyès 
nu-l bănuia încă, dar avea să-l simtă în curînd. 

Franţa era la picioarele lui Bonaparte. La orele două din 
noapte, cei trei consuli depuneau jurământul de credinţă faţă 
de republică. Tirziu, în noapte, Bonaparte părăsea Samt-Cloud 
pentru a`se întoarce la Paris. Îl însoțea Bourrienne. Bona- 
parte 7 posomorit şi pînă la Paris nu scoase aproape nici 
o vorbă. 


Capitolul V . 
PRIMII PAȘI AI DICTATORULUI 


1799—1800 


D 


Din momentul în care, la Saint-Cloud, în acea seară a 
lui 19 brumar, Murat raporta lui Napoleon că totul merge 
bine şi că sala Consiliului celor cinci sute este goală, generalul 
Bonaparte deveni pentru o perioadă de 15 ani stăpînul absolut 
al poporului francez. Faptul că în primii cinci ani ai acestei 
perioade Napoleon se intitula prim-consul, iar în ultimii zece 
ani împărat şi că la început Franţa se numea republică, iar 
apoi imperiu, nu schimbă, în fond, cu nimic nici baza de 
clasă a regimului, nici natura dictaturii militare napoleoniene. 
A fost o dictatură instaurată de burghezia contrarevoluţionară, 
de acea burghezie care, după ce, în goana ei după îmbogăţire, 
adusese Franţa aproape de pieire şi înţelesese lucrul acesta, şi-a 
pierdut cumpătul şi, „„pierzîndu-şi încrederea în propria-i ca- 
pacitate politică“, a ajuns la concluzia că numai prin înăbu- 
şirea democratismului revoluţionar, numai sub ocrotirea unei 
guvernări autoritare, fie ea chiar tiranică, fie chiar şi în mîna 
teribilului Napoleon, cu condiţia să fie tarc, de nezdruncinat 
— numai sub o astfel de guvernare societatea burgheză se 
poate dezvolta fără piedici şi poate asigura libera circulaţie 
a capitalului particular. 

Bonaparte şi-a însușit aceste principii ale viitorului stat 
şi a folosit toată forţa talentului său în direcția promovării 
lor. În primul rînd, însă, a folosit din plin toate posibilităţile 
ce i-au stat la îndemină ca să se impună ca stăpîn autocrat al 
noului stat. Napoleon a desfiinţat, a creat şi a modificat insti- 
tuţiile statului, dar sensul şi țelul lor au rămas absolut aceleaşi : 
ele trebuiau să transforme aparatul de stat într-o unealtă care 
să aducă la îndeplinire o unică voinţă supremă. 

Dacă însă toate aceste acţiuni politice ale iui Napoleon 
aveau drept ţintă finală stabilirea şi consolidarea puterii sale 
absolute, mijloacele întrebuințate pentru a atinge această ţintă 
erau din cele mai diferite. În categoria unor astfel de „mijlo oace 
intrau şi diplomaţia, aptitudinea de a consimți — în aştep- 
carea momentului prielnic — la compromisuri, de a încheia 
armistiţii, capacitatea de a aştepta şi de a avea răbdare. Cu 
timpul, Napoleon începu să piardă din capacitatea de a răbda, 
dar în primii ani ai guvernării o avea din plin. 

„Mă fac cînd vulpe, cînd leu. Tot secretul guvernării stă 
în a şti cînd trebuie să fii una sau alta“ — spunea Napoleon. 

Acest aparat al unei puteri de stat centralizate, adaptat 
cum nu se putea mai bine unei monarhii absolute, a fost creat 
de Napoleon în anii Consulatului. Guvernele care s-au suc- 
cedat în Franţa din timpul lui Napoleon pină în zilele noastre, 
cu excepţia Comunei din Paris, nu numai că nu au repudiat 
acest aparat, dar n-au consimţit nici măcar să-l modifice, 

De altfel, nu numai reformele administrative ale primului 
consul au stîrnit întotdeauna (și continuă să stîrnească) entu- 
ziasmul ideologilor burghezi din Franţa şi de aiurea; aceştia 
admiră de asemenea crearea acelor condiţii ce garantează li- 
niştita îmbogăţire în comerț, în industrie, î într-un cuvînt, siste- 
matizarea, clarificarea şi transpunerea în realitate a tot ce a 
format obiectul acelor dorinţe, în numele cărora marea bur- 
ghezie a frînt şi a sugrumat cu atita sîrguinţă măreţele cuce- 
riri ale anului 1789 şi ale anilor următori. 

Rolul constructiv al lui Napoleon ca „creator“ al forme- 
lor exterioare ale suprastructurii statale proprii dominaţiei 
economice a burgheziei s-a manifestat mai ales în anii Consu- 
latului, şi aceasta i-a adus o uriaşă popularitate nu numai în 
primii ani ai guvernării, ci şi în ochii acelor istorici burghezi 
de mai tîrziu, care reflectă concepţiile clasei victorioase. 

Iată cum, un general în vîrstă de 30 ani, care pînă atunci 
nu se îndeletnicise niciodată cu altceva în afară de război, 
cuceritorul Italiei şi Egiptului, nimicind dintr-o singură lovi- 
tură guvernul legal al republicii, se văzu, în seara zilei de 
19 brumar, stăpîn al uneia din cele mai mari puteri din 
Europa, putere pe care în acel moment el nu o cunoştea în 
fond de loc şi pe care nici nu avusese timpul să o cunoască. 
Această ţară avea un mileniu şi jumătate de viaţă istorică, 
socotind numai de la Clovis. Revoluţia a nimicit un regat ce 
dăinuise un mileniu şi jumătate, răsturnînd totodată şi orîn- 

duirea feudală, şi monarhia legată de ea. Locul acesteia l-a 
luat republica şi iată că un nobil corsican, general în serviciul 
acestei republici, răstoarnă la rîndul său conducerea republi- 
cană şi devine stăpîn autocrat. Avea în faţă munţi de sfărt- 
mături ale vechiului regim, grămezi imense de materiale noi 
date la iveală de revoluție, foarte multe lucruri începute şi 
neterminate, începute și părăsite, începute şi retrase. Era un 
haos, o fierbere. 

În ce priveşte situaţia externă, primul consul găsea şi aici 
o stare din cele mai complicate şi mai pline de primejdii. În 
timp ce el cucerea Egiptul, a doua coaliţie europeană relua 
Franţei Italia. Marşul lui Suvorov nimicise roadele victoriilor 
lui Bonaparte din anii 1796—1797. Este adevărat că după 
trecerea Alpilor, Suvorov n-a mai avut forţă şi mijloace sufi- 
ciente spre a invada Franţa, aşa cum plănuise; dar coaliția 
nu depusese armele nicidecum și era posibil ca, în primăvara 
ce urma, inamicul să apară din nou la graniţele ţării. Tezaurul 
era sleit. De luni de zile, mai multe corpuri de armată nu-şi 
mai primiseră banii pentru întreţinere. Oamenii politici expe- 
rimentaţi aşteptau cu curiozitate şi nu fără ironie să vadă 
cum va ieşi tînărul corsican, care nu făcuse şi nu cunoscuse 
pînă atunci nimic altceva decît milităria, din aceste conjuncturi 
atit de complicate, încurcate și primejdioase. 


II 


Bonaparte începu prin a organiza noua putere, adică 
propria-i autocraţie. Primele sale întîlniri cu vechii politicieni 
de genul lui Sieyès, care spera să joace rolul prim şi să fie 
povăţuitorul şi mentorul tînărului bărbat lipsit de experienţă, 
sînt toate comice. Din principiu, Napoleon îi considera pe 
politicienii de meserie ai Franţei de atunci drept nişte flecari 
înveteraţi, care nu voiau să înţeleagă că timpul lor trecuse. 
Ura pe iacobini şi se temea de ei. Nu-şi mai amintea de Ro- 
bespierre (nici de cel mare, nici de cel mic, cu care, după cum 
ştim, întreţinuse bune relaţii personale), dar era clar că ti ştia 
de mult şi îi aprecia la justa lor valoare pe aceia care îl cul- 
caseră la pămînt pe Robespierre şi îi luaseră locul. Speculanţii 
thermidorieni, delapidatorii de bani publici şi şperţarii, toţi 
cei care-şi acopereau afacerile lor murdare cu pavăza unor 
cuvinte răsunătoare şi goale îi făceau sctrbă, 

Sieyès, căruia Bonaparte îi încredinţase grija proiectului 
noii constituţii, lucra conştiincios la elaborarea de programe 
constituţionale iscusit concepute şi foarte viclean combinate, 
uitînd însă că, în acel moment, burghezia de la ţară şi oraşe 
voia o ordine poliţienească stabilă, voia consolidarea dreptu- 
rilor sale, a acelor drepturi care în practică se dovediră a fi 
libertatea comerţului şi a industriei. Țăranii proprietari voiau 
să fie siguri de trăinicia drepturilor lor asupra pămînturilor 
de curînd ciîştigate. În mod cu totul neaşteptat pentru autor, 
Bonaparte declară absurde proiectele lui Sieyès, dădu directive 
conducătoare şi introduse „amendamente“. 

La o lună după lovitura de stat, noua constituţie era 
gata ; în fruntea republicii erau așezați trei consuli, dintre 
care primul era învestit cu depline puteri, iar ceilalți doi 
aveau vot consultativ. Consulii numeau Senatul. Acesta, la 
rîndul său, desemna pe membrii Corpului legislativ şi ai Tri- 
bunatului, dintre cîteva mii de candidaţi aleşi de populaţie. 

Noua constituţie, după cum se promisese de la început, 
trebuia supusă unei consultări populare. Dar Bonaparte de- 
clară brusc că ea va intra în vigoare chiar din acel moment, 
înainte de plebiscit. Fireşte, prim-consul fu „numit“ Bona- 
parte. 

La 4 nivâse (25 decembrie 1799) avu loc plebiscitul care 
aprobă şi noua constituţie, şi pe cei trei consuli în frunte cu 
Bonaparte. Au fost 3.011.007 voturi pentru şi 1.562 contra. A 
votat şi armata, unde votarea s-a făcut pe alocuri pe regi- 
mente, soldaţii răspunzînd în cor la întrebarea comandanților. 
În oraşe şi sate, voturile au fost date sub ochiul atent al auto- 
rităţilor. De altfel, masa ţăranilor proprietari, majoritatea 
burgheziei de la oraşe şi, după mărturii contemporane, chiar 
o bună parte a muncitorilor de la oraşe erau în acel moment 
favorabili primului consul, în care vedeau pe omul care, la 
13 vendémiaire, salvase republica de primejdia regalistă și care 
era capabil să respingă o eventuală intervenţie, ce încă ame- 
ninţa ţara din partea Angliei, Austriei şi Rusiei. 

Toată puterea era concentrată în mîinile lui Bonaparte. 
Întocmai ca nişte palide umbre, toate instituţiile rămase nu 
avură şi nici nu încercară vreodată să aibă vreo influenţă cît 
de mică. Sieyès era uluit şi se simţea înjosit. Dar Bonaparte 
îi dădu o compensație bogată şi-l înlătură pentru totdeauna 
de la orice rol activ. Lui îi trebuiau servitori şi executanţi, 
nu consilieri şi legislatori. 

Curînd se văzu că nu-i trebuiau nici critici. Aproape ime- 
diat după intrarea în vigoare a constituţiei consulare, Bona- 
parte ordonă (la 27 nivôse) suprimarea a 60 de ziare din cele 
73 cîte existau atunci. Cele 13 rămase fură puse deocamdată 
sub severa supraveghere a ministrului poliţiei. Nu după mult, 
dintre aceste 13, fură interzise încă 9, aşa că mai rămaseră 
patru. Napoleon nu putea, în mod organic, să suporte ceva 
care ar fi semănat cît de departe cu libertatea presei. Aceşti 
primi paşi arătau destul de limpede felul cum îşi înţelegea el 
autoritatea. I se părea că puterea îi fusese dată numai de către 
grenadieri lui în zilele lui brumar 1799. A nu avea obligaţii 
decît faţă de grenadierii săi, adică faţă de el însuşi, a întemeia 
totul pe dreptul cuceririi, iată ceea ce deveni nu numai un fel 
al lui de a gîndi, ci, dacă se poate spune aşa, însăşi concepţia 
sa practică în politică. „Marile batalioane au întotdeauna 
dreptate“ (Les gros bataillons ont toujours raison) — îi plăcea 
lui Bonaparte să spună. La 18—19 brumar aceste mari bata- 
lioane cuceriseră Franţa pentru el întocmai aşa cum, sub co- 
manda sa, ele cuceriseră mai înainte Italia şi Egiptul şi, mai 
tîrziu, aveau să cucerească aproape întreaga Europă. Şi nimeni 
nu putea — el era convins de asta — să-i ceară socoteală și 
nici să-i pretindă să împartă puterea cu el, Sieyes, spre marea 
sa decepţie, a înţeles-o repede. Încet, încet, au înţeles-a şi 
ceilalți părtaşi ai complotului din 18 brumar, iar după aceştia, 
şi alţii. 

Goethe spunea, pe bună dreptate, că pentru Napoleon 
puterea era ceea ce e un instrument muzical pentru un mare 
artist. Cum a reuşit să pună mina pe acest instrument, a şi 
cîntat pe cl. Înainte de toate, Bonaparte îşi propuse să pună 
capăt războiului civil din vestul Franţei şi, în strinsă legătură 
cu aceasta, banditismului care lua proporţii mari în sud şi în 
nord. Se grăbea mult ca pînă în primăvară să. termine cu toate 
chestiunile urgente de felul acestora, căci atunci trebuia să 
reînceapă războiul, 


DI 


Către sfîrşitul Directoratului, bande de tilhari primejduiau 
drumurile din sudul şi centrul Franţei, luînd caracterul unei 
mari calamităţi sociale. Pe marile drumuri, bandiții opreau 
în plină zi diligenţele şi trăsurile, mulțumindu-se ctreodată cu 

jaful, adesea omorînd călătorii. Atacau fără teamă satele şi, 
ca să afle locurile unde erau ascunşi banii, torturau prinşii 
ţinîndu-i ceasuri întregi la foc, de unde şi numele lor de „,în- 
călzitori“ („chauffeurs“). Cîteodată ei atacau şi oraşele. Aceste 
bande lucrau sub egida Bourbonilor ; pretindeau că răzbună 
tronul şi altarele catolice. În ele se aflau, chiar în număr 
destul de mare, oameni care suferiseră nemijlocit şi personal 
din pricina revoluţiei. După unele zvonuri — ncverificate, 
dar verosimile — unii din capii acestor bande încredinţau o 
parte din ceea ce jefuiau agenţilor regalişti. În orice caz, 
dezorganizarea şi dezordinea din poliţie la sfîrşitul Directo- 
ratului făcuseră aceste bande aproape invulnerabile, faptele lor 
rămînind nepedepsite. Primul consul hotărt deci ca, întîi de 
toate, să termince cu ele. Această acţiune i-a luat şase luni, dar 
principalele bande fuseseră nimicite chiar din primele luni ale 
guvernării lui. 

© Măsurile luate erau crude. Să nu se facă prizonieri ; ban- 
dou prinşi trebuiau ucişi pe loc; de asemeni, trebuiau să fie 
executaţi şi cei ce i-au adăpostit, au cumpărat obiecte furate 
sau au avut în vreun fel legături cu ei — acestea erau princi- 
palele directive. Fură trimise detaşamente care se purtară fără 
milă nu numai cu vinovaţii direcţi şi complicii lor, ci şi cu 
funcţionarii de poliţie dovediţi a fi îngăduitori cu bandiții, 
slabi sau inactivi. 

Este încă o trăsătură a caracterului lui Napoleon: era 
fără milă faţă de criminali. Pentru el, orice culpă era şi o 
vinovăţie ` nu cunoştea, circumstanţe atenuante şi nu voia nici 
să audă de aşa ceva. Respingea — dacă se poate spune astfel 
— bunătatea din principiu, o considera ca pe o trăsătură de-a 
dreptul dăunătoare, inadmisibilă la un cîrmuitor. Fratele său 
mai mic, Louis, făcut de el în 1806 rege al Olandei, lăudin- 
du-se într-o zi că e foarte iubit de popor, fu întrerupt cu 
brutalitate de către Napoleon: „Dragă frate, atunci cînd 
despre un rege se spune că este bun, însemnează că domnia 
lui e neizbutită“ (quand on dit d'un roi qw'il est bon, le règne 
est manqué). | 

În aprilie 1811, dintr-un exces de zel, o gazetă („Gazette 
de France“) crezu de cuviinţă să vorbească pe un ton mieros 
şi entuziast despre „bunătatea“ împăratului care, de bucurie, la 
naşterea moștenitorului său, împlinise dorinţa unui solicitator 
oarecare. Citind acest articol, Napoleon se înfurie şi scrise 
îndată ministrului poliţiei : „Domnule duce de Rovigo, cine a 

autorizat «Gazette de France» să publice articolul idiot pe 
care-l conţine astăzi la adresa mea ?“ Şi ordonă ca redactorul 
să fie înlăturat numaidecît, întrucît „omul acesta face prea 
multe nezozii“ (trop de niaiseries). „„Retrageţi-i conducerea 
ziarului !“ Pare-se că mai curînd ar fi admis să se spună că e 
o fiară, decît să se zvonească despre el stupiditatea că ar fi 
bun. Toate acestea s-au manifestat cu timpul, dar, chiar de 
la reprimarea cruntă şi în masă a bandiţilor, s-a putut vedea 
de către oricine că noul ctrmuitor, răsturnînd cunoscutul afo- 
rism, prefera categoric să pedepsească zece nevinovaţi, decît 
să cruţe sau să lase să-i scape un vinovat. 

În timp ce curăța Franţa de bandele de tilhari, Bonaparte 
îşi îndrepta cea mai vie atenţie spre Vandeea. 

Aici, ca şi în alte dän (pentru o serie întreagă de motive 
economice specifice acestei provincii şi sudului Normandiei 
învecinat cu ea) nobilimea şi clerul reuşiseră să atragă în 
tabăra lor o parte din țărănime, să o organizeze, să o înar- 
meze cu un armament excelent ce le venea din Anglia pe calea 
mării şi, folosindu-se de terenul păduros şi mlăştinos, să ducă 
un lung război de partizani împotriva tuturor guvernelor re- 
voluţiei. Faţă de vandeeni şi de chouan-i (aşa li se spunea în 
graiul simplu acestor răsculați), Bonaparte întrebuinţă o altă 
tactică decît cea folosită faţă de bandele de ttlhari. Chiar în 
preajma loviturii de stat din 18 brumar, chouan-ii cîştigaseră 
o serie de victorii asupra trupelor republicane, luaseră oraşul 
Nantes şi începuseră să vorbească cu glas tare de o apropiată 
restaurare a Bourbonilor. Pe de o parte, Bonaparte întări 
armata care opera împotriva lor ; pe de altă parte, promise 
amnistia acelora care vor depune imediat armele, dădu să se 
înţeleagă că cultul catolic nu va fi persecutat. În sfîrşit, voi 
să vadă personal pe Georges Cadoudal, renumitul şef al 
chonan-ilor, căruia D promitea — oricare ar fi fost rezultatul 
tratativelor — o absolută securitate personală în timpul şe- 
derii la Paris şi libertatea înapoierii. 

Şi astfel, acest ţăran breton fanatic, de talie uriașă, a cărui 
forţă musculară a rămas legendară, a petrecut mai multe ore 
între patru ochi cu uscăţivul pe atunci şi scundul Bonaparte, 
Foarte îngrijoraţi de viaţa lui Bonaparte, aghiotanţii nu-şi mai 
găseau loc prin camerele învecinate, căci îl ştiau pe Cadoudal 
capabil de orice sacrificiu pentru cauză şi cunoşteau că el 
însuşi se considera, încă de mult, ca şi condamnat... 

Pentru ce nu l-a omorit atunci pe Bonaparte? Numai 
fiindcă în acel moment era stăpînit de iluzia, curînd apoi risi- 

pită, care derutase pe regalişti la începutul carierei lui Bo- 
naparte : li se păruse atunci că tînărul şi gloriosul comandant 
de oşti era predestinat rolului pe care-l jucase în Anglia, la 
1660, generalul Monck, ajutînd la restaurarea Stuarţilor pe 
tron şi la nimicirea republicii. Bineînţeles, Napoleon nimicise 
republica şi, prin natura de clasă a guvernării sale, pregătea 
terenul pentru instaurarea monarhiei, însă nu se poate concepe 
o greşeală mai absurdă decit aceea de a crede că o fire ca cea 
a lui Napoleon ar fi capabilă să cedeze cuiva — oricine ar fi 
fost — locul întîi (şi aceasta chiar dacă s-ar face abstracţie 
de posibilitatea de a o face). 

Cadoudal nu-l sugrumă pe Bonaparte, dar ieşi netmpăcat 
din cabinetul acestuia. Primul consul ti propusese, între altele, 
un grad de general în armată spre a lupta numai cu duşma- 
nii dinafară. Cadoudal refuză această ofertă şi se înapoie în 
Vandeea. Un alt şef de seamă al chouan-ilor, Frotté, fu făcut 
prizonier şi împuşcat. Zdrobit încă din ianuarie 1800 de tru- 
pele guvernamentale, acum, după întrevederea cu Bonaparte, 
Cadoudal continuă lupta, dar era constrîns să stea mai mult 
ascuns şi să se mulțumească cu atacuri prin surprindere împo- 
Diva grupurilor izolate de soldaţi. Iar succesele trupelor re- 
gulate, promisiunile de amnistie, îndulcirea politicii antibise- 
riceşti, precum şi speranţele mai sus amintite, pe care Bourbo- 
nii şi partizanii lor şi le puneau în Bonaparte — toate acestea 
slăbeau considerabil forţa de luptă şi elanul chozan-ilor ; Ca- 
doudal vedea cu ochii cum i se împuţinează oamenii. În Van- 
deea inamicii regimului erau din ce în ce mai mult în espec- 
tativă şi sperau să îmbuneze şi să convingă pe noul şef al 
Republicii Franceze să devină favorabil regaliştilor. Pentru 
moment, lui Bonaparte nici nu-i trebuia mai mult : în cursul 
acestor prime luni, adică în noiembrie şi în decembrie 1799 
şi în prima jumătate a anului 1800, el trebuia să se ocupe 
numai de ce era absolut necesar şi să nu uite nici o clipă răz- 
boiul pe care-l pregătea pentru primăvară. 

Trecea de la o treabă urgentă la alta: de la briganzi la 
Vandeea, de la Vandeea la finanţe, căci formidabila armată 
pe care o pregătea pentru primăvară trebuia hrănită, echipată, 
înarmată, iar tezaurul era gol (gol de bani veritabili, de me- 
tal): administraţia Directoratului adusese finanţele ţării la 
ruină. Napoleon avea nevoie de un specialist, şi încă de un 
specialist bun. îl găsi numaidecit în persoana lui Gaudin, pe 
care îl făcu ministru de finanţe. 

Desigur, chiar de la începutul guvernării lui Napoleon s-a 
stabilit şi în domeniul finanţelor, ca şi în celelalte domenii, 
acelaşi principiu : amindoi — dictatorul militar şi executantul 
voinţei sale, Gaudin — hotărtră să dea o importanţă prepon- 
derentă nu impozitelor directe, ci celor indirecte. Impozitul 
indirect, care cere, la urma urmelor, un vărsămînt egal şi de 
la consumatorul sărac şi de la cel bogat, i se părea lui Bo- 
naparte foarte comod prin caracterul său automat: Acest im- 
pozit nu indispune pe contribuabil împotriva perceptorului 
şi a ctrmuirii, pentru că la cumpărarea obiectelor de consum, 
oricît de greu ar fi impuse, nu există şi nici nu poate exista 
nici un fel de perceptor. 

Burghezia de la oraşe şi sate era satisfăcută de noua orien- 
tare a politicii financiare. Mai era mulțumită şi de o serie 
întreagă de alte măsuri: financiare: stabilirea controlului, re- 
glementarea contabilităţii, o severă represiune a jafului şi a 
delapidării fără friu a banului public. Delapidatorii erau atît 
de mulți, încît adesea istoricul este ispitit să-i considere ca pe 
o „pătură“ aparte a burgheziei. 

Unii speculanţi şi delapidatori simţiră foarte curînd mîna 
grea a noului cîrmuitor. Acesta pinu cîtva timp la închisoare 
pe cunoscutul furnizor şi jefuitor Ouvrard ; puse sub urmărire 
pe alți cîţiva şi ordonă o strictă verificare a conturilor ; sus- 
pendă plăţile care nu i se păreau îndeajuns de motivate. În 
cîteva rînduri întrebuinţă acest procedeu : trimitea la închi- 
soare pe un financiar de ale cărui escrocherii nu se îndoia de 
loc, indiferent dacă culpabilul reuşise sau nu să facă să dispară 
urmele acestor escrocherii şi îl ţinea acolo pină ce acesta se 
hotăra să dea drumul prăzii. În general, însă, delapidările de- 
sigur nu au fost stîrpite. 


IV 


Napoleon lucră activ la organizarea administraţiei. El 
păstră împărţirea Franţei în departamente, dar suprimă orice 
urmă de administraţie autonomă locală. Toate funcţiile elective 
în oraşe și sate, chiar şi adunările alese, dispărură. Din acel 
moment, ministrul de interne trebuia să numească în fiecare 
departament cîte un prefect. Stăpîn şi senior, un mic suveran 
local, prefectul numea consiliile municipale şi pe primarii ora- 
şelor şi comunelor (satelor). Aceşti funcţionari răspundeau 

faţă de el şi puteau fi revocat de el. Pe lingă prefect funcţiona, 
un „consiliu general“, organ pur consultativ, care depindea 
în Întregime de acesta şi avea în mod exclusiv rolul de a-l 
pune în curent cu nevoile departamentului. Ministrul aface- 
rilor interne avea în seama sa întreaga viaţă administrativă 
a ţării. Comerţul, industria, lucrările publice şi multe altele 
încă, pe care Napoleon le-a trecut mai tîrziu treptat la alte 
ministere, intrau de asemenea în atribuţiile lui. 

Justiţia suferi şi ea o reformă adÎncă : pe la mijlocul lui 
martie, Bonaparte semnă încă o lege — legea organizării Mi- 
nisterului justiţiei. 'Transformă instanţele şi desfiinţă ceva mai 
tîrziu şi curţile cu juri: autocratismul său nu putea, prin 
însăşi esenţa lui, să se împace cu participarea glasului opiniei 
publice (independentă de voinţa primului consul) în rezolvarea 
proceselor judecătoreşti. Ele nu au fost însă suprimate din- 
tr-o dată. 

Napoleon nu se sinchisea niciodată de principiul autono- 
miei puterii judecătoreşti sau de chestiuni de procedură atunci 
cînd era vorba de nimicirea duşmanilor săi politici. Dar, în 
procesele civile şi penale, care nu aveau nimic comun cu poli- 
tica, cerea să se judece fără nici un fel de considerent politic. 
Primilor judecători numiţi de el şi veniţi în audienţă de pre- 
zentare, le-a spus : „Niciodată să nu cercetaţi cărui partid a 
aparţinut cel ce vine în faţa voastră pentru dreptate“. 

Este foarte caracteristic faptul că tot ceea ce privea direct 
apărarea edificiului monarhiei autocrate (pe care îl crea) îm- 
potriva duşmanilor interni a fost trecut în seama unui minister 
aparte, de proporţii mari, absolut independent de Ministerul 
de interne, şi supus, ca şi toate celelalte departamente inde- 
pendente, numai primului consul. Era Ministerul poliţiei, or- 
ganizat de el, din punct de vedere al autorităţii şi al resurselor 
financiare, aşa cum nu fusese niciodată sub Directorat. 

Dădu o atenţie deosebită organizării prefecturii de poliţie 
a capitalei. Deşi subaltern al ministrului poliţiei, prefectul 
poliției din Paris avea o poziţie cu totul deosebită de a celor- 
lalţi demnitari. El îşi dădea raportul direct primului consul 
şi, în general, chiar de la început era clar că, în persoana 
prefectului de poliţie al Parisului, Bonaparte voia să aibă un 
organ de control şi de informaţie, care să-l ajute la suprave- 
gherea activităţii ministrului poliţiei, învestit cu puteri prea 


mari. 
Bonaparte fărimiţă Zorrochtea intenţionat poliţia sa poli- 
tică şi se strădui să aibă nu una singură, ci două şi chiar trei 

polişi, care nu numai că supravegheau cetăţenii, ci se spionau 
yi între ele, În fruntea Ministerului poliţiei îl puse pe Fouché, 
spion abil, provocator şiret, intrigant iscusit — într-un cuvînt, 
un copoi specialist. Dar, totodată, Bonaparte ştia că Fouchă 
cra capabil să-l vîndă, pentru o sumă convenabilă, nu numai 
pe el, dar chiar şi pe propriul său tată. Pentru a se pune în 
siguranță din această parte, el se înconjură cu spioni de încre- 
dere, avînd o misiune precisă : : să-l spioneze chiar pe Fouché. 

„ pentru a prinde pînă şi momentul cînd Fouché, sesizind 
această supraveghere, va încerca. să corupă pe supraveghetori, 
mai întreținu o a treia serie de spioni, a căror misiune era să 
urmărească pe spionii care-l supravegheau pe Fouché. 

Napoleon a fost întotdeauna convins că Fouché e tare 
de cap şi că nimic nu l-ar putea. tulbura. 'Trecuseră ani mulţi. 
Napoleon ajunsese de mult împărat, iar Fouché strălucea de 
decoraţii şi fireturi în uniforma lui de ministru al poliţiei, 
cînd Napoleon, enervat de ceva, voi să-l înţepe şi să-i arate 
că-şi amintea de toate transformările ministrului său. „Nu 
uitaţi că aţi votat pentru condamnarea lui Ludovic al XVI-lea“ 
— D spuse el pe neaşteptate. — „Perfect adevărat ! răspunse 
Fouché, înclinindu-se adînc în faţa împăratului, după obiceiul 
său, A fost întfiul serviciu pe care l-am adus maiestăţii-voas- 
tre“. A fost un dialog foarte semnificativ : Fouché amintea 
împăratului că amindoi îşi datorau cariera revoluţiei, dest 
unul, ocupînd tronul vacant al lui Ludovic al XVI-lea, înăbu- 
şise revoluţia, i iar celălalt îl ajutase din toată inima la această 
treabă. Acum, în 1799, Fouché era indispensabil lui Bonaparte 
tocmai fiindcă D cunoştea bine pe toți foştii săi camarazi, pe 
care i-a trădat şi i-a vîndut noului stăpîn. 

Chiar din prima iarnă a guvernării sale, Bonaparte orga- 
niză mecanismul statului centralizat, mecanism pe care-l con- 
cepuse pînă în cele mai mici amănunte și pe care-l comanda 
de la Paris o mînă de vîrfuri birocratice. 

Scopul esenţial al noii „constituţii“ era crearea unei puteri 
nelimitate, concentrată în mîinile primului consul. 

Bonaparte a spus într-o zi: „Da; da, scrieţi în aşa fel 
încît să fie scurt şi nelămurit“. Prin aceste cuvinte şi-a expus 
principiul său general : cînd e vorba de îngrădirile constitu- 
tionale ale puterii supreme, trebuie să se scrie cît mai scurt 
şi mai obscur. Dacă a existat vreodată în lume un despot 
organic incapabil de a se acomoda unei limitări oricît de ti- 
mide, dar reale, a puterii sale, acesta a fost Napoleon. 

Chiar din primele zile ce urmară loviturii de stat, se risi- 
piră ca fumul nădejdile naive pe care le nutriseră înainte de 
18 brumar cei ce-l susținuseră pe Bonaparte, şi ma! cu seamă 
Siey&s. Cînd acesta prezentă proiectul, după care Bonaparte 
trebuia să joace rolul de reprezentant suprem al ţării (în 
sensul preşedintelui republicii de mai tîrziu), înconjurat de 
cele mai mari onoruri și beneficiind de venituri importante, 
proiect însă după care guvernarea trebuia să fie acţiunea altor 
persoane, numai numite de Bonaparte, dar independente de el, 
acesta declară : „Nu voi accepta niciodată să joc un rol atit 
de ridicol“, şi respinse categoric proiectul lui Sieyes. Acesta 
mai încercă să insiste, să discute... Dar atunci Fouché, ministrul 
poliţiei, îi făcu o vizită şi, foarte amical şi confidenţial, îi 
atrase atenţia asupra faptului că Bonaparte avea în mină toate 
forţele armate ale ţării și că, din acest motiv, discuţiile prea 
lungi cu el nu ar putea aduce prea mult folos celui ce le pro- 
voacă, ci mai degrabă contrariul. Lui Sieyes, probabil, argu- 
mentarea i se păru absolut convingătoare aşa că tăcu. 

„Constituţia anului VIII al republicii“ (aşa fu numită 
organizarea de stat a Franţei, elaborată sub îndrumarea lui 
Napoleon) corespundea perfect principiului pe care Bonaparte 
şi-l însuşise. Puterea deplină era concentrată în mîinile pri- 
mului consul ; ceilalţi doi consuli aveau numai vot consul- 
tativ. Bonaparte era numit prim-consul pe zece ani. Primul 
consul numea un Senat compus din 80 de membri. Tot el nu- 
mea pe toţi funcţionarii civili şi militari, începînd cu miniştrii, 
şi toţi aceştia erau răspunzători numai în faţa lui. Se mai 
creau încă două instituţii, care trebuiau să reprezinte puterea 
legislativă : 1) 'Tribunatul şi 2) Corpul legiuitor. Membrii 
acestora erau numiţi de către Senat (cu alte cuvinte tot de 
primul consul), dintre câteva mii de candidaţi „aleşi“ de către 
alegători după o procedură extrem de complicată. Evident, 
dacă printre aceste cîteva mii de candidaţi aleşi de populaţie, 
s-ar fi găsit 400 de partizani ai guvernului, tocmai la ei s-ar 
fi făcut apel pentru a completa locurile din 'Tribunat şi Corpul 
legiuitor. Cu astfel de alegeri, fireşte că nu mai putea fi vorba 
de vreo atitudine independentă din partea acestor oameni. 
Dar nu cra numai atît. În afară de aceste instituţii, a mai fost 
creat un Consiliu de stat, ales direct şi în întregime de către 
guvernul primului consul. Mecanismul legislativ trebuia să 
funcţioneze după cum urmează : guvernul prezenta Consiliului 
de stat un proiect de lege ; acesta îl studia, îl punea la punct 
şi-l trimitea Tribunatului. Tribunatul avea dreptul să-şi arate 

părerea, prin discursuri, dar nu putea lua nici o hotărire. 
După ce se terminau discuţiile, misiunea Tribunatului era 
sfîrşită şi proiectul se trimitea Corpului legiuitor, care, dim- 
potrivă, nu avea dreptul să-l discute, nu avea dreptul să vor- 
bească, despre el, însă avea dreptul să hotărască. Proiectul, 
ratificat în cele din urmă de către primul consul, devenea lege. 
Bineînţeles, această absurdă maşină „legislativă“ a fost, în tot 
timpul domniei lui Napoleon, executoarea oarbă a voinţei lui. 
De altfel, mai tirziu, în 1807, Napoleon suprimă Tribunatul, 
devenit absolut inutil. Nu trebuie să mai adăugăm că toată 
activitatea acestor instituţii trebuia (Şi era) înconjurată de cel 
mai strict secret de cancelarie. Spre a accelera procedura, pri- 
mul consul putea să prezinte un proiect de lege direct Sena- 
tului, care promulga legea sub numele de „„senatus-consult“. 
Atît şi nimic mai mult. În felul acesta, întreaga putere le- 
gislativă reală era concentrată, ca şi întreaga putere executivă, 
in mîinile lui Napoleon. 

Pînă în primăvara anului 1800, noul autocrat îşi îndepli- 
nise cele maj urgente sarcini: crease noua ordine statală, 
lichidase cu cea mai mare parte a bandelor de tîlhari care 
împînzeau ţara, luase î în grabă cîteva măsuri provizorii pentru 
îmbunătăţirea situaţiei în Vandeea, introdusese în ţară o gu- 
vernare centralizată şi luase cele. dintîi şi cele mai necesare 
măsuri pentru înfrinarea poftei de jaf a speculanţilor. O gi- 
gantică rețea de spionaj poliţist, abil concepută Şi pusă sub 
conducerea lui Fouché, fusese întinsă curînd asupra întregii 
ţări. 

Joseph Fouché era — dacă se poate spune astfel — un 
spion înnăscut. La vechii romani exista aforismul : „oratorul 
se face, poetul se naşte“. Fouché a fost „Creatorul“ unui sistem 
de provocări şi spionaj poliţist, pe care în zadar s-au străduit 
mai tîrziu să-l copieze elevi şi imitatori ca napolitanul Del- 
caretto, ruşii Benkendorf şi Dubelt, austriacul Siedlnicki. 
Napoleon dădu frîu liber talentelor lui Fouché şi, dacă aşa 
cum am spus, i-a pus în coastă, pentru, orice eventualitate, 
cîţiva spioni, a făcut-o numai fiindcă îi cunoştea calităţile 
atit de variate şi firea lui excesiv de multilaterală, Pregătind 
o nouă şi îndepărtată campanie pentru primăvară, el ştia bine 
că trebuie să-şi asigure mai întii spatele frontului din punct 
de vedere politic şi că, din acest punct de vedere, „constituţia 
anului VIII“ nu însemna absolut nimic, în timp ce Ministerul 
poliției avea o importanţă colosală. În acest scop, Napoleon 
înzestră poliţia cu mijloace din belşug, şi se strădui să perfec- 


7 — Napoleon 97 


ţioneze şi să asigure oameni capabili şi energici pentru admi- 
nistrația de curînd creată a Parisulu şi provinciei ; totodată 
strînse definitiv, ca într-o menghină, cele 13 organe de presă, 
care supravieţuiseră suspendării în bloc de către primul consul 
a celor 60 de gazete. Înainte de a pleca la război, Napoleon 
lăsă miniştrilor săi această maşină a autocrației organizată de 
el, cerîndu- le să asigure ordinea pe tot timpul cît el avea să 
lupte $ împotriva coaliției puterilor europene, 

Dar, în aprilie 1800, cu o lună înainte de plecarea lui 
Napoleon, Fouché descoperi şi aduse în faţa primului consul 
probele incontestabile că la Paris există o agentură anglo-re- 
galistă, în legături directe cu doi prinți emigraţi a ai casei de 
Bourbon, fraţii lui Ludovic al XVI-lea, ghilotinat î în timpul 
revoluţiei. Aceştia erau Ludovic, conte de Provence, a Charles, 
conte d'Artois. Regaliştii mizau deschis pe ajutorul englezilor 
și al altor intervenţionişti pentru a pune mîna pe putere. La 
rîndul lor, englezii contau pe regaliştii francezi, care, în 
schimbul restaurării Bourbonilor, erau gata la orice concesii 
economice şi politice în profitul burgheziei comerciale şi in- 
dustriale engleze. Acest lucru era evident pentru Napoleon 
încă din ianuarie 1800, cînd, în urma propunerii lui de a în- 
cepe negocieri de pace, regele Angliei, George al II-lea, 
răspunsese printr-un sfat direct şi formal: restabilirea Bour- 
bonilor pe tronul Franţei. 

Primul consul se convinse definitiv că unul din obiectivele 
cele mai serioase ale luptei interne cra reprimarea fără milă 
a trădătorilor regalişti şi că cel mai important obiectiv al 
luptei externe era un „război dîrz împotriva Angliei. Fouché 
primi ordine speciale pentru lupta contra regaliştilor activi : 
urmărirea permanentă, arestarea şi trimiterea lor în judecată. 
Foarte adesea Napoleon repeta aceste cuvinte, care exprimau 
un gînd constant al său: „Există două pîrghii pentru a urni 
pe oameni: teama şi interesul personal“. Prin cuvîntul 
„Pinteret“ el nu înţelegea numai interesul banului în sens 
strict, ci şi setea de onoruri, amorul propriu, atracţia puterii. 
Dar cum se putea acţiona asupra regaliştilor ? Se poate ob- 
serva clar că, în ce priveşte această categorie de duşmani ai 
săi, Napoleon s-a comportat diferit, în diferitele perioade: 
apelînd cînd la teroare, cînd la momeala favorurilor, a sluj- 
belor şi a banului. 

Acum, în primăvara anului 1800, cînd era grăbit să ajungă 
cît mai curind la armata sa activă, el nu mai avu timp să 

întrebuinţeze împotriva trădătorilor alte mijloace decît te- 
roarea necruțătoare. 

Războiul împotriva Angliei — celălalt obiectiv important 
— nu trebuia dus pe lingă coastele ei, față în faţă cu puter- 
nica-i flotă ci, ca şi pînă „acum, pe continent — împotriva 
aliaţilor ei, în primul rînd împotriva Imperiului Austriac. 

Plecînd în campanie, la 8 mai 1800 — prima plecare din 
Paris după lovitura de stat — Bonaparte îşi da perfect de bine 
seama că soarta dictaturii sale attrna în întregime de rezul- 
tatele acestei campanii pe care o începea acum. Sau recucerea 
nordul Italici din mîna austriecilor, sau coaliția interven- 
ționiştilor apărea iarăşi la hotarele Franţei. 


Capitolul VI 


MARENGO ÎNTĂRIREA DICTATURII 
LEGISLAȚIA PRIMULUI CONSUL 
1800—1803 
I 


De obicei, Napoleon nu studia dinainte amănuntele planu- 
rilor de campanie. El îşi schiţa doar „obiectivele“ esenţiale, 
scopurile concrete principale, ordinea cronologică (aproxima- 
tivă, bineînţeles) a urmăririi acestor scopuri şi căile pe care 
avea să meargă. Preocupările militare nu-l absorbeau cu totul 
decît o dată cu desfăşurarea unei campanii, cind, cu fiecare 
zi şi, adesea, chiar cu fiecare oră schimba dispoziţiile date, 
ţinînd seama atît de ţelurile stabilite, cît şi de situaţie, în 
special, de informaţiile care îi veneau fără incetare asupra 
mișcărilor adversarului. Avea o regulă pe care o urma întot- 
deauna fidel : să nu consideri pe inamic mai prost decît tine 
pînă ce nu l-ai verificat în acţiune ; să nu te aştepţi din partea 
lui la acte mai puţin inteligente, decît le-ai săvîrși tu însuţi 
în aceeaşi Situaţie. 

Avea în faţă o armată austriacă puternică şi foarte bine 
echipată. Ea ocupa nordul Italici, din care Suvorov izgonise 
în anul precedent pe francezi. Dar Suvorov nu mai era acum 
cu austriecii şi Napoleon considera lucrul acesta ca foarte 
important, El ştia că de data aceasta Rusia nu mai participă 
la coaliţie, dar încă nu avea cum să ştie că, chiar în luna 
mai a anului 1800, cînd el se va îndrepta spre Italia pentru 
a distruge roadele victoriilor lui Suvorov, acesta va fi coborit 
în pămîntul mănăstirii Alexandr Nevski din Petersburg. În 
faţa lui Bonaparte nu se mai afla Suvorov, ci generalul 
Melas, un bun executant, stat-majorist, dintre aceia pe care cl 
îi bătuse atît de des şi de teribil înainte şi după 1800 şi care 
nu încetau să demonstreze cu amărăciune că Napoleon făcea 
acest lucru nu după toate regulile. De acord cu principiile 

sale, Napoleon acţionă şi aci împotriva lui Mélas ca şi cum 

Melas ar fi fost Napoleon, iar Melas se comporta cu adver- 
sarul său ca şi cum Napoleon ar fi fost Mâlas. 

Austriecii erau concentrați în direcția Genovei, pe sec- 
torul sudic al teatrului de operaţiuni din nordul Italiei. Melas 
nu credea posibil ca Bonaparte să treacă din Elveţia tocmai 
pe drumul cel mai greu, pasul Saint-Bernard, şi de aceea lăsase 
acest sector insuficient acoperit. Or, tocmai acesta a fost dru-, 
mul ales de primul consul. Frigul aspru al înălțimilor înzăpe- 
zite, prăpăstiile ameţitoare la picioare, avalanşele, furtunile de 
zăpadă, nopţile dormite în zăpadă — toate acestea le-au 
cunoscut în Alpi, în anul 1800, şi soldaţii lui Bonaparte, aşa 
cum le cunoscuseră, tot acolo, şi cei ai lui Suvorov în 1799, 
şi oştenii lui Hannibal cu două mii de ani înainte de Suvorov 
şi de Bonaparte. Dar de data aceasta nu elefanții, ca pe timpul 
lui Hannibal, ci tunurile, afeturile și chesoanele erau acelea 
care se prăvăleau în prăpăstii. În frunte mergea generalul 
Lannes cu avangarda. În urma lui, ca un imens fir cotind 
printre stînci şi povîrnişuri, se înşiruia fără sfîrşit toată ar- 
mata lui Napoleon. Ascensiunea Alpilor începu la 16 mai. 
La 21 mai, Bonaparte era cu grosul trupelor în pasul Saint- 
Bernard. na, .ea lui, pe pantele ce coborau spre Italia, înce- 
puseră ciocniri ale avangărzilor cu slabele detaşamente austriece 
de acoperire care se aflau presărate acolo. Austriecii fură daţi 
peste cap şi cobortrea trupelor franceze înspre sud începu cu 
repeziciune. Divizie după divizie, către sfîrşitul lui mai, toată 
armata lui Bonaparte începu să iasă din defileurile Alpilor 
sudici şi să se desfășoare în spatele austriecilor. 

Fără să piardă nici o clipă, Bonaparte porni drept asupra 
oraşului Milan şi la 2 iunie pătrunse în capitala Lombardiei. 
Curînd ocupă Pavia, Cremona, Piacenza, Brescia, mai multe 
alte oraşe şi sate, respingînd pretutindeni pe austrieci, care 
nu se aşteptaseră de loc ca atacul principal să vină din această 
direcție. Armata lui Mélas era ocupată cu asediul Genovei, 
pe care o şi luase din mîna francezilor chiar după cîteva zile. 
Dar ivirea lui Bonaparte în Lombardia reduse la zero succesul 
austriac la Genova. 

Mflas se grăbi să vină în întîmpinarea francezilor, care 
apăruseră dinspre nord în chip atît de neaşteptat. Între oraşele 
Alexandria şi Tortona se întinde o mare cîmpie, în mijlocul 
căreia se află sătuleţul Marengo. Încă la începutul iernii anu- 
lui 1800, pe cînd examina în palatul său din Paris o hartă 
amănunțită a Italiei de nord, Bonaparte spusese generalilor 
săi, arătînd cu degetul chiar acel punct: „Aci va trebui să-i 

zdrobim pe austrieci“. Întîlnirea cu grosul forţelor inamice avu 
loc exact acolo, la 14 iunie. 

Această bătălie a jucat un rol extraordinar în politica 
internațională î în general, şi În cariera istorică a lui Napoleon 
în special. La Paris şi în întreaga Franţă toată lumea se fră- 
minta, Regaliştii aşteptau din zi în zi sfîrșitul lui Napoleon 
în prăpăstiile Alpilor ; se mai aflase că armata austriacă era 
foarte puternică şi avea artileria mai tare decit cea franceză. 
Circulau zvonuri despre o iminentă debarcare engleză în 
Vandeea. Capii chosan-i — Cadoudal şi oamenii săi — soco- 
teau restaurarea Bourbonilor ca ceva sigur şi chiar apropiat. 
Nu aşteptau decît un semnal : ştirea morţii lui “Napoleon sau 
a înfrîngerii armatei franceze. Europa întreagă, chiar şi cea 
neutră, urmărea, de asemeni, cu atenţia încordată, evoluţia 
evenimentelor. Se aştepta victoria austriacă, pentru ca toţi să 
ia parte la coaliția împotriva Franţei. Bourbonii se pregăteau 
de drum direcţia Paris... 

Napoleon, generalii, ofiţerii şi soldaţii săi înțelegeau per- 
fect importanța jocului şi posibilitatea pierderii lui : austriecii 
erau de data aceasta mult mai numeroși ; ei beneficiaseră de 
un îndelungat repaos în oraşele şi satele italiene, în timp ce 
armata lui Napoleon se opintea în marșuri grele prin pasul 
Saint-Bernard ; Napoleon n-avea decît 20.000 de oameni Şi 
o parte foarte neînsemnată din artileria cu care trecuse în 
luna mai prin marele Saint-Bernard, căci grosul artileriei, 
rămas la asedierea şi înfrîngerea detaşamentelor de acoperite 
din munţi ale austriecilor, se afla încă pe drum. Mélas însă 
avea o armată de 30.000 de soldați şi o numeroasă artilerie 
(aproape 100 tunuri) bine aprovizionată cu muniții. În afară 
de aceasta, Bonaparte mai dăduse generalului Desaix o parte 
din puţina sa artilerie, aşa că lui îi mai rămăseseră abia vreo 
15 tunuri, faţă de cele 100 ale austriecilor. 

Bătălia începu în dimineaţa de 14 iunie 1800, lingă Ma- 
rengo, dovedind încă din primele ore forţa armatei austriece. 
Francezii se repliau dînd adversarului lovituri mari, dar sufe- 
rind şi ei pierderi grele. Către ora 2 după amiază, bătălia 
părea definitiv pierdută, După ora 3, Mâlas, jubilind, trimitea 
la Viena un curier ca să anunţe victoria completă a austrieci- 
lor, punerea pe fugă a invincibilului Bonaparte, trofeele, 
prizonierii... La statul-major francez domnea confuzia. Dar 
Bonaparte părea liniştit şi repeta mereu că trebuie să se reziste, 
că bătălia nu era încă sfirşită. Şi, după ora trei, dintr-o dată 
şi în mod neaşteptat, totul se schimbă: divizia generalului 

Desaix, care fusese trimisă spre sud ca să taie retragerea ina- 
micului de la Genova, se apropie cu toată viteza, în momentul 
decisiv, de cîmpul de luptă şi lovi pe austrieci. 

Austriecii erau atit de convinşi de victoria lor deplină, 
încît regimente întregi începuseră pregătirile pentru odihnă şi 
masă. Sub loviturile proaspetei divizii a lui Desaix, după care 
se repezi toată armata lui Napoleon, austriecii suferită o în- 
fringere totală ; la ora 5 spre seară erau în plină fugă, urmă- 
riţi de cavaleria franceză. Desaix fusese omorît la începutul 
atacului şi, seara, după această bătălie, care a fost unul din 
triumfurile cele mai prodigioase ale vieţii sale, Bonaparte, cu 
lacrimile în ochi, spunea : „Ah, ce frumoasă ar fi fost această 
zi, dacă în seara asta Las fi putut. îmbrăţişa pe Desaix“. 
„Pentru ce nu mi-e permis şi mie să pling 2%... — suspinase 
cl cu cîteva ore mai devreme, cînd, în plină bătălie, i se 
adusese vestea că, puţin înainte, Desaix căzuse mort de pe cal. 
De două ori numai camarazii de arme ai lui Napoleon i-au 
văzut lacrimi în ochi după bătălie. Pentru a doua oară 
aceasta avea să se mai întîmple după cîţiva ani, cînd mare- 
şalul Lannes, căruia o ghiulea îi smulsese amîndouă picioarele, 
murea în braţele lui. 

În toiul extraordinarei bucurii provocată de prima depeşă 
fericită a lui Mâlas, un al doilea curier sosea la curtea din 
Viena şi anunţa catastrofa. Italia era încă o dată pierdută 
pentru austrieci şi acum, după cît se părea, în mod definitiv. 
Teribilul inamic se dovedi şi de data aceasta de neînvins. 

Primele zvonuri despre bătălia generală din Italia ajun- 
seră la urechile guvernului din Paris după şase zile de la eveni- 
mente, adică în 20 iunie (1 messidor). Dar veştile erau la 
început neclare. În oraş se aşteptau cu îngrijorare ştiri. Se 
răspîndi zvonul că bătălia ar fi fost pierdută, că Bonaparte 
ar fi fost ucis. Şi iată că, deodată, la ora unu din zi, răsunară, 
una după alta, trei lovituri de tun ; un curier sosise şi adusese 
ştiri oficiale : zdrobirea completă a armatei austriece, mii de 
prizonieri, mii de duşmani morţi, capturarea unei jumătăţi din 
artileria inamică, Italia din nou în mîinile lui Bonaparte. 

Entuziasmul era general şi, de data aceasta, nu numai în 
cartierele burgheze, ci şi în cartierele muncitoreşti. În suburbia 
Saint-Antoine de mult nu mai fusese atita însufleţire. Desigur, 
în momentul acela muncitorii nu puteau să prevadă că, pînă 
la urmă, noul suveran îi va strivi sub pumnul lui de fier; că 
va introduce „cărţuliile de muncă“, prin care vor fi puşi 
într-o totală dependenţă faţă de patronii lor ; că domnia lui 

va înăbuși definitiv revoluţia şi va, fi o perioadă de întărire 
sistematică a unei ordini sociale, bazată pe „exploatarea ne- 
îngrădită, consfințită prin lege, a muncii de către capital. 

În acelaşi Paris, în apropierea Bursei, a băncilor, în mij- 
locul mulțimii elegante a bulevardelor, bucuria era şi mai 
mare, tocmai pentru că învingătorul era Bonaparte, acelaşi 
om care la 18 şi 19 brumar înăbuşise revoluţia, iar acum 
cucerise o poziţie deosebit de puternică, precum şi posibilitatea 
de a înăbuşi, cu mînă de fier, pe de o parte „anarhia“ şi 
atentatele contra proprietarilor şi a proprietății şi, pe de altă 
parte, pericolul restaurării monarhiei aristocrat-feudale. 

Ciţiva iacobini, dintre cei mai înverşunaţi, tăceau poso- 
mort, Regaliştii erau deprimaţi. Dar şi unii şi alţii se pier- 
deau pentru moment în mijlocul entuziasmului general dezlăn- 
ţuit în capitală şi în provincie. Afară de aceasta, un fel de 
beţie a mîndriei, un entuziasm de patriotism războinic, un fel 
de febră pusese dintr-o dată stăpînire chiar și pe unele spirite 
pînă atunci ponderate. Culmea entuziasmului fu atinsă cu 
prilejul sosirii primului consul la Paris. O mulţime mare ieşi 
în întîmpinarea învingătorului şi cel mai mic semn de indife- 
rență faţă de Bonaparte era interpretat ca o dovadă de re- 
galism. „Aici locuiesc aristocrați ! Pentru ce nu este iluminată 
casa ?“ — striga mulţimea, şi geamurile casei suspecte săreau 
în ţindări. O mulțime fără număr aşteptă toată ziua în jurul 
palatului Tuileries, aclamtnd pe Bonaparte. Dar el nu apăru 
în balcon. 


LE | 


După Marengo, Bonaparte fu preocupat în primul rînd 
de obţinerea unei păci avantajoase cu Austria. Apoi, voia să 
se împace cu Anglia și, în general, cu coaliția curopeană. Iar 
în al treilea rând, trebuia să adincească activitatea legislativă 
pe care o începuse îndată după lovitura de stat din brumar 
Şi O întrerupsese din cauza campaniei din Italia. 

Dar mai era o grijă care, în toată perioada cît a durat 
Consulatul, îl sustrăgea mereu şi-l abătea de la problemele esen- 
yale. Era lupta împotriva iacobinilor şi a regaliştilor. Fouché 
credea că pericolul cel mai serios şi mediat erau regaliştii. 
Dar, încă de pe atunci, Bonaparte nu mai avea destulă încre- 
dere în ministrul său şi presupunea că Fouché, temindu-se de 
restaurare, era înclinat să minimalizeze pericolul foştilor săi 

amici iacobini şi să nu-i urmărească îndeajuns, ca pe unu care 
ar fi avut puţine şanse de a lua puterea. Dimpotrivă, mai ales 
după Marengo, primul consul fu de altă părere decit ministrul 
său, considerind pe iacobini ca duşmani mai primejdioşi. 

Napoleon a trebuit să ţină cont de inamicii „de stînga“ 
— iacobinii, şi de inamicii „de dreapta“ — regaliştii, chiar 
din primele zile ale dictaturii sale, a să se poarte cu fiecare 
în mod deosebit. 

Pe regalişti i-a tratat întotdeauna conciliant şi le-a arătat 
deschis că e gata să ducă cu ei tratative de împăcare. Adminis- 
traţia consulară a primit în slujbe cu braţele deschise pe rega- 
liştii notorii, subliniind că aceia dintre ei, care se hotărăsc să 
servească lui Bonaparte, îşi cîştigă toată bunăvoința lui. Prin 
amnistiile acordate unora dintre emigranţi, Bonaparte a arătat 
că e gata să ierte și să uite multe regaliştilor. 

Cu totul alta a fost atitudinea lui faţă de iacobini, pe care 
i-a urtt şi i-a urmărit cu adevărat. Căci el n-a fost niciodată 
revoluţionar, iar temporara apropiere de fratele lui Robespierre 
şi de iacobini a fost pur şi simplu o tactică de arivist. Despot 
din fire, autocrat din cap pînă-n picioare, împingînd ţara în 
mod conştient, după 18 brumar, spre instaurarea, într-o formă 
sau alta, a unei monarhii a marii burghezii, Napoleon nu a 
putut niciodată preţui pe deplin acele imense merite pe care 
iacobinii le-au avut în istoria revoluţiei franceze, salvind-o 
efectiv în momentul cel mai primejdios pentru ea. Mai mult 
încă, în perfect acord cu clasa mare-burgheză, ale cărei inte- 
rese le susținea, el și-a însuşit şi acel mod unilateral de a 
vedea în primul rînd caracterul represiv şi violent al dicta- 
turii iacobine, trecînd sub tăcere şi cauzele care au făcut-o 
inevitabilă, şi urmările ei care au salvat Franşa revoluţionară. 
Iar în 1812, negăsind o insultă mai gravă pentru Rostopcin, 
care incendiase Moscova, Napoleon La numit „Marat rus“, 
comparind astfel pe omul care şi-a dat viaţa pentru cauza 
revoluţiei cu feudalul boiernaş moscovit, pentru care salvarea 
Rusiei coincidea cu salvarea iobăgiei şi care participase la 
apărarea patriei cu „afişe“. de bilci, amestecîndu-se fără sens 
şi fără rost în treburile lui Kutuzov spre a-l denunța ţarului. 
Din punct de vedere politic, lui Napoleon îi convenea ca noua 
generație să nu asocieze dictatura iacobină decît numai cu 
unele i imagini sîngeroase, de groază, şi cu nimic altceva. 

Şi totuşi, cu mintea sa limpede, el n-a putut nega cu 
desăvirşire meritele istorice ale acestei dictaturi. îi ura pe 
iacobini, dar despre dictatura iacobină din 1793—1794 a 

spus odată, fătă ocol: „Convenția a salvat Franţa“. Pe 
Ludovic al XVI-lea l-a disprețuit din toată inima, aşa cum 
dispreţuia întotdeauna. orice slăbiciune. „Spuneţi-i acestei fe- 
mei că eu nu sînt Ludovic al XVI-lea“ — a spus el cînd a 
. pa e A . A 
aflat că Mme de Staël vorbeşte mai mult decît trebuie: în 
salonul ei. | , 
Ştia că cei mai neînduplecaţi şi neîmpăcaţi duşmani ai săi, 
deşi ascunşi, se găseau printre puţinii foşti iacobini care mai 
rămăseseră în viaţă şi, tocmai de aceea, îi prigonea fără milă. 
Această prigoană împotriva iacobinilor, începută îndată după 
18 brumar şi avînd doar unele momente de acalmie, nu s-a 
sfîrşit decît o dată cu Imperiul. 
Arestările de iacobini sau de persoane suspectate de legă- 
turi cu aceştia au avut loc mereu atît în capitală, cît şi în 
rovincie, dar mai ales în provincie. Aristocraţia locală rămasă 
în viaţă, emigranții amnistiaţi și înapoiaţi în ţară, burghezia 
locală bogată şi, la sate, țărănimea nouă, proprietară de pă- 
mînt — toţi aceştia, cunoscînd bine pe foştii militanţi ai 
cluburilor iacobine locale şi pe toţi cei ce avuseseră însărcinări 
sub Robespierre, se răzbunau acum nemilos, cu virf şi 
îndesat pe duşmanii lor. La 10 octombrie 1800, cînd 
poliția politică, după active sforțări provocatoare, izbuti 
să grăbească „atentatul“, adică să aresteze în localul 
Operei, lingă loja primului consul, un grup de patru 
oameni înarmaţi cu pumnale, fură executaţi nu numai 
aceştia patru, ci se făcură arestări de „iacobini“ în masă, în 
toată Franţa. Cea mai mare parte dintre ei nu s-au întors 
niciodată în patrie sau, dacă s-au întors, erau oameni 
distruși. Unii au murit în închisori („sinuciderile“ deţi- 
nuţilor politici erau la modă în acele vremuri), alţii la 
Cayenne,  colonia-închisoare franceză din America. Iar 
cînd, la o lună după acest „atentat“, poliţia lui Fouché 
arestă (la 18 noiembrie 1800) pe un veritabil iacobin, 
Chevalier, care pregătea un atentat cu bombe, un nou val 
de arestări şi deportări trecu peste toată ţara. Se aresta în 
dreapta şi în stînga, cu toate că cei prinşi habar n-aveau 
de Chevalier și de intenţiile lui. Mai mult, atunci cînd, în 
decembrie 1800, avu loc într-adevăr un atentat serios la 
viaţa primului consul, cu toate că „maşina infernală“ 
fusese operă exclusiv regalistă, iar iacobinii nu avuseseră nici 
un amestec În toată această chestiune, Napoleon se servi şi 
de acest prilej pentru a organiza noi prigoane cumplite în- 
potriva iacobinilor. 

Cine vrea să pătrundă firea lui Napoleon, să cunoască 
trăsăturile caracteristice ale psihologiei lui, nu trebuie să se 
lase înşelat de acele dulcege încercări, atît de abundente 
în imensa literatură napoleoniană, de a-l înfăţişa ca pe un 
„semirevoluționar“ , cum îl numeau adesea la început duş- 
manii săi, sau ca pe un „Robespierre călare“, cum i-au zis 
apoi, în prima jumătate a secolului al XIX-lea, lăudătorii 
săi. Aşa ceva el nu a fost niciodată. Despot din fire, 
autocrat înnăscut, dindu-se după împrejurări, el a mai 
putut suporta la început, de nevoie, existenţa cîtorva ră- 
măşiţe pur exterioare ale republicii burgheze. Dar îndată ce 
i-a stat în putinţă, a măturat tot ce mai rămăsese din re- 
publică și a cotit brusc spre “transformarea definitivă a 
Lranţei într-o despoţie militară şi transformarea Europei în- 
tr-un conglomerat de ţări vasale, colonii şi semicolonii ale 
Franței, înrobite acestei despoţii militare. În această monarhie 
absolută nu mai puteau să aibă nici un loc iacobinii şi, mai 
ales, ideologia urîtă de Napoleon a iacobinismului, cu visurile 
ci de „frăţie republicană“ între state, de egalitate şi libertate, 
Engels a arătat în mod just momentul („căsătoria austriacă“) 
cind imperiul napoleonian a început să dobindească vertiginos 
toate semnele exterioare ale vechilor monarhii tradiţionale. 
Era firesc deci ca noua tiranie, ca şi cea veche, să fie la fel de 
neîmpăcată cu eroica tradiţie iacobină, ba chiar şi cu vreo 
amintire, cît de sfioasă, cît de modestă, a republicii 
burgheze. 

Cruda pedepsire a iacobinilor, în afară de orice cadru 
„legal“ şi cu totul arbitrară, este una din trăsăturile cele mai 
caracteristice ale guvernării napoleoniene. Așa cum s-a spus 
mai sus, după 18 brumar, Fouché, contrar vederilor lui Na- 
poleon, a fost de părere că în momentul acela iacobinii nu 
erau aşa de periculoși ca regaliştii, care doreau reîntoarcerea 
Bourbonilor. 

Trebuie să spunem că, în cazul acesta, Fouché a dovedit 
o perspicacitate polițistă mai mare decît stăpînul său. Contele 
de Provence, pretendentul la tronul lui Ludovic al XVI-lea, 
şi fratele său Charles împreună cu grupul cel mai influent al 
emigranților erau convinşi, de cînd cu evenimentele din 18 
brumar, că tocmai reușita acestei lovituri de stat, tocmai in- 
staurarea dictaturii dovedea că sosise momentul pentru restau- 
rarea monarhiei. Iar dacă lucrurile stau aşa, oare Franţa nu 
ar prefera vechea ei monarhie istorică unui corsican parve- 
mit 2... După zece ani de violenţe, revoluţia fusese omorită 

prin lovitura din 18—19 brumar. Acum mai răminea ca mina 
care dăduse lovitura mortală Directoratului în noiembrie 1799, 
la Saint-Cloud, şi nimicise în iunie 1800 armatele austriece 
la Marengo, să aşeze în tronul strămoșesc al Franţei pe prea- 
creştinul rege Ludovic al XVIII-lea (pentru moment conte 
de Provence). 

Cu mult înainte de Marengo, la tre: luni şi ceva după 18 
brumar, contele de Provence (din proprie iniţiativă sau în urma 
sfatului fratelui său, cu care natura fusese extrem de zgircită 
cînd îl înzestrase cu însuşiri intelectuale) se adresă primului 
consul, de la Mitau, unde-şi avea reşedinţa, cu o scrisoare cu- 
rioasă în câre ruga pe Bonaparte să restaureze dinastia Bour- 
bonilor. După care lucru, Bonaparte putea cere orice, drept 
recompensă pentru sine şi pentru prietenii săi. Pe deasupra, ar 
mai fi primit şi „binecuvîntarea generaţiilor viitoare“. Bona- 
parte nu răspunse. Apoi alte scrisori, alte propuneri, alte oferte 
fură trimise, cînd lui Napoleon, cînd soţiei sale, Joséphine. 

În vara anului 1800, după Marengo, tocmai atunci cînd 
într-adevăr se părea că Bonaparte putea să dispună de Franţa 
după placul său, Ludovic îi scrise din nou făcîndu-i aceeaşi 
cerere. Atunci, pentru prima şi ultima oară, Bonaparte răs- 
punse acestui pretendent: „Am primit scrisoarea Dumnca- 
voastră ; vă mulțumesc pentru lucrurile amabile pe care mi le 
spuneţi. Nu trebuie să dorim înapoierea Dumneavoastră în 
Franţa ; ar trebui să călcaţi peste o sută de mii de cadavre. 
Sacrificaţi interesul Dumneavoastră liniştii şi fericirii Franţei 
şi istoria vă va fi recunoscătoare.“ | 

După ce primiră acest răspuns categoric şi se convinseră 
că Bonaparte nu este dintre acei peste care se poate domni, ci 
dintre acei care domnesc. peste alții, emigranții hotărtră asa- 
sinarea lui. 

Aproape în acelaşi timp, ideea aceasta încolţea a în 
cercurile iacobinilor. Aici însă, totul se sfirşi cu acea reuşită 
provocare din partea lui Fouché, despre care am vorbit. Fiind 
informat de către agenţii săi despre pregătirea atentatului și 
reuşind să afle cu precizie că el se va produce în seara de 
10 octombrie, la Operă, Fouché arestă pe conspiratori (Cer- 
racchi, Arena, Demerville, Topino-Lebrun) pe cînd aceştia se 
apropiau înarmaţi de loja primului consul. Mai tirziu s-a sus- 
ţinut că Însuşi Fouché îi înarmase. Toți conspiratorii fură exe- 
cutaţi, iar influenţa lui Fouché crescu. Agenţii săi provocatori 
desfăşurau o activitate neobișnuit de energică, introducîndu-se 

pretutindeni, de la saloanele mondene pînă la birturile şi ha- 
nurile cele mai sărace, 

În seara de 3 nivâse (24 decembrie 1800), pe cînd primul 
consul se ducea la Operă, o formidabilă explozie se produse 
în apropiere de cupeul lui, în strada Saint-Nicaise. Cupeul lui 
Bonaparte trecuse pe lingă o „maşină infernală“ numai cu 
zece secunde înainte de explozie. Strada se umplu de cadavre 
ŞI răniți, Bonaparte îşi continuă drumul şi ajunse cu bine la 
Operă, în cupeul pe jumătate sfărîmat. Intră în loja sa ab- 
solut calm şi publicul din sală nu află decît ceva mai tirziu 
despre ceea ce se petrecuse, Ancheta întreprinsă imediat la faţa 
locului nu duse la nici un rezultat; nimeni nu fusese arestat 
la locul atentatului. Bonaparte era convins că „Şi de data asta 
atentatul fusese organizat de iacobini şi acuză pe Fouché că 
nu-i supraveghează îndeajuns şi că se ocupă prea mult de re- 
galişti. Hotări să pună capăt opoziţiei de stînga. Dădu ordin 
să se întocmească o listă de 130 de nume de şefi iacobini sau 
considerați ca atare. Toţi aceştia fură arestaţi şi aproape toți 
fură, trimişi în Guyana şi pe insulele Seychelles, de unde rar 
se mai întorcea cineva. În provincie, prefecţii începură o 
prigoană sălbatică împotriva acelora care în timpul revoluției 
işi arătaseră, prin fapte sau vorbe, simpatia pentru lupta ho- 
tărttă împotriva reacţiunii. Acum reacţionarii care mai rămă- 
seseră în viaţă profitară de ocazie spre a a le plăti poliţele. 
Dintre cei care figurau pe această primă listă întocmită de 
Fouché, unii nu fură numai exilați, dar şi trimişi la ocnă fără 
nici o anchetă sau judecată şi nu li se dădu drumul nici atunci 
cînd adevărul ieşi la lumină. Iar adevărul fusese lămurit tot 
de Fouché şi chiar în acelaşi timp cu trimiterea arestaţilor 
în exil şi la ocnă. El aflase cel dintii că iacobinii nu fuseseră 
amestecați în atentat. Dacă, totuşi, luă aceste măsuri, o făcu 
pentru a-l satisface pe Bonaparte, care era foarte pornit îm- 
potriva lor. Exact după două săptămîni de la atentat, în timp 
ce teroarea împotriva iacobinilor era în toi, fură arestaţi, mai 
întîi un oarecare Carbon apoi, succesiv Saint- -Réjan, Bourmont 
şi alți cîÎțtva zeci de regalişti care locuiau la Paris, unii legal, 
alții ilegal. Carbon şi Saint-Réjan recunoscură vina lor directă 
în atentat. Totul fusese organizat exclusiv de către regalişti cu 
scopul de a-l omorî pe Bonaparte şi de a-i restaura pe Bour- 
boni. Faptul nu împiedica menţinerea măsurilor luate împo- 
triva iacobinilor, dar se hotărî ca nici regaliştii să nu fie 
cruțaţi. În chipul acesta, Bonaparte trăgea, dintr-un atentat, 
un dublu folos politic. Cînd, după evenimente, i se spuse că 

Fouché fusese sigur de nevinovăşia iacobinilor proscrişi, Bona- 
parte răspunse: „Ei, asta-i! Fouché... Aşa-i el întotdeauna! 
De altfel, nu mai are importanţă. Am scăpat de ei“ (de ia- 
cobini). Regaliştii care luaseră parte activă la atentat fură 
executaţi. Alţii fură exilați ca şi iacobinii. 

Totuşi, în acel moment mînia lui Bonaparte împotriva re- 
galiştilor nu era atît de puternică cum s-ar crede, judecînd 
după răfuiala sumară cu iacobinii, absolut străini de afacerea 
cu „maşina infernală“. Şi lucrurile nu stau nici aici aşa cum 
vor să le arate, pe bază pur psihologistă, apropiații lui Na- 
poleon. Nu e adevărat că în primele săptămîni care urmaseră 
atentatului, acesta îşi vărsase toată furia asupra iacobinilor şi 
că pentru regalişti nu-i mai rămăsese. Napoleon ştia foarte bine 
să fie aspru cînd credea că e necesar, rămînînd totuşi rece şi 
calm. Realitatea este că el îşi pusese în gînd să rupă de Bour- 
boni acele elemente regaliste, ale căror interese s-ar fi putut 
pe deplin împăca cu noua ordine din Franţa. Cu alte cuvinte, 
regaliştii care recunosc legalitatea puterii lui, a lui Napoleon, 
şi i se supun fără murmur, vor fi primiţi de cl cu dragă inimă, 
şi păcatele din trecut le por fi iertate. Iar celor ce nu vor îm- 
păcare și continuă să urmărească restaurarea Bourbonilor şi 
vechea orînduire, le declara război fără milă. 

Încă înainte de Marengo, primul consul ordonase lui Fouché 
să întocmească listele cu emigranții cărora li se putea permite 
întoarcerea în Franţa. Aceste liste continuară să fie întocmite 
chiar şi după isprava cu „maşina infernală“ din strada Saint- 
Nicaise. După primele liste, numărul emigranților s-ar fi ri- 
dicat pînă la 100.000, din care 52.000 se şi înapoiaseră con- 
form hotăririi din 1 vendémiaire (20 octombrie 1800). După 
listele ulterioare numărul se dovedi a fi cu o dată şi jumătate 
mai mare decît se presupusese la început. 141.000 de emigranţi, 
din 145.000 primiră dreptul de reîntoarcere. Din momentul 
sosirii, ei erau puşi sub supravegherea poliției. Rămaseră fără 
drept de reîntoarcere numai 3.373 de emigranţi. În curînd, 
el merse a mai departe: în mai 1802, printr-un senatus-con- 
sult, se hotărî ca orice emigrant care va jura credinţă noii 
orînduiri de stat să aibă dreptul de a se înapoia în Franţa. Un 
mare număr de emigranţi, care o duceau foarte greu în 
străinătate, se folosiră de această lege şi se întoarseră în 
Franşa. 

Pentru un timp, atentatele încetară. Bonaparte se con- 
sacră cu forțe îndoite treburilor diplomatice. Niciodată, nici 
înainte, nici după această perioadă, nu a dorit el atit de 

mult o împăcare imediată cu coaliția. Avea nevoie de acest 
lucru Pentru a pune ordine în finanțe, a satisface dorinţa vie 
a majorităţii poporului francez însetat de pace şi, desigur, 
pentru a găsi răgazul necesar ca să ducă la bun sfîrşit refor- 
mele statale începute şi să realizeze pe cele plănuite. 


Il 


În domeniul diplomatic ca şi în cel al poliţiei, Napoleon 
îşi alese ca ajutor, cu acelaşi succes, pe omul cel mai util. Dacă 
Fouché era un maestru neîntrecut în arta provocării şi a 
spionajului, prinţul Talleyrand se dovedea a fi un virtuos în 
arta diplomaţiei, Exista totuşi o deosebire în situaţia primului 
consul faţă de fiecare dintre aceştia : se servea de Fouché şi 
de aparatul său polițienesc, dar f în dispreţuia, numindu-i, pe 
toți, ticăloşi. Neavind încredere în Fouché, el îl supraveghea 
cu ajutorul unei pol proprii, speciale — dar, desigur, „pe 
acest teren, în această competiţie, Napoleon nu putea să-l în- 
vingă pe ministrul său de poliţie. Din acest punct de vedere, 
nici un Napoleon, nici un Alexandru Macedon n-ar fi putut 
să-l întreacă pe Fouché. Descoperea dintr- -o privire pe agenţii 
puşi de Bonaparte pe urmele lui. Deci, în ce priveşte poliţia, 
Napoleon avea nevoie de bouché şi de talentele sale speciale, 
fiindcă, în aceste chestiuni, el nu se putea compara nici măcar 
pe departe cu ministrul său, și ţinea cont de aceasta. Însă, în 
ce priveşte arta diplomatică, Napoleon nu numai că nu se lăsa 
de loc în urma lui Talleyrand, dar îl depăşea în anumite pri- 
vinţe. Şi cu toate că acesta era un foarte talentat ministru de 
externe, Napoleon îi dădea el însuşi ideile conducătoare şi, în 
tratativele mai importante, conducea personal discuţiile. În ast- 
fel de împrejurări, Talleyrand era doar un consilier, redacta 
notele diplomatice şi elabora măsurile tactice necesare atin- 
gerii rezultatului urmărit. 

Unul din cele mai mari rezultate diplomatice obţinute 
de Napoleon a fost, indiscutabil, răsturnarea completă a poli- 
ticii ruse. El aduse la cunoştinţa ţarului Pavel, cu care Franţa 
cra oficial în război, că doreşte să trimită imediat în patrie 
pe toţi prizonierii ruşi luaţi în toamna anului 1799, după în- 
frîngerea armatei lui Korsakov. Şi nu cerea nici un schimb de 
prizonieri. (De altfel, în acel moment, nu existau aproape de 
loc prizonieri francezi în Rusia.) Această ştire încîntă pe 

Pavel, care trimise la Paris pe generalul Sprengporten spre a 
încheia acordul în legătură cu prizonierii, 

La jumătatea lui decembrie 1800, Sprengporten sosi la 
Paris. Numaidecit Bonaparte îi exprimă cele mai calde senti- 
mente de simpatie şi respect pentru ţarul Pavel, subliniind 
îndeosebi generozitatea şi sufletul mare prin care, după 
părerea lui, se distingea acesta. În acelaşi timp se mai putu 
afla că primul consul ordonase nu numai eliberarea tuturor 
prizonierilor ruși (vreo 6.000 oameni), ci și echiparea lor 
cu uniforme noi, după unităţi, şi cu încălțăminte nouă 
— totul pe socoteala statului francez — precum şi înapoierea 
armelor. Nimeni pînă atunci nu manifestase o astfel de 
curtenie faţă de cineva cu care se afla în stare de război. 
Pe lingă acestea, într-o scrisoare personală către ţar, primul 
consul declara în termeni amicali că între Rusia şi Franţa 
pacea ar putea fi încheiată în 24 ore dacă Pavel ar trimite 
la Paris un plenipotenţiar. Toate acestea captivară cu totul 
pe Pavel, care, din duşman aprig al Franţei, deveni dintr-o 
dată amic al ei şi răspunse lui Napoleon printr-o scrisoare 
în care se declara dinainte g gata de pace şi îşi exprima dorința 
de a reda Europei, în acord cu primul consul, „liniştea și 
tihna“ 

„Suveranul dumneavoastră şi cu mine sîntem chemaţi să 
schimbăm faţa pămîntului“ — spusese Bonaparte faţă de 
generalul Sprengporten, trimisul ţarului Pavel. 

În urma acestui prim succes, Napoleon hotărt să încheie 
cu Rusia nu numai pacea, dar şi o alianţă „militară. Ideca 
acestei alianţe era dictată de două considerente : întti, absenţa 
intereselor contradictorii între cele două ţări ; apoi, posibili- 
tatea de a ameninţa ulterior, cu forţe franco-ruse unite, stăpt- 
nirea engleză din India, trecînd prin sudul Rusiei și Asia Cen- 
trală. Napoleon nu a încetat niciodată de a se gîndi la India, 
începînd de la campania din Egipt pînă în ultimii ani ai dom- 
niei. Nu a avut niciodată un proiect studiat, nici în acest mo- 
ment, nici mai tirziu ; dar ideea aceasta a fost întotdeauna 
prezentă în mintea, sa. În 1798, ea se lega de calea Egiptului ; 
în 1801 — de prietenia neaşteptată cu ţarul; la începutul 
campaniei din 1812 — de Moscova. În toate trei cazurile, 
urmărirea acestui scop Îndepărtat nu luă nici măcar forma 
unui început de realizare ; dar, după cum vom vedea, lucrul 
ajunse de data aceasta pînă la un fel de recunoaştere militară 
înaintată, sau pînă la aparenţa unei astfel de recunoaşteri. 

În ce-l priveşte pe ţarul Pavel, dezvoltarea neobişnuit de 
rapidă a legă ăturilor de prietenie cu Bonaparte mergea alături 
şi în legătură strinsă cu creşterea unei uri tot atit de neaştep- 
tate împotriva Anglici, ieri abia aliata lui, în coaliția contra 
Franţei. Napoleon plănuia — pentru moment numai în linii 
generale — o combinaţie bazată pe o expediţie a unor trupe 
franceze sub comanda sa în sudul Rusiei. Aici, trupele fran- 
ceze s-ar fi unit cu cele ruse şi, sub comanda lui, ar fi mers 
prin Asia Centrală spre India. Pavel nu numai că înclina să 
atace pe englezi în India, ci o luase chiar înaintea lui Bona- 
parte, făcînd primii pași spre realizarea acestui program. Hat- 
manul de cazaci Matvei Ivanovici Platov, închis de şase luni 
de către Pavel din nu se ştie care pricină în fortăreaţa Petro- 
pavlovskaia, fu scos pe neaşteptate din celula sa şi adus direct 
în cabinetul ţarului. Aci, fără nici o introducere, fu întrebat 
dacă cunoaşte drumul spre India. Hatmanul nu înţelese nimic 
din această curioasă întrebare, dar îşi dădu seama că răs- 
punsul negativ l-ar fi dus înapoi în temniţă, aşa că se grăbi 
să răspundă că-l cunoaşte. Imediat fu numit comandant al 
unuia din cele patru eşaloane ale oastei de la Don, care pri- 
mise ordinul să pornească spre India cu efectivul aproape com- 
plet. În total, luau parte la expediție 22.500. de oameni. La 
27 februarie 1801 părăsiră Donul, dar nu merseră prea 
departe... 

În Europa, întărirea prieteniei dintre autocratul francez 
şi împăratul rus era urmărită cu nelinişte crescîndă. În cazul 
consolidării acestei alianţe, cele două puteri ar fi dominat 
întregul continent — aceasta era părerea nu numai a lui 
Napoleon şi a lui Pavel, ci şi a tuturor diplomaților europeni 
din acea vreme. În Anglia, domnea o vădită î îngrijorare. Fără 
îndoială, flota franceză era mult mai puţin puternică decit 
cea a Angliei, iar cea rusă fără nici o importanţă. Dar inten- 
ţiile lui Napoleon cu privire la India şi brusca trimitere de 
trupe ruseşti în această direcție nelinişteau şi iritau pe pri- 
mul ministru al Marii Britanii, William Pitt. În toate cance- 
lariile diplomatice europene şi la curţile regale era aşteptat, 
cu mare nelinişte, începutul primăverii lui 1801, cînd cei 
doi puternici aliaţi ar fi putut întreprinde ceva hotăritor. 
Dar data de 11 martie, înttia zi de primăvară, aduse cu 
totul altceva. 

Cînd sosi la Paris ştirea că ţarul Pavel fusese sugrumat 
în palatul Mihailovski, Bonaparte fa cuprins de furie. Se 

dărîma tot ceea ce obținuse în cîteva luni cu atîta artă şi cu 
un atit de mare succes în legăturile lui cu Rusia. „La Paris, 
la 3 nivâse (ziua exploziei maşinii infernale în strada Saint-Ni- 
caise — E.T.) le-am scăpat englezilor — dar la Petersburg, 
lovitura le-a reuşit!“ strigă el. Pentru Bonaparte era lucru 
neîndoios că englezii au fost aceia care au organizat asasi- 
narea lui Pavel. Alianţa cu Rusia fu deci nimicită în acea 
noapte de martie, cînd conjuraţii pătrunseră în odaia de 
culcare a ţarului. 

Primul consul trebui să schimbe brusc at radical poziţia 
bateriilor sale diplomatice. În acest domeniu, Napoleon ştia 
să manevreze tot aşa de repede și iscusit ca şi cu bateriile de 
artilerie. 


IV 


Din acel moment, el îşi propuse un alt drum: nu prelun- 
Siren războiului, ci pacea cu Anglia. Cft despre Austria, tra- 
tativele se duceau mai de mult. Pacea fusese semnată încă de la 
9 februarie 1801, la Lunéville, de către plenipotenţiarul Co- 
benz]. Tratativele au fost duse de Joseph Bonaparte, fratele 
primului consul, şi de ministrul de externe Talleyrand. Dar, 
şi unul şi celălalt nu făceau decît să îndeplinească ordinele lui 
Bonaparte, care în această chestiune folosise cu multă înde- 
minare subita sa prietenie cu ţarul Pavel. Austria risca să fie 
atacată şi dinspre apus, şi dinspre răsărit. Fu nevoită să cedeze 
absolut totul. După bătălia de la Marengo şi după victoriile 
franceze din Alsacia, unde generalul Moreau învinsese pe 
austrieci lingă Hohenlinden, era greu să mai reziste. Astfel, 
Napoleon obţinu la Lunéville tot ceea ce voise de la austrieci : 
părăsirea definitivă şi în întregime a Belgiei, cedarea Luxem- 
burgului, a tuturor posesiunilor germane de pe malul stîng 
al Rinului, recunoaşterea Republicii Batave (Olanda), a Re- 
publicii Helvetice (Elveţia), a Republicii Cisalpine şi a 
Republicii Ligure (Genova şi Lombardia), care deveneau toate, 
de fapt, posesiuni ale Franţei. Piemontul răminea ocupat în 
întregime de trupele franceze. „lată, acesta este nenorocitul 
tratat pe care am fost nevoit să-l semnez. Este îngrozitor 
şi ca formă, şi ca conţinut“, scria cu mihnire Cobenzl într-o 
scrisoare către şeful său (Colloredo). 

Cobenzl avea multă dreptate să fie indignat. Ştia că 
Talleyrand reuşise săobţină în timpul tratativelor — pe 

sub mînă, desigur — cadouri bogate de la curtea din Viena, 
fără să fi putut face nimic în profitul austriecilor, dat fiind 
că tratatul fusese dictat de la început pînă la sfirşit de către 
Napoleon. 

Astfel, pentru un timp, Austria era scoasă din luptă. Era 
clar că după groaznicele pierderi suferite, Imperiul Austriac 
avea să aştepte o ocazie potrivită spre a-şi reface situaţia. 
Şi, în aşteptarea unor timpuri mai bune, se resemnase, 

Deci, în momentul morţii ţarului Pavel, dintre toate 
marile puteri, numai Anglia mai rămăsese în război cu Franţa. 
Dar, după moartea ţarului, Napoleon, schimbindu-şi brusc po- 
ziņa, hotărî să încheie pace cît mai repede şi cu englezii. 

Anglia trecea atunci printr-un moment greu. În domeniul 
pur economic, burghezia comercială şi industrială engleză 
nu cunoşteau rivali pe continentul european. Revoluţia tehnică 
şi industrială din ultimele decenii ale secolului al XVIII-lea 
asigurase în mod definitiv Angliei situaţia de putere dominantă 
pe tărîm economic — şi una din cauzele furiei burgheziei fran- 
ceze împotriva politicii vechiului regim era tratatul de comerţ 
anglo-francez din 1786, care însemna cucerirea pieţei in- 
terne franceze de către industriile textilă şi metalurgică en- 
gleze. 'Toate măsurile luate de Convenţie şi Directorat împo- 
triva comerţului englez erau salutate cu entuziasm de indus- 
triaşii francezi. De altfel, tot războiul dintre Anglia şi Franţa 
din epoca revoluţiei era considerat, în fiecare din aceste ţări, 
ca un război al comercianților şi industriaşilor englezi împo- 
triva comercianților şi industriaşilor francezi. 

În fruntea tuturor acţiunilor politice potrivnice Franţei şi 
a tuturor coaliţiilor europene se găsea William Pitt, primul 
ministru al Marii Britanii. Acesta vedea lămurit ce ar fi în- 
semnat, din punct de vedere al intereselor economice şi poli- 
tice ale ţării sale, creşterea puterii Franţei pe continent. De 
aceea, la momentul potrivit, finanța cu mina largă Prusia, 
Austria, Piemontul, Rusia şi apoi iarăşi Austria şi Neapole. 

Dar nici finanţarea coaliţiilor europene, nici ajutorul activ 
cu flotă, bani, provizii şi arme acordat contrarevoluţionarilor 
din Vandeea nu dăduseră roadele aşteptate, aşa că, în preajma 
anului 1801, începuse să-şi facă tot mai mult loc în Anglia 
ideea tratativelor şi înţelegerii cu noul stăpîn al Franţei. E 
drept că industriaşii şi cercurile comerciale direct interesate 
în exploatarea coloniilor franceze şi olandeze cucerite prin- 
tr-un lung război nu erau cttuşi de puţin de această părere. 

Dar cercurile comerciale legate de comerţul european doreau 
pacea. Apoi, clasa muncitoare engleză era cuprinsă, la această 
epocă, de puternice sentimente de revoltă provocate de 
exploatare şi de o foamete fără de sfîrșit, iar mînia munci- 
torilor nu se manifesta numai prin sfărimarea maşinilor ci, 
adeseori, şi printr-o stare de spirit vădit defetistă, 

Pe scurt, după ce Bonaparte încheie cu Austria acea pace 
foarte avantajoasă, prin care punea mîna pe întinse teritorii 
în Germania şi Italia, după ce el, în urma morţii lui Pavel, 
încheie pace şi cu Alexandru I, succesorul lui Pavel, făcînd 
în acelaşi timp propuneri de pace şi Angliei, sferele conducă- 
toare engleze, descurajate pentru moment de pierderea nă- 
dejdilor într-o înfrîngere a Franţei, se hotăriră să înceapă 
tratativele. William Pitt demisionase cu puţin înainte de asasi- 
narea lui Pavel. Succesorii săi erau exponenţi ai acelor cercuri 
care vedeau pacea posibilă. În fruntea cabinetului era 
Addington. Lordul Hawkesbury, ministrul afacerilor externe, 
dădu să se înţeleagă că Anglia era gata să încheie pace. 

Tratativele avură loc la Amiens şi tot acolo se semnă 
— la 26 martie 1802 — tratatul de pace. Anglia restituia 
Franţei şi vasalilor ei (Olanda și Spania) toate coloniile cu- 
cerite de la acestea printr-un război ce durase nouă ani, afară 
de insulele Ceylon şi Trinidad. Malta trebuia restituită ca- 
valerilor de Malta. Se mai angaja să evacueze toate punctele 
ocupate de ea în timpul războiului în mările Adriatică şi 
Mediterană. Franța trebuia să evacueze Egiptul, să- şi retragă 
trupele din Roma, pe care urma s-o restituie papei Împreună 
cu celelalte teritorii pontificale. Acestea erau condițiile princi- 
pale. Şi, totuşi, nu acesta cra lucrul cel mai important. Oare 
numai pentru atîta, în cursul celor nouă ani de război, aris- 
tocraţia engleză guvernantă şi burghezia cheltuiseră milioane 
pentru armatele lor şi pentru cele străine şi trimiseseră flote 
în toate oceanele ? 

Faptul cel mai greu de suportat pentru sferele conducă- 
toare ale Angliei era acela că cele nu reușiseră să smulgă din 
ghearele lui Napoleon nici una din cuceririle sale din Europa. 
Belgia şi Olanda, Italia, malul stîng al Rinului şi Piemontul 
rămîneau în stăpînirea lui directă și, din acel moment, toată 
Germania vestică devenea o pradă uşoară pentru el. Toate 
aceste ţări cucerite (sau, pentru moment, incomplet cucerite), 
trecînd sub dominaţia directă sau indirectă a lui Bonaparte, 
crau acum tot atitea debuşeuri pierdute atit pentru produsele 
fabricanților englezi, cit şi pentru mărfurile coloniale en- 

zleze. Căci, din toate străduinţele plenipotenţiarilor englezi 
la Amiens de a pune bazele unui tratat de comerţ cît de 
cît avantajos Angliei, nu se alesese nimic. Cît despre bogata 
piaţă internă a Franţei, nici gînd nu mai putea să fie: ea 
fusesee ermetic închisă exportului englez încă dinainte de 
Napoleon şi rămînea tot aşa şi mai departe. Pe lingă toate 
acestea, din punct de vedere pur politic, pur militar, secu- 
ritatea Angliei faţă de o eventuală agresiune a Franţei nu 
putea fi de loc asigurată. În timpul stăpinirii sale asupra 
Belgiei şi Olandei, Bonaparte spunea că „Anvers este un 
pistol cu ţeava îndreptată spre inima Angliei“. 

Pacea de la Amiens nu putea să fie de lungă durată: 
Anglia nu se simţea încă învinsă. Totuşi, cînd la Paris şi în 
provincie vestea semnării acestei păci se răspîndi, satisfacția 
era deplină. Se părea că duşmanul cel mai de temut, cel mai 
bogat, cel mai puternic şi neînduplecat se recunoştea în- 
vins şi ratifica, prin semnătura lui, toate cuceririle lui Bo- 
naparte. Greul şi îndelungul război contra Europei era ter- 
minat printr-o victorie deplină pe toate fronturile. 

În timpul lui Napoleon, nu i-a fost dat Franţei şi Europei 
să se bucure de o pace mai îndelungată. Dar cei doi ani 
scurşi între primăvara lui 1801, cînd s-a stabilit pacea cu 
Austria, şi pînă în primăvara lui 1803, cînd, după scurta 
pace de la Amiens, a reînceput războiul cu Anglia, fură 
pentru Bonaparte ani plini de o activitate neobosită pe tă- 
rîmul organizării administraţiei ţării şi al legislaţiei. În 
sfîrşit, putu să se apuce de opera legislativă pe care, pînă 
acum vrind-nevrind, trebuise să. o amine. Se ocupase de 
aceste probleme şi după Marengo, dar ele nu puteau trece 
pe primul plan al preocupărilor sale atîta timp cît pacea 
definitivă cu Austria şi cu Anglia încă nu era încheiată şi 
cît legăturile cu ţarul Pavel fi îndreptau gîndurile spre noi 
războaie grele şi cuceriri îndepărtate. 

Venise timpul cînd putea să-şi pună, să studieze şi să 
rezolve o seamă de probleme capitale privind administra- 
ţia, finanţele, economia, legislaţia civilă şi penală. Cînd era 
vorba de probleme de stat pe care nu le cunoştea, el pro- 
ceda în modul următor: prezida şedinţele Consiliului de 
stat, pe care-l crease, asculta rapoartele miniştrilor, cerea 


117 


să i se înfăţişeze cei care lucraseră la întocmirea acestor ra- 
poarte şi îi întreba amănunţit asupra punctelor care i se 
păreau neclare, 

Îi plăcea mai mult decît orice să discute cu specialiştii 
şi să înveţe de la ei. „Cînd ajungi într-un oraş necunoscut 
— îl sfătuia el într-un rînd pe fiul său vitreg, Eugene de 
Beauharnais, mai tîrziu vicerege al Italiei — nu te plictisi 
în cl, ci studiază-l: nu se ştie dacă odată nu va trebui să-l 
cucereşti !“ În aceste cuvinte e oglindit Napoleon întreg: 
acumularea de cunoştinţe, în vederea folosirii lor practice. 
O dată uimi pe căpitanii englezi vorbindu-le despre amă- 
nunte la înfunierea nu numai a corăbiilor franceze, ci şi a 
celor engleze, şi despre deosebirea dintre parâmele. folosite 
de francezi şi cele folosite de englezi. 

După cum se va vedea mai departe, Napoleon da o mare 
atenţie problemelor economice (tare pe vremea aceea erau 
probleme ale dezvoltării producţiei capitaliste), iar proble- 
mele de comerţ şi industrie, de producţie şi desfacere a măr- 
furilor, de tarife şi de vamă, de închiriere a corăbiilor şi 
de comunicaţii terestre îi erau atît de familiare după doi sau 
trei ani de guvernare, încît ajunsese să cunoască tot atît de 
bine ca şi negustorii lyonezi cauzele urcării şi cobortrii pre- 
ţurilor la catifele, era capabil să prindă pe vreun antre- 
prenor, care construia o şosea în cine ştie ce margine a uria- 
şului său imperiu, că face pungăşii şi care anume. Era în 
măsură să tranşeze, cu autoritatea cuvîntului său, diferitele 
litigii de frontiere dintre statele şi prinții germani şi, tot- 
odată, să motiveze deciziunile sale, referindu-se la istoricul 
litigiului şi al acestor delimitări. 

Napoleon asculta întotdeauna pe acei de la care ar fi 
putut culege indicaţii folositoare. Dar hotăra singur. „Nu 
acela care a dat un sfat bun a cîştigat bătălia, ci acela 
care a luat asupră-şi responsabilitatea de a-l urma şi a or- 
donat executarea lui“ — spunea el. Printre multele păreri 
pe care le ascultă un comandant suprem, se întîmplă adesea 
să fie şi una bună, însă trebuie să ştii să o alegi şi să o 
foloseşti. Întocmai aşa stau lucrurile şi în activitatea de re- 
formă legislativă şi de conducere a politicii interne. De 
asemenea, socotea că darea unei dispoziţii nu este decît în- 
ceputul unei acțiuni. De aceea, verificarea îndeplinirii unui 
ordin era pentru el tot atit de importantă în administrația 
statului, ca şi darea lui. În acest scop, miniştrii săi erau 
obligaţi. să indice cu precizie pe funcţionarul care nu ar fi 


118 


îndeplinit ordinul, s-ar fi făcut vinovat de neglijenţă sau 
numai de încetineală în îndeplinirea lui. Sub Napoleon, ser- 
viciul de birou era un lucru foarte greu. „Trebuia să ne 
culcăm tîrziu şi să ne sculăm devreme“, îşi aminteau mai 
tirziu funcţionarii bătrîni care serviseră pe timpul său. După 
părerea lui, guvernul ar avea interesul să stoarcă din oameni 
ceea ce pot ei da. Iar dacă în urma acestui fapt, omul nu mai 
trăieşte mult, statul nu are ce pierde. Napoleon chiar şi-a ex- 
primat această convingere, atît de caracteristică pentru el, în 
următoarele sincere cuvinte: „Oamenii nu trebuiesc lăsaţi 
să îmbătrinească (ne pas laisser vieillir les hommes !), în 
aceasta constă marea artă a guvernării“. Este adevărat că 
funcţionarilor săi le plătea lefuri bune, dar în schimb storcea 
din oameni tot ce se putea stoarce. Lucra el însuşi aproape 
fără întrerupere zi şi noapte. Citeva ore de somn îi erau de 
ajuns, iar pentru mese pierdea numai 15 minute la prînz şi 
mai puţin de 15 minute pentru micul dejun, şi nu găsea de 
loc că trebuie să fie mai indulgent cu alţii decît cu sine. Şi, 
întocmai aşa cum proceda cu soldaţii st ofiţerii săi, Napoleon 
îi făcea pe funcţionari să muncească peste orice limită, nu 
numai prin ameninţarea cu darea în judecată, prin pedep- 
sire şi concediere. Bătrînul Tremoque — unul dintre acei care 
sub Napoleon a cunoscut tot amarul vieţii de slujbaş ca func- 
ţionar de birou şi apoi ca auditor la Consiliul de stat — spu- 
nea că acesta stăpinea „arta de a-i face pe oameni devotați 
datoriei, prin familiaritatea cu care știa, la nevoie, să tra- 
teze pe cei mici ca pe nişte egali“, şi această artă „făcea să 
crească în oameni o abnegaţie la fel cu aceea pe care el o 
năştea în armata sa. Oamenii se istoveau în munci Întoc- 
mai aşa cum (alţii) mureau pe cîmpurile de luptă.“ În admi- 
nistraţia civilă, ca şi în armată, oamenii nu se dădeau în 
lături de la nimic. pentru o decorație sau pentru un zîmbet 
binevoitor al stăpînului. 

În urma plebiscitului organizat în grabă după semnarea 
păcii de la Amiens şi a senatus-consult-ului din 2 august 
1802, emis în virtutea acestei „hotărtri a poporului“, Napo- 
leon Bonaparte fu proclamat „consul pe viață“ al Republicii 
Franceze. Această măsură a fost luată cu 3.568.885 voturi 
pentru şi 8.374 voturi contra. Era clar că Franţa se transfor- 
mase în monarhie absolută şi că, într-o zi sau alta, primul 
consul avea să fie proclamat rege sau împărat. lar Napoleon 
voia ca acest viitor tron al său, ca şi actuala lui dictatură 
„republicană“, să le aşeze pe temelia trainică a marii bur- 

ghezii de la sate şi oraşe, a tuturor proprietarilor : negustori, 
industriași, moşieri şi ţărani. Dreptul de proprietate, pe care 
nimic, absolut nimic, nu-l îngrădea, trebuia să fie pus la baza 
noii orînduiri pe care o clădea. Pe de o parte era distrusă 
definitiv şi pentru totdeauna orice urmă a vechilor drepturi 
feudale ale nobilimii şi ale marilor seniori asupra pămîn- 
turilor pe care le stăpiniseră ei sau strămoşii lor, iar pe de 
altă parte se întemeia dreptul de proprietate absolută şi ire- 
vocabilă în favoarea posesorilor de păminturi cumpărate în 
timpul revoluției, confiscate de la emigranţi, de la biserici 
şi mănăstiri. De acest drept se bucurau toţi acei care în acel 
moment le stăpîneau. 

În ce priveşte comerțul şi industria, se acorda proprie- 
tarilor de întreprinderi comerciale şi industriale dreptul ab- 
solut, neîngrădit, de a încheia angajamente contractuale cu 
muncitorii ŞI funcţionarii pe bază de „înţelegere benevolă“ 
(ceea ce înseamnă libertatea fără friu pentru capital de a 
exploata munca), muncitorul fiind astfel deposedat de orice 
posibilitate de luptă colectivă împotriva exploatării. Pe lingă 
aceasta, negustorii şi industriaşii francezi mai primeau asigu- 
rarea că guvernul. lui Napoleon voia şi era în măsură să 
elibereze cu succes piața internă a Franţei de concurenţa 
străină şi chiar să pună o parte a Europei, sau, dacă va fi 
cu putinţă, toată Europa, sub exploatarea capitalului comer- 
cial şi industrial francez. Napoleon era convins că ordinea 
creată şi consolidată de el, precum și politica lui internă şi 
externă vor sili burghezia comercială şi industrială şi Dr: 
nimea proprietară să ierte absolut orice constringere, să re- 
nunțe la orice pretenţie de participare activă la viaţa poli- 
tică, în administraţie şi legislaţie, să se supună oricărei forme 
de autocraţie, chiar uneia cum nici pe timpul lui Ludovic 
al XIV-lea nu fusese, să consimtă la sacrificii, să se împace cu 
recrutări pe care nici cele mai grele epoci ale vechiului regim 
nu le cunoscuseră. 


VI 


Napoleon hotărî să termine cu tot ceea ce-i pricinuia 
încă unele greutăți în calea dominaţiei noilor raporturi ca- 
pitaliste, în calea consolidării propriei sale puteri. Nu numai 
că amnistie pe emigranți şi le restitui o parte din averile 
nevîndute, ci organiză şi împăcarea oficială a statului francez 

cu biserica catolică. Îndată după evenimentele din brumar, 
exercitarea cultului catolic deveni liberă. Se admise sărbăto- 
rirea duminicii. Numeroşi preoţi se înapoiară din exil şi 
mulți ieşiră din închisoare. Apoi începură tratative cu papa 
asupra condiţiilor în care primul consul ar putea să recu- 
noască religia catolică „religie a majorităţii poporului fran- 
cez“ şi să aşeze biserica sub protecţia statului. În urma acestor 
tratative, se încheie celebrul Concordat, această „minune de 
înțelepciune guvernamentală“, după aprecierea istoricilor 
burghezi. 

De fapt, Concordatul era o renunțare la cea mai mare 
parte a poziţiilor cucerite de revoluţie de la biserică în fa- 
voarea libertăţii de gîndire. Revoluţia făcuse să dispară orice 
posibilitate de influenţă oficială a clerului catolic asupra 
poporului francez. Napoleon deschidea din nou această po- 
sibilitate. Pentru ce făcea el acest lucru? Răspunsul e clar 
Şi nu lasă nici o îndoială. 

Chiar dacă Napoleon nu era un ateu convins, putea fi 
considerat, în orice caz, ca un deist cu totul indiferent şi 
destul de nehotărit. În viaţa sa a vorbit foarte puţin de ches- 
ouni religioase. Nu şi-a pus niciodată nădeidea în această 
fiinţă supremă a cărei existență o presupun dest, nu a ma- 
nifestat niciodată vreo stare de spirit mistică, oricît de vagă. 
În orice caz, pentru Napoleon, aristocratul italian, contele 
Chiaramonti, ajuns papă în 1799 sub numele de Pius 
al VII-lea, nu cra nici urmaşul apostolului Petru, nici repre- 
zentantul lui dumnezeu pe pămînt, ci un bătrîn italian vi- 
clean, gata, desigur, să ţeasă intrigi pentru restaurarea Bour- 
bonilor în vederea retrocedării bunurilor bisericeşti seches- 
trate în timpul revoluţiei, dar care se temea de el, din cauză 
că întreaga Italie era ocupată de trupe franceze şi din cauză 
că, după Marengo, Roma și papa se găseau complet în mfi- 
nile lui. 

„Pius al VII-lea avea o frică cumplită de Napoleon şi-i 
privea ca pe un asupritor şi jefuitor. Napoleon, la rîndul 
său, nu credea un singur cuvînt din ce spunea Pius al VII-lea, 
şi-l socotea intrigant şi mincinos. Aceste păreri, pe care le 
aveau unul despre celălalt încă înainte de începerea trata- 
tivelor, şi le-au păstrat fiecare şi după tratative, pînă la 
moarte, și, după cît se pare, nici unul din ei nu s-a îndoit 
vreodată de justeţea părerii sale. Dar aici nu personalitatea 
papei interesa. Din punctul de vedere al lui Napoleon, orga- 
nizaţia bisericii catolice era o forță de care nu se putea să 

nu se ţină seama, nu numai fiindcă, räminiod în tabăra ina- 
mică, această forţă ar fi putut să-i aducă mult rău, ci, mai 
ales, fiindcă i-ar fi putut aduce mari foloase trecînd în ta: 
bära prietenă. „Popii sînt, totuşi, mai buni decît toți şarla- 
tanii de teapa lui Cagliostro sau Kant sau decit toţi acești 
nemți fantezişti“, spunea Napoleon, aşezindu-l pe aventu- 
rierul Cagliostro alături de filozoful Kant Şi adăugînd că, 
de vreme ce oamenii sînt astfel făcuţi încît vor să creadă 
în tot felul de minuni, e mai bine să li se lase putinţa dea 
folosi biserica şi învăţăturile ei, decit să di se permită să 
filozofeze prea mult. Vaccinezi pe cineva, îi inoculezi boala 
ca să nu se îmbolnăvească de ea, argumenta Napoleon. Cu 
alte cuvinte, e preferabil să se înţeleagă cu bătrînul şi vi- 
cleanul conte Chiaramonti, care-şi zice Pius al VII-lea, şi 
pe care oamenii, din prostie, îl cred reprezentant al lui dum- 
nezeu pe pămînt; e preferabil să-şi pună în serviciul său, 
alături de jandarmeria şi poliţia lui Fouché, întunecata şi 
numeroasa poliţie a lui Pius al VII-lea, decît să permită 
inamicilor săi, Bourbonii, să folosească această imensă armată 
de călugări și de preoţi, decît să împingă pe supuşii săi în 
braţele insesizabililor fantezişti şi filozofi, sau decît să lase 
să se dezvolte gindirea liberă. Mai mult, Napoleon ştia foarte 
bine că această oştire catolică în negru putea fi cît se poate 
de folositoare pentru înăbuşirea definitivă a ideologiei ilu- 
ministe şi revoluţionare, pe care el o ura. În iulie 1801 fu 
semnat Concordatul ? între papă şi Napoleon, iar, la 15 aprilie 
1802, fu promulgată în forma ei definitivă legea concorda- 
tară asupra noului statut al bisericii catolice în Franţa. Iată 
care-i erau bazele : 

Napoleon  recunoştea catolicismul ca „religie a marii 
majorități a poporului francez“. Dar nu o recunoștea ca 
religie de stat, cum fusese sub vechiul regim. Se autoriza 
totodată libera practică a cultului în toată ţara. În schimb, 
papa se angaja să nu mai ceară niciodată retrocedarea către 
biserică a pămînturilor ce-i fuseseră confiscate în timpul 
revoluţiei. Napoleon numea, după alegerea şi dorinţa sa, pe 
episcopi şi arhiepiscopi, şi numai după această numire, aceş- 
tia primeau de la papă confirmarea canonică în rang. Tot 
aşa, preoţii numiţi de episcopi nu intrau în funcţiune decît 
după confirmarea lor de către guvern. Pastoralele, bulele, 
brevele, enciclicile,  ordonantele papii nu erau admise în 
Franţa decît după o aprobare specială a guvernului pentru 

fiecare caz în parte. Acestea erau principiile de bază ale 
Concordatului, care avea să dăinuiască peste o sută de ani 
după făuritorul lui. Napoleon nu se înşelase în socotelile sale. 
La puţin timp după Concordat (la începutul Imperiului) cle- 
rul catolic introduse în toate şcolile din Franţa un catehism 
obligatoriu, în care se spunea — şi acest text trebuia învăţat 
pe dinafară — că 1) „Dumnezeu l-a făcut pe împăratul Na- 
poleon unealta puterii sale şi chipul său pe pămînt“... şi că 
2) „acei care se împotrivesc împăratului Napoleon se împotri- 
vesc rinduielii stabilite de însuşi dumnezeu şi se fac vrednici 
de osînda veşnică, iar sufletul celui ce se împotriveşte se în- 
vredniceşte de pieirea veşnică şi de iad“. Catehismul în 
chestiune propovăduia încă multe alte „adevăruri“ de acest 
soi. Aceasta, la lecţiile de „religie“. Iar duminicile şi în zilele 
de sărbătoare, de pe amvonuri se învăţa că „duhul-sfînt* 
hotărise să coboare, vremelnic, în făptura lui Napoleon, toc- 
mai pentru a distruge rădăcinile anarhiei revoluţionare şi 
ale necredinţei şi că neîntreruptele victorii ale primului con- 
sul (ar apoi ale împăratului) asupra inamicilor din afară 
se explicau printr-o directă intervenţie strategică a „duhului- 
sfint“. 

Tocmai în răstimpul lunilor dintre semnarea preliminară 
a Concordatului şi promulgarea legii concordatare, Napo- 
leon creă ordinul Legiunii de onoare, care există pînă astăzi 
în Franţa. Conceput de el încă de la începutul anului 1801, 
acest ordin era destinat ca semn de distincţie pentru servicii 
militare sau civile. Ordinul urma să aibă diferite grade şi să 
fie acordat numai de către puterea supremă. 

Sub Napoleon s-au pus bazele acelei organizări a instruc- 
Ouni publice, care a rămas aproape neschimbată pînă în 
zilele noastre. E drept că pe vremea aceea nu existau şcoli 
primare, dar în ce priveşte învățămîntul secundar şi supe- 
rior, organizarea lui n-a suferit nici o schimbare esențială 
pînă în zilele noastre. 

În fruntea învăţămîntului se găsea un departament de- 
numit „Universitatea“ (PUniversite), iar acest departament 
era condus de către un Grand-Matre de PUniversite — (as- 
tăzi titlul acesta îl poartă ministrul învățămîntului). „Uni- 
versitatea“ conducea şcolile superioare şi şcolile medii (lice- 
ele). Sub Napoleon n-au fost create decit şcoli superioare 
speciale pentru pregătirea tehnicienilor, inginerilor, notarilor, 
funcţionarilor de justiţie, funcţionarilor administrativi şi fi- 
nanciari etc. Toate acestea aveau un regim disciplinar foarte 

aspru, de tip militar ; examenele erau foarte severe. Liceele 
aveau rostul, mai ales, să instruiască pe viitorii ofiţeri. După 
terminarea, liceului, elevul dădea un examen suplimentar 
pentru a fi admis în şcoli militare: superioare speciale ; ; pen- 
tru serviciile de stat în administraţia civilă era suficientă 
absolvirea liceului, nefiind nevoie de studii superioare. Dar 
în acest caz, nu se putea beneficia de acele drepturi la grade 
şi avansări care-i așteptau pe absolvenţii unei şcoli superioare. 

Lui Napoleon i-a plăcut întotdeauna să se laude cu titlul 
de protector al ştiinţelor. Copleşea cu favoruri pe matema- 
ticieni, chimişti, astronomi, fizicieni şi avea o slăbiciune de- 
osebită pentru egiptologi, pentru că obtrşia egiptologiei ca 
ştiinţă era legată de expediţia sa în Egipt. 

Dar el nu cerea de la ştiinţă decît rezultatele concrete și 
preţuia numai rezultatele pur utilitare ale activităţii ştiinți- 
fice. Ştiinţa, după el, trebuia să contribuie î în primul rînd 
la „gloria imperiului“ (aşa a spus-o în scrisoarea către La- 
place, trimisă din Vitebsk în iulie 1812). În acest caz, chiar 
şi o ştiinţă abstractă, ca astronomia, putea fi folositoare. În 
schimb, istoria nu i-a plăcut niciodată și a privit-o întotdea- 
una cu suspiciune. Pe Tacit, de exemplu, nu-l putea suferi, 
Fiindcă nu vorbea cu respect de împărații romani. Filozofia, 
mai cu seamă filozofia iluministă, nu era pentru el altceva 
decit „ideologic“ şi o ura din toată inima. Economia politică 
o considera şarlatanie (în special teoriile fiziocraților) ; 
Kant îl considera tot şarlatan. Învățămîntul universitar L 
mediu avea sub el un caracter strict utilitar, preponderent 
tehnic. 

Napoleon şi-a propus ca scop conştient suprem să dis- 
trugă, în măsura posibilităţilor, din rădăcini, orice amintire 
a epocii revoluţionare ce abia luase sfirşit, şi aci nu cra vor- 
ba numai de „ideologia“ revoluționară pe care o ura, ci şi 
de orice fapt istoric sau eveniment din anii revoluţiei. A in- 
terzis nu numai să se scrie despre revoluţie, ci chiar să se 
pomenească de ea sau de oamenii ei. Nici Robespierre, nici 
Marat, nici Babeuf, nici chiar Mirabeau nu au existat cîndva 
pe lume. Cînd, în anul 1807, la Academie, un conferențiar 
a amintit cu cele mai curate intenții ceva despre Mirabeau, 
Napoleon s-a înfuriat şi a scris ministrului poliţiei : „Nu e 
treaba preşedintelui acestei societăţi de savanţi să se ocupe 
de Mirabeau“. În presă, cuvîntul revoluţie“ era interzis. 
Aşa cum am mai spus, Napoleon a început chiar din primele 
zile ale guvernării să-şi aducă la îndeplinire principiul că 

„pentru conducerea presei sînt necesare biciul şi pintenii“ . 
Nu trecuseră decît două luni şi ceva de la 18 brumar, cînd, 
prin decretul din 27 nivOse, a suprimat fără nici o explicaţie 
60 de ziare, lăsînd în viaţă abia 13. Curind apoi a redus şi 
pe cele 13 la numai 4. Aceste „batiste“, cum le-au poreclit 
englezii din cauza formatului lor extrem de redus, aveau un 
conţinut atît de lipsit de interes, încît aproape, că nu le citea 
nimeni. De fapt, Napoleon vroia ca presa lui să nu lupte nici 
măcar împotriva. principiilor revoluţionare, şi aceasta fiindcă 
cl nu dorea, pur şi simplu, ca cititorii să-şi aducă aminte că 
aceste principii au fost cîndva proclamate. A interzis, de 
pildă, introducerea în imperiu a acelor ziare germane în care 
se ducea o luptă intensă împotriva ideologiei revoluționare şi 
în care el era lăudat pentru că a înăbuşit revoluţia. El vroia, 
deci, ca supușii săi să nu-şi amintească nici măcar pe această 
cale de revoluţie, Pină şi ghidurile sau descrierile topogra- 
fice apărute înainte de guvernarea sa, în care se 'amintea 
de unele evenimente din epoca revoluției, erau căutate şi 
ridicate de prin tipografii cu prilejul deselor percheziţii ce 
li se făceau. Iar în manualele şcolare nu se mai amintea de 
faptul că Elveţia şi Olanda fuseseră „cîndva“ „republici. Şi, 
aceasta, cu toate că republica a fost nimicită în Olanda de 
către Napoleon abia în anul 1806. 

În anul 1810, un oarecare Barruel-Beauvert îndrăzni 
să scrie cartea „Faptele filozofilor şi ale republicanilor“. 
Autorul nădăjduise că, de vreme ce-i înjura cum nu se poate 
mai urit pe revoluționari şi linguşea pînă la extaz pe Na- 
poleon, treaba va merge mai uşor și cartea va vedea lumina 
tiparului. Dar s-a înşelat : cartea a fost interzisă şi confiscată 
pentru „penibilele amintiri pe care le trezeşte“. Aşa glăsuia 
hîrtia oficială. 

„Facobinismul camuflat“ era păcatul pe care Napoleon nu 
l-a iertat niciodată autorilor. Semnele lui puteau fi cu totul 
neaşteptate : dacă, de pildă, cineva lăuda prea mult caracterul 
lui Aristide sau cinstea lui Caton, atunci, pentru că Atena şi 
Roma au fost republici, autorul era suspectat că ar vrea să 
laude şi forma de guvernământ republicană. 

Napoleon a impus un jug greu şi presei popoarelor supuse 
de el. Cea mai mică aluzie la înrobirea patriei atrăgea nu numai 
interzicerea gazetei sau confiscarea cărţii, ci şi pedepsirea 
autorului. Cazul librarului Palma din Nürnberg, excċutat din 
ordinul lui Napoleon fiindcă nu a voit să divulge numceie 
autorului unci broșuri care nu-i piäcuse, dovedeşte la ce se 


puteau aştepta editorii şi scriitorii din ţările supuse dacă ar 
fi făcut cea mai mică încercare să-şi arate durerea pentru 
patria subjugată. 

Dezrădăcinarea, prin cele mai hotărîte măsuri, a oricărei 
amintiri a evenimentelor şi principiilor revoluţionare în Franţa 
şi persecutarea tot atit de aprigă a oricărei aluzii la idcea de 
eliberare şi autodeterminare naţională în Europa cucerită — 
iată care a fost linia călăuzitoare a politicii lui Napoleon în 
domeniul presei. 


N- 

La numai două luni după bătălia de la Marengo şi la 
cîteva săptămîni după întoarcerea sa din Italia, primul consul 
dădu o ordonanţă (la 12 august 1800) pentru instituirea unei 
comisii însărcinate cu elaborarea unui proiect de codice de legi 
civile — codul civil — care trebuia să devină piatra unghiu- 
lară a întregului edificiu juridic al Franţei şi al teritoriilor 
cucerite de ea. Deşi era vorba de o operă uriașă, comisia fu 
alcătuită numai din patru membri — Napoleon nu a suferit 
niciodată comisiile mari, discursurile lungi, şedinţele numeroase. 
Cei patru membri erau nişte jurişti eminenţi. Ulterior, codul 
fu numit „Codul Napoleon“, titlu confirmat prin decret 
în 1852 şi care nu a fost oficial abrogat niciodată, cu toate că 
astăzi i se mai zice şi „Codul civil“. După intenţia legiuitoru- 
lui, codul civil al lui Napoleon trebuia să consfinţească şi să 
consolideze juridiceşte victoria burgheziei asupra orânduirii 
feudale, să asigure inviolabilitatea poziţiilor pe, care proprie- 
tatea particulară avea să le ocupe în noua societate, să facă 
invulnerabil principiul proprietății burgheze absolute faţă de 
orice atacuri — fie ale feudalilor, care nu se resemnau să 
moară, fie ale proletarilor, care voiau să-şi rupă lanţurile. 

Napoleon era convins că revoluţia avusese loc nu pentru 
că Franţa ar fi fost însetată de libertate, ci pentru că voia 
egalitate. Prin egalitate, înţelegea numai drepturi: civile egale 
asigurate prin lege, nu şi condiţii social-economice de exis- 
tență egale pentru toţi cetăţenii. Aşa fiind, el a hotărît să 
asigure egalitatea drepturilor civile în mod temeinic cu aju- 
torul codului său. „Libertatea nu a fost decît un pretext“ 
(ia liberté na été qwun prétexte), spunea el, referindu-se la 
revoluţie. Şi, sugrumînd libertatea politică, a consolidat şi 
codificat „egalitatea“ aşa cum o înţelegea el. 

Din punct de vedere al clarităţii, al înlănţuirii ideilor, 

al logicii argumentării în apărarea intereselor statului bur- 
ghez, Codul Napoleon poate că îşi merită sufragiile cu care 
a fost şi este copleşit de către literatura juridică burgheză 
a țărilor capitaliste. Dar oricît de nepărtinitor ar fi cineva, 
nu poate nega că acest cod de legi era un pas înapoi faţă 
de legislaţia revoluţiei burgheze din Franţa. Desigur, în ra- 
port cu legile care existau în celelalte ţări din Europa, Codul 
Napoleon a constituit un progres. Numai că el consacra 
abandonarea multor cuceriri ale revoluţiei. 
__ După Codul Napoleon, femeia e lipsită de drepturi faţă 
de bărbatul ei, iar în dreptul succesoral are o situaţie infe- 
rioară, dezavantajoasă, faţă de fraţi. Legile umane ale revo- 
Jupe, care egalizau în drepturi pe copiii aşa-zişi „legitimi“ 
cu cei „nelegitimi“ erau desfiinţate în întregime. Era resta- 
bilită „moartea civilă“ pentru condamnaţii la muncă silnică 
şi la alte pedepse grele, deşi această grea pedeapsă suplimen- 
tară fusese abrogată de revoluţie. Napoleon ajuta la clădirea 
unei societăţi noi, ţinînd seamă de tot ceea ce era absolut 
necesar pentru cea mai largă şi nestingherită activitate econo- 
mică a marii burghezii şi înlăturind toate tendinţele care 
exprimau năzuinţele democratice ale micii burghezii. Ne pu- 
tem întreba : oare, în această amplă activitate de elaborare 
a legilor civile, nu s-a manifestat nici o încercare de protest, 
nici o sforţare spre a se păstra în noua legislaţie un program 
larg, ca cel al revoluţiei? Da, s-a manifestat. Cînd Codul a 
trecut în discuţia „organelor legislative“, s-au auzit în Tribu- 
nat cîteva obiecţiuni timide. Din această slabă opoziţie, însă, 
nu avea să iasă nimic. 

Napoleon puse foarte uşor capăt acestor obiecţiuni: ex- 
cluse pe rop membrii Tribunatului, oprind numai pe cei mai 
tăcuţi, în număr de 50, şi stabili totodată ca Tribunatul să 
nu poată avea niciodată mai mult de 50 de membri. După 
această reformă constituţională făcută așa, în treacăt, lucru- 
rile merseră de minune. 

După ce -fu examinat de Consiliul de stat, Codul 
Napoleon începu, în martie 1803, să facă obiectul lucrărilor 
Corpului legislativ, care, neavînd dreptul de a-l discuta, îl 
votă în linişte, articol cu articol. În martie 1804, Codul, 
semnat de Napoleon, deveni legea fundamentală, temelia 
jurisprudenţei franceze. Marea burghezie franceză obținuse 
ceea ce dorise; revoluţia burgheză își dăduse rodul e 
postum, căci acum era evident că în Franţa de după 18 bru- 

mar nu mai putea fi vorba în nici un oa de o revoiute în 
continuare, Totuşi, nici un istoric n-are dreptul să uite imen- 
sul rol progresist pe care l-a avut acest cod civil pentru ţările 
europene cucerite de Napoleon. 

Cu timpul, în Cod fură incluse şi acele legi prin care 
Napoleon înfrîna clasa muncitoare şi mai puternic dech 
înainte. Nu numai că răminea în vigoare legea Le Chapelier 
(din 1791) care asimila delictelor penale cele mai paşnice 
greve, chiar simpla părăsire în grup a lucrului, dar se mai 
înființau şi acele „cărțulii de muncă“, pe care patronul le 
tinea în păstrarea sa şi fără de care muncitorii nu puteau 
fi angajaţi în alt loc. În această „cărţulie de muncă“, patro- 
nul însemna. aprecierile sale asupra muncitorului şi motivele 
concedierii. Ne putem uşor imagina cum abuzau patronii de 
această posibilitate totală de a lipsi pe muncitor de cîştig 
şi de piine. 

Codul special de comerţ, elaborat tot atunci din ordinul 
lui Napoleon, completa codul general de legi civile printr-un 
întreg ansamblu de dispoziţii, reglementînd şi garantînd juri- 
dic tranzacţiile comerciale, activitatea „bursei şi a băncilor, 
dreptul cambial şi notarial, în măsura în care aveau contin- 
genţă cu operaţiile comerciale. În sfirşit, cu codul penal, 
Napoleon își termină principala operă legislativă cu caracter 
general. Pedeapsa cu moartea se menținea; pentru unele 
delicte era restabilită pedeapsa corporală a Biciuirii, abolită 
sub revoluţie, şi chiar stigmatizarea cu fierul roşu. Pedepse 
extrem de severe erau prevăzute pentru toate încălcările 
dreptului de proprietate. În comparaţie cu legile epocii revo- 
luţionare, această legislaţie penală era un incontestabil pas 
înapoi. 

Nici nu se terminase bine această uriașă activitate le- 
gislativă, cînd, în martie 1803, reîncepu războiul cu Anglia. 
Napoleon trase din nou sabia, pe care nu o va mai lăsa 
din mînă pînă la sfîrşitul lungii şi sîngeroasei lui epopei. 


Capitolul VII 


INCEPUTUL UNUI NUU RAZBOI ÎMPOTRIVA 
ANGLIEI ŞI ÎNCORONAREA LUI NAPOLEON 


1803—1804 


După o scurtă întrerupere, începu un nou război de pro- 
porţii gigantice; că avea să fie un război greu, beligeranţii 
îşi dădeau seama destul de clar. În faţa lui Napoleon, care 
avea sub stăpînirea sa Franţa, cea mai mare parte din 
Italia, mai multe oraşe şi teritorii din Germania de apus, 
Belgia şi Olanda, stăteau forţe nu mai puţin considerabile 
şi de temut, atît prin dimensiunile, cît şi prin caracterul lor 
diferit. Toată viaţa sa, Napoleon a trebuit să ducă lupta cu 
coaliţiile unor monarhii” semifeudale economiceşte înapoiate, 
dar care erau conduse, în această luptă, de o putere econo- 
miceşte înaintată, situată pe primul loc în lumea capitalistă 
de atunci. Războaiele napoleoniene n-au însemnat numai ten- 
dința statului burghez francez de a supune intereselor sale 
vechile formaţii feudal- absolutiste  economiceşte înapoiate, 
ci, în același timp, aceste nesfirşite războaie au fost o încăic- 
rare între Franţa, de curind intrată pe calea dezvoltării 
industriale capitaliste, şi Anglia, care păşise mult mai de- 
vreme pe această cale şi obținuse deja rezultate incompa- 
rabil mai mari. 

Aici este locul să spunem cîteva cuvinte despre caracterul 
războaielor napoleoniene, care s-au deosebit în mod izbitor, 
chiar de la început, de războaiele revoluţiei franceze. Refe- 
rindu-se la războaiele revoluţiei franceze și războaiele napo- 
leoniene, Lenin a spus: „Războiul naţional poate să se 
transforme într-un război imperialist și invers. De exemplu : : 
războaiele din perioada marii revoluţii franceze au început 
câ războaie naționale şi au avut acest caracter. Aceste răz- 
boaie au fost revoluţionare: apărarea marii revoluţii îm- 
potriva unei coaliţii de monarhii contrarevoluţionare. Cînd 

însă Napoleon a creat Imperiul Francez, cotropind o, serie 
de state naţionale mari şi viabile din Europa, care se for- 
maseră demult, atunci războaiele naţionale franceze s-au 
transformat în războaie imperialiste, care au generat la 
rindul lor: războaie de eliberare naţională împotriva impe- 
rialismului lui Napoleon“ +. Prin imperialism, Lenin înţelege 
aici prădarea de ţări străine în general, iar prin război im- 
perialist — „războiul între tîlhari pentru împărţirea prăzii“, 
cum explică el în alt loc, vorbind cu un alt prilej tot despre 
epoca napoleoniană. 

În lupta ei dirză şi neîmpăcată împotriva rivalului în 
plină creştere — capitalismul francez, burghezia engleză 
avea de partea sa o tehnică înaltă, considerabile rezerve de 
capitaluri, colonii exploatate în mod rentabil şi legături co- 

erciale foarte întinse pe tot globul. În această luptă, Anglia 
a , folosit mult timp şi cu succes serviciile şi ajutorul unor 
monarhii semifeudale economiceşte înapoiate, înarmînd pe 
cheltuiala sa şi cu armele sale proprii armatele acestor mo- 
narhii. Atunci cînd William Pitt- fiul dădea milioane Rusiei, 
Austriei sau Prusiei ca să le împingă împotriva revoluţiei 
franceze sau a lui „Napoleon, el proceda întocmai cum pro: 
cedase, cu patruzeci de ani mai Înainte, şi tatăl său, William 
Pitt, care a subvenţionat pe irokezi şi alte triburi indiene din 
Canada şi le-a împins la luptă tot contra francezilor. Deose- 
birea consta, bineînţeles, numai în proporţii şi în mizele puse 
de data aceasta pe cartea respectivă. 

Pentru ce pacea de la Amiens, încheiată de Anglia în 
martie 1802, nu a fost decît un armistițiu de un an? Pen- 
tru că, odată potolită bucuria încetării unui război greu, 
cercurile largi ale burgheziei engleze şi ale aristocrației 
larifundiare văzură clar că ele pierduseră războiul, iar Bona- 
parte îl cîştigase. Acesta nu numai că interzisese accesul 
mărfurilor engleze pe gigantica piață de sub stăpînirea sa, 
dar, avind în mînă Belgia şi Olanda, putea oricînd să ame- 
ninţe direct chiar coastele engleze. Mai mult, Napoleon, 
începind din 1802, avea o poziţie care îi permitea, fără 
nici o piedică, să constringă prin amenințări directe multe 
din ţările, socotite încă „independente“, să încheie „alianţe“ 
cu el. În momentul cind se semna pacea de la Amiens, 
Napoleon era de fapt mult mai de temut şi mai primejdios 

chiar decît Ludovic al XIV-lea în apogeul puterii sale, 
fiindcă toate anexiunile acestuia în apusul Germaniei pe 
malurile Rinului erau jocuri de copii faţă de felul cum a 
procedat Napoleon în aceeași ţară. Stabilirea unei puternice 
hegemonii a dictatorului militar francez pe continentul euro- 
pean putea fi preludiul unei invazii a Angliei. 

Aici trebuie să adăugăm că Napoleon s-a folosit cu multă 
îndemînare de scurta pace de la Amiens, spre a înăbuși 
răscoala negrilor din insula San Domingo, unde, încă în 
timpul Directoratului, se instaurase vestitul şef negru Tous- 
saint Louverture, care recunoştea formal dependența insule: 
de francezi, dar, în realitate, guverna independent. 

În chestiunea colonială, Napoleon împărtășea întru totul 
punctul de vedere al plantatorilor francezi, care nu voiau 
de loc să se împace cu eliberarea sclavilor din colonii, decre- 
tată de Convenţia revoluționară. Reintrat, după pacea de 
la Amiens, în posesia coloniilor franceze ocupate de Anglia 
(San Domingo, Antilele Mici, Mascarenele, coasta Guyanel), 
Napolcon, fără a restabili sclavajul acolo unde fusese abolit, 
confirmă legile sclavajului acolo unde ele nu putuseră încă 
să fie abolite din cauza ocupaţiei engleze. Pentru înăbuşirea 
răscoalei lui Toussaint Louverture, Napoleon trimise o în- 
treagă flotă cu o armată de 10.000 oameni. Toussaint Lou- 
verture fu atras prin vicleşug în tabăra franceză, unde fu 
arestat la 7 iunie 1802. Adus în Franţa, eroul luptei de 
eliberare a negrilor fu închis din ordinul lui Napoleon într-o 
celulă a fortului din Joux, într-un ţinut muntos şi umed. 
Asprimea climei, cruzimea regimului captivităţii, interzicerea 
vizitelor şi a plimbărilor, tratamentul extrem de sever îl 
uciseră în zece luni. 

Napoleon avea oarecare planuri în legătură cu organi- 
zarea şi exploatarea coloniilor. Dar aceste proiecte de vastă 
politică colonială fură lăsate deoparte în primăvara anu- 
lui 1803, cînd reîncepu războiul cu Anglia. Avînd toate 
comunicațiile maritime întrerupte şi fiind astfel în imposi- 
bilitate de a păstra îndepărtatele posesiuni de pe malurile 
fluviului Mississippi, el se văzu constrîns să vîndă Statelor 
Unite (la 30 aprilie 1802) partea care mai rămăsese france- 
ilor din Louisiana. | 

Acea majoritate a burgheziei engleze care în primăvara 
anului 1803 cerea zgomotos denunțarea păcii de la Amiens 
avea ca obiectiv, printre altele, de a-l împiedica pe Napo- 


Oh t31 


leon să-şi păstreze vechile colonii franceze şi să mai cuce- 
rească altele. 

Dar pacea de la Amiens începuse să se dărime nu numai 
în Anglia, ci şi la Paris. Napoleon socotise că, după în- 
cheierea păcii, Anglia va renunţa la amestecul în afacerile 
Europei şi se va împăca definitiv cu viitoarea lui hegemonie 
asupra continentului. În curînd însă află că lucrurile nu stau 
chiar aşa şi că Anglia nu înţelegea să privească cu braţele 
încrucişate la ceea ce făcea el în Europa. 

începură discuţii diplomatice foarte complicate. Cele 
două părţi îşi înțelegeau perfect punctele de vedere, dar 
nici nu doreau, nici nu puteau să cedeze ceva. Chiar de la 
începutul anului 1803, discuţiile începuseră să aibă un ca- 
racter care nu mai lăsa nici o îndoială asupra apropiatei 
rupturi. Desigur, existau ezitări atît la Londra, cît şi la 
Paris. Miniştrii britanici erau departe de a fi cu toţii con- 
Vinşi că ţara e complet pregătită pentru a se avînta din nou 
într- un război primejdios şi, mai ales, fără aliaţi, Franţa 
fiind în acel moment în „pace cu toate puterile. La rindul 
lui, Bonaparte știa şi el în ce măsură burghezia comercială 
din Paris ŞI Lyon şi fabricanţii de articole de lux erau asal- 
taţi de strălucite propuneri comerciale şi de comenzi prove- 
nind din Anglia. Ştia cît de însufleţit devenise comerţul 
francez in cursul primelor luni după pacea de la Amiens 
prin venirea În Franța a 15.000 de bogați turişti englezi. 
Ştia de asemenea că, chiar şi acum, în timp de pace, el avea 
posibilitatea să interzică intrarea mărfurilor engleze în 
Franţa. Şi iată pentru ce, din punct de vedere al interese- 
lor fabricanților francezi, războiul cu Anglia nu putea 
aduce în acest sens nimic nou. E adevărat că în mp" de 
război sistemul prohibiţiei putea fi înăsprit, intensificat Şi 
extins şi asupra altor ţări, Napoleon îşi punea multă nă- 
dejde în acest lucru. Totuşi, ezita şi el. 

Faimoasa scenă de furie din timpul audienței amba- 
sadorului englez la Tuileries, scenă care avea să împingă pînă 
la urmă cele două ţări în război, a fost jucată de către 
Napoleon ca un ultim efort, ca o ultimă încercare de inti- 
midare. 

În treacăt, trebuie să mai adăugăm ceva despre această 
trăsătură a caracterului lui Napoleon, care a derutat ade- 
seori atitea persoane. Fără îndoială că această fire mindră, 
ursuză, irascibilă, care dispreţuia aproape pe toată lumea, 
era înclinată spre accese de furie vecine cu nebunia. Trebuie 

să remarcăm însă că, în general, se stăpînea în mod desă- 
vîrşit. Într-o conversaţie cu vestitul actor tragic, Talma, de 
la care învățase multe şi pe care pentru aceasta îl stima, 
el i-a vorbit despre nefirescul cu care actorii încearcă pe 
scenă să exprime sentimente puternice: „Talma, d-ta vii 
citeodată dimineaţa, la mine, la curte. Aici vezi prințese care 
şi-au pierdut iubiții, suverani care şi-au pierdut ţările, foşti 
regi cărora războiul le-a luat înaltele lor titluri, generali 
vestiți care nădăjduiesc să pună mîna pe coroane sau care 
le cerşesc. În jurul meu vezi ambiţii dezamăgite, rivalități 
îndirjite ; ; vezi catastrofe, întristări ascunse, dureri care 
irump. Desigur, toate acestea sînt tragedii; curtea mea e 
plină de astfel de tragedii şi eu însumi sînt figura cea mai 
tragică a vremii noastre. Cu toate acestea, ne vezi oare 
ridicind mîinile? Ne studiem gesturile? Afectăm poze? 
Imităm grandoarea ? Scoatem pete : ? Nu-i aşa că nu? Noi 
vorbim natural, vorbim ca orice om însufleţit de un interes 
sau de o pasiune. Tot aşa au făcut şi alți care au ocupat 
înaintea: mea scena lumii şi au jucat tragedii pe tron. Iată 
exemple asupra cărora merită să reflectăm“. 

Se stăpinea aproape întotdeauna. Un singur sentiment 
l-a învins adesea — mînia. Accesele erau violente şi în- 
prozitoare pentru cei din jurul său. În timpul acceselor de 
furie, Napoleon era cu adevărat îngrozitor, chiar pentru cei 
mai tari şi curajoşi. Dar, totodată, independent de această 
irascibilitate înnăscută, adevărată, se întîmpla uneori să 
joace, cu un scop bine determinat şi din considerente bine 
gîndite, scene de furie artificială. EI da atunci dovadă de un 
atît de mare talent teatral, de o atît de mare subtilitate în 
a simula, încît numai cei ce-l cunoşteau foarte bine puteau 
să-şi dea seama că e vorba de o comedie. Şi, de multe ori, 
se înşelau chiar şi aceştia. 

Chiar de la sosirea sa ca ambasador al Angliei în Franţa, 
Withworth nu avea nici o speranţă că pacea cu Bonaparte 
ar putea fi menţinută. Şi aceasta nu numai fiindcă Franţa 
avea: prea multe avantaje după pacea de la Amiens, ci şi 
pentru că, după acest tratat, primul consul începuse să or- 
done Europei învecinate ca şi cum ar fi fost deja sub con- 
ducerea lui. În toamna anului 1802, de exemplu, el declarase 
Elveției că doreşte să-i dea o nouă organizare de stat şi să 
instaleze acolo un guvern „prieten Franţei“. Îşi explicase 
dorința atrăgînd elvețienilor atenţia asupra poziţiei geogra- 
[ice a şării lor, aşezată între Franţa şi Italia vasală, şi întări 

aceste consideraţii geografice cu o armată de 30.000 de oa- 
meni, trimisă la frontiera Elveţiei sub comanda generalului 
Ney. Elveţia cedă fără murmur şi deveni o ţară supusă. 
Aproape în acelaşi timp, Napoleon declara Piemontul for- 
mal st definitiv alipit la Franţa. Micii suverani şi prinți din 
vestul Germaniei, ale căror speranţe în sprijinul austriac se 
risipiseră după pacea de la Lunéville, tremurau în faţa lui 
Napoleon, care, literalmente, se purta cu ei ca un stăpîn cu 
slugile sale. În sfîrşit, Olanda se afla în întregime în mîinile 
sale şi era limpede că ea nu-şi va scutura jugul. 

Anglia nu voia şi nici nu putea să se resemneze în faţa 
acestei situaţii. Chiar în cursul primei mari audienţe, la 
18 februarie 1803, Napoleon jucă scena furiei şi a amenin- 
ţării. Vorbi despre forța sa şi declară că, dacă Anglia va 
îndrăzni să înceapă războiul, atunci acesta va fi un război 
„de nimicire“. În zadar, spunea el, Anglia speră să pri- 
mească ajutor de la aliaţi, Austria „nu mai există“ ca mare 
putere. Şi acestea erau spuse cu un astfel de ton şi crau 
strigăte rostite cu o voce atit de puternică, încît Withworth 
fi scria şefului său, ministrul afacerilor externe, lordul Haw- 
kesbury : „Mi s-a părut mai degrabă că ascult pe un 
căpitan de dragoni decît pe şeful unuia dintre cele mai 
puternice state din Europa“. Napoleon era stăpînit de ideea 
că putea să intimideze Anglia şi, astfel, să înlăture războiul 
şi să continue să ţină Europa în mina sa. Dar de data 
aceasta oţelul coasei se izbea de gresie. Burghezia şi aristo- 
craţia engleză, în divergență asupra multor puncte, crau 
totuşi de acord în ceea ce priveşte dorinţa de a nu se per- 
mite dictatorului francez să supună Europa. Acesta ame- 
ninţa cu mobilizarea unei armate de o jumătate milion de 
oameni. Ca răspuns la amenințare, guvernul englez inten- 
sifică echiparea flotei sale şi începu vaste pregătiri militare. 

La 13 martie, o nouă şi ultimă scenă fu jucată : „Deci, 
dumneavoastră doriţi război... Dumneavoastră vreţi să-l du- 
cen încă 15 ani şi mă forţaţi la aceasta“. Cerea înapoierea 
Maltei, pe care englezii o luaseră înainte de pacea de la 
Amiens Şi se angajaseră să o părăsească, dar nu se grăbeau 
să o facă, aducind ca pretext faptele lui Bonaparte potriv- 
nice păcii. „Englezii vor războiul — proclamă el sus şi 
tare — dacă însă ei vor trage primii sabia, eu voi fi ultimul 
care o va băga în teacă, Dacă vreţi să vă înarmaţi, mă 
înarmez şi su. Dacă vreţi să vă bateţi,-mă voi bate şi eu. 
Veţi putea mai degrabă să omoriți Franţa decit s-o intimi- 

dați. Vai de cei ce nu respectă tratatele! Malta sau răz- 
boiul !“ — strigă el furios şi ieşi din sala unde erau întruniţi 
ambasadorii şi înalții demnitari. 

La începutul lui mai 1803, Wirhworth părăsea Parisul. 
Între Napoleon şi Anglia începea un război care nu avea 
să se termine decît o dată cu domnia lui. 


DI 


În Anglia se ştia că războiul avea să fie greu și primej- 
dios. Aproape imediat după dezlănţuirea acestuia, William 
Pitt luă din nou conducerea de fapt a guvernului britanic, 
pe care îl părăsise în 1801, atunci cînd clasele conducă- 


posibil şi necesar să înceapă tratative de pace cu Bonaparte. 

Acum, în 1803, sunase iarăși ceasul său. Omul care 
luptase timp de nouă ani împotriva revoluţiei franceze luă 
asupră- şi răspunderea unui război incomparabil mai cumplit 
împotriva lui Bonaparte. Și totuşi, Pitt socotea că dacă, 
într-un fel, lupta contra lui Napoleon trebuia să fie mai 
grea decît lupta contra guvernelor revoluţionare din trecut, 
într-alt fel, acest nou război nu putea să provoace în inte- 
riorul ţării atita îngrijorare de ordin politic cîtă provocase 
războiul de odinioară cu Franţa revoluţionară. Desigur, 
Franţa din 1803 era mult mai întinsă, mult mai bogată, 
dispunea de o armată mult mai bine organizată şi avea în 
frunte un organizator de talent şi un mare comandant mi- 
litar. Dar dispăruse în schimb acea „otravă revoluţionară“ 
care începuse să molipsească în mod atit de vizibil pînă 
şi flota maiestăţii sale britanice, fără să mai pomenim de 
populaţia muncitorească din centrele industriale şi carboni- 
fere. William Pitt îşi amintea prea bine de răscoalele matro- 
zilor din 1797. Dar acum domnea în Franţa un despot, 
care îi reprima cu cruzime pe iacobini şi făcuse să dispară 
orice urmă de libertate politică. Era într-adevăr aşa, şi to- 
tuşi, primele 18 luni ale războiului, cînd Anglia şi Franţa 
lui Napoleon se aflau singure faţă în faţă, fură luni pline 
de îngrijorare. 

Burghezia comercială şi industrială din Anglia, care, după 
cum s-a mai spus, întîmpinase cu entuziasm pacea de la 
Amiens, se convinse chiar după cîteva luni că în nici un 
caz Napoleon nu va încheia vreun tratat comercial cu 

Anglia şi nici nu va permite ca mărfurile engleze să pă- 
trundă în Franţa sau în ţările europene dependente de el. 
Cît despre aristocrație, aceasta, absolut conştient, era hotă- 
rită pentru război, căci, fără el, ar fi fost nevoită sau să 
satisfacă cererile insistente cu privire la o adîncă reformă 
electorală în favoarea burgheziei, sau să rişte o lungă şi pri- 
mejdioasă luptă internă. Acestea sînt fapte incontestabile. În 
plus, spectrul teribil al mişcării muncitoreşti neliniştea în 
egală măsură minţile celor două clase, gata să ângajeze 
această luptă pe viaţă şi pe moarte. 

Pitt era hotărît să facă orice ca să împiedice debarcarea 
francezilor pe coastele Angliei. 

Napoleon ocupă mai întîi Hanovra, întinsă posesiune 
germană aparţinînd regelui Angliei, care era şi Marele Elec- 
tor de Hanovra. Apoi dădu ordin să fie ocupate o serie de 
puncte din Italia meridională, unde nu se aflau încă trupe 
franceze. Olanda şi Spania fură obligate să trimită flotele 
lór şi trupe în ajutorul Franţei. Toate mărfurile engleze 
aflate pe teritoriile supuse lui Napoleon fură confiscate. Se 
ordonă arestarea tuturor englezil or aflaţi în Franţa şi reţi- 
nerea lor pînă la încheierea păcii. În sfîrşit, Napoleon începu 
organizarea unei mari tabere la Boulogne, pe malul Mării 
Mînecii, în faţa coastei engleze. Aici trebuia să se pregă- 
tească o gigantică armată destinată debarcării în Anglia. 
„Îmi trebuie numai trei zile de ceaţă şi voi deveni stăpinul 
Londrei, al Parlamentului şi al Băncii Anglici“ — spunea 
el în iunie 1803, la o lună după începutul războiului. În 1803 
se lucra de zor la organizarea taberei de la Boulogne; 
în 1804, lucrul se intensifică. Toate şantierele şi porturile 
maritime franceze erau într-o activitate febrilă. „Trei zile 
de ceață“ puteau da posibilitate flotei franceze să se stre- 
coare neobservată de escadrele engleze şi să debarce o armată 
pe coasta Angliei. De la acest cap de pod, după ce ar fi 
învins toate piedicile, putea ajunge pînă la Londra şi intra 
în capitală. Aşa credea el, aşa gîndea multă lume și în 
Anglia. | 

Mai tirziu, mulţi englezi, dintre cei cărora le-a fost dat 
să trăiască această epocă, spuneau că, în primele luni de la 
începerea războiului, proiectele de debarcare ale lui Bonaparte 
erau ridiculizate în Anglia. Dar, către sfirşitul anului 1803 
şi începutul anului 1804, nimeni nu mai îndrăznea să dë. 
Anglia nu mai trăise astfel de momente de îngrijorare 
din 1588, cînd se aştepta să sosească Invincibila Armada a 

Spaniei. Vizitind porturile şi orașele de pe coasta: nord- 
vestică a Franţei, Napolcon grăbea lucrările, şi, în procla- 
maţiile sale, .zugrăvea, în culori strălucitoare, populaţiei din 
centrele comerciale apropiata victorie Împotriva eternului 
concurent. Guvernul englez primea ştiri îngrijorătoare asupra 
proporţiilor grandioase ale pregătirilor lui Napoleon. Tre- 
buiau luate măsuri 'hotărîtoare. Omul care reuşise în 1798 
să scape de urmărirea flotei engleze, să traverseze Medite- 
rana cu o mare escadră și o armată numeroasă şi să debarce 
cu bine în Egipt după ce, în drum, cucerise Malta — un 
astfel de om putea, într-adevăr, să folosească și ceţurile, atât 
de rare în Mediterană şi atît de frecvente în Marea Minecii, 
unde timpul necesar traversării nu se mai măsoară cu lunile, 
ci mai curind cu orele sau cu zilele. 

Ce cra de făcut? 
- Existau două soluţii. Cea dintii — pregătirea urgentă 
și punerea pe picioare, fără să se ţină seama de cheltuieli, 
a unei coaliţii de puteri europene care să cadă asupra lui 
Napoleon dinspre răsărit, înlăturînd astfel primejdia invaziei 
în Anglia. Numai că Austria, învinsă de Bonaparte, suferise 
pierderi grele prin pacea de la Lunéville şi nu-şi revenise 
încă ` voia să lupte, dar nu se putea hotărî. Prusia şovăia, 
Rusia stătea la îndoială. Discuţiile se purtau, iar Pitt nu 
pierdea” nădejdea constituirii unei coaliţii. Şi dacă acesta era 
un mijloc sigur, avea însă defectul că se înfăptuia prea 
încet şi astfel putea să vină prea tîrziu. Răminea o a doua 
soluţie. William Pitt şi Hawkesbury ştiau de mult că Geor- 
ges Cadoudal, fanaticul şef al chouan-ilor şi al bretonilor 
răsculați, venea din cînd în cînd la Londra pentru a lua 
legătură cu Charles d'Artois, fratele contelui de Provence, 
pretendentul la tronul lui Ludovic. Mai ştiau că emigranții 
fr: ancezi pregăteau ceva. În curînd, guvernul englez reuşi să 
afle în linii mari ce anume pregăteau aceşti regalişti adă- 
postiţi la Londra. Fiind convinşi de înfringerea definitivă a 
rebeliunii din Vandeea şi de imposibilitatea răsturnării lui 
Bonaparte cu ajutorul răscoalelor, emigranții se hotăriseră 
să-l omoare, adică să încerce din nou ceea ce, din întîmplare, 
nu le reușise în 1800, cînd explodase maşina infernală. 

Înaintea lui Pitt se deschideau perspective neaşteptate. 
Guvernul englez voia să procedeze în această chestiune cu 
multă finete. Ideal ar fi fost ca lucrurile să se petreacă 
aşa cum se petrecuseră în 1801 cu Pavel I, care se pregătea 
să invadeze India. Cu alte cuvinte, trebuia să se lucreze 


137 


pe cît posibil din umbră, spre a se păstra posibilitatea for- 
mală de a exprima condoleanţe după toate regulile, aşa după 
curn se făcuse odinioară, cu ocazia „atacului de apoplexie“ 
care-l doborise pe ţar în odaia sa de dormit, cînd ambasa- 
dorul Rusiei, Voronţov, îi informase oficial pe englezi de 
acest trist caz medical. Dar, în 1804, era mult mai grea şi 
mai complicată organizarea unui „atac de apoplexie“ la 
Tuileries, decit fusese în 1801 la palatul Mihailovski din 
Petersburg. La curtea lui Napoleon nu se aflau nici ofiţeri 
de gardă porniţi împotriva lui, nici un conte Palen, nici un 
Bennigsen şi nici un Platon Zubov, unul din autorii direcți 
al „atacului de apoplexie“. Iar, în ce priveşte discuţiile, de 
data aceasta ele nu puteau fi duse cu o doamnă elegantă şi 
distinsă ca Olga Alexandrovna Jerebţova, sora lui Platon 
Zubov, prin care ambasadorul englez de la Petersburg, 
Withworth, îşi exprimase îngrijorarea pentru sănătatea ţaru- 
lui Pavel |, ci cu un țăran breton nespălat, care nu pricepea 
nici aluziile subtile, nici tactica reticenţelor, şi care nu putea 
să înţeleagă că e vorba numai de „răpirea“ primului con- 
sul. Într-un cuvînt, Cadoudal nu pricepea tocmai bine cum 
ar fi fost cu putinţă să „răpească“ din capitala sa pe însuşi 
capul statului. Acest ţăran care, cu picioarele lui lungi, 
încălţate în cizme înalte, vînătoreşti, păşea atît de nesigur 
pe parchetele lustruite „din cabinetele şi anticamerele diplo- 
maţiei londoneze, era, în general, străin de limbajul elegant, 
plin de nuanţe şi subtilităţi. În aceste discuţii, expresia „a 
răpi pe Bonaparte“ avea acelaşi înţeles subtil pe care-l avea 
fraza „a propune ţarului Pavel să abdice“ din convorbirile 
contelui Palen cu Alexandru în ajunul zilei de 12 mar- 
tie 18011. „Vorba nu te păgubeşte!“ După această foarte 
diplomatică zicală rusească s-a condus toată viaţa sa William 
Pitt-fiul, deşi nu a cunoscut limba rusă. 

Complotul fu urzit şi definitivat la Londra. Cadoudal 
trebuia să-l înlăture pe primul consul, adică să-l atace pe 
neaşteptate, cu cîțiva oameni înarmaţi, în cursul uneia din 
plimbările călare la Malmaison, cînd nu cra însoţit de ni- 
meni, să-l răpească şi să-l omoare. 

Fanatic în toată puterea cuvîntului, Cadoudal îşi riscase 
de zeci de ori viața în Vandeea, se aflase de multe ori în 
situaţii de necrezut și acum se pregătea, fără să ezite sau 


1 Data morţii ţarului Pavel | (n. t). 

să tremure, să-l omoare pe Bonaparte, în care vedea expre- 
sia victorioasă a revoluţiei pe care o ura, vedea pe uzur- 
patorul care împiedica pe Ludovic Bourbon, regele legitim, 
de a se urca pe tron. 

În cursul unei nopți întunecoase din august 1803, Geor- 
ges Cadoudal şi oamenii săi fură aduşi pe coasta Norman- 
dici de un vas englez. Cu toţii plecară numaidecit spre Paris. 
Cunoşteau lume multă, aveau bani destui, legături în capi- 
tală, “adrese secrete, refugii sigure. Primul lucru pe care îl 
aveau de făcut era să intre în legătură cu omul care, îndată 
după dobortrea lui Bonaparte, urma să pună mîna pe putere 
şi să pregătească întoarcerea Bourbonilor pe tronul stră- 
moşilor. 

Regaliştii se opriseră asupra generalului Moreau. Legă- 
tura între Moreau şi Georges Cadoudal o făcea generalul 
Pichegru, care, după 18 fructidor, fusese deportat. în Gu- 
yana, evadase de acolo şi trăia acum clandestin la Paris. 
Trădător prins asupra faptului, exilat evadat, Pichegru nu 
avea nimic de pierdut. Dar generalul Moreau era un alt fel 
de om şi situaţia sa era deosebită. Era unul dintre cei mai 
talentaţi generali ai armatei franceze. Ambiţios, dar un am- 
biţios nehotărât, el îl ura de mult timp pe Bonaparte, de la 
18 brumar, cînd acesta se hotărise la ceea ce şi el se gîn- 
dise, dar şovăise să îndeplinească. De atunci se afla într-o 
opoziţie mută. Unii iacobini îl considerau ca pe un repu- 
blican convins. Dar regaliştii care îl cunoşteau personal erau 
siguri că, din ură împotriva primului consul, va fi de acord 
să le dea ajutor. 

Ura împotriva lui Bonaparte era pasiunea dominantă 
a lui Moreau, dar nimic nu îngăduia să se creadă că ar fi 
voit restaurarea Bourbonilor. Oricum, faptul că aflase des- 
pre complot şi că nu-l denunţase era suficient spre a-l 
compromite. Pichegru, care ţinea legătură neîntreruptă cu 
agenţii guvernului englez, îi asigura şi pe englezi şi pe rega- 
lişti că Moreau era gata să conlucreze. Dar Moreau refuză 
să vorbească cu Cadoudal și declară fără ocol lui Pichegru 
că este gata să acţioneze împotriva lui Bonaparte, dar că 
nu înţelege să-i servească pe Bourboni. În tot cursul acestor 
discuţii şi consfătuiri poliţia urmărea şi raporta zilnic pri- 
mului consul tot ce descoperea. 

La 15 februarie 1804, Moreau era arestat în casa sa. 
Opt zile după aceasta, într-o noapte, Pichegru fu dat pe 

mîna poliţiei de către cel mai bun prieten al său (gazda sa 
clandestină) pentru o recompensă de 300.000 franci. Inte- 
rogatoriile urmau unul după altul. Dar Pichegru refuză să 
vorbească. În numele lui Bonaparte se promise lui Moreau 
iertarea şi liberarea dacă recunoștea că ar fi avut întreve- 
deri cu Cadoudal. Moreau refuză. Pichegru fu găsit stran- 
gulat cu cravata sa în celula închisorii după 40 zile de la 
arestare. De atunci chiar începu să circule zvonul că nu s-ar 
fi sinucis, ci ar fi fost asasinat din ordinul puterii supreme. 
Mai tîrziu, Napoleon avea să nege lucrul acesta spunînd 
cu dispreţ: „Aveam şi tribunale care l-ar fi condamnat pe 
Pichegru şi un pluton de soldaţi care l-ar fi împuşcat. Eu 
nu fac niciodată lucruri inutile.“ Totuşi, zvonul a fost cre- 
zut, fiindcă numai cu cîteva zile înainte de moartea mis- 
terioasă a lui Pichegru un eveniment cu totul neaşteptat 
zguduise cercurile înalte din Franţa şi Europa: ducele d'En- 
ghien din dinastia Bourbonilor fusese împuşcat. 

De la arestarea lui Moreau şi a lui Pichegru şi după o 
serie de alte arestări în legătură cu complotul, Napoleon 
trăia într-o furie aproape continuă. În toate acestea, pen- 
tru el era evidentă mina Angliei și, nu mai puţin clar, rolul 
conducător al Bourbonilor. Ştia acum că englezii H debar- 
caseră pe Georges Cadoudal pe pămîntul francez la sfîrșitul 
verii 1803, că acesta venise în ţară aducînd cu el bani en- 
glezi şi instrucţiuni din partea lui Charles d'Artois, că se 
afla ascuns la Paris şi că putea, în fiecare clipă, să comită 
un atentat — el singur sau împreună cu oamenii săi. În 
furia sa, Napoleon spuse într-o zi că Bourbonii greşesc atunci 
cind cred că el personal n-ar putea să le plătească pentru 
încercările lor de a-l asasina. Avea în preajma lui pe Tal- 
leyrand, care, pentru a flata pe Napoleon şi totodată ca să 
se răzbune fără vreun risc pe regaliştii care-l urau, spuse: 
„Se vede că Bourbonii socotesc sîngele dumneavoastră mai 
puţin prețios ca al lor“. La auzul acestor cuvinte, Napoleon 
turbă de miînie. Acum pronunţă el pentru prima oară nu- 
mele ducelui d'Enghien. Furios la culme, Napoleon convocă 
în grabă un consiliu (din care făceau parte Fouché şi Tal- 
leyrand) care hotărî arestarea ducelui. Dar existau două 
dificultăți: mai Zon, ducele nu locuia în Franţa, ci în 
Baden ; apoi, el nu era în nici un fel amestecat în complo- 
tul descoperit. Pentru Napoleon, prima piedică nu era esen- 

nal ; el poruncea de mult în Germania de vest şi de sud 
ca în propria-i casă. Nici a doua dificultate nu avea impor- 
tanţă, deoarece hotărise dinainte ca ducele să fie judecat de 
un consiliu de război, care nu-şi va complica prea mult ac- 
tivitatea cu adunarea probelor. Ordinul fu transmis imediat. 

Ducele d'Enghien locuia la Ettenheim, în Baden, fără să 
bănuiască groaznica primejdie ce plana asupra sa. în noaptea 
de 14 spre 15 martie 1804, un detaşament de jandarmi-călări 
francezi pătrunse pe teritoriul Badenului, intră în oraşul 
Fttenheim, împtresură casa, arestă pe duce şi-l duse imediat 
în Franţa. Miniştrii din Baden erau mulţumiţi, se vede, că 
nu avură şi ei aceeaşi soartă cu ducele şi nimeni din auto- 
ritățile locale nu dădu nici un semn de viaţă tot timpul dr 
dură operaţia. La 20 martie, ducele fu adus la Paris şi în- 
carcerat imediat la castelul din Vincennes, unde, în aceeași 
scară se întruni consiliul de război. Ducele era acuzat că 
primea bani din Anglia şi că lupta împotriva Franţei. La 
ora trei fără un sfert se pronunţă condamnarea la moarte. 
Ducele ceru numaidecit să se transmită lui Napoleon o scri- 
soare a sa. Preşedintele consiliului de război, Hullin (unul 
dintre eroii luării Bastiliei), voi şi el să scrie primului con- 
sul spre.a cere din partea consiliului o comutare a pedepsei, 
dar generalul Savary, trimis în mod special de la Tuileries 
spre a urmări procesul, îi smulse pana din mînă şi zise: 
„Misiunea dumitale s-a terminat. Restul mă priveşte pe 
mine“. La ora trei dimineaţa ducele fu dus în șanțul ce în- 
conjura castelul şi împuşcat. 

După ce citi scrisoarea pe care i-o adresase ducele înainte 
de execuţie, Napoleon spuse că, dacă i-ar fi parvenit la 
timp, l-ar fi grațiat. Toată ziua aceea fu întunecat şi abătut 
at nimeni nu îndrăzni să-i vorbească. Mai tîrziu însă, a afir- 
mat că avusese perfectă dreptate să ordone executarea du- 
celui, căci așa cereau interesele statului, şi că Bourbonii 
trebuiau puşi la respect. 

În sfîrşit, cu cîteva zile înainte de executarea ducelui 
d'Enghien fusese arestat şi Cadoudal. La arestarea sa, pe 
stradă, el se împotrivise cu disperare, ucisese şi schilodise 
cîţiva agenţi ai poliţiei. 

Cadoudal şi oamenii săi fură gbhilotinaţi. Moreau fu 
alungat din Franţa. 

Chiar în luna martie 1804, după împuşcarea ducelui 
d'Enghien şi în timpul cînd se pregătea procesul lui Cadou- 
dal, Ta Paris şi în provincie începu să circule zvonul că 
ducele d'Enghien era omul pe care Cadoudal şi oamenii săi 
voiau să-l cheme pe tron după înlăturarea primului consul. 
Nu era adevărăt, dar zvonul acesta îi făcu un mare ser- 
viciu lui Napoleon. Instituţiile considerate ca reprezentante 
ale poporului, dar care nu erau în realitate altceva decit 
complicii şi executorii voinței primului consul (Tribunatul, 
Corpul legislativ, Senatul), începură să vorbească deschis, 
fără ocol, de necesitatea de a sfîrși o dată pentru totdeauna 
cu această situaţie, în care liniştea şi binele întregului popor 
să atîrne de viaţa unui singur om, Situaţie în care duşmanii 
Franţei să-şi întemeieze nădejdile lor pe atentate. Ieşirea 
era una limpede: consulatul pe viaţă trebuie transformat 
în monarhie ereditară. 

În acest fel, în Franţa, după Merovingieni, care au dom- 
nit din secolul al V-lea pînă în secolul al VIII-lea, după 
Carolingieni, care au domnit din secolul al VIII-lea pînă 
în secolul al X-lea, după Capeţieni, cu cele două ramuri — 
Valois și Bourbon — care au domnit de la sfîrşitul secolului 
al X-lea pînă în 1792, cînd Ludovic al XVI-lea (Ludovic 
Capet — cum era numit în vremea revoluţiei) a fost detro- 
nat — după aceste trei dinastii regale urma să se suie pe 
tronul Franţei „a patra dinastie“, dinastia Bonaparte. Re- 
publica, născută la 10 august 1792, urma să se transforme 
iarăşi în monarhie. 

Dar dinastia Bonaparte nu putea să De o dinastie regală, 
ca cele precedente. Noul suveran aspira la titlul de împă- 
rat, titlu pe care îl primise pentru întîia oară Carol cel 
Mare după încoronarea sa, în anul 800. După un mileniu, 
în 1804, Napoleon Bonaparte a Spus deschis că el vrea să fie, 
asemenea lui Carol cel Mare, împărat al Apusului şi că ci 
preia moştenirea acestuia, nu pe aceea a regilor Franţei. 

Dar şi imperiul lui Carol cel Mare nu fusese la rîndul 
său altceva decît o încercare de reînviere şi continuare a 
unui alt imperiu, mult mai vast, Imperiul Roman. Napo- 
leon voia să fie considerat şi moștenitorul Imperiului Roman, 
unificator al ţărilor de civilizaţie apuseană. Mai tîrziu, el 
a reuşit să reunească sub autoritatea sa directă sau într-o 
dependenţă vasală indirectă, un conglomerat de teritorii mult 

mai întins decit a fost vreodată imperiul lui Carol cel Mare. 
lar în 1812, în ajunul războiului cu Rusia, imensele posesiuni 
ale lui Napoleon erau mult mai întinse decît cele ale Impe- 
riului Roman (dacă se ţine seamă numai de posesiunile din 
Europa, nu şi de cele din nordul Africii şi din Asia Mică). 
Totodată, aceste posesiuni erau incomparabil mai bogate şi 
mai populate, În primul moment însă, cînd în Europa se 
află de planul lui Napoleon de a reînvia imperiul lui Carol 
cel Mare, mulţi fură acei care văzură în acest plan o înfu- 
murare nebunească şi o provocare insolentă, aruncată lumii 
civilizate de către un cuceritor ce pierduse orice măsură. 

Ambasadorii tuturor puterilor urmăreau cu atenția în- 
cordată mersul lui brusc şi furtunos înspre monarhie, deve- 
nit atît de vizibil în Franţa după descoperirea complotului 
lui Georges Cadoudal şi după executarea ducelui d'Enghien. 
Complotul lui Cadoudal, inspirat şi pregătit de regalişti, pro- 
duse consternare. Și, pe măsură ce apăreau comunicatele 
asupra anchetei şi procesului, în mijlocul marii burghezii, 
printre oamenii care cumpăraseră pe vremuri pămînturile 
confiscate de la biserică şi de la- emigranţi, se întărea tot mai 
mult dorinţa ca puterea şi regimul create de Napoleon să 
fie consolidate, iar ei să se pună bine la adăpost, împreună 
cu proprietatea lor, împotriva tentativelor vechilor stăpîni 
aristocrați. La 18 aprilie 1804, Senatul hotărî să se dea pri- 
mului consul, Napoleon Bonaparte, titlul de împărat ere- 
ditar al francezilor. Formalitatea plebiscitului fu îndeplinită 
mai uşor chiar decît în 1799, după 18 brumar. 

Stupoarea fusese totuşi foarte mare, cu toate că eveni- 
mentul era aşteptat încă din 1802, iar marea burghezie, 
care susţinea întru totul poziţia politică a lui Napoleon, 
considera ca absolut inevitabilă renaşterea monarhiei. Re- 
publicanii convinşi nu puteau, desigur, să se împace cu 
noua situaţie. Reînviau în amintire zilele revoluţiei, zilele 
visurilor de libertate şi de egalitate, cînd se aruncaseră 
blesteme înflăcărate împotriva tiranilor încoronați. Unii erau 
de părere că Napoleon îşi micşorase cu mult gloria atunci 
cînd mai adăugase un titlu numelui său, care răsuna în în- 
treaga lume. „Să fii Bonaparte şi pe urmă să te faci împă- 
rat} Ce degradare !“ scria Paul-Louis Courrier, un cunoscut 
publicist şi pamfletar, căruia i-a fost dat să trăiască aceste 
clipe. Beethoven, care, din admiraţie pentru Napoleon ti 
dedicase „Simfonia Eroică“, auzind de transformarea cetă- 
ţeanului Bonaparte în împărat, şi-a şters dedicaţia. În mo- 

mentul cînd, pentru înttia oară, mulţimea în aur a dem- 
nitarilor, a generalilor, a doamnelor de la curte în toalete 
luxoase a aclamat în sălile palatului Tuileries pe noul îm- 
părat, numai cîțiva iniţiaţi ştiau că noul stăpînitor nu con- 
sidera încă terminată ceremonia învestirii sale şi că, nu fără 
rost, invocase el figura lui Carol cel Mare. Napoleon dorea 
ca însuşi papa să ia parte la Viitoarea lui încoronare, așa 
cum făcuse cu o mie de ani înainte, în anul 800, pentru 
Carol cel Mare. Numai că de data aceasta, conform hotă- 
rîril lui, ceremonia trebuia să se desfăşoare cu o modificare 
destul de esenţială : pentru încoronarea sa, Carol cel Mare 
sc dusese el însuşi la papa, la Roma; Napoleon însă ţinea 
ca papa de la Roma să vină la el, la Paris. 

Pius al VII-lea află cu teamă şi enervare de această 
dorinţă a împăratului Napoleon. Cei din jurul său se stră- 
duiau să-l consoleze cu exemple din istorie. Printre altele, 
i se amintea exemplul papei Leon cel Sfînt, De mult — 
pe la mijlocul secolului al V-lea — în împrejurări grele şi 
abia stăpînindu-și bătăile inimii, acesta ieşise în întîmpinarea 
lui Attila, şeful hunilor, care, în ce priveşte buna creştere, 
politeţea, şi eleganța manierelor, nu putea depăşi prea mult, 
desigur, pe noul împărat francez. În orice caz, de refuz nu 
putea fi vorba. Roma se afla sub ameninţarea trupelor na- 
poleoniene staționate în nordul şi centrul Italiei: 

După ce se gîndi puţin, papa hotărî să satisfacă pre- 
enga lui Napoleon. Dar o făcu ttrguindu-se şi cerind umil 
să i se acorde cîteva bucăţi din posesiunile pontificale ocu- 
pate de Bonaparte în partea de nord a acestor teritorii. 
Dar nici papa Pius al VII-lea, nici cardinalul Consalvi şi 
nici întreg conclavul cardinalilor nu fură în stare să biruie 
pe diplomatul de mîna întîi, care a fost întotdeauna Na- 
poleon. Papa încercă multe 'vicleșuguri, se plînse amarnic, 
apoi iar recurse la vicleşuguri şi iar se plînse, dar toate aces- 
tea nu-i aduseră nici un folos şi plecă la Paris cu nădejdea 
— pe care Napoleon o întreținea conştient — de a obţine, 
poate, acolo ceva, dar nu obținu nimic. Merită atenţie du- 
plicitatea lui 1 Napoleon 3 în purtarea lui faţă de papă Înainte 
şi după încoronare. Papa îi era de folos pentru că milioane 
de oameni de pe glob şi, în special, majoritatea francezilor 
credeau în el datorită concepţiei religioase. Cu alte cuvinte, 
papa trebuia să fie un accesoriu trebuincios punerii în scenă 
a încoronării, mai ales dacă era vorba de reînvierea dreptu- 
rilor şi pretențiilor lui Carol cel Mare. Dar, pe de altă parte, 

el îl privea pe papă ca pe un şaman, ca pe un „rălitor, ŞI 
încă un vrăjitor dintre aceia care, în biserică şi în afară de 
biserică, exploatează conştient prostia oamenilor prin tot 
felul de descîntece şi vicleşuguri. Cu prilejul invitaţiei ce-i 
făcuse, promisese cardinalilor că va ieşi întru întîmpinarea 
lui. Şi chiar. făcu lucrul acesta, dar în costum de vinătoare, 
înconjurat de vinători şi de cîini. Întilnirea avu loc în pă- 
durea de la Fontainebleau, aproape de Paris, la cîţiva paşi 
de palatul pe care-l locuia pe atunci. Cortegiul papei se 
opri. Papa fu invitat să coboare din trăsură, să traverseze 
drumul şi să ia loc în caleaşca împăratului, care nici nu se 
mişcase de la locul său. La fel fu tratat în tot timpul şe- 
derii sale la Paris. 

Ceremonia încoronării şi ungerii lui Napoleon ca im- 
părat a avut loc în ziua de 2 decembrie 1804, la catedrala 
Notre-Dame din Paris. O mulţime imensă privea şirul ne- 
sfîrşit de trăsuri aurite care duceau de la palat la catedrală 
curtea toată, generalii, demnitarii, pe papa şi pe cardinali. 
În acea zi ar fi fost „pronunțate cuvintele pe care legenda 
istorică le-a atribuit, între alții, unui vechi republican din- 
tre militari, ca răspuns la întrebarea lui Napoleon dacă 
solemnitatea i-a plăcut: „Mult, maiestate, ce păcat, însă, 
că au lipsit azi cei 300.000 care şi-au dat viața pentru a 
face imposibile astfel de ceremonii“. Aceste legendare cuvinte 
mai sînt puse în legătură şi cu semnarea concordatului. În 
amîndouă cazurile, ele sînt cu totul caracteristice. 

În actul central al încoronării, Napoleon introduse o 
modificare extrem de caracteristică, cu totul neașteptată şi 
contrarie protocolului dinainte stabilit. Cînd, în momentul 
solemn, Pius al VII-lea ridică marea coroană imperială spre 
a i-o pune pe cap, aşa cum, cu zece secole mai înainte, pre- 
decesorul său în scaunul sf. Petru o pusese pe capul lui 
Carol cel Mare, Napoleon îi luă coroana din mînă şi şi-o 
puse singur pe cap. Apoi, tot el; puse pe capul soţiei sale 
Josephine, îngenuncheată în faţa lui, o coroană mai mică. 
Acest gest, de a-și pune singur coroana, avea un înţeles 
simbolic : Napoleon nu voia ca în timpul ceremoniei să se 
acorde „binecuvîntării“ papei o importanţă prea mare. Nu 
voia să primească coroana din alte mäint decît din ale sale 
proprii şi, încă mai puţin, din mîinile capului unei organi- 
zap bisericeşti, de influenţa căreia socotise că e necesar să 
țină seama, dar pe care nu o iubea şi nu o respecta. 

Serbările se prelungiră cîteva zile la palat, la Paris şi 
în provincie, cu iluminaţii, salve de artilerie, clopote, mu- 
zică, În zilele acestor nesfirşite serbări, Napoleon ştia că o 
nouă primejdie se ridica în faţa imperiului său. Încă înainte 
de încoronare, el primise informaţii absolut sigure că, după 
nereuşita complotului lui Cadoudal, William Pitt lucra cu 
o energie îndoită la crearea unei noi coaliţii îndreptate 
împotriva Franţei şi că această coaliţie, a treia de la în- 
ceputul războaielor revoluţionare, exista deja în fapt. 


Capitolul VIII 
INFRINGEREA CELEI DE-A TREIA COALITIEI 


1805—1806 


D 


Prima mare coaliție a puterilor europene, aceea care În- 
cepuse ostilitățile împotriva Franţei încă înainte de Napo- 
leon, la 1792, fusese înfriîntă şi se destrămase definitiv în 
1797, în momentul cînd plenipotenţiarii austrieci semnară 
cu generalul Bonaparte pacea de la Campo-Formio. A doua 
coaliţie dezlănţuise războiul în timp ce Bonaparte se afla în 
Egipt. Revenit în Franţa, Bonaparte o învinse şi coaliția se 
destrămă după ce Pavel I se retrase din ea, iar Austria fu- 
sese nevoită să semneze în 1801 pacea de la Lunéville. Acum, 
în 1805, pentru a treia oară în faţa lui Napoleon se ridica, 
înarmată pînă în dinţi, o mare coaliţie de puteri europene 
de prim-rang. Se aştepta o nouă înfruntare grandioasă de 
forţe. 

În anii 1804—1805, Napoleon se gîndise la un „război 
imperialist“ dus pe teritoriul Angliei şi la „luarea Londrei 
şi a Băncii Angliei“, dar s-a întîmplat să ducă acest război 
în anul 1805 şi să-l termine nu sub zidurile Londrei, ci lîngă 
Viena, deşi cu acelaşi adversar. 

William Pitt începuse pregătirea noii coaliţii, cheltuind 
fără economie milioane de lire sterline-aur. Această Anglie, 
de obicei atit de sigură de sine, intrase acum într-o ade- 
vărată panică. Tabăra lui Napoleon de la Boulogne deve- 
nise, la sfîrşitul anului 1804 şi începutul lui 1805, o temută 
forță militară. O armată imensă, de prima mînă, perfect 
echipată, aştepta aici ceața favorabilă şi ordinul de îmbar- 
care. În Anglia se plănuia o împotrivire în masă, ceva în 
felul unei mobilizări a întregului popor. Aşadar, Anglia era 
nevoită să-şi pună toate nădejdile în coaliţie. 

Austria primise cu simpatie ideea unui nou război. Pier- 
derile pe care ea le suferise în urma tratatului de la Luné- 
ville erau atît de mari, şi Napoleon devenise după aceea 
atit de despotic faţă de micile state germane din sud şi din 
vest, încît un nou război apărea pentru Austria ca unica 
şansă de a nu se vedea transformată într-o putere de mina 
a doua. În plus, împrejurările erau favorabile, căci acum 
putea face războiul cu banii Angliei. Aproape în acelaşi timp 
cu desfăşurarea unor discuţii secrete cu Austria, William 
Pitt începu tratative asemănătoare şi cu Rusia. 

Napoleon ştia că Anglia conta mult pe un război în 
care Austria şi Rusia vor lupta „pentru ca pe continent. 
Mai ştia, de asemenea, că Austria însăşi, înfuriată și înspăi- 
mîntată de cotropirea teritoriilor germane din vest, săvîr- 
şită de Napoleon după pacea de la Lunéville, era numai ochi 
şi urechi la sugestiile cabinetului britanic. De altfel, încă din 
1803 primul consul dăduse de înțeles că războiul cu Anglia 
nu trebuie socotit cîştigat pînă cînd toţi eventualii ci aliați 
de pe continent sau „năimiţii“ ei — les salariés — cum îi 
numea el cu dispreţ, nu vor fi fost: nimiciți. „Dacă Austria 
se amestecă, înseamnă că Anglia însăşi este aceea care ne 
forțează să cucerim Europa“ — i-a spus el lui Talleyrand. 

Îndată după urcarea sa pe tron, ţarul Alexandru I rup- 
scse toate tratativele angajate de tatăl său în vederea unei 
alianţe cu Napoleon. El era informat mai bine ca oricine 
despre organizarea „atacului de apoplexie“ de care murise 
tatăl său. Și cra în măsură să o ştie, fiindcă şi el avusese un 
rol esenţial în pregătirea lui. , 

Tînărul ţar mai ştia, de asemenea, cît de mult nobilimea 
sa, care exporta în Anglia grîu şi materii prime agricole, 
era interesată în prietenia cu această ţară. La toate aceste 
motive se mai adăuga încă unul foarte import ant. Începînd 
din primăvara anului 1804 se putea spera că în coaliţie vor 
intra cu siguranţă Anglia, Austria, Regatul Neapole (aşa se 
credea atunci) şi Prusia, care era de asemenea foarte îngri- 
jorată de acţiunile lui Napoleon la Rin. Nu era oare lim- 
pede că Rusia nu putea spera un prilej mai bun pentru a 
intra în război împotriva dictatorului francez? În cazul 
acesta, Napoleon n-ar avea nici mijloace, şi nici forțe ca să 
se poată răfui cu atîţia inamici. 

După împuşcarea ducelui d'Enghien în întreaga Europă 
monarhică — care, de altfel, se pregătea de război indepen- 
dent de acest eveniment — începu o agitaţie în stil mare 

şi cu efect împotriva „monstrului corsican“, care vărsase 
sîngele unui prinţ din casa de Bourbon. Se hotărî ca să se 
exploateze la maximum acest incident providenşial. La în- 
ceput, marele duce de Baden fu sfătuit să protesteze împo- 
triva violării teritoriului său cu prilejul arestării ducelui 
dEnghien. Dar, de frică, marele duce rămase liniştit. Ba, 
se grăbi, pe căi indirecte, să se informeze dacă Napoleon 
fusese pe deplin mulțumit de atitudinea autorităţilor din 
Baden cu acel prilej, dacă acestea executaseră cu punctua- 
litate tot ceea ce le ceruseră jandarmii francezi. Ceilalți 
monarhi îşi exprimau şi ei indignarea numai în cercul fa- 
miliei „Şi cu jumătate de voce. În general, bravura protes- 
tului în această afacere trebuia inevitabil să se manifesteze 
în raport direct cu distanţa ce separa frontiera respectivului 
monarh de frontierele lui Napoleon. lată pentru ce tocmai 
țarul fu acela care trebuia să arate cea mai mare hotărtre. 
Alexandru protestă formal, printr-o notă specială, în numele 
dreptului internaţional, împotriva violării teritoriului Baden. 

Napoleon ordonă ministrului său de externe să trimită 
faimosul răspuns, pe care Alexandru nu avea să-l uite a 
să-l ierte toată viaţa sa, fiindcă niciodată și nimeni nu-l 
insultase atît de grav. lată conţinutul acestui răspuns: du- 
cele d'Enghien a fost arestat fiindcă a luat parte la un 
complot împotriva vieţii lui Napoleon. Dacă împăratul Ale- 
xandru, de pildă, ar fi aflat că asasinii răposatului său 
părinte, împăratul Pavel, se găsesc pe un teritoriu străin, 
şi dacă, cu toate acestea, avind posibilitatea fizică să-i 
aresteze, i-ar aresta efectiv, Napoleon nu ar protesta îm- 
potriva acestei violări a unui teritoriu străin de către Ale- 
xandru. Nu era cu putință o mai publică, mai oficială și 
mai clară acuzaţie de paricid. Toată Europa ştia că con- 
juratii sugrumaseră pe Pavel cu asentimentul lui Alexandru 
şi că, de la suirea sa pe tron, tînărul or nu îndrăznea să 
se atingă nici de Palen, nici de Bennigsen, Zubov şi Talizin, 
şi, în general, de nici unul dintre ei, cu toate că toţi aceştia 
se aflau nestingheriți nu pe „un teritoriu străin“, ci chiar în 
Petersburg şi erau primiţi la Palatul de Iarnă. 

Ura personală care-l cuprinse pe Alexandru pentru omul 
care l-a ofensat atît de grav îşi găsea ecoul cel mai viu şi în 
starea de spirit a nobililor şi curtenilor, fapt despre care s-a 
vorbit mai sus. 

Încercînd să extindă baza de clasă a acţiunilor sale răz- 
boinice și să atragă simpatia cercurilor liberale, Alexandru, 

care se pregătea să intre în a treia coaliție, începu prin a-şi 
exprima în auzul tuturor şi prin scrisori dezamăgirea pen- 
tru tendinţele autocratice ale lui Napoleon şi regretul pen- 
tru nimicirea Republicii Franceze. Era, de fapt, o ipocrizie 
rău camuflată. Pe Alexandru nu l-a interesat nicicind şi 
sub nici o formă soarta Republicii Franceze. Dar cl a se- 
sizat cu subtilitate şi just faptul că transformarea Franței 
într-un imperiu autocrat este un element ce surpă prestigiul 
moral al lui I Napoleon atît în Franţa, cît şi în Europa, faţă 
de anumite părţi ale societăţii, faţă de acei oameni pentru 
care revoluţia îşi păstrase farmecul de altădată. Punctul de 
vedere liberal la un ţar despotic, stăpîn absolut al unui 
imperiu feudal, în care dăinuia iobăgia, imputarea de des- 
potism adresată lui Napoleon — tocmai de către acest ţar 
— constituie, desigur, una din curiozităţile acestor luni care 
au precedat pregătirea definitivă de război a celei de-a 
treia coaliţii împotriva Franţei. 

William Pitt „Consimţi fără nici o şovăire să finanţeze 
Rusia şi dădu să se înţeleagă încă dinainte că e gata să 
finanţeze şi Austria, şi Prusia, şi Neapolul, şi pe toţi aceia 
care ar voi să ia armele împotriva lui Napoleon. 

Ce făcea împăratul francez în timpul acesta? El cu- 
noştea, desigur, jocul diplomatic al inamicilor säl, dar cum 
coaliția, cu toate sforțările lui Pitt, se înjgheba încet şi cum 
tot timpul pînă în toamna anului 1805 lui Napoleon i se 
părea că Austria nu era gata de război, nu-i rămânea decit, 
pe de o parte, să continue pregă ătirea debarcării în Anglia, 
iar, pe de altă parte, să acționeze în aşa fel, de parcă în 
Europa nu mai era nimeni în afară de el. Vroi să anexeze 
Piemontul şi o făcu. Tot astfel procedă şi cu Genova şi 
Lucca. Vroi să se proclame rege al Italiei şi să fiec încoronat 
la Milan — încoronarea avu loc la 28 mai 1805. Vroi să dea 
un anumit număr de mici teritorii germane „aliaților“ săi 
germani, adică vasalilor de felul Bavariei — şi le dădu. 

După pacea de la Lunéville din 1801 şi totala izolare 
a Austriei, prinții germani, care posedau teritorii în vestul 
Germaniei, nu-și mai vedeau salvarea decît în Napoleon, Ei 
se îmbulzeau care mai de care a Paris, în anticamerele pa- 
latului şi ale ministerelor, dînd asigurări de devotament, 
cerşind bucăţi din teritoriile vecinilor lor, ptrîindu-se unii 
pe alţii, ţesînd intrigi, gudurindu-se pe lîngă Napoleon, asal- 
tînd pe Talleyrand cu cereri şi copleșindu-l cu mită, înjo- 
sindu-se pînă la servilism. La început (pînă la urmă faptul 

ajunsese ceva obişnuit) curtenii priveau mp pe cîte unul 
din aceşti mici monarhi germani, cum pîndea la spatele lui 
Napoleon ? în timp ce acesta juca cărţi la Tuileries şi cum, 
în răstimpuri, îi prindea mîna din zbor şi i-o săruta încli- 
nindu-se, în timp ce împăratul nu-i acorda nici cea mai 
mică atenţie. 


TI ! 


Sintem la începutul toamnei anului 1805. Napoleon declara 
amiralilor săi că, pentru a debarca în Anglia, îi trebuie nu 
trei, ci două, ba chiar numai o zi de linişte în Marea Minecii, 
o zi fără furtună şi fără pericol din partea flotei britanice. 
Se apropia anotimpul ceţos. Cu mult înainte, Napoleon dăduse 
ordin amiralului Villeneuve să vină din Mediterană în 
Marea Mînecii şi să se alăture escadrei de aici pentru ca să 
asigure, cu forţe unite, trecerea strîimtorii şi debarcarea în 
Anglia. Şi, pe neaşteptate, În timp ce se găsea În tabăra de la 
Boulogne, d primi, aproape în aceeaşi zi, două veşti extrem 
de importante : prima, că amiralul Villeneuve nu putea exc- 
cuta la timp ordinul primit; a doua, că trupele ruse erau 
deja în marş spre a se uni cu cele austriece, că austriecii erau 
gata să-l atace pe el şi pe aliaţii săi germani şi că armatele 
dușmane înaintau spre apus. 

Fără nici o ezitare, într-o clipă, Napoleon luă o nouă hotă- 
rire. Dindu-şi seama că William Pitt reuşise totuşi să salveze 
Anglia şi că nu mai era cazul să se gîndească la o debarcare, 
el chemă numaidecît pe Daru, intendentul său general, ŞI-L 
înmînă, spre a fi transmise comandanților de corpuri de ar- 
mată, dispoziţiile pentru noul război : nu împotriva Angliei, 
ci împotriva Austriei şi Rusiei. Sintem în 27 august. 

Se sfirşise cu tabăra de la Boulogne, cu o muncă de orga- 
nizare ce durase doi ani, cu toate visurile de a supune un 
inamic dirz şi greu de atacat în insula sa de peste mare! 
„Dacă nu pot fi la Londra în 15 zile, va trebui să Du la 
Viena în “mijlocul lui noiembrie“, spusese împăratul încă 
înainte de primirea ştirilor care aveau să-i schimbe brusc pla- 
nurile imediate. Londra era salvată, dar pe spinarea Vienei. 
Şi dictă mai multe ore în şir: dispoziţii pentru noua campanie. 
În toate direcţiile plecau necontenit ordine pentru noi recru- 
tări în vederea completării rezervelor şi pentru măsuri de 
aprovizionare a armatei în timpul marşelui prin Franţa şi 

Bavaria, unde trebuia să-l întimpine pe inamic. Unul după 
altul, curierii plecau spre Berlin, Madrid, Dresda, Amsterdam 
ducînd instrucțiuni diplomatice, ordine, amenințări, „propu- 
neri, momeli. La Paris domnca confuzie şi oarecare îngrijo- 
rare. Napoleon află că negustorii, bursa, industriaşii dep!in- 
geau, în şoaptă, pasiunea lui pentru anexiuni şi politica. lui 
externă care nu ţinea seama de nimic. Era făcut răspunzător 
dc noul război care aruncase Europa întreagă împotriva 
Franței. Oct de prudentă și de negălăgioasă, totuşi nemul- 
ţumirea exista, 

Împăratul nu tinu scamă de toate acestea. Citeva zile mai 
tirziu, folosind acel perfect aparat militar creat de el, Napo- 
leon ridică uriaşa tabără de la Boulogne, puse pe picior. de 
marș armata aflată acolo, o întări cu noi formaţii și, străbă- 
tind toată Franţa, se îndreptă spre Bavaria aliată. 

Armata lui Napoleon se deplasă extraordinar de repede, 
ocolind pe la nord poziţiile trupelor austriece de la Dunăre, 
al căror flanc stîng era fortăreaţa Ulm. 

Dacă a treia coaliţie, constituită în principiu de către 
membrii ei principali încă de la jumătatea anului 1804, nu a 
intrat în luptă decit după un an și jumătate, în toamna anu- 
lui 1805, faptul se explică şi prin aceea că se dăduse cea mai 
mate grijă pregătirii ci, pentru a avea, de data aceasta, toate 
şansele de izbindă. Armata austriacă cra echipată şi organi- 
zată aşa cum nu fusese niciodată pînă atunci. Generalul Mack 
trebuia să susţină prima ciocnire cu avangarda lui Napoleon ; 
în el se puneau speranţe deosebit de mari. De acest prim 
contact depindeau mulce lucruri. Dacă în Austria, în Anglia, 
în Rusia, în toată Europa succesul lui Mack cra privit ca 
sigur, faptul se datora nu numai pregătirii și stării excelente 
a diviziilor sale, ci şi presupunerii şefilor coaliţiei că Napo- 
leon nu va ridica dintr-o dată tabăra de la Boulogne şi că 
nu-şi va trimite absolut toate forţele de aici spre sud-est şi 
că, chiar dacă o va face, nu va fi totuşi în stare să le aducă 
repede și să le concentreze acolo unde e nevoie. 

Mack pătrunse în Bavaria, ştiind sigur că şi Napoleon 
vine direct acolo. Totdeauna — şi în timpul lui „Napoleon, 
şi înainte, şi după el — ncutralitatea puterilor de mîna a doua 
nu a existat decît pe, hîrtie. Marele elector de Bavaria şovăia 
Şi trăia într- o spaimă continuă. Puternica coaliţie a Austriei 
şi a Rusiei în frunte cu Anglia îi cereau ameninţător alianţa. 
Napoleon îl ameninţa şi el cerându-i alianţa. La început, ma- 
rele elector încheie o alianță secretă cu coaliția, promiţind 

Austriei ajutor nelimitat pentru războiul ce începea. Dar, după 
cîteva zile, judecînd mai sănătos, fugi cu familia sa şi cu 
miniştrii la Wiirzburg, spre care, din ordinul lui T Napoleon, 
se îndrepta o armată franceză comandată de Bernadotte, şi 
aici trecu definitiv de partea lui Napoleon. 

Marele elector de Wiirtemberg şi marele duce de Baden 
evoluară şi ei tot atît de repede în acelaşi sens, 

„Stringînd din dinți, ei au făcut să tacă pentru un moment 
inima lor germană“, spuneau mai tîrziu cu tristeţe manualele 
şcolare din Germania referindu-se la acest incident. Ca re- 
compensă pentru rezistenţa curajoasă la exigenţele inimilor 
lor germane, marii electori de Bavaria şi Wiirtemberg primiră 
de la Napoleon titlul de regi, pe care descendenţii lor l-au 
purtat pînă la revoluţia din noiembrie 1918. Marelui duce 
de Baden, la fel ca şi celor doi proaspeţi regi, i-au fost puse 
la dispoziţie, tot ca recompensă, citeva concesiuni teritoriale 
pe seama Austrici. Ei mai cerură pe deasupra ceva bani, dar 
Napoleon refuză. 

Drumul prin Bavaria fusese deschis. Mareşalii primiseră 
ordine să accelereze mişcările şi se îndreptau spre Dunăre din 
direcţii diferite, în marşuri forţate extrem de rapide. Mare- 
şalii Bernadotte, Davout, Soult, Ney, Lannes, Marmont, 
Augereau cu corpurile de armată de sub comanda lor şi cava- 
leria lui Murat, după ce primiseră ordinele precise ale împă- 
ratului, le executau — după expresia unui observator militar 
prusian contemporan — cu precizia unui mecanism de cea- 
sornic. În mai puţin de trei săptămîni, toată această armată, 
— gigantică pentru timpul acela — trecuse aproape Fără 
pierderi — bolnavi şi soldaţi rămaşi în urmă — de la Marea 
Mînecii la Dunăre. Napoleon a definit în diferite rînduri arta 
războiului. Cîndva a spus că aceasta constă în „a şti să-ţi orga- 
nizezi armatele astfel, încît acestea să se poată împărţi pentru 
a trăi şi să se poată concentra pentru a lupta“, Mareşali 
urmau itinerarii diferite, indicate de împărat, şi se aprovizio- 
nau cu uşurinţă, fără să producă înghesuieli pe drumuri. Ei 
apărură, cu toţii, la momentul voit, în împrejurimile Ulmului, 
unde, strîns ca într-un sac, avea să sucombe Mack împreună cu 
cea mai bună parte a armatei austriece. 

La 24 septembrie Napoleon părăsi Parisul, iar la 26 ajunse 
la Strasbourg. Trecerea Rinului începu numaidecit. Aici, la 
Strasbourg, în plin început de campanie, el dădu armatei sale 
organizarea definitivă. E locul să spunem citeva cuvinte în 
legătură cu această organizare. 


Oficial, armata care era în marş spre Austria se numea 
marea armată, pentru a o deosebi de celelalte trupe de gar- 
nizoană şi trupe de ocupaţie din locurile mai îndepărtate de 
teatrul de război. Marea armată era împărţită în şapte corpuri 
puse sub comanda celor mai distinși generali, pe care, după 
încoronarea sa, Napoleon îi înălţase la rangul de mareșali. 
La un loc, aceste şapte corpuri numărau 186.000 de oameni. 
Fiecare din aceste corpuri avea infanterie, artilerie şi cava- 
lerie şi toate serviciile necesare unei armate. Ideea lui 
Napoleon consta în aceea că fiecare din cele şapte corpuri 
trebuia să fie o armată completă şi independentă. Grosul ar- 
tilerici şi cavaleriei nu depindea de nici unul dintre mareșali, 
nu făcea -parte din nici unul din cele şapte corpuri, ci era or- 
ganizat ca o parte cu totul independentă de marea armată 
şi pus sub comandamentul direct şi nemijlocit al împăratului. 
De exemplu, mareșalul Murat, pe care Napoleon îl numise 
şef al întregii cavalerii compusă din 44.000 de oameni, nu cra 
pentru el decît un ajutor ce servea la transmiterea şi execu- 
tarea ordinelor sale. Astfel Napoleon avea posibilitatea să 
trimită, în momentul ales de el, toată artileria şi toată cava- 
leria în ajutorul unuia din cele şapte corpuri. 

În afară de aceste şapte corpuri, în afară de artilerie și de 
cavalerie, mai exista şi garda imperială compusă, în 1805, 
din 7.000 de oameni selecționați (mai tîrziu numărul lor a 
sporit, vorbim însă numai de anul 1805). Garda cuprindea re- 
gimente de grenadieri şi vinători călări, două escadroane de 
jandarmi călări, un escadron de mameluci aduşi din Egipt şi, 
în sfîrşit, un „batalion italian“, căci Napoleon nu era numai 
împărat al francezilor, ci şi rege al Italiei de nord şi de 
mijloc, pe care le cucerise. Ce e drept, în acest „batalion ita- 
lian“ erau mai mulți francezi decit italieni. În garda impe- 
rială nu intrau decit soldaţi care se distingeau în mod deose- 
bit. Ei aveau soldă, erau bine hrăniţi, erau cazaţi în apro- 
pierea imediată a cartierului general imperial, purtau uni- 
forme deosebit de elegante şi căciuli înalte de urs. Napoieon 
îi cunoştea pe mulţi personal şi era în curent cu viaţa şi cu 
statul lor de serviciu. 

Se îngrijea mult de cadrele comandamentului şi dădea 
fără ezitare „diplome“ de gencral unor oameni care nu atin- 
seseră încă virsta de 40 ani. Avea şi mareşali făcuţi la virsta 
de 34 ani. În armata lui Napoleon tinereţea la înălţarea în 
grad era un indiciu pozitiv, nu negativ, cum era, fără excep- 
ţie, în toate celelalte armate din timpul său. 

Disciplina introdusă de Napoleon în armată era cu totul 
originală. Nu crau permise pedepsele corporale. În caz de 
infracţiuni grave, consiliul de război pronunţa pedeapsa cu 
moartea sau munca silnică ; în cazuri uşoare — închisoarea 
militară. În afară de consiliile de război, funcţiona o institu- 
ţie cu autoritate deosebit de mare — un tribunal de cama- 
razi nicăieri pomenit în legi, dar introdus în marea armată 
prin încuviințarea tacită a lui Napoleon. Iată ce spun, în 
această privinţă, unii martori oculari. Într-o companie, de 
exemplu, în cursul unei lupte a fost observată absenţa a doi 
soldaţi. Aceştia apar la sfîrşitul luptei şi explică de ce au 
lipsit. Convinsă că au stat ascunși de frică, compania alege 
pe loc trei judecători (dintre simpli soldaţi). Aceştia judecă 
pe acuzaţi, îi condamnă la moarte şi-i execută imediat. Co- 
mandamentul ştie totul, vede, dar nu se amestecă. Nici un 
ofiţer nu trebuia să ia parte la judecată ; mai mult, nu trebuia 
să ştie nici de execuţie — cel puţin în mod oficial. 

Autocrat, proclamat împărat ereditar, uns al papei şi, 
din 1810, rudă prin alianţă cu Casa de Austria, Napolcon 
a ştiut să întrețină în spiritul soldaţilor săi ideea că el şi cu 
ei sînt, ca şi în trecut, apărătorii patriei împotriva Bourboni- 
lor, împotriva intervenţioniştilor, că el, ca şi mai înainte, 
nu-i decit primul soldat al Franţei. În realitate, soldaţii nu 
erau în ochii lui altceva decît „carne de tun“, după o expre- 
sic destul de des întrebuințată de el. Dar soldaţii, crezind în 
el şi supunîndu-i-se orbește, foloseau la adresa lui apelative 
familiare, afectuoase. Teribilul Cezar, în faţa căruia tremura 
întreaga Europă şi se Grau monarhii, era pentru ei un soldat. 
Între ei îl numeau „micul caporal“, „tunsulețul“ (le petit 
tondu). Credeau de asemeni că cuvintele lui Napoleon : : 
„Fiecare soldat poartă în raniţa lui bastonul de mareşal“, 
erau vorbe goale. Îşi aminteau cu plăcere gradul cu care își 
începuseră cariera militară şi Murat, şi Bernadotte, şi Lefèvre, 
şi mulți alţi aştri ai corpului de generali imperiali. 

Napoleon avea o încredere desăvirşită în ofiţerii şi soida- 
ţii săi, dar nu Şi în toţi generalii și mareşalii, în orice caz nu 
în egală măsură şi nu fără rezerve. În ce priveşte rolul mili- 
tar al mareşalilor, lucrurile stăteau aşa: Napoleon se În- 
conjurase de o suită întreagă de războinici strălucit î înzestrați. 
Aceştia se deosebeau între ei, dar aveau o trăsătură comună : 
aveau cu toții (deşi la niveluri diferite) iuţeala gîndirii, tfre- 
legerea promptă a situaţiilor, facultatea de a lua hotărtri ra- 
pide, un anumit instinct militar care îi făcea capabili să gă- 


155 


sească pe loc mijlocul de a ieşi dintr-o situaţie disperată, în- 
căpăţinare acolo unde era necesară şi, în special, erau deprinşi 
de Napoleon să-i înţeleagă dintr-un singur cuvînt gîndurile 
pe care le dezvoltau apoi în mod independent. Talentul de 
strateg al lui Napoleon a făcut din mareșalii săi executanţi 
precişi ai voinţei sale, fără ca, prin aceasta, iniţiativa lor pe 
cîmpul de bătaie să sufere. Şi viteazul lăncier neştiutor de 
carte — bunul Lefèvre, şi recele, crudul aristocrat Davout, şi 
iscusitul cavalerist Murat, şi cartograful-operator Berthier — 
cu toţii erau tacticieni de elită, capabili de multă iniţiativă. 
Îndrăzneţii Ney şi Lannes nu se lăsau întrecuţi în această 
privinţă nici de vicleanul şi chibzuitul Bernadotte, nici de 
metodicul Masséna, nici de Marmont, atît de rece şi de 
stăpînit. Bineînţeles, curajul personal era pentru toţi ceva 
absolut obligatoriu : ei trebuiau să dea exemplu. În această 
privinţă ei îşi căliseră o bravură militară cu totul speci- 
fică. Odată, s-a întîmplat ca cineva să admire vitejia mare- 
şalului Lanves, care dusese de atitea ori regimentele sale 
de husari la atac. Lannes fiind de faţă a strigat supărat: 
„Husarul care nu-i ucis la 30 de ani, nu e un husar, ci 
o cîrpă!“ Avea, în acel moment, 34 de ani. Doi ani mai 
tirziu căzu pe cîmpul de bătaie lovit de o ghiulea. Lannes 
nu era numai un husar viteaz, ci şi un comandant capabil. 
Iată oamenii pe care şi-i alegea Napoleon şi-i ridica în postu- 
rile cele mai înalte. 

În 1805, cînd începu războiul împotriva celei de a treia 
coaliţii, aproape toţi aceştia se aflau în preajma lui. Lipseau 
numai Desaix, ucis la Marengo, şi încă unul, acela pe care 
Napoleon îl pusese odinioară aproape mai presus de toţi: 


Moreau — atunci surghiunit şi trăind în America. În fruntea 
unei astfel de armate şi dispunînd de astfel de ajutori, stătea 
Napoleon — acum în culmea strălucirii talentelor lui. 


Corpurile de armată de sub comanda lui Soult şi Lannes, 
împreună cu cavaleria lui Murat, trecură Dunarea şi căzură prin 
surprindere în spatele lui Mack. Înţelegînd primejdia, o parte 
din armata austriacă reuşi să se strecoare spre răsărit, însă 
grosul forțelor fu constrins de Ney să intre în fortăreață. 
Mack era strîns din toate părţile. Mai avea încă posibilitatea 
să părăsească fortăreaţa, dar era mereu derutat de spioni abili, 
trimişi de Napoleon, în fruntea cărora se găsea vestitul Schul- 
meister. Aceştia Îl sfătuiau să reziste, căci — afirmau ei — 
Napoleon, constrîns de o revoltă ce ar fi izbucnit la Paris 
împotriva lui, avea să ridice asediul. Schulmeister informă 

tabăra franceză că Mack se îndoiește de aceasta şi atunci, pe 
loc fu fabricat, cu ajutorul unei imprimerii de campanie, un 
număr special de ziar parizian, în care se vorbea despre o 
revoluţie închipuită la Paris. Spionul îi aduse lui Mack ziarul, 
Mack îl citi şi se linişti. 

La 15 octombrie, Ney şi Lannes ocupară prin luptă 
înălțimile ce domină Ulmul. Situaţia lui Mack devenea dispe- 
rată. Napoleon îi trimise un parlamentar pentru a-i cere 
capitularea şi îl prevenea că, în cazul luării oraşului cu asalt, 
nu avea să cruțe pe nimeni. La 20 octombrie 1805, armata 
lui Mack se preda fără condiţii învingătorului, cu întregul 
material de război, cu artileria, drapelele şi fortăreața Ulm. 
Napoleon puse în libertate pe Mack şi trimise în Franţa 
armata capturată spre a fi întrebuințată la diferite munci. 
Puțin după aceasta, el află că Murat luase prizonieri încă 
8.000 de oameni, dintre aceia care reuşiseră să fugă de la Ulm 
înainte de asedierea, cetăţii. 

După acest ruşinos dezastru, războiul era ca şi pierdut 
pentru cea de a treia coaliție. Dar, la statul-major rus şi aus- 
triac, erau prea puţini aceia care să înțeleagă imediat semni- 
ficaţia celor petrecute. Fără să piardă timp la Ulm, Napo- 
lecon şi mareşalii săi înaintată pe malul drept al Dunării, mer- 
gînd dircet asupra Vienei. În această urmărire, francezii mai 
Dour numeroşi prizonieri, care, la un loc cu cei luaţi pînă 
la Ulm, totalizau 29.000 de oameni. Dacă adăugăm pe cei 
32.000 luați aci, la Ulm, ajungem la cifra de 61.000, numai 
prizonieri (morţii, grav răniții care n-au fost luaţi prizonieri, 
şi dispăruţii nefiind socotiți). 

„lată, 200 tunuri, 90 drapele, toți. generalii lor sînt în 
mina noastră. Nu au scăpat decît 15.000 de oameni din 
această armată“ — spunea Napoleon soldaţilor săi într-o 
proclamaţie specială despre rezultatele primelor operaţii 
militare. 

inaintarea francezilor spre Viena continua: într-un ritm 
rapid. Lîngă Durenstein, pe malul sting al Dunării, armata 
lui Kutuzov izbuti, totuşi, să cadă asupra corpului de armată 
al lui Mortier (la 11 noiembrie) şi să-i pricinuiască o înfrin- 
gere serioasă. La 13 noiembrie, Napoleon intra în capitala 
austriacă, precedat de cavaleria lui Murat şi înconjurat de 
garda sa. El se instală în palatul Schoenbrunn din apropierea 
Vienei. Înainte de a fugi, împăratul Francisc adresase lui Na- 
poleon o propunere de armistițiu, dar acesta o refuzase. 

Din acel moment, toate speranţele coaliţiei erau puse în 
armata rusă şi în ţar, iar principala speranţă a ţarului era in- 
trarea Prusiei În coaliţie. Toate aceste speranţe aveau să fie 
curînd spulberate. 


IIE 


În octombrie 1805, chiar în acele zile cind, încercuit la 
Ulm, Mack se pregătea de capitulare şi, în cele din urmă, se 
preda împreună cu întreaga armată, ţarul Alexandru | se 
găsea la Berlin şi încerca să-l convingă pe regele Prusiei, Fre- 
deric-Wilhelm al III-lea, să declare război lui Napoleon. Fre- 
deric-Wilhelm era şi el tot atît de îngrijorat şi nehotărit ca 
şi marii electori germani din sud, de care a fost vorba mai sus. 
El se temea în acelaşi timp şi de Napoleon, at de Alexandru. 
La început ţarul crezu de cuviinţă să facă chiar o aluzie ame- 
nințătoare cu privire la trecerea forţată a trupelor ruse prin 
teritoriul Prusiei. Dar cînd regele se opuse ŞI trecu chiar la 
organizarea rezistenţei, Alexandru deveni mai blind. Iată însă 
că sosi, tocmai la timp, o veste: Napoleon dăduse ordin lui 
Bernadotte, care se îndrepta spre Austria, să treacă prin 
Anspach, o posesiune sudică a Prusiei. Violarea neutralității 
cra acum un fapt, şi regele, ofensat de îndrăzneala lui Napo- 
leon, şi neștiind încă nimic despre succesele marii armate — 
lucrurile se petreceau înainte de căderea Ulmului — începu 
să încline de partea coaliţiei. Discuţiile se terminară printr-o 
înţelegere secretă între Frederic- Wilhelm al III-lea şi Alexan- 
dru. Pactul prevedea ca Prusia să-şi prezinte pretenţiile faţă 
de Napoleon sub forma unui ultimatum. Cu acest prilej, avu 
loc o scenă ridicolă: Frederic-Wilhelm, regina Luiza şi 
Alexandru. merseră la mausoleul lui Frederic al II-lea şi acolo, 
în fața mormîntului, își jurară prietenie eternă. Absurditatea 
acestei scene sentimentale, jucată în spiritul vremii, consta în 
aceea că Rusia se bătuse timp de şapte ani cu acest Frederic 
al II-lea, că acesta îi bătuse pe ruşi, că ruşii, la rîndul lor, 
d bătuseră, crunt pe Frederic, îi cuceriseră Berlinul şi-l adu- 
sescră pînă în pragul sinuciderii. Odată sfîrşit acest spectacol, 
ŞI odată prietenia ruso-germană proclamată eternă, Alexandru 
părăsi Berlinul şi porni direct spre teatrul de operaţiuni din 
Austria. 

Mare era bucuria în Anglia şi Austria! „Dacă Armata 
ptusiană trece Munţii Metalici şi apare pe cîmpul de bătaie, 

Napoleon e pierdut“, scriau ziarele engleze, vorbind încîntate 
despre emoţionantul jurămînt ruso-prusian de la mormîntul 
lui Frederic cel Mare. 

Napoleon era. nevoit să grăbească cu orice preţ dezno- 
dămîntul înainte de intrarea Prusiei în coaliţie. Aproape 
imediat după luarea Vienei, francezii reuşiră să pună mina pe 
un mare pod, singurul pe care austriecii (nu se ştie precis cu 
ce scop) nu-l distruseseră şi care lega Viena de malul stîng 
al Dunării. Multe anecdote au circulat cu privire la luarea 
acestui pod. Una dintre ele, nu tocmai exactă şi învăluită în 
legendă, este bine cunoscută cititorilor din partea a doua a 
romanului „Război şi pace“. Realitatea este următoarea : Mu- 
rat, Lannes, Bertrand şi un colonel de geniu (Dode), după ce 
au camuflat cu multă îndemînare un batalion de grenadieri 
printre tufe şi bălării, apărură singuri, fără acoperire, în faţa 
întăriturilor din preajma podului şi declarară austriecilor în- 
mărmuriţi, care primiseră consemnul să arunce podul în aer 
la apariția francezilor, că fusese încheiat armistițiul. Apoi 
trecură podul şi cerură să vorbească generalului prinţ 
Auersperg ; repetară ŞI acestuia minciuna cu armistițiul și, la 
un semnal convenit, înainte ca Auersperg să fi avut timp să 
răspundă, grenadierii francezi, ieşind din tufiş, se aruncară 
asupra austriecilor şi a tunurilor aşezate pe pod. Cit ai clipi, 
batalionul francez puse stăpinire pe pod. Austriecii încercară 
să reziste, dar fură repede respinşi. 

Numaidecit, fără să piardă timp, Napoleon, pe care Murat, 
în culmea, fericirii, îl informase despre vimitorul eveniment, 
dădu ordinul de trecere a fluviului peste acest pod şi de atac 
împotriva ruşilor. Aceştia intrau acum Într-o situaţie critică. 
Cu grosul forţelor sale, Napoleon trecu Dunărea şi căută 
să taie ruşilor retragerea grăbită spre nord. Comandantul 
suprem a] armatelor aliate, Kutuzov, văzu clar că singurul 
mijloc de scăpare era o repliere rapidă de la Krems spre 
Olchan, la sud de Olmiitz. El dispunea de aproape 45.000 
de oameni. Napoleon avea ceva mai puţin de 100.000. În 
cercurile armatei ruse nimeni nu putu pricepe istoria cu podul 
de la Viena. Pierderea acestui pod, care îi adusese lui Napo- 
leon, fără nici o luptă, stăpînirea malului sting al Dunării şi 
ruşilor pierderea inevitabilă a armatei, părea atît de necrezut, 
încât în aceste cercuri se vorbea deschis de trădare, de întele- 
gere secretă între Napoleon şi austrieci. După grele lupte de 
ariergardă, cu sacrificarea unităților de acoperire spre a se 
da putinţa grosului armatei să se retragă, cu pierderea aproape 

a 12.000 de oameni din aproximativ 45.000 cîţi avea, Kutu- 
zov evită, totuşi, ruşinea unei capitulări, se desprinse de 
Napoleon, care-l hărţuia necontenit, şi-şi duse resturile arma- 
tei istovite la Olmiitz, unde se găseau cei doi împărați, Alexan- 
dru şi Francisc. 

Aceasta era situaţia cînd sosiră din Rusia garda şi întăriri 
pentru armată, În total, socotind şi pe cei aduşi de Kutuzov 
la Olmitz şi împrejurimi, armata rusă număra acum 75.000 
de oameni. Austriecilor le mai rămăseseră doar 15.000—18.900 
de oameni. Nu trebuie să se uite că o mare armată austriacă 
fusese nimicită încă înainte de luarea Vienei şi că o alta, mai 
puternică şi mai bine echipată, lupta atunci în regiunea Ve- 
nee) împotriva armatei franceze de sub comanda mareşalu- 
lui Masséna, căruia Napoleon îi ordonase să curețe partea ră- 
săriteană a Italiei de nord. Deci, în cel mai fericit caz, coaliția 
avea lîngă Olmiitz cam 90.000 de oameni. Dar — Kutuzov 
o ştia prea bine — numărul soldaţilor ruşi capabili de a fi 
duşi în prima linie era considerabil inferior celui de pe hîrtie. 
În aceste condițiuni îi era teamă de o ciocnire şi, atunci cînd 
Napoleon trecu pe neaşteptate Dunărea, fu de părere să se 
continue retragerea începută. Voia să se îndepărteze spre est, 
să aştepte, să prelungească războiul pînă ce prusienii se vor 
fi hotărît definitiv să intervină împotriva francezilor. Se izbi, 
însă, de cea mai dirză împotrivire a ţarului Alexandru I, care 
voia începerea imediată a bătăliei generale. 

Ţarul nu se pricepea de loc în ale războiului, dar îl rodea 
setea de glorie. Pentru el, succesul era neîndoios : din ziua 
jurămîntului î în faţa mormântului lui Frederic, era convins de 
apropierea intervenției prusiene şi ardea de nerăbdare să lapte. 
I se părea rușinos şi inutil să fugă de „Napoleon, să se ascundă 
de el luni de zile într-o ţară săracă şi muntoasă, cînd avea la 
dispoziţie forţe considerabile şi garda de curînd sosită. Tînă- 
rul general-aghiotant, prinţul Piotr Dolgorukov, favoritul 
său, împărtășea această părere împreună cu aproape toţi ofi- 
rer din gardă. Kutuzov ştia bine că şi ţarul, şi Dolgorukov, 
şi toţi ceilalți asemenea lor erau absolut nuli în materie de 
ştiinţă militară, chiar dacă, în alte privinţe, cîţiva dintre ei 
nu erau oameni proşti. Şi, deși era convins de catastrofa ce 
ameninţa armata rusă şi de necesitatea de a fugi fără întîr- 
ziere din faţa lui Napoleon pentru a evita bătălia decisivă, 
Kutuzov nu putu totuși să se opună fatalei hotărîri uşuratice 
a ţarului, fiindcă toată: puterea stătea în mîna acestuia. 

În tabăra austro-rusă, Kutuzov era singurul şef de ar- 
mată adevărat, pe cuvîntul căruia se putea conta şi care era 
şi ascultat 1. Dar, deşi ghicise jocul lui Napoleon, el se lovea 
acum de forțe peste care nu putea trece. 

După ce rușii se instalară în împrejurimile Olmiitz-ului, 
Napoleon, care îi urmărea, se opri şi el brusc cu cartierul său 
general la Brünn, aproape de Olmiitz. În acest moment, el nu 
se temea decît de un singur lucru: ca nu cumva rușii să se 
retragă şi, astfel, să se prelungească războiul. Departe de 
Franţa şi ştiind că Haugwitz se îndrepta spre el cu un ulti- 
matum din partea Prusiei, Napoleon dorea cu ardoare să dea 
cit mai curînd bătălia generală. Era absolut sigur de victorie, 
care, dintr-o dată, ar fi pus capăt războiului. În aceste zile, 
talentul său diplomatic şi aptitudinile sale de actor s-au ma- 
nifestat în chip strălucit. Ghicind tot ce se petrecea la statul- 
major rus, hotărî să facă jocul lui Alexandru contra lui Ku- 
tuzov, care încerca în zadar să salveze armata rusă, retrăgînd- -0 
din acel loc. Aşadar, spre a sugera adversarului ideea că acum 
era momentul cel mai potrivit cînd putea bate uşor şi repede 
armata franceză şi spre a-l determina să atace cît mai repede, 
el avea să joace cu multă artă rolul unui om foarte speriat, 
slăbit, ce se teme să dea bătălia. Planul începu să fie pus în 
aplicare. Mai întîi ordonă avanposturilor sale să înceapă re- 
tragerea ; apoi trimise pe aghiotantul său, Savary, la ţarul 
Alexandru cu propuneri de armistițiu şi de pace. În al treilea 
rînd, ordonă lui Savary să ceară ţarului o întrevedere perso- 
nală, În sfîrşit, ordonă aceluiaşi Savary ca, în caz de refuz, 
să roage pe Alexandru să trimită o persoană de încredere, 
pentru tratative. La statul-major rus bucuria era deplină: 
Bonaparte e epuizat, îi e frică ! Bonaparte e pierdut! Acum, 
principalul este să nu ne scape! 

În adevăr, toate aceste demersuri ale lui Napoleon i se 
potriveau atit de puţin, erau atit de neobişnuite, atît de umi- 
litoare, încît părea că mindrul împărat, cel mai mare coman- 
dant militar al lumii, nu s-ar fi hotărît niciodată la aşa ceva 
dacă vreo amară necesitate nu l-ar fi constrins. Kutuzov, cu 
temerile lui, părea complet dezminţit și ruşinat. Alexandru 
refuză întrevederea cu Napoleon şi îl trimise pe prinţul Dol- 
gorukov. Multă vreme după aceea a mai făcut Napoleon haz 
de tînărul general curtean, pe care chiar și în' presa oficială 


1. Bagration n-avea nici o influenţă asupra ţarului (n. aut.). 

l-a numit „freluquet“ 1. Dolgorukov se purtase trufaş şi se 
arătase neînduplecat şi plin “de importanţă, „Mi se “adresa 
ca, unui boier pe care vor "ai deporteze î în Siberia“ — a spus 
mai tirziu Napoleon despre această întîlnire, amuzindu-se. 
Continuîndu-şi cu talent comedia, el simulă îngrijorarea şi 
încurcătura. În acelaşi timp, ştiind că niciodată nu trebuie 
să se forţeze prea mult un rol şi că totul are o margine în 
lumea aceasta, chiar şi prostia prinţului Dolgorukov, sfîrşi 
întrevederea declarînd că nu putea să accepte condiţiile puse. 
(Dolgorukov îi ceruse părăsirea Italiei şi a altor cîtorva cu- 
ceriri.) Dar refuzul fusese exprimat în aşa fel, încît, departe 
de a fi slăbit, el a întărit impresia generală de nesiguranţă 
şi de teamă pe care o lăsase la început, 

În urma raportului triumfător al lui Dolgorukov, în ta- 
băra aliaţilor dispăru orice ezitare : Napoleon era dezorien- 
tat, slăbit, bătea în retragere. Se luă hotărîrea să fie atacat 
numaidecât Şi să se termine cu el. 

La 2 decembrie 1805, ziua primei aniversări a încoronării 
lui Napoleon, pe colinele din jurul înălțimilor Pratzen-ului, 
la vest de satul Austerlitz, la 120 kilometri nord de Viena, se 
desfăşură una din cele mai grandioase şi importante bătălii 
din istoria omenirii şi una din cele mai uimitoare ale epopeii 

napoleoniene. 

Napoleon conduse în persoană bătălia, de la început pînă 
la sfârşit. Erau prezenţi aproape toţi mareșali săi. Înfrîngerea 
austriecilor şi a ruşilor se putu întrevedea din primele ore 
ale zilei. Totuşi, armata rusă nu ar fi fost distrusă într-un 
mod atît de îngrozitor, dacă generalii ei n-ar fi căzut într-o 
cursă pregătită de însuşi Napoleon. Ghicind că aliaţii aveau 
să încerce să-i taie drumurile Vienei Şi ale Dunării, ca să-l în- 
conjoare sau să-l împingă spre nord, în munţi, Napoleon 
retrase înadins flancul său stîng, lăsînd astfel să se creadă că 
această parte a a dispozitivului său ar fi fără protecţie. Cînd 
ruşii atacară în această parte, el îi strivi cu grosul trupelor 
sale — care ocupaseră înălțimile Pratzen-ului — după ce îi 
înghesuise spre linia unor lacuri pe jumătate îngheţate. Regi- 
mente întregi se înecară sau fură secerate de mitraliile fran- 
ceze. Altele se predară. Cavaleria de gardă rusă fusese nimi- 
cită aproape toată încă în toiul luptei, după o încăierare 
furioasă cu grenadierii călări din garda lui Napoleon. Mare- 


1 Fluşcuratic (n. t). 


162 


şalii erau uimiţi de vitejia soldaţilor ruşi, dar, nu mai puţin, 
şi de comportarea absurdă şi de ignoranța militară, de 
dezorientarea şi de incapacitatea generalilor ruşi, cu excepţia 
lui Kutuzov. În mod deosebit îi surprinse pe francezi com- 
portarea comandantului aripei stîngi ruse, Buxhevden, care, 
avînd sub comanda sa 29 batalioane de.infanterişti şi 22 
escadroane de cavalerie, în loc să vină în ajutorul armatelor 
ruse în derută, îşi trecu tot timpul bătăliei pe o înălţime de 
importanță cu totul secundară, imobilizat acolo ore întregi 
de un neînsemnat detaşament francez. lar atunci cînd, 
sfîrşit, înţelese situaţia, el începu să se retragă aşa de dein 
şi atît de neabil, încît mai multe mii din oamenii săi fură 
aruncaţi spre lacuri şi înecaţi în urma bombardării gheții de 
către Napoleon, care observase manevra. Supraviețuitorii fură 
luaţi prizonieri. 

Cei doi împărați, Francisc şi Alexandru, fugiseră de pe 
cimpul de bătaie cu mult timp înainte de deznodământul fatal. 
Suitele lor îi părăsiseră pe drum, fugind care încotro, şi cei 
doi monarhi se răzleţiră şi ei în curind, duşi de caii lor în 
direcţii diferite. 

Scurta zi de iarnă era spre amurg. Soarele, care strălucise 
puternic toată ziua aceea, asfinţise. Cei doi monarhi își căutau 
scăparea gonind prin întuneric. Alexandru tremura ca de fri- 
guri şi plingea, pierzîndu-şi stăpînirea de sine. A continuat 
să fugă şi în zilele următoare. Rănit, Kutuzov era să fie făcut 
prizonier. 

E seară. Totul s-a sfîrşit. Înconjurat de o impozantă suită 
de mareșali, generali din gardă şi aghiotanţi, Napoleon străbate 
vasta cîmpie acoperită cu cadavre de oameni şi de cai, acla- 
mat frenetic de soldaţii care aleargă de pretutindeni în întim- 
pinarea lui. Vreo 15.000 morţi, ruși şi austrieci, 20.000 pri- 
zonieri, aproape toată artileria inamicului capturată și, ce e 
mai important, nimicirea de fapt a armatei ruso-austriece, 
pe trei sferturi împrăștiată, imense convoaie cu provizii şi 
muniții părăsite în mîinile francezilor — iată, în linii mari, 
rezultatele acestei victorii. Francezii nu pierduseră nici 9.000 
de oameni din 80.000. 

A doua zi, în toate unităţile armatei franceze fu citit un 
ordin de zi al lui Napoleon, care începea astfel: „Soldaţi! 
Sînt mulțumit de voi: aţi dat în ziua bătăliei de la Auster- 
litz tot ceea ce aşteptam de la curajul vostru. V-aţi împodobit 
vulturii cu o glorie nemuritoare. O armată de 100.000 de 
oameni comandată de împărații Rusiei şi Austriei a fost 

sfirtecată şi împrăştiată în mai puţin de patru ore. Cei care 
au scăpat de sabia voastră au fost înecaţi în lacuri... 

Numaidecit, împăratul Francisc făcu cunoscut lui Alexan- 
dru că socotește continuarea luptei absolut zadarnică. Alexan- 
dru fu de acord. Francisc scrise învingătorului pentru a- -i cere 
o întrevedere personală. Napoleon acceptă și îl primi în ta- 
băra sa de lîngă Austerlitz. Primirea fu politicoasă. Îi ceru 
însă ca, în prealabil, rămăşiţele trupelor ruse să părăsească 
imediat. teritoriul austriac, stabilind pentru aceasta termene 
şi etape precise. Declară că tratativele de pace aveau să fie 
use numai cu Austria. Bineînţeles, Francisc acceptă fără 
murmur. | 

A treia coaliție a puterilor europene îşi trăise traiul... 


IN 


În cursul celei de a doua jumătăţi a lunii noiembrie şi 
începutul lui decembrie 1805, William Pitt așteptase foarte 
îngrijorat ştirile în legătură cu' bătălia generală. Inspirator 
şi creator al celei de a treia coaliții împotriva lui Napolcon, 
şeful guvernului englez: ştia că Anglia era acum pentru mult 
timp la adăpostul oricărui pericol de invazie ` la 21 octombrie 
1805, în bătălia navală de lingă Trafalgar, amiralul Neison 

atacase şi nimicise flota franco-spaniolă. Nelson fusese omorît 
cu acest prilej. Napoleon nu mai avea flotă. Dar altceva neli- 
niştea acum pe William Pitt. El ştia prea bine — ca şi in- 
treaga burghezie comercială şi industrială a Angliei — că 
lucrurile nu se vor opri aici, că Napoleon mergea neabătut 
spre alungarea definitivă a negustorilor englezi de pe pieţele 
acelor ţări care aveau să ajungă, toate, direct sau indirect, sub 
stăpînirea sa. Și, mai mult, dispunind de cele mai bogate ţări 
de pe continent, de porturi şi de şantiere navale, Napoleon 
avea tot ce-i trebuia pentru a-şi construi o nouă flotă şi Den- 
tru a reconstitui tabăra de la Boulogne. 

Catastrofa lui Mack la Ulm, intrarea lui Napoleon în 
Viena, luarea podului de peste Dunăre, retragerea aproape în 
fugă a lui Kutuzov şi urmărirea lui de către armata franceză 
loviră dureros pe Pitt. Dar speranţele lui reînviară la vestea 
că Prusia acceptase să intre în coaliţie. În îndepărtata Mo- 
ravie, undeva în apropiere de Olmiitz, avea să se decidă marea 
problemă : dacă dictatura napoleoniană, cate apăsa asupra 

unei jumătăți a continentului va fi răsturnată, sau dacă şi 
cealaltă jumătate va trece sub jugul acestei dictaturi. 

În sfîrşit, în Anglia sosiră primele ziare (olandeze) cu şti- 
rea fatală : a treia coaliție se prăbuşise fără speranţă, în ru- 
şine şi în sînge, pe cîmpiile de la Austerlitz. Pitt fu acuzat în 
cercurile parlamentare de iluzii cu consecinţe dezastruoase. 
Opoziția îi cerea să demisioneze şi vorbea în cuvinte tari de 
ruşinea ce cădea şi asupra Angliei, de pierderea milioanelor 
de lire sterline înghiţite de coaliția ce sfirşise atit de jalnic. 
Pitt nu putu suporta zdruncinarea nervoasă, căzu la pat şi, 
după cîteva săptămîni, la 23 ianuarie 1806, muri. S-a spus 
atunci că Austerlitz-ul a omorît pe cel mai tenace şi mai ta- 
lentat duşman al lui Napoleon. Noul cabinet prezidat de 
Fox hotărî să se propună lui Napoleon pacea. 

Napoleon era în apogeul triumfului. Punea condiţii, la 
picioarele lui se Gran şi învinşi, şi neutri. Din marea victorie 
cîştigată, el trase, cu o îndemînare neobişnuită, toate foloasele 
posibile. Sosi în sfîrşit la Viena şi Haugwitz, care se afla de 
mult în drum cu ultimatumul lui Frederic-Wilhelm al III-iea. 
Şi, ceea ce se grăbi să facă mai întîi fu să uite obiectul precis 
al călătoriei sale. El se prezentă lui Napoleon cu cel mat 
grațios suris, cu plecăciunile cele mai adinci, spre a felicita 
călduros pe maiestatea-sa pentru înfringerea tuturor duşma- 
nilor. Era grozav de speriat (ca şi regele său, de altfel, care 
aştepta îngrozit să fie pedepsit pentru jurămîntul la mormin- 
tul lui Frederic şi pentru alte acţiuni recente ale sale). Ëch: 


cit pe maiestatea-voastră cu prilejul victoriei!“ — începu 
Haugwitz. „Fortuna a schimbat adresa felicitărilor dumnea- 
voastră“ — Îl întrerupse împăratul. Napoleon vorbi răstis 


la început. „Spuse că înţelegea toată viclenia prusienilor, dar 
că ar voi să ierte ŞI să uite totul cu condiţia ca Prusia să de- 
vină aliata sa. Clauzele “alianţei erau: Prusia să înapoieze 
Bavariei posesiunea ei sudică, Anspach ; Franţei, principatul 
Neuchâtel şi Cleves, cu oraşul Wesel. În schimb, Napoleon 
înapoia Prusiei Hanovra, care aparţinea regelui Angliei şi 
care fusese ocupată de armatele sale încă din anul 1803. Pru- 
sia se aliază cu Franţa, adică declară război Angliei. Haug- 
witz consimţi la toate aceste condiţii. Regele său, Frederic- 
Wilhelm, le acceptă şi el, cu atît mai mult, cu cît se aşteptase 
la mai rău. Bavaria aliată primea Tirolul de la Austria și 
Anspach de la Prusia, dar trebuia să cedeze lui Napoieon 
bogatul său teritoriu industrial Berg. În sfîrşit, Austria 
ceda lui Napoleon, ca rege al Italiei, toată Veneţia, regiunea 

Veneţiei, Friuli, Istria, Dalmația. Pe scurt, Austria pierdea, la 
un loc, a şasea parte din populaţia ei (4 milioane din 24), o 
şeptime din veniturile ei de stat, precum şi teritorii conside- 
rabile, şi ma: plătea învingătorului 40 milioane de florini-aur. 

Pacea fu semnată la Pressburg, în 26 decembrie 1805. Cu 
cîteva zile mai înainte, o strînsă alianţă defensivă şi ofensivă 
fusese încheiată între Napoleon, Bavaria, Württemberg şi 
Baden. Convoaie nesfirșite cu pradă din Austria se înşirau 
pe drumurile Italiei şi Franţei. Se număraseră 2.000 tunuri 
capturate în luptă sau în arsenale şi mai mult de 100.000 puşti 
ş.a. Dar înainte de a părăsi Austria strivită, Napoleon mat 
încheie o socoteală. Regele Neapolului, Ferdinand, şi soţia 
sa Carolina, fiind convinşi după bătălia de la Trafalgar că 
de data asta Napoleon va fi învins, intraseră în legătură cu 
Anglia şi Rusia. Această dinastie de Bourboni napolitani sim- 
tise întotdeauna, cu deosebită durere, jugul lui Napoleon şi-l 
ura. Încă de mult, regina Maria-Carolina, sora decapitatei 
regine Maria-Antoaneta, nu putea suferi Franţa şi mai cu 
seamă pe Napoleon. În faţa reprezentantului francez Alquier, 
ea declarase că regatul Neapolului va fi băţul de chibrit 
care va stîrni marele incendiu. „Dar, aveţi în vedere, ma- 
jestate, că chibritul este acela care arde mai întîi, indiferent 
de felul cum se sfîrșeşte incendiul“ — i-a răspuns trimisul 
lui Napoleon. Şi acum, după Austerlitz, „chibritul“ arse 
într-o clipită. Dinastia Bourbonilor de Neapole avea să-şi 
plătească scump purtarea. „S-a sfîrşit cu domnia Bourbonilor 
la Neapole“ — spuse Napoleon şi dădu ordin trupelor franceze 
să ocupe numaidecit regatul. Bourbon fugiră în Sicilia, sub 
protecţia flotei britanice și, pe tronul lor, Napoleon așeză în 
grabă pe fratele său Joseph. Apoi, după ce răsplăti din plin 
cu bani mulți, cu decoraţii, cu grade (adeseori cîte 2—3 de- 
odată) pe generalii, ofiţerii şi soldaţii care se distinseseră, plecă 
din Viena spre Paris, la 26 ianuarie 1806. Lîngă palatul Tuile- 
ries fu întimpinat de o mulțime imensă care-şi manifesta bucu- 
ria. Curînd după sosire află şi de moartea dușmanului său 
William Pitt, survenită cu trei zile înainte de sosirea sa la 
Paris, şi de propunerile de pace ale Angliei. Acum putea să 
se considere, ca şi Carol cel Mare, împărat al Apusului. 

Napoleon creă în jurul său o nemaipomenit de strălucită 
viaţă de curte, cu mese somptuoase, baluri, banchete. Sute de 
curteni servili îi căutau privirile, îl onorau ca pe o divinitate 
şi îl copleşeau cu linguşiri neruşinate, 

Napoleon nu se aştepta încă la o adevărată schimbare a 
politicii britanice nici după moartea lui Pitt. Dar, cînd la 
putere veni Fox, duşmanul politicii externe a lui Pitt, în 
Europa începu să se vorbească de o apropiată pace între 
Franţa Şi Anglia. Tratativele începură într-adevăr şi Fox 
trimise în acest scop la Patis pe, lordul Yarmouth. Napoleon 
nu-şi pusese prea mari speranţe în aceste tratative aşa că, în 
februarie 1806, constriînse Prusia să rupă oficial legăturile cu 
Anglia, căutînd astfel să o izoleze nu numai de Anglia, dar 
şi de Rusia, pentru ca după aceea să-i dea lovitura decisivă. 

Chiar de la începutul primăverii anului 1806, regele Pru- 
siei se convinse de situaţia primejdioasă î în care se găsea. În 
adevăr, Napoleon îl „iertase“ şi-şi exprimase chiar dorința 
ca Prusia să-i fie aliată, promiţindu-i Hanovra. Dar, ca 
răspuns la acestea, Anglia declarase război Prusiei, iar Napo- 
leon nu mai restitui Hanovra şi-şi ţinea trupele acolo. Între 
timp, Frederic-Wilhelm al III-lea află că Fox, şeful guvernului 
englez, trimisese pe lordul Yarmouth la Paris ca să înceapă 
negocierile de pace Şi că Napoleon îi dăduse acestuia să Inte: 
leagă că era gata să înapoieze regelui Anglici Hanovra, în 
schimbul acceptării condiţiilor sale de pace. Curtea şi guver- 
nul Prusiei văzură cît de mult fuseseră înşelaţi. Indignarea 
se manifesta mai ales în cercurile care încercaseră zadarnic, 
în tot cursul anului 1805, să-l convingă pe Frederic-Wilhelm 
să treacă de partea coaliţiei. Aceste cercuri pretindeau că, 
în felul acesta, Austerlitz-ul ar fi putut fi evitat şi, o dată 
cu el, izolarea în Care se găsea Prusia acum, cînd cra faţă în 
față cu Napoleon. 

între timp, Napoleon hotărise să definitiveze şi să con- 
solideze dominaţia sa exclusivă asupra Germaniei de vest 
şi, în parte, asupra celei de mijloc. El creă Confederaţia Ri- 
nului. Pe la mijlocul anului 1806, Confederaţia căpătase forma 
definitivă, iar la 12 iulie toate statele germane, care primiseră 
ordin de la Napoleon, semnară un tratat. Confederaţia Rinu- 
lui cuprindea Bavaria, Württemberg, Regensburg, Baden, Berg, 
Hessa-Darmstadt, Nassau şi încă alte opt principate germane. 
Confederația „alese“ pe Napoleon ca protector. În semn de 
recunoştinţă pentru acceptarea acestui nou titlu, Confederația 
se angaja să-i pună la dispoziţie, î în caz de război, 63.000 de 
soldaţi. Un mare număr de mici principi independenţi, fia 
înainte sub suveranitatea împăraţilor din casa de Habsburg, 

vor depinde, de acum înainte, de statele Confederaţiei, în stăpi- 
nirea cărora treceau posesiunile lor. Prin acest fapt, „Sfîntul 
Imperiu Roman germanic“ pierdea orice semnificaţie. Cu acest 
titlu era denumită suveranitatea împăraţilor Austriei asupra 
Germaniei fărimiţate şi a prinților ei, de fapt independenţi. 
Acest titlu exista de aproape o mie de ani. Acum, în 1806, 
la cererea directă a lui Napoleon, împăratul Francisc re- 
nunţă la el. 

Această nouă uzurpare a lui Napoleon, noua adăugire 
de teritorii la imperiul său, alarmară curtea şi guvernul Pru- 
siei. Confederaţia Rinului aducea dominaţia franceză în chiar 
sînul Germaniei şi ameninţa de-a dreptul integritatea Prusiei. 
Primejdia mai creştea şi prin faptul că Napoleon, pregătind 
această Confederație, mai făcuse şi unele numiri care nu pu- 
teau ascunde intenţiile de lărgire a teritoriului Imperiului 
Francez pe seama altor state. La 15 martie 1806, mareșalul 
Murat era făcut mare duce de Clăves şi de Berg (în Germania 
de vest) ; la 30 martie, Joseph Bonaparte era proclamat rege 
al Neapolului, iar mareşalul Berthier — prinţ de Neuchâtel ; 
la 5 iunie, un alt frate al lui Napoleon, Louis Bonaparte, cra 
numit rege al Olandei; ministrul Talleyrand — principe 
de Benevent, mareşalul Bernadotte — principe de Pontecorvo 
în Italia meridională. ȘI toți aceştia nu erau nici cel puţini 

vasali, ci vice-regi şi guvernatori generali. Toată Europa înţe- 
legea lucrul acesta. 

Între timp, Napoleon se pregătea iarăşi de război. În 
iulie 1806, după constituirea Confederaţiei Rinului, el declară 
Corpului legislativ că are o armată de 450.000 de oameni şi 
mijloacele de întreţinere necesare, fără împrumuturi sau defi- 
cite. Apoi începu concentrarea unei armate de aproape 
200.000 de oameni pe amîndouă malurile Rinului, în Alsacia, 
Lorena şi în statele proaspetei Confederații a Rinului. Circu- 
lau zvonuri sinistre despre noile anexiuni pe care le pregătea. 

În ziua de 6 iulie sosi la Paris diplomatul rus Ubri, trimis 
de Alexandru sub pretextul unor tratative speciale asupra gol- 
fului Cattaro, dar în realitate, spre a se informa asupra şanselor 
de pace între Anglia şi Franţa. Prin manevre foarte dibace, 
Talleyrand izbuti să încheie condiţiile preliminare ale păcii 
cu Rusia. Aceasta se întîmpla cam la două săptămîni după 
sosirea lui Ubri la Paris. Acum totul atîrna de rezultatul tra- 
tativelor dintre Talleyrand şi lordul Yarmouth, căci de rezul- 
tatul acestor tratative hotărise Alexandru să condiţioneze ra- 

iificarea înţelegerii semnate la Paris de către reprezentantul 
său Ubri. 

Dar pacea cu Angha nu era posibilă. Interesele politice şi 
economice ale claselor conducătoare engleze nu se puteau 
împăca în nici un chip cu dictatura lui Napoleon asupra 
unei jumătăţi a continentului. Iar, în cursul tratativelor, Na- 
poleon nu numai că nu arăta vreo intenţie de renunțare, ci 
venea mereu cu noi pretenţiuni vorbind despre Egipt, Siria... 

Aceasta era situaţia cînd în Europa se răspîndi ca fulgerul 
vestea morţii — la 13 septembrie — a ministrului de externe 
britanic, Fox, carc, în Anglia, cra singurul partizan puternic 
al păcu cu Franţa. 

În Prusia, partidul care preconizase o acţiune hotărită de 
împotrivire față de cotropirea lui Napoleon ridică dintr-o 
dată capul: acum era limpede că nici Anglia, nici, desigur, 
Rusia nu aveau să mai încheie pace cu acesta. Încă de la În- 
ceputul lui septembrie, Frederic-Wilhelm se zbătea între furie 
şi spaimă şi nu ştia ce să facă. Dar avu marea bucurie să afle 
că şansele formării unei noi coaliţii erau din nou în creştere. 
Chiar în ziua morţii lui Fox, înainte de a se afla de deznodă- 
mîntul fatal al bolii acestuia, Frederic-Wilhelm hotărise să 
trimită trupe în Saxonia vecină. Peste trei săptămîni se află 
că Spania era foarte dispusă să adere la noua coaliție ce se 
pregătea, dacă aceasta ar avea șanse de victorie. Între curtea 
spaniolă şi Frederic-Wilhelm începură atunci tratative secrete, 

În Prusia, nobilimea și o parte a burgheziei crau neliniștite 
şi enervate. Regele era acuzat de lașitate, iar Haugwitz de 
trădare. Nobilimea îl ura pe Napoleon, văzînd numai în el 
pe nimicitorul direct al străvechilor raporturi feudale şi al 
orînduirii iobăgiste-moşiereşti. Burghezia vedea cu neliniște cît 
de activ introduce Napoleon bariere vamale şi alte obstacole 
între vasalii săi și Prusia, cît de metodic acţionează el în fo- 
losul exclusiv al industriei franceze şi în detrimentul tuturor 
celorlalte industrii. Ofiţerimea şi generalii ardeau de nerăbdare 
să se răzbune pentru insultele şi înşelăciunile venite din partea 
lui Napoleon, pentru disprețul pe care acesta îl manifesta în 
orice împrejurare. În fruntea acestui partid de nobili-ofiţeri 
se găsea regina Luiza. Din Anglia şi din Rusia — cu toate că 
aceste ţări se aflau în negocieri sterile cu Napoleon — vencau 
nenumărate încurajări şi asigurări... Convingerea că oricit i 
s-ar ceda, Napoleon va începe totuşi războiul, îl determină 
pe rege să facă pasul: decisiv. Se luă hotărîrea ca Napoleon să 

fie rugat să se explice asupra intenţiilor sale în legătură cu 
Prusia. Împăratul nu răspunse, 

Armata prusiană se puse în mişcare. Cîntind cîntece patrio- 
tice, regimentele, unul după altul, străbăteau Berlinul şi Mag- 
deburg-ul îndreptindu-se spre vest. Regina Luiza le ieşea în 
întîmpinare, devenind centrul manifestaţiilor. Regele Frederic- 
Wilhelm ajunse din urmă armata care se concentra la Magde- 
burg şi ceva mai la vest. De aici trimise lui Napoleon o nouă 
notă prin care cerea retragerea trupelor franceze de la frontie- 
rele Prusiei. Ca răspuns, “Napoleon, în fruntea armatei sale, 
trecu frontiera Saxoniei unde staţionau trupe prusiene, 

ZDROBIREA PRUSIEI ȘI SUPUNEREA 
DEFINITIVĂ A GERMANIEI 
1806—1807 
I 


La 8 octombrie 1806, Napoleon ordonă invadarea Sa- 
xoniei, aliata Prusiei, şi marea armată, concentrată în Ba- 
varia încă de pe timpul păcii de la Pressburg, începu trecerea 
frontierei în trei coloane. În fruntea coloanei din mijloc se 
găsea Murat cu cavaleria. În urma lui, venea Napoleon cu 
grosul forțelor. Partea combatantă a marii armate număra 
în acel moment cam 195.000 de oameni, adică ceva mai mult 
de jumătate din toate forţele militare ale lui Napoleon, care 
era obligat să ţină vreo 70.000 de oameni în posesiunile ita- 
liene şi aproape tot atît în celelalte imense posesiuni ale sale, 
Este adevărat că aceşti 195.000 de oameni urmau să fie com- 
pletaţi cu noi recruți intens instruiți în acel moment în ta- 
berele din spatele frontului. Prusia opunea lui Napoleon o 
armată ceva mai puţin numeroasă: 175.000—180.000 de 
oameni. 

Pentru a înţelege catastrofa extraordinar de rapidă, ful- 
gerătoare şi ireparabilă ce se produse în zilele următoare, 
cu siguranţă că nu e de ajuns să se ţină seama de insigni- 
fianta superioritate numerică a marii armate franceze asupra 
celei prusiene ; nu e de ajuns să se amintească excepţiona- 
lele capacităţi militare ale lui Napoleon şi nici pleiada de 
străluciți generali şi mareșali de care era înconjurat. Se cioc- 
neau aci două concepţii social-economice, două orinduiri de 
stat, două organizări militare şi două tactici militare con- 
diţionate de sisteme sociale diferite. O orinduire tipic io- 
băgistă, o orînduire feudal-absolutistă, înapoiată din punct 
de vedere industrial şi avînd o tehnică cu totul primitivă, 
înfrunta un stat care trecuse printr-o adîncă revoluţie bur- 

chez 3, distrusese înlăuntrul său feudalismul şi rînduielile io- 
băgiste. 

Despre organizarea armatei lui Napoleon s-a vorbit. Ar- 
mata prusiană reflecta ca o oglindă toată structura feudală 
a statului. Soldaţii erau ţărani iobagi, pentru care locul ver- 
gilor moşierului îl luaseră teaca de sabie şi cravaşa ofițerului. 
Asupra lor se năpustea ploaia de palme şi loviturile de 
cizmă, pe care putea să le administreze orice superior, în- 
cepînd cu sergentul-major. Constrînşi la o supunere de robi, 
ci ştiau bine că soarta lor nu putea fi îmbunătățită, oricît 
de bravi s-ar fi dovedit. Ofiţerul nu era ofiţer decît fiindcă 
era nobil. Unii dintre aceştia se läudau cu cruzimea trata- 
mentului aplicat soldaţilor, fiind convinşi că în aceasta stă 
disciplina; La gradul de general nu se putea ajunge decît 
aproape de bătrîneţe, ori datorită protecţiei şi originii nobile. 

Pe la mijlocul secolului al XVIII-lea, atunci cînd aceste 
rînduieli feudale existau încă în toate armatele, nu numai 
în armata prusiană, Frederic al II-lea a putut să învingă 
şi pe francezi, şi pe austrieci, şi pe ruşi în Războiul de şapte 
ani, suferind şi el din cînd în cînd înfrîngeri groaznice. El 
înţelegea că numai printr-o mare cruzime putea constringe 
la luptă pe nişte soldaţi asupriţi şi îndirjiți. „Lucrul cel mai 
misterios pentru mine — spunea el odată unui general din 
anturajul său — este securitatea noastră în tabără“. De la 
războaiele lui Frederic al II-lea trecuseră 40 de ani, dar în 
Prusia totul rămăsese ca şi în trecut. O singură schimbare: 
Frederic al II-lea nu mai era, şi în locul lui comanda acum 
un om incapabil, ducele de Braunschweig, şi alți generali 
săraci cu duhul, purtîind diverse titluri de nobleţe. 

Ce se întimplase cu conducătorii Prusici în această pe- 
rioadă fatală, de la sfîrşitul verii şi începutul toamnei lui 
1806 ? Cum se explică din partea lui Frederic-Wilhelm al 
III-lea — care cu un an înainte se temuse să lupte alături 
de austrieci, englezi şi ruşi impotriva teribilului împărat — 
îndrăzneala de a-l înfrunta acum singur? Este mai mult 
îndrăzneala disperării, pe care i-o da convingerea că nici 
o ascultare supusă nu-l mat putea scăpa de atacul lui Na- 
poleon. Dar ofiţerii, generalii, toată înalta nobilime erau 
încîntaţi şi se lăudau că vor învăţa ei minte pe parvenitul 
corsican, pe ucigașul ducelui d'Enghien, pe şeful sanculoţilor. 
Pe cine a învins pînă acum Napoleon? întrebau ei. Pe fri- 
coşii de austrieci, cu amestecătura de neamuri a armatei lor? 
Pe barbarii turci şi pe mamelucii egipteni? Pe slabii ita- 

lieni ? Pe ruşi, aproape tot atit de barbari ca şi turcii şi ma- 
melucii ? Oare nu se va împrăştia ca fumul această glorie, 
atunci cînd va da piept cu armata creată de Frederic 
al II-lea ? 

Cercurile ofiţereşti de la curte, şefii militari, generalii, 
înalta societate, regina Luiza şi acoliţii ei ajunseră la cul- 
mea uşurinței de gindire, a fanteziei şi a lăudăroşeniei. Nu-i 
neliniştea de loc faptul că Napoleon avea la dispoziţie, pe 
lingă resursele Franţei, şi pe acelea ale altor citorva ţări 
mari şi bogate, dintre cele supuse. O lovitură magistrală din 
partea armatei prusiene — erau ei convinşi — va fi de ajuns 
pentru ca Napoleon să fie dat peste cap, şi pentru ca, ime- 
diat, regaliştii să se răscoale în interiorul Franţei şi. să-l răs- 
toarne în numele Bourbonilor. Bătrinul Ccomandant- ef, du- 
cele de Braunschweig — acelaşi care, în 1792, ca şef al 
intervenţiei militare, grăbise, împotriva voinţei sale, prin- 
tr-un manifest inept şi ameninţător căderea monarhiei Pran- 
ceze a nutrit din totdeauna împotriva francezilor, a tul- 
burătorilor revoluționari, o ură sălbatecă de vechi reacționar 
feudal. Dar el se temea de neînfrîntul Napoleon şi nu vedea 
cu ochi buni atmosfera de sărbătoare şi triumf din jurul 
reginei şi a prinţului Ludovic. Din partea lor, în bisericile 
din Berlin şi din provincie, pastorii îi asigurau fără rezerve 
de sprijinul activ al Domnului, carele, după cum se știa, a 
fost întotdeauna st cu totul devotat dinastiei Hohenzoller- 
nilor. Erau aşteptate cu nerăbdare primele veşti de pe tea- 
trul de luptă. Nu se ştia care dintre cele două armate va fi 
trecut prima frontiera... 

Cele trei coloane ale armatei napoleoniene înaintau prin 

pădurea Franconiei în direcţia Elbei spre a cădea în spatele 
armatei prusiene, căreia voiau să-i taie comunicațiile. 

La 9 octombrie, a doua zi după pătrunderea lui Napo- 
leon în Saxonia, aliata Prusiei, avu loc la Schleirz prima 
ciocnire. Din ordinul. lui Napoleon, avangarda — Murat şi 
mareşalul Bernadotte — se apropie de un grup al armatei 
prusienc, pe care-l atacă. Nu a fost o luptă mare. Prusienii 
însă fură respinşi şi pierdură vreo 700 de oameni (din care 
300 morţi). A doua zi, la 10 octombrie, avu loc o luptă 
mai serioasă. Mareşalul Lannes se apropiase de orașul Saal- 
feld, unde se afla prinţul Ludovic, şeful partidului militar 
de la curte, cu o armată de 9.000 de oameni. Bătălia începu 
îndată şi se sfirşi tot cu victoria francezilor. După o rezis- 
ont energică, prusienit o luară la fugă, pierzind aproape 

1.500 de oameni, morţi sau prizonieri. La sfîrşitul acestei 
lupte căzu şi prinţul Ludovic, străpuns de o baionetă. 

Fugarii de la Saalfeld se alăturară grosului forţelor pru- 
siene staționate lîngă Iena sub ordinele prinţului Hohenlohe. 
O altă parte a forţelor principale, comandate de însuşi du- 
cele de Braunschweig, bătu în retragere ceva mai la "nord, 
spre Naumburg. Dar nu avea să ajungă pînă la acest oraş... 

Cînd la Berlin veni ştirea bătăliilor de la Schleitz şi 
Saalfeld şi a morţii prințului Ludovic, toţi se cutremurară. 
E straniu cum putură aceste două relativ neînsemnate bă- 
sălii pierdute să schimbe în aşa grad şi atit de brusc 
starea de spirit generală. Îngîmfarea nu numai că dispăruse, 
dar, deosebit de repede, făcuse loc zăpăcelii şi spaimei. Sin- 
gură regina Luiza nu-şi pierduse curajul ; împreună cu an- 
curajul său, ea exalta moartea eroică a „prințului Ludovic 
şi încerca să convingă pe toată lumea că bătălia generală, 
care cra așteptată, va restabili dintr-o dată situaţia. 

Napoleon presupuse că grosul armatei prusiene avea să 
se concentreze în regiunea Weimar, spre a-şi urma retragerea 
către Berlin, şi că bătălia generală avea să aibă loc aproape 
de Weimar, la 15 octombrie. El trimise pe mareșalul Da- 
vout spre Naumburg şi mai departe, în spatele armatei pru- 
siene. Bernadotte primise ordinul să opereze joncțiunea cu 
Davout, dar acesta nu putu executa ordinul. Napoleon, îm- 
preună cu mareşalii Soult, Ney şi Murat, porni asupra Ienei. 
Ocupă oraşul în seara zilei de 13 octombrie şi, de pe coama 
munţilor din apropiere, putu urmări cu ochiul forţele consi- 
derabile ce se retrăgeau spre Weimar. Prinţul Hohenlohe 
ştia că francezii intraseră în Iena, dar nu ştia că şi Napo- 
leon se afla atunci acolo împreună cu cîteva corpuri de 
armată. Hohenlohe opri marşul în noaptea de 13 spre 14 oc- 
tombrie şi, spre surprinderea lui Napoleon, hotărt să dea 
lupta. 

Înainte de a se crăpa de ziuă, Napoleon îşi trecu armata 
în revistă. Spuse soldaţilor că bătălia ce avea să aibă loc 
va aduce căderea întregii Prusii în mîinile armatei franceze, 
că e] conta pe vitejia lor şi le explică în termenii cei mai 
generali, aşa cum făcea de obicei, planul său pentru ziua 
care începea. 

Se iviră zorile ; sosise ziua de 14 octombrie, în care avea 
să se decidă destinul Prusiei. Bătălia, care începu în primele 
ceasuri după răsăritul soarelui, fu lungă şi crincenă, dar, 
chiar de la început, francezii obţinură un succes atît de mare 

încît nici un fel de eforturi ale dușmanului nu le mai puteau 
smulge victoria. La început, prusienii şi saxonii se retrăgeau 
încet, apărîndu-se cu îndirjire. Dar, după ce concentră cu 
abilitate şi aruncă în luptă cele mai bune unităţi din arma- 
tele lui Soult, Lannes, Augereau, Ney şi cavaleria lui Murat, 
Napoleon putu să-şi execute planul punct cu punct. Cînd 
armata prusiană cedă şi începu să fugă, urmărirea deveni 
pentru ea un dezastru şi mai mare decît cel al învinşilor 
de la Austerlitz. Rămășițe ale armatei lui Hohenlohe fură 
urmărite de cavaleria lui Murat pînă la Weimar şi chiar 
în oraş, unde pieriră în cea mai mare parte. Cavaleriştii 
francezi, înfierbîntaţi, treceau prin sabie pe toți duşmanii 
fără să asculte strigătele lor de îndurare, fără să facă pri- 
zonicri pe cei ce se predau. Armata prusiană fu distrusă 
în întregime. Numai neînsemnate rămăşiţe scăpară şi-şi păs- 
trară înfăţişarea militară ; ceilalți fură omoriţi, luaţi pri- 
zonieri, sau — cei mai mulți — dispărură. 

Hohenlohe izbuti să „scape împreună cu un grup de fu- 
gari şi încercă să ajungă la Naumburg, unde spera să gă- 
sească neatinsă partea principală a armatei prusiene, singura 
pe care se mai putea conta. În mijlocul acestei armate co- 
mandată de ducele de Braunschweig se afla E regele Frede- 
ric-Wilhelm. Dar iată că în seara aceea şi în cursul nopţii, 
alţi fugari se alăturară cu totul pe neaşteptate la grupul ce- 
lor care veneau de la Iena, aducind vestea unei noi nenoro- 
ciri ce se abătuse asupra Prusiei. Înainte de a ajunge la 
Naumburg, ducele de Braunschweig se oprise lingă Auer: 
stedt, la vreo douăzeci de kilometri departe de Iena, unde 
avusese loc o ciocnire cu mareșalul Davout. Abia acum, 
fugarii de la Iena putură să înțeleagă. de unde veneau bu- 
buiturile de tun pe care ei le auziseră în timp ce luptau. 
Fără să ţină seama de micimea forţelor sale (nu avea în 
totul decît un corp de armată, căci nu primise ajutorul 
lui Bernadotte), Davout zdrobise partea principală a arma- 
tei prusiene. Însuşi ducele de Braunschweig căzuse rănit de 
moarte în toiul luptei. Şi acum rămășițele armatei sale se 
amestecau în fugă cu micile grupuri ale primei armate, ace- 
lea care scăpaseră cu fuga de la Iena şi Weimar. 

Regele află, astfel, prin fugarii de la Iena că în această 
zi de 14 octombrie aproape întreaga armată prusiană, ni- 
micită în două bătălii de către Napoleon şi mareșalul Da- 
vout, încetase de a mai exista. Nimeni în Europa, nici 
chiar cei mai înverşunaţi duşmani ai Prusiei, nu se așteptase 

la un sfîrşit atît de rapid, după numai şase zile de la inva- 
darea ţării de către Napoleon. 
Cînd aflară că totul era pierdut şi că armata lor nu mai 
xista, fugarii fură cuprinși de o panică fără precedent. 

Rămăşiţele armatei prusiene fugeau într-o dezordine ŞI 
mai mare. Francezii îşi continuau urmărirea, punind mîna 
pe mari convoaie de provizii, pe nenumărate care, cai, ar- 
tilerie în perfectă stare — pe tot ceca ce fugarii părăseau 
în urma lor. Napoleon înainta direct asupra Berlinului. În 
drum, el dispuse ocuparea ducatului Hessa-Cassel, îi declară 
dinastia detronată şi ocupă Braunschweig, Weimar şi Erfurt, 
Naumburg, Halle, Wittenberg. În faţa lui, prinţul Hohen- 
Johe, în fruntea a 20.000 de soldați răzleți, aproape fără 
arme, demoralizaţi şi revoltați împotriva şefilor, fugea 
spre nord. 

Efectivele acestei armate scădeau cu fiecare zi; Murat cu 
cavaleria lu: o urmărea hărţuind-o. Dincolo de Prenzlau, 
pe drumul Stettinului, Hohenlohe fu împresurat şi constrins 
să capituleze. Cu cîteva zile mai înainte, puternica fortă- 
reaţă Spandau se predase mareșalului Lannes la prima so- 
mație, fără să opună nici o rezistenţă, Aici se găsiră mari 
cantități de muniții. La cîteva zile după capitularea lui Ho- 
henlohe, generalul Lassalle, în fruntea husarilor săi, se apro- 
pie de Stettin, teribila fortăreață, „apărată de o artilerie 
excelentă şi de o puternică garnizoană (mai mult de 6.000 de 
oameni), avind, pe deasupra, provizii mari de hrană. Această 
fortăreață, apărată de o puternică artilerie, fără să tragă 
un foc, se predă, de la prima somaţie, unui general de hu- 
sari care nu dispunea de nici un tun. O panică deznădăjduită 
cuprinse dintr-o dată pe toți generalii, ofițerii şi soldații din 
rămășițele care piereau ale armatei prusiene. Nici urmă nu 
mai rămăsese din faimoasa şi mult lăudata lor disciplină. 
Soldaţii prusieni se predau francezilor cu miile. Pină şi ge- 
neralii şi ofiţerii dădeau dovadă de o demoralizare atît de 
mare, încît chiar învingătorilor li se părea ceva cu totul 
neobişnuit. Oamenii care numai cu două săptămîni înainte 
se pregăteau cu atîta superbă siguranţă să sfirşcască cu Na- 
polcon erau acum de nerecunoscut. 

La 27 octombrie 1806, după 19 zile de război, la 13 zile 
după Iena şi Auerstedt, Napoleon, însoţit de patru mareșali, 
de grenadieri călări şi de vinători din gardă îşi făcu intrarea 
triumfală în Berlin. Primarul îi predă cheile capitalei, ru- 
gîndu-l să cruțe oraşul. Napoleon ordonă deschiderea maga- 
zinelor şi continuarea vieţii normale. Populația primi pe 
împărat cu teamă, cu saluturi respectuoase şi dădu dovadă 
de supunere completă. 

Odată instalat la Berlin, Napoleon se apucă mai întii 
să distrugă ultimele rămăşiţe ale armatei prusiene împrăş- 
tiate în toate părţile. Pînă la urmă ou mai rămăsese decit 
un singur detaşament, al generalului Bliicher — cel mai 
energic comandant prusac. Blücher izbutise să adune vrco 
20.000 de soldaţi şi ofiţeri, provenind din regimentele dis- 
truse şi pusc în derută, şi să fugă cu ei spre nord, urmărit 
de mareşalii Bernadotte, Soult şi Murat. El ajunsese la Lü- 
beck, aproape de frontiera daneză. Dar Danemarca, cuprinsă 
de groaza lui Napoleon, îi refuză categoric învoirea de a 
trece pe teritoriul ei. De altfel, nici aşa nu s-ar fi salvat, 
căci mareşalii ar fi trecut imediat frontiera după el. La 
7 noiembrie, francezii intrau în Liibeck şi atacau pe străzi 
detaşamentele lui Blücher. Măcelul fu cumplit: vreo 6.000 
de prusieni fură trecuţi prin sabie sau făcuţi prizonieri, 
Bliicher izbutise să se retragă din oraş împreună cu 14.000 de 
oameni. Dar „Spre seară, ajuns din urmă şi împresurat de 
francezi pe cimpia ce se întinde dincolo de Lübeck, el ca- 
pitulă cu toţi soldații, generalii și ofiţerii care-i mai rămă- 
seseră si predă învingătorilor toată artileria şi muniţiile. 

Tot în acest timp, francezii se apropiau de fortăreaţa 
Kiistrin-pe-Oder. Se obişnuiseră pînă într-atit să profite de 
demoralizarea totală, de neînchipuit, ce cuprinsese întreaga 
Prusie după bătălia de la Iena, încît în faţa fortăreței nu 
se prezentară mai mult de patru companii de infanterie, 
fără artilerie. Comandantul acestui neînsemnat detaşament 
ceru predarea fortăreței chiar fără să întreprindă, cel puțin 
de formă, vreo operaţie de asediere. Fortăreaţa capitulă 
îndată, deşi era apărată de 4.000 de oameni foarte bine 
înarmaţi, de o artilerie numeroasă şi avea provizii conside- 
rabile. Acest şir de capitulări nemaiîntilnite în istoria mili- 
tară a unor cetăți puternice, ce se predau fără cea mai mică 
încercare de rezistență, se sfîrşi prin curioasa istorie a Mag- 
deburgului, istorie pe care Napoleon nu a voit să o creadă 
în primul moment cînd i s-a raportat faptul. 

Magdeburg era o fortăreață de prim ordin, foarte im- 
portantă, singura care nu capitulase încă. În acest oraş, un 
mare şi bogat centru comercial, se găseau depozite conside- 
rabile de provizii, muniții şi o artilerie foarte numeroasă. 
Garnizoana cuprindea 22.000 de oameni bine înarmaţi, sub 
comanda generalului Kleist. După capitularea lui Blücher, 
aceşti 22.000 de oameni şi fortăreaţa Magdeburg reprezen- 
tau ultimul punct unde mai rămăseseră forţe armate ale 
Prusiei. În faţa cetăţii apăru mareșalul Ney. În graba sa, 
sigur de succes, el nu-şi dăduse osteneala nici măcar să aducă 
cu sine artileria de asediu. Luase numai trei sau patru mor- 
tiere uşoare. La propunerea lui de predare imediată, Kleist 
refuză să se supună. Atunci mareșalul Ney începu să tragă 
cu mortierele pe care le avea. Tirul nu făcu (şi nici nu putea 
să facă) nici o stricăciune în oraş. Dar şi atîta a fost de 
ajuns : la 8 noiembrie, Kleist capitulă împreună cu întreaga 
garnizoană. În oraş, mareşalul Ney găsi enorme rezerve de 
muniții şi bogate stocuri de mărfuri diferite. Kleist explică 
mai tirziu că fusese determinat să capituleze din pricina 
locuitorilor care, speriaţi de focul mortierelor franceze, îl 
rugaseră să nu mai piardă vremea şi să predea oraşul. Ce- 
dînd acestei dorinţe, el capitulase. 

Cînd se primi vestea căderii Magdeburgului, Napoleon, 
Franţa şi întreaga Europă înţeleseră definitiv că Prusia nu 
mai exista. Toată armata ei fusese exterminată sau captu- 
rată ; toate fortărețele, afară de Danzig, se aflau neatinse 
în miinile francezilor, cu rezerve imense ; capitala şi aproape 
toate oraşele trecuseră sub stăpînirea. franceză, iat popu- 
laţia se arăta pretutindeni foarte supusă. 

Regele, regina Luiza, „copiii lor şi curtea (formată din- 
tr-un număr foarte restrins de persoane), după ce rătăciră 
prin multe alte locuri, se „refugiaseră la Memel. Regele Fre- 
deric-Wilhelm pierduse orice speranţă de pace sau armistițiu. 
Napoleon puse cele mai înfricoşătoare condiţii. Dădu ordin 
să se scrie în ziarele franceze articole pline de o ironie crudă 
şi de zeflemisiri veninoase la adresa reginei Luiza, care era 
făcută răspunzătoare de dezastrul Prusiei. 

Aceste ieşiri răutăcioase ale învingătorului nu împiedi- 
cară pe Frederic-Wilhelm al III-lea de a trimite lui Napo- 
leon o scrisoare foarte respectuoasă, în care îşi exprima 
speranţa să poată afla că majestatea-sa împăratul era satis- 
făcut de confortul palatului regal din Potsdam şi că era 
servit după dorinţă. Napoleon nu răspunse nimic. 

Niciodată, î în lunga sa carieră victorioasă, Napoleon nu 
a obţinut atita succes cît i-a adus toamna anului 1806. În- 
tr-o singură lună, dacă socotim de la 8 octombrie — prima 
zi de război — pînă la capitularea Magdeburgului (8 noiem- 
brie), el nimicise una din cele patru mari puteri europene, 
de care trebuise să ţină seama pînă atunci, De data aceasta, 
victoria sa era mai completă şi mai strivitoare ca oricînd. 
Deruta. năprasnică a guvernului şi a generalilor Prusiei, re- 
fuzul total de a rezista chiar de la primele lovituri primite, 
imediata şi absoluta supunere a populaţiei şi a tuturor au- 
torităţilor civile, toate acestea le vedea pentru prima oară 
în asemenea proporţii. În Egipt, mamelucii se împotrivi- 
seră ; austriecii se împotriviseră ; italienii de asemenea. Ruşii 
luptaseră cu mult curaj şi, la Austerlitz, unele unităţi se 
comportaseră cu atita dirzenie, încît provocaseră după aceea 
laudele lui Napoleon. Iar aici, armata care se mîndrea cu 
tradiţiile lui Frederic al II- lea, ţara cu cea mai punctuală 
administraţie, populaţia al cărui nivel general de cultură 
nu rămăsese cu nimic în urma restului Europei, se transtor- 
maseră brusc într-o masă inertă. Toată Europa era zguduită 
şi îngrozită. Cît despre celelalte state germane, ele se gră- 
beau, care mai de care, să trimită lui Napoleon, la Pots- 
dam, asigurări de completă supunere. 

Era absolut firesc ca în aceste zile de octombrie şi no- 
iembrie — zile de succes extraordinar — în iureşul veștilor 
uluitoare, pe care le primea zilnic la Berlin şi Potsdam, 
anunţind capitulări de fortărețe a de ultime grupuri mici 
de armată, copleşit de cereri de protecţie şi îndurare făcute 
cu ploconiri pînă la pămînt, linguşit de prinţi-electori, de 
duci şi regi ce-l asigurau de credință şi supunere, era abso- 
lut firesc ca, în astfel de î împrejurări, Napoleon să se hotă- 
rască a da principalului său adversar — Anglia — lovitura 
decisivă pe care, acum, după cucerirea Prusiei, o vedea po- 
sibilă. În ziua de 21 noiembrie 1806, la nici două săptămîni 
de la căderea Magdeburgului, el semna faimosul decret din 
Berlin asupra blocusului continental. 

Blocusul continental a jucat un rol imens în istoria im- 
periului napoleonian, şi nu numai în istoria Europei, dar şi 
în aceea a Americii. El a fost pivotul luptei economice şi 

— în consecință — şi al celei politice, ce s-a desfăşurat în 
cursul. întregii epopei imperiale, 

Prin ce se caracterizează în chip deosebit decretul asupra 
blocusului ? Nu fusese: interzis, oare, şi sub revoluţie de a 
se face comerţ cu englezii, şi decretul din 10 brumar al anu- 
lui V (1796), de exemplu, nu formulase şi el şi nu motivase 
cu o deosebită claritate această interdicție ? Iar sub Napo- 
leon, acest decret nu numai că fusese reinnoit şi confirmat, 
ci, începînd de la 22 februarie al aceluiaşi an, 1806, prin 
oprirea importului de ţesături de bumbac şi fire, oricare ar 
fi fost proveniența lor, împăratul confirmase o dată mai 
mult preocupările sale net protecţioniste, îndreptate în direc- 
ţia apărării intereselor industriei franceze, Prin decretul de 
la Berlin din 21 noiembrie 1806, Napoleon nu numai că 
continua și întărea monopolizarea pieţei interne a imperiului 
în folosul industriei franceze, ci dădea lovituri crunte în- 
tregii economii engleze, condamnind-o la sufocare, la ban- 
crută naţională, foame şi capitulare, De data aceasta, scopul 
lui era să izgonească Anglia nu numai din Imperiul Francez, 
ci şi din întreaga Europă, voia să o anemieze economic şi 
să o lipsească de toate debuşeurile ei de pe pieţele europene. 
Primul paragraf al decretului hotăra : „Insulele Britanice 
sînt declarate în stare de blocadă“, iar paragraful doi adăuga: 
„Orice comerţ şi orice relaţii cu Insulele Britanice sînt in- 
terzise“. Mai departe, erau interzise legăturile poştale şi alt- 
fel de legături ; englezii trebuiau să fic arestaţi pretutindeni, 
mărfurile şi, în general, bunurile lor confiscate. 

Chiar dacă nu am poseda bogatele comentarii documen- 
tare, pe care Napoleon nu le precupețea de loc cînd era 
vorba de blocusul continental, ar fi de ajuns să ne gindim 
la textul decretului, pentru, a-i înţelege adevăratul sens is- 
toric : blocada economică împotriva Angliei nu putea da 
rezultate substanţiale decît în momentul în care Europa 
întreagă ar fi trecut sub dominaţia directă a lui Napoleon 
sau sub controlul său indirect, dar efectiv. În cazul contrar, 
ar fi fost de ajuns ca o singură ţară să nu se supună şi să 
continue comerţul cu Anglia, pentru ca întregul decret al 
blocusului să fie redus la zero, adică, pentru ca din această 
țară recalcitrantă mărfurile engleze să se răspîndească uşor şi 
repede (sub mărci neengleze) în toată Europa. 

Concluzia era clară : dacă pentru victoria asupra Angliei 
se cerea o scrupuloasă respectare a blocusului din partea 
tuturor statelor europene, tot atit de imperioasă devenea 


180 


ŞI necesitatea ca întreaga Europă să fie supusă voinţei lui 
Napoleon, ca, în primul rînd, toate coastele europene să fie 
cucerite spre a putea fi puse sub controlul vameşilor şi jan- 
darmilor francezi însărcinaţi cu stirpirea contrabandei. Nu 
era nevoie să „ai inteligenţa unui om de stat ca Napoleon 
pentru a înţelege cît de teribil de greu de suportat ar fi 
fost blocusul nu numai pentru Anglia, ci şi pentru masele 
de consumatori europeni, pe care acesta avea să-i lipsească 
ce produsele engleze manufacturiere şi de produsele lor co- 
loniale, de la bumbac pînă la zahăr şi cafea. Napoleon ştia 
dinainte cît de rentabilă şi, prin urmare, cît de activă avea 
să devină contrabanda negustorilor englezi, şi cît de mult 
aveau să se ocupe cu ea negustorii francezi, atît de obiş- 
nuiți să vîndă englezilor materiile lor prime. Toate acestea, 
el le prevăzuse de la început și nu avea decît un singur 
răspuns logic: să continue cucerirea, atît de bine începută, 
a continentului european, ca să facă astfel posibilă reali- 
zarea efectivă a blocusului. 

Foarte curînd putu să-şi dea seama că există în Europa 
o pătură a populaţiei — burghezia industrială — care ar 
fi salutat cu bucurie eliminarea concurenţei engleze. Iată 
pentru ce, îndată după infringerea Prusiei, atunci cînd Sa- 
xonia trădă alianţa ei cu aceasta, promițând să se supună 
decretului asupra blocusului, industriaşii saxoni fură foarte 
satisfăcuţi şi îşi manifestară cu mult entuziasm mulțumirea 
lor. Dar negustorii, proprietarii funciari, marea masă a con- 
sumatorilor erau neliniştiți ŞI descurajaţi. Napoleon putea 
deci şti dinainte că numai teama, forţa şi constrângerile ar 
fi putut obliga guvernele şi popoarele Europei să accepte 
şi să execute: cu strictețe: toate prescripţiile blocusului, înce- 
pînd de la 21 noiembrie 1806, ziua publicării decretului cu 
privire la blocus; reconstituirea „imperiului lui Carol cel 
Mare“, extinderea şi întărirea lui deveniră o necesitate 
directă, logică, a metodei economice prin care Napoleon 
voia să învingă Anglia. 

Împăratul chemă la Potsdam pe ministrul de externe 
Talleyrand şi-i ordonă să comunice îndată tuturor ţărilor 
vasale sau semivasale decretul său asupra blocusului. 

În acelaşi timp, el ordonă mareşalilor să ocupe în mod 
sistematic şi cît mai integral cu putinţă coastele Mării Nor- 
dului şi ale Balticei. Îşi dădea perfect seama de monstruozi- 
tatea măsurii pe care o luase. „Ne-a costat mult să facem 
ca -interesele particularilor să depindă de certurile dintre 

regi, şi ca să ne întoarcem, după aa ani de civilizaţie, la 
principiile ce caracterizează barbaria timpurilor primitive ; 
dar am fost constrinşi să opunem inamicului comun aceleaşi 
arme de care el se serveşte împotriva noastră“. Aşa scria 
Napoleon într-un mesaj prin care informa Senatul Impe- 
riului Francez despre decretarea blocusului continental. Acest 
mesaj poartă aceeaşi dată ca şi decretul: „Berlin, 21 noiem- 
brie 1806“. 

Europa primi decretul în linişte şi supunere. După nimi- 
cirea Prusiei, lumea nu-şi venise încă bine în fire şi mulţi 
îşi numărau înspăimântați zilele în așteptarea sfirșitului. An- 
glia înţelese că era vorba de o luptă pe Viaţă şi pe moarte. 
Ea se întoarse din nou spre acea putere căreja i se mai adre- 
sase de două ori: în 1798 şi în 1805. Iarăşi i 1 se promise lui 
Alexandru I un ajutor financiar dacă ar reîncepe lupta îm- 
potriva lui Napoleon şi ar încerca să salveze Prusia. Cabi- 
netul englez mai angajă discuţii şi cu Austria, dar această 
ţară nu se refăcuse încă de pe urma groaznicei înfringeri de 
la Austerlitz şi privea cu bucurie răutăcioasă ruina Prusiei, 
care nu se hotărtse să intervină în 1805 alături de coaliția 
a treia. În schimb, la Petersburg, totul părea deplin pregătit 
pentru o acţiune. În toate ţările şi capitalele Europei, mai 
ales la Petersburg, Napoleon întreținea numeroşi spioni şi 
agenți — un personal extrem de divers : : de la prinți, conți 
şi luxoase doamne din lumea mare, pină la căpitani de vase 
comerciale, negustori, lachei, funcţionari de poştă, medici 
şi curieri. Prin aceştia află el de tratativele dintre Anglia 
şi Rusia, de starea de spirit și pregătirile farului, de pro- 
misiunile de noi ajutoare În aur pentru ţar, în caz de intrare 
în acţiune. După ce organiză, în mod provizoriu, la Berlin, 
centrul administrativ al uriaşului său imperiu, el începu să 
lucreze intens la rezolvarea a două probleme importante : 
întiia, măsurile pentru realizarea blocusului continental, pe 
care tocmai îl decretase, şi a doua, pregătirea armatei în 
vederea viitoarei ciocniri cu trupele ruseşti care aveau să 
vină în ajutorul Prusiei muribunde. În sfîrşit, Napoleon or- 
donă ocuparea vechilor oraşe maritime comerciale: Ham- 
burg, Bremen şi Lübeck. Trupele franceze se răspîndiră de-a 
lungul coastelor Mării Nordului şi Balticei, ocupînd oraşele 
şi satele de pe coastă, arestînd pe englezi, confiscînd mär- 
furile britanice, aşezînd pretutindeni pichete de supraveghere 
şi patrule -pentru prinderea contrabandelor engleze. Pînă 
acum, Prusia, Saxonia şi celelalte state germane trebuiau să 

furnizeze ceea ce era necesar întreţinerii marii armate fran- 
ceze staționată pe teritoriul lor. De acum înainte, oraşele 
hanseatice trebuiau să mai întreţină şi pe vameşii şi uni- 
tăţile de pază aşezate pe coastele Mării Nordului pentru 
a lupta împotriva introducerii de mărfuri engleze. În acelaşi 
timp, Napoleon pregătea cu energie invadarea Poloniei şi 
atacarea din nou a armatelor ruse, care în acel moment îna- 
intau spre graniţele răsăritene ale Prusiei. 

Noua campanie era dictată ţarului Alexandru ÎI de mo- 
tive mult mai importante decît în 1805. Mai întîi, Napoleon 
ameninţa de data aceasta, în mod destul de deschis, grani- 
vele Rusiei : trupele acestuia .erau acum în plină înaintare 
de la Berlin spre est. În al doilea rînd, delegaţii poloneze 
veneau necontenit la Potsdam pentru a cere lui Napoleon 
restabilirea unei Polonii independente ; şi era clar că împă- 
ratul francezilor, regele Italiei, protectorul Confederaţiei Ri- 
nului, nu s-ar fi dat înapoi să adauge la aceste trei titluri 
încă unul, legat de Polonia. Pentru Rusia, acest lucru ar fi 
însemnat pericolul de a pierde Lituania, Bielorusia şi, poate, 
teritoriile ucrainiene din dreapta Niprului. În al treilea rind, 
era clar că, după decretul asupra blocusului continental, Na- 
poleon nu s-ar fi liniştit pînă ce, într-un fel sau altul, nu 
ar fi constrins Rusia să se alăture statelor aderente la acest 
blocus. Iar ruperea legăturilor comerciale cu Anglia ame- 
ninţa să ducă la consecinţe dezastruoase pentru desfacerea, 
materiilor prime agricole ruseşti pe piaţa Angliei şi pentru 
stabilitatea valutei ruseşti, pe atunci foarte instabilă. Într-un 
cuvînt, în afară de dorinţa de a răzbuna ruşinea şi dezastrul 
de la Austerlitz, Rusia avea destule motive pentru a începe 
noul război împotriva lui Napoleon. De aceea, pregătirea 
fu foarte serioasă, mult mai serioasă decit aceea care se fă- 
cuse în vederea campaniei de la Austerlitz. Cu destulă 
nelinişte, se trăseseră învăţămintele cuvenite din căderea ne- 
obişnuit de rapidă a Prusiei ; îşi dădeau seama de forţa adver- 
sarului care avea să fie înfruntat. Nu se putea conta pe un 
ajutor real din partea cuiva pentru că Prusia, la sfîrșitul 
anului 1806, aproape că nu mai exista ca putere. 

La Petersburg se luă hotărîrea să se trimită contra lui 
Napoleon mai întîi 100.000 de oameni cu cea mai mare 
parte a artileriei şi citeva regimente de cazaci. Garda urma 
să părăsească Petersburgul ceva mai tirziu. 

Napoleon se hotărî s-o ia înaintea ruşilor. Francezii în- 
cepuseră să intre în Polonia încă din noiembrie. Nobilimea 
poloneză a „Puțin numeroasa burghezie de negustori şi me- 
seriaşi îl primiră cu mare entuziasm, salutind. în el pe res- 
tauratorul neatîrnării poloneze, nimicită prin cele trei îm- 
pärtiri ale țării de la sfîrşitul secolului al XVIII-lea. Dar 
Napoleon avu o atitudine destul de rezervată faţă de ideea 
unei Polonii libere. În marele său joc, polonezii trebuiau să-i 
folosească doar ca un avanpost oarecare sau ca tampon Într-o 
ciocnire cu Rusia şi Austria în răsăritul Europei (Prusia nici 
nu mai intra în calculele sale). Dar, pentru aceasta, ar fi 
trebuit ca în politica sa externă să aplice cu consecvență 
tradiţiile revoluţionare ale Franţei burgheze. De fapt, el nu 
şi-a pus nicicind o astfel de sarcină şi, în acest moment, 
nici nu se gindea încă la nimicirea Imperiului Rus. În cazul 
de faţă, avea nevoie de Polonia numai pentru a-şi completa 
armata şi a o aproviziona. Pentru primul scop, el folosi sim- 
patiile foarte întinse ale micii nobilimi şi ale burgheziei de 
la oraşe, care vedeau în Franţa pe purtătoarea ideii de li- 
bertate naţională. Prin mijlocul rechiziţiilor drastice, izbuti 
să pompeze din ţară resurse destul de mari. 

Mai tirziu, la pacea de la Tilsit, Napoleon avea să 
tranşeze „chestiunea poloneză“ printr-o nouă împărţire a 
ţării, atribuind regelui Saxoniei, noul său aliat, cea mai 
mare parte a Poloniei prusiene, adică aşa- -numitul Mare 
ducat al Varşoviei (jumătatea septentrională a Poloniei et- 
nografice, în afară de regiunea Bielostock, dată lui Ale- 
xandru). Pentru moment, în situaţia nedecisă, creată ina- 
inte de pacea de la Tilsit, Napoleon reuşi să constituie un 
partid francez în rîndul magnaţilor polonezi. Aceştia se 
hotărau foarte greu, căci se temeau de represiunile pe care 
rudele lor, mari moşieri din Lituania, Bielorusia şi Ucraina, 
ar fi putut să le sufere din partea Rusiei, Ministrul de 
război din guvernul provizoriu al Poloniei, prinţul Jozef 
Poniatowski, care mai tirziu avea să primească titlul de 
mareşal al Franţei, nu se declară numaidecit partizan al 
lui Napoleon. 

Politica internă a lui Napoleon în Polonia ar fi trebuit 
să însemne un pas înainte pe calea dezvoltării ci burgheze. 

Primul paragraf al constituţiei Marelui ducat al Varşoviei, 
promulgată de el, suna: „lobăgia este abolită. Toţi cetă- 
rent sînt egali în faţa legii“. Dar acestea erau numai fraze 
goale, căci „plugarul liber“ nu-şi putea părăsi satul decît 
restituind moşierului pămîntul său. Sub înriîurirea cetă- 
ţenilor liberi — soldaţi ai armatei franceze — începură să 
se manifeste, printre țăranii iobagi ai Poloniei prusiene, 
semnele unei mişcări împotriva moşierilor. Dar această miş- 
care nu se dezvoltă nici aici. „Eliberarea“ formală a ţăra- 
nilor nu-i lipsise pe moşieri de putere. 

Datorită renașterii speranţelor î în eliberarea Poloniei de 
sub stăpinirea Prusiei şi, în viitor, de sub aceca a Austriei, 
cu perspectiva „realipirii“ Lituaniei, Bielorusiei şi Ucrai- 
nei, armata franceză era primită în Polonia cu braţele deš- 
chise. La Poznan i se făcu mareșalului Davout o primire 
triumfală. Pretutindeni în această provincie, chiar şi acolo 
unde trupele franceze nu pătrunseseră încă, autorităţile 
prusiene erau înlocuite cu cele poloneze. La începutul miş- 
cării împotriva Prusiei, rolul conducător a fost jucat de 
către Wybicki, unul dintre participanţii răscoalei lui Kos- 
ciuszko, revenit din Franţa. 

În ţară, mişcarea antiprusiană creştea mereu. În ar- 
mata ce se forma, predominau la început nobilii, dar de 
la sfîrşitul lui ianuarie 1807, pe front, pe drumul Danzi- 
gului, apărură regimentele regulate ale „legiunii“ generalu- 
lui Dombrowski, întors din Italia. În februarie 1807, în 
armata regulată se puteau număra pînă la 30.000 de oameni, 
încadraţi cu foştii subofiţeri şi ofiţeri ai „legiunilor polo- 
neze“ create de Bonaparte în timpul campaniei din Italia, 
în 1796—1797. 

Dar, în gencral vorbind, nu a existat o mişcare armată 
a întregii ţări care să aibă ca scop ajutorarea francezilor. 
Mareşalul Lannes scria din Polonia lui Napoleon, aflat 
atunci la Berlin, că nu e cazul să se aştepte la mare lucru 
din partea polonezilor, că aceştia erau înclinați spre anar- 
hie şi că nu se putea crea nimic temeinic la ei. 

Către sfîrşitul lui noiembrie, Napoleon află de intrarea 
avangărzilor ruseşti în Varşovia. Trimise numaidecît acolo 
pe Murat şi Davout. La 28 noiembrie,. Murat intra în 
oraş cu cavaleria sa. Prusienii se retrăseseră în ajun de 
cealaltă parte a Vistulei, incendiind podul în urma lor. În 
sfîrşit, apăru şi Napoleon în Polonia, mai întîi la Poznan și 
apoi în Varşovia. Nobililor care-i prezentară omagii, el le 

declară că dreptul restaurării Poloniei trebuie mai întîi să 
fie meritat. Vroi să cheme de la Paris pe vestitul Tadeusz 
Kosciuszko, eroul naţional al Polonici de atunci, care lup- 
tase împotriva împărţirilor succesive ale ţării sale pe timpul 
Ecaterinei. Dar Kosciuszko puse condiţii al căror scop era 
protejarea viitoarei libertăţi a Poloniei chiar în contra lui 
Napoleon, pe care el îl considera un despot. Fouche, care 
ducea tratativele cu patriotul polonez, întrebă respectuos 
pe împărat ce trebuia, să-i răspundă lui Kosciuszko. „Să-i 
spui că- i un prost!“ îi răspunse Napoleon. Şi, nemaiputind 
spera într-o răscoală generală a Lituaniei şi a Bielorusiei 
împotriva Rusiei ţariste, împăratul se hotări să se sprijine 
numai pe puterile proprii. 

Lupta cu ruşii începu. Napoleon ieşi din Varşovia şi 
atacă pe ruşi. La 26 decembrie 1806, după cîteva mici cioc- 
niri, bătălia se angajă la Pultusk pe rtul Narew. Trupele ruse 
crau comandate de generalul Bennigsen. Faţă de acesta, 
Alexandru se purta cu acel amestec de antipatie și teamă 
pe care le avea faţă de toţi asasinii lui Pavel I (cu toate că 
ei nu fuseseră altceva decît complicii lui la acest asasinat), 
dar îi dăduse comanda din lipsa altuia mai bun. Trupele 
franceze erau comandate de mareșalul Lannes. Bătălia se 
termină nedecis, dar, ca întotdeauna în asemenea ocazii, 
amîndoi comandanții se grăbiră să anunţe suveranilor res- 
pectivi victoria. Lannes raportă lui Napoleon că ruşii fu- 
seseră aruncaţi din Pultusk cu pierderi grele, iar Bennigsen 
raportă ţarului că-l bătuse pe Napoleon î în persoană (cînd 
de fapt aceşta nu se aflase nici măcar în regiunea Pultus- 
kului). 

Totuşi, în urma acestei bătălii, francezii îşi dădură 
seama, că aveau să aibă de-a face nu cu prusieni demora- 
lizaţi, ci cu trupe ruse proaspete, ce luptau dirz. 

Napoleon îşi stabili taberele de iarnă în Polonia a 
aduse întăriri din Franţa. Armatele ruse erau şi ele întă- 
rite cu forţe noi, venind din 'guberniile interioare. 

În total, Napoleon avea în Polonia aproape 105.009 
oameni, din care 30.000 ca garnizoane în oraşe şi ca trupe 
de acoperire între Thorn şi Graudenz, spre a preveni o 
eventuală acţiune dinspre Memel, cu toate că Frederic-Wil- 
helm nu mai avea armată aproape de loc. Bennigsen dis- 
punea de 80.000—90.000 de oameni. Amîndoi adversarii abia 
aşteptau să se întilnească. 

Lupta avu loc în ziua de 8 februarie 1807, la Eylau, 
mai precis, la Preussisch-Eylau, în Prusia Orientală. Na- 
poleon însuşi comanda armata franceză. 

Bătălia de la Eylau, una dintre cele mai sîngeroase ale 
timpului, depăşind în această privinţă aproape toate cele- 
lalte bătălii de pînă atunci ale lui Napoleon, se termină 
fără un rezultat decisiv. Bennigsen pierdu mai bine de o 
treime din armata sa. Pierderi foarte mari avu şi Napoleon. 
Artileria rusă a fost, în această bătălie, mult mai numeroasă 
decît cea franceză şi nu toţi mareşalii au putut veni la 
timp pe cîmpul de bătaie. Corpul de armată a lui Augereau 

a fost aproape în întregime nimicit de focul tunurilor ru- 
sesti. Napoleon se afla cu regimentele de infanterie în ci- 
mitirul din Eylau, în centrul încăierării şi era să fie omorit 
de ghiulelele ruseşti care cădeau în jurul său. În fiecare 
clipă îl loveau în cap crengi de copaci sfîrtecaţi de ghiu- 
lele şi gloanţe. Întotdeauna considera că comandantul su- 
prem nu trebuie să-și rişte viaţa decît în caz extrem. Aici, 
la Eylau, îşi dădu seama că se afla din nou într-o situaţie 
asemănătoare acelora de la Lodi şi podul de la Arcolc. 
Dar, pe cînd la Lodi sau la Arcole a trebuit să se avînte 
primul pe pod spre a-și încuraja grenadierii care ezitau, la 
Eylau a fost nevoit ca, prin gestul său, să împiedice fuga 
infanteriei şi să o facă să stea răbdătoare ceasuri întregi 
sub focul artileriei ruse, At Napoleon cît și anturajul 
său îşi dădeau seama că numai prezenţa împăratului era 
aceea care ţinea pe loc infanteria În această situaţie înfri- 
coşătoare. Țintuit pe loc, el dădea ordine prin puţinii aghio- 
tanţi care mai avuseseră norocul să rămînă vii lîngă el, în 
acel loc primejdios, în mijlocul cîtorva companii de infan- 
terişti. Mai multe cadavre de ofiţeri şi soldaţi zăceau la 
picioarele lui. Puțin cîte puţin, companiile de infanterie 
care-l înconjurau fură decimate de focul ruşilor. Vinători, 
grenadieri din gardă, cuirasieri veneau să-i înlocuiască. 
Napolcon continua să-şi transmită cu sînge rece ordinele, 
în aşteptarea momentului favorabil pentru a arunca împo- 
triva principalelor forţe ruse întreaga sa cavalerie, Şarja 
acesteia salvă situaţia. Cimitirul din Eylau rămase în mii- 
nile francezilor, iar centrul luptei se mută în alte puncte 
ale imensului spaţiu în care se desfăşura bătălia. 

Cind întunericul învălui cîmpul de bătaie, francezii se 
crezură învingători, fiindcă Bennigsen se retrăsese. În bu- 
letinele sale, Napoleon vorbi de victorie. Dar, desigur, el 

era primul care ştia că, în ciuda numărului mare al pier- 
derilor omeneşti, această zi sîngeroasă nu-i adusese o vic- 
torie adevărată. Ştia că pierderile ruşilor erau mult mai 
mari decît ale sale (deşi ele nu atingeau jumătate din în- 
treaga armată, aşa cum afirmau francezii). Dar Napoleon 
îşi dădea seama că Bennigsen avea încă o armată de temut 
şi foarte capabilă de luptă şi că nici el nu se considera în- 
vins, ba, dimpotrivă, îşi trimbiţa şi el victoria. 

În curs de patru luni, n-am izbutit să ajungem la 
nici un rezultat cu ruşii, şi dumnezeu ştie cînd vom mai 
ajunge !“ — scria Caulaincourt, duce de Vicenza, care, în 
general vorbind, nu era de loc înclinat spre pesimism. 
Îndată după Eylau, la bursa din Paris se înregistră o bruscă 
scădere a cursului obligaţiilor de stat. Departe de Franţa, 
faţă-n faţă cu armata rusă, care-i dăduse o lovitură nu mai 
puţin zdravănă decit aceea pe care ruşii o primiseră de la el, 
Napoleon trebuia să se pregătească pentru încleştarea de- 
cisivă. ÎInsuccesul sau chiar numai o bătălie nedecisă, ca 
cea de la Eylau, ar fi putut să însemne începutul ridicării 
întregii Europe împotriva cuceritorului. 

Veni o iarnă rece și ceţoasă. Trebuia să-și stabilească 
cantonamentele într-o Polonie şi o Prusie Orientală complet 
ruinate. Spitalele erau pline cu cei răniți grav la Eylau. 
Miasmele zecilor de mii de cadavre neîngropate, şi in- 
trate În putrefacție se imprăştiau la multi kilometri în jurul 
cîmpului de bătaie. Trebuia să se mute departe de acolo. 

Napoleon hotărî să aştepte primăvara pentru a rein- 
cepe operaţiile militare. Controlind mereu şi inspectind 
personal chiar punctele cele mai îndepărtate ale acestei 
regiuni imense, el vizita spitalele, supraveghea aprovizionă- 
rile, completa cu noi recruți veniţi din Franţa unităţile ră- 
rite. Trebuia, de asemeni, să ţină cont de faptul că ruşii 
erau aproape ca şi la ei acasă, la doi pași de graniţele lor, 
în timp ce pe el il despărţea de Franţa tot întinsul unor 
ţări, ce e drept, învinse şi aproape supuse, dar care în ascuns 
Îl rau. Hrana trebuia adusă de la mari depărtări. Jefuită 
complet de armate, populaţia murea de foame şi împrejurul 
taberelor franceze se puteau vedea pilcuri de bărbaţi, fe- 
mei şi copii, dînd tircoale şi cerşind. 

Napoleon a refuzat să petreacă iarna în confortul vre- 
unui oraş din cele ocupate — la Poznan, Breslau sau în 
vreun palat luxos din Varşovia. Vroia ca, prin exemplul 
său personal, să-și îmbărbăteze soldaţii în această campa- 
nie grea. „Nu m-am descălţat de 15 zile în şir... Stăm cu- 
fundaţi în zăpadă şi în noroi, fără vin, fără rachiu, fără 
piine ; ne hrănim cu cartofi şi cu carne, executăm marșuri 
şi contramarşuri lungi, fără nici un confort; ne batem, în 
mod obişnuit, la baionetă sau sub ploaia de mitralii; ră- 
np sînt evacuaţi în sănii deschise la distanţe de 50 leghe... 
Facem războiul din toate puterile noastre şi în toată gro- 
zăvia lui“ — iată ce scria împăratul, din aceste cantona- 
mente de iarnă, fratelui său Joseph, pe care îl numise rege 
al Neapolului. 

Aceste luni de acalmie forţată au fost pentru Napoleon 
prilejul unei activităţi din cele mai febrile. La fiecare 3—4 
zile soseau curieri de la Paris, Amsterdam, Milano, Nea- 
pole şi Berlin cu rapoartele miniştrilor, cu informările din 
partea mareşalilor şi ale guvernatorilor, cu dările de seamă 
ale ambasadorilor. Guvernînd ca un -autocrat mai multe 
state mari, Napoleon îşi rezerva întotdeauna, în chestiu- 
nile esenţiale, hotărîrea finală. Se instala cînd într-o casă 
ţărănească, cînd într-un hambar (ca la Osterode) şi în 
aceste condiţii citea bie oficiale, dicta ordine şi rezolu- 
ţii. În acecaşi zi, scria un ordin pentru întărirea suprave- 
eher vămilor, semna — după ce D aducea ‘modificări — 
statutul unui institut pentru fetele de ofiţeri, dojenca pe 
celălalt frate al său, Louis, regele Olandei, şi cerea regelui 
Bavariei o mai activă supraveghere a Tirolului. Ordona 
Bourbonilor din Spania să întărească paza coastelor şi, în 
acelaşi timp, urmărind literatura, se înfuria împotriva idei- 
lor literare ridicole (după părerea sa) ale revistei „Mercure 
de France“ şi poruncea lui Fouché, ministrul poliţiei, să 
se ocupe imediat de schimbarea concepţiilor acestei reviste 
şi chiar, în treacăt, să-i caute un nou redactor care să fie 
deştept. Se informa despre producţia de mătase din Lyon 
şi întreba pentru ce se permitea artistelor de la un teatru de 
stat din Paris să ţeasă intrigi între ele, în paguba activităţii 
instituţiei. Dădea ordin ca Mme de Staël să fie expulzată 
din Paris pentru liberalismul gîndirii ei şi verifica dările 
de seamă și rapoartele Ministerului de finanţe, descoperind 
greşeli şi inexactităţi. Revoca şi numea funcţionari în Ita- 
lia, lua măsuri pentru supravegherea vigilentă a pregătirilor 

militare ale Austriei şi ordona inspecții în oraşele şi satele 
Prusiei. 

Napoleon rezolva cu luciditate, cu precizie şi fără în- 
tirziere toate aceste chestiuni nenumărate şi atît de diverse. 
Şi nu numai că lua hotărîri în diferitele chestiuni pe care 
i le comunicau miniştrii, generalii şi ambasadorii, ci punea 
şi el noi probleme, ordonînd pregătirea rapoartelor res- 
pective. Curierii fugeau ca gîndul în direcţia indicată şi 
ordinul se executa. Napoleon se ocupa de toate acestea o 
dată cu activitatea sa principală, adică pregătirea diplo- 
matică şi militară a apropiatei campanii de primăvară. 

El reuşi strălucit în ceea ce voise să realizeze încă de la 
sfîrşitul anului 1806 : să convingă pe sultanul Selim al Tur- 
ciei, care declarase război Rusiei, să treacă la acţiuni mai 
energice. În martie 1807, îi trimisese o scrisoare atit de 
abilă (după ce mai înainte ştiuse, cu multă dibăcie, să-l 
certe şi cu Anglia), încît acesta luă o atitudine mult mai 
energică. Astfel fu atrasă o parte a trupelor ruseşti de la 
Vistula şi Niemen, unde trebuia să se decidă soarta cam- 
paniei, spre alte fronturi. Un timp, duse tratative şi cu 
curtea prusiană, refugiată la Königsberg, dar condițiile fură 
considerate prea aspre de către Frederic-Wilhelm, care, 
după Eylau, prinsese puţin curaj. Convorbirile fură între- 
rupte din partea, regelui, în urma insistențelor ţarului Ale- 
xandru. Iar în ziua de 26 aprilie, regele avu o întrevedere 
personală cu Alexandru la Bartenstein, în urma căreia de- 
veni cu totul intransigent: acum punea condiţii pe care 
Napoleon nu le-ar fi acceptat nici chiar după o înfrîn- 
gere grea. 

Napoleon nu admitea că în chestiuni de război ar putea 
să fie şi lucruri fără importanță. Ştiind că uneori rezultatul 
unei lupte poate atîrna, în momentul decisiv, de cine ştie 
ce astfel de lucruri mărunte, el cîntărea totul, prevedea 
totul. Noi soldaţi, noi piese de artilerie, muniții se îndrep- 
tau necontenit spre taberele franceze și împăratul le repar- 
tiza el însuşi diferitelor corpuri de armată. Publicase din 
timp o serie de dispoziţii şi încheiase o serie de înţelegeri 
pe baza cărora armata sa era acum mereu completată cu 
germani, italieni st olandezi. 

În acel moment, Europa era atît de speriată, încît Na- 
poleon făcea absolut tot ce vroia, chiar și în privința unor 
puteri care nu erau în război nici cu el şi nici cu altcineva. 
Aşa, de exemplu, voind să-şi completeze armata în vederea 

apropiatei ciocniri cu trupele rusești, hotărî că se putea 
cere Spaniei 15.000 de oameni. (Nu avea, desigur, nici cel 
mai mic drept sau temei să facă această cerere, Spania ne- 
fiind în război nici cu Rusia, nici cu Franţa.) Numaidecit 
zbură spre Madrid o hirtie, în care se atrăgea atenţia minis- 
trului spaniol, don Godoy, asupra faptului că cei 15.000 
de oameni erau pentru Spania „absolut inutili“, în timp ce 
pentru el, Napoleon, ei erau de primă trebuinţă. Acest 
argument (altul nu exista şi nici nu putea să existe) păru 
atit de convingător guvernului spaniol, încît - cei 15.000 de 
oameni ceruţi fură trimişi îndată — parte în Prusia Orien- 
cală, parte în Germania de nord. În preajma lui mai 1807, 
Napoleon avea la dispoziţie opt mareșali, ale căror corpuri 
de armată numărau 228.000 de oameni. În afară de aceştia, 
170.000 de oameni se găseau în Prusia, nefiind încadraţi, 
pentru moment, în campania de primăvară care era „pe 
punctul de a începe. O dată cu venirea primăverii se îm- 
bunătăţiră şi aprovizionările. La 26 mai, după un asediu 
relativ lung, Danzigul se predă mareşalului Lefèvre. Aici 
au fost găsite cantităţi mari de alimente şi rezerve de tot 
felul. 

Deznodămîntul se apropia. În lunile care au uramt bä- 
tălici de la Eylau, armata rusă fusese și ea completată ca 
număr, dar rămăsese mult în urma celei franceze în ce pri- 
veşte echiparea şi aprovizionarea. Existau, desigur, mari 
abuzuri şi în armata franceză şi, cu toate pedepsele pe ‘care 
Napoleon le dădea hoţilor, şperţarilor, speculanţilor, an- 
treprenorilor, Hinanciarilor şi furnizorilor necinstiţi, totuşi 
el nu a ieşit învingător în această luptă. În Franţa, toţi 
aceşti hoţi rînjeau — se zice — atunci cînd li se spunea de 
împărat că e „invincibil“. Am vorbit pînă acum despre 
greutăţile extraordinare îndurate de francezi în cursul iernii 
1807 în această ţară ruinată, Dar starea rușilor a fost, to- 
tuşi, incomparabil mai rea. Soldaţii ruşi sufereau de foame, 
de frig, şi mureau pe capete. 

Alexandru I se temea de un nou Austerlitz. De mult 
timp în cercurile conducătoare şi la curtea rusă încolţise 
ideea că e necesară o încordare nu numai a forţelor ma- 
teriale, ci şi a celor morale ale poporului rus şi O însufleţire 
a lui în vederea unei mari lupte. Iată însă ce urmări stranii 
a avut această idee. Sinodul, căruia conducătorii i se adre- 
saseră în legătură cu problema însuflețirii poporului, recurse 
(sub vreo influență dinafară sau ca o exagerare a propriilor 

sale concepții — nu se ştie) la un mijloc care uimi pe mulți. 
Într-o pastorală adresată tuturor creştinilor ortodocşi, Si- 
nodul afirma că Napoleon era Înaintemergător al lui anti- 
christ, duşmanul creştinismului, creatorul sanhedrinului 
evreiesc, un renegat care cîndva s-a lăsat de legea creşti- 
nească şi a îmbrăţişat religia lui Mahomed (aluzie la Egipt 
şi Siria) şi că începuse războiul împotriva Rusiei cu scopul 
de a distruge biserica ortodoxă. 

Acesta era conţinutul uluitorului document ce a fost 
citit de pe toate amvoanele. Dar această „pregătire ideo- 
logică“ pentru lupta împotriva armatei lui antichrist nu 
avusese încă timpul să se desfăşoare cum trebuie, cînd sosi 
momentul hotărîtor. 

Încă de la începutul lui mai, la ordinul lui Napoleon, 
toate trupele răspîndite prin oraşe şi sate fură concentrate 
în tabere și în curînd armata era gata de luptă. Bennigsen, 
care nu ştia acest lucru, voia să atace la începutul lui iunie. 
Ţarul Alexandru, care sosise în mijlocul armatei, îl grăbea 
într-una. Întemeiat pe exagerările lui Bennigsen, care con- 
vinsese pe ţar că la 8 februarie, în bătălia de la Eylau, Na- 
poleon primise o lovitură gravă, şi pe faptul că iarna se 
sfirşise şi drumurile deveniseră practicabile, acesta era de 
părere că nu trebuie să se mai piardă timp. 

Ofensiva armatei ruse începu la 5 iunie. Din ordinul 
lui Bennigsen, Bagration căzu asupra corpului de armată 
al lui Ney, care ocupa poziţia cea mai înaintată în direcția 
dispozitivului rus, iar hatmanul de cazaci Platov trecu rîul 
Alle, Ney începu să se retragă luptînd; avea împotrivă-i 
30.000 de oameni, mult mai mulţi decît cei de care dis- 
punea el. În acelaşi timp, rușii atacau şi în alte „puncte. 

Napoleon avusese intenţia să atace armata rusă la 10 
iunie. Dar atacul neaşteptat al inamicului îl obligă să con- 
ceapă numaidecît un alt plan. Merse imediat la locul luptei 
şi aici văzu cu mirare pe ruşi oprindu-se brusc şi, dintr-o 
cauză necunoscută, încetînd să-l urmărească pe Ney. După 
mai puţin de două zile, ei porniră pe neaşteptate inapoi. 
Napoleon concentră repede şase corpuri de armată şi garda 
sa — în total mai mult de 125.000 oameni — şi ordonă 
un contraatac general. După unele aprecieri, Bennigsen dis- 
punea în acel moment de 85.000 iar, după alții, de 100.000 
de oameni apți de luptă. El se oprise în împrejurimile lo- 
calităţii Heilsberg, pe o poziție fortificată, unde, în ziua 
de 10 iunie, se desfăşură o bătălie de cîteva ore. Avangarda 

franceză pierdu vreo 8.000 de oameni, morţi şi răniţi; 
armata rusă, vreo 10.000. Napoleon trimise două corpuri 
de armată pe drumul Kânigsbergului. Rezultatul acestei 
manevre a fost că Bennigsen s-a retras spre nord-est, înspre 
Bartenstein. În timpul luptei, el fusese rănit. Bătălia de la 
Heilsberg, după socoteala lui Bennigsen, ar fi trebuit să 
reţină un oarecare timp pe Napoleon. Dar acesta trimise 
grosul forțelor sale „prin Eylau spre Königsberg. Bănuise că 
Bennigsen avea să încerce salvarea acestui oraş principal a 
Prusiei Orientale. Și, în adevăr, la 14 iunie, ora trei dimi- 
neața, mareşalul Lannes putu observa cum armata rusă, 
care ocupase în ajun orăşelul Friedland, se pregătea să treacă 
pe malul apusean al rîului Alle, pentru a merge spre Königs- 
berg. Lannes deschise îndată focul. 

Astfel începu uriaşa bătălie din ziua de 14 iunie 1807, 
care avea să pună capăt acestui război. Lannes anunţă prin 
aghiotanţii săi pe Napoleon. Împăratul trimise numaidecit 
întreaga armată la locul bătăliei, venind şi el în grabă. Aici 
descoperi dezastruoasa greşeală a lui Bennigsen, care, grăbit 
să treacă rîul Alle, îngrămădise o importantă parte a tru- 
pelor sale într-o şerpuitură a rîului, „Ney primi misiunea 
primejdioasă de a pătrunde în această masă de trupe ru- 
seşti. Ruşii — mai ales cavaleria gărzii de sub comanda lui 
Kologrivov — se apărară vitejeşte, nimicind o parte din 
corpul de armată al lui Ney, care înainta într-o formaţie 
de atac foarte strinsă, Francezii, după lupte îndirjite şi după 
ce tăiară podurile de peste Alle, intrară în Friedland. Bă- 
tălia era condusă de către Napoleon. La un moment dat, 
în cursul acestei bătălii, o ghiulea îi zbură pe deasupra 
capului. De frică, un soldat din apropierea lui se piti. Îm- 
păratul, mereu în picioare, îi spuse : „Dacă Gar fi fost des- 
tinată, te-ar fi găsit şi la o sută de picioare sub pămînt!“ 
Cu tot curajul lor, trupele ruseşti fură iremediabil pierdute 
din cauza fatalei greşeli a comandantului suprem : pentru 
a scăpa de sub focul artileriei franceze, ruşii fură nevoiţi să 
se arunce în apa rîului. O parte a armatei scăpă cu fuga 
de-a lungul malului apei, altă parte se predă. Dar prizo- 
nierii erau mult mai „Puţini decît cei înecaţi. Aproape În- 
treaga artilerie rusă căzu în mîinile lui Napoleon. Lipsit de 
artilerie şi avînd pierderi îngrozitoare — mai mult de 
25.000 de morţi, răniți şi prizonieri — Bennigsen începu 
retragerea rapidă spre riul Pregel, urmărit de aproape de 
trupele franceze. Fuga era șingurul mijloc de a evita nimi- 

cirea totală. Îndată după bătălia de la Friedland, mareșalul 
Soult pătrunse în Königsberg şi puse mîna pe stocuri foarte 
mari de muniții, de cereale şi de echipament, pe care en- 
glezii, neprevăzînd o catastrofă atit de apropiată, tocmai 
le descărcaseră din corăbii. La 19 iunie, cinci zile după bă- 
tălia de la Friedland, armata lui Napoleon atinse Niemenul. 
Rămăşiţele trupelor ruseşti reuşiseră să treacă fluviul. 
Ajungind la Tilsit, Napoleon se afla la frontiera Imperiului 
Rus. 

În seara de 19 iunie, la avanposturile unei divizii fran- 
ceze de cavalerie de pe malul Niemenului veni un ofiţer 
rus din detașamentul lui Bagration, purtind un steag alb. 
El ceru să se transmită mareşalului Murat o scrisoare a 
comandantului suprem, Bennigsen. Era propunerea de ar- 
mistiţiu. Murat o transmise imediat împăratului. Napoleon 
o acceptă. Astfel luă sfîrşit sîngeroasa încleştare. 


VI 


Pină în ultima clipă, Alexandru nu considerase cauza sa 
pierdută. Încă la 12 iunie, cînd se primiseră la Tilsit ştirile 
despre bătălia de la Heilsberg, care costase pe ruşi pierderi 
grele şi se sfîrşise cu retragerea lor, fratele ţarului, Kon- 
stantin Pavlovici, sfătuise pe Alexandru cu multă insistenţă 
şi în termeni foarte tari să se împace de îndată cu Napo- 
leon. „Maiestate — strigase Konstantin — dacă nu vreţi să 
încheiaţi pace, este mai bine să daţi fiecărui soldat cîte un 
pistol încărcat și să le ordona să se omoare. Veţi obţine 
acelaşi rezultat pe care l-aţi obţine într-o nouă (şi ultimă!) 
bătăhe : aceasta va deschide în mod inevitabil armatelor 
franceze porţile imperiului.“ Dar Alexandru se opuse cu 
hotărîre acestei păreri. La 14 iunie, seara, tocmai în mo- 
mentul cînd armata sa era înghițită de apele rîului Alle la 
Friedland, el. plecă din Tilsit ca să îmtimpine rezervele ce-i 
veneau, iar din dimineaţa zilei de 15 iunie, la Tilsit înce- 
pură să sosească primele ştiri ale catastrofei: o treime din 
gardă exterminată lîngă Friedland ; trupele luptaseră eroic, 
dar ele cădeau de oboseală și nu mai voiau să se bată; 
Bennigsen îşi pierduse capul şi nu mai ştia ce să facă. Aces- 
tor zvonuri le urmară ştiri exacte: armata rusă suferise 
la Friedland un dezastru aproape tot atît de mare ca şi cel 
din 1805, de la Austerlitz; Napoleon, în fruntea marii 

armate, putea să întreprindă imediat invazia Rusiei. Panica 
cuprinse sferele conducătoare ale armatei ruse. 

Renumitul partizan de mai tirziu, Denis Davidov, care 
văzuse armata imediat după bătălia de la Friedland, scria : 
„În ziua de 18 iunie am ajuns în goana cailor la cartierul 
general. Aici era un furnicar de oameni de toate neamurile : 
englezi, suedezi, prusieni, regalişti francezi, funcţionari ruşi 
militari şi civili, persoane străine şi de armată şi de servi- 
ole civile, paraziți, intriganți — pe scurt, un adevărat 
bilei de arivişti politici și militari, conştienţi cu toţii de 
falimentul speranţelor şi planurilor lor... Toţi trăiau o 
spaimă atît de mare de parcă aşteptau sfîrşitul lumii.“ 

Bennigsen ceru ţarului învoirea să încheie un armistițiu. 
De data aceasta, Alexandru cedă. 

După ce primi propunerea rusă, Napoleon — după cum 
am văzut — consimți de îndată. Nu mai avea nici un sens 
să continue războiul împotriva Rusiei: o asemenea acțiune 
cerea o pregătire specială. Prusia era complet nimicită, iar 
Rusia putea acum să accepte blocusul continental şi, astfel, 
să se integreze în sistemul politic condus de Napoleon. 
Pentru moment, el nici nu voia altceva de la Alexandru. 

În ziua de 22 iunie, ţarul trimise pe generalul prinţ 
Lobanov-Rostovski la Tilsit, unde se instalase Napoleon 
după bătălia de la Friedland. Împăratul se apropie de o 
masă, pe care se găsea întinsă o hartă, şi zise arătînd Vis- 
tula: „lată frontiera celor două imperii ; de o parte va 
domni suveranul vostru, de cealaltă parte, eu“. Prin aceste 
cuvinte, Napoleon îşi arăta intenția sa de a şterge Prusia 
de pe harta lumii şi, totodată, de a împărţi Polonia. Aşa 
începu el discuțiile cu Lobanov-Rostovski. 

În aşteptarea întoarcerii lui Lobanov-Rostovski cu un 
armistițiu semnat, Alexandru stătea nemișcat la Şavli, În- 
tr-o stare sufletească mult mai rea decît cea trăită după 
Austerlitz. În zece zile numai, Napoleon putea fi la Vilna. 
„Am pierdut un mare număr de ofiţeri ŞI de soldaţi. Toţi 
generalii noştri, şi tocmai cei mai buni, sînt răniţi sau bol- 
navi — recunoștea țarul. — Desigur, Prusia se va găsi într-o 
grea situaţie. Dar sînt împrejurări cînd trebuie să te gin- 
deşti mai întîi la propria- i Viaţă și să urmezi o singură 
regulă : binele statului.“ „Propria-ţi viaţă“ (sa propre con- 
servation), cum se exprima țarul într-o conversaţie cu 
prinţul Kurakin la Şavli, trebuia să-l ducă, după 24 ore 
numai de la primirea veştilor asupra dezastrului de la Fried- 

land, să-şi schimbe brusc politica, să se hotărască pentru 
pace şi chiar, dacă ar fi fost nevoie, să intre şi în alianță cu 
Napoleon. Că Prusia, în urma unei astfel de cotituri bruşte, 
ar fi rămas distrusă sau numai cu citeva fărtme de teritoriu, 
aceasta era o chestiune secundară. 

Curtenii adunaţi la Şavli, în jurul ţarului, tremurau ca 
varga de teama unui atac al avangărzilor lui Napoleon. 

Ştirea acceptării armistiţiului și a păcii fu primită de 
Alexandru şi de anturajul său cu o explozie de bucurie. 
Numaidecît, Alexandru ordonă să se transmită împăratului 
francez asigurări că dorea mult o strînsă alianță cu el şi că 
numai o alianţă franco-rusă putea da lumii fericirea şi 
pacea. Ratifică armistițiul şi-şi exprimă dorinţa unei între- 
vederi personale cu Napoleon. 

Ţarul nu putea să mai amine o explicaţie cu Frederic- 
Wilhelm al III-lea, care, pînă în ultima clipă, îşi pusese 
nădejdea în prietenul său. Alexandru îi explică totul, aşa 
cum a fost. Regele ceru şi el armistițiu, acătindu-şi intenţia 
de a trimite la cartierul general al împăratului Franţei, la 
Tilsit, pe ministrul Hardenberg, un bun patriot. Dar cînd 
Napoleon auzi acest nume, începu să strige şi să bată din 
picior așa de tare, încît nimeni nu îndrăzni să i-l mai repete. 
Se dădu de înţeles regelui Prusiei că nu mai avea de aştep- 
tat nici o milă. 

În ziua de 25 iunie 1807, la ora 2 după-amiază, avu loc 
prima întrevedere între cei doi împărați. Pentru ca Ale- 
xandru să nu fie nevoit să treacă pe malul Niemenului 
cucerit de francezi, şi Napoleon pe malul rus, în mijlocul 
fluviului fu fixat un ponton cu două pavilioane măreţe. 
Do malul francez era aliniată toată garda imperială : pe cel 
rus nu se vedea decît o mică suită a lui Alexandru. 

Martor ocular al acestui eveniment istoric a fost acelaşi 
Denis Davidov, gloriosul partizan rus de mai tîrziu, care, 
în mărturiile sale, redă mai bine decît oricare istoric toate 
stările sufletești ale celor ce au luat parte la întrevederea 
de la Tilsit. 

„Era vorba de întilnirea cu cel mai mare conducător 
de oști, om politic, legiuitor, administrator şi cuceritor 
care distrusese... toate armatele Europei, învinsese de două 
ori armata noastră şi acum se afla la fruntariile Rusiei. 
Era vorba să vedem pe omul î înzestrat cu puterea de a do- 
mina pe toți cei cu care venea în contact, pe omul cu- 
noscut pentru prodigioasa-i perspicacitate... 

„Ne-am apropiat în fugă de mal şi l-am văzut pe Napo- 
leon. călare rrecînd într-un suflet printre rîndurile vechii 
gărzi, Ecourile de tunet ale uralelor şi aclamaţiilor entuziaste 
ce-l însoțeau ne asurziră şi pe noi, cei ce ne aflam pe malul 
opus. Convoiul şi suita lui se compuneau „din cel puţin 
patru sute de călăreţi... Măreţia priveliştii stîrni în această 
clipă încîntarea tuturor simţurilor. Toate privirile se În- 
dreptară şi rămaseră aţintite spre malul din faţă, la luntrea 
ce purta pe acest om prodigios, pe acest conducător de ost 
cum n-a mai fost de la Alexandru Macedon şi Iuliu Cezar, 
pe care îi întrece cu mult prin varietatea talentelor şi prin 
glorioasa supunere de popoare civilizate şi culte.“ 1 

Trăind sub regim de cenzură, Denis Davidov nu a 
putut să ne spună felul cum nu numai el, dar şi cea mai 
mare parte a ofițerilor ruşi au privit în acea zi pe Ale- 
xandru, care, după expresia lui, îşi ascundea emoția „prin- 
tr-o linişte prefăcută“. Dar nenumărate mărturii de mai 
tîrziu ne edifică de ajuns în această privinţă. 

În cercurile militare ruse, pacea de la Tilsit era con- 
siderată ca un eveniment mult mai ruşinos decît înfrîn- 
gerile de la Austerlitz şi Friedland. Mai tirziu, tineretul 
nobilimii liberale va avea asupra acestor evenimente aceeași 
părere cu cei ce le-au trăit. 

Într-o poezie a lui Puşkin (din 1823) lui Alexandru I 
îi apare vedenia lui Napoleon: 

Îl ştim aşa la Austerlitz — prin faptă: 
Drujinele din nord gonea-nălţata-i dreaptă, 
Cînd prima oară rusul fugea din faţa morţii. 

Şi tot aşa îl ştim, cînd la Tilsit tratatul 

Şi-l impunea-ntru pace şi hulă împăratul ` 
În faţa ţarului precumpănindu-şi sorții. 


Abia după revoluție acest text a putut fi publicat în 
forma lui autentică. Vechile ediţii („întru pace sau hulă“) 
conţineau atenuări care denaturau ideea poetului. 

Oricum, paharul înfrîngerii nu a fost pentru Alexandru 
atît de amar pe cît se așteptase. Cei doi împărați ajunseră 
în acelaşi timp pe ponton. Napoleon îmbrăţişă pe Alexandru 
şi amindoi intrară într-un pavilion, unde începu imediat 


1 Denis Davidov,, Opere, vol. LS Petersburg, 1893, pag. 306—308. 

conversaţia, cars a durat aproape două ore. Nici unul din 
cci doi împărați nu ne-a lăsat o relatare sistematică asupra 
celor discutate. Mai tîrziu, însă, cîteva fraze fură cunoscute, 
iar spiritul acestei convorbiri s-a reflectat, desigur, în tra- 
tatul de pace semnat la cîteva zile după ce ea avusese loc. 
„Pentru ce ne batem noi?“ — a întrebat Napoleon, „Eu 
urăsc pe englezi tot atît de mult cît îi uriți şi dumnea- 
voastră... Şi vă voi ajuta În tot ceea ce veţi întreprinde 
împotriva lor“ — a spus Alexandru. „În acest caz, totul 
se poate aranja şi pacca între noi este încheiată“ — răs- 
punse Napoleon. 

În tot timpul acesta de o oră şi cincizeci de minute, cît 
a durat convorbirea dintre cei doi împărați, regele Fre- 
deric-Wilhelm aştepta pe malul rusesc al Niemenului, 
sperind să fie şi el chemat. Napoleon nu consimţi să-l pri- 
mească decît abia a doua zi şi se purtă faţă de el cu cel 
mai mare dispreţ posibil. În momentul despărțirii, Napoleon 
invită la cină numai pe ţar. Pe Frederic-Wilhelm îl salută 
doar cu o uşoară înclinare a capului şi-i întoarse spatele. La 
26 .iunie, în urma invitaţiei lui Napoleon, Alexandru se 
instală la Tilsit şi întilnirile lor avură loc, de atunci, în 
fiecare zi. La început, Napoleon nu permise nici unuia 
dintre miniştrii săi să asiste la convorbiri: „Eu voi fi se- 
cretarul dumneavoastră, şi dumneavoastră al meu“ — 
spusese el lui Alexandru. Chiar de la primele cuvinte ale 
lui Napoleon, situaţia Prusiei se arăta a fi dezastruoasă, El 
propunea pur şi simplu împărţirea ei: tot ce era la est 
de Vistula trebuia să revină ţarului şi ce era la vest de 
acest fluviu, împăratului francez. Cu Frederic-Wilhelm nu 
voia să stea de vorbă şi, în rarele împrejurări cînd îl ad- 
mitea lîngă el, ma, mult îl dojenea şi-l ocăra decit discuta 
propriu-zis. „Josnic rege, josnică naţiune, josnică armată, 
țară care a înşelat întreaga lume şi care nu merită să existe“ 
— spunea Napoleon lui Alexandru cînd vorbea despre 
prietenul ţarului, căruia acesta, odinioară, la mormîntul 
lui Frederic al II-lea, îi jurase, atît de mişcător, iubire şi 
alianță eternă. Alexandru îi răspundea cu un suriîs politicos 
și blînd şi cerea împăratului francez să nu distrugă complet 
Prusia, cu toate defectele ei atît de condamnabile. 

Cuprins de panică, regele Prusiei era hotărît la orice. 
El chemă în grabă la Tilsit pe soția sa, regina Luiza, o 
remarcabilă frumuseţe. Se ştie că, la începutul războiului 
cu Prusia, Napoleon o privise ca pe inamica sa şi pusese 

să fie insultată grosolan în ziare. Dar, Îa curtea Prusiei, se 
spera că mînia crudului învingător putea fi înmuiată prin- 
tr-o întrevedere personală şi o conversaţie confidențială 
între el şi frumoasa regină. Regina fusese pregătită ca să ştie 
ce să ceară ; nu era însă nici o nădejde să se obţină mare 
lucru, pentru că se ştia ce puţină influenţă aveau asupra lui 
Napoleon chiar şi acele femei de care era atras. Întreve- 
derea avu loc într-un palat din Tilsit. Regina trebuia să în- 
cerce să obțină cel puţin retrocedarea Magdeburgului şi a 
altor cîtorva teritorii. Napoleon veni la întîlnire direct de 
la plimbarea călare, într-o uniformă simplă de vînător, cu 
cravaşa în mînă. Regina îl întîmpină împodobită cu cea 
mai somptuoasă toaletă a ei. Întrevederea se prelungi destul 
de mult, între patru ochi. Cînd, în sfîrşit, Frederic-Wilhelm, 
nemaiputind suporta situaţia sa dezonorantă faţă de curtenii 
care-l observau, avu curajul să intre, regina nu ajunsese încă 
la nici un rezultat... „Dacă regele Prusiei ar fi intrat în ca- 
moră ceva mai tîrziu, aș fi cedat Magdeburgul“ — le spunea, 
mai apoi Napoleon mareşalilor săi, glumind. 

Prusiei i-au fost lăsate „Vechea Prusie“, Pomerania, Bran- 
denburg şi Silezia. 'Tot restul, spre vest şi spre est, îi era luat. 
Napoleon ţinu, pe deasupra, să calce în picioare şi amorul 
propriu al Prusiei, precizînd în articolul 4 al tratatului de 
la Tilsit că el retrocedează cele patru provincii de mai sus, 
că, adică, nu şterge definitiv Prusia de pe harta lunii, din 
„stimă faţă de majestatea-sa împăratul Rusiei“. Toate teri- 
toriile prusiene de la vest de Elba intrau în noul regat al 
Westfaliei, în care Napoleon înglobă şi Marele Ducat de 
Hessa şi, puţin după aceea, Hanovra. Împăratul dădu noul 
regat fratelui său Jérôme Bonaparte. Cu teritoriile poloneze 
smulse Prusiei (regiunile Poznan și Varşovia) fu înjghebat 
Marele Ducat al Varşoviei pe care Napoleon îl atribui rege- 
lui Saxoniei, făcut pentru circumstanţă, mare duce. În urma 
insistențelor lui Napoleon, Alexandru primi mica regiune 
Bielostock, fostă posesiune prusiană în Polonia. Între Na- 
poleon și Alexandru mai era încheiată o alianţă ofensivă şi 
defensivă (pentru moment secretă). Prin însuşi acest fapt, 
Rusia se obliga să accepte şi să pună în vigoare decretul lui 
Napoleon asupra blocusului continental. i 

Pacea, atît de umilitoare pentru Prusia şi pentru toată 
Germania, fu semnată la Tilsit, în 8 iulie 1807. 

Serbările şi parăzile ţinură, la Tilsit, pînă în seara zilei 
de 8 iulie. În tot acest timp, cei doi împărați erau nedespăr- 

titi şi Napoleon ţinea, În toate împrejurările, să sublinieze 
simpatia lui pentru inamicul de pînă ieri şi aliatul de astăzi. 
La 9 iulie, Napoleon şi: Alexandru trecură. împreună în re- 
vistă gărzile franceză şi rusă şi se îmbrăţişară în faţa trupelor 
Şi a mulțimii adunate lîngă Niemen. Apoi se despărțiră. Ni- 
meni în acei moment (afară de cei doi suverani şi înalții 
demnitari ce-i înconjurau) nu bănuia uriașa schimbare pe 
care evenimentele celor cîtorva zile de la Tilsit o aduseseră 
în situaţia mondială. 


Capitolul X 
DE LA TILSIT LA WAGRAM 


1807—1809 ` 


D 


În drum de la Tilsit la Paris, Napoleon străbătu întreaga 
Germanie întimpinat de către toţi cu o supunere servilă, 
Părea că atinsese acum culmea unei puteri pe care nici un 
potentat nu o mai avusese în cursul istoriei. Autocrat al 
imensului Imperiu Francez, care cuprindea Belgia, Germa- 
nia de vest, Piemontul şi Genova ; rege al Italiei ; protector 
(de fapt autocrat) al unei enorme părți din teritoriile ger- 
mane ale Confederației Rinului (cu care se unise acum Şi 
Saxonia) ; stăpîn al Elveţiei, „Napoleon mai comanda, în mod 
tot atit de autocratic ca şi în propriul său imperiu, Olandei 
şi regatului de Neapole, în care erau regi fraţii săi Louis şi 
Joseph, întregii Germanii de mijloc şi acelei părţi din Ger- 
mania de nord pe care o dăduse fratelui său Jérôme sub de- 
numirea de regat al Westfaliei, unei importante părţi din 
fostele teritorii austriece, pe carc le luase Austriei şi le dă- 
duse vasalului său, regele Bavariei, părţii septentrionale a 
regiunii maritime a Europei, unde trupele sale ocupau Ham- 
burg, Bremen, Lübeck, Danzig, Königsberg, precum şi Po- 
loniei, unde o armată proaspăt creată se găsca sub comanda 
mareșalului Davout şi unde suveranul — regele Saxoniei — 
nu era decit un vasal şi servitor al lui Napoleon care-l nu- 
mise acolo mare duce. 

În afară de acestea, mai aparțineau lui Napoleon insulele 
Ionice, orașul Cattaro şi o parte din coasta adriatică a Pe- 
ninsulei Balcanice. Redusă la un mic teritoriu, nemaiavind 
dreptul decît la o armată limitată, şi strivită de nesfîrşitele 
contribuţii la care fusese obligată, Prusia tremura la fiecare 
cuvînt al lui Napoleon. Austria tăcea şi se supunea, Rusia 

era acum strins aliată cu Imperiul Francez. Singură Anglia 
mai continua lupta. . 

Îndată după înapoierea de la Tilsit, Napoleon, ajutat de 
Gaudin, ministrul său de finanţe, şi de Mollien, administra- 
torul tezaurului, ordonă-un şir de vaste reforme pentru re- 
organizarea finanţelor, a impozitelor directe şi indirecte etc. 
Rezultatul a fost că veniturile imperiului (750—770 mi- 
lioan€), stoarse fără milă de la poporul francez şi de la po- 
poarele înrobite, putură să acopere în întregime cheltuielile, 
chiar dacă se socotea dinainte şi întreţinerea armatei în timp 
de război. Aceasta este una din trăsăturile caracteristice ale 
finanţelor napoleoniene : Napoleon includea cheltuielile de 
război la capitolul cheltuielilor „obişnuite“, nu la cele extra- 
ordinare. Creditul statului era atit de solid, încît Banca 
Franţei, instituită de Napoleon (şi care funcţionează pînă 
astăzi cu acelaşi statut), dădea acum pentru depozite 40/0, 
nu 10%/0 cum mai plătea încă în 1804 și 1805. Italia, consi- 
derată ca regat „independent“ de Franţa, plătea Franţei 
36 milioane franci aur pe an. Această sumă era dăruită anual, 
în mod generos de către Napolcon-„regele Italiei“ lui Na- 
poleon-împăratul Franţei. În ceea ce priveşte cheltuielile 
pentru administrarea Italiei, acestea erau acoperite în mod 
exclusiv din propriile-i venituri. Guvernatorul ţării, care 
purta titlul de vice-rege al Italiei, era fiul vitreg al lui Na- 
poleon, Eugene de Beauharnais. Se înţelege de la sine că ar- 
mata franceză staționată în peninsulă era întreţinută tot de 
Italia. Aceleaşi contribuţii le aduceau şi tot astfel întrețineau 
armata franceză şi celelalte ţări direct sau indirect supuse 
puterii lui Napoleon. Storcînd fără milă aurul din ţările 
supuse, prin contribuţii şi tot felul de dări, Napoleon institui 
în Franţa baterea regulată de monedă de aur şi această mo- 
nedă fu introdusă în comerţ. Astfel, restaurarea finanţelor 
începută de Napoleon încă din timpul Consulatului, fu 
terminată în 1807, după înapoierea de la Tilsit. 

Napoleon voia, totodată, să ia și unele măsuri care să 
dea un impuls industriei franceze, dar aici lucrul părea mai 
complicat ; măsurile plănuite erau în mod direct şi indiso- 
lubil legate de stricta realizare a blocusului Continental. 
Curînd după înapoierea de la Tilsit, Napoleon începu să se 
gîndească la o acţiune politică de mari proporţii, fără de 
care, după părerea sa, realizarea blocadei Împotriva Angliei 
nu era de conceput. Numai după ce începu această acţiune, 
el me şi o vastă activitate în domeniul economic. De 

aceea, va trebui să cunoaştem mai întti începutul acestei 
acţiuni, adică încercarea de cucerire a Peninsulei Iberice, şi 
apoi să trecem la analiza urmărilor blocusului continental 
asupra diferitelor clase sociale din imperiu şi asupra ansam- 
blului politicii napoleoniene, 

Trebuie să notăm că în timpul lunilor de toamnă ale 
anului 1807 şi în iarna anului 1808, între împărat, pe de 
o parte, şi mareșali, miniştri şi cei mai apropiaţi demnitari 
ai săi, pe de altă parte, „apărură unele divergențe care se 
manifestară deocamdată în mod acoperit şi erau neclare 
pentru cei ce nu aparţineau acestor cercuri, Curtea lui Na- 
poleon se îneca în lux. Vechea al noua aristocrație, vechea 
şi noua mare burghezie rivalizau în serbări, banchete şi ba- 
luri strălucitoare ; aurul curgea în valuri ; prinți străini, regi 
vasali, care veneau pentru a-şi prezenta omagiile, întîrziau 
în capitala lumii cheltuind sume fabuloase. Tuileries, Fon- 
tainebleau, Saint-Cloud, Malmaison trăiau într-o sărbătoare 
fără sfîrşit, în feerii de basm. Niciodată sub vechiul regim 
nu a existat o asemenea strălucire şi o atît de mare mulţime 
de curteni de ambe sexe încărcaţi de briliante. Dar toţi 
aceştia ştiau că la palat, într-un cabinet în care nu ajungeau 
zgomotele veselici generale, un om — stăpînul lor — sta 
adesea aplecat asupra hărţii Peninsulei Iberice şi că, în cu- 
cînd, mulţi dintre dansatorii aceştia fără grijă aveau să se 
smulgă, la porunca împăratului, din luxul în care înotau şi 
să stea iarăşi sub ploaia de ghiulele şi gloanţe. Şi toate 
acestea în ce scop? 

Încă de mult, chiar după bătălia de la Austerlitz, foarte 
mulți dintre colaboratorii lui Napoleon erau de părere că 
trebuie, în sfîrşit, să se oprească, că Franţa ajunsese la 
putere fără precedent, la care doar în vis se putea gîndi. 
Bineînţeles, întreaga populaţie a imperiului i se supunea 
fără murmur ; deocamdată, țăranii încă mai suportau recru- 
tările ; negustorii (cu excepţia celor din oraşele de coastă) şi, 
mai cu seamă, industriaşii erau mulțumiți de lărgirea debu- 
şeurilor şi a posibilităţilor comerciale. Cit despre demnitari 
şi mareșali, care, după Tilsit, începuseră să fie îngrijoraţi, 
ei nu se temeau de o revoluţie internă ce ar fi ame- 
nințat orînduirea. Suburbiile muncitoreşti — o ştiau ei 
bine — erau foarte strîns ţinute sub pumnul napoleonian. 
De altceva le era lor frică: de dimensiunile extraordinare 
ale posesiunilor napoleoniene. 


Puterea necontrolată şi absolut neîngrădită a împăratului 
se întindea asupra unui uriaş conglomerat de teritorii şi 
popoare : de la Königsberg la Pirinei (şi, de fapt, şi dincolo 
de Pirinei) ; de la Varşovia şi Danzig la Neapole şi Brindisi ; 
de la Anvers la nord-vest de Balcani ; ; de la Hamburg la 
insula Corfu. Şi tocmai această putere începea să-i îngrijoreze 
pe cei apropiaţi de Napoleon. O simplă cunoaştere super- 
ficială a istoriei, şi chiar vocea instinctului, artificial înă- 
buşită, le spunea că astfel de monarhii mondiale sînt ex- 
trem de efemere, că sînt nişte creaţii nu numai foarte rare, 
ci şi foarte fragile ale jocului unor forţe istorice. Ei recunoş- 
teau (au spus-o mai tirziu) că tot ce înfăptuise Napoleon, 
de ia începutul carierei sale şi pină la Tilsit, semăna mai 
degrabă a poveste fantastică decit a realitate istorică. Mulţi 
dintre ei — nu numai Talleyrand — considerau că a con- 
tinua să mai scrie poveşti noi pe răbojul istoriei va fi de 
acum Înainte din ce în ce mai greu şi mai primejdios. 

Napoleon era de o dărnicie nemaivăzută faţă de cola- 
boratorii săi apropiaţi — militari şi civili. După pacea de 
la Tilsit dărui mareşalului Lannes un milion de franci aur, 
jar mareşalului Ney vreo 300.000 franci ca rentă anuală pe 
viață ; mareşalului Berthier îi dărui o Jumătate milion aur şi 
405.000 franci rentă anuală. Tot atît de darnic se purtă 
şi cu ceilalți mareșali, cu numeroşi generali şi ofiţeri. Mi- 
niştrii — Gaudin, Mollien, Fouché, Talleyrand — fură şi ei 
foarte generos răsplătiți, dar mai puţin ca mareşalii. Toţi 
ofiţerii din gardă şi din armată care au luat parte efectivă 
la luptă primiră recompense ; multora, li se atribuiră pensii 
bune, răniții primiră întreit în raport cu ceilalți. De alfel, 
această dărnicie nu a costat nici o centimă tezaurul francez : 
pe lîngă imensele contribuţii pe care țările învinse erau 
obligate să le plătească Franţei învingătoare, Napoleon mai 
impunea aceloraşi ţări (adesea chiar şi unor oraşe şi cor- 
poraşii aparte) dări speciale ce ajungeau pînă la zeci de 
milioane (40 milioane din regatul Westfaliei ; un fond fun- 
ciar în valoare de 20 milioane a fost constituit în Hano- 
vra ; 30—35 milioane din Polonia etc.) care erau puse la dis- 
poziţia sa personală, fără control. Tot ce rămînea din aceste 
sume, după ce împărțea din ele apropiaților săi imense re- 
compense, era îngrămădit în acele „subsoluri ale palatului 
Tuileries“, în care, după propriile lui cuvinte; în 1812 avea 
personal 300 milioane franci (aur). Sumele pentru întreţi- 
nerea curţii sale, lista sa civilă (25 milioane) — toate aces- 

tea crau nimic în comparaţie cu sumele necontrolate de care 
dispunea în chip cu totul independent de bugetul statului. 
Vai de cei învinşi! „Războiul trebuie să se hrănească sin- 
gur“ — a spus Napoleon. În timpul primului imperiu, acest 
principiu a fost urmat cu stricteţe, 

În felul acesta, Napoleon dispunea de un venit cu totul 
special, de multe "milioane, pe care îl plăteau în fiecare an, 
cu regularitate, teritoriile cucerite şi pe care el îl împărțea 
atît de generos armatei și demnitarilor săi. Însă aceste colo- 
sale recompense cu care erau copleşiți mareșalii şi generalii 
săi trezeau în ei dorinţa de a se bucura în linişte de toate 
aceste bogății şi onoruri. Căci toată viaţa lor se scurgea în 
războaie aproape neîntrerupte. 

_ "Toţi ştiau că Napoleon, abia înapoiat de la Tilsit, înce- 
puse pregătirea unei armate destinate unei expediţii în Por- 
tugalia, trecînd prin Spania. Care era scopul acestei cam- 
panii ? Foarte mulți, dacă nu chiar toţi, nu o puteau Inte: 
lege. Aici trebuie să revenim iarăși la blocusul continental, 
căci, din acest moment, nici o acţiune mai importantă a 
lui Napoleon nu se poate explica, dacă se uită măcar o 
clipă blocusul. 

Din moment ce-şi propusese să strivească economiceşte 
Anglia pe calea blocadei, Napoleon. a fost pe deplin con- 
secvent : nu putea avea încredere nici în dinastia portugheză 
Bragança, nici în Bourbonii din Spania ; nu putea crede că 
aceste familji domnitoare ar putea într-adevăr să-şi ruineze 
pînă la urmă în mod sistematic țările lor, oprind pe Grant, 
fermieri şi moșieri să vîndă englezilor lina merinos., inter- 
zicînd să se importe în Spania şi Portugalia fabricarele ief- 
tine ce proveneau din Anglia. Era evident că acceptind fără 
obiecții, decretul din Berlin, aceste familii domnitoare aveau 
să rămînă într-ascuns indulgente față de contrabandă şi 
de conivenţă cu nenumărate alte mijloace de încălcare a 

acestui decret. Iar dacă se mai ţine seama de lungimea coas- 
celor Iberice, de dominaţia completă a flotei engleze în gol- 
ful Biscaia, în Atlantic şi în Mediterană, de existenţa tortă- 
repel engleze Gibraltar chiar pe pămîntul peninsulei, era clar 
«că blocada nu se putea realiza în fapt atita vreme cit Na- 
poleon nu era stăpînul absolut al Spaniei şi al Portugaliei. 
Chestiunea de principiu era hotărîtă de el în chip irevoca- 
bil : toate coastele europene, de sud, de nord, de vest, tre- 
buiau să fie puse sub supravegherea directă a vămii franceze, 
Oricine ar fi refuzat acest lucru trebuia înlăturat din cale, 

Bourbonii de Spania se umileau în faţa lui, dar îl minţeau : : 
ei nu puteau şi nici nu voiau să alunge pe englezi şi să împic- 
dice de fapt comerțul lor. Tot aşa Ki cu dinastia Bragança din 
Portugalia, care de asemenea se tira la picioarele lui pină la 
uitarea totală a oricărei demnități, dar care, cu toate acestea, 
închidea ochii atunci cînd era vorba de blocus. 

Rămasă fără aliați după pacea: de la Tilsit, Anglia hotărî 
să continue lupta cu şi mai multă energie. Zvonindu-se că 
Danemarca aderă la blocusul continental, o escadră engleză 
bombardă Copenhaga la începutul lui septembrie 1807. 
Aflînd aceasta, Napoleon se înfurie şi hotărî să grăbească 
cucerirea Spaniei şi Portugaliei. În octombrie 1807, o armată 
de 27.000 de oameni, sub comanda mareșalului Junot, pä- 
trunse din ordinul său în Spania, îndreptindu-se spre Por- 
rugalia. După ea, urmă imediat o altă armată de 24.000 de 
oameni, sub ordinele generalului Dupont. În afară de aceştia 
mai erau trimiși circa 5.000 de cavaleriști (dragoni, husari şi 
vînători). Prinţul regent al Portugaliei chemă într-ajutor 
Anglia. El se temea de Napoleon, dar nu mai puţin şi de 
englezi, care puteau foarte ușor să distrugă de pe mare Lisa- 
bona, aşa cum abia făcuseră cu Copenhaga. Napoleon lăsă 
Spania pentru la urmă, căci terminînd întâi cu Portugalia, 
ar fi avut la dispoziţie două baze: una în sudul Franţei, 
alta în Portugalia, şi, în felul acesta, lucrul ar fi mers mai 
uşor și cu Spania. Napoleon nu-şi dăduse nici măcar os- 
teneala să informeze Spania pe cale diplomatică despre 
trecerea trupelor franceze prin teritoriul ei. Ordonase doar 
lui Junot să anunţe Madridul în momentul trecerii frontierei. 
Madridul primise vestea cu supunere. 

La curtea lui Napoleon, Cambaceres, marele cancelar al 
Imperiului, avu curajul să protesteze respectuos împotriva 
acţiunii începute. Talleyrand, dimpotrivă, aprobă pe împă- 
rat fără rezerve. El se retrăsese din activitatea de stat în 
august 1807, după pacea de la Tilsit. Drept pretext îi ser- 
viră observaţiile lui Napoleon pentru mită şi şantaj, de care 
Talleyrand se făcuse foarte vinovat. Adevărata cauză a re- 
tragerii sale era însă alta; simțind de departe că politica 
mondială a împăratului e catastrofală, el hotărise să se re- 
tragă cu încetul din rolul activ. Continua, totuşi, să rămînă 
la curte, în mare rang şi onoruri. Acum voia să intre iarăși 
în graţiileîmpăratului şi-i aproba toate planurile, deşi încă 
de pe atunci considera că acţiunea din Spania este foarte 
grea şi poate avea urmări primejdioase. 

Armata franceză comandată de Junot înainta, prin teri- 
toriul spaniol, direct asupra Portugaliei. Marşul pe drumu- 
rile proaste şi aproape pustii, fără provizii, era foarte greu 
pentru soldaţi. Francezii jefuiau pe țărani, iar aceştia se răz- 
bunau cum puteau, masacrind pe cei ce rămîneau în urmă. 
După un marş de peste şase săptămîni, Junot intră în Lisa- 
bona la 29 noiembrie 1807. Cu două zile înainte, familia 
regală părăsise capitala, fugind pe o corabie engleză, 

Venise acum şi rîndul Spaniei. 

Iată care era situaţia în Spania: regele Carol al IV-lea, 
un om slab şi redus, era cu totul sub influenţa soţiei sale 
şi a favoritului acesteia, don Godoy. Toţi trei nutreau o 
duşmărie neîmpăcată împotriva moştenitorului tronului, Fer- 
dinand, în care, în ultimii ani (1805, 1806, 1807), nobilimea 
şi burghezia spaniolă îşi puseseră mari speranţe. Dezorga- 
nizarea finanţelor şi a administraţiei, dezordinea în toate 
domeniile politicii interne stînjeneau comerţul, agricultura 
şi industria, altădată dezvoltată dar acum rămasă în urmă. 
Nobilimea şi burghezia erau unite în speranța că dizgraţia 
lui don Godoy, favoritul vechii curţi, va îngădui o „re- 
naştere“ a Spaniei. Era foarte populară ideea căsătoriei lui 
Ferdinand cu vreo rudă a lui Napoleon : se credea că prin- 
tr-o asemenea legătură cu atotputernicul împărat, s-ar fi 
putut obţine un sprijin puternic din partea acestuia pentru 
unele reforme, s-ar fi putut păstra independenţa ţării şi li- 
niştea în relaţiile externe. Ferdinand ceruse formal mîna 
unei nepoate a lui Napoleon, dar fusese refuzat. 

Împăratul Franţei avea alte planuri : el voia să detroneze 
dinastia spaniolă şi să pună în locul ei pe unul din fraţii sau 
mareşalii săi. În cursul iernii şi a primăverii anului 1808, 
noi trupe franceze treceau mereu Pirineii şi pătrundeau în 
Spania. Încă din martie, Napoleon reuşise să concentreze 
aci 100.000 de oameni. Sigur de forţa sa, hotărî să treacă 
la acţiune. Cu multă abilitate, el trase foloase din certurile 
dintre membrii familiei regale. Murat fu trimis asupra Madri- 
dului cu o armată de 80.000 de oameni. De la început, regele 
Carol al IV-lea, regina şi don Godoy fugiră din capitală, dar, 
la Aranjuez, populaţia revoltată îi opri. Godoy fu prins, 
bătut şi aruncat în închisoare, iar la 17 martie 1808, regele 


207 


fu obligat să abdice în favoarea iul Ferdinand. Şase zile mai 
tirziu, la 23 martic, Murat intra în capitala Spaniei. Dar Na- 
poleon nu voi să recunoască pe Ferdinand şi ceru ca noul 
rege, împreună cu fostul rege şi cu întreaga familie a Bour- 
bonilor de Spania să se prezinte la el la Bayonne, în Franţa. 
El îşi atribui rolul de arbitru suprem, care avea să judece 
şi să hotărască definitiv cine are dreptate. La 30 aprilie 1808, 
regele Spaniei, Carol al IV-lea, soţia sa, noul rege Ferdinand 
al VII-lea şi don Godoy se. aflau la Bayonne. Dar Napoleon 
ceru ca toţi prinții familiei regale să vină aci. Madridul se 
revoltă. Scopul lui Napoleon era acum clar: întreaga di- 
nastie a Bourbonilor de Spania să fie atrasă în mod perfid 
la Bayonne, să fie declarată decăzută, arestată; apoi, sub 
un pretext oarecare întreaga Spanie să fie alipită la Franţa. 
în ziua de 2 mai, la Madrid izbucni o răscoală împotriva 
trupelor franceze care ocupau oraşul. Murat o înăbuși în 
sînge. Dar acesta nu fu dectt începutul groaznicului foc al 
războiului popular din Spania. 

Napoleon află despre acest eveniment la Bayonne, unde 
sosise odată cu familia regală. O scenă furtunoasă avu loc 
chiar în faţa sa şi regele Carol al IV-lea ridică. bastonul asu- 
pra lui Ferdinand. Atunci, dintr-o dată, Napoleon le aduse 
la cunoştinţă voinţa sa: el cerea lui Carol al IV-lea şi lui 
Ferdinand să abdice şi să-i lase formal dreptul de a dispune 
cum va crede el de Spania. Ceea ce se şi făcuse: Carol al 
IV-lea, Ferdinand, regina — cu toţii se găseau în mîinile jan- 
darmilor şi ale armatei franceze. Napoleon le declară că,. în 
grija lui de a le asigura liniştea şi fericirea personală, le 
interzice înapoierea în Spania şi îi trimite pe rege şi pe re- 
gină la Fontainebleau, iar pe Ferdinand şi pe ceilalți principi 
ai casei Bourbonilor de Spania, la Valengay, în castelul prin- 
ţului Talleyrand. Dispoziţiunea fu executată imediat. După 
cîteva zile de la acest eveniment, la 10 mai 1808, Napoleon 
ordonă fratelui său Joseph, regele Neapolelui, să se instaleze 
la Madrid, unde va fi, de aci înainte, rege al Spaniei. Iar 
mareşalului Murat, pe care nu demult îl făcuse mare duce 
de Clèves şi de Berg, îi ordonă să se mute la Neapole, unde 
va fi de aci înainte, rege al Neapolelui. Napoleon era peste 
măsură de mulţumit: totul părea să se fi petrecut atit de 
neted şi uşor ; Bourbon de Spania intraseră singuri, cu atîta 
naivitate, în capcană; Peninsula Iberică fusese supusă cu 
atita uşurinţă |! 

Şi deodată, în mod absolut neaşteptat nu numai pentru 
Napoleon, ci chiar „pentru toată Europa, care urmărea 
tăcută şi înspăimîntată noile violenţe ale cuceritorului, în 
Spania izbucni un război cumplit, neîmpăcat Și singeros, un 
război al țăranilor partizani împotriva invadatorilor francezi. 

Aici, Napoleon se izbea pentru întiia oară de un inamic 
cu totul aparte, un inamic cu care pînă atunci nu mai avu- 
sese de-a face şi pe care avusese prilejul să-l observe — de 
altfel pentru puţin timp — doar în Egipt şi în Siria. În faţa 
lui se ridicau îndirjiți ţăranii din Asturia înarmaţi cu cu- 
ţite, ciobanii în zdrenţe din Sierra Morena purtând puşti ru- 
ginite, meşteşugarii-muncitori catalani cu ginjuri şi lungi 
pumnale ascuţite. „Zdrenţăroşii !“ — spunea Napoleon cu 
dispreț. Era oare posibil ca el, stăpînul Europei, dinaintea 
căruia fugiseră armatele ruseşti, austriece şi prusiene, cu ar- 
tileria şi cavaleria lor, cu împărații şi feldmareșalii lor ; el, 
care cu un cuvînt numai nimicise state vechi şi făcuse să 
se ivească altele noi, era cu putință ca el să se înspăimînte 
în faţa acestei „golănimi spaniole“ ? 

Nu ştia (şi nimeni în lume nu o ştia atunci) că tocmai 
aceşti „zdrențăroşi“ erau cei care începuseră să sape pră- 
pastia în care avea să se prăbuşească marele imperiu na- 
poleonian. 

Cînd, în 1808, „Napoleon concepuse şi îşi pusese în apli- 
care planul cu privire la Spania, el se gîndise permanent 
la un exemplu istoric, care se pare că îi insufla un mare 
optimism. Exact cu o sută de ani înaintea lui, unul din 
predecesorii săi pe tronul Franţei, regele Ludovic al XIV-lea, 
aşezase pe tronul Spaniei pe un nepot al său, Filip, întronînd 
astfel dincolo de Pirinei o ramură a dinastiei Bourbonilor. 
Filip a fost întemeietorul familiei „Bourbonilor de Spania“. 
Spaniolii recunoscuseră pe noul rege şi noua dinastie, cu 
toate că jumătate din Europa pornise atunci război împo- 
triva lui Ludovic al XIV-lea spre a-l alunga pe Filip. Pentru 
ce el, Napoleon, incomparabil mai puternic dectt Ludovic 
al XIV-lea, nu ar reuşi într-o combinaţie asemănătoare? 
Pentru ce n-ar putea el întemeia o nouă dinastie — a fami- 
liei „Bonaparte de Spania“ ? Mai ales că nu mai trebuia să 
lupte cu Europa, aşa cum trebuise să facă Ludovic al 
XIV-lea : Europa era acum zdrobită, supusă, iar Rusia, 
aliata sa! 

Greşeala lui Napoleon consta în aceea că se lăsase amăgit 
de o analogie pur exterioară. El nu voia să înţeleagă deose- 

birea radicală dintre urcarea pe tron a lui Filip, la 1700, şi 
aceea a lui Joseph Bonaparte în 1808. Cînd, în 1700, ne- 
gustorii și armatorii francezi, aventurierii francezi de neam 
nobil salutaseră cu entuziasm întronarea lui Filip de Bour- 
bon, ei sperau (aşa cum spera şi Ludovic al XIV-lea însuşi) 
că, de acum, imensul imperiu colonial al Spaniei va deveni 
o posesiune franceză. Dar se înşelaseră amarnic : plantatorii 
şi negustorii spanioli s-au opus unanim pătrunderii capita- 
lului francez în colonii. Filip al V-lea a trebuit, cu regret, 
să refuze compatrioţilor săi egalitatea în drepturi cu spa- 
niolii. Din punct de vedere economic, Spania nu ajunsese 
tributară Franţei ; numai aşa Filip şi Bourbonii de Spania 
reușiseră să-şi menţină tronul. Acum, însă, sub somptuoasa 
hlamidă a regelui Spaniei, Joseph Bonaparte nu cra decit un 
simplu locţiitor al lui Napoleon, agentul acestuia însărcinat 
cu realizarea blocusului continental în Peninsula iberică şi 
cu transformarea metodică a Spaniei într-o ţară care să fie 
exploatată total şi exclusiv în interesul burgheziei franceze. 
În Spania doar se ştia că incepind chiar de la lovitura de 
stat din brumar 1799, Napoleon fusese asaltat de doleanţele 
şi cererile fabricanţilor de pînzeturi şi stofe şi ale altor in- 
dustriaşi din Franţa, care concepuseră un program încuviin- 
ot în întregime de Bonaparte: 1) Spania trebuia să devină 
o piaţă de desfacere monopolizată de produsele fabricanţilor 
francezi; 2) Spania trebuia să furnizeze lină merinos numai 
manufacturilor franceze (lina merinos era pe atunci de o 
valoare unică pentru calitățile ei) ; 3) Spania (în special An- 
daluzia) trebuia să cultive varietățile de bumbac necesare 
industriei textile franceze, varietăţi a căror cumpărare de 
la englezi fusese interzisă de Napoleon. 

Acest program cra în legătură directă cu planul unei 
interziceri complete a comerţului dintre Spania şi Anglia 
— ţară unde spaniolii exportau atunci mari cantităţi de lină 
cu preţuri atît de bune şi de unde aduceau mărfuri atît de 
multe şi de ieftine pentru consumul spaniol. 

Prin urmare, pentru crescătorii de vite, pentru negus- 
torii de lînă, pentru fabricanți de stofe și, în general, pen- 
tru toți industriaşii spanioli, pentru toată țărănimea, ale 
cărei interese erau legate într-un fel sau altul, direct sau 
indirect, de producţia lînei şi de fabricarea stofelor, precum 
şi pentru acele părţi ale ţării unde existau încă raporturi 
feudale şi, mai cu seamă, acolo unde aceste raporturi înce- 

peau să slăbească — pentru toată nobilimea proprietară de 
pământuri, legată de Anglia şi de economia colonială a plan- 
tatorilor, supunerea faţă de Napoleon însemna ruină com- 
pletă. în afară de aceasta, legătura cu bogatele posesiuni 
spaniole din America şi, în general, cu toate celelalte pose- 
siuni de peste mări (cum erau Filipinele, în partea de răsărit 
a Oceanului Indian) devenea imposibilă pentru că Anglia 
declara imediat. război şi lua toate coloniile de dincolo de 
mări ale acelei puteri europene care intra direct sau indirect 
în orbita politicii napoleoniene. Toate aceste interese eco- 
nomice ale diferitelor clase sociale, încălcate în mod brutal 
prin invazia armatei napoleoniene, erau tărîmul pe care s-a 
iscat focul mișcării de eliberare naţională împotriva atotpu- 
ternicului cuceritor. Țăranii şi meşteşugarii spanioli răscu- 
laţi aveau să se dovedească destul de capabili să susţină o 
luptă ce părea mai presus de puterile lor. Pentru moment 
însă, totul părea să meargă bine. Arestaţi, Bourbonii de 
Spania plecaseră fiecare la “veşedinşele forţate din Fontaine- 


bleau şi Valengay, unde urmau să rămînă sub supravegherea 
poliţiei. Joseph Bonaparte intră în Madrid ca rege. 

E adevărat că împăratul fusese deja informat despre 
cîteva mici neplăceri. Țăranii spanioli, în grupuri mici, în- 
drăznecau să se strecoare şi să tragă noaptea asupra bivuacu- 
rilor franceze. Cînd erau prinşi şi duşi la locul de pedeapsă, 
sau nu scoteau nici un cuvînt în faţa plutonului de execuţie, 
sau îşi strigau disprețul cu glas tare. Lui Napoleon i se ra- 
portă că, la 2 mai, spre a reprima răscoala din Madrid, 
Murat dăduse ordin să se tragă în plin asupra mulțumii. Dar, 
în loc să se împrăștie şi să fugă, răsculații se ascundeau prin 
case şi continuau să tragă prin ferestre. Cind francezii pă- 
trundeau în case ca să prindă pe cei ce trăgeau, spaniolii, 
după ce-şi terminau toate gloanţele, continuau lupta cu cu- 
titul, cu pumnul, cu dinţii, pînă la istovire. lar francezii, 
după astfel de lupte disperate, îi aruncau prin ferestre în 
stradă, în vîrfurile baionetelor camarazilor. Nenumărate 
manifestații de cea mai violentă şi fanatică ură împotriva 
cuceritorului aveau loc aproape zilnic ; francezii se izbiră de 
ele încă de la primii lor pași pe pămîntul Spaniei. lată un 
caz : un detașament francez întră într-un sat. Aici, totul este 
pustiu ; locuitorii fugiseră în pădure. Într-o casă, este desco- 
perită o mamă tînără cu copilul ei şi sînt găsite provizii. 


14* 21| 


Ofiţerul bănuieşte că nu-i lucru curat şi, înainte de a permite 
soldaţilor să măniînce din ele, o întreabă pe femeie dacă 
nu cumva alimentele sînt otrăvite. Primind răspunsul liniş- 
titor al femeii, el o obligă să guste din ele. Țäranca mănîncă 
fără să ezite. Nemulțumit numai cu atît, ofiţerul ordonă 
să-i dea şi copilului să mănînce. Mama execută ordinul nu- 
maidecit. Atunci cîţiva dintre soldaţi începură să mănînce 
şi ei. Dar nu după mult timp, mama, copilul şi soldaţii mu- 
reau în dureri îngrozitoare. Capcana reuşise. 

La început, asemenea întîmplări îi mai mirau pe fran- 
cezi, dar, după puţin timp, ele deveniră ceva obişnuit şi ni- 
meni nu se mai mira de nimic în acest război. Pentru mo- 
ment, nici Napoleon nu fu prea neliniştit de aceste ciudă- 
ren, Împăratul înţelese destul de tirziu adevăratul caracter 
al acestui război. 

Dar, chiar de pe la mijlocul verii, se observă că une! 
dintre puterile europene învinse începuseră să privească cu 
mari nădejdi Încingerea pîrjolului de dincolo de Pirinei. Se 
vorbea de reînarmarea Austriei... În timp de trei ani câţi 
trecuseră de la Austerlitz, Austria se odihnise şi îşi revenise. 
La curtea din Viena, în cercurile nobilimii şi ale negusto- 
rimii, creşteau speranţele în posibilitatea de a scăpa, în sffr- 
şit, de sub călctiul lui Napoleon. Trebuie să remarcăm că în 
Austria, Ungaria, Cehia, ca şi în Rusia, nobilimea se temea 
de prelungirea dominaţiei napoleoniene, pentru că ştia că 
Austriei avea să i se impună într-un fel sau altul Codul Na- 
poleon şi că, astfel, orînduirea feudală sc va nărui. 

În sfîrşit, ca să prevină orice surpriză din partea Austriei 
în timp ce el se străduia să termine cu „rebelii“ spanioli, 
Napoleon simţi necesitatea să convingă lumea de trăinicta 
alianţei franco-rusc. 

„Maiestatea-sa imperială va băga repede minţile în cap 
sălbaticei plebe spaniole“ — scriau cu mult respect ziarele 
europene. „Se pare că tîlharul s-a aruncat, în sfîrşit, singur 
cu giîtul în cuţit“ — şopteau între ei mulţi cititori ai aces- 
tor ziare în Prusia, Austria, Olanda, Italia, în oraşele hansea- 
tice, În regatul Westfaliei, în statele Confederaţiei Rinului, 
dar încă nu îndrăzneau să creadă că nădejdile lor vor fi îm- 
plinite. Într-o astfel de atmosferă se anunţă dintr-o dată 
că împărații Franţei şi Rusiei se vor întîlni la Erfurt, chiar 
în toamna acelui an (1808), 

Această manifestare, care urma să demonstreze tăria alian- 
rei franco-ruse, fusese de mult proiectată de Napoleon. Dar, 
un eveniment neașteptat, care avu loc pe la mijlocul Ju 
iulie 1808, îl hotări să grăbească întrevederea cu Alexandr u. 
Generalul Dupont cucerea sudul Spaniei ; pătrunsese în An- 
daluzia, ocupase Cordova şi-şi continua înaintarea, La un 
moment dat, în timp ce se găsea fără „provizii intr-o vastă 
cîmpie arsă de soare, trupele sale fură î înconjurate şi atacate 
din toate părțile de către un mare număr de ţărani parti- 
zani. Iar la 20 iulie, Dupont capitulase î împreună cu „trupele 
sale în. apropiere de Baylen. Desigur, aceasta încă nu însemna 
că Spania scăpase de „francezi, însă impresia pe care 
evenimentul o produse în Europa fu considerabilă. Neîn- 
vinsele trupe franceze suferiseră o înfrîngere indiscutabilă, 
deşi numai parţială. Napoleon, cuprins de furie, trimise pe 
Dupont în faţa unui consiliu de război. Avea o părere foarte 
personală despre ceea ce este sau nu este moral: „Cea mai 
mare dintre toate imoralităţile (la plus grande des immora- 
lités) este să te apuci de un lucru la care nu te pricepi“ — 
spunea el. Iar cînd un general incapabil preia comanda mili- 
tară, atunci această „imoralitate“ se transformă de-a dreptul 
în cca mai gravă crimă. Şi Dupont pierdu pentru totdeauna 
orice consideraţie din partea hui. 

Napoleon îşi dădu imediat seama de marea importanţă 
politică a catastrofei de la Baylen. Deşi se prefăcea că e liniş- 
tit şi insista asupra faptului că pierderile de la Baylen erau 
o nimica toată față de resursele imperiului, totuși, el înţe- 
legea foarte bine influența ce o avusese acest eveniment asu- 
pra Austriei, care începuse să se reînarmeze cu îndoită ener- 
gic. Austria vedea că, împotriva aşteptărilor sale, Napoleon 
avea să fie obligat din acel moment să lupte nu pe unul, ci 
pe două fronturi, şi că noul front din sudul Spaniei î slăbea 
mult pe cel de la Dunăre. Pentru ca Austria să poată fi 
oprită de pe panta războiului, trebuia să i se dea a înţelege 
că Alexandru I va invada teritoriile austriece dinspre est, 
în timp ce el, Napoleon, aliatul acestuia, se va îndrepta spre 
Viena dinspre vest. În acest scop a fost organizată la Erfurt 
manifestaţia de prietenie a celor doi împărați. 

După pacea de la Tilsit, Alexandru I trecea printr-o 
perioadă grea. Alianţa cu Napoleon şi consecinţa ei inevi- 
tabilă — ruptura cu Anglia — lezau adînc interesele eco- 

nomice ale nobilimii şi ale negustorimii, care vedeau în în- 
fringerea de la Friedland şi în pacea de la Tilsit nu numai 
o nenorocire, dar şi o ruşine, 

încrezător în promisiunile lui Napoleon, Alexandru nă- 
dăjduia să obţină cu timpul, datorită alianţei franco- -ruse, 
o parte din Turcia. În felul acesta, el ar fi liniştit opoziţia 
curtenilor, a gărzii şi a întregii nobilimi. Dar timpul trecea 
şi Napoleon nu întreprindea nimic în acest sens. Ba, din 
contră, la Petersburg circulau zvonuri după care Napoleon 
încuraja pe turci să continue războiul, pe care aceştia îl 
purtau atunci împotriva Rusiei. La Erfurt, amindoi parte- 
nerii alianţei franco-ruse nădăjduiau să-şi verifice mai de 
aproape cărțile pe care contau în jocul diplomatic dus de 
fiecare. De fapt, ei se înşelau reciproc şi ştiau acest lucru, 
deşi nu erau încă absolut siguri. Fiecare avea nevoie de ce- 
lălalt, dar nu se încredeau unul într-altul. Alexandru consi- 
dera că Napoleon e un om foarte inteligent. Acesta aprecia 
fineţea diplomatică şi şiretenia lui Alexandru. „Un adevărat 
bizantin“ — spunea el despre ţar. Iată pentru ce, la prima 
lor întîlnire de la Erfurt (27 septembrie 1808), cei doi îm- 
păraţi se îmbrăţişară cu multă căldură şi se sărutară în faţa 
publicului, iată pentru ce, timp de două săptămîni, cît a 
durat întrevederea, ei se arătară zilnic Împreună la reviste, 
la parăzi, baluri, serbări, la teatru, la vînătoare şi în timpul 
plimbărilor călare. Esenţialul în toate aceste îmbrățişări şi 
sărutări era publicitatea lor. Pentru Napoleon, ele și-ar fi 
pierdut tot farmecul dacă austriecii nu le-ar fi aflat. De 
asemeni — pentru Alexandru, dacă turcii nu ar fi ştiut 
de ele. 

Între pacea de la Tilsit şi întrevederea de la Erfurt se 
scursese un an. În acest răstimp, ţarul se convinsese pe de- 
plin că promisiunea unui „Orient“ rusesc şi a unui OC: 
dent“ francez nu fusese decit o momeală. Era clar acum 
că Napoleon nu avea să îngăduie ţarului să ocupe Constan- 
tinopolui, nici măcar să ocupe Moldova şi Valahia, pe care 
ar fi preferat să le lase în inîinile turcilor. Pe de altă parte, 
Alexandru mai vedea că, timp de un an de zile după pacea 
de la Tilsit, Napoleon nu găsise timpul necesar să-şi re- 
tragă trupele nici măcar dan regiunile înapoiate regelui Pru- 
siei. În ce-l privea pe Napoleon, pentru el era important 
să evite un atac austriac înainte de a fi terminat cu războiul 
de partizani care se aprinsese în Spania. În acest scop, 
Alexandru trebuia să se angajeze să pornească operaţiuni 

active împotriva Austriei în cazul că ea s-ar fi hotărît să 
atace. Dar ţarul nu vroia nici să-şi ia, nici să respecte o 
astfel de obligaţie directă. Pentru acest ajutor militar, Na- 
polcon era gata să dea dinainte Galiţia şi chiar unele teritorii 
din regiunea carpatică. Mai tirziu, cei mai eminent repre- 
zentanţi atit ai şcolii slavofile, cît şi ai celei naţional-patrio- 
tice din istoriografia rusă îi vor reproşa amarnic lui Alexan- 
dru de a nu fi acceptat propunerile lui Napoleon şi de a fi 
lăsat să-i scape un prilej ce nu avea să se mai ivească nici- 
odată. După cîteva timide încercări de rezistenţă, ţarul cedă 
faţă de puternicul curent al nobilimii ruse, care vedea în 
alianţa cu Napoleon, cel ce zdrobise de două ori armata rusă 
(în 1805 şi în 1807), nu numai o ruşine (la rigoare, ar fi 
putut fi acceptată), ci şi o ruină. Suficient de convingătoare 
se dovediră scrisorile anonime ce aminteau ţarului de îm- 
prejurările morţii lui Pavel I, tatăl său, care legase şi el 
prietenie cu Napoleon. 

Şi, cu toate acestea, Alexandru se temea de Napoleon şi 
nu vroia pentru nimic s-o rupă cu el. În urma instigaţiilor 
şi invitaţiei ce-i adresase împăratul francez, care vroia să 
pedepsească Suedia pentru alianţa ei cu Anglia, Alexandru 
intrase în război cu această ţară încă din februarie 1808. 
În urma acestui război, întreaga Finlandă, pînă la rîul Torne 
Alv, fu smulsă Suediei şi alipită Rusiei. Dar Alexandru știa 
prea bine că nici în felul acesta nu reuşise să liniştească 
enervarea şi îngrijorarea moşierilor ruși, la care interesul 
pungii era cu mult deasupra unor astfel de expansiunii ale 
statului înspre nordul sterp. În orice caz, pentru ţar, Ott: 
garea Finlandei era un argument prin care putea convinge 
de primejdia și inutilitatea rupturii cu Napoleon. 

La Erfurt, Talleyrand îl trădă pentru întîia oară pe 
Napoleon, intrînd în legături secrete cu Alexandru şi sfă- 
tuindu-l să se împotrivească hegemoniei napoleoniene. Mai 
tirziu, el avea să justifice gestul său prin dorinţa de a feri 
Franţa de prăpastia în care o tira pasiunea nestăpînită a 
lui Napoleon pentru putere. Iată linguşitoarea frază cu care 
bătrinul intrigant s-a adresat ţarului la începutul tratativelor 
lor secrete : „Suveranul Rusiei e civilizat, dar poporul rus 
nu este ; suveranul Franţei nu e civilizat, dar poporul fran- 
cez este. Suveranul Rusiei şi poporul francez trebuie să 
se alieze.“ 

Despre Talleyrand s-a spus că toată viaţa „i-a vîndut 
pe cei ce l-au cumpărat“. Odinioară, i-a vindut lui Napoleon 


215 


Directoratul. Acum, la Erfurt, îl vindea pe Napoleon lui 
Alexandru. Mai tirziu, va vinde englezilor pe Alexandru. 
Numai pe englezi nu i-a vindut nimănui, pentru că numai 
englezii nu l-au cumpărat niciodată, cu toate că li se 
oferise în cîteva rînduri şi la preţul cel mai convenabil. Nu 
este locul să intrăm aici prea adînc în motivele lui Talley- 
rand (care a „Primit mai tîrziu bani de la Alexandru, 
nu însă atît cît sperase). Pentru ceea ce ne interesează e 
important să remarcăm două fapte : în primul rînd, încă din 
1808, Talleyrand îngelesese mai limpede ca alții fenomenele 
care, aşa cum am mai spus, începuseră să neliniştească, mai 
mult sau mai puţin confuz, pe mulți dintre mareșali şi dem- 
nitari ; în al doilea: rînd, Alexandru înţelesese că impe- 
riul lui Napoleon nu era nici atît de solid, nici atît de invin- 
cibil cum se arăta, El începu prin a se opune insistențelor 
lui Napoleon î în chestiunea unei intervenţii ruse împotriva 
Austriei în cazul unui nou război franco-austriac. Într-una 
din aceste discuţii, Napoleon, Înfuriindu-se, îşi aruncă jos 
pălăria şi începu să o calce în picioare. Ca răspuns la această 
ieşire, Alexandru zise : „Dumneavoastră sînteți iute, dar eu 
sînt Încăpățfnat... Să discutăm, să judecăm ; dacă nu, plec.“ 

Formal, alianța continua să existe, dar Napoleon nu 
mai putea conta pe ea. În Rusia, sfîrşitul întrevederii era 
aşteptat cu multă îngrijorare. Existau temeri ca nu cumva 
Napoleon să aresteze pe ţar, aşa cum făcuse cu patru luni 
mal înainte cu familia regală a Spanici după ce o atrăsese 
la Bayonne. „Nimeni nu se mai aştepta ca maiestatea-voastră 
să se mai întoarcă“, spusese deschis — spre marea ciudă a 
lui Alexandru — un bătrîn general prusian, cînd ţarul se 
înapoie de la Erturt. Din punct de vedere al aparenţelor, 
totul era salvat. Tot timpul cît a durat întrevederea de la 
Ei furt, regii vasali şi alți monarhi din suita lui Napoleon 
nu incetaseră să se înduioşeze de iubirea dintre cei doi 
împărați. Dar după plecarea tarului, Napoleon rămase posac. 
El ştia că vasalii săi nu credeau în trăinicia alianţei franco- 
ruse şi că nici Austria nu credea. Trebuia să termine, deci, 
cît mai repede cu putinţă, afacerea spaniolă. 


~ IV 
În Spania Napoleon avea 100.000 de oameni. Mai fură 


trimişi în grabă încă 150.000. Răscoala ţărănească se întin- 
dea cu fiecare lună ce trecea. Cuvintul spaniol „guerilla“ 

(război mic) nu spunea exact tot ceea ce se petrecea atunci. 
Războiul acesta, dus împotriva ţăranilor, a meșteşugarilor, 
a ciobanilor şi a conductorilor de cart, îl neliniştea pe Na- 
poleon mai mult decit marile războaie. După umilinţa cu 
care i se supusese Prusia, rezistenţa crîncenă a spaniolilor 
apărea deosebit de ciudată, neaşteptată. Şi, totuşi, el nu 
bănuia încă pînă unde avea să se întindă pîrjolul. „Revolta 
sărăcimii zdrențăroase“ l-ar fi putut dezmetici, întrucâtva 
pe generalul Bonaparte, dar nu putea influenţa cit de puţin 
pe împăratul Napoleon, învingătorul Europei. 

Către sfârşitul toamnei lui 1808, Napoleon plecă în 
Spania fără să mai conteze pe ajutorul lui Alexandru ŞI 
aproape convins că Austria îl va ataca. Era înfuriat împo- 
triva acestor ţărani spanioli murdari, analfabeți şi nesupuşi. 
Între timp, englezii reuşiseră să debarce şi să-i alunge pe 
francezi din Lisabona. Portugalia nu mai cra o bază fran- 
ceză, ci una engleză. Francezii stăpîneau numai nordul Spa- 
niei, pînă la Ebru ; în celelalte regiuni nu mai erau decît 
foarte puţini. Spaniolii aveau acum o armată care lupta 
cu arme engleze. Napoleon o atacă şi, în ziua de 10 noiem- 
brie 1808, lingă Burgos, îi pricinui o înfrîngere zdrobitoare, 
În zilele următoare mai avură loc două bătălii şi se părea 
că armata spaniolă fusese nimicită complet. La 30 noiem- 
brie, Napoleon porni asupra Madridului, care era apărat de 
o puternică garnizoană. Pentru a înfrînge Spania el adusese 
aici (în cadrul armatei salc) „legiunea poloneză“ pe care o 
înființase în 1807, după cucerirea. Poloniei. La ordinul lui, 
polonezii masacrară cu multă vitejie pe spanioli, fără să se 
gîndească la rolul ruşinos pe care îl jucau atunci cînd înă- 
buşeau mişcarea de eliberare naţională a acestui popor. Na- 
poleon le spusese că spre a merita restaurarea patriei, polo- 
nezii trebuie să cîştige întîi bunăvoința lui. Şi pentru a-și 
reînvia patria lor, ci luptau acum să distrugă patria spanio- 
lilor. La 4 decembrie 1808, Napoleon intră în Madrid. Ca- 
pitala întîmpină pe cuceritor cu o tăcere mormîntală. În 
curînd, împăratul declara ţara întreagă şi capitala în stare 
de război şi instituia curți marţiale. Apoi porni împotriva 
englezilor. Generalul Moore fu bătut şi omorit în timpul 
urmăririi rămăşiţelor armatei sale. Cauza Spaniei părea acum 
din nou pierdută. Dar cu dr situaţia populaţiei răsculate 
devenea mai grea, cu atit rezistenţa era mai dirză. 

Oraşul Saragossa, asediat de francezi, rezistă mai multe 
luni. În cele din urmă, mareșalul Lannes pătrunse în forti- 

ficațiile exterioare şi, la 27 ianuarie 1509, intră în oraş. 
Atunci se întîmplă ceva ce nu se mai văzuse niciodată în 
vreun asediu. Fiecare casă se transformase într-o fortăreață. 
A trebuit ca fiecare magazie, fiecare grajd, fiecare pivniţă, 
fiecare pod să fie cucerite pe rînd. Măcelul continuă timp de 
trei săptămîni în acest oraş ce fusese luat, dar nu încetase 
să se apere. Soldaţii mareșalului Lannes masacrau fără ale- 
gere chiar și pe femei şi copii, dar Şi francezii, la cea mai 
mică nebăgare de seamă, erau omoriţi de aceştia. Pur ma- 
sacraţi 20.000 de soldaţi de garnizoană şi peste 32.000 de 
persoane, civile. Pînă şi mareşalul Lannes, viteazul husar pe 
care încă nu- -l înfricoşase nimic pe lume, care fusese în cele 
mai groaznice bătălii napoleoniene, omul care nu ştia ce 
sint aceia „nervi“, rămase şi el încremenit la vederea nenu- 
măratelor cadavre de bărbaţi, femei şi copii zăcînd gră- 
mezi, în bălți de sînge, prin case ŞI în faţa caselor. „Ce 
război ! Să fii obligat să omori astfel de viteji, chiar dacă 
gestul lor e nebunesc! Va fi o victorie tristă!“ — spusese 
el către suită, În timp ce treceau în grup pe străzile înccate 
în sînge ale oraşului mort. 

Asediul şi distrugerea Saragossei a cutremurat întreaga 
a a celelalte state germane. 
Comparația între atitudinea vitejească. a spaniolilor şi supu- 
nerea de sclavi a germanilor mişca, Buimäcea Şi inspira ru- 
şine. Dar burghezia ţărilor învinse nu putea să mai rămînă 
mult timp inactivă În faţa hrăpăreţei monarhii napoleoniene. 
Trezită la viaţă de către Napoleon, izbăvită de orînduirea 
feudală iobăgistă, împinsă pe calea unei libere dezvoltări ca- 
pitaliste, burghezia Europei aservite era nevoită să caute 
noi căi pentru a scăpa şi ea, la rîndul ei, de strinsoarea eco- 
nomică în care o ţinea politica napoleoniană. 

Aceste căi erau descoperite pe măsură ce se dezvolta 
mişcarea de eliberare naţională împotriva lui Napoleon. 
În anii 1808, 1809 şi 1810, această mişcare era încă sporadică, 
dar, în 1813, ea avea să se întindă, ca un uriaş incendiu, 
în toate ţările oprimate de guvernarea napoleoniană. 

În 1806 şi înainte de nimicirea Prusiei, Napoleon ară- 
tase cum avea, să se comporte faţă de cele mai mici încer- 
cări de renaștere a spiritului de rezistență naţională în 
mijlocul poporului german. Acum, după Tilsit, Napoleon 
credea că poate face tot ce vrea nu numai în Bavaria sau 
în statele Confederaţiei Rinului, ci şi în Hamburg, Danzig, 

Leipzig, Königsberg, Breslau şi, în general, în întreaga Ger- 
manie. 

Dar el nu ştia că, la Berlin, în cursurile sale, filozoful 
Fichte făcea nebuloase aluzii patriotice ; nu ştia că, în uni- 
versităţile germane se înjghebau cercuri studenţeşti în care, 
dacă nu se putea încă vorbi deschis de o răscoală împo- 
triva asupritorului comun, creştea faţă de el o ură ascunsă 
şi adîncă. Împăratul francez nu putea înţelege că burghe- 
zia germană din ţările vasale, deşi se bucura de introduce- 
rea Codului Napoleon, de pieirea feudalismului, considera, 
totuși, că plăteşte prea scump toate acestea prin jugul po- 
litic şi financiar francez, la care se adăuga „impozitul de 
singe“ —  recrutările destinate să completeze. marea ar- 
mată franceză. Napoleon nu ştia sau poate nu voia să știe 
toate acestea, După expresia unui observator, monarhii, 
aristocrații şi aristocratele germane s-au purtat la Erfurt 
ca nişte lachei sau jupînese în faţa unui stăpîn înfuriat 
care, din cînd în cînd, se arăta totuşi darnic dacă i se 
săruta mîna la momentul oportun. Cel mai mare poet 
german, Goethe, îi ceruse o audiență. Cînd, în sfirşit, Na- 
poleon îl primi la Erfurt (uitînd — în treacăt fie spus — 
să ofere un scaun bătrînului poet) şi binevoi să se exprime 
favorabil despre „Werther“, Goethe fu încîntat. Într-un 
cuvînt, păturile de sus din Germania, singurele cu care 
Napoleon avusese raporturi directe, nu erau nici atunci 
înclinate să protesteze, Poporul se supunea în tăcere. În 
schimb, știrile din Austria deveneau tot mai neliniştitoare. 

Aici domnea părerea că, de data aceasta, Napoleon va 
fi obligat să se lupte cu o singură mînă. Cealaltă era ocu- 
pată: cumplita povară a războiului spaniol atîrna greu. 
În Austria se ştia că Napoleon nu se va retrage sub nici 
un motiv din Spania, că acum nu mai era deci vorba de 
un capriciu de despot, ci de cu totul altceva, şi că el se 
împotmolise acolo de-a binelea. Iar, pe lingă acestea, mai 
ştiau acum şi cauza. Blocusul continental era atunci întă- 
rit mereu prin noi decrete suplimentare, prin noi mä- 
suri polițienești şi noi acţiuni politice ale împăratului 
francez. Renunţarea la Peninsula Iberică în momentul cînd 
englezii se găseau pe pămîntul ei ar fi însemnat renunța- 
rea la blocusul continental, adică la resortul principal al 
întregii sale politici. ! i 

Trădarea, sau numai bănuiala trădării venalului Talley- 
rand şi a spionului Fouché aceşti josnici ticăloşi, cum 
îi numea Napoleon — îl preocupau, desigur, mai puţin 
decit pregătirea războiului împotriva Austriei. După ce 
cîntări bine lucrurile, în ianuarie 1809, el lăsă Spania în 
grija mareşalilor săi (care în absenţa lui îşi pierdeau jumă- 
tate din valoarea lor militară) şi la discreţia fratelui său 
Joseph, regele Spaniei care, cu şi fără Napoleon, nu dăduse 
niciodată dovadă de vreo valoare. Ajuns la Paris, porunci 
miniştrilor şi demnitarilor să se adune la palat. Şi aci, la 
28 ianuarie 1809, a avut loc cunoscuta scenă, cînd i-a 
strigat lui Talleyrand : „Eşti un bot şi un tilhar, un om 
fără obraz ; ai fi în stare să vinzi şi pe propriul d-tale 
tată !“ şi şi-a terminat astfel complimentarea : : „De ce oare 
nu te-am spînzurat eu de grilajul pieţei Carrousel ? Dar 
mai e timp pentru asta. Murdărie în ciorapi de mătase ! 1" 
Ştia ceva despre trădarea lui Talleyrand (demis încă în 
1807), dar nu ştia încă totul, căci, altfel, l-ar fi împuşcat 
numaidecit. Acum, însă, n-avea timp să "descurce itele in- 
trigilor înveteratului şperţar ; războiul cu Austria îi bătea 
ameninţător la uşă. 

Abia înăbuşit printr-un pogrom militar organizat, fo- 
cul răscoalei populare spaniole izbucnise şi se întindea din 
nou în sate şi oraşe, Cu neputinţă de prins, ncînfricat, 
ieşind . ca din pămînt şi dispărînd tot aşa, acest inamic- fan- 
tomă continua să ţintuiască astfel în Spania o jumătate 
din marea armată: 300.000 de oameni din cele mai bune 
trupe. Iar între timp, Împăratul pregătea în grabă cea- 
lalră jumătate pentru un nou şi greu război Împotriva 
Austriei. El ordonă în Franţa o recrutare anticipată care 
îi dădu 100.000 de oameni. Pe lingă aceştia, porunci sta- 
telor germane supuse să-i pună la dispoziţie pentru răz- 
boi încă 100.000 de recruți, ceea ce se îndeplini fără mur- 
mur. Apoi alese peste 110.000 de vechi soldaţi pe care 
conta în mod deosebit, iar dintre aceştia trimise 70.000 în 
Italia, unde de asemenea trebuia să se aștepte că va fi atacat 
de austrieci. . 

În felul acesta, Napoleon dispunea, spre primăvara anu- 
lui 1809, de mai bine de 300.000 de soldaţi, pe care îi 
putea arunca împotriva Austriei. Dar şi Austria îşi aduna 
toate forţele. Curtea austriacă, aristocrația, nobilimea mij- 

locie, care aţiţau acest război, erau unite. Pină şi nobili- 
mea ungară devenise, în această împrejurare, credincioasă 
„coroanei“ : trebuia să fie apărat şi întărit dreptul, sfint 
pentru ei toți, al iobăgiei; drepti ul acesta, geograficeşte 
atît de mutilat și politiceşte atît de zdruncinat de către 
Napoleon prin cele trei războaie (din 1796—1797, 1800 şi 
1805), în care acesta nimicise armata austriacă şi luase 
monarhiei habsburgice cele mai bune teritorii. Burghezia 
industrială, care beneficia de pe urma blocusului continen- 
tal, cra pe atunci (cu excepţia Cehiei) relativ neînsemnată 
în cuprinsul monarhiei. Burghezia comercială şi toată masa 
consumatorilor sufereau 'din cauza acestui blocus. Aşa se 
face că războiul provocat de curtea austriacă în 1809 era 
mai popular decit toate celelalte războaie cu Napoleon. „O 
rază de soare a apărut, în sfîrşit, dinspre Spania!“ — se 
repeta acum pe toate tonurile în Austria şi Germania... 

Lumea întreagă aştepta cu respirația oprită. Napoleon 
aştepta pregătit de luptă avînd lingă el pe cei mai buni 
mareşali ai săi: Davout, Masséna şi Lannes. El aştepta ca 
Austria să „atace“ prima, căci acest fapt i-ar fi adus un 
argument în plus în importanta discuție începută la Erfurt 
cu Alexandru şi ncisprăvită încă: mai spera într-o inter- 
vente a Rusiei împotriva Austriei. 

În ziua de 14 aprilie 1809, arhiducele Carol, cel mai 
bun general austriac, pătrunse în Bavaria. „În două luni 
dezarmez Austria Şi apoi, dacă va fi nevoie, voi face iarăşi 
o călătorie în Spania“ — a spus Napoleon în momentul 
plecării în campanie. 

Desigur, nu conta prea mult pe cei 100.000 de ger- 
mani care, numeric, formau o treime a armatei sale. Ştia 
ce unităţi admirabile şi călite în luptă lăsase în Spania şi 
co veterani pierdea acolo armata franceză. Şi nu numai 
el ştia acest lucru. Austriecii luptau de data aceasta cu o 
forţă şi o îndrăzneală fără precedent. Înttia mare bătă- 
lie avu loc la Abensberg, în Bavaria. Austriecii fură res- 
pinşi, după ce pierdură “mai mult de 13.000 de oameni. 
Dar au luptat vitejeşte, mult mai bine decit la Arcole, Ma- 
rengo” şi Austerlitz. A doua bătălie — la Eckmühl, la 22 
aprilie — se termină cu o nouă victorie a lui Napoleon. 
Respins, arhiducele Carol trebui să treacă înapoi Dunărea, 
cu pierderi grele. După aceasta, în urma unei manevre, 
mareşalul Lannes luă cu asalt Regensburgul. În toiul lup- 
tei, Napoleon, care conducea asediul, fu rănit la un picior. 

După ce i se scoase cizma şi i se făcu un pansament ra- 
pid, el ordonă să fie urcat din nou pe cal şi, pentru ca 
moralul soldaţilor să nu fie influențat, interzise să se vor- 
bească de rana sa. În timp ce intra în oraşul cucerit, el 
saluta surtzînd regimentele care îl aclamau, ca să ascundă 
durerea ce-l chinuia. Bătăliile de la Eckmiihl şi Regens- 
burg au costat pe austrieci 50.000 de oameni — morţi, 
răniţi, prizonieri şi dispăruţi. În cinci zile, Napoleon a cîş- 
tigat cinci sîngeroase bătălii. 

Continvînd şi dincolo de Dunăre urmărirea arhiducelui 
Carol care se retrăgea, Napoleon îl ajunse la Ebersberg, îl 
înfrînse şi îl respinse. Apoi dădu foc oraşului în care arse 
de vie şi o parte a populaţiei (austriecii au pretins că ar 
fi fost jumătate din populația oraşului). „„Călcam pe o 
frămîntătură de carne omenească friptă“ — spunea genc- 
ralul Savary, duce de Rovigo, despre trecerea cavaleriei 
sale printre ruinele oraşului Ebersberg. Pină şi caii se îm- 
potmoleau în această masă de carne care acoperea străzile 
oraşului. Acestea au avut loc la 3 mai. La 8 mai, Napo- 
leon dormi, ca şi în 1805, la Schoenbrunn, în palatul îm- 
păratului Austriei, şi la 13 mai primarul Vienei îi încre- 
dn cheile capitalei. Se părea că războiul se apropie grab- 
nic de sfîrşit. Dar arhiducele Carol reuşi să-şi treacă ar- 
mata pe malul stîng al Dunării peste podurile din Viena, 
pe care apoi le incendie. Napoleon se hotări atunci pentru 
o operaţie neobişnuit de grea. Cam la 500 metri de malul 
vienez (drept) al Dunării, începe un banc de nisip, care 
ajunge pînă la insula Lobau. Napoleon hotărt să tragă pînă 
la acest banc un pod de vase pe care să treacă dincolo prin- 
cipalele sale forţe, împuţinate acum de lupte şi de garnizoa- 
nele lăsate în drum. De pe această insulă urma apoi să 
treacă, fără greutate, peste un braţ îngust al fluviului, care 
desparte Lobau de malul stîng (de nord) al Dunării. 

La 17 mai avu loc trecerea în insula Lobau. Ordonă 
apoi construirea unui pod de vase peste braţul îngust din- 
tre insulă şi malul stîng. Trecu întîi corpul de armată al 
lui Lannes, apoi cel al lui Masséna. Cei doi mareșali ocu- 
pară două sate mici, apropiate — Aspern şi Essling. Aici, 
aceste două corpuri de armată şi restul forțelor care le 
urmau fură atacate de arhiducele Carol. Se încinse o bătă- 
lie crîncenă. Dar, în momentul cînd Lannes cu cavaleria 
sa se aruncă în urmărirea austriecilor care se retrăgeau în 
ordine, podul care lega malul drept (vienez) al Dunării cu 

insula Lobau se rupse dintr-o dată şi armata franceză nu 
mai putu fi aprovizionată cu muniții. Napoleon ordonă lui 
Lannes să se retragă numaidecît, Acesta se retrase cu mari 
pierderi, luptind. O ghiulea căzu asupra mareşalului Lan- 
nes, sfărimîndu-i a aproape rupîndu-i de corp amîndouă 
picioarele. El muri în braţele lui Napoleon, în ochii că- 
ruia se văzură pentru a doua oară lacrimi. -Francezii se 
retraseră înapoi pe insula Lobau. Şi, cu toate că, pentru 
a se consola, Napoleon îşi repeta că pierderile sale se ri- 
dicau abia la 10.000 de oameni (în realitate, însă, mult 
mai mult), în timp ce ale inamicului se ridicau pînă la 
35.000 (în realitate cam 27.000), înfringerea şi retragerea 
erau fapte indiscutabile. Acestea se petrecură în zilele de 
21 şi 22 mal. 

Curtea şi guvernul austriac, care fugiseră din Viena, nu 
mai puteau de bucurie şi se pregăteau să revină în capi- 
tală. Dar arhiducele Carol, om serios şi talentat, nu numai 
că nu se lăuda cu ciştigarea victoriei, ci chiar se supăra 
de toate aceste exagerări. În orice caz, aici nu mai era 
vorba de ridicarea asediului cetăţii Acra, nici de bătălia 
din 1807 de la Eylau. Acest cşec al lui Napoleon, al trei- 
lea la număr, avea o importanţă mult mai mare; înfrin- 
gerea era un fapt mult mai evident. Napoleon ştia că, în 
Germania, maiorul prusian Schill, cu regimentul său de 
husari, întreprinsese împotriva francezilor ceva asemănă- 
tor cu un război de partizani. Mai ştia că şi ţăranul tirolez 
Andreas Hofer ducea un astfel de război în munţii Tiro- 
lului ; că în Italia nu era de loc linişte; că în Spania (cu 
toate că lăsase acolo cam 300.000 de soldaţi, cea mai bună 
parte a marii armate), lupta aprigă se reîncinsese cu o nouă 
vigoare. 

Știrile despre bătălia de la Essling, despre prinderea şi 
închiderea împăratului în insula Lobau (aşa se spunea în 


Europa, luîndu-se dorinţele drept realităţi) — trebuiau să 
facă să crească curajul luptătorilor, care răsăreau din toate 
părțile. 


Napoleon însă nu-şi pierdu sîngele rece şi buna dispoziţie. 
Se părea că, în aceste zile grele pentru el, singurul lucru ce-l 
întristase cu adevărat fusese moartea mareșalului Lannes, şi 
nu pierderea unei lupte. El cunoştea imensele pierderi ale 
austriecilor la Essling, ştia că în prima parte a campaniei, 

înainte de Viena, ei pierduseră mai bine de 50.000 de sol- 
daţi, mult mai mult decît francezii. 

Calcula, îşi întărea armata, lucra mai departe la planu- 
rile războiului şi, în acelaşi timp, citca cu atenţie rapoartele 
ce-i veneau zilnic din toate colțurile imensului său imperiu. 
Află cu surpriză că, după predicile papei Pius al VII-lea 
și ale cardinalilor, bătălia de la Essling era pedeâpsa divină 
abătută asupra împilatorului universal, asupra: tiranului, a 
ofensatorului şi asupritorului bisericii. Cu toate grijile sale, 
Napoleon luă act de atitudinea reprezentantului oficial al lui 
dumnezeu. În tot cursul verii 1809, din Anglia îi veneau 
mereu veşti alarmante. Se organizase acolo o expediție care 
avea ca scop crearea unei diversiuni în nordul Belgici. 40.000 
de soldați şi 30.000 de marinari luară parte la această ex- 
pediţie îndreptată spre insula Walcheren. Reuşind să debarce, 
englezii cuceriră pentru scurt timp Vlissingen ; după ce înre- 
gistrară pierderi grele, fură nevoiţi să ia calea întoarsă pe 
mare. 

Napoleon era într-un continuu du-te vino între castelul 
Schoenbrunn din Viena şi insula Lobau. Reuşi să insufle re- 
pede soldaţilor săi încrederea în victorie. Pe la mijlocul lui 
iunic, armata cra odihnită şi primise-întăriri ; insula fu exce- 
lent fortificată. Napoleon era acum definitiv convins că arhi- 
ducele Carol, care nu întreprinsese nimic în tot acest timp, 
nu va fi în stare să atace şi că data bătăliei decisive depin- 
dea numai de el. 

După terminarea, acestor pregătiri militare urgente, avînd 
cîteva zile de răgaz, prima grijă a lui Napoleon a fost să 
se ocupe puţin de pontiful catolic. Pius al VII-lea avea să 
regrete amarnic perspicacitatea şi promptitudinea cu care 
descifrase rolul voinţei divine în bătălia de la Essling. Încă 
de la 17 mai 1809, adică înainte de această bătălie, apăruse 
un decret al lui Napoleon, prin care Roma şi toate terito- 
riile pontificale erau declarate din acel moment alipite la 
Imperiul Francez. „Dat în cartierul nostru 'imperial de la 
Viena. Napoleon.“ Aşa sfîrşea decretul prin care erau luate 
pontifilor romani acele posesiuni care, după un. faimos do- 
cument ticluit de papi în vremurile medievale, ar fi fost 
„dăruite“ papei Silvestru I, la începutul secolului al IV-lea, 
de către împăratul Constantin. 

Acum, după apariţia decretului, la 10 iunie francezii ocu- 
pară definitiv Roma. Papii pierdeau astfel tot ce stăpiniseră 

timp de 15 secole. Pius al VII-lea fu trimis sub pază la Sa- 
vona, pe Riviera italiană. 

După ce. pedepsi pe papă, Napoleon făcu ultimele pre- 
gătiri militare. În zilele de 2, 3 şi 4 iulie aduse în insula 
Lobau noi corpuri de armată şi dispuse să se „mai aducă şi 
550 piese de artilerie. La 5 iulie ordonă să se înceapă trece- 
rea pe. malul stîng al Dunării. În afară de armata de pînă 
acum, completată între timp, el mai dispunea şi de corpul 
de armată al lui Macdonald, adus din Italia. Bătălia î începu 
în aceeaşi zi, la 5 iulie 1809, dar cu totul altfel decît prevă- 
Zuse arhiducele Carol şi nici în locul unde acesta s-ar fi putut 
aştepta, după toate probabilitățile. Napoleon avea un prin- 
cipiu ferm : să nu facă nimic la care s-ar putea aştepta ina- 
micul. Artileria francezilor cuprindea cam 550—560 tunuri ; 
aceea a austriecilor ceva mai mult de 500. Amindouă erau 
foarte bine aprovizionate cu muniții. Trecerea grosului tru- 
pelor peste Dunăre fusese efectuată excepţional de organizat. 
Bătălia a fost extrem de crincenă şi la 5, dar mai ales la 
6 iulie, Napoleon a trecut prin momente foarte primejdi- 
oase. A stat tot timpul în mijlocul bătăliei, iar mareşalii Da- 
vout, Macdonald, Masséna şi generalul Drouot, comandantul 
artileriei, acționau cu o preciziune rar întâlnită în bătălii de 
asemenea proporţii. După o canonadă îngrozitoare, „coloana 
Macdonald“ (26 batalioane dispuse într-un careu a cărui 
latură atingea 1.000 de metri) străpunse cu mari pierderi cen- 
trul liniei austriece. În urma careului veneau rezervele. Mai 
la nord, mareşalul Davout, trimis de Napoleon, pătrunse 
luptind î în satul Wagram, situat, pe o înălțime. În urma aces- 
tul fapt, întreaga armată austriacă a fost zdrobită. La 
6 iulie 1809, spre seară, totul se sfîrşise. Austriecii fuseseră 
aruncaţi înapoi. Nu a fost însă o debandadă totală. O parte 
s-au retras în ordine. 

Înfringerea de la Wagram a fost pentru armata austriacă 
tot atit de îngrozitoare ca şi cea de la Austerlitz. Numai în 
a doua zi a bătăliei fuseseră pierduţi (morţi, răniţi sau pri- 
zo'iieri) aproape 37.000 de oameni. Pierderile franceze erau 
şi ele foarte mari. Din punctul acesta de vedere, victoria a 
fost scump plătită. Urmărirea armatei învinse continuă timp 
de aproape o săptămînă. Napoleon venea în urma cavaleriei, 
care lichida unităţi austriece răzlețe. În ziua de 11 iulie, la 
intrarea în oraşul Znaim, i se aduse la cunoştinţă că prinţul 
Liechtenstein, general-aghiotant al împăratului Francisc, îi so- 
licita o audiență. Împăratul cerea armistițiu. Napoleon con- 

simţi, dar cu condiţii foarte grele: toate teritoriile austriece 
pe care în momentul armistiţiului se găseau detașamente fran- 
ceze oricît de mici, vor fi îndată evacuate de austrieci și vor 
rămîne ca garanţie în mîna francezilor pînă la semnarea 
definitivă a păcii. Liechtenstein acceptă toate condiţiile. 

Tratativele începură. Împăratul Francisc era gata la orice. 
Era demoralizat şi blestema pe acei care timp de un an şi 
jumătate îl îndemnaseră la acest război, cu mult mai sîn- 
geros decît toate războaiele pe care le purtase Austria înce- 
pînd din secolul al XVII-lea, de la Războiul de treizeci de 
ani. Îl 'tortura gindul pedepsei pe care Napoleon o dăduse 
papei nu mult înainte de Wagram. Dar acum, după Wagram, 
ce avea să facă Austriei? 

Pretenţiile lui Napoleon se dovediră în curînd a fi mult 
mai mari decît cele de după bătălia de la Austerlitz. EI ce- 
rea să i se cedeze noi teritorii austriece: Carintia, Carniolia, 
Istria, oraşul şi provincia Triest, considerabile ciuntiri din 
posesiunile austriece la vest şi nord- -vest, o parte din Galiţia 
şi contribuţii de război de 134 milioane Florini-aur. Austriecii 
implorară, se tocmiră, recurseră la vicleşuguri, dar învingă- 
torul rămase neînduplecat. Consimţi, doar, să reducă contri- 
buţia la 85 milioane şi, de asemeni, să facă cîteva mici re- 
duceri la teritoriile pretinse. În tot timpul tratativelor, el 
locuia la Schoenbrunn. Viena şi întreaga regiune ocupată 
arătau o supunere completă. Nădejdile pe care le aprinsese 
bătălia de la Essling se stinseră acum atît în Austria, cît şi 
în Germania. În textul tratatului Napoleon introduse ŞI in- 
terdicţia pentru Austria de a întreţine o armată mai mare 
de 150.000 de oameni. Francisc acceptă şi acest lucru. 

În ziua de 12 octombrie, Napoleon îşi trecea în revistă 
garda în faţa palatului Schoenbrunn. De obicei (mai ales în 
zilele de sărbătoare) un numeros public lua parte la aceste 
ceremonii. Napoleon trezea pretutindeni o vie curiozitate şi 
toată lumea dorea să-l vadă. Împăratul admitea publicul la 
trecerile sale în revistă ; în general, Viena îi plăcea prin do- 
cilitatea ei absolută, 

Trecerea în revistă se apropia de sfîrşit, cînd un tînăr 
bine îmbrăcat, cu o petiție în mîna stingă, reuşi să se stre- 
coare printre caii suitei şi să se apropie de calul împăratului. 
El fu oprit înainte de a putea scoate din haină un lung pum- 
nal bine ascuţit, 

După trecerea în revistă, Napoleon vroi să-l vadă pe 
cel arestat. Era studentul saxon Staps din Naumburg. — 

„Pentru ce ai vrut să mă omori?“ — „Eu cred că att timp 
cît trăieşte majestatea-voastră, patria şi întreaga lume nu vor 


şti ce-i libertatea şi tihna“. — „Cine te-a împins să faci 
aceasta 2“ — „Nimeni“, — „În universităţile voastre vi se 
predau astfel de idei 2" — „Nu, majestate“. — „Ai vrut să 


fii un Brutus?“ Pe dr se pare, studentul n-a răspuns la 
această întrebare, căci mai tirziu Napoleon a spus că, pro- 
babil, studentul nu ştia cine a fost Brutus. — „Ce-ai face 
dacă ţi-aş da libertatea ? Ai încerca din nou să mă omori 27 
Staps, după o lungă tăcere, răspunse: — „Da, majestate“. 
Napoleon tăcu şi el, şi plecă îngîndurat. În aceeaşi seară 
se întruni curtea marţială. Staps fu împuşcat a doua zi. 

La două zile după acest eveniment (cu privire la care 
Napoleon a interzis să se vorbească şi să se scrie în presă), 
la 14 octombrie 1809, împăratul Francisc I se hotărî, în 
sfîrşit, să semneze tratatul de pace de la Schoenbrunn, care 
îi reducea într-o măsură atît de mare posesiunile şi întă- 
rea foarte mult poziţia dictatorului Europei. 

O sută de mii de morţi, o ţară ruinată, milioane de flo- 
rini-aur impuse drept contribuţie, aproape o treime din cele 
mai bune teritorii ale ei şi cîteva milioane de locuitori 
pierduţi, o dependență mai accentuată faţă de învingător, 
acesta fu preţul nereușitei încercări a Austriei de a scu- 
tura jugul napoleonian, 

“ Îndată după semnarea păcii de la Schoenbrunn, Napo- 
leon părăsi Viena şi, după cîteva zile, tot aşa cum făcuse 
la întoarcerea din Egipt, după Marengo, Austerlitz şi Tilsit, 
intră triumfal în capitala sa. 

Imensul său imperiu se întinsese acum şi mai mult; 
vasalii credincioşi primiră recompense generoase, îndrăzneala 
celor nesupuşi fu sever pedepsită. Papa nu mai poseda nici 
un teritoriu. Răsculaţii din Tirol fuseseră împrăștiați. Parti- 
zanii maiorului Schill fură împuşcaţi de un consiliu de răz- 
boi prusian în urma unui ordin al lui Napoleon. 

Ştirile din Anglia vorbeau de ruină, de bancrute şi si- 
nucideri de negustori și industriaşi, de nemulțumiri în mij- 
locul poporului. Ceea ce însemna că blocusul continental îşi 
da roadele aşteptate. 

Imperiul mondial părea să fie în apogeul strălucirii, pu- 
terii, bogăției Şi gloriei. 

Napoleon ştia că numai prin forță izbutise să supună 
Europa şi că o ţine supusă numai prin teamă. Dar Anglia 
nu capitula. Ţarul Alexandru umbla, vădit, cu vicleşuguri ; 
nu avusese de la el nici un ajutor în războiul abia terminat; 
se prefăcuse, doar, că luptă cu Austria. Spaniolii erau stri- 
vun şi stîrpiţi în masă, dar ei continuau să se împotrivească 
şi luptau acum cu o furie sălbatică. Ca şi mai înainte, nu-i 
impresiona nimic: nici Wagram, nici noile victorii ale îm- 
păratului, nici prestigiul înnoit şi crescut al învingătorului 
mondial. 

În jurul lui Napoleon gravitau mareşali devotați ca Ju- 
not, ambiţioşi inteligenţi de tipul lui Bernadotte, fini aristo- 
craţi trădători în genul lui Talleyrand, simpli executanţi ca 

Savary, gata să-şi împuşte propriul tată la primul semn al 
lui Napoleon, satrapi şi proconsuli cruzi şi rigizi ca Da- 
vout, capabili să incendieze Parisul dacă aceasta li s-ar fi 
părut util serviciului, fraţii şi surorile împăratului, plini de 
ambiţii şi orgoliu, fără valoare, sicîitori, oameni pe care el 
i-a făcut regi şi regine, care mereu se certau cu cineva, me- 
reu aveau a se plinge de cineva şi care nu-i aduceau decît 
griji şi supărări. 

Napoleon ştia bine că încă nu sfîrşise cu războaiele ; nici 
un francez nu se îndoia de acest lucru. Era chiar posibil ca 
glontele care trebuia să-l ucidă să fi fost deja turnat. Na- 
poleon făcea o distincţie perfectă între ceea ce făcea în 
Franţa şi pentru Franţa, adică în „vechile departamente“, 
ca suveran francez, de ceea ce făcea ca împărat al Occiden- 
tului, ca rege al Italiei, ca protector al Confederaţiei Rinului 
etc., etc. Considera tot ce făcea pentru Franţa ca fiind de 
nezdruncinat şi de lungă durată. Restul avea soarta să se 
menţină numai atît cît trăia el. Dar, pentru continuitatea 
operei sale în -Franţa, avea nevoie de o dinastie, de un 
moştenitor pe care Josephine nu i-l mai putea da. Prin ur- 
mare, avea nevoie de o altă soţie. 

Problema dinastiei se punea şi mai arzător acum, cînd 
amintirea glontelui care-l rănise la Regensburg a aceea a 
pumnalului ascuţit al lui Staps arătau de ce fir subţire atîrna 
edificiul ridicat de el, Istoricii francezi au scris numeroase 
volume -despre Josephine, despre viața şi aventurile ei, des- 
pre divorţ şi leşinul în care a căzut atunci cînd Napoleon 
i-a spus, pe neaşteptate, că e nevoit să se despartă de ea 
ca să-și ia altă soţie; despre zbuciumul sufletesc al împă- 
ratului însuşi. Acest episod este interesant pentru descrierea 
noastră numai în măsura în care el formează un inel din 
lanţul de evenimente politice ce au urmat bătăliei de la 
Wagram. De aceea vom căuta să povestim pe scurt eve- 
nimentele. 

Dacă vreo femeie a fost vreodată iubită de Napoleon 
în mod pasionat şi exclusiv, aceasta a fost Josephine, în 
primii ani ai căsătoriei lor. (Napoleon era cu 6 ani mai mic 
decit Josephine.) Nici pe contesa Walewska — ca să nu 
mai vorbim de alte femei cu care el a avut legături mai 
mult sau mai puţin durabile — nu a iubit-o atît. Dar tre- 
cuse multă vreme de cînd, fiind în campania din Italia — 
prin 1796—1797 — îi trimitea scrisori înflăcărate şi pline 
de pasiune. lar la înapoierea din Italia, cînd află că în 

timpul lipsei sale ea avusese unele aventuri, el nu se des- 
părţise de ea şi, deşi nu cu înflăcărarea „de la început, totuşi 
o iubea încă. Anii trecuseră. Josephine î incepuse să se teamă 
destul de tare de bărbatul ei. Îi interzisese categoric să facă 
intervenţii pe lîngă el pentru alte persoane şi, de cîte ori 
respingea vreo cerere susţinută de ea, nu uita să adauge : : 
„Dacă intervine împărăteasa pentru el, însemnează că nu-i 
nimic de capul lui“. Nu putea suferi nici chiar acest fel 
de amestec al femeilor în afacerile de stat, sau în oricare 
alte afaceri. 

Faptul că Joséphine a fost întotdeauna un creier gol, in- 
capabil să se gîndească la altceva decît la rochii, diamante, 
baluri şi alte distracţii, nu-l supăra. Se spunea chiar, în 
cercurile mondene de pe atunci, că persecuțiile lui Napo- 
leon împotriva doamnei de Staël se datorau nu atît concep- 
tilor liberale și spiritului neconformist al scriitoarei — acest 
lucru el l-ar mai fi trecut cu vederea — cît inteligenţei 
şi culturii ei, calităţi nepotrivite pentru o femeie, după pă- 
rerea sa, şi pe care nu putea în nici un caz să le ierte. Din 
acest punct de vedere, Joséphine nu-l putea supăra cu nimic. 
Nu există îndoială că este adevărat ceea ce în mod unanim 
spun istoricii şi biografii în privinţa greutății cu care s-a 
hotărît Napoleon la divorţul acesta. 

„Politica nu are inimă, ci numai cap“ — a spus. el 
Josephinei în noiembrie 1809, cînd se pregăteau formalită- 
qile divorțului. Continua. totuşi să o iubească, şedeau îm- 
preună zile întregi. În sfîrşit, veni și ziua de 15 decembrie, 
acelaşi an, cînd actul de divorţ, fu semnat în prezenţa 
înalţilor demnitari ai imperiului şi ai întregii familii impe- 
riale. În zilele ce urmară despărțirii, el continuă să trimită 
Josephinei, la palatul Malmaison, care-i fusese dăruit şi 
unde ea se retrăsese, cele mai drăgăstoase scrisori. 

Papei i s- a cerut să confirme divorţul în numele bisericii 
catolice, care în asemenea chestiuni se opune şi tărăgănează 
foarte mult, În locul lui Pius al VII-lea au trimis alții apro- 
barea, însă cu cea mai mare iuţeală, aproape cu prima 
poștă ` doar era vorba de un solicitant foarte influent. 

Îndată după divorţ se întruni un consiliu solemn de înalţi 
demnitari, care examină problema şi hotărî ca, pentru feri- 
cirea imperiului, să roage pe majestatea-sa să-şi ia altă soţie. 
Majoritatea era în mod sincer de acord cu această hotărtre 
a împăratului, pentru că, pe de o parte, buna lor stare 
materială era strîns legată de soarta imperiului familiei Bo- 

naparte şi ei doreau prelungirea lui, nu restaurarea Bour- 
bonilor. Or, numai naşterea unui moştenitor direct al tronu- 
lui imperial putea să asigure, după părerea lor, întărirea şi 
continuitatea „noii Franţe“. Pe de altă parte, cu toţii — 
chiar şi trădătorul Talleyrand înainte de căderea în diz- 


grație — visau o apropiere mai strinsă a lui Napoleon de 
una din cele două “mari puteri de pe atunci: Austria sau 
Rusia — apropiere nu numai politică, ci și dinastică. Fap- 


tul acesta le-ar fi dat posibilitatea să mai respire în voie 
după atitea războaie şi ar fi înlăturat şi primejdiile care apă- 
reau mereu. Unii — cu Fouché în frunte — voiau ca Na- 
poleon să se căsătorească cu marea ducesă rusă Anna Pav- 
lovna, sora lui Alexandru. Alţii preferau pe arhiducesa 
Maria-Luiza, fiica împăratului Austriei. În ce-l priveşte pe 
Napoleon, el începu să se ocupe de alegerea unei logodnice 
îndată după pronunţarea divorţului. 

N-avea de ce să stea prea mult pe ginduri. În mintea 
lui lucrurile erau foarte clare: alegerea urma să o facă 
destul de repede, căci logodnica nu trebuia căutată în prea 
multe locuri. În afară de marele Imperiu Francez, mai erau 
atunci pe lume numai trei mari puteri despre care se mai 
putea încă vorbi ca atare: Anglia, Rusia şi Austria. Cu 
Anglia era în război pe viaţă și pe moarte. Rămineau Rusia 
şi Austria. Rusia era incontestabil mai puternică decît Aus- 
tria, pe care chiar el, Napoleon, tocmai o zdrobise atît de 
îngrozitor pentru a patra oară într-un răstimp de 13 ani. 
Aşadar, trebuia să înceapă cu Rusia, care avea două mari 
ducese, surorile ţarului. Alegerea între ele era o chestiune 
de ordinul trei: tot nu le văzuse niciodată. Ekaterina Pav- 
lovna fu măritată la timp şi în foarte mare grabă cu Georg 
von Oldenburg. Ambasadorul francez la Petersburg fu în- 
sărcinat, în mod neoficial, să ceară ţarului mîna celei ră- 
mase : Anna.. . 
~ În decembrie 1809 şi ianuarie 1810, la curtea din Peters- 
burg domnea o mare agitaţie. Alexandru I nu înceta de a 
asigura cu cele mai măgulitoare cuvinte pe Caulaincourt, 
ambasadorul Franţei, că el dorea nesfirşit de mult să vadă 
pe sora sa devenind soția lui Napoleon, dar că lucrul nu era 
posibil din cauză că împărăteasa mamă, Maria Feodorovna, 
o găsea pe Anna prea tînără, nu avea decit 16 ani etc., etc. 
Jar la Paviovslk, Maria Feodorovna, susţinută de o impor- 
tantă parte a curţii, se opunea din toate puterile la această 
căsătorie. Ura nobilimii şi mai ales a marilor aristocrați, 

proprietari funciari, împotriva lui Napoleon creştea din an 
în an, pe măsură ce blocusul continental devenea tot mai 
strict. 

La 28 ianuarie 1810, Napoleon întruni la palat într-un 
consiliu solemn pe cei mai înalți demnitari ai imperiului 
spre a examina chestiunea divorțului şi a unei noi căsă- 
torii. O parte din aceștia, în frunte cu marele cancelar Cam- 
baceres, cu regele Neapolului, Murat, şi cu ministrul po- 
be, Fouché, se pronunţară în favoarea marii ducese Anna 
Pavlovna. Ceilalți — în favoarea arhiducesei Maria-Luiza, 
fiica lui Francisc I. Napoleon, personal, plictisit de atitu- 
dinea evazivă a curţii ruseşti, dădu să se înțeleagă clar că 
înclina „pentru prinţesa austriacă. Adunarea nu a adoptat 
o hotărire precisă. 

La nouă zile după aceste discuţii, de la Petersburg sosiră 
veşti că mama marii ducese voia să mai amine căsătoria 
fiicei sale cu Napoleon, întrucît aceasta era prea tînără. În 
aceeaşi zi se cerură informaţii de la Metternich, ambasadorul 
Austriei la Paris, dacă împăratul Austriei ar accepta căsă- 
toria fiicei sale Maria-Luiza cu Napoleon, Fără să se gin- 
dească mult (lucrurile fuseseră prevăzute din chiar momentul 
cererii făcute la Petersburg), Metternich declară că Austria 
consimţea la această căsătorie, cu toate că nu avusese loc şi 
nici nu putuse să aibă loc pînă atunci nici o discuţie oficială 
în acest sens. Numaidecît, în seara de 6 februarie, la Tui- 
leries se întruni un nou consiliu, care se declară în una- 
nimitate pentru această căsătorie. 

A doua zi, la 7 februarie 1810, se pregăti actul de căsă- 
torie. Redactarea lui nu dăduse multă bătaie de cap. Fu 
scos din arhivă și copiat întocmai actul făcut cu prilejul 
căsătoriei lui Ludovic al XVI-lea, predecesorul lui Napoleon 
pe tronul Franţei, cu o altă arhiducesă de Austria, mătușa 
Mariei-Luiza — Maria-Antoaneta. 

Actul fu transmis îndată împăratului Austriei şi acesta 
îl ratifică pe loc. Comunicarea ratificării ajunse la Paris în 
ziua de 21 februarie. La 22 februarie, mareșalul Berthier, 
şeful marelui stat- major, pleca spre Austria cu o însărcinare 
foarte, ciudată : să reprezinte pe logodnic, adică pe Napo- 
leon, în cursul ceremoniei solemne a cununiei, care urma să 
aibă loc la Viena. Aici, brusca hotărîre a lui Napoleon fu- 
sese primită cu bucurie. După groaznicele înfrîngeri şi pier- 
dert din anul 1809, această căsătorie apărea aproape ca o 
salvare. Micile neplăceri şi dezacorduri ce se produseră în 

aceste zile de mare veselie la Viena fură trecute cu vederea. 
De pildă, în toiul „solemnităţilor premergătoare căsătoriei, 
Napoleon ordonă împuşcarea, lui Andreas Hofer, capul răs- 
culaţilor din Tirol, care, în sfirşit, fusese prins. Execuţia a 
avut loc la Mantua şi victima avusese timp ca, Înaintea sal- 
vei de puști, să strige: „Trăiască bunul meu împărat Fran- 
cisc !“ Dar bunul împărat Francisc, pentru care îşi jertfise 
Hofer viaţa, interzise să se pronunţe pînă şi numele acestui 
obscur ţăran din Tirol, care, prin excesiva sa fidelitate şi 
prin patriotismul său deplasat, ar fi putut întărita nemul- 
ţumirea, lui Napoleon față de întreaga Austrie. 

Căsătoria arhiducesei Maria-Luiza, în vîrstă de 18 ani, 
cu Napoleon, împăratul Franţei, avu loc, cu toată pompa 
ceremonialului, în ziua de 11 martie 1810, în catedrala din 
Viena, în mijlocul unei mulţimi imense, de faţă fiind familia 
imperială a Austriei, întreaga curte, corpul diplomatic, demni- 
tarii şi generalii. Mireasa nu-l văzuse niciodată pe viitorul 
ei sot, Și nu l-a văzut nici în ziua nunţii, fiindcă, după cum 
am Spus, acesta socotise că este de prisos, chiar şi într-un 
caz excepţional cum era propria sa căsătorie, să se deran- 
jeze pentru a face personal călătoria la Viena. Dar Viena 
se acomodă cu acest procedeu. Mareșalul Berthier şi arhi- 
ducele Carol au îndeplinit amîndoi cu demnitate tot ceremo- 
nialul pe care trebuia să-l facă mirele. Cititorul, desigur, se 
va mira întrucîtva şi se va întreba: cum e posibil ca două 
persoane să reprezinte un mire absent? S-au mirat și con- 
temporanii necunoscători ai amănuntelor nunţilor împărăteşti. 
Berthier fusese trimis la Viena să reprezinte pe împăratul 
Napoleon şi să ceară în chip formal mîna Mariei-Luiza, iar 
arhiducele Carol, la rugămintea şi invitaţia personală a lui 
Napoleon, trebuia să se prezinte în biserică, unde Berthier i-a 
încredinţat-o pe Maria-Luiza, pe care arhiducele Carol (de ase- 
menea reprezentînd pe Napoleon, cum făcuse pină atunci 
Berthier), a condus-o în faţa altarului şi a stat lingă ea în 
timpul serviciului religios. Apoi, împreună cu suita Şi cu toate 
onorurile cuvenite, noua împărăteasă a Franţei plecă spre 
Paris. În drum, de-a lungul ţărilor vasale (în Bavaria, de 
pildă), numeroasele omagii o făcură să simtă că era soţia 
stăpînului Europei. Napoleon o întîmpină lîngă Paris, pe 
drumul spre Compiègne. Aici s-au văzut pentru întiia oară 
cei doi soţi. 

Căsătoria lui Napoleon făcu o impresie considerabilă în 
Europa. Despre ea se discuta în toate felurile, „Acum s-a 

sfârşit Ctr războaiele, Europa îşi găseşte echilibrul; o erä de 
fericire i începe“ — spuneau negustorii din orașele hanseatice, 
convinşi că Anglia, lipsită definitiv din acel moment de aju- 
torul Austriei pe continent, avea să incheie pace. „Peste 
cîțiva ani, el se va război cu aceea dintre cele două puteri, 
care nu-i va acorda numaidecât o logodnică“ — spuneau 
diplomaţii, încă după întîia consfătuire a înalţilor demnitari 
francezi. 

În situația de instabilitate „generală care domnea atunci 
în lume, era evident că orice întărire a alianţei franco-ruse 
ameninţa însăşi existența monarhiei austriece şi că orice 
apropiere austro-franceză dezlega mult mîinile lui Napoleon 
faţă de Rusia. Ciţiva aristocrați austrieci, cum era bătrinul 
prinţ Metternich, tatăl ambasadorului Austriei la Paris, 
plinseseră de bucurie la aflarea veștii despre căsătoria ce se 
pregătea. Fiul său, de pe atunci încă celebrul Clement 
Metternich, nu-și ascundea bucuria. „Austria este mîntuită“, 
se spunea mereu la palatul imperial din Schoenbrunn. 

La Petersburg domnea o vagă îngrijorare. Maria Feodo- 
rovna era fericită că nu fiica ei, ci fiica împăratului Austriei 
fusese jertfită „monstruosului Minotaur“. Dar, în acelaşi 
timp, Alexandru I, Rumianţev, Kurakin ŞI chiar unii duş- 
manı înverşunaţi al alianței cu Franţa îşi manifestau neli- 
niştea. Ei erau de părere că Austria se angajase în mod 
definitiv pe calea politicii napoleoniene şi că, pe continent, 
Rusia rămînea singură față în faţă cu odiosul cuceritor al 
Europei. Îndată după căsătorie, Napoleon se ocupă intens 
de. aplicarea sistematică a politicii sale economice. 

Nu e cu putință, să înţelegem în mod clar nici temelia 
care susținea imperiul napoleonian, şi nici cauzele căderii 
lui, dacă nu cunoaştem politica economică a lui Napoleon. 
Blocusul continental nu a fost decit o parte constitutivă a 
legislaţiei sale economice. Politica sa economică era în 
deplin acord cu politica sa generală. Transformîndu-se, în 
urma războaielor de coțropire, din împărat al francezilor î în 
împărat al Occidentului şi urmărind să-și întindă stăpînirea 
asupra Egiptului, Siriei şi Indiei, el subordona categoric şi 
în domeniul politicii economice aceste „noi departamente“ 
intereselor „vechilor departamente“, adică Franţei pe care 

o găsise la 18 brumar, atunci cînd devenise autocratul ei. 
Ce deosebire cra între „vechile“ şi „noile“ departamente 
ale uriaşului i imperiu ? Deosebirea era foarte mare. Napoleon 
punea în mod conştient şi sistematic „vechile“ departamente 
în situaţia de forţă exploatatoare, iar „noile“ departamente 
în situația de exploatate. Pentru acest motiv, trebuia să se 
opună cu forţa dezvoltării economice a țărilor cucerite. 

Chiar din primul an al guvernării sale, Napoleon a avut 
o doctrină foarte coherentă, pe care a respectat-o fără cea 
mai mică schimbare, pînă la sfârşitul domniei : există inte- 
rese economice „naționale“ şi există interese economice ale 
restului omenirii ; acestea trebuie să fie nu numai subordo- 
nate, ci chiar jertfite intereselor naţionale. Dar care erau 
graniţele acestei „naţiuni“ ? Spre nord — „Belgia ; spre rä- 
sărit — nici măcar Rinul, ci vechea graniţă dintre Franţa 
şi Germania ; la apus — Marea Mînecii și Oceanul; spre 
sud, Pirineii. În „măsura în care tindea să-şi lărgească hota- 
rele imperiului, în aceeaşi măsură — cînd era vorba de 
interese economice — tindea să restrîngă înţelesul cuvintelor 
„interese naţionale“, să limiteze granitele geografice ale 
acestei ţări. privilegiate, care era „vechea Franţă“. Şi lucrul 
e uşor de înţeles : amîndouă aceste, tendinţe ale lui erau 
foarte strîns legate intre ele în conştiinţa marii burghezii in- 
dustriale şi comerciale din Franţa, ale cărei interese erau 
piatra unghiulară a politicii de jefuire pe care o ducea el 
faţă de celelalte țări. Și prin „interese naţionale“, Napoleon 
înţelegea tocmai interesele marii burghezii franceze. 

Chiar şi Belgia şi ţările germane de pe malul stîng al 
Rinului, adică teritorii de mult cucerite, alipite inseparabil 
imperiului și împărțite în departamente, erau „nenaţionale“, 
adică simple concurente ale burgheziei franceze, care puteau 
şi trebuiau să fie înfrînte şi transformate într-un cîmp de 
activitate al capitalului francez. Ce să mai spunem atunci 
despre Piemont, Olanda, oraşele hanseatice, provinciile ilirice 
alipite mai tirziu ! Întregul imperiu cucerit era considerat ca 
francez atunci cînd era vorba de recrutări, impozite, între- 
tineri de trupe etc. Dar era socotit ca străin atunci cînd in- 
teresele burgheziei . franceze cereau înlăturarea concurenței 
metalurgiştilor, textiliștilor şi fabricanţilor de spirt belgieni, 
germani, olandezi, atît în vechea Franţă, cît şi la ei acasă, 
adică în ţara lor cucerită de Napoleon. 

Ce să mai spunem, de asemeni, de acele cuceriri, cărora 
combinaţiile napoleoniene le lăsaseră ficţiunea unci existenţe 

separate de Franţa, cum erau: Italia, unde rege: ra Napo- 
leon ; Elveţia, unde el era „mediator“ ; Confederaţia Rinului 
(Bavaria, Saxonia, Wirttemberg, Baden etc.), unde el era 
„protector“ ; regatul Westfaliei, conglomerat de state din 
Germania de mijloc şi de nord, unde-l pusese rege pe fratele 
său Jérôme ; Polonia, unde instalase pe vasaiul său, regele 
Saxoniei etc., etc. ! Toate acestea trebuiau să îndeplinească 
rolul de debuşeu sau piață de materii prime pentru industria 
franceză. Acela care ar fi încercat să introducă pe furiş în 
Italia o invenţie tehnică folositoare industriei acestei ţări 
risca puşcăria. „Regele. Italiei“, Napoleon, interzisese cate- 
goric acest lucru, în numele intereselor industriaşilor francezi, 
protejaţi de împăratul francez, Napoleon. El însuşi veghea 
cu stricteţe la executarea întocmai a politicii sale. Cuţitele 
„Solingen“ erau prohibite î în Franţa, Olanda, Italia ; posta- 
vurile saxone erau interzise în Westfalia. Napoleon supunea 
la taxe prohibitive Italia şi Spania ca să nu exporte mătasea 
brută, pentru că trebuia să asigure materia primă necesară 
fabricanţilor Iyonezi. Percepea taxe speciale asupra mărfu- 
rilor care veneau din Iliria nu prin ţările supuse lui nemij- 
locit, ci prin ţările vasale. Asemenea ordine, prohibiti, 
prescripţii şi observaţii plecau zilnic cu duiumul din cabi- 
netul imperial în toate colţurile Europei. Această politică 
imbogăţea şi întărea marea burghezie franceză, consolidind 
totodată şi puterea lui Napoleon î în Franţa. Dar, desigur, ea 
ruina, supăra, apăsa burghezia industrială şi comercială 
precum şi masele consumatoare din toate regiunile imensului 
imperiu, în afară de „vechile departamente“. Napoleon, 
creatorul Imperiului Occidentului, rămăsese, din punct de 
vedere al politicii economice, un suveran francez strict na- 
ional, continuatorul lui Ludovic al XIV-lea şi Ludovic 
al XV-lea, înfăptuitorul multora din ideile lui Colbert. În 
numele intereselor de clasă ale burgheziei industriale fran- 
ceze, el a lărgit neîncetat, timp de cîțiva ani la rînd, edi- 
Poul colosal al acestei monarhii mondiale. Dată fiind înă- 
buşirea violentă a forţelor de producţie în ţările cucerite de 
cl, este absolut clar că acest edificiu gigantic trebuia să se 
prăbuşească, chiar dacă nu ar fi avut loc răscoala poporului 
spaniol, incendierea Moscovei, trădarea lui Marmont în 
preajma Parisului, întîrzierea lui Grouchy la Waterloo — 
într-un cuvînt, chiar dacă tabloul giganticei lupte politice 
şi militare, pe care Napoleon a dus-o în tot timpul vieţii 

sale, ar fi fost, în ultimii ani ai domniei lui, altul decît acela 
care a fost în realitate, 

Dar aceasta nu însemnează că Napoleon a fost numai 
un executor supus al voinței marii. burghezii, care l-a adus 
la putere şi i-a asigurat dictatura. Desigur, el a făcut din 
interesele marii burghezii piatra unghiulară a întregii sale 
politici interne şi externe, dar, totodată, a făcut eforturi să 
supună şi burghezia voinţei sale, s-o oblige să servească statul, 
pe care el îl înțelegea ca un „scop în sine“. Iar înrobire 
ecohomică a Europei, despre care s-a spus mai sus, a fost 
făcută de către Napoleon în primul rînd în interesul statului 
burghez francez. Este de la sine înţeles că unele pături ale 
burgheziei nu se puteau împăca cu această tendinţă şi duceau 
împotriva ei un război mut, dar real, prin încălcarea dispo- 
zițiilor îngrăditoare pentru ei, prin operaţiuni ilicite ca: 
acaparări ER mărfuri, ridicări artificiale ale preţurilor etc. 

Aici nu se poate să nu amintim caracterizarea extrem 
de subtilă şi pătrunzătoare făcută de Marx în „Sfinta fa- 
milie“ şi fără de care, o analiză a cauzelor prăbuşirii impe- 
riului napoleonian ar fi neclară. 

„Cocea ce a devenit prada lui Napoleon la 18 brumar 
nu era mişcarea revoluţionară în genere..., scria Marx, ci 
burghezia liberală...“ 1 „Ce-i drept, Napoleon înțelegea de 
pe atunci esenţa statului modern ; el înţelegea că baza 
acestuia o constituie dezvoltarea nestingherită a societății 
burgheze, mişcarea liberă a intereselor particulare etc. El s-a 
hotărît să recunoască și să apere această bază. Napoleon nu 
era un terorist ament de visuri. Dar ? în acelaşi. timp el mai 
considera că statul reprezintă un scop în sine“, iar burghezia 
„nu este decît un vistiernic, nu este decît szbalternul său, 
care nu are dreptul de a avea o voință proprie. El a dus 
teroarea pînă la ultima ei limită, înlocuind revoluţia perma- 
nentă cu războiul permanent. A satisfăcut pînă la saturație 
egoismul naţiunii franceze, dar a cerut în schimb ca afacerile 
burgheziei, desfătările, bogăţia etc., să fie sacrificate ori de 
cite ori aceste sacrificii erau impuse de scopul politic al cu- 
ceririlor. Oprimind în mod despotic liberalismul societăţii 
burgheze — idealismul politic al practicii ei de fiecare zi —, 
el nu cruța nici interesele ei materiale cele mai esenţiale, 
comerţul şi industria, ori de cîte ori aceste interese intrau în 


1 K. Marx şi F. Engels, Opere, vol. 2, E.S.P.L.P., 1958, pag. 138. 

conflict cu propriile sale interese politice. Dispreşul lui faţă 
de întreprinzătorii industriali nu făcea decit să completeze 
disprețul lui faţă de ideologi. Şi în politica internă el a 
luptat împotriva societăţii burgheze, ca împotriva unui ad- 
versar al statului întruchipat în persoana lui, stat pe care 
îl concepea ca scop în sine absolut. Astfel, de pildă, el a 
declarat în Consiliul de stat că nu va tolera ca marii lati- 
fundiari să-şi cultive sau să nu-şi cultive domeniile după 
bunul lor „plac. Acelaşi sens l-a avut şi planul său de a mo- 
nopoliza în mîinile statului transportul mărfurilor, pentru a 
subordona astfel statului - comerțul. Comercianţii, francezi 
au pregătit evenimentul care a zguduit pentru prima oară 
puterea lui Napoleon. Provocînd prin mijloace artificiale o 
foamete, speculanţii parizieni l-au silit pe Napoleon să 
amine cu aproape două luni î începerea campaniei din Rusia 
şi în felul acesta l-au făcut să pornească la război într-un 
anotimp prea înaintat.“ 1 

Aceasta, este, printre nenumăratele referiri ale lui Marx 
la Bonaparte, analiza sociologică şi psihologică a politicii şi 
personalităţii lui Napoleon în acest loc din „Sfînta familie“. 
Marx dă aici o indicație remarcabilă istoricului care, anali- 
zînd baza de clasă din care a crescut o anumită politică, nu 
trebuie să uite în acelaşi timp nici personalităţile, pe con- 
ducătorii de fapt ai acestei politici, caracterul şi particulari- 
tăţile lor individuale. Cînd Marx vorbeşte de „burghezia 
liberală“, ajunsă „pradă“ a lui Napoleon, are în' veder 
lichidarea de către acesta a principiilor politice ale burghe- 
zici liberale, care considera monarhia constituțională ca stat 
ideal, însuşirea deplinä a puterii de stat de către Napoleon- 
dictatorul, lichidarea tuturor acelor „libertăți“, sub semnul 
cărora a început revoluţia burgheză din 1789. Marx subli- 
niază că liberalismul burghez întruchipat de constituţia 
anului 1791 a fost Tor strivit în procesul. de luptă revolu- 
ționară a dictaturii teroriste a Comitetului salvării publice, 
iar mai apoi încercarea de a-l reînvia şi întări sub Directorat 
a fost tot atît de repede lichidară de lovitura bonapartistă 
din 18 brumar. Şi într-un caz şi într-altul s-a făcut un lucru 
necesar dezvoltării capitaliste, iar burghezia, pînă una-alta, 
a susținut dictatura iacobină, indispensabilă nimicirii defi- 
nitive a rînduielilor feudale, şi dictatura lui Napoleon, ca 


1 K. Marx şi F. Engels, Opere, vol. 2, E.S.P.L.P., 1958, pp. 138—139. 

o formă de guvernămînt capabilă să întărească dominaţia 
capitalului şi ca cea mai capabilă să ducă războaie de cu- 
cerire. 

Guveraînd, de fapt, întocmai aşa cum cereau interesele 
marii burghezii, Napoleon nu-i arăta totuşi nici o conside- 
rație. Spunea despre plutocraţie că e „cea mai rea dintre 
aristocrații“ şi-şi repeta destul de des aforismul: „În ziua 
de astăzi bogăţia este fructul furtului şi al jafului“ (le fruit 
du vol et de la rapine). 

Acţionind în interesul statului burghez francez în întregul 
lui şi tinzînd să-şi lărgească puterea în dauna naţiunilor 
vecine, dictatura napoleoniană, ca să-şi ajungă aceste sco- 
puri, a mers adesea împotriva năzuințelor și nevoilor unor 
pături ale societăţii burgheze. Căci această dictatură consi- 
dera burghezia ca un sac de bani fără fund, care era 
obligat să servească, în propriile-i interese, scopurile politice 
curente. Acea parte a burgheziei, insuficient dezvoltată po- 
liticeşte, care căuta să-şi pună la adăpost banii, nu o dată 
s-a împotrivit. împăratului, şi Marx notează, în special, că 
înaintea campaniei din Rusia, între Napoleon ŞI burghezia. 
franceză s-a iscat o mare divergență, care, menționăm, a 
scos la iveală o gravă fisură, ce s-a produs nu numai în im- 
periul lui Napoleon, ci şi în economia capitalistă, ce se 
construia sub oblăduirea sa. Iată de ce, atunci cînd se vor- 
beşte despre cauzele căderii imperiului napoleonian, nu tre- 
buiesc uitate nici aceste împrejurări. 


DI , 

Dar, înainte „chiar de începerea ultimului act al marii 
tragedir istorice, atunci cînd toţi tremurau încă şi tăceau în 
faţa stăpinului atotputernic, atunci cînd la picioarele 
acestuia se Gran încă împărații şi cînd, pe întregul con- 
tinent, doar zdrenţăroşii ţărani şi meşteşugari spanioli 
continuau să lupte împotriva lui, asupra imperiului se abătu 
înțiia suflare a furtunii ce avea să vină: o criză economică 
izbucni. Aceasta s-a întîmplat în 1811, şi omul care sta 
atunci parcă în centrul evenimentelor mondiale nu a putut 
înţelege sensul adevărat al acestui uragan. Criza izbucni în 
cea de a doua fază, faza acută a blocusului continental, 
despre care trebuie să spunem măcar cîteva cuvinte. 

În anii 1810—1811, blocusul continental era altceva 
decît ceea ce fusese în 1806, în epoca primului decret prin 
care luase ființă — epoca decretului din Berlin. Şi nici 
creatorul lui nu mai era chiar acelaşi om care-l semnase în 
palatul de la Potsdam, la 21 noiembrie 1806. 

Începînd din a doua jumătate a anului 1809, adică după 
bătălia de la Wagram şi după pacea de la Schoenbrunn, 
spiritul lui Napoleon este tot mai „Puternic stăpînit de două 
convingeri. Ele licăriră pentru întia oară imediat după bă- 
tălia de la Austerlitz, deveniră idei clare după bătălia de la 
Tena şi după ocuparea Berlinului şi începură să-i determine 
întreaga atitudine după bătăliile de'la Friedland şi Tilsit. 
Prima convingere. era următoarea: „îngenuncherea“ An- 
gliei este posibilă numai ruinînd-o cu ajutorul blocusului 
continental, A doua suna: „Eu pot totul“, şi se completa 
în mod logic astfel: „prin urmare eu pot să realizez şi blo- 
cusul continental, chiar dacă, pentru aceasta, ar trebui să 
transform întregul continent într-un 'imperiu francez“. În- 
vingătorul făcea, tot ce voia. În secolul al V-lea, Attila lua 
cu forţa de nevastă pe fiica vreunuia din nenumărați prin- 
ţişori ai triburilor germanice pe jumătate sălbatice. Dar lui 
Napoleon, la prima cerere, îi fu trimisă la Paris fiica îm- 
păratului Austriei, o prințesă din dinastia cea mai mindră 
şi mai orgolioasă de vechimea ei. Mai mult, acest fapt era 
privit ca un mare noroc pentru conglomeratul de fărime de 
teritorii, în care transformase Napoleon imperiul Habsbur- 
gilor. 

În faţa acestei supuneri servile a unui întreg continent, 
doborirea Angliei — singurul duşman rămas — părea un 
lucru foarte. posibil. De alţi inamici nici nu voia să ştie: 
„Canalii nenorocite“, spunea Napoleon despre spanioli, 
cărora nu voia să le facă onoarea de a-i considera adversari. 
După ce- i zdrobise din nou, în 1809—1810, îşi da aerul că 
nu este În luptă ċu ei; voia să creadă că nu făcea altceva 
decît să ordone prinderea şi executarea lor. Dar această 
iluzie nu avea să-l consoleze mult timp: războiul de parti- 
zani, guerilla, continua. Însă şi aici, împăratul dădea vina 
tot pe englezi, care acum veneau în ajutorul Spaniei furni- 
zîndu-i nu numai arme, ci chiar detașamente întregi. 

_ Anglia, şi numai Anglia, i se punea de-a curmezişul. 
Acest duel pe viaţă şi pe moarte nu putea să se sfirșească 
altfel decît prin nimicirea unuia din cei doi adversari. În 
zadar însă încercase Napoleon să transforme această luptă 

într-un război al întregului continent împotriva Angliei. 
Blocusul continental atingea în mod dureros — şi, cu timpul, 
din ce în ce mai dureros — pe de o parte Anglia şi, pe de 
altă parte, continentul. Napoleon ştia acest lucru şi, tocmai 
de aceea, acum nu mai era doar întrucîtva neliniștit, cum 
fusese înainte de Tilsit, ci de-a dreptul înfuriat. Şi nu-şi 
ascundea, furia. . 

În această perioadă mînia sa era îndreptată înainte de 
toate împotriva celor care încălcau pe ascuns blocusul con- 
tinental. Dacă lăsăm la o parte guvernul răsculaților spa- 
nioli, constituit în marginea de sud a peninsulei, nu exista 
pe continent nimeni care să-l încalce pe faţă. Răfuiala era 
rapidă. Contrabandiştii erau împuşcaţi, mărfurile engleze 
confiscate erau arse, monarhii indulgenți cu contrabanda 
alungaţi de pe tron. 

În anul 1806, Napoleon numise ca rege al Olandei pe 
fratele său mai mic, Louis. Noul suveran înţelegea că ru- 
perea completă a legăturilor comerciale cu Anglia amenința 
cu ruina totală burghezia comercială olandeză, agricultura 
şi navigația comercială. Îşi dădea bine seama că în Olanda, 
această catastrofă economică se va produce mult mai curînd 
decît în celelalte ţări, fiindcă, din momentul în care englezii 
îi luaseră toate coloniile (mai precis, după trecerea ţării sub 
stăpînirea franceză), Olanda depindea într-o însemnată 
măsură de Anglia, atît în ce priveşte exportul de băuturi 
spirtoase, brînzeturi, pînzeturi fine, cît şi în ce priveşte im- 
portul de mărfuri coloniale. Toate acestea îl sileau pe Louis 
Bonaparte să se prefacă a nu vedea comerţul de contrabandă 
ce se practica cu englezii pe coastele olandeze. 

După cîteva mustrări aspre, Napoleon îşi detronă fra- 
tele, declară regatul Olandei desfiinţat şi (printr-un decret 
special din 1810) alipirea acestei ţări la Imperiul Francez. 
Tara fu împărțită în departamente, în care numi prefecţi. 

Raportindu-i-se că în oraşele hanseatice — Hamburg, 
Bremen şi Liibeck — lupta împotriva contrabandei nu era 
destu! de severă şi că însuşi reprezentantul său la Hamburg, 
Bourrienne, lua mită, Napoleon îl destitui numaidecit şi 
alipi la Imperiu şi oraşele hanseatice. 

Napoleon alungă pe micii suverani germani de pe 
coastele mării nu pentru că aceștia s-ar fi făcut vinovaţu 
de ceva, ci pentru că nu mai avea încredere decît în sine 
însuşi. Asifel, deposedă pe ducele de Oldenburg şi-i anexă 

teritoriul, cu toate că acest fapt nemulţumi profund pe ţarul 
Alexandru, înrudit cu ducele. 

Blocusul continental avea urmări foarte grele asupra 
maselor consumatoare din întreaga Europă centrală şi, în 
afară de aceasta, ruina complet burghezia comercială şi pe 
armatorii din oraşele hanseatice şi de pe toată coasta nordică 
a Germaniei. Cu toată severitatea cenzurii, în presa țărilor 
subjugate sc strecurau adesea, printre rînduri, unele aluzii 
la această situație. „Articolele politice din presa germană 
vor reclama întotdeauna toată atenţia din partea guvernului 
francez“ 1 — se raporta ministrului poliţiei în 1810; neam- 
tului îi place politica, citește cu nesaţ nenumăratele ziare, 
reviste, almanahuri şi calendare, ca să nu mai vorbim de bro- 
şurile, dramele şi romanele în care autori dibaci ştiu să în- 
făţişeze Confederația Rinului ca o robie, alianţa franco- 
austriacă drept o consecinţă a istovirii, reciproce, Anglia ca 
invincibilă, pe ruşi ca moştenitori ai monarhiei mondiale. 
Din punctul de vedere al cenzurii, aceeaşi situaţie nemulţumi- 
toare era şi în Olanda, complet ruinată din cauza blocusului 
continental, pentru că această: pară trăia aproape exclusiv din 
comerțul pe mare. Aşa că şi în Olanda se constată acelaşi 
păcat ca şi în Germania de nord: „apar mult prea multe 


ziare“ 2 — putem citi într-un alt raport al poliţiei. 
Dar dacă răfuiala cu ziarele era pentru Napoleon foarte 
uşoară — asta nu l-a încurcat nicicîind — în schimb, reali- 


zarea deplină a blocusului continental îi cerea mult mai multă 
bătaie de cap. 

Greutățile îl asaltau din toate părţile. începuse ` să se vadă 
că era mult mai greu să găseşti cîteva zeci de mii de vameşi, 
jandarmi, poliţişti şi, în genere, funcţionari integri de toate 
felurile şi de toate gradele, incoruptibili şi zeloşi pentru ser- 
viciul de supraveghere de-a lungul coastelor europene, decit 
să te răfuieşti cu cîte un monarh indulgent, sau un vice-rege 
necinstit. Masele consumatorilor plăteau de cinci, de opt, de 
douăsprezece ori mai scump decît înainte de blocusul conti- 
nental cafeaua, cacao, piperul şi mirodeniile, şi ele primeau 
aceste mărfuri, deşi în cantităţi mult mai mici decît înainte, 
Indigoul şi bumbacul — fără de care manufacturile se 
opreau — erau plătite de cinci şi de zece ori mai scump de 


1 Arhivele Naţionale, F7 3458, Paris, le 29 aGut, 1810. 
2 Arhivele Naţionale, E? 3458, Rapport sur les journaux hollandais. 


către fabricanți francezi, saxoni, belgieni, cehi, renani, care 
ŞI el primeau aceste mărfuri, dar de asemenea în cantităţi mai 
mici decît înainte. Unde mergea acest exorbitant cîştig arti- 
ficial ? În primul rînd, în buzunarele armatorilor englezi şi 
ale contrabandiştilor. În al doilea rînd, în buzunarele functio- 
narilor vamali şi ale jandarmilor napoleonieni. Atunci cînd 
se propunea unui pichet de supraveghere sau unui funcţionar 
vamal să doarmă liniştit o noapte în schimbul unei sume 
cît solda sau salariul lor pe cinci ani, sau cînd se oferea unui 
jandarm 500 de franci-aur în stofă, fină şi alți 600 de franci 
în zahăr tos ca să se plimbe vreo trei ore departe de cutare 
punct al coastei, ispita era, într-adevăr, prea puternică. 

Napoleon ştia aceste lucruri şi vedea bine că-i va fi 
mai greu să iasă învingător pe acest front, decît îi fusese la 
Austerlitz, Lena sau Wagram. Controlorii şi inspectorii per- 
manenţi sau extraordinari, pe care îi trimitea mereu, erau 
cumpăraţi repede. Odată destituiţi şi trimişi în faţa tribu- 
nalelor, înlocuitorii continuau să facă ceea ce făcuseră cei 
înlocuiţi şi condamnaţi, avînd grijă numai 'să fie mai: pru- 
deng. Atunci, împăratul se gîndi la o măsură nouă. Fură 
ordonate percheziţii generale nu numai în satele şi oraşele 
de coastă, ci chiar şi departe de coastă, în centrul Europei, 
prin, magazine, ântrepozite şi prăvălii. Toate mărfurile „de 
origină engleză“ erau confiscate, iar proprietarii acestor 
mărfuri trebuiau să facă dovada că nu erau de provenienţă 
engleză. Cuprinşi de panică, ruinaţi, deţinătorii de produse 
coloniale, care erau cele mai suspecte în acest caz, căutau să 
arate că marfa era de origine americană. Şi, într-adevăr, 
americanii: făceau acum. afaceri extraordinare, acoperind cu 
pavilionul lor şi desfăcînd mărfurile engleze aduse pe vasele 
americane. 

Atunci, prin tariful prohibitiv de la Trianon (1810), 
Napoleon făcu imposibil orice comerţ legal cu produsele 
coloniale, oricare ar fi fost proveniența lor. Nemaiavînd' 
încredere nici în vameşi, nici în poliţişti, nici în jandarmi 
şi în nici un fel de reprezentant al autorităţii — mare sau 
mic, de Ia guvernatorii generali pînă la paznicii de noapte 
şi gărzile călare — Napoleon ordonă arderea în public a 
tuturor mărfurilor confiscate. În toată Europa începură să 
ardă focuri. Întunecată şi tăcută — după spusele martorilor 
— mulțimea privea cum munţii de stofe fine, de pînzeturi, 
de caşmiruri, butoaiele cu zahăr, cafea, cacao, lădiţele de 

ceai, baloturile de bumbac brut şi de fire, lăzile cu indigo, 
cu piper, cu scorţişoară erau stropite şi presărate cu materii 
inflamabile şi aprinse în văzul tuturor!. „Cezarul a înne- 
bunit“ — scriau ziarele engleze, sub impresia zvonurilor 
care circulau în legătură cu aceste spectacole. Napolean 
ajunsese la convingerea că numai nimicind — în sens pro- 
priu aceste comori de import, putea să facă din contra- 
banda de mărfuri o întreprindere dezavantajoasă şi riscantă 
nu numai pentru acei care, în nopţile întunecoase, descărcau 
în vreun loc ascuns, sub vreo stincă de pe coastă, mărfurile 
prohibite, ci şi pentru bogaţii negustori din Leipzig, din 
Hamburg, Strasbourg, Paris, Anvers, Amsterdam, Genova, 
Miinchen, Varşovia, Milan, Triest, Veneţia etc., care cum- 
părau liniştiţi, la ei acasă, aceste mărfuri de contrabandă, 
trecute deja prin trei-patru mini, 

O anumită parte a burgheziei atît de pe teritoriul Im- 
pcriului Francez cît şi din ţările vasale reuşise să realizeze 
profituri imense chiar în aceste condiţii, aşa că ea continua, 
în general, să laude blocusul continental şi să aprobe toate 
măsurile luate de împărat împotriva traficului de produse 
britanice. Metalurgiştii, în special, erau satisfăcuţi. Dar 
printre industriaşii textilişti, pe lîngă laude, se auzeau și 
plingcri : fără bumbac nu se puteau fabrica pînzeturi şi, 
fără indigo, cum să le vopseşti? 

Cit despre burghezia comercială şi meşteşugarii specia- 
lizaţi în fabricarea obiectelor de lux, murmurul lor era şi 
mai mare. Cu toţi îşi aminteau cu melancolie de cele citeva 
luni din timpul păcii de la Amiens (1802—1803), cînd mii 
de bogătaşi englezi invadaseră Parisul, cumpărînd aproape 
toate produsele bijutierilor din capitală şi aproape toate 
catifelele şi mătăsurile lioneze. lar războaiele neîntrerupte 
ruinau tot mai mult clientela de pe continent. Şi mai tare 
murmurau masele de consumatori, fiindcă trebuiau să plă- 
tească prea scump cafeaua, zahărul şi chiar şi stofele care, 
în lipsa concurenţei engleze, îşi urcau mereu preţul. 

Acestea sînt împrejurările în care izbucni criza comer- 
cială şi industrială din anul 1811. 


1 E adevărat însă că, în curind, nu mai fură arse decît fabricatele ; 
produsele coloniale fură confiscate fn folosul statului. (E. 7.) 

IV. 


Spre sfîrşitul toamnei anului 1810, începu să se observe 
o scădere a vinzării mărfurilor franceze. Acest fenomen 
se întinse repede în tot imperiul ŞI, mai ales, în „vechile 
departamente“ , adică în Franţa în sensul precis al acestui 
cuvînt. Industriaşii și negustorii se plingeau în mod foarte 
respectuos, spunînd că blocusul continental atingea, nu 
numai buzunarele englezilor, ci începea să le atingă şi pe 
ale lor; că nu mai aveau materii prime, că, exploatind 
popoarele î învinse (petiţionarii se exprimau în termeni mult 
mai blinzi şi aleşi), majestatea-sa imperială micşorase şi 
puterea de cumpărare a consumatorilor din întreaga Europă, 
iar prin confiscarea arbitrară a stocurilor de mărfuri, prin 
ilegalităţile fără frfu şi bunul plac al autorităților militare 
şi vamale (şi aici expresiile erau mult mai dulci), împăratul 
putea distruge posibilitatea creditului normal, fără de care 
nici industria, nici comerţul nu pot exista. 

Criza se agrava cu fiecare lună. În întreprinderile 
Richard-Lenoir, de exemplu, unde înainte de criza din 
1811 lucrau 3.600 torcători, 8.822 ţesători şi 400 vopsitori 
— în total mai mult de 12.000 persoane — ar fi rămas în 
acest an abia a cincea parte din acest număr, dacă Napo- 
leon nu ar fi ordonat să se dea industriaşului o subvenție 
extraordinară de 1.500.000 franci aur. Dar falimentele urmau 
repede, unele după altele. În martie 1811 Napoleon ordonă 
să se dea 1.000.000 franci aur fabricanților din Amiens şi 
cumpără dintr-o dată la Rouen, Saint-Quentin şi Gand măr- 
furi în valoare de 2.000.000 franci. Mari subvenţii fură 
alocate şi pentru Lyon. Toate acestea nu erau însă decît o 
picătură de apă într-un ocean. 

Printre documentele pe care autorul acestei cărți le-a 
găsit în Arhivele Naţionale ale Franţei și care caracterizează 
enorma dezvoltare a acestei crize, cele mai impresionante 
sînt acelea care stabilesc bilanţul general. Ministrul de in- 
terne comunica lui Napoleon, la 19 aprilie 1811: „„Mun- 
citorii din cea mai mare parte a meseriilor se pling că n-au 
de lucru. Se afirmă că un mare număr de muncitori emi- 
grcază neîncetat.“ La Rouen şomajul era atit de mare şi 
ruina industriaşilor era atit de evidentă, înttt Napoleon fu 
obligat să aloce 15 milioane franci pentru a susţine manu- 
facturile aflate în agonie. 

Demnitarii prindeau curaj. Guvernatorul Băncii Franţei 
raporta direct împăratului, la 7 mai 1811, că ţările supuse 
erau ruinate şi că, înainte de a fi fost cucerite, ele im- 
portau mult mai multe mărfuri franceze decît acum, 
după supunerea lor; că meseriaşii parizieni, specializaţi în 
confecționarea obiectelor de lux, erau înfometați, că con- 
sumul se restrinsese mult atît înăuntrul, cît şi în afara 
țări... Împăratul acorda subvenţii, dar nu slăbea blocada. 
Toate mărfurile engleze — şi treceau drept engleze toate 
produsele coloniale — continuau să fie confiscate ca ŞI 

mai Înainte. În 1811, ctrgul de vară din Beaucaire fu pur 
şi simplu distrus printr- -0 neaşteptată descindere a poliţiei, 
care confiscă „o stradă întreagă“ de stocuri de zahăr, de 
mirodenii, de indigo etc. 

În afară de nenumăratele milioane date ca- împrumuturi 
şi subvenții fabricanţilor, Napoleon mai făcu, în 1811, şi 
comenzi imense pe seama tezaurului. El ordonă să se facă 
achiziţii masive de stofe de lînă pentru armată, mătăsuri 
şi catifele Iyoneze pentru palate. Tuturor curților europene 
de sub puterea lui le porunci să- şi facă cumpărăturile la 
Lyon, ajungind la rezultatul ca, în industria mătăsii, unde 
în i iunie nu lucrau decît 5.630 de războaie, să lucreze 8.000 
în noiembrie 1811. Iarna fu grea. O mută agitaţie se ma- 
nifesta atît în suburbiile Parisului, cît şi în celelalte centre 
industriale. Spionii poliţiei nu reuşeau să afle totul, nici 
agenţii provocatori să vorbească mai de aproape cu 
populaţia din suburbii. În orice caz, situaţia populaţiei 
muncitoare în cursul acestei ierni era departe de a fi aşa 
de bună, cum vor încerca s-o descrie unii contemporani 
sau istorici de mai tirziu. Napoleon spunea adesea că sin- 
gura revoluţie care poate fi primejdioasă este „revoluţia 
stomacurilor goale“. Ministrul Chaptal scria: „Napoleon 
îmi spunea mereu că se teme de revoltele populare, cînd 
sint provocate de lipsa de lucru“ 1. Altă dată, Napoleon a 
spus: „Cînd muncitorul nu are de lucru... poate să se 
răscoale ` mă tem de aceste răscoale pornite pentru piine; 
m-aş teme mai puţin de o bătălie împotriva unei armate 
de 200.000 de oameni“ ?. 

Dar la acţiuni mari din partea maselor de muncitori nu 

s-a ajuns nici în capitală, nici în provincie, cu toate că 


1 „Mes souvenirs sur Napoléon“, 1893, p. 293. 
> Ibidem, p. 285, 

semnele de nemulțumire, nerăbdare, dezolare, adesea chiar 
disperare erau constatate atît de poliţişti, cît şi de ob- 
servatori particulari. | 

Dacă din criza economică din 1811 se desprindea vreo 
concluzie, Napoleon se grăbise s-o folosească într-un mod 
foarte precis. Atît timp cît blocusul continental nu va fi 
înfrînt Anglia, judeca el, atît timp cît mările nu vor fi 
fost deschise pentru francezi, atît timp cît nu se va fi pus 
capăt acestui nesfirşit război, situaţia comerţului şi in- 
dustriei franceze avea să rămînă nestabilă şi sub amenin- 
țarea crizelor. Prin urmare, blocusul trebuia dus pînă la 
capăt. Şi dacă pentru aceasta luarea Moscovei devenea ne- 
cesară, Moscova trebuia luată. 

Napoleon reţinuse bine că mătăsarii lyonezi explicaseră, 
în parte, criza prin brusca reducere a comenzilor ruseşti. 
Această reducere era provocată de un nou tarif vamal, 
semnat În 1810 de ţarul Alexandru, tarif care supunea la taxe 
ridicate mărfurile de lux, cum erau mătăsurile, catifelele, 
vinurile scumpe etc., adică tot ce se importa în Rusia din 
Franţa. | 

Napoleon notă şi acest fapt la contul lui Alexandru, cont 
care, de la întrevederea din Erfurt, creştea mereu. În anul 
1811, era ferm convins că acest cont va fi lichidat şi putea 
fi lichidat numai la Moscova. 

Cum a apreciat Napoleon aceste îngrijorătoare simptome 
ale situaţiei economice anormale a imperiului? 

Criza mocnise mult timp şi de mult timp împăratul o 
urmărea cum se apropie. Pînă acum se mai lovise de situatii 
grele în finanţele statului, mai trecuse printr-un început de 
„inflaţie“, mai fusese nevoit să pună în circulaţie bani de 
hîrtie fără acoperire în aur, se mai lovise, în sfîrşit, de ma- 
şinaţiile marilor financiari, care întindeau curse tezaurului 
prin tot felul de împrumuturi dubioase. şi obligaţii cămătă- 
rest, Aşa se întîmplase şi în primii ani ai guvernării sale, 
în 1799—1800 ; tot aşa şi în 1805, şi la începutul lui 1806. 
Dar întotdeauna reuşise să pună capăt acestor greutăţi. Fie 
că aducea din război milioane aur drept contribuţii ; fie că, 
sub diferite pretexte, punea impozite grele asupra populaţiei 
țărilor învinse, în afară de contribuţiile pe care trebuiau să 
le verse guvernele acestor ţări ; fie că, în sfîrşit, punea pe 
financiari să dea înapoi o mare parte din sumele pe care 
aceştia reușiseră să le stoarcă. Aşa s-a întîmplat, de pildă, 
în 1806, cînd, abia întors de la Austerlitz, ceruse o dare de 

seamă asupra situaţiei financiare şi observasc că cunoscutul 
milionar Ouvrard împreună cu alți financiari rapaci, uniți cu 
toţii în spatele firmei „Negustorii asociaţi“, pricinuiau tezau- 
rului pierderi imense prin diferite manopere şi procedee foarte 
ingenioase şi pline de viclenie juridică. Napoleon dădu dis- 
poziţii să fie chemaţi a el, la palat, Ouvrard şi reprezentanții 
firmei „Negustorii asociaţi“ şi, fără prea multe ocoluri, le 
ordonă să restituie tot ceea ce jefuiseră î în ultimul timp. 
Ouvrard -încercă să-l înşele, propunîndu-i noi combinaţii 
„interesante pentru tezaur“, pe care, desigur maiestatea-sa le 
va aproba. Dar maiestatea-sa nu le ascunse că cea mai in- 
teresantă combinaţie pentru tezaur ar fi întemnițarea lor 
la castelul Vincennes, pînă la aducerea în faţa tribunalului 
penal. „Negustorii asociaţi“ acordară toată atenţia, acestei 
păreri a împăratului şi, cunoscînd bine firea celui cu care 
stăteau de vorbă, conveniră că argumentul era absolut con- 
vingător. Se grăbiră să restituie tezaurului 87 milioane 
franci-aur, fără ca la această operaţie, atît de dureroasă 
pentru ei, să mai ceară vreo formalitate contabilă sau juri- 
dică. „Am pus o duzină de pungaşi să dea? înapoi ce-au furat“ 
— scria Napoleon, î în legătură cu acest fapt, într-o scrisoare 
către fratele său Joseph, pe atunci rege al Neapolului, mai 
tîrziu rege al Spaniei. 

Francul era tare. Tezaurul avea aur destul. Sistemul ex- 
ploatării economice şi financiare a ţărilor înglobate în impe- 
riu sau numai vasale, în folosul „vechilor departamente“ , 
adică, în înţelesul exact al cuvîntului, în folosul Franţei, se 
dovedise just, după cit se pare, timp de mulți ani la rînd. 

Şi, deodată, un pîrfit sinistru se produse î în uriaşul edi- 
ficiu : experienţa anului 1811 i-a arătat lui Napoleon cu 
cît cra mai greu să lupte împotriva unei crize economice 
generale, decît împotriva dificultăţilor financiare vremelnice ; 
cu cît era mai ușor să înlăture dezordinea în tezaur, decît 
să- descopere şi, mai ales, să înlăture defectele dintr-un întreg 
sistem economic, din organizarea vieţii economice a unui im- 
periu giga antic. În acest domeniu, nici contribuţiile, nici înfi- 
gerea mtinii în eil unor financiari necinstiţi, nici o evidenţă 
perfectă, nici un control sever şi nici perfecțiunea aparatului 
birocratic creat de Napoleon nu puteau fi de vreun ajutor. 
Criza din 1811 era, mai ales (însă de loc exclusiv) o criză de 
desfacere a acelor mărfuri care formau principalul obiect al 
comerţului şi industriei ce îmbogăţeau Franţa. Cui să mai fie 
vindute renumitele juvaeruri lucrate în atelierele pariziene ? 

Cui să fie vindute mobilele de pret, la care lucrau aproape trei 
sferturi din populaţia suburbiei Saint-Antoine ? Dar obiectele 
preţioase 'de piele rară, de pe urma cărora trăiau suburbia 
Saint-Marceau şi marele cartier muncitoresc Mouffetard ? Dar 
minunatele găteli pentru femei şi costumele bărbăteşti, cu a 
căror confecţionare şi vînzare se îndeletniceau nenumăratele 
ateliere de croitorie din capitala lumii ? Cum se puteau men- 
ţine ridicate preţurile mătăsurilor şi ale catifelelor de Lyon, 
ale stofelor superioare de Sedan, ale lingeriei fine de Lille, de 
Amiens, de Roubaix, ale dantelelor de Valenciennes ? 

Toate aceste articole franceze de lux nu erau destinate 
numai pieţii interne, ci lumii întregi. lar această lume apărea 
acum foarte micşorată : Anglia lipsea; America de Nord şi 
de Sud, de asemenea ; lipseau şi bogaţi plantatori din Antile 
şi Mascarene. În general, lipseau toţi cumpărătorii — foarte 
bogaţi şi numeroşi — care locuiau în ţările de dincolo de „apa 
sărată“, fiindcă „apa sărată“ era în stăpînirea exclusivă a en- 
glezilor. Dar nici în ce priveşte piaţa continentului situaţia nu 
era mai strălucită. "Ţările cucerite de Napoleon erau complet 
ruinate. "Ţările învinse (chiar dacă nu erau în mod nemijlocit 
cucerite) fuseseră constrînse să adere la blocusul continental, 
ceea ce făcuse să scadă puterea de cumpărare a monedei lor. 
Din momentul în care moşierii din Rusia nu-și-mai puteau 
plasa în Anglia produsele lor agricole, aurul englez, cu care 
aceştia îşi făceau cumpărăturile lor la Paris, dispăru, iar rubla, 
după pacea de la Tilsit, scăzu pînă la 26 copeici. Aceleaşi 
greutăţi le întimpinau şi polonezii, şi austriecii, şi aristocrația 
italiană. În statele din vestul, din sudul, din centrul şi, în cele 
din urmă, din nordul Germaniei, acest proces de sărăcire a 
clasei moşierilor feudali se produse de asemeni, şi nu numai 
ca urmare a blocusului continental, ci şi din pricina zdrunci- 
nării sau, în multe părţi, a desființării iobăgiei. 

Şi nu era vorba numai de scăpătarea clasei feudalo-iobă- 
giste din Europa. Noua burghezie, apărută o dată cu începutul 
dezvoltării capitalismului industrial, îşi urma calea ei, creştea, 
se întărea şi prindea forţe în ţările cucerite de Napoleon şi în 
toată Europa, care depindea, complet sau numai pe jumătate, 
de el. Nici un artificiu nu putea să înăbuşe dezvoltarea indus- 
trială a vestului şi a unei părți din centrul Germanici, a 
Boemiei (cum se numea pe atunci partea cehă a Austriei), a 
Belgiei, a unei părți din Silezia, adică a celor mai industriale 

regiuni din Europa. În afară de contrabanda engleză, foarte 
întinsă, această concurenţă a industriei europene înlătura chiar 
ŞI unele mărfuri franceze care nu aveau nimic de-a face cu 
articolele de lux. Dar, pentru şesăturile de lină şi pînzeturile 
de calitate obişnuită, pentru metalurgie, pentru desfacerea ar- 
ticolelor de consum curent, răminea, într-o măsură mai mare 
sau mai mică, piaţa interioară a „vechilor departamente“ , 
unde împăratul francez nu admitea pe alți supuşi ai săi : nici 
pe belgieni, nici pe germani, nici pe mătăsarii italieni și, în 
genere, pe nimeni. Totuşi, chiar şi aici, o importantă ramură 
a producţiei, în mod deosebit şi de mult timp protejată de 
Napoleon, suferea nu numai (şi nu. atît) de reducerea debu- 
şeelor, cît mai cu seamă de colosala urcare a preţurilor mate- 
riei prime. Aceasta era industria bumbacului. În urma prohi- 
birii produselor coloniale, bumbacul ajunsese să coste aproape 
cît greutatea lui în aur. Izbucni o aprigă criză a materiilor 
prime, care constrinse în 1811 pe fabricanți să-şi restrîngă 
mult producţia. În faţa acestei crize, a amenințării creşterii 
şomajului şi foametei în cartierele muncitoreşti din Paris, 
Lyon, Rouen precum şi a ruinării departamentelor viticole 
din sud, Napoleon dădu un pas înapoi: el slăbi puţin blo- 
cusul continental. Fură acordate licenţe (în număr limitat), 
certificate nominale care permiteau introducerea în Franţa a 
unor „mărfuri interzise“, pentru o sumă determinată, cu con- 
diţia ca persoana respectivă să vîndă peste graniță mărfuri 
franceze pentru acecaşi sumă. Licenţele costau foarte scump, 
din cauza abuzurilor organelor polițienești care le eliberau, 
dar, cu toate acestea, treceau drept foarte avantajoase pentru 
cei ce le achiziţionau, 

Această concesie arată pină în ce grad îngrijorase pe Na- 
poleon criza din 1810—1811. Licenţele franceze, desigur, nu 
aduceau englezilor mari beneficii, dar ele însemnau o catego- 
rică abatere. de la principiu. Ca mijloc de luptă împotriva 
crizei, licenţele nu puteau contribui decît într-o mică măsură 
la lărgirea desfacerii mărfurilor. Exigenţele lui Napoleon, în 
ce priveşte curtea şi demnitarii săi, avură din acest punct de 
vedere o importanţă şi mai mică: el ordonase ca, la curte, 
toată lumea să se îmbrace cît mai luxos şi mai elegant cu pu- 
tință, să schimbe cît mai des toaletele etc. Aceste prescripții 
ale împăratului nu puteau asigura o desfacere din plin a 
imensei producţii de articole de lux, cu toate că şi pînă la 1811 

viața la curtea lui Napoleon fusese extraordinar de bogată şi 

că, după aceste prescripții ale împăratului, toţi considerau că 
pentru a-şi „ţine rangul“ trebuie să zvirle banii pe fereastră, 
cumpărînd bijuterii de Paris şi mătăsuri de Lyon, să organi- 
zeze ospăţuri cu sute de invitaţi şi valuri de şampanie şi alte 
vinuri scumpe, să-și schimbe mobilele cumpărînd altele, mai 
elegante şi mai scumpe, să se împodobească cu dantelării pre- 
Vos, ei şi servitorii lor, să-şi comande cupeuri luxoase etc. 
Napoleon însuşi făcu, în 1811, o serie de mari comenzi indus- 
triaşilor şi meşteşugarilor din Paris şi Lyon pentru palatele şi 
edificiile statului. 

Acum, în 1811, ca şi mai înainte, în 1806, în timpul acelei 
incomparabil mai scurte şi mai pūțin acute crize ce avusese 
loc în comerţ şi industrie, Napoleon s-a ţinut de acelaşi prin- 
cipiu al său: „Scopul meu nu este să previn bancruta negus- 
torilor, căci, pentru aceasta nu mi-ar ajunge finanţele statului, 
ci să împiedic închiderea oricărei manufacturi“. lar cînd mi- 
nistrul de interne acorda fonduri de susţinere, trebuia să le 
justifice, după cererea lui Napoleon, astfel: „Am ajutat cu 
un împrumut cutare manufactură cu at muncitori, fiindcă 
era amenințată cu încetarea lucrului“. 

În preajma iernii 1811—1812, criza începuse să slăbească 
în mod treptat. Dar Napoleon înţelegea că nici una din cau- 
zele crizei din 1811 nu fusese înlăturată, că avea să continue 
în stare latentă.. El mai ştia şi era convins că tocmai războiul 
cu Anglia, combinat cu blocusul continental, împiedeca o îm- 
bunătâțire radicală a economiei imperiului. Nu se putea pune 
capăt blocusului continental înainte ca Anglia să fi depus 
armele. Mai mult ca oricînd, Napoleon considera acum că o 
victorie rapidă asupra Angliei ar fi mijlocul principal pentru 
consolidarea imperiului său înăuntru şi în afară. Şi, mai mult 
ca oricind, el era convins că englezii reuşiseră să facă o largă 
spărtură în blocusul continental ; că ţarul Alexandru era un 
viclean care îl înșela, că mărfurile engleze se infiltrau din 
Rusia în Europa prin imensa frontieră occidentală, prin Pru- 
sia, Polonia, Austria, prin mii de pori şi deschizături ; că 
toate aceste fapte reduceau la zero blocusul continental, adică 
îi distrugeau unica nădejde de „a îngenunchia Anglia“. Era 
informat și prevenit din toate părţile de pătrunderea contra- 
bandei engleze nu numai în Europa subjugată, ci şi în Franţa, 
adică în „vechile departamente“ ale imensului său imperiu, 

şi de faptul că această: contrabandă se strecura prin „coasta 
nordică“ a continentului !. | 

Privirea lui, neîncetat aţintită spre Londra, se abătea me- 
seu, în tot cursul vieţii sale, cînd asupra Alpilor, cînd asupra 
Vienei, Berlinului şi Madridului, şi din nou, în răgazul dintre 
războaiele continentale, se întorcea perseverent asupra Lon- 
drei ; de data aceasta, privirea lui se îndreptă, de la Londra, 
spre cea mai îndepărtată dintre capitalele europene. 

„Coasta nordică“ era sub stăpînirea vicleanului bizantin, 
tarul Rusiei... Să renunţe la lupta împotriva Angliei, la vic- 
toria care acum era aproape, la distrugerea forţei ci econo- 
mice sau să-i înfigă lui Alexandru mîna în piept şi să-l con- 
sting? să-şi amintească de obligaţiile de la Tilsit? Aşa se 
punea problema pentru Napoleon încă din 1810. 

Încă din acest an, 1810, el ceruse să-i fie aduse cărți cu 
informaţii asupra Rusiei, asupra istoriei şi particularităţilor el. 

Dacă ne referim la anumite vorbe ale împăratului şi la 
foarte puţinele date provenind din anturajul său, Napoleon 
începuse, încă din toamna anului 1810, să se obişnuiască cu 
gîndul că numai la Moscova putea să dea o lovitură hotäri- 
toare, nimicitoare, Angliei, acest inamic tenace, inaccesibil, 
care îl asalta şi pe care nu-l putuse învinge nici la Cairo, nici 
la Milan, nici la Viena, nici la Berlin, nici la Madrid. Cu fie- 
care lună, se convingea şi mai mult de acest lucru. 

Marea armată la Moscova ar fi însemnat supunerea ţaru- 
lui Alexandru, realizarea efectivă, nu iluzorie, a blocusului 
continental şi, prin urmare, victoria asupra Angliei, sfîrşitul 
războaielor, sfîrşitul crizelor şi al şomajului, întărirea internă 
şi externă a imperiului său mondial. Criza din 1811 orientă 
definitiv gîndirea lui Napoleon în această direcție. Mai tirziu, 
la Vitebsk, în cursul marșului spre Moscova, contele Daru i-a 
declarat deschis că atit armata cît şi mulţi din anturajul îm- 
păratului nu înțelegeau rostul acestei lupte și că nu merita 
să fie dus acest greu război cu Rusia spre a împiedica pe 
englezi să facă comerţ cu teritoriile ţarului. Dar pentru Na- 
poleon asemenea raționamente erau inacceptabile. El considera 
că singurul mijloc pentru a asigura trăinicia existenţei marii 
monarhii întemeiată de el era numai înăbuşirea sistematică a 
economiei engleze. 'Totodată, el vedea lămurit că alianţa cu 
Rusia se surpa nu numai din cauza neînțelegerilor asupra Po- 


1 Arhivele Naţionale AN IN 1319, Nr. 62. Raportul ministrului afa- 
cerilor interne din 7 mai 1810. 

loniei, nu numai din cauza neliniştii şi cnervării pe care ocu- 
parea unor părţi din Prusia şi cotropirea unor teritorii din 
nordul Germaniei le produceau asupra ţarului, ci, mai ales, 
din cauză că Rusia îşi punea foarte mari speranțe de viitor 
în Anglia, după cum şi Anglia îşi punea speranţele de viitor 
în Rusia. Și cum Anglia nu putea fi lovită în mod direct, el 
hotărî să lovească în Rusia. 

La orizontul lumii începu să se ridice spectrul sîngeros 
al unui nou şi mare război, 


Capitolul XH 
RUPTURA CU RU S IA 


1811—1812 


După întrevederea de la Erfurt, Alexandru se înapoiase 
la Petersburg cu intenția de a susține alianța franco-rusă şi 
de a nu ieşi din linia politicii lui Napoleon, cel puţin în 
viitorul apropiat. Atunci cînd se va scrie în mod ştiinţific şi 
amănunţit Istoria social-economică şi politică a Rusiei de la 
începutul secolului al XIX-lea, viitorul cercetător va consacra 
probabil multă atenţie şi va rezerva nenumărate pagini aces- 
tor ani extrem de interesanţi, care s-au scurs între întrevederea 
de la Erfurt şi invazia napoleoniană din 1812. În cursul aces- 
tor patru ani s-a desfăşurat o luptă complicată a unor forţe 
şi tendințe sociale vrăjmaşe, care au determinat legitatea isto- 
rică a apariţiei şi prăbuşirii personalităţii care a fost Speranski. 

Se pare că problema introducerii unor reforme în admi- 
nistrarea Imperiului Rus fusese- pusă sub presiunea unor con- 
diţii istorice ale timpului. Şocurile™ care contribuisce ‘la, 
recunoaşterea necesităţii acestor reforme erau destule : Auster- 
litz, Friedland, Tilsit. Dar, pe de altă parte, groaznicele 
înfrângeri suferite de Rusia în cele două războaie duse împo- 
triva Tui Napoleon în 1805—1807 se sfirşiseră — orice s-ar 
spune despre „ruşinea de la Tilsit“ — printr-o alianță relativ 
avantajoasă cu cuceritorul mondial şi apoi, în scurt timp, prin 
ciştigarea întinsului teritoriu al Finlandei. Cu alte cuvinte, 
ţarul nu vedea motive pentru înfăptuirea unor reforme 
adînci, radicale, nici măcar ca acelea care deveniseră necesare 
în Prusia după dezastrul de la Iena. În aceste condiţii, pre- 
zenţa lui Speranski la curte era cum nu se poate mai bine 
venită. Inteligent, abil, prudent, provenit din rîndurile razno- 
cinţilor, el făcuse parte din suita ţarului la Erfurt, de unde 

se înapoiase entuziasmat de Napoleon. Speranski nu se atingea 
cituşi de puţin de instituţia iobăgiei. Dimpotrivă, el căuta să 
demonstreze că iobăgia nu era de loc sclavaj. Nu se atingea 
nici de biserica ortodoxă ; dimpotrivă, nu lăsa să-i scape nici 
un prilej pentru a-i face nesfirşite complimente. Nu numai 
că nu voia să limiteze cît de puţin autocraţia, ci,.dimpotrivă, 
vedea în absolutismul țarist principala pîrghie a reformelor 
ce plănuia. lar reformele acestea erau menite tocmai să trans- 
forme găunoasa despoţie sâmiorientală a Rusiei, această ţară 
devenită feuda familiei Holstein-Gottorp” (uzurpatoarea nu- 
melui stinsei familii boierești a Romanovilor) într-un stat 
european modern. Ele trebuiau s-o înzestreze cu o administra- 
ţie bine pusă la punct, cu un sistem de legalitate formală, cu 
un control organizat asupra finanţelor şi administraţiei, cu 
un corp de funcţionari instruiți şi capabili ; trebuiau să trans- 
forme pe guvernatori din satrapi în prefecţi. Într-un cuvînt, 
Speranski voia să transplanteze în Rusia: aceleaşi rînduieli 
care, după el, făcuseră din Franţa prima ţară din lume. Acest 
program, ca atare, nu contrazicea de loc ideile, sentimentele 
şi dorinţele ţarului ; de aceea, Alexandru şi-a susţinut favo- 
ritul mai mulţi ani la rînd. Însă şi Alexandru, şi Speranski 
uitaseră să întrebe şi pe stăpîn. Aristocraţia de sînge şi pătura 
nobilimii mijlocii, aflată sub influenţa celei dintii, adulme- 
cară de departe duşmanul, cu toată masca moderate şi bune- 
lor intenţii pe care o arborase. Ei înțelegeau instinctiv că 
Speranski voia să transforme statul feudal absolutist într-un 
stat burghez absolutist şi să creeze forme incompatibile cu 
ordinea feudală a Rusiei şi cu modul de viaţă socială şi politică 
în care conducerea o avea nobilimea. 

Nobilii se ridicară toți ca unul împotriva lui Speranski. 
În ochii lor, activitatea reformatoare a ministrului nu era 
doar întîmplător, ci organic legată de ataşamentul pentru 
alianţa franco-rusă, de simpatia pentru dictatorul militar al 
Franţei şi al Europei, şi nu întimplător, ci organic, în mintea 
lor nobilii ruşi asociau pe acest băiat de popă — care intro- 
ducea examenele pentru funcţionari şi voia să înlăture pe no- 
bili din aparatul de stat, ca să-l dea pe mîna raznocinţilor, a 
țîrcovnicilor şi negustorilor — cu cuceritorul francez, al cărui 
blocus continental ruina nobilimea rusă şi la picioarele căruia 
se umiliseră la Erfurt ţarul şi favoritul său, aidoma înaintaşi- 
lor la Hoarda hanilor tătari. Aceasta era linia fermă a opo- 
ziţiei curteniloz şi nobilimii la Petersburg şi Moscova, în anii 
1808—1812, fiind tot atît de categorică în privinţa politicii 

interne, cît a în privinţa celei externe, pe care o duceau ţarul 
şi ministrul său. 

Această împrejurare lipsea alianța franco-rusă de trăinicia 
necesară. În saloanele aristocrației din Rusia, smulgerea Pin- 
landei de la Suedia era reprobată tocmai fiindcă evenimentul 
se datora dorinţei lui Napoleon. Ei nu ar fi voit să primească 
nici Galiţia, dacă faptul acesta ar fi cerut ca odiosul Bona- 
parte să fie ajutat împotriva Austriei, în 1809. Faţă. de 
Caulaincourt, ambasadorul Franţei, aveau cu toţii o atitudine 
cit se poate de rece şi, cu cît ţarul arăta-acestuia mai multă 
cordialitate st căldură, cu atit cercurile aristocratice din „noul“ 
Petersburg, şi vechea Moscovă îl înconjurau de ostilitate. 

Dar, spre sfîrşitul anului 1810, Alexandru încetase de a 
se mai opune acestui curent victorios. În primul rînd, promi- 
siunile lui Napoleon de la Tilsit, cu privire la extinderea 
influenţei ruseşti spre răsărit, în Turcia, rămăseseră vorbe 
goale, ceea ce dezamăgise” pe Alexandru. În al doilea rînd, 
Napoleon nu-şi retrăsese încă trupele din Prusia. Dar, mai 
cu seamă, el făcea un joc neînțeles cu polonezii şi nu renunţa 
la ideea restaurării Poloniei, ceea ce ameninţa integritatea 
frontierei ruseşti şi făcea să se nască teama pierderii Lituaniei. 
În al treilea rînd, „nemulțumirea şi protestele lui Napoleon în 
privința nerespectării riguroase a blocusului continental lua- 
seră forme foarte umilitoare. În al patrulea rînd, anexiunile 
de state întregi făcute dintr-un condei de către ? Napoleon, î în 
anii 1810 şi 1811, nelinişteau și supărau pe, Alexandru. Puterea 
nemăsurată a acestuia reprezenta prin ea însăşi o amenințare 
permanentă împotriva vasalilor lui şi, după pacea de la Tilsit, 
Alexandru era privit — o ştia bine — ca un simplu vasal. 
Se făceau ironii cu privire la micile daruri pe care împăratul 
le dăduse ţarului. În 1807, Napoleon îi „oferise“ Bicle:+okul, 
care aparţinea Prusiei, iar în 1809 — o mică regiune austriacă 
la frontiera răsăriteană a Galiției. Se spunea că această com; 
portare față de Alexandru semăna cu aceea a vechilor on 
faţă de slugile lor credincioase de la curte, atunci cînd le 
dădeau acestora drept recompensă un oarecare număr de 
„suflete“. 

Cu prilejul neizbutirii căsătoriei lui „Napoleon cu marea 
ducesă Anna Pavlovna, se vorbise pentru întiia oară în Europa 
despre o apropiată ceartă între cei doi împărați, iar despre 
căsătoria lui Napoleon cu fiica împăratului Austriei, ca des- 
pre o înlocuire a alianţei franco-ruse printr-o alianță franco- 
austriacă. 

Există indicii precise că, începînd din ianuarie 1811, cînd 
a aflat de noul tarif vamal rusesc, Napoleon a început nu 
numai să discute deschis despre războiul cu Rusia, ci să S 
studieze în mod serios această problemă. Tariful vamal în 
chestiune ridica mult taxa de import pentru vinurile, mătă- 
surile, catifelele şi celelalte: articole de lux importate în 
Rusia, adică tocmai pentru mărfurile care constituiau esen- 
palul exportului francez în Rusia. Napoleon protestă. I se 
răspunse că starea proastă a finanţelor ruseşti făcea necesare 
aceste măsuri. Tariful fu deci menţinut. Protestele urmară 
unele după altele, provocate de pătrunderea, î într-adevăr prea 
uşoară, a produselor coloniale î în Rusia pe bordul aşa-ziselor 
corăbii neutre, care erau, în realitate, corăbii engleze. 1 Napo- 
leon era convins că ruşii permiteau pe ascuns intrarea mărfu- 
rilor engleze şi că, din Rusia, ele se răspindeau cu uşurinţă 
în Germania, Austria Şi Polonia, anulînd de fapt blocusul 
continental. 

Alexandru considera şi el războiul ca inevitabil, căuta 
aliaţi, ducea tratative cu Bernadotte, fostul mareşal al lui 

Napoleon, devenit prinţ moştenitor al Suediei şi duşman al 

acestuia. În ziua de 15 august 1811, la recepţia solemnă a 
corpului diplomatic, venit să felicite pe Napoleon cu prilejul 
onomasticii sale, acesta se opri în faţa prinţului Kurakin, 
ambasadorul Rusiei, adresîndu-i cuvinte de mînie şi amenin- 
yare. Acuza pe ţarul Alexandru că nu este credincios alianţei 
şi că acţionează cu rea voinţă. „Ce nădăjduieşte suveranul 
dumneavoastră 2?“ — întrebă Napoleon amenințător. Apoi 
propuse lui Kurakiîn semnarea imediată a unui acord, care 
trebuia să facă să dispară toate neînțelegerile dintre Rusia şi 
Imperiul Francez. Intimidat și tulburat, Kurakin declară că 
nu avea împuterniciri să facă un asemenea act. „Nu aveţi 
împuterniciri ? — strigă Napoleon.. — Cereţi-le !... Eu nu 
vreau război, nu vreau să restaurez Polonia, dar dumnea- 
voastră doriți să ann la Rusia ducatul Varşoviei şi Dan- 
zig-ul... Atita timp cît intenţiile secrete ale curţii dumnea- 
voastră nu se vor fi clarificat, nu voi înceta să măresc armata 
mea din Germania.“ Nu vroi să audă justificările şi explica- 
tlile lui Kurakin, care respinse toate aceste acuzaţii, şi continuă 
să repete, sub diferite forme, acelaşi gînd al său. 

În urma acestei scene, nimeni în Europa nu se mai îndoia 
că războiul nu mai poate fi evitat. 

Napoleon transformă, în mod treptat, întreaga Germanie 
vasalizată într-o imensă tabără în vederea viitoarei campanii. 

În acelaşi timp, el hotărt să constringă la o alianţă militară 
Austria şi Prusia, singurele puteri continentale considerate 
încă independente, cu toate că politiceşte Prusia era de fapt 
cu totul robiră de politica lui Napoleon. Această alianţă mili- 
tară trebuia să preceadă direct atacul împotriva Rusiei. 


D 


Anii jugului napoleonian apăsau foarte greu asupra Pru- 
sici. Totuşi, chiar şi îndată după Tilsit, în 1807-1808, nu 
domnise o panică atît de mare, cum se întîmplă după Wagram 
şi după căsătoria lui Napoleon. În primii ani, sub influența 
lui Stein şi a „partidului reformei“ , iobăgia fusese, dacă nu 
complet lichidată în Prusia, în orice caz, serios atinsă în 
aproape toate temeliile ei juridice. În plus, fuseseră introduse 
şi alte cîteva reforme. 

Dar înflăcăratul patriot Stein se entuziasmase prea pe faţă 
de răscoala spaniolilor şi, prin aceasta, atrăsese atenţia poliției 
napoleoniene. Interceptîndu-se o scrisoare a sa, din care i se 
puteau vedea clar sentimentele, Napoleon ordonă regelui Fre- 
deric-Wilhelm al III-lea să-l expulzeze numaidecît din Prusia. 
În semn de mare zel, regele nu numai că execută îndată 
ordinul, dar confiscă şi bunurile omului de stat dizgraţiat. 

Reformele nu fură părăsite însă, ci continuară într-un 
ritm mai lent. Scharnhorst, ministrul de război, Gneisenau şi 
subalternii lor lucrau, pe cît era posibil, la reorganizarea ar- 
matei. Napoleon impusese Prusiei să nu întreţină o armată 
mai mare de 42.000 de oameni; dar, prin diferite măsuri 
abile, guvernul Prusiei reuşise, chemînd sub arme pe termen 
scurt, să instruiască o mare masă de oameni. Astfel, î în timp 
ce executa cu servilitate voinţa lui Napoleon, în timp ce se 
supunea, se umilea şi se linguşea, Prusia se pregătea pe ascuns 
pentru un viitor îndepărtat şi nu pierdea nădejdea ieșirii din 
situaţia imposibilă şi disperată în care o aruncase dezastrul 
din 1806 și pacea de la Tilsit din 1807. 

În 1809, după izbucnirea războiului dintre Napoleon şi 
Austria, avu loc, pe riscul individual, o încercare spasmodică 
şi disperată de a elibera Prusia ; maiorul Schill, cu o parte a 
regimentului de husari de sub comanda sa, începuse un război 
de partizani. Învins, el fu omorît, iar camarazii săi — jude- 
caţi din ordinul lui „Napoleon, de către un consiliu de război 
prusian și împuşcaţi. Regele îşi ieşise din fire de frică şi 

mînie împotriva lui Schill. Napoleon însă se mulțumi pentru 
moment cu aceste execuţii şi cu asigurările pline de umilinţă 
ale regelui. Dar, după noul dezastru suferit de Austria la 
Wagram, după pacea de la Schoenbrunn şi după căsătoria 
lui Napoleon cu Maria-Luiza, dispărură ultimele speranţe 
în salvarea Prusiei. Se părea că Austria intrase definitiv în 
orbita politicii napoleoniene. De unde mai putea veni vreun 
ajutor ? În ce se mai putea spera? În cearta care începea 
între Napoleon şi Rusia? Dar această ceartă evolua prea 
încet şi apoi, după Austerlitz și Friedland, nu se mai puneau 
nădejdi în puterea Rusiei, ca altădată. l 

La începutul anului, 1810 circulaseră zvonuri sinistre: 
Napoleon ar fi intenţionat ca, fără război, printr-un simplu 
decret, să desființeze Prusia fie împărţind-o între Imperiul 
Francez, regatul Westfaliei al lui Jérôme Bonaparte şi 
Saxonia, vasală a împăratului francez, fie izgonind pe Ho- 
henzollerni, pentru a-i înlocui cu vreuna din rudele sale sau 
cu vreun mareşal. Cind la 9 iulie 1810, printr-un simplu 
decret, Napoleon anexase Olanda, împărţind-o în nouă de- 
partamente noi ale Imperiului Francez ; cînd, folosind un 
procedeu tot atît de simplu, el alipi la Franţa oraşele Ham- 
burg, Bremen, Lübeck, ducatele Lauenburg, Oldenburg, 
Salm-Salm, Arenberg şi multe alte teritorii; cind toată, 
această coastă nordică a Germaniei, din Olanda pînă în 
Holstein, fu ocupată, și mareşalul Davout, drept unică con- 
solare pentru cei anexâţi, le-a declarat în proclamația ofi- 
cială că „Independenţa dumneavoastră era doar imaginară“ 
— regele Prusiei începu să-şi aştepte ultima oră a domniei. 
Independenţa sa era şi ea „imaginară“, şi el mai ştia, pe 
deasupra, ceea ce Napoleon declarase categoric la Tilsit: 
dacă Prusia nu dispăruse definitiv de pe harta Europei, 
faptul se datora numai amabilităţii sale faţă de ţarul Rusiei. 
Iar acum, în 1810—1811, relațiile dintre cei doi împărați 
se înrăutăţeau într-una şi în nici un caz nu mai putea fi 
vorba de „amabilităţi“. La sfirşitul anului 1810, fără ca 
cineva să ştie pentru care motive, în plină pace, Napoleon 
nu pregetase să alunge pe ducele de Oldenburg din posesiu- 
nile sale şi să le alipească Imperiului Francez, şi aceasta, cu 
toate că fiul şi moștenitorul ducelui era căsătorit cu Ekate- 
rina Pavlovna, sora ţarului Alexandru. 

În 1810—1811, Prusia îşi aştepta sfîrşitul. Se temea 
nu numai regele Frederic-Wilhelm al III-lea, care nu excelase 
niciodată prin curaj; amuţiră pînă şi asociaţiile liberal 

patriotice, aceste asociaţii, în general 'Tugendbund-ului, 
care exprimau năzuinţele unei părți a tinerei burghezii ger- 
mane: scuturarea jugului străin și făurirea unei Germanii 
noi, „libere“. 'Tugendbund-ul nu era singura asociaţie clan- 
destină de pe vremea aceea, dar era cea mai marcantă dintre 
toate. Această asociaţie începuse să tacă încă din 1810, iar 
în 1811 şi la începutul lui 1812, îşi pierduse şi mai mult 
curajul. Situaţia părea din cale-afară de disperată. Minis- 
trul Hardenberg, care fusese odinioară pentru rezistență şi 
care, din acest motiv, la cererea lui Napoleon, fusese înde- 
părtat de la curtea Prusiei, se dezise public- de ideile sale şi 
într-o scrisoare către Saint-Marsan, ambasadorul Franţei, îi 
aduse la cunoştinţă schimbarea totală a convingerilor sale. 
„Salvarea noastră nu atîrnă decit de Napoleon“ — scria 
Hardenbetg generalului Scharnhorst. Iar în mai 1810, el 
adresă ambasadorului Franţei următoarea cerere umilitoare : 
„Rog pe maiestatea-sa imperială să binevoiască a aprecia 
partea pe care o pot lua în treburi. Aceasta va da regelui o 
probă substanţială de încrederea şi graţia împăratului.“ 

Napoleon se îndură şi permise lui Frederic-Wilhelm să-l 
numească pe Hardenberg cancelar al statului. În ziua de 
7 iunie, după două zile de la numirea sa, noul cancelar al 
Prusiei scria lui Napoleon: „Adinc convins că Prusia nu 
poate să renască și să-şi asigure integritatea şi fericirea vii- 
toare decît respectînd cinstit sistemul maiestăţii-voastre, sire.. 
voi considera ca cea mai mare glorie a mea de a merita apro- 
barea şi înalta încredere a maiestăţii-voastre imperiale. Rămin, 
cu cel mai adînc respect, sire, cel mai umil şi supus servitor 
al maiestăţii-voastre imperiale. Baron von Hardenberg, can- 
celar de stat al regelui Prusiei.“ 

Contribuţia era plătită corect, blocusul continental era 
aplicat cu punctualitate, regele tremura şi se umilea, Harden- 
berg se linguşea şi se înjosea, şi totuşi, împăratul nu-şi retră- 
gea trupele din fortărețele prusiene, şi nici nu dădea vreo 
promisiune liniştitoare. După cele spuse mai sus, nu e de loc 
surprinzător că atunci cînd Napoleon, care pregătea războiul 
împotriva Rusiei, ceru pe neaşteptate şi un ajutor militar 
activ, Prusia răspunse favorabil şi la această cerere, deşi după 
serioase ezitări. Este însă drept că Napoleon puse capăt din- 
tr-o lovitură şi acestor ezitări. La 14 noiembrie 1811 el dădu 
mareșalului Davout următoarea instrucţiune : la primul sem- 
nal, să intre în Prusia cu toată armata franceză şi să o ocupe. 
În ziua de 24 februarie 1812, la Paris se semnă un acord, 

conform căruia Prusia se angaja să ia parte alături de 
Napoleon la orice eventual război. 

Imediat după aceea, Napoleon se adresă şi Austriei. 

Nici aici el nu avu de înfruntat greutăţi deosebite. De 
cînd cu bătălia de la Wagram şi cu pacea de la Schoen- 
brunn, guvernul austriac se simţea pur şi simplu terorizat, 
iar de la căsătoria lui Napoleon cu Maria-Luiza, Metternich 
şi alţi conducători ai Austriei erau de părere că o integrare 
a Austriei în politica napoleoniană ar fi profitabilă, că s-ar 
putea spera chiar să se capete de la învingător ceva compen- 
sații în schimbul provinciilor pierdute. Napoleon putea să 
atace Austria dinspre vest şi dinspre nord — din Bavaria 
şi din Saxonia, dinspre sud — din provinciile ilirice Carnio- 
la şi Carintia şi din regatul Italiei. El mai putea veni şi 
dinspre, nord- -est prin Polonia (din Galiția). Imperiul şi va- 
salii săi înconjurau ŞI, amenințau Austria din toate părțile. 

Frica de o invazie şi speranţa în bunăvoința atotputernicu- 
lui său ginere făceau din împăratul Francisc un servitor ascul- 
tător al lui Napoleon, aşa cum era şi înfricoşatul Frederic- 
Wilhelm al III-lea. În aceşti din urmă ani, Napoleon nu mai 
auzea de la Viena decît cele mai josnice linguşiri. Cind, 
1811, împărăteasa Maria-Luiza născu pe moştenitorul impe- 
riului napoleonian, la Viena fu publicată o gravură curioasă, 
care înduioşă întreaga curte. În această gravură, maica domnu- 
lui, cu trăsăturile Mariei- Luiza, era reprezentată GU în 
braţe pe copilul, Isus, cu chipul „regelui Romei“ nou născut, 
iar sus în nori, însuşi Domnul Sabaot, cu fizionomia lui Na- 
poleon. Într-un cuvînt, nu au existat platitudini şi inepţii la 
care să nu se fi recurs pentru a arăta stăpinului de la Paris 
umilinţă de sclav, adulație religioasă şi entuziasm isteric. 

Instinctul şi raţiunea spuneau celor care posedau o mai 
vastă cultură şi un mai mare simţ politic, ca, de exemplu, 
Metternich, că imperiul lui Napoleon nu putea să fie de 
lungă durată. Dar, pe de altă parte, în anii 1810—1812, chiar 
şi cele mai sceptice minţi începură să considere ca o imposibi- 
litate absolută un război imediat şi victorios împotriva lui 
Napoleon. 

Cu coloniile ei şi cu stăpînirea mărilor, Anglia continua 
să reziste. Dar ştirile ce veneau de acolo vorbeau tot mai des 
de falimente, de ruinări, de şomaj, de revoluţia ce bate la 
uşă, cu alte cuvinte, de un început de strangulare a Angliei 
cu ajutorul blocusului continental. În Spania, la apariţia 
detaşamentelor franceze, păstorii zdrențăroşi s-au ascuns prin 

defileurile munţilor, prin păduri, şi continuau să lupte. Dar 
Austria nu voia şi nici nu putea să ducă un astfel de război. 
Rusia ? Ea era în mod vizibil mai slabă decît Napoleon; 
bătută în mod ruşinos la Austerlitz, unde încercase zadarnic 
să ajute Austria, ea trădase Prusia la Tilsit. Oricare ar fi fost 
urmările, ea trebuia deci, pentru moment, să meargă alături 
de Napoleon. Şi cînd acesta, în februarie 1812, după ce între 
timp obligase Prusia să semneze un tratat de alianţă împotriva 
Rusiei, ceru acelaşi lucru Austriei, Viena fu de acord cu do- 
rinţa împăratului francez, fără ezitări şi fără să discute prea 
mult asupra recompenselor viitoare. 

Tratatul franco-austriac fu semnat la Paris în ziua de 
14 martie 1812. Austria se angaja să pună la dispoziţia lui 
Napoleon 30.000 de soldaţi. Napoleon garanta să ia Rusiei 
Moldova şi Valahia, ocupate pe atunci de trupele ruseşti. Se 
mai dădeau Austriei garanţii pentru posesia Galiției sau alte 
compensaţii teritoriale corespunzătoare ca valoare. 

Aceste două „alianţe“ — cu Prusia şi cu Austria — erau 
necesare lui Napoleon nu atit pentru completarea marii 
armate, cît ca manevră pentru a determina dispersarea forțe- 
lor ruseşti spre nord şi sud de drumul direct Kovno—Vilna— 
Vitebsk—Smolensk-— Moscova, pe care avea să se desfăşoare 
înaintarea sa. Prusia se angajase să pună la dispoziţia lui 
Napoleon pentru viitorul război 20.000 de soldați, iar Aus- 
tria 30.000. Pe deasupra (ca lichidare a unei părți din nişte 
vechi datorii întirziate, de care nu mai izbutea să scape), 
Prusia trebuia să livreze armatei franceze 20 milioane kilo- 
grame de secară, 40 milioane kilograme grîu, peste 40 mii de 
boi şi 70 milioane sticle cu băuturi spirtoase. 

La începutul primăverii, pregătirea diplomatică a războiu- 
lui era terminată. Există mărturii că proasta recoltă din anul 
1811 înfometase anumite părți ale Franţei către sfîrşitul iernii 
acestui an și în primăvara anului 1812. Prin unele sate avură 
loc tulburări şi se aştepta să se ridice și alte sate; există 
indicii care arată că aceste fapte au întîrziat cu o lună şi ju- 
mătate-două declanşarea campaniei de către Napoleon. Aca- 
parările de grîu şi specula făceau să crească neliniştea, şi fier- 
berea la sate. Această stare de tulburare contribui de asemeni 
la întîrzierea campaniei. Marx aminteşte de acest fenomen în 
„Sfînta familie“ şi trage concluzia, justă că intermediarii, prin 
specula lor, au favorizat nereuşita campaniei din Rusia şi 
întîia zdruncinare a Imeriului Francez. Trebuie să mai remar- 
căm că recrutările, care în ultimii şase ani (după bătălia de 

la Austerlitz) s-au desfăşurat foarte anevoios, de data aceasta 
(în 1811 şi la începutul anului 1812) s-au soldat cu un număr 
deosebit de mare de nesupuşi, Oamenii fugeau în păduri, se 
ascundeau, aşteptau să treacă timpul. Lipsurile economice 
datorită nesfîrşitelor războaie şi prestații în bani (mai cu 
seamă din cauza interminabilului război spaniol) începură să 
nemulţumească masele ţărăneşti şi acest lucru se exprima prin 
numărul crescînd al nesupușilor. Chiar şi țărănimea propric- 
tară de pămînturi începuse să-şi manifeste nemulțumirea și să 
se plîngă de nesftrşitele înrolări, care lipseau pe proprietar de 
mină de lucru ieftină. 

Napoleon fu nevoit să organizeze detaşamente mobile 
speciale, care vînau prin păduri pe nesupuşi şi-i aduceau cu 
forța la unităţi. În urma măsurilor represive, recrutările din 
preajma războiului din 1812 dădură totuşi în general numă- 
rul de oameni pe care se scontase, 

Către sfîrşitul primăverii lui 1812, pregătirile diplomatice 
şi militare erau în linii mari terminate, fiind precizate chiar 
şi unele amănunte. Toată Europa vasală era docilă şi gata 
să meargă împotriva Rusiei. Napoleon hotărî să dezmembreze 
Spania: în 1811 smulse din teritoriile fratelui său Joseph 
Bonaparte, pe care tot el îl numise rege al Spaniei, bogata 
Catalonie, cea mai mare provincie industrială a ţării, o anexă 
la Franţa şi o împărți în patru departamente. Această anexi- 
une, care îmbogăţea mult comerţul francez, fusese justificată 
ca un act de pedepsire a spaniolilor pentru „rebeliunea“ lor. 
Însă „rebeliunea“ continua şi în noile departamente catalone, 
şi în restul Spaniei, de asemeni ocupată de trupele franceze, 
deşi nominal era considerată ca independentă, avind în 
frunte pe regele Joseph Bonaparte. În Spania rămăseseră 
mareşalii Soult, Marmont şi Suchet cu numeroase trupe — 
suficiente, după Napoleon, pentru a respinge un atac al en- 
glezilor, care luptau în peninsulă sub comanda lui Wellington, 
sau atacurile trupelor de partizani, „guerillas“, care conti- 
nuau de patru ani lupta Jor înverşunată. 

În spate îi mai sta încă Anglia, Dar nici din această parte 
un pericol imediat nu părea „probabil : pe lîngă starea internă 
critică a ţării pe lîngă ruina economică provocată de blocu- 
sul continental, pe lîngă şomajul şi larga mişcare a muncitori- 
lor împotriva maşinilor (care a dus chiar la distrugerea lor pe 
tot întinsul unor regiuni industriale) — pe lîngă toate acestea, 
datorită unei politici abile a lui Napoleon, care dăduse anu- 
mite privilegii comerciale şi permisese o serie de excepţii de 

la legiuirile sale comerciale în favoarea americanilor, împă- 
ratul francez contribui şi el la izbucnirea unui război între 
Statele Unite şi Anglia. 

Războiul acesta a fast declarat de către preşedintele State- 
lor Unite la 15 iunie 1812, exact cu nouă zile înainte de data 
la care Napoleon a păşit pe teritoriul Rusiei. Prin acest război, 
Anglia s-a văzut considerabil slăbită în lupta ei împotriva 
Imperiului Francez. 

Spatele frontului era asigurat, drumul se deschidea liber. 
Napoleon dispunea acum de Zorte militare de cîteva ori mai 
mari decît acelea de care dispusese în războaiele precedente, 
iar în faţă avea un inamic pe care îl mai bătuse în mai multe 
rînduri. 

Diplomaţii prevedeau o catastrofă. Dar în marea lor majo- 
ritate, începînd cu cei mai inteligenţi, cum era Metternich, 
cei mai circumspecţi, cum era Hardenberg, cu adversarii cei 
mai înverşunaţi ai lui Napoleon, cum era Joseph de Maistre, 
socoteau că această catastrofă avea să fie fatală tocmai Rusiei, 
asupra căreia plana acum un pericol atît de mare, cum nu mai 
cunoscuse altul din „timpul invaziei tătarilor. 

Armata necesară acestei campanii număra încă de pe 
atunci jumătate milion de oameni, în afară de cei 50.000, pe 
care urma să-i dea Austria şi Prusia. Din aceşti 500.000 de 
soldaţi, mai mult de 200.000 trebuiau să fie puşi la dispoziţie 
de către ceilalți vasali — Italia, Iliria, regatul Westfaliei, 
Bavaria, Württemberg, Baden, Saxonia, toate celelalte state 
ale Confederaţiei Rinului, Marele Ducat al Varşoviei (în total, 
în armata lui Napoleon serveau 90.000 de polonezi). Belgia, 
Olanda, orașele hanseatice nu se numărau printre vasali, ele 
fiind considerate ca făcînd parte din Imperiul Francez. 

În legătură cu toate aceste socoteli, generalul bavarez 
Wrede îndrăzni să sugereze. cu destulă sfială, dacă n-ar fi 
mai nimerit să se abţină de la războiul cu Rusia, dar Napoleon 
îi răspunse: „Încă trei ani și vol fi stăpînul Ian !“ 


At 


În ziua de 9 mai 1812, la'ora 6 dimineaţa, însoţit de 
împărăteasa Maria-Luiza, Napoleon părăsi castelul Saint- 
Cloud (de lîngă Paris) pentru a ajunge din urmă marea 
armată, care acum mărşăluia pe drumuri diferite, prin ţările 
germane, îndreptîndu-se spre Polonia și concentrîndu-se trep- 

tat pe Vistula şi Niemen. În ziua de 16 mai, el ajunse la 
Dresda însoţit de regele Saxoniei, care încă în ajun D ieşise 
în întîmpinare. Aici se reuniseră regii şi marii duci ai statelor 
vasale pentru a saluta pe stăpinul lor suprem. Între alți mo- 
narhi, se aflau acolo Frederic-Wilhelm al III-lea, regele 
Prusiei, şi împăratul Francisc al Austriei, cu împărăteasa. 
Napoleon rămase timp de 15 zile la Dresda, înconjurat de 
servilii săi vasali. În prezenţa lui, toţi aceştia (între care şi 
socrul său, împăratul Austriei) stăteau în picioare, cu capul 
descoperit, în timp ce el, Napoleon, sta cu celebra sa pălărie- 
bicorn pe cap. Atitudinea lui faţă de toţi aceştia era, în gene- 
ral, binevoitoare. Ceea ce însemnează că îi trăgea drăgăstos 
de urechi (aceste mîngtieri imperiale făcîndu-le o  nespusă 
bucurie), îi tachina în glumă şi, adeseori, pe cei mai merituoși 
îi bătea pe umăr. Citeodată le făcea şi aspre mustrări publice, 
dar la Dresda lucrul acesta s-a întîmplat mai rar. Linguşirile 
ajunseseră de data aceasta atit de departe şi întrecuseră atît 
de mult orice măsură şi orice margine, încît cineva a emis 
deschis, în toiul acestor solemnităţi, un fel de ipoteză asupra 
naturii divine a cuceritorului mondial. Pentru Napoleon, toate 
aceste persoriaje — încoronate sau nu, germane sau neger- 
mane — care îi formau suita aici la Dresda, nu erau decit 
nişte sclavi sau slugi care fi ştiau grozav de frică. În sinceri- 
tatea lor nu a crezut niciodată. Dar purtarea lor în aceste îm- 
prejurări le trăda convingerea în victoria sa asupra Rusiei. 
De altfel, în acel moment, această convingere stăpînea 
întreaga Europă şi Americă, lumea palatelor, a marilor in- 
dustriaşi şi a micilor negustori de tejghea. Numai englezii 
continuau să aştepte să vie şi timpul lor, iar ţăranii spanioli 
şi sărăcimea oraşelor spaniole continuau să lupte cu înverşu- 
nare, nevrind să ştie de nimic — nici de armata celor 600.000, 
nici de Cezarul francez. Duşi la stilpul de execuţie, cu mii- 
nile legate la spate, aceştia scuipau în obraz pe ofiţerii impe- 
riali. Numai Anglia şi Spania, deci, nu erau reprezentate la 
strălucitele solemnităţi de. la Dresda, la recepții şi parăzi, la 
această curioasă expoziţie a micimii omeneşti, a slugărniciei 
şi a fricii. 
Încrederea generală în victoria lui Napoleon părea să fie 
bine întemeiată. Împotriva Rusiei porneau nenumăratele re- 
gimeâte ale unei armate excelent organizate, condusă de o 
căpetenie, al cărei geniu militar fusese aşezat mai presus decit 

geniile lui Alexandru Macedon, Hannibal, Cezar, şi care cîşti- 
gase, pînă în 1812, mai multe victorii, mari şi mici, decit toți 
aceşti eroi ai istoriei. „Alianţa“ lui cu Austria şi Prusia, 
dominaţia sa asupra Europei măreau numărul soldaţilor 
săi şi îi asigurau spatele frontului. Rusia opunea lui Na- 
poleon o armată de trei ori mai mică, comandată de 
generali pe care el şi mareşalii săi îi bătuseră pînă atunci în 
cîteva rinduri. Napoleon socotea că în afară de prinţul Bagra- 
tion, ruşii nu mai au nici un alt general capabil. Aceeaşi 
părere despre generalii ruși domnea în mod unanim şi în 
restul Europei. 

În acest moment, Napoleon însuşi credea nelimitat în 
victoria sa. Trebuie însă să remarcăm că în cursul anului 
1812, aprecierile sale în această privință s-au schimbat simți- 
tor. La Smolensk se exprima cu totul altfel decît ceva mai 
tîrziu, cînd, din Kremlin, privea flăcările ce învăluiau 
Moscova. Părerea sa se schimbă şi mai mult în timpul retra- 
Ser marii armate. Dar, la începutul campaniei, între Dresda 
şi trecerea Niemenului, gîndul ii era stăpînit de visul său 
drag — Orientul, cucerirea Indiei, planuri părăsite încă din 
20 mai 1799, cînd ordonase armatei sale să ridice asediul 
cetății Acra şi să se înapoieze din Siria în Egipt. 

„Alexandru Macedon a ajuns la Gange, plecând dintr-un 
punct tot aşa de îndepărtat cum e Moscova... Presupuneţi că 
Moscova e cucerită, că Rusia e la pămînt, că ţarul a făcut 
pace sau că a pierit în urma unui complot oarecare organizat 
la curte, şi spuneţi dacă, în acest caz, n-ar fi posibil ca armata 
franceză şi trupele auxiliare să ajungă la Gange. Şi e de ajuns 
ca spada franceză să atingă Gangele, pentru ca să se dărîme 
acest edificiu de măreție mercantilă“ (adică Anglia). 

Astfel îi vorbi împăratul lui Narbonne, unul din apro- 
Dani săi, cu care uneori era destul de sincer. Această mărturie 
poate fi crezută, dacă trecem de la memorii la documente 
indiscutabile. Rareori activitatea diplomatică a lui Napoleon 
în Turcia, Persia şi Egipt a fost atît de febrilă ca în cursul 
anilor 1811—1812. Tocmai în această perioadă, consulul 
francez Nersia colinda în misiune oficială Siria şi Egiptul, cu 
ordinul secret de a face recunoaşterile necesare unei viitoare 
expediţii franceze în aceste ţinuturi. La momentul oportun, 
o mişcare auxiliară trebuia să se declanșeze din Siria şi Egipt 
înspre India, pentru a continua marşul întrerupt în 1799 în 

faţa cetăţii Acra. Este interesant să mai remarcăm că, sub 
masca unei ultime încercări de salvare a păcii, Napoleon tri- 
misese de la Dresda la Vilna, ca să trateze cu Alexandru, pe 
același conte Narbonne, căruia îi împărtăşise intenţiile sale 
asupra unei expediţii în India după presupusa victorie asupra 
Rusiei („de la Moscova la Gange“). De altfel, Narbonne 
cunoştea bine instrucţiunile primite de a reţine pe ruşi în cît 
mai lungi şi sterile discuţii, spre a preveni un eventual atac al 
lor asupra Varşoviei. Bineînţeles, misiunea lui Narbonne n-a 
dat (şi nici n-ar fi putut să dea) vreun rezultat. Napoleon se 
hotărtse în mod irevocabil pentru război. O armată de 
400.000 de oameni înainta în Prusia Orientală spre Niemen 
şi aştepta doar ordinul ca să pătrundă în Rusia. 

De la Dresda, Napoleon se duse la Poznan, unde rămase 
cîteva zile. Nobilimea poloneză îl primi de data aceasta cu 
un entuziasm şi mai mare decît în 1807. Aceasta fiindcă, în 
primul rînd, polonezii puteau acum într-adevăr să nădăj- 
duiască într-o restaurare a Poloniei în vechile-i hotare sau, 
cel puţin, în smulgerea Lituaniei şi Bielorusiei de la Rusia. În 
al doilea rînd, problema înzestrării ţăranilor cu pămînturi 
nu-i mai îngrijora de loc. Chestiunea situaţiei țăranilor polo- 
nezi nu se mai punea. Ei fuseseră „eliberaţi“ în 1807, fără 
pămînt. De asemeni nu se mai punea nici problema eliberării 
țăranilor din Lituania şi Bielorusia. Cu alte cuvinte, entu- 
ziasmul nobililor polonezi pentru Napoleon se putea manifesta 
fără rezerve. 

Nerăbdător, irascibil, copleşit de grijile războiului, mun- 
cind din zori şi pînă noaptea tirziu, împăratul nu era tocmai 
mulţumit de nobilimea poloneză, care nu făcea alceva decît 
să se împopoţoneze, să-şi aranjeze părul, să se pudreze şi să-i 
facă lui interminabile declaraţii de fidelitate şi adoraţie. 
„Domnilor, aş prefera să vă văd în cizme, în pinteni şi cu 
săbii, aşa cum erau înaintaşii dumneavoastră, cînd aşteptau 
pe tătari sau cazaci ; trăim vremuri în care trebuie să fim 
înarmați pînă-n dinţi şi să ţinem mîna pe mînerul spadei“ — 
spuse el notabilităților care îl întîmpinaseră în frunte cu 
episcopul de Poznan, Gorzewski, la 28 mai 1812. Dar aceştia 
se grăbiră să ia acest discurs al împăratului drept un cuvint 
de salut. Doar Napoleon nu strălucise niciodată prin bunele 
maniere, mai ales în campanie. 

De le Poznan, împăratul plecă la Thorn și, de aci, la 
Danzig, unde rămase patru zile, lăsînd să treacă înaintea lui 
alte nenumărate trupe. De la Danzig, merse la Königsberg, 
unde timp de 5 zile (de la 12 la 17 iunie), lucră neîntrerupt 
în problemele conducerii armatei şi ale organizării aprovizio- 
nări. La 20 iunie, se afla la Gumbinen, la 22 în Lituania, la 
Vilkovişki, unde semnă proclamația sa către armată : 

„Soldaţi ! Începe al doilea război în Polonia ; primul s-a 
sfirşit la Friedland şi Tilsit. La Tilsit Rusia a jurat prietenie 
veşnică Franţei şi război Angliei. Astăzi își calcă jurămîntul. 
Ea nu vrea să dea nici o explicaţie asupra acestei stranii 
purtări, pînă cînd vulturii francezi nu vor trece Rinul înapoi, 
lăsînd pe aliaţii noştri la discreția ei. Rusia e tirită pe un 
drum fatal ; soarta ei trebuie să se împlinească, Oare ne crede 
ea degeneraţi ? Oare nu mai sîntem noi soldaţii de la Auster- 
litz ? Ea ne pune între dezonoare şi război ; alegerea noastră 
nu poate şovăi. Înainte deci, să trecem Niemenul, să ducem 
războiul pe teritoriul ei. Al doilea război din Polonia va fi, 
ca şi primul, victorios pentru armele franceze. Dar pacea pe 
care o vom încheia va fi temeinică şi va pune capăt funestei 
influenţe pe care, de 50 de ani, Rusia o are asupra Europei.“ 

Proclamaţia lui Napoleon a fost considerată ca o decla- 
raţie oficială de război. | 

Două zile mai tîrziu, în noaptea de 23 spre 24 iunie 1812 
(12 iunie după stilul vechi), Napoleon ordonă trecerea Nie- 
menului. Trei sute de polonezi din regimentul 13 trecură cei 
dintii pe celălalt mal. În aceeaşi zi şi în zilele următoare, 
toată vechea gardă, toată tinăra gardă, apoi cavaleria lui 
Murat, mareşalii cu corpurile lor de armată trecură unii după 
alţii într-un șir neîntrerupt pe malul răsăritean al Niemenu- 
lui. După ce, în dimineaţa zilei de 24 iunie, cîteva pichete de 
cazaci se pierdură în zare, francezii nu mai văzură pe nimeni 
pe tot întinsul nesfârşit de dincolo de Niemen. „În faţa ochilor 
noştri se întindea stepa arămie, cu vegetaţie sărăcăcioasă şi 
păduri îndepărtate la orizont“ — îşi aminteşte unul dintre 
acei ce luaseră parte la campanie, iar priveliştea î îi păru încă 
de atunci „prevestitoare de rău“. 

Napoleon, însă, nu vedea nicăieri semne rele. Ca totdea- 
una În timp de război, el era mai vioi şi mai bine dispus. 
Începea cel mai grandios dintre războaiele sale şi, judecînd 
după felul cum se pregătise, era şi el conştient de aceasta. 

S-ar fi putut întîmpla să fie ultimul său război european şi 
primul război asiatic. Mai era posibil, de asemeni, să fie obli- 
gat să se oprească la Smolensk şi să amîne continuarea cam- 
paniei (adică Moscova şi Petersburgul) pentru anul următor. 
Prevăzuse amîndouă aceste ipoteze : despre Gange şi India 
îi vorbise lui Narbonne, despre oprirea la Smolensk vorbise 
mareşalilor. R 

Înconjurat de mareşali şi de o imensă suită, precedat de 
întreaga sa cavalerie, înaintă drept spre Vilna fără să întîm- 
pine vreo rezistenţă, 


Capitolul XIll 
INVAZIA LUI NAPOLEON ÎN RUSIA 


1812 


I 


Cînd începea oricare dintre nesfîrşitele sale războaie, Na- 
poleon se interesa înainte de toate de : 1) comandantul armate- 
lor inamice şi 2) organizarea comandamentului inamic în ge- 
neral. E tare comandantul suprem ? Are el independenţă ab- 
solută în acţiunile sale ? Aceste chestiuni de primă importanţă 
interesau pe împărat în cel mai înalt grad. S-ar părea că în 
cazul de faţă, Napoleon își putea da răspunsurile cele mai 
mulţumitoare la aceste două întrebări. Rușii nu aveau decît 
un singur general adevărat, bun, pe Bagration, dar acestuia i 
se încredinţau numai roluri de mîna a doua. Bennigsen era 
mult inferior lui Bagration, „un incapabil“ — cum spunea 
Napoleon. Bătut la Friedland, era totuşi un om hotărît şi te- 
nace, care îşi dovedise fermitatea nu atunci cînd sugruimase pe 
țarul Pavel I, ci atunci cînd rezistase dirz sîngeroasei zile de 
la Eylau. Dar nici el nu juca decît roluri secundare. Kutuzov ? 
Napoleon, care îl învinsese la Austerlitz, nu-l dispreţuia, ci îl 
privea ca pe un conducător şiret şi prudent. Dar Kutuzov nu 
avea acum nici un rol în conducerea armatei. Comandantul 
suprem era Barclay de Tolly, ministrul de război. Nu avea 
destule elemente pentru a-l aprecia, dar era înclinat să creadă 
că nu trebuia pus deasupra nivelului obişnuit al generalilor 
ruși, nivel considerat de el ca foarte scăzut în majoritatea ca- 
zurilor. Răspunsul la a doua chestiune putea fi şi mai optimist, 
Nu exista în armata rusă nici un fel de adevărată conducere 
unică, iar organizarea comandamentului era mai prejos de 
orice critică. Şi nici nu putea să fie altfel. Țarul Alexandru 
se afla în mijlocul armatei şi se amesteca în toate dispoziţiile 
lui Barclay. Napoleon ştia bine acest lucru încă de cînd înainta 
spre Vilna. O spusese cu toată ironia chiar la Vilna generalului- 

aghiotant Balaşov, pe care Alexandru îl trimisese la Napoleon 
pentru prima şi ultima oară cu propuneri de pace : „În fond, 
ce fac acolo cu toţii ? În timp ce Phull propune, Armfeld con- 
trazice, Bennigsen examinează, Barclay, asupra căruia cade 
executarea, nu ştie ce concluzii să tragă, iar timpul trece fără 
ca ei să întreprindă ceva !“ 

Acest pasaj din relatările lui Balaşov asupra întrevederii 
cu Napoleon este demn de toată încrederea, pentru că şi alte 
mărturii îl confirmă. Dar, în general, raportul lui Balaşov, 
ministrul rus al poliţiei, pe care “țarul Alexandru l-a trimis la 
Napoleon cu propuneri de pace după ce a aflat că francezii 
trecuseră Niemenul, raport publicat după manuscris în volu- 
mul XIV al lucrării lui Thiers „Istoria Consulatului şi a Im- 
periului“ şi reprodus aproape cuvînt cu cuvînt după textul lui 
Thiers într-o vestită scenă de înaltă realizare artistică din 
„Război şi Pace“, trebuie primit cu mare prudenţă, îndeosebi 
pasajele în care Balaşov ar fi făcut în faţa lui Napoleon aluzie 
la Spania şi i-ar fi amintit de Poltava. Ministrul rus al poliţiei 
nu a strălucit niciodată prin prea mare probitate şi e mai mult 
decît probabil că el a adăugat mai tîrziu aceste eroice aluzii. 
Istoricii trebuie să ţină întotdeauna seama de astfel de lucruri. 
Herstlett a consacrat o întreagă lucrare, „Der Treppenwitz 
der Geschichte“ 1 acestui soi de „apocrife, cuvinte şi declaraţii 
spirituale de rezonanţă „istorică“, ce n-au fost, în realitate, 
nicicînd rostite şi care nu-s altceva decît închipuirea celor ce ar 
mai fi trebuit spuse în faţa unui interlocutor şi, la care, cel ce 
pretinde că le-ar fi pronunţat în realitate, nu s-a gîndit de fapt 
decît după consumarea discuţiei, în timp ce „cobora scara“ Kä 
orice caz, cînd după patru zile de la trecerea Niemenului intră 
în Vilna fără să întîmpine vreo rezistenţă, fiind primit aici cu 
cele mai mari onoruri şi mărturii de fidelitate din partea aris- 
tocraţiei poloneze, Napoleon, conştient de superioritatea zdro- 
bitoare a forțelor sale, răspunse lui Balaşov printr-un refuz 
total. Mai mult, este “foarte probabil ca şi tonul răspunsului să 
fi fost, într-adevăr, ridicat şi jignitor. 

Napoleon rămase la Vilna timp de 18 zile și istoricii mi- 
litari au considerat mai tîrziu această întirziere ca o greşeală 
fatală. De fapt, Napoleon aşteptase aici, ca şi la Dresda, noi 
trupe care continuau să vină fără întrerupere. Din cei 685.000 
oameni de care dispunea pentru campania din Rusia, 235.090 


1 „Spiritul scării istoriei“ (n. t.), 


trebuiau să rămînă pentru moment în Franţa şi în Germania 
vasală, peste graniţă fiind îndreptaţi numai 420.000 de oameni. 
Şi chiar aceşti 420.000 veneau şi treceau Niemenul treptat. 
Încă de pe cînd se afla la Vilna, lui Napoleon i se aduse la 
cunoştinţă cea dintii şi foarte serioasă greutate : o mulţime de 
cai piereau din lipsă de hrană. Alt inconvenient: în Lituania 
şi Bielorusia, polonezii nu-i puneau la dispoziţie suficiente 
forţe militare. Astfel, el începu să-și dea seama aici, la Vilna, 
mult mai mult decît la trecerea graniţei și incomparabil mai 
mult decît la Dresda, de particularităţile şi greutăţile campa- 
nie începute. Faptul acesta influenţă numaidecit politica sa : 
spre marea dezamăgire a polonezilor, el nu alipi Lituania la 
Polonia (prin Lituania se înţelegea pe atunci Lituania și Bielo- 
rusia), ci îi creă o administrație provizorie deosebită. Ceea ce 
Însemna că nu voia să intreprindă nimic care ar fi putut pe 
atunci să împiedice împăcarea cu Alexandru. Astfel, din acel 
moment a început să se manifeste o dualitate în vederile și în 
planurile sale cu privire la sfîrşitul campaniei. Pe cît se parc, 
el admitea că războiul se va sfîrşi printr-o completă supunere 
a ţarului Alexandru şi printr-o transformare a Rusiei într-o 
vasală ascultătoare, folositoare pentru continuarea luptei i îm- 
potriva Angliei în Europa şi, poate, şi în Asia. Dar, în măsura 
în care evenimentele se desfăşurau, înclina mai mult să vadă 
acest război transformîndu- -se într- un „război politic“ — aşa 
cum a spus-o puţin mai tirziu — într-un „război de cabinete“, 
după expresia secolului al XVIII- lea, un fel de discuţii diplo- 
matice duse cu „zăngănit de arme“, după care părţile ajung, 
în sfîrşit, la un acord general oarecare. Desigur, greşeala sa 
fundamentală a provenit din faptul că nu cunoştea de fel, şi 
nici nu putea înţelege poporul rus. Nu numai el, dar efectiv 
nimeni altcineva din Europa nu a prevăzut pînă la ce înălţime 
se poate ridica eroismul acestui popor, atunci cînd în cauză 
este apărarea patriei de o invazie neruşinată şi cu nimic pro- 
vocată. Nimeni nu a prevăzut că ţăranii ruşi vor prefera să 
transforme inima ţării lor într-un cîmp pustiu şi pirjolit, dar 
de supus nu se vor supune cotropitorului „pentru nimic în 
lume. Napoleon a aflat toate acestea prea tirziu. 

Pe măsură ce ieşeau la iveală greutăţile crescînde ale cam- 
paniei întreprinse, în mintea lui îşi făcea loc un. nou fel de a 
vedea lucrurile, diferit de cel în care le privise la început. Ma- 
rele comandant știa că, deşi el dispunea de 420.000 de oameni, 
iar ruşii nu dispuneau nici de 225.000, totuşi unitățile sale 
erau departe de a fi toate de aceeaşi valoare. Ştia că nu-şi 

putea pune nădejdea decît în trupele franceze (marea armată 
număra în total 355.000 de oameni, proveniţi din Imperiul 
Francez, dar aceştia erau departe de a fi toţi francezi de singe) 
şi nici în acestea toate: nu se puteau compara tinerii recruți 
cu vechii lui soldaţi, căliți Í in campaniile lui anterioare. Cit 
despre westfalieni, saxoni, bavarezi, germani din oraşele han- 
seatice şi de pe malurile Rinului, italieni, belgieni, olandezi, 
fără să mai vorbim de „aliaţii“ fără voie — austriecii şi pru- 
sienii — pe care el îi adusese, în scopuri necunoscute lor, la 
moarte în Rusia, şi printre care, mulţi nu-i urau cituşi de puţin 
pe ruşi, ci pe Napoleon, nu exista nici un dubiu asupra vitejiei 
cu care aveau să lupte. Cunoscînd bine istoria militară, Na- 
poleon nu uita cu cită lipsă de tragere de inimă se bătuseră 
acele triburi fără număr supuse de veehii-regi persani şi trimise 
de Xerxes împotriva grecilor. De la polonezi, el nădăjduia 
ceva mai mult, căci aceştia îşi apărau propria cauză. Dar şi 
aici, după cum am spus, el s-a aşteptat la un ajutor mai mare 
(sub aspectul pur numeric). 

Napoleon cunoştea dezorientarea de la statul-major rus. 
La Vilna, aflase că primul plan de rezistenţă pe Dvina, în 
tabăra fortificată de la Drissa, fusese părăsit, întrucît Barclay 
se temea de O împresurare şi o capitulare sigură. Armata rusă 
se retrăgea în două coloane spre interiorul ţării. Coloana lui 
Barclay bătea repede î în retragere spre Vitebsk ; coloana lui 
Bagration, mai încet, spre Minsk. Napoleon, cu forțele prin- 
cipale, porni în urmărirea lui Barclay. Dar acesta își iuți mar- 
şul şi ordonă lui Osterman-Tolstoi, comandantul ariergărzii 
sale, să oprească, pe cît posibil, înaintarea francezilor. Lup- 
tele de la Ostrovno, din 25 şi 26 iulie, reuşiră să-i întîrzie, aşa 
că, atunci cînd Napoleon intra în Vitebsk, Barclay îşi urma 
grăbit retragerea spre Smolensk. În acest timp, Davout mer- 
gea dinspre Vilna asupra Minskului cu misiunea de a tăia re- 
tragerea lui Bagration şi de a-i distruge armata înainte ca el 
să poată opera joncțiunea. cu Barclay. Dar, din fericire pentru 
Bagration, regele : Westfaliei, Jérôme Bonaparte, fratele lui 
Napoleon, un incapabil din punct de vedere militar, ca şi din 
celelalte puncte de vedere, .urmărindu-l pe Bagration pe dru- 
mul Grodno- Minsk, nu reuşise să execute nici unul din ordi- 
nele primite, întîrziase şi, atunci cînd, în ziua de 23 iulie, la 
sud de Moghilev, corpul de armată al lui Davout se ciocni cu 
Bagration, acesta respinse cu mult succes un şir de atacuri şi, 
schimbînd direcţia spre Smolensk, îşi urmă retragerea aproape 
fără să fie stinjenit de inamic, 

Aflind despre lupta de la Moghilev şi despre trecerea Ni- 
prului la Novîi Bîhov de către armata lui Bagration, Barclay 
hotărî să se unească cu el la Smolensk şi porni într-acolo prin 
Rudnia. Napoleon făcuse toate pregătirile în vederea unei mari 
bătălii la Vitebsk, unde credea că-l va nimici pe Barclay. Şi, 
deodată, în ziua de 28 iulie, ajungînd la pozițiile trupelor sale, 
constată că armata rusă plecase mai departe, spre est. Acest 
fapt i-a produs o mare decepţie. Un nou Austerlitz lîngă Vi- 
tebsk ar ti pus capăt războiului şi ar fi constrîns pe Alexandru 
să încheie pace, socotea el. Soldaţii erau istoviţi din cauza 
căldurii toride şi a marşurilor grele. Arşiţa era atit de mare, 
încît cei care luaseră parte la campania din Egipt şi Siria îi 
consolau pe ceilalți, spunîndu-le că acolo fusese şi mai cald. 
Lipseau furajele. Unele escadroane pierduseră, de la plecarea 
din Vilna, jumătate din caii lor. Se iviră în curînd şi semne 

e descompunere. Jaful lua proporţii neobişnuite. 


II 


Napoleon fu nevoit să înainteze tot mai departe În ur- 
mărirea lui Barclay şi a lui Bagration, care se îndreptau pe 
căi diferite spre Smolensk. Trebui să trimită două corpuri spre 
Dvina, în direcţia Petersburg, la extrema aripii stingi (adică 
de nord) a armatei ce înainta spre Smolensk, unde acţiona 
corpul de armată al lui Wittgenstein. Mai trebui să rupă cîteva 
divizii şi să le trimită spre sud, la aripa dreaptă, spre a res- 
pinge trupele ruseşti, care, rămase disponibile î în urma neaştep- 
tatei încheieri a păcii cu turcii, se apropiau în mare grabă spre 
noul teatru de război. Cu toate acestea, pentru apropiata bă- 
tălie de la Smolensk, trupele franceze erau mult mai numeroase 
decît cele rusești. După ciocnirea de la Krasnoe (la 14 august) 
cu diviza lui Neverovski (care oprise cu o admirabilă fermitate 
un atac al unor forţe superioare conduse de Ney şi Murat, 
pierzind o treime din efectiv), Napoleon se apropie de oraşul 
Smolensk. Generalul Raievski primi din partea lui Bagration 
misiunea să reţină pe francezi. Corpul său de armată se luptă 
cu atîta îndirjire, încît mareșalul Ney era cît pe-aci să fie prins. 
Bagration insistă să nu se părăsească Smolenskul fără o mare 
bătălie. Dar lucrurile nu ajunseră pînă la o „mare bătălie“. 
Grosul forţelor ruseşti se apropiase la început de Smolensk, 
însă pe urmă începu să se retragă spre est. Cu toate că socotea 
lucrul ca inutil, Barclay hotărî totuşi să nu cedeze oraşul fără 

luptă. În ziua de 16 august, ia ora 6 dimineaţa, Napoleon 
ordonă bombardamentul general şi atacul asupra oraşului. Se 
încinseră lupte crincene care durară pînă la şase seara. Fran- 
cezii ocupaseră suburbiile, dar nu şi centrul. Corpul de armată 
al lui Dohturov, care apăra oraşul împreună cu divizia lui 
Konovniţin şi a prinţului de Württemberg rezistară cu atita 
bravură şi îndîrjire, încît uimiră pe francezi. Seara, Napoleon 
chemă pe Davout şi îi ordonă categoric să ocupe a doua 
zi oraşul, cu orice preţ. Se întărise în el speranţa că bătălia de 
la Smolensk la care participa, chipurile, întreaga armată rusă 
(aflase de joncţiunea Barclay-Bagration), va fi acea bătălie 
hotăritoare pe care o evitaseră pînă acum ruşii, lăsîndu-i fără 
lupte teritorii uriaşe din imperiul lor. În ziua de 17 august bă- 
tălia reîncepu. Ruşii se împotriveau eroic. Nici rugăminţile 
nici amenințările nu erau în stare să înduplece pe soldaţi să 
părăsească liniile: ei nu voiau să execute ordinele de re- 
tragere 1. 

O zi sîngeroasă luase sfîrşit. Veni noaptea. Conform ordi- 
nului lui Napoleon, bombardamentul oraşului continua. De- 
odată se auzită, unele „după altele, explozii îngrozitoare ce 
cutremurară pămîntul, î în timp ce flăcările învăluiau tot mai 
mult oraşul. Ruşii aruncau în aer depozitele de pulbere şi in- 
cendiau Smolenskul : Barclay ordonase retragerea, În zorii 
zilei, patrulele franceze aduseră informaţia că oraşul a fost 
părăsit de trupe şi, atunci, Davout intră în Smolensk fără luptă. 

Străzile erau ticsite de cadavre de oameni şi de cai, iar 
vaietele şi gemetele miilor de răniți lăsaţi în voia soartei um- 
pleau orașul, care, pe alocuri, continua încă să ardă. Însoţit 
de suita sa, Napoleon străbătea călare, la pas, Smolenskul, 
privea la ceea ce se petrecea împrejurul său, da ordine pentru 
stingerea incendiilor, pentru ridicarea cadavrelor (care înce- 
peau să se descompună) şi a răniților care ţipau de durere, 
pentru evaluarea proviziilor găsite. Martorii spun că era 
întunecat şi nu adresa un cuvînt celor din suita sa. Intriînd 
după această preumblare în casa ce-i fusese pregătită în 
grabă, împăratul îşi aruncă sabia pe masă şi spuse: „Cam- 
pania din 1812 s-a sfîrşit“. Totuşi fu nevoit să părăsească 
planul de a se opri la Smolensk, de a-şi întări spatele fron- 
tului în Polonia, Lituania şi Bielorusia, de a aduce întăriri 


1 Despre eroica apărare a ruşilor, am scris un studiu special („In- 
vazia lui Napoleon în Rusia“, Moscova, 1938). (E. T.) 

din Europa și de a amtna pentru primăvara anului 1813 
înaintarea spre Moscova şi Petersburg, Într- un cuvint, fu ne- 
voit să renunţe la planul împărţirii în două a campaniei. 
Ruşii D scăpaseră și de data aceasta. El nu ştia ce greutăţi, 
mereu tot mai mari, întimpina Barclay după fiecare nou ordin 
de retragere, Nu ştia că comandantul suprem al armatelor ru- 
seşti era învinuit de trădare, după cum nu avea cunoştinţă nici 
de zăpăceala şi panica ce domneau la curtea ţarului. Nu vedea 
acum decît un singur lucru : : nu va avea loc nici o bătălie 
generală, va trebui să înainteze mereu spre răsărit, spre Mos- 
cova. Şi, cu cît pătrundea mai adînc spre răsărit, cu atît 
devenea mai greu de încheiat războiul printr-o pace, printr-un 
simplu acord diplomatic. Aici, la Smolensk, Napoleon nu se 
mai gîndea la o victorie zdrobitoare asupra Rusiei. Multe lu- 
cruri îi apăreau acum sub altă lumină decît cu trei luni înainte, 
la trecerea Niemenului. 

La mijloc nu era numai faptul că armata sa se împuţinase 
la jumătate ca urmare a necesităţii de a asigura cu garnizoane 
o uriaşă linie de comunicaţii şi depozitele, ca urmare a bătă- 
litlor — mici, parţiale, dar sîngeroase şi îndîrjite — ca ur- 
mare a căldurilor, oboselii şi bolilor. Napoleon mai descoperi 
că soldaţii ruși nu luptau mai rău decît la Eylau. Generalii 
ruşi, fără a mai vorbi de Bagration, se dovedeau a fi mult mai 
puţin incapabili decît fusese el înclinat să creadă în timp ce 
discuta, la Vilna, cu Balaşov. În general, Napoleon ştia să 
aprecieze foarte just capacitățile oamenilor, iar cele militare 
îndeosebi. Nu putea deci să nu recunoască de exemplu faptul 
că Raievski, Dohturov, Tucikov, Konovniţin, Neverovski, Pla- 
tov executaseră operaţiuni foarte grele, într-un mod cum nu 
le-ar fi Fost ruşine să le execute celor mai buni mareșali ai săi. 
În sfîrşit, caracterul general pe care îl lua războiul începuse să 
neliniştească mai de mult pe împărat şi anturajul său. 

În retragerea ei metodică, armata rusă lăsa în urmă un 
teritoriu pustiit. La Smolensk s-a făcut încercarea incendierii 
nu a unor sate,.ci a unui întreg oraș, a unui mare centru ad- 
ministrativ şi comercial. Faptul acesta era o dovadă că ruşii 
erau hotărtţi să ducă împotriva cuceritorului o luptă neîmpă- 
cată. În această situaţie, Napoleon îşi amintea de războaiele 
precedente, cînd împăratul Austriei, fugind din Viena, ordo- 
nase autorităţilor din oraş să execute absolut toate ordinele 
francezilor, iar regele Prusiei, după ce fugise din Berlin, îi 
adresase o scrisoare personală, prin care îşi exprima speranţa 
că palatul din Potsdam va fi pe placul majestăţii-sale i impe- 

riale. Dar aici, ţăranii îşi părăsesc aşezările, dau foc izbelor 
lor şi îşi ard proviziile ; un întreg oraş este dat pradă flăcă- 
rilor şi, după toate aparențele, atît poporul, cît şi ministrul 
de război Barclay, prinţul Bagration şi ţarul Alexandru, care 
stă în spatele lor şi căruia îi sînt subordonați, privesc războiul 
ce se desfăşoară ca un război pe viaţă şi pe moarte... În zilele 
cît a stat la Smolensk, Napoleon a fost văzut stînd ceasuri 
întregi tăcut şi prins de gînduri. El nu porni dintr-o dată 
toată armata -staționată la Smolensk, ci trimise pe Murat cu 
corpurile de cavalerie în urmărirea lui Barclay, care luase 
acum comandamentul întregii armate ruseşti (după joncțiune, 
Bagration intrase în subordinele lui) şi se retrăgea pe drumul 
Moscovei. Apoi porniră mareşalii Ney şi Davout. În zilele de 
18 şi 19 august, lingă Valutina Gora şi Lubin avură loc lupte 
în urma cărora, din cauza incapacității lui Junot, care ră- 
tăcise drumul într-o mişcare asupra flancului armatei lui Bar- 
clay, aceasta reuşi să se desprindă spre est, pierzind 7.000 de 
oameni — mai puţin, totuşi, decît francezii. 

În noaptea de 23 spre 24 august, Napoleon părăsi Smo- 
lenskul î impreună cu garda sa şi se îndreptă spre Dorogobuj. 
Dar Barclay îşi ridicase tabăra de aici şi pornise mai departe, 
spre răsărit. Din cauza terenului nefavorabil, Barclay continuă 
retragerea spre Viazma, Gjatsk, Ţarevo-Zaimişce, fără să mai 
întreprindă nici măcar acţiuni de ariergardă. Napoleon îl ur- 
mărea de aproape, cu toată armata plecată de la Smolensk, 
pe un drum complet „pustiit de trupele ruseşti. 

La fiece popas cît de mic al ruşilor, el începea iar să 
spere în angajarea unei bătălii generale... Aşa a fost la Do- 
rogobuj, la Viazma, la Gjatsk. „Ministrul (Barclay) îşi con- 
duce oaspetele drept la Moscova“, se scria cu răutate de la 
statul-major al lui Bagration la Petersburg. 

Spaima — o spaimă de neînvins care sporea din zi în zi 
— punea treptat stăpînire asupra unor părți din păturile su- 
perioare alc societăţii ruse. Oare totul să fie pierdut? Oare 
va fi predată Rusia astfel, fără nici o împotrivire ? Pentru ce 
n-a fost dusă pînă la capăt bătălia de la Smolensk ? Pentru 
ce au fugit? Nu cumva neamțul Barclay trădează? 

Însuşi Alexandru I făcea tot ce putea ca să sape autori- 
tatea lui Barclay. Astfel, el transmise personal şi cu o vizibilă 
aprobare generalului Robert Wilson, comisarul guvernului en- 
glez, aceste cuvinte adresate de hatmanul Platov lui Barclay, 
după evacuarea Smolenskului : „Vedeţi, am numai pelerina 

pe mine. N-am să mai port niciodată uniforma rusească, 
fiindcă lucrul acesta a devenit dezonorant "7? 

Ţarul Alexandru trăia cele mai chinuitoare zile din viaţa 
sa. Curtea lui era cuprinsă de panică, dezorientarea creştea. 
Printre ttrgoveţi şi ţărani, pe seama ţarului şi a lui Napoleon 
se vorbeau fel de fel de lucruri. Despre Napoleon nimeni nu 
mai ştia ce să creadă. În 1807, pînă în luna iunie, el fusese 
proclamat de pe toate amvoanele ca înainte-mergătorul anti- 
christului, iar în discuţiile între oameni — însuşi anti- 
christul şi distrugătorul credinței creștine. Din iunie al ace- 
luiaşi an, antichristul devenise dintr-o dată, fără cea mai mică 
tranziţie sau explicaţie, prietenul şi aliatul ţarului. Acum era 
din nou antichristul şi cucerise jumătate din Rusia aproape 
fără luptă. Pierderea Smolenskului întristase mult ţara. „Ţarul 
Şi cu fratele său Konstantin L- -au scos din sărite pe acest om 
aprig“ — se spunea în popor, în primele luni ale războiului. 
Dar ce anume voia „acest om aprig“ era o enigmă. Fapt 
e că chiar din primele zile, în inima poporului rus se aprinseră 
ura, obida, setea de răzbunare şi dorința nestăvilită de a-i 
plăti cum se cuvine cotropitorului şi jefuitorului. Toate aceste 
simţăminte, care creșteau din zi în zi, au dat naştere acelei te- 
ribile împotriviri a întregului popor, care a adus pieirea marii 
armate a cuceritorului. Printre nobili, temerile erau mult mai 
precizate, mai adinci şi mai conştiente dech în rîndurile po- 
porului „de jos“. În ochii lor, victoria lui Napoleon nu pre- 
zenta numai pericolul unei prelungiri şi înăspriri a blocusului 
continental, dar ameninţa să zdruncine chiar temeliile iobăgiei, 
deşi Napoleon nu numai că n-a încercat să desființeze iobăgia 
în regiunile ocupate, dar a înăbuşit fără milă, cu ajutorul ar- 
melor, orice încercare a ţăranilor de a scăpa prin forţe proprii 
de jugul moşierilor. Cu toate acestea, ideea cedării Moscovei 
fără luptă părea atît ţarului, cît şi nobilimii ceva cu totul 
imposibil ; de altfel, nici soldaţii nu prea înțelegeau scopul 
retragerii. După ce a evacuat Gjatskul şi a ajuns la Ţarevo- 
Zaimişce (la 29 august), în fruntea armatei ruseşti fu. numit 
un ak comandant suprem. Alexandru l-a scos de la comandă 
pe Barclay, înlocuindu-l cu Kutuzov, pe care nu-l putea suferi 
de multă vreme, dar alt general mai potrivit nu s-a găsit. Ba- 


1 Wilson, Narrative of events during the invasion of Russia. London, 
1860, p. 115. 

gration le inspira şi mai puţină încredere şi, pe deasupra, el 
avea, ca şi Barclay, nume străin. 

Kutuzov era convins, bineînţeles, că Barclay avea dreptate : 
dacă exista ceva care-l putea duce pe Napoleon la înfrîn- 
gere, acest ceva era depărtarea foarte mare de bază şi impo- 
sibilitatea de a duce războiul timp de ani de zile, sau chiar 
numai luni de zile, la cîteva mu de kilometri departe de 
Franţa, într-o ţară întinsă, cu pămînturi pustii, săracă şi vrăj- 
maşă, fără provizii, într-o climă cu care nu era obişnuit. Și 
mai ştia Kutuzov altceva : cu tot numele său curat rusesc, nu 
i se va permite nici lui să cedeze Moscova fără o bătălie ge- 
nerală, aşa cum nu i s-a permis nici lui Barclay. Ca şi odi- 
nioară la Austerlitz, el luă hotărîrea unei bătălii, de inutili- 
tatea căreia era adînc convins. De prisos din punct de vedere 
strategic, ea era absolut necesară din punct de vedere moral 
şi politic. Pentru Napoleon, înlocuirea lui Barclay (fusese in- 
format îndată de spioni) a constituit un indiciu că ruşii s-au 
hotărît, în sfîrşit, să dea bătălia generală. 

În dimineaţa zilei de 4 septembrie, Napoleon a dat ordin 
lui Murat şi Ney să înainteze de la Gyatsk la Gridnevo. 
Armata rusă îşi Încetinise retragerea şi. se oprise. Ariergarda 
ei se sprijinea pe cîteva fortificaţii ; punctul cel mai înaintat 
înspre francezii care se apropiau era o redută ridicată de ruși 
lîngă satul Şevardino. Ajuns împreună cu garda în statul Grid- 
nevo, Napoleon examină cîmpia ce se întindea în faţa sa şi în 
care se oprise, în sfirşit, armata rusă. Fu informat că nu- 
meroase forțe ocupau reduta de lîngă Şevardino. În zare, 
dincolo de rtuleţul Kolocea, pe jumătate secat, se vedea prin 
lunetă dispozitivul armatei rusești. În seara aceleiaşi zile, is- 
coadele raportau la cartierul general imperial că armata rusă 
se oprise acolo de două zile, că ocupase poziţii şi că, lingă 
satul din zare, s-au construit de asemeni întărituri. La în- 
trebarea cum se numeşte acest sat, iscoadele au răspuns: 
„Borodino“. 


HI 


Bătălia de la Borodino a reţinut de atîtea ori atenţia isto- 
ricilor, a specialiştilor militari, a marilor artişti ai cuvîntului 
şi ai penelului. Destinul imperiului napoleonian s-a schimbat 
nu pe cîmpia de la Borodino, ci în tot cursul campaniei din 
Rusia. Borodino a fost numai un act al tragediei, nu tragedia 

întreagă. $i nici chiar întreaga campanie din Rusia n-a fost 
încă sfîrşitul, ci numai începutul unui sfîrşit, deocamdată 
foarte îndepărtat. 

Dar imaginaţia contemporanilor şi a posterităţii a fost 
mereu atrasă de priveliştea cîmpului de bătaie de la Borodino, 
cu miile lui de cadavre, pe care luni de-a rîndul nu le-a strîns 
nimeni. 

Se apropia acea clipă pe care Napoleon nu încetase s-o 
aştepte şi s-o dorească încă de cînd se afla la Dresda, apoi la 
Niemen, Vilna, Vitebsk, Smolensk, Viazma, Gjatsk. În mo- 
mentul cînd ajunse în acest loc, în care avea să se desfăşoare 
unul din cele mai îngrozitoare măceluri din cîte cunoscuse pînă 
atunci istoria omenirii, el avea sub ordinele sale directe un 
efectiv de forțe de trei ori şi jumătate (aproximativ) mai mic 
decît în clipa pătrunderii în Rusia. 

Bolile, greutăţile campaniei, dezertările, jaful, necesitatea 
întăririi spatelui frontului şi a îndepărtatelor flancuri, pe de 
o parte spre nord, în direcţiile Riga şi Petersburg, şi pe de 
altă parte, spre sud, împotriva armatei care venea dinspre. ho- 
tarele Turciei, ca şi necesitatea asigurării tot mai serioase cu 
garnizoane a imensei linii de comunicaţii de la Niemen pînă 
la Şevardino — toate acestea reduseseră mult efectivul marii 
armate, Napoleon dispunea, în momentul ivirii sale în faţa 
redutei de la Şevardino, de 135.000 de oameni şi 587 tunuri. 
Trupele ruseşti numărau 103.000 de soldaţi din armata regulată 
şi 640 piese de artilerie, 7.000 de cazaci și aproape 10.000 
de baionete din miliția populară. Artileria rusă era calitativ 
tot atît de bună ca şi cea a francezilor, dar o întrecea ca nu- 
măr. Din cauza marilor pierderi de cai, Napoleon nu a putut 
să-și aducă pe drumul Moscovei toată artileria sa de la Mo- 
ghilev, Vitebsk şi Smolensk. 

Cartierul general al lui Napoleon, în timpul bătăliei de la 
Borodino, se afla în satul Valuevo. 

Sigur de victorie, după primele rezultate împăratul îşi întări 
Şi mai mult această certitudine. La 5 septembrie el ordonă 
atacul redutei Șevardino. Murat respinse o parte a cavaleriei 
ruse. După o “pregătire de artilerie, generalul Compans asaltă 
reduta cu cinci regimente de infanterie şi o cuceri după o 
crîncenă luptă la baionetă. Seara tîrziu, francezii povesteau 
uimiţi că atunci cînd atacanţii pătrunseră în redută, tunarii 
ruşi nu fugiră, deși avuseseră posibilitatea, ci continuară să 
lupte cu îndîrjire, murind străpunşi de baionete. Zorii zilei 
următoare îl găsiră pe Napoleon călare. Toată ziua aceea 

nu avea să descalece aproape de loc. Se temea ca ruşii, sta- 
ționaţi la cîţiva kilometri de Şevardino, să nu se retragă după 
căderea, acestei redute. Dar temerile sale erau zadarnice : Ku- 
tuzov rămăsese pe poziţii. Împăratul se temea atît de mult 
de o nouă retragere a ruşilor fără o bătălie generală, încît, 
atunci cînd Davout propuse impresurarea cu forţe mari (în 
direcția Utiţa) a flancului stîng al armatei rusești, cl respinse 
acest plan, de teamă ca nu cumva Kutuzov, prinzînd de veste, 
să se sperie şi să se retragă, 

De cînd luase la Smolensk hotărtrea definitivă să nu lun- 
gească războiul pe doi ani, ci să sfirşească totul într-un singur 
an, obiectivul principal şi imediat al lui Napoleon era să 
ajungă ia Moscova ŞI, de acolo, să propună țarului pacea, 
Totuşi, oricît de mult dorea să cucerească Moscova, nu voia 
s-o capete fără luptă ; avea nevoie să dea cu orice preţ bătălia 
generală la porțile oraşului, în care să distrugă armata rusă, şi 
nicidecum să se ţină pe urmele lui Kutuzov, dacă acestuia i-ar 
trece prin minte să se retragă dincolo de Moscova, spre Vla- 
dimir sau Reazan, sau şi mai departe. Kutuzov şi Barclay 
însă ghiciseră dorinţa lui Napoleon şi, pentru acest motiv, re- 
fuzau mereu bătălia. Barclay, care după 'TŢarevo- Zaimişce era 
obligat să se supună fără murmur ordinelor lui Kutuzov, tăcea 
acum. Kutuzov tăcea de asemeni. El nu putea să ia asupră-şi 
imensa răspundere a retragerii fără luptă şi a lăsării Mosco- 
vei în voia soartei, deşi ştia că, făcînd aşa, ar salva armata. 

A doua zi după luarea redutei Şevardino (la 6 septembrie), 

Napoleon nu dădu nici o bătălie. Soldaţii fură lăsaţi să se 
odihnească. Raţiile fură mărite. Stabili pînă în amănunte 
planurile de acţiune pentru ziua următoare, preciză ordinele 
individuale pentru mareșali şi generali, care se ţineau 
grămadă după el în inspecţiile pe care le făcea, Şi, în acest 
timp, cu toţii, de la împărat la soldat, priveau neincetat spre 
poziţiile ruseşti; se temeau ca nu cumva Kutuzov să plece. 
Dar acolo nu se mişca nimic ; 3 trupele ruseşti rămîneau pe 
loc. Napoleon era răcit. Dar, în această zi plină de griji, nu 
dădu nici cel. mai mic semn de oboseală. 

Îndată după căderea nopţii soldaţii se culcară, căci se 
ştia că a doua zi lupta.avea să reînceapă din zori. Cu toată 
censiunea fizică şi psihică din timpul zilei, Napoleon nu se 
odihni aproape de loc. Încerca să-şi ascundă neliniştea, dar 
de data aceasta nu prea reuşea. În cursul discuţiilor cu aghio- 
tanţii săi, aceştia observară că el nu-i ascultă. Ieșea mereu 
din cort şi se uita să vadă dacă focurile mai ardeau în tabăra 

ruşilor. Atacul începu o dată cu răsăritul soarelui. Conform 
ordinelor împăratului, Eugène de Beauharnais, vice-regele 
Italiei, se aruncă cu un corp de armată împotriva satului Bo- 
rodino, pe flancul stîng. La centru, împotriva „forturilor 
Bagration“, lîngă satul Semionovskoe, se aruncară unul după 
altul cu corpurile lor de armată Davout, Ney şi Murat. Bu- 
buitul neîntrerupt, asurzitor, al tunurilor din amîndouă păr- 
ole întrecuse cu mult chiar şi ceea ce-şi aminteau ostaşii care 
luaseră parte la bătăliile de la Eylau şi Wagram. 

În cursul acestei lungi şi calde zile de septembrie, Na- 
poleon a trăit, după spusele martorilor, două stări de spirit 
foarte deosebite. Dimineaţa, cînd soarele abia se ridica la 
orizont, împăratul strigase vesel: „Iată soarele de la Aus- 
terlitz !“ Buna dispoziție ţinuse pînă la amiază. Se părea 
că ruşii începuseră să fie scoşi treptat şi constant din poziţiile 
lor. Dar şi în aceste ore ale primului atac puternic al fran- 
cezilor, ştiri destul de îngrijorătoare, amestecate cu veşti de 
victorie, începură să sosească la cartierul general, de unde 
Napoleon urmărea bătălia. Astfel, chiar în primele ceasuri 
ale dimineţii i se raportă cum unul din cei mai buni ofiţeri 
ai săi, generalul Plausonne, comandantul regimentului de 
linie 106, intrase în satul Borodino şi scosese de acolo pe 
vînătorii ruşi, iar aceştia exterminară o parte a regimentului, 
uciseră pe Plausonne şi pe mulți dintre ofiţerii săi. E drept 
că întăriturile trimise veniseră la timp şi Borodino fusese 
ocupat. Dar împrejurările morţi lui Plausonne arătau că 
ruşii se băteau în ziua aceea cu înverşunare. Un aghiotant 
anunţă apoi că atacul mareșalului Davout se desfăşura cu 
succes, Un altul însă aduse ştirea că cea mai bună divizie 
a lui Davout — divizia generalului Compans — fusese prinsă 
într-un foc violent ; Compans fusese rănit, ofiţerii săi, răniţi 
sau morţi. Aruncîndu-se repede în ajutorul lui Compans, 
Davout atacase bateriile ruseşti, care trăgeau asupra acestuia, 
şi le capturase. Întocmai ca şi la Şevardino, tunarii ruşi muri- 
seră străpunşi de baionete lîngă tunurile lor, cu care trăseseră 
pînă în ultimul moment. Calul lui Davout fusese sfîrtecat 
de o ghiulea, iar mareşalul însuși se alesese cu o contuzie şi 
căzuse de pe cal fără simţire. 

Dar Napoleon nu apucase încă să afle totul şi să dea 
noi ordine, cînd află că Ney pătrunsese cu trei divizii în 
forturile apărate de grenadierii lui: Bagration a că, deşi se 
menținea în aceste forturi, totuşi ruşii continuau să atace 
furios. Un alt aghiotant aduse vestea că divizia lui Neve- 

rovski respinsese pe Ney. Puțin mai tîrziu acesta restabilise 
situația, dar prinţul Bagration continua lupta îndîrjită în 
acest sector. Generalul Rezou cucerise unul dintre cele mai 
importante forturi, dar fusese scos din el cu pierderi mari, în 
urma unui atac înverşunat la baionetă. În cele din urmă, 
după alte pierderi mari, Murat luase din nou acest fort. - 

Lui Napoleon i se raporta cu insistență şi din diferite 
puncte că pierderile ruseşti erau mult superioare celor fran- 
ceze, că ruşii nu se predau şi pier pînă la ultimul om în contra- 
atacurile pentru restabilirea situaţiei. Pentru a putea des- 
făşura acţiunile de cavalerie, francezii erau obligaţi să 
cucerească, cu eforturi supraomeneşti, micile înălțimi și acci- 
dente de teren, care tăiau cam prin mijloc imensul cîmp de 
bătaie. Şi aceste obstacole naturale îi costau foarte scump pe 
francezi. Cu pierderi colosal de mari, corpul de armată al 
lui Raievski dăduse lovituri atît de grele lui Murat şi Ney, 
încît aceștia împinseră aici toate unităţile de care putuseră 
dispune. Rîpa de la Semionovskoe, cu împrejurimile ei, tre- 
cuse în mai multe rînduri dintr-o mînă într-alta. În cele din 
urmă, mareşalii trimiseră pe aghiotanţii lor la Napoleon ca 
să ceară întăriri. Ei garantau victoria numai cu condiţia ca 
rîpa şi satul Semionovskoe să fie luate de la Bagration cît 
mai curînd. 

Napoleon trimise numai o divizie, refuzîndu-le un aju- 
tor mai important. El vedea că Murat şi Ney se înşelau. 
Ruşii luptau prea furios şi n-ar fi părăsit cîmpul de bătaie 
aşa de repede cum credeau mareşalii, aşa că Napoleon se 
temea să nu-şi consume rezervele înainte de momentul decisiv. 
Dar acest moment decisiv întîrzia. În timpul zilei divizia ge- 
neralului Morand luase cu asalt o poziţie de artilerie a lui 
Raicvski între Borodino şi Semionovskoe, dar, în urma unui 
atac la baionetă al ruşilor, fusese respins. Ruşii avuseseră 
pierderi enorme, iar Morand căzuse pe cîmpul de bătaie. Şti- 
rea că ruşii luaseară înapoi această poziţie importantă îi sosi 
lui Napoleon aproape în acelaşi timp cu o altă ştire: Bagra- 
tion făcea eforturi disperate pentru a relua din mîinile lui 
Murat şi Ney trei forturi, atît de greu cucerite de aceştia, 

Începu o bătălie criucenă cu Bagration pentru forturile 
de la Semionovskoe. În curs de citeva org, acestea trecură 
de mai multe ori dintr-o mină într-alta. Numai în acest 
sector bubuiau mai mult de 700 tunuri — 400 aduse din or- 
dinul lui Napoleon şi mai bine de 300 din partea ruşilor. Şi 
francezii, şi ruşii se încăierau necontenit în lupte corp la 


283 


corp ŞI, În acest timp, mitraliile continuau să cadă peste toţi, 
fără alegere, căci era greu să se observe la timp situaţia. 

Pînă la sfirşitul vieţii lor, mareșalii care trăiseră această 
zi, vorbiră cu admiraţie de felul cum luptaseră soldaţii ruşi 
în preajma forturilor de la Semionovskoe. Nici francezii nu 
se lăsaseră mai prejos. În timp ce grenadierii francezi veneau 
fără să tragă, cu baioncta la armă, sub ploaia de mitralu, la 
asaltul întăriturilor, Bagration le strigase : „Bravo ! bravo !“ 
Şi, cîteva minute după aceasta, prinţul Bagration — cel mai 
bun general al ruşilor, după părerea lui Napoleon — căzu 
rănit mortal; cu mare greutate, sub ploaia de gloanţe, fu 
scos în agonie de pe cîmpul de luptă. 

Era „miezul zilei. Buna, dispoziţie a lui Napoleon pierise. 
Cauza însă nu era răceala, asupra căreia vechii istorici au 
insistat atît de mult. Mareşalii Murat şi Ney îi cerură din 
nou şi cu insistenţă întăriri şi, în sfirşit, îi cerură garda. Dar 
el nu putea trimite garda. Şi nu numai fiindcă — aşa cum 
spusese atunci — nu voia să o rişte la mii de kilometri depăr- 
tare de Franţa, dar şi din alt motiv: cavaleria rusă, cuprin- 
zînd şi unitățile de cazaci comaridaţi de către Uvarov şi 
Platov, dădu prin surprindere, în scop de diversiune, un atac 
împotriva convoaielor şi a unei divizii care în dimineaţa 
aceea luase parte la cucerirea satului Borodino. Cavaleria 
rusă fusese pusă pe fugă, dar încercarea aceasta arăta că nu 

osibil să se bage în luptă toată: garda : : se crease sentimen- 
tul că poziţiile armatelor franceze nu sînt asigurate în adîn- 
cime. La ora trei după-amiază, Napoleon ordonă să fie din 
nou atacată poziţia lui Raievski. După repetate asalturi 
crincene, reduta fu luată încă o dată. Ştirile primite din toate 
părţile îi dădeau împăratului posibilitatea să-și dea seama 
mai bine decît mareşalii săi de pierderile îngrozitoare suferite. 

O dată cu apropierea serii, Napoleon află ştiri impor- 
tante: Bagration era rănit mortal; amindoi Tucikovii — 
morți; corpul de armată al lui Raievski aproape complet 
nimicit ` ruşii se retrăgeau, în sfîrşit, din satul Semionovskoe, 
dar se retrăgeau apărîndu-se furios. Se apropie de Semio- 
novskoe. Absolut toţi acei care au trecut pe lîngă el sau au 
vorbit cu el în aceste momente spun că, pur şi simplu, nu l-au 
recunoscut. Era întunecat, tăcut, se uita la grămezile de ca- 
davre şi nu răspundea nici la chestiunile cele mai urgente, la 
care numai el putea răspunde. Pentru întîia oară se observa 
la el un fel de apatie sumbră şi, parcă, nehotărire. 

Ruşii se retrăgeau încet, în ordine. Se înserase de-a bine- 
lea atunci cînd aproape 300 tunuri franceze aduse în grabă 
începură să tragă asupra lor. Dar efectul aşteptat nu avu loc; 
soldaţii cădeau, dar nu fugeau. „Dacă mai vor, atunci mai 
daţi-le“ — zise Napoleon, ordonind intensificarea tirului. 
Ruşii continuau retragerea fără să 'oprească nici ei tirul. În 
curînd întunericul învălui cele două tabere. 

În noaptea aceca, lui Kutuzov i se prezentară primele 
rapoarte asupra pierderilor suferite. Jumătate din armata 
rusă fusese exterminată în această zi de 7 septembrie. Atunci 
se hotărî el categoric să salveze cealaltă jumătate, cedînd 
Moscova fără altă luptă. Deşi dezamăgit, el proclamă totuşi 
victoria. Moralmente era, indiscutabil, o victorie. 

Iar în lumina evenimentelor ce au urmat, se poate afirma 
că şi din punct de vedere strategic, Borodino a fost mai mult 
o victorie a ruşilor decît a francezilor. 

Cînd şi Napoleon află în noaptea ce a urmat bătăliei că 
47 dintre generalii săi fuseseră ucişi sau răniţi grav, că mai 
multe zeci de mii de soldaşi francezi zăceau. morţi sau răniţi 
pe cîmpul de luptă, cînd se convinse personal că nici una din 
marile sale bătălii nu fusese atît de crîncenă şi sîngeroasă ca 
cea de la Borodino, atunci — cu toate că acest fapt nu-l îm- 
piedicase nici pe el să proclame totuşi victoria — el, care 
cucerise în viaţa sa atitea victorii adevărate, incontestabile, 
nu putu, desigur, să nu înţeleagă că dacă bătăliile de la Lodi, 
Rivoli sau bătălia din apropierea piramidelor, sau nimicirea 
armatei turceşti la Abukur, sau bătăliile de la Marengo, Aus- 
terlitz, Iena, Friedland, Wagram pot fi numite victorii, 
pentru bătălia de la Borodino acest cuvint nu e potrivit şi 
trebuie găsit altul. Se aştepta ca acum Kutuzov să mai dea o 
bătălie chiar lîngă Moscova. Dar Kutuzov rămase de data 
aceasta neclintit în hotărîrea sa. La două zile după Boro- 
dino, Napoleon, care nu ştia de consiliul de la Fili, înţelese 
totuşi, după o serie de indicii sigure, că Moscova va D pre- 
dată fără luptă. 

Murat cu cavaleria sa urmărea de aproape pe Kutuzov 
în retragere. În ziua de 9 septembrie Napoleon intra în Mo- 
jaisk ; în ziua următoare prințul Eugene, vice-regele Italiei, 
intră în Ruza; iar în dimineaţa însorită de 13 septembrie, 
Napoleon şi suita sa admirară de pe coama colinei Poklon- 
naia priveliştea splendidă a Moscovei. Imensul oraş ce se 
întindea în faţa ochilor împăratului sclipind în soare era 
locul unde putea, în sfîrşit, să-şi lase trupele să se odihnească 

şi să se refacă şi în care vedea un mijloc de a-l constrînge pe 
Alexandru să încheie pacea. Minunata privelişte şi perspec- 
tiva păcii îndepărtară curînd groaznicele amintiri de la 
Borodino. 


IV 


În tot cursul zilei de 14 septembrie armata rusă se scurse 
neîntrerupt prin Moscova, ieşind pe drumurile ce duceau spre 
Riazan şi Kolomna. Cavaleria lui Murat o urmărea pas cu 
pas. Miloradovici, comandantul avangărzii, obținuse de la 
acesta promisiunea că va îngădui trupelor ruseşti să treacă în 
linişte prin oraş. Seara, ariergarda rusă de sub comanda lui 
Raievski se opri lingă satul Viazovka, la şase verste de ba- 
riera Kolomna. 

În acest timp, cavaleria franceză străbătu oraşul prin 
Arbat şi posturile ei înaintate atinseră satul Karaciarovo. 

În ziua de 16 septembrie armata lui Kutuzov, după ce 
străbătu Moscova şi ieşi pe drumul Riazanului, ajunse scara 
lîngă satul Kulakovaia, unde rămase noaptea. A doua zi, 
după ce operă neobservat o întoarcere spre dreapta, merse 
în susul ritului Pahra Şi ocupă, în ziua de 19 septembrie, o 
poziţie de pe malul stîng al acestui rîu, lîngă satul Krasnaia 
Pahra, aşezat pe vechiul drum al Kalugăi. Cavaleria rusă 
tăie singurul drum care lega pe Napoleon de Sinolensk. 

Ajuns în faţa barierei Dorogomilovskaia, Napoleon auzi 
pe cei din gardă şoptindu-şi lucruri stranii : aproape toţi lo- 
cuitorii părăsiseră oraşul ; Moscova era pustie. Nici o depută- 
ție nu-l întîmpina ca să-i încredinţeze cheile orașului, aşa 
cum se aştepta. Șoaptele se confirmară. 

În ziua de 15 septembrie, Napoleon intră în Kremlin. 
Încă din ajun, seara tîrziu, izbucniră primele incendii. Dar 
ele nu putură da nici măcar o idee aproximativă despre pro- 
porțiile adevărate şi semnificaţia evenimentelor care aveau 
să vină. 

În dimineaţa zilei de 16 septembrie, incendiile se înmul- 
țiră. Dar, la lumina zilei, ele nu atraseră prea mult atenţia. 
Însă în noaptea de 16 spre 17 septembrie se porni un vînt 
foarte puternic, care unn fără să slăbească mai mult de o zi 
şi o noapte. O mare de flăcări cuprinse centrul aproape de 
Kremlin, cartierele Zamoskvorecie şi Solianka. Focurile izbuc- 

neau aproape concomitent în puncte foarte depărtate unele 
de altele. 

Cînd i s-a raportat despre primele incendii, Napoleon nu 
dădu o atenţie deosebită faptului. Dar, după mărturiile con- 
telui de Séguier, doctorului Metivier şi ale altor martori, în 
dimineaţa zilei de 17 septembrie, în timp ce vizita Kremlinul, 
văzînd prin ferestrele palatului oceanul dezlănţuit de flăcări, 
împăratul se făcu palid şi, tăcut, privi îndelung dezastrul. 
Apoi spuse: „Ce spectacol înspăimântător ! Ei ÎNŞIŞI... Ce 
hotărtre neobişnuită ! Ce oameni! Sciţi !“ Între timp, focul 
atinsese şi o parte a Kremlinului ; ; turnul Troiţkaia începuse 
să ardă. Prin unele porţi nu se mai putea trece, fiindcă vîntul 
îndrepta flăcările spre ele. Mareşalii insistau ca împăratul să 
plece fără întirziere afară. din oraş, la palatul din Petrovskoe. 
Napoleon nu consimţi numaidectt, „Ceea, ce era să-l coste viața. 
Cînd, în sfârşit, ieşi din Kremlin î împreună cu suita, scînteile 
cădeau peste el și peste cei din jurul său. Fumul le îngreuia 
respirația. „Mergeam pe un pămînt de foc, sub un cer de foc, 
între ziduri de foc!“ — spunea mai tîrziu cineva din preajma 
împăratului. 

Pirjolul continuă şi în ziua de 18, dar spre seară începu 
să slăbească. Vîntul se mai linişti Şi începu să plouă. Incen- 
diile continuară şi în zilele următoare, însă nu cu furia ca- 
tastrofală din 15—17 septembrie, cind flăcările mistuiseră o 
mare parte a Moscovei. 

Napoleon nu se îndoia cîtuși de puţin asupra cauzelor 
acestei catastrofe absolut neaşteptate ` rușii dăduseră foc 
oraşului ca să nu cadă în mîinile cuceritorului. Faptul că 
Rostopcin evacuase toate pompele şi toate utilajele de stin- 
gerc a incendiilor, izbucnirea focurilor în acelaşi timp în 

uncte diferite, mărturisirile mai multor inşi arestaţi sub 
bănuiala că au dat foc oraşului, mărturia unor soldaţi care 
ar fi văzut oameni cu torţe în mlini — toate acestea confir- 
mau convingerea împăratului. Se știe că mai tîrziu, Rostopcin 
s-a, lăudat că ar fi luat parte la incendierea Moscovei, apoi 
a negat, iar a mărturisit, fălindu-se cu patriotismul său nestă- 
vilit, pentru ca, pînă la urmă, să nege (chiar printr-o broşură 
specială). Dat fiind caracţerul acestei lucrări, nu ne intere- 
sează cauzele reale ale arderii Moscovei - (despre care s-au 
emis tot felul de păreri şi bănuieli), ci exclusiv urmările in- 
cendiului asupra stării de spirit a lui Napoleon şi asupra des- 
făşurării ulterioare a evenimentelor. 

După mărturii unanime, Napoleon a trăit şi la palatul din 
Petrovskoe, şi la Kremlin, unde a revenit după ce furia incen- 
diului trecuse, zile de cea mai adîncă îngrijorare. Adesea avea 
accese de furie şi, atunci, vai de cei ce se aflau lîngă el; alte- 
ori se cufunda ore întregi într-o tăcere de moarte. Energia 
însă nu-l părăsea. De la Moscova, el continua să administreze 
imensul său imperiu. Semna decrete, ordine, numiri, mutări, 
recompense, revocări de funcţionari şi demnitari. Ca de obi- 
cei, căuta să pătrundă adînc în toate domeniile de activitate, 
să se ocupe de fapte esenţiale, precum şi de lucruri de a doua 
sau chiar de a treia importanţă. Vom aminti aici, doar ca o 
curiozitate, că tocmai în aceste zile a semnat el acel amănun- 
tit statut, după care dăinuieşte şi se conduce în chip invaria- 
bil pînă astăzi cea dintii scenă a teatrului francez („Comedia 
Franceză“), statut care şi azi încă poartă numele de „decretul 
de la Moscova“. 

Dar, o grijă principală îi chinuia fără răgaz mintea. Ce 
trebuia să facă mai departe? Arderea Moscovei nu lipsise 
pe Napoleon de toate rezervele oraşului ; mai rămăseseră 
magazine neatinse. Dar era imposibil să se aducă furaje din- 
afară. Soldaţii se ţineau de jafuri şi dispăreau fără urmă, 
Disciplina scădea văzînd cu ochii. Desigur, rămînerea în 
timpul iernii la Moscova era posibilă şi, cîțiva mareșali ŞI 
generali erau de această părere. Dar instinctul sigur al? impă- 
ratului îi spunea că marele său imperiu nu era chiar atît de 
solid şi „aliaţii“ săi atît de credincioşi încît să-i permită să 
rămînă mai mult timp departe de Europa, îngropat în ză- 
pezile Rusiei. Să continue urmărirea lui Kutuzov, care îm- 
preună cu armata sa nu mai da semne de viaţă ? Dar Kutu- 
zov putea să se retragă pînă în Siberia şi chiar mai departe. 
Caii nu mai mureau cu miile, ci cu zecile de mii. Imensa linie 
de comunicaţie era foarte slab apărată, cu tot numărul mare 
de detașamente răspîndite de-a lungul drumului. Faptul 
acesta micşora mult forţa marii armate. Dar, mai ales, arde- 
rea Moscovei, care nu fusese decît ultimul dintr-un lung şir de 
incendii cu care, de la Niemen pînă la Smolensk şi de la 
Smolensk pînă la Borodino, oraşele şi satele ruseşti îmtimpi- 
naseră pe cuceritorul pus pe urmărirea armatelor lui Barclay 
şi Bagration; exodul enigmatic, de neînțeles al populaţiei 
vechii capitale; amintirea bătăliei de ia Borodino, cea ma: 
înjricoşătoare din cîte dăduse Napoleon (aşa cum avea să 
recunoască chiar el la sfîrşitul vieţii) — toate aceste fapte 

arătau lămurit că inamicul era hotărît să ducă un război pe 
viață şi pe moarte. 

Nu exista decit o singură ieşire — să dea de înţeles lui 
Alexandru că consimte la pacea cea mai indulgentă, cea mai 
uşoară şi mai onorabilă. Tot ce mai putea nădăjdui el acum 
era o pace cu poză de învingător, cît se găsea încă la 
Moscova, şi retragerea cu bine” a armatei. Era gata să se 
mulțumească numai cu cuvîntul şi promisiunile ţarului, să-i 
facă şi concesii. De o supunere sau vasalitate a lui Alexandru 
nu mai putea fi nici vorbă. Dar în ce fel putea el acum să 
aducă la cunoştinţa ţarului gîndul său? După răspunsul 
jignitor pe care-l dăduse la Vilna ţarului, prin intermediul 
generalului Balaşov, nu mai erau posibile. raporturile perso- 
nale între ei. Napoleon făcu trei încercări pentru a arăta 
țarului intenţiile sale paşnice. 

Trimise să fie chemat la el generalul-maior 'Tutolmin, 
directorul Aşezămîntului pentru copiii părăsiți, care tocmai 
ceruse comandamentului francez protecţie pentru Aşezămînt 
şi pentru copiii rămaşi în Moscova. Împăratul îi vorbi înde- 
lung şi cu o vie pornire de monstruozitatea actului incendierii 
Moscovei, de crima barbară a lui Rostopcin. Îi mai spuse că 
el, Napoleon, nu ar fi făcut nici un rău oraşului şi populaţiei 
paşnice. Apoi, autorizind pe Tutolmin (la rugămintea accs- 
tuia) să trimită împărătesei Maria un raport asupra situaţiei 
Aşezămîntului, Napoleon adăugă pe neaşteptate: „Vă rog 
să scrieţi în acelaşi timp şi împăratului Alexandru, pe care 
îl respect ca şi înainte, că eu doresc pacea“. În aceeaşi zi de 
18 septembrie, Napoleon a ordonat să fie lăsat să treacă prin 
posturile franceze de pază un funcţionar al Aşezămîntului 
pentru copiii părăsiți, prin care Tutolmin şi-a trimis raportul. 

Răspuns nu primi. Dar, fără să mai aştepte să treacă 
timpul necesar pentru primirea răspunsului, el încercă un al 
doilea demers. Un bogat boier, Iakovlev, tatăl lui Alexandr 
Ivanovici Herzen, contrar voinţei sale şi încă mai întîmplă- 
tor decît 'Tutolmin rămăsese la Moscova şi se pusese sub 
protecţia francezilor. Despre el i se raportă mareșalului 
Mortier care îl cunoscuse la Paris şi care la rîndul său raportă 
lui Napoleon. Împăratul porunci ca Iakovlev să fie adus la 
el. În volumul „Amintiri şi cugetări“, Herzen redă con- 
vorbirea tatălui său cu Napoleon: „Napoleon l-a făcut de 
două parale pe Rostopcin pentru că dăduse foc Moscovei, a 
calificat incendiul drept un act de vandalism, a declarat, ca 
întotdeauna, că nutreşte o nestrămutată dragoste de pace, că 

duce război împotriva Angliei şi nu a Rusiei, s-a lăudat că 
pusese o gardă la Așezămintul pentru copiii părăsiţi şi la 
Catedrala Uspenski şi s-a plins de Alexandru, afirmînd că, 
datorită anturajului nefericit al maiestăţii- -sale, sentimentele 
paşnice de care este stăpînit el (Napoleon) rămîn necunos- 
cute lui Alexandru“. Și în continuare: „Napoleon stătu 
puţin pe gînduri, apoi îl întrebă: — Vă luaţi obligaţia, de 
a preda ţarului o scrisoare ? În acest caz, voi ordona să vi se 
elibereze un permis pentru dumneavoastră şi pentru toți cei 
care vă însoțesc. — Aş primi propunerea maiestăţii-voastre, 
dar mi-e cu neputinţă să stau chezaş că o voi putea duce la 
îndeplinire.“ Napoleon scrise ţarului Alexandru o scrisoare 
cu propuneri de pace ŞI o încredinţă lui lakovlev, care-şi dădu 
cuvîntul de onoare că va face tot posibilul ca ea să ajungă 
în mânile țarului. În acest document, care are cel mai con- 
ciliant ton, se găseşte un rînd curios şi caracteristic : „Duc 
acest război împotriva maiestăţii-voastre fără  duşmănie“. 
Lui Napoleon i se părea, pe cît se vede că, după tot ce se 
întîmplase, nu el era cel ce trezea dușmănie, că numai el ar 
avea dreptul să resimtă aşa ceva! Nici la această scrisoare 
nu primi răspuns. Făcu atunci a treia şi ultima încercare de 
a propune pacea. 

În ziua de 4 octombrie trimise în tabăra Ju Kutuzov, în 
satul Tarutino, pe marchizul Lauriston, fostul ambasador 
francez în Rusia pînă la începutul războiului. La început, 
voise să dea această însărcinare generalului Caulaincourt, 
duce de Vicenza, predecesorul lui Lauriston la ambasadă. Dar 
acesta sfătuise cu insistenţă pe Napoleon să nu întreprindă 
încercarea, căci ea ar fi arătat ruşilor nesiguranța în care se 
găsea armata franceză. Împăratul se supără, aşa cum tăcea 
întotdeauna cînd i se opunea o argumentare întemeiată ; de 
altfel, de mult timp nu mai era deprins să fie contrazis, 
Lauriston încercă şi el să se împotrivească, invocînd aceleași 
argumente ; fu întrerupt şi primi ordinul direct: „Îmi tre- 
buie pacea ; numai onoarea să fie salvată. Vă veţi duce 
numaidecit în tabăra ruşilor.“ 

Sosirea lui Lauriston la avanposturile ruse provocă la 
cartierul general al lui Kutuzov o adevărată furtună. Acesta 
voia să se ducă la avanposturi, ca să aibă o convorbire cu 
Lauriston. Dar se: dovedi că la statul său major se aflau 
patrioți ruşi mult mai înflăcăraţi decît el însuşi şi cu mult 
mai tare jigniţi din cauza pierderii Moscovei. Printre aceştia, 
cităm pe Wilson, agentul oficial al guvernului englez pe lingă 

armata rusă ; contele de Wintzengerode fugit din Confede- 
rația Rinului, ducele de Württemberg, ducele de Oldenburg 
şi mulți alţi străini, care nu pierdeau din ochi pe Kutuzov. 
Bennigsen, care îl ura pe Kutuzov şi care, odinioară, rapor- 
tase ţarului că predarea Moscovei fără o nouă bătălie nu 
fusese necesară, făcea cor cu ei. În numele poporului rus şi al 
armatei ruse — reprezentată în cazul de faţă, prin perso- 
najele sus-numite — Wilson declară lui Kutuzov în termeni 
foarte tari, că armata nu-l va mai asculta, dacă el îndrăz- 
neşte să se ducă la avanposturi pentru ca să vorbească între 
patru ochi cu Lauriston. Kutuzov ascultă declaraţia şi își 
schimbă hotărtrea. Primi la statul său major pe Lauriston, 
refuză să discute cu el asupra păcii sau armistiţiului și pro- 
mise că va aduce la cunoştinţa ţarului propunerile lui Napo- 
leon. Alexandru nu răspunse nici de data aceasta. Lui Na- 
poleon îi mai rămăsese un alt mijloc: să provoace în Rusia 
o revoluţie ţărănească. Dar nu se hotărî. Era şi de neconceput 
ca acela care înăbuşea cu armele orice încercare de răscoală 
şi chiar cel mai mic semn de nesupunere a ţăranilor faţă de 
moşieri în Lituania, să se transforme dintr-o dată în elibera- 
torul ţărănimii ruse. 

O cumplită nelinişte cuprinsese virfurile nobilimii după 
luarea Moscovei de către Napoleon. Lui Alexandru i se adu- 
cea la cunoştinţă că nu numai printre ţărani se vorbea de 
eliberare, că şi soldaţii ar povesti între ei că el însuși ar fi 
chemat în secret pe Napoleon să vină în Rusia şi să-i elibe- 
reze pe ţărani, pentru că, după cum se pare, ţarul însuşi se 
teme de moșieri. La Petersburg circula zvonul că Napoleon 
era fiul Ecaterinei a Il-a şi că venea ca să-și ia de la Alexan- 
dru coroana Rusiei ce i se cuvenea de drept şi apoi să elibe- 
reze pe țărani (un oarecare Şebalkin fusese chiar trimis în 
judecată din această cauză). Că în 1812 au avut loc nume- 
roase revolte ţărăneşti împotriva moșierilor şi că unele din 
aceste revolte au fost pe alocuri serioase — o ştim pe bază de 
documente. 

Citva timp, cu ezitări, l-a preocupat şi pe Napoleon 
această problemă. El puse să fie căutate prin arhivele din 
Moscova documente în legătură cu Pugaciov (dar francezii 
nu avură timp să le găsească). Persoane din anturajul lui 
pregătiră chiar unele proiecte de proclamaţii către ţărani. 
Napoleon însuşi scrise lui Eugène de Beauharnais că provo- 
carea unei răscoale ţărăneşti ar fi cît se poate de oportună. 
Doamna Aubert-Chalmey, o. franţuzoaică, proprietară de 

magazin din Moscova, fu întrebată şi ea de către împărat ce 
părere avea despre eliberarea făranilor. Totodată, în răs- 
timpuri, el înceta să mai vorbească despre aceasta şi se in- 
teresa de problema tătarilor şi a cazacilor. 

Totuşi el ordonă să i se facă un raport asupra istoriei 
mişcării lui Pugaciov. Aceste preocupări în legătură cu Pu- 
gaciov arată că el vedea într-un chip foarte realist urmările 
posibile ale unei hotărite intervenţii din parte-i în problema 
eliberării ţăranilor. Dacă nobilii ruşi erau cuprinși de o frică 
spontană „instinctivă“ la gîndul unei victorii a lui Napo- 
leon, aceasta se datora nu atît blocusului continental, cît 
zdruncinării instituţiei iobăgiei, care ar fi putut urma 
acestei victorii. Zdruncinarea aceasta putea, să se întîmple fie 
aşa cum făcuseră Stein şi Hardenberg în Prusia (după zdrobi- 
rea acesteia la Iena), adică sub forma unor reforme „de sus“ 
după încheierea păcii — ceea ce ei de asemeni nu puteau 
accepta cu nici un Pret — fie sub forma unei grandioase 
răscoale, ca aceea a lui Pugaciov, sub forma unei răscoale 
ţărăneşti generale, provocată de către Napoleon în cursul 
războiului, pentru scuturarea pe cale directă, revoluţionară, a 
robiei feudale. 

Dar Napoleon nici nu se gîndi măcar să încerce realiza- 
rea acestui plan. Pentru împăratul noii Europe burgheze, o 
revoluţie ţărănească era ceva inacceptabil, chiar dacă această 
revoluţie erau un mijloc de luptă împotriva unei monarhii 
feudale-absolutiste şi chiar dacă, în acel moment, ea cra unica 
sa şansă de victorie. 

Tot aşa, în treacăt, se gîndi el, în timp ce se afla în 
Kremlin, şi la o răscoală în Ucraina şi la posibilitatea unei 
mişcări printre tătari. Toate aceste planuri fură de asemeni 
părăsite. Faptul că şi în Franţa de astăzi istoriografia con- 
temporană laudă „pe Napoleon pentru tăria spiritului său 
conservator în mijlocul pîrjolului de la Moscova este cu totul 
caracteristic, 

Iată cum se exprimă Edouard Driault, autorul a opt mari 
tomuri recent apărute asupra politicii externe a lui Napoleon : 
„S-a gîndit să răscoale tătarii din Kazan ; a ordonat să se 
caute date asupra răscoalei cazacilor lui Pugaciov ; a avut 
conştiinţa existenţei Ucrainei... S-a gîndit şi la Mazeppa... Să 
dezlănţuie o revoluţie în Rusia ar fi fost un lucru mult prea 
serios! Napoleon s-a oprit cu teamă în faţa teribilei taine a 
stepei... El nu pornea revoluţii, ci le liniştea ; dorea ordinea ; 
nimeni şi nicicînd nu a posedat în gradul său simţul, instinctul 

puterii imperiale ; avea o repulsie aproape fizică faţă de miş- 
cările Populare... A rămas numai împărat, fără compromisuri, 
fără înjosiri.“ 1 Cu tot patriotismul său francez, istoricul îşi 
laudă cu deosebită căldură eroul pentru că în 1812 acesta a 
preferat orice nenorociri, numai să nu facă apel la revoluţie, 
după cum subliniază insistent şi sentenţios, în 1927, acest zelos 
admirator burghez de dreapta al lui Napoleon, căzut de la 
1937—1938 încoace — în treacăt fie spus — în cel mai negru 
reacţionarism. 

O luptă aprigă s-a dat în conştiinţa lui Napoleon în acea 
zi de octombrie, cînd, instalat la palatul din Petrovskoe, n-a 
putut mult timp să se hotărască să semneze sau nu decretul 
pentru eliberarea ţăranilor iobagi. Pentru tînărul general de 
25 de ani, care pe vremuri supusese 'Toulonul contrarevoluţio- 
nar, pentru prietenul lui Augustin Robespierre, pentru parti- 
zanul lui Maximilian Robespierre și chiar, mai tirziu, pentru 
autorul Codului Napoleon nu putea să existe ezitare asupra 
chestiunii dacă trebuie sau nu să-i lase pe ţărani în miinile 
cutărui sau cutărui moșier de teapa fioroasei Saltikova. Na- 
poleon ştia foarte bine că iobăgia din Rusia semăna mai mult 
cu sclavia negrilor decît cu iobăgia din oricare dintre ţările 
feudale-absolutiste din Europa, pe care el le zdrobise. Puhoiul 
de spioni pe care-i întreținea în Rusia i D trimiteau informaţii 
foarte variate şi foarte complete în această privinţă. Dar cl 
nu mai era de mult un general revoluţionar. În sălile palatu- 
lui din Petrovskoc, observat pe furiş de către aghiotanţii de 
serviciu, se plimba gînditor maiestatea-sa Napoleon I, prin 
graţia lui dumnezeu împărat autocrat al Franţei, rege al 
Italiei, suveran suprem şi stăpîn de fapt al continentului euro- 
pean, ginere al împăratului Austriei, omul atotputernic, care 
trimisesc la moarte, aruncase în închisori sau exilase pe mulţi 
din acei ce fuseseră odinioară, ca şi el, prieteni ai lui Augustin 
şi Maximilian Robespierre şi avuseseră curajul să rămînă cre- 
dincioşi convingerilor lor. 

Dacă decretul de eliberare a ţăranilor ar fi fost semnat 
de Napoleon şi aplicat î în toate guberniile ocupate de armatele 
franceze, el ar fi pus în mişcare milioane de ţărani şi, ajun- 
gînd la urechile soldaţilor, ar fi distrus disciplina armatelor 
țarului alcătuite în întregime din ţărani iobagi, conduşi cu 
biciul. Acest decret ar fi dus la o răscoală asemănătoare celei 

a lui Pugaciov. Aceasta era părerea unor persoane din jurul lui 
Napoleon. Nu era Rusia țara în care, de-abia cu 35—36 
de ani înainte de venirea lui Napoleon, izbucnise un grandios 
război țărănesc, un război care a durat mult timp — cu alter- 

nante de înfrîngeri şi victorii, cu cuceriri de mari oraşe (la 
un moment dat răsculații dispuseseră de o artilerie superioară 
celei aparținînd trupelor ţariste) — şi s-a prelungit victorios 
mai multe luni în şir pe teritorii întinse, zguduind întregul 
edificiu al imperiului rus? Despre răscoala ţărănească din 
Germania, Napoleon nu putea să afle decit din documente 
vechi, de trei secole. Dar aci, în Rusia, oameni nu prea bă- 
trîni îi puteau spune din amintirile lor personale despre răs- 
coala lui Pugaciov. lar după această răscoală, condiția vieţii 
de iobag a ţăranului rus nu se schimbase cîtuşi de puţin. Celor 
de teapa Saltikovei, care îşi arunca iobagii pe jăratic aprins, 
îi urmară alde Izmailov şi Kamenski, cu camerele lor de tor- 
tură şi cu haremurile. În Rusia mai existau încă, întocmai ca 
pe vremea Ecaterinei, adevărate tîrguri de sclavi, unde se 
puteau cumpăra oameni cu ridicata sau cu bucata, copiii deo- 
sebit de părinţi. Asemenea tîrguri se aflau în nord, la Nijni- 
Novgorod, şi în sud, la Kremenciug. Singura deosebire ar fi 
fost că, de data aceasta, răscoala țărănească s-ar fi sprijinit 
pe armata franceză, stabilită în inima țării. 

Acum se ştie cu precizie cît de mult se temea nobilimea 
rusă, în 1812, de o răscoală ţărănească, Am văzut ce zvonuri 
circulau pe atunci prin sate, ce scîntei Gene ici şi colo; cît 
de neputincioasă se simţea stăpînirea în faţa furtunii ce ame- 
nința să se dezlănţuie în ţară. Se ştie, de asemeni, de tăcerea 
mormîntală cu care mulțimea întimpinase pe Alexandru, palid 
ca moartea, cînd acesta venise la catedrala Kazanski imediat 
după aflarea ştirilor despre pierderile de la Borodino şi intrarea 
francezilor în Moscova. 

Ce l-a reţinut atunci pe Napoleon ?: Pentru ce nu s-a hotă- 
fr măcar să încerce să atragă de partea sa milioanele de 
iobagi ? Nu-i nevoie să ne batem noi capul ca să lămurim 
problema. ? Ne-a lămurit-o el însuşi mai tîrziu, cînd a declarat 
că nu voise să „dezlănţuie stihia răscoalei populare“ „că nu 
voise să creeze o situaţie, în care nu ar mai fi avut „cu cine“ 
să încheie pacea. Cu alte cuvinte, împăratul unei monarhii noi, 
burgheze, se simţea totuşi mult mai aproape de stăpînul acestei 
Rusii jobăgiste, semifeudale, a Romanovilor, decît de stihia 
răscoalei ţărăneşti. Cu primul, el putea să ajungă uşor la o 
înţelegere, dacă nu numaidecît, cel puţin într-un viitor apro- 

piar. Experienţa de la Tilsit îi dovedea acest fapt. Dar cu cea 
de la urmă, nu voia nici măcar să înceapă să trateze. Dacă în 
vara şi la începutul toamnei anului 1789, revoluționarii bur- 
ghezi se temuseră de o mişcare țărănească în Franţa şi privi- 
seră cu groază perspectiva unei extinderi a ei, atunci de ce să 
ne mirăm de faptul că împăratul burghez nu a fost dispus, în 
1812, să aducă în scenă umbra lui Pugaciov ? 


v 


Respingînd ideea de a dezlănțui o mişcare ţărănească în 
Rusia şi renunțînd în acelaşi timp şi la planul de a petrece 
iarna la Moscova, Napoleon trebuia să hotărască imediat ce 
avea de făcut, încotro să apuce de la Moscova. Era clar că ţarul 
Alexandru nu consimţea să, înceapă nici un fel de tratative. El 
nu răspunsese la nici una din propunerile transmise prin Tutol- 
min, lakovlev şi Lauriston. 

Să pornească asupra Petersburgului? Era prima dintre 
soluţiile la care s-a gîndit. După căderea Moscovei, la Pe- 
tersburg domnea panica ; mulţi începuseră să împacheteze ŞI 
să părăsească oraşul. Cea mai grăbită şi mai speriată era Maria 
Feodorovna, mama ţarului Alexandru şi duşmană jurată a lui 
Napoleon. Ea voia ca pacea să fie încheiată cît mai repede cu 
putinţă. De aceeaşi părere era şi Konstantin, fratele ţarului. 
Cuprins de frică, Arakceev dorea de asemenea foarte mult 
pacea. Un marş al lui Napoleon asupra Petersburgului ar fi 
mărit, desigur, această panică. Dar acţiunea nu putea să 
aibă loc. E drept că oamenii se odihniseră şi îşi refăcuseră 
forţele la Moscova. Caii, însă, erau atit de puţini, încît unii 
mareşali erau de părere să se părăsească o parte din tunuri. 
Fîn şi ovăz nu se găsea de loc la Moscova, iar aprovizionarea 
cu furaje î în localităţile complet devastate din î împrejurimi se 
lovea de împotrivirea dirză a ţăranilor. Pe lîngă acestea, 
moralul armatei nu mai permitea întreprinderea unei noi 
campanii departe, spre nord. Un atac neaşteptat al trupelor 
ruseşti împotriva cavaleriei lui Murat, care ocupa o poziție 
de observare pe rîul Cernişnia, în faţa satului Tarutino, unde 
se găsea Kutuzov, obligă pe Napoleon să se hotărască mai 
repede. Atacul, care avusese loc în ziua de 18 octombrie, se 
transformase în bătălie şi se terminase prin respingerea lui 
Murat dincolo de satul Spas-Kuplia. Deşi nu fusese decît o 
ciocnire de importanţă secundară, aceasta dovedea că, după 

Borodino, Kutuzov îşi întărise armata şi că se puteau aştepta 
noi atacuri din partea sa. În realitate, bătălia de la 'Tarutino 
se dăduse împotriva voinţei lui Kutuzov. Bennigsen era foarte 
supărat pe el fiindcă nu voise să-i pună la dispoziţie forţele 
necesare, 

În sfârşit, „Napoleon se hotărî. Hotărirea sa nu era ne- 
aşteptată şi părea cît se poate de firească, din moment ce a 
trebuit să renunțe la un marş asupra Petersburgului. Mareșalul 
Mortier avea să rămînă la Moscova cu o garnizoană de 10.000 
de oameni, iar el cu tot restul armatei avea să pornească asupra 
lui Kutuzov pe vechiul drum al Kalugăi. Napoleon ştia că 
ruşii îşi completaseră armata, dar şi el primise între timp unele 
întăriri, astfel că acum avea 100.000 de oameni, printre care 
22.000 de soldaţi şi ofiţeri de elită din garda imperială. În ziua 
de 19 octombrie, din ordinul lui Napoleon, întreaga armată 
franceză, în afară de corpul de armată al lui Mortier, părăsi 
Moscova pe vechiul drum al Kalugăi. 

Un şir nesfirșit de trăsuri şi de căruţe de tot felul, încărcate 
cu provizii şi cu prada provenită din „jefuirea oraşului, urma 
armata, Disciplina slăbise pînă într-atîta, încît mareşalul Da- 
vout renunţase de a mai împuşca pe soldaţii care, sub diferite 
pretexte şi cu tot felul de subterfugii, încărcau căruțele cu 
obiecte de valoare ca :pturate în oraş, în timp ce artileria nu 
avea la. dispoziţie un număr suficient de cai. Armata care 
părăsea Moscova, însoţită de acest convoi nesfirșit, înfăţişa, o 
coloană extraordinar de lungă. Iată o observaţie” — des citată 
— făcută de martori oculari. După o întreagă zi de marş 
neîntrerupt, spre scara aceleiaşi zile de 19 octombrie, armata 
şi convoiul înaintind pe drumul larg al Kalugăi, pe care puteau 
încăpea ușor cîte opt trăsuri alături, nu icşise încă complet 
din oraş. 

Ochiul de militar al lui Napoleon văzu dintr-o privire 
pericolul pe care îl reprezenta pentru armată acest convoi 
lung şi toată greutatea de a-l apăra împotriva unor atacuri 
repezi şi neaşteptate ale cavaleriei inamice. Dar nu se putu 
decide să dea pe loc ordinul necesar, cu toate că în primul 
moment era hotărît s-o facă. Armata sa suferise mari transfor- 
mări. Înţelegînd clar, după toate cele trăite, situaţia critică în 
care se găsea şi prevăzind posibilitatea unor zile grele, ea nu 
se mai menținea atit prin disciplină, cît prin simţul autocon- 
servării în faţa pericolului comun în ţara inamică, Dacă presti- 
giul personal al lui Napoleon nu slăbise în ochii vechilor 
soldaţi francezi, în schimb, soldaţii aparţinînd popoarelor sub- 

jugate puteau da destule exemple rele, căci pe ei nu-i lega de 
Napoleon nici un sentiment. 

Astfel, prima şi cea mai puternică impresie asupra împăra- 
tului fu produsă de aceste coloane nesfîrşite de trupe şi căruțe. 
E posibil ca şi mai puternică să fi fost convingerea că disci- 
plina era în scădere. Şi, în mod brusc, el îşi schimbă planul 
cu care, în urmă cu cîteva ore, părăsise Moscova. 

Hotări să nu-l mai atace pe Kutuzov. Un nou Borodino, 
chiar terminat printr-o victorie, nu ar fi schimbat nimic din 
ceea ce în acel moment îi apărea lui ca esenţial — părăsirea 
Moscovei. El prevedea şi se temea de impresia pe care această 
retrâgere avea s-o producă în Europa. După ce se hotărî să 
evite orice bătălie cu Kutuzov, trecu numaidecit la executarea 
noului său plan : o manevră de întoarcere spre dreapta de la 
vechiul drum al Kalugăi, ocolirea dispozitivului armatei ruseşti, 
ieşirea la drumul spre Borovsk, traversarea regiunilor din sud- 
vestul guberniei Kaluga, care fuseseră cruţate de război, marșul 
spre Smolensk. În acel moment nu renunţase încă la conti- 
nuarea războiului. Ajungind în pace prin Maloiaroslaveţ şi 
Kaluga la Smolensk, ar fi putut rămîne iarna aici sau la Vilna, 
sau ar mai fi putut întreprinde şi altceva. Dar, primul lucru 
ce avea de făcut acum era retragerea completă din Moscova. 
Din satul Troiţkoe, în ziua de 20 octombrie, Napoleon trans- 
mise mareşalului Mortier următorul ordin : să se unească nu- 
maidecît cu restul armatei şi, înainte de părăsirea oraşului, să 
arunce în aer Kremlinul. 

Acest ordin de distrugere nu fu executat decît în parte. 
În învălmăşeala plecării neaşteptate, Mortier nu avusese timpul 
să se ocupe în mod destul de serios de această chestiune. „În 
viaţa mea nu am făcut niciodată ceva inutil“, spusese odinioară 
Napoleon în legătură cu calomniile că el ar fi ordonat sugru- 
marea lui Pichegru în închisoare. Totuși, ordinul pentru arun- 
carea în aer a Kremlinului a fost un act nu numai barbar, ci 
şi absolut inutil. Era, fără îndoială, răspunsul împăratului la 
respingerea celor trei propuneri de pace făcute lui Alexandru. 

Conformîndu-se ordinului lui Napoleon, armata trecu nu- 
maidecit pe noul drum al Kalugăi şi, la 23 octombrie, cea mai 
mare parte a ei ajunse în Borovsk. Maloiaroslaveţ fu ocupat 
de unităţi ale diviziei generalului Delzons. Ghicind planul lui 
Napoleon, Kutuzov bară noul drum al Kalugăi. În zorii zilei 
ae 24 octombrie, generalul Dohturov şi, în urma lui, Raievski 
atacară oraşul Maloiaroslaveţ, ocupat în ajun de Delzons. 
Amîndovă părţile reuşiseră să strîngă treptat noi forţe, așa 

că se dezlănţui o bătălie sîngeroasă care ţinu toată ziua. Oraşul 
trecu de opt ori dintr-o mină într-alta. Seara, el rămase în 
mîinile francezilor. Pierderile erau grele de ambele părţi. Ar- 
mata franceză pierdu, numai morţi, 5.000 de oameni. Oraşul 
fu complet ars. Incendiul începuse încă în cursul zilei, aşa că 
sute de soldaţi — ruşi şi francezi — au pierit în flăcări pe 
străzi. O mulţime de răniţi au ars de vii. 

A doua zi dis-de-dimineaţă, Napoleon, însoţit de o mică 
suită, ieşi din satul Gorodnia pentru a observa poziţiile ruşi- 
lor. O formație de cazaci cu sulițele în cumpănire apăru pe 
neaşteptate şi se repezi spre grupul francez. Mareşalii Murat 
şi Bessitres, generalul Rapp şi alți cîțiva ofiţeri făcură cerc 
în jurul împăratului şi începură să se apere. Imediat interveni 
cavaleria uşoară poloneză şi vînătorii din gardă, reuşind să 
salveze pe împărat împreună cu tot grupul lui. Tot timpul 
cît a durat acest incident, Napoleon, nu şi-a pierdut surisul. 
Dar primejdia morţii sau a captivităţii fusese atit de mare, 
încît sinceritatea acestui suris pare de necrezut. 'Totuşi, surisul 
acesta fusese remarcat de către toţi cei care erau de faţă și, 
în ziua incidentului precum şi mult timp încă după aceea, el 
formă obiectul unor discuţii admirative : tocmai în acest scop 
surîsese împăratul. În seara aceleiaşi zile, Napoleon ordonă 
doctorului Yvan, medicul gărzii, să-i prepare o fiolă cu o 
otravă violentă pentru cazul cînd s-ar mai găsi în primejdia 
de a fi făcut prizonier. 

După ce observă poziţiile, el întruni la Gorodnia un 
consiliu militar. Bătălia de la Maloiaroslaveţ arăta că, dacă 
Napoleon nu dorea un nou Borodino, îl doreau rușii şi că 
fără un nou Borodino va fi imposibil să străbată pînă la 

Kaluga. 

Întregul consiliu avu o opinie unanimă, la care în cele 
din urmă se alătură şi Napoleon. Trebuia să se renunţe la 
ideea unei bătălii generale, aşa că nu mai răminea armatelor 
napoleoniene decit să se îndrepte spre Smolensk prin chiar 
drumul complet devastat al Smolenskului şi să meargă cît 
mai repede cu putință pentru ca nu cumva trupele ruseşti să 
ocupe Mojaiskul, lăsat fără apărare, şi astfel să le taie retra- 
gerea. După ce ascultă pe mareșali şi generalii săi, Napoleon 
declară că îşi amină hotărîrea şi că lui i se pare preferabil 
să dea o bătălie generală şi să răzbată la Kaluga. Dar vestea 
primită la 26 octombrie cum că rușii au respins cavaleria lui 
Poniatowski la Medin puse capăt acestor ezitări. 

Kutuzov însă nu dorea şi nici nu căuta să ajungă lao 
bătălie. ` 

Din ziua bătăliei de la Maloiaroslaveț, el se hotărîse 
definitiv să-l lase pe Napoleon să se retragă, fără să-l forţeze 
cu mijloace energice. Cînd germanii e englezii, stabiliți prin 
voinţa ţarului la statul-major al lui Kutuzov cu scopul de 
a-l spiona, începură să-l ice peste măsură pe bătrinul 
feldmareşal prin necontenite reproşuri de lipsă de energie, 
acesta îşi scoase deodată ghearele şi le dădu să înțeleagă că 
îşi dă foarte bine seama de jocul lor şi de cauza matii lor 
temeri de o terminare „prematură“ a războiului între Rusia 
şi Napoleon. 


VI 


Napoleon ordonă retragerea spre Smolensk, care începu 
la 27 octombrie, urmind calea Borovsk-Vereia-Mojaisk-Doro- 
gobuj-Smolenck. Armata înainta într-o coloană foarte 
întinsă. De data aceasta, din ordinul lui Napoleon, satele, 
cătunele, conacele erau incendiate de-a lungul întreguiui 
drum. Dar, începînd de la Mojaisk, nu mai răminea prea 
mare lucru de incendiat din cauza marilor devastări ce avu- 
seseră loc în faza dinainte de Borodino a războiului. Oraşul 
Mojaisk era numai cenușă. Din ordinul lui Napoleon, cîmpul 
de bătaie de la Borodino, în care zăceau încă şi putrezeau cu 
miile cadavre de ruși și francezi, fu trecut cît mai repede. 
Oribila lui privelişte apăsa a mai greu asupra soldaţilor 
acum, cînd ei simțeau că războiul era pierdut. 

În ziua de 30 octombrie, cînd Napoleon se apropiase de 
Gjatsk, începură primele geruri, cu totul neaşteptate pentru 
timpul acesta. După informaţiile primite înainte de invazie, 
în această parte a Rusiei gerul se lăsase, în 1811, spre sfîrşi- 
tul lui decembrie. Dar iarna anului 1812 venise mai devreme 
ca de obicei şi se arăta excepţional de grea. Kutuzov -urmărea 
de aproape inamicul în retragere. Cazacii, prin atacurile 
lor, stînjeneau mult trupele franceze. Înainte de Viazma, 
cavaleria regulată a ruşilor îi atacă pe francezi. Dar Kutuzov 
evita în mod vizibil o mare bătălie, cu toate că era 
îndemnat din toate părţile să o dea. Pentru el, lucrul princi- 
pal era scoaterea lui Napoleon de pe pămîntul Rusiei. Dar 
pentru agentul englez Wilson şi pentru toată mulţimea de 
germani şi emigranţi francezi, ieşirea lui Napoleon din Rusia 


299 


nu era sfîrşitul, ci numai începutul unei acţiuni. Pentru ei 
important era să scape definitiv de Napoleon, iar lucrul 
acesta nu se putea întîmpla decit prin înfringerea totală, prin 
luarea în captivitate sau prin moartea acestuia. Altfel — 
credeau ei — Europa rămînea, ca şi pînă atunci, stăpiuită 
pînă la Niemen de împăratul francez. De data aceasta, însă 
Kutuzov nu mai cedă. Pe măsură ce gerurile creşteau, cazacii 
ŞI partizanii ruşi — Figner, Seslavin, Davidov — răpeau 
convoaie întregi de căruţe şi armata lui Napoleon se topea 
catastrofal de repede. Cînd ajunse la Dorogobuj, la 6 noiem- 
brie, ea nu mai avea decît 50.000 de oameni apti pentru luptă. 

Ca de obicei, Napoleon suporta toate greutăţile marșului, 
căutînd să întărească curajul soldaţilor prin exernplul său. 
Mergea ore întregi alături de ci, sprijinit în baston, prin 
nămeţi şi ninsoare, vorbindu- le. Nu ştia încă dacă va rebui 
să ierneze în Smolensk sau, în general, dacă va rămîne mai 
mult timp acolo. Dar cum ajunse la Dorogobuj, un curier îi 
aduse de la Paris o veste foarte ciudată, care îi determină 
să părăsească definitiv planul unei iernări la Smolensk. 

La Paris, un bătrîn republican, generalul Malet, reuşind 
să scape din puşcăria în care se afla închis de multă vreme, 
se prezentase la o companie, unde, după ce anunţase că 
Napoleon ar fi murit în Rusia, citise un fals decret al Sena- 
tului, prin care se proclama republica. Apoi arestase pe 
Savary, ministrul poliţiei, şi rănise pe ministrul de război. 
Alarma durase dovă ore. Malet fusese prins, trimis în faţa 
unui consiliu de război şi împuşcat împreună cu unsprezece 
oameni, care nu aveau altă vină decît aceca de a fi crezut 
în decretul mincinos. Tot planul acestei încercări Maler şi-l 
întocmise singur în timp ce a stat în închisoare. 

Cu toată absurditatea lui, episodul acesta impresionă 
adînc pe Napoleon. Simţi că prezenţa lui la Paris era nece- 
sară. Tot aci, la Dorogobuj, apoi şi la Smolensk, unde ajun- 
sese la 9 noiembrie, el află că Ciciagov, care venea dinspre 
sud cu armata din Turcia, înainta spre riul Berezina. Mai 
află şi despre grelele pierderi, pe care cazacii le provocaseră 
trupelor de sub comanda viceregului Eugene de Beauharnais. 
În sfîrşit, află şi vestea ocupării Vitebskului de armata lui 
Wittgenstein. A mai rămîne la Smolensk era acum imposi- 
bil : Berezina trebuia trecută înainte ca ruşii să fi ajuns 
acolo. Altfel, Napoleon şi rămăşiţele armatelor sale erau 
ameninţaţi cu captivitatea, 

Gerul se înăsprea din zi în zi. Chiar la plecarea din Smo- 
lensk oamenii erau atît de slăbiţi încît, atunci cînd cădeau, 
nu se mai puteau ridica şi mureau de frig. Drumul era presă- 
rat cu cadavre. De la Moscova nu fuseseră luate haine căl- 
duroase, ceea: ce a însemnat o greşeală fatală. Din cauza 
numărului tot mai mare de cai care mureau, a fost lăsată 
pe drum cea mai mare parte a căruţelor a chiar o porte a 
artileriei. Escadroane întregi erau nevoite să meargă pe jos. 

Cazacii şi partizanii atacau cu îndrăzneală mereu cres- 
cîndă ariergărzile şi pe cei ce rămtneau în urmă. La părăsirea 
Moscovei, armata lui Napoleon număra cam 100.000 de 
oameni ; la ieşirea din Smolensk, în ziua de 14 noiembrie, nu 
mai avea decît 36.000 de oameni capabili de luptă şi cîteva 
mii care abia se mai ţineau de convoi. Napoleon făcu aici 
ceea ce ezitase să facă la plecarea din Moscova: el ordonă 
arderea tuturor carelor şi trăsurilor spre a se putea duce mai 
departe tunurile. În ziua de 16 noiembrie, lingă Krasnoe, 
ruşii atacară corpul de armată al lui Eugène de Beauharnais, 
pricinuindu-i pierderi mari. Bătălia reîncepu a doua zi. Fran- 
cezii fură respinşi, pierzînd în două zile 14.000 de oameni, 
din care 5.000 de morţi şi răniţi, iar restul se predară. Dar 
luptele de lîngă Krasnoe nu se sfirşiră numai cu atit. Rupt de 
restul armatei, după ce suferise pierderi grele — fi rămăse- 
seră numai 3.000 de oameni din 7.000 — Ney fu îngrămădit 
cu spatele spre Nipru de către aproape întreaga armată a 
lui Kutuzov. În timpul nopţii, trecu fluviul mai, la nord de 
Krasnoe. Deoarece gheaţa care acoperea apa era încă subțire, 
o mare parte a armatei sale se înecă. Ney ajunse la Orşa 
numai cu citeva sute de oameni. 

Napoleon depunea eforturi mari ca să menţină disciplina 
şi să organizeze aprovizionarea armatei, dar nu se îngrijea 
îndeajuns de comunicațiile sale în direcţia Minsk. La 
Dubrovka el află că unităţile poloneze, cărora la începutul 
campaniei le dăduse însărcinarea să păzească Moghilevul şi 
Minskul, nu-și împliniseră misiunea. Generalul Dombrowski, 
care primise ordinul să meargă asupra Borisovului, nu dăduse 
nici un ajutor generalului Bronikowski şi Minskul fusese ocu- 
pat la 16 noiembrie de către Ciciagov. Ruşii găsiseră aici 
mari rezerve de provizii, adunate de către ducele de Bassano 
(Maret) din ordinul lui Napoleon şi pe care acesta conta mult. 

Se produse un dezgheţ. Situaţia devenea disperată. 
Venind dinspre nord, de la Dvina, Wittgenstein se apropia 
de Berezina, peste care urma să treacă Napoleon. Mareşalii 

Victor şi Oudinot nu-l puteau opri. Dinspre sud, spre loca- 
litatea Borisov, situată pe Berezina, venea Ciciagov. Oraşul 
fu ocupat la 22 noiembrie, după ce fusese alungat din el 
Dombrowski. 

Cind află acestea, Napoleon se făcu palid. Detaşamentele 
lui Platov ŞI Ermolov — avangarda lui Kutuzov — se aflau 
numai la două, dacă nu chiar la o singură etapă de trupele 
franceze, care erau astfel amenințate cu încercuirea şi capi- 
tularea. Imediat, Napoleon dădu ordin să fie căutat un alt 
loc unde s-ar putea face poduri. 

La Borisov exista un pod fix. De aceea, cînd se află la 
statul-major imperial de pierderea acestui loc de trecere, 
Chiar şi cei mai tari îşi pierdură curajul. Napoleon îşi reveni 
numaidecit. În urma unui raport al generalului Corbineau, 
el hotărî trecerea rîului pe la Studianka, la nord de Borisov, 
unde ulanii polonezi descoperiseră un vad. În această parte, 
Berezina nu are nici 25 metri lărgime, dar malurile ei sînt 
acoperite de nămol pe o mare întindere şi, din această cauză, 
era nevoie să fie construit un pod de trei ori mai lung decît 
lărgimea rîului. Printr-o manevră abilă, Napoleon înşelă pe 
Ciciagov. El făcu să se creadă că are intenţia să treacă riul 
pe la Borisov. La 23 noiembrie, mareşalul Oudinot bätu şi 
respinse spre oraş pe contele Palen, comandantul avangărzii 
lui Ciciagov, apoi urmărindu-l pe Palen, îl sili pe Ciciagov 
să părăsească Borisovul. Dar Ciciagov rămase aprvape de 
oraş în aşteptarea lui Wittgenstein, care venea dinspre nord. 
Napoleon, care nu voia ŞI nici nu putea să treacă riul prin 
acest loc, reuşi, printr-o întreagă serie de manevre, să-l facă 
pe Ciciagov să creadă că-l va trece pe la Borisov sau mai în 
jos de oraş. Dar, încă din zorii zilei de 26 noiembrie, Napo- 
leon se afla la Studianka. Pontonierii francezi, lucrind în 
apă pînă la brîu, printre sloiuri, stabiliră repede două poduri 
de vase şi, chiar în după- -amiaza aceleiaşi zile, corpul de 
armată al mareşalului Oudinot începu trecerea rîului. Trece- 
rea avu loc în zilele de 26 şi 27 noiembrie. Ruşii încercară 
să atace pe malul drept al rîului trupele trecute, dar cuira- 
sierii din gardă contraatacară şi-l respinseră pe generalul 
Ciapliţ. Wittgenstein sosi cu întîrziere la locul luptei, Cicia- 
gov fusese înşelat de manevrele lui Napoleon şi astfel restu- 
rile armatei franceze scăpară de captivitate. Istoricul militar 
rus, generalul Apuhtin, spune: „Este greu să acuzăm pe 
Wittgenstein și Ciciagov, notorii nulităţi militare, că nu ar 
fi avut curajul să se angajeze în luptă cu Napoleon“. 

Trecerea se făcea în bună ordine şi era aproape terminată 
cînd, urmăriţi de cazaci, vreo 14.000 de soldaţi rămaşi în 
urmă năvăliră spre poduri în dezordine şi panică, neascultind 
de nici o comandă. Ultima unitate regulată a mareşalului 
Victor, care încă nu trecuse riul, trebui să respingă această 
grămadă omenească cu paturile de puşti. Aflind de la cazaci 
despre trecerea francezilor pe la Studianka, Kutuzov înştiinţă 
numaidecit pe Ciciagov. Între timp, unul din poduri, peste 
care trecea artileria, se rupse. Reparat, el se rupse din nou. 
Dacă Ciciagov ar fi ajuns la timp, catastrofa ar fi fost 
totală. Dar Ciciagov — fie involuntar, fie intenționat — 
nu ajunse la timp şi Napoleon trecu pe malul drept, cu 
armata ce o mai avea. O mate parte dintre codaşi, circa 
10.000 de oameni din 14.000 pe care corpul de armată al 
mareșalului Victor nu-i lăsase să ajungă pe pod, rămaseră pe 
malul stîng şi fură trecuţi prin sabie sau prinşi de către 
cazaci. Îndată după trecere, Napoleon ordonase incendierea 
podurilor. Dacă nu se dădea acest ordin, s-ar fi putut salva 
Şi toți aceşti ostaşi rămaşi în urmă. Din punct de vedere 
militar, însă, lucrul cel mai important era ca ruşii să nu 
poată trece viel, aşa că pierderea celor 10.000 de codaşi ce 
nu mai avuseseră cînd să treacă pe pod nu-l împiedică pe 
Napoleon să ia această măsură. De altfel, el considera ca 
necesari numai pe soldaţii aflaţi în rînduri. Cei rămaşi pen- 
tru un motiv oarecare afară din rînduri — boală, mîini sau 
picioare degerate — pierdeau valoarea de luptători ŞI nu-l 
mai interesa prea mult ce se întîmplă cu ei, El nu se îngrijea 
de bolnavi şi răniți decît atunci cînd această grijă nu aducea 
vreo pagubă celor valizi. În cazul de faţă, incendierea podu- 
rilor fiind o necesitate urgentă, el se hotărise fără nici o ezi- 
tare să o aducă la îndeplinire. 

Şi Napoleon, şi mareşalii săi, şi numeroşi istorici militari, 
din trecut şi contemporani au considerat şi consideră trecerea 
Berezinei drept o remarcabilă acţiune militară napoleoniană. 
Alţii văd în ea un succes datorat în special greşelilor şi dez- 
orientării lui Ciciagov şi Wittgenstein, zăpăcelii provocate de 
ţar, care, peste capul lui Kutuzov, trimisese de la Petersburg 
generalilor un plan de încercuire a armatelor franceze, plan 
considerat de Kutuzov ca absurd. În anul 1894, istoricul 
militar rus Harkevici a publicat un studiu special — „Bere- 
zina“ — socotit pînă astăzi remarcabil. După el, Kutuzov 
nici nu voia să execute planul lui Alexandru şi din această 
cauză a făcut în aşa fel, încît să nu ajungă la timp la Bere- 

zina, deşi ar fi putut să ajungă. Studierea atentă a tuturor 
documentelor, atit cele ce provin de la Ciciagov, Ermolov 
şi Denis Davidov, cum şi cele ce provin de la însuşi Kutuzov, 
m-au determinat să recunosc că este greu să se răstoarne 
părerea lui Harkevici. Ca şi Apuhtin, Harkevici crede că 
teama inspirată de Napoleon îi paralizase în asemenea mă- 
sură pe Ciciagov și Wittgenstein, încît aceștia nu făceau 
ceea ce ar fi trebuit să facă. Cit despre acţiunile lui Napo- 
leon, Harkevici le considera ca absolut conforme cu scopul 
urmărit. 

De bine, de rău, rămăşiţele armatei franceze erau acum 
salvate şi se îndreptau spre Vilna. Dar dezgheţul momentan, 
din cauza căruia fusese necesar să se construiască poduri 
peste Berezina, făcu loc în curînd unui ger năprasnic. Tem- 
peratura scăzu succesiv la —15, —20, —26, —28 grade 
Réaumur. Aproape fără întrerupere oamenii cădeau pe drum 
cu zecile şi sutele. Morţii, muribunzii sau cei den de putere 
erau doar feriţi ca să nu fie călcați de către cei în mers şi 
marșul continua. Aceasta a fost faza cea mai înfricoşătoare 
a catastrofalei retrageri. Niciodată pînă atunci nu mai întîm- 
pinaseră francezii geruri atît de aspre. Kutuzov urmărea de 
aproape armata franceză. Şi armata lui suferea îngrozitor de 
frig, cu toate că era incomparabil mai bine echipată pentru 
iarnă decît cea franceză. În această privinţă este de ajuns 
să amintim că, în momentul cînd Kutuzov plecase de la 
Tarutino spre Maloiaroslaveţ, şi de aci pe urmele lui Napo- 
leon, armata sa, refăcută şi completată după Borodino, 
număra mai bine de 97.000 de oameni, iar cînd ajunse la 
Vilna pe la mijlocul lui decembrie, nu mai număra decit vreo 
27.500 de oameni. Mai pierduse 425 tunuri din 662, cîte 
avea atunci cînd părăsise Tarutino, aşa că acum nu-i mai 
rămăseseră decît vreo 200. At de catastrofale au fost con- 
diţiile nesfîrşitelor marşuri din cursul excepţional de aprigei 
ierni a anului 1812. 

Trebuie să mai adăugăm aici că Napoleon se temea serios 
numai de atacurile armatei principale a lui Kutuzov. Desigur, 
cazacii complicau şi ei foarte mult situaţia armatei franceze 
în retragere, atacînd convoaiele, hărţuind ariergărzile, dar, 
bineînţeles, ei nu puteau angaja bătălii cu unităţile franceze. 
În luptele de lingă Krasnoe, rolul lor — deşi mare — a fost 
numai un rol auxiliar, şi nu principal. Cit despre partizani, 
aceştia erau și mai puţin temuţi de francezi decit cazacii. 
Detaşamentele lor erau puţine la număr, fiind conduse de 

Davidov, Figner, Dorohov, Seslavin, Vadbolski, Kudaşev şi 
alți doi-trei. Francezii nu-i recunoşteau ca armată regulată şi 
de aceea aproape că nici nu luau prizonieri din rîndurile lor, 
împuşcindu-i pe loc. Dar nici partizanii nu prea luau prizo- 
nieri, ci preferau să-i extermine pe cei prinși. Figner mai cu 
seamă era vestit pentru neînduplecarea sa. Detaşamentele 
lor erau formate din voluntari, precum şi din ofiţeri şi din 
soldaţi, reglementar eliberaţi din unităţi. În memoriile lor, 
francezii nu vorbesc aproape de loc despre „partizani, dar 
vorbesc foarte mult despre cazaci şi recunosc în mod unanim 
pierderile mari pricinuite armatei în retragere de către sprin- 
tena cavalerie căzăcească care atacă fulgerător ei apoi dispă- 
rea într-o clipită. Partizanii atacau numai unităţile total 
dezorganizate, pentru a le da lovitura de graţie. 

Iată un tablou după natură, zugrăvit de celebrul coman- 
dant de partizani, Denis Davidov : „În sfârşi şit, se apropie şi 
vechea gardă, în mijlocul căreia se găsea însuși Napoleon... 
Ne aruncarăm pe cai şi ieşirăm iarăşi la marginea drumului. 
Văzind ceata noastră zgomotoasă, soldaţii inamici  duseră 
mîinile la trăgace şi își continuară mîndri drumul, fără să 
iuţească pasul, Zadarnic am încercat noi să rupem măcar 
unul din rîndurile lor compacte ; ele, parcă ar fi fost de 
granit, disprețuiau sforţările noastre şi rămîneau neatinse. 
Nu voi uita niciodată mersul nesilit şi înfăţişarea de temut 
a acestor luptători atît de încercaţi în faţa morţii. Cu căciu- 
lile lor înalte din blană de urs, în uniformele lor albastru- 
închis, strînse în centiroane albe, cu panaşele ŞI epoleții lor 
roşii, semănau cu nişte maci În mijlocul unui cîmp de ză- 
padă... 'Toate atacurile noastre asiatice nu aveau nici un efect 
asupra acestor compacte rînduri europene... Coloanele tre- 
ceau unele după altele, respingîndu-ne cu focuri de puşcă, 
rizind de zadarnicele opintiri ale călăreţilor noştri. În ziua 
aceea noi am prins un general, numeroase furgoane şi 
aproape 700 de prizonieri ; dar Napoleon cu garda sa au 
trecut printre cazacii noştri ca o corabie cu o sută de tunuri 
printre bărci de pescari“. 

Mai trebuie spus că, în ziua aceea, partizanii se uniseră 
cu cazacii şi aşa se explică cum ajunseseră să facă 700 de pri- 
zonieri. În schimb, erau foarte bune iscoade şi aduceau pre- 
ţioase informaţii lui Kutuzov şi generalilor săi. Aici este locul 
să spunem ceva despre războiul popular, care a avut loc în 
Rusia în timpul invaziei napoleoniene din 1812. 

În Rusia, „războiul popular“ s-a manifestat în forme 
întrucîtva diferite de cele pe care le-a luat acest fel de război 
în Spania, cu toate că, din punct de vedere al dirzeniei cu 
care a fost dus, el i-a amintit lui Napoleon de poporul 
spaniol. 

Îndirjirea poporului împotriva cotropitorilor creştea cu 
fiecare lună. Chiar de la începutul războiului, poporul văzu 
lămurit că Rusia fusese cotropită de un duşman crud şi 
viclean, care devasta ţara şi jefuia populația. Sentimentul 
durerii pentru patria chinuită, setea de răzbunare pentru 
oraşele distruse şi satele incendiate, pentru devastarea şi pră- 
darea Moscovei, pentru toate grozăviile invaziei, dorinţa de 
a salva Rusia şi de a-l pedepsi pe neruşinatul şi crudul cuce- 
ritor — toate aceste sentimente au cuprins puţin cite puţin 
întreg poporul. "Ţăranii formau mici grupuri care prindeau şi 
omorau fără milă pe francezii rămaşi în urmă, Atunci cînd 
soldaţii francezi veneau să rechiziţioneze grîne şi fîn, aproape 
întotdeauna ţăranii se opuneau cu armele. lar dacă deta- 
şamentul „duşman era prea tare pentru forţele lor, dădeau 
foc la grîne şi la fin şi se ascundeau î în păduri. Faptul acesta 
înspăimînta cel mai mult pe inamic. l 

În Rusia ţăranii alcătuiau uneori detașamente şi atacau 
unităţi duşmane separate, mai ales în cursul retragerii arma- 
telor napoleoniene. Totuşi nu s-au întîmplat cazuri ca în 
Spania, unde ţăranii, fără să aibă sprijinul unei armate regu- 
late, încercuiau singuri regimente întregi şi le constringeau 
să se predea. În Rusia, ţăranii intrau bucuroşi î în detaşamen- 
tele de partizani organizate, le ajutau cu tot ce puteau, le 
dădeau călăuze, trupelor ruseşti le aduceau provizii şi infor- 
maţiile necesare. 

Dar această dorinţă aprigă a poporului de a-şi salva 
patria s-a manifestat mai presus de toate prin vitejia cu 
care au luptat soldaţii ruşi la Smolensk, Krasnoe, Borodino, 
Maloiaroslaveț şi în atîtea alte lupte ȘI mici încăierări. Fran- 
cezii şi-au dat seama că dacă aici, în Rusia, nu se ducea 
împotriva lor un război popular la fel cu cel din Spania, 
aceasta se datora mai ales faptului că în Spania armata regu- 
lată fusese cu totul distrusă de către Napoleon şi luni întregi 
nu mai avusese cine să lupte, în afară de ţăranii voluntari. 
În Rusia, însă, armata regulată nu a încetat nici o clipă să 
existe, iar ura poporului împotriva cotropitorului şi dorinţa 
de a-l alunga din ţară s-au putut manifesta cel mai organizat 
în rîndurile armatei regulate. Există documente din care se 

vede că, în 1812, ţăranii din gubernia Tambov jucau de 
bucurie, atunci cînd erau chemaţi la arme. Şi doar se ştie 
că în vremuri normale, recrutarea era considerată ca cea 
mai grea dintre poveri. 

Și aceşti oameni, care jucau de bucurie cînd plecau în 
armată, luptau şi mureau în bătălii sîngeroase ca nişte ade- 
văraţi eroi. 

Acest fenomen, care la început a fost numit de către con- 
temporani „acțiuni ale detaşamentelor de partizani“, jar 
mai tîrziu „război popular“, a apărut după retragerea fran- 
cezilor din Moscova, după bătălia de lîngă Maloiaroslaveţ, 
după venirea gerurilor şi adincirea procesului de dezorga- 
nizare În rîndurile armatei napoleoniene, urmărită pas cu 
pas de Kutuzov. Partizanii Figner, Davidov, Seslavin, Ku- 
daşev, Vadbolski şi alţii erau ofițeri ai armatei regulate, care 
primiseră Învoirea şi misiunea să formeze cete de vinători 
(din soldați ai armatei regulate şi din voluntari), cu care să 
hărțuiască armatele franceze în retragere prin atacuri neaş- 
teptate asupra convoaielor, unităților rămase în urmă şi, în 
general, asupra tuturor punctelor unde aceste mici „partide“ 
(numărînd cîteva sute de oameni) puteau să acţioneze cu 
speranţă în succes. Aceste detașamente de partizani erau for- 
mate din soldaţi, cazaci, miliții chemaţi chiar în cursul răz- 
boiului, ţărani-voluntari. 

Despre acestea toate vorbesc amănunţit în cartea mea 
„Invazia lui Napoleon în Rusia“. 

După trecerea Berezinei, armata lui Napoleon se împu- 
țină şi mai mult, nu numai din cauza gerurilor teribile, ci şi 
din cauza pierderii diviziei, lui Parthouneau, căreia el îi 
dăduse misiunea să rămînă în apropiere de Borisov spre a 
deruta pe Ciciagov. Atacată de Kutuzov, după două zile 
de luptă şi după ce pierduse aproape jumătate din efectivul 
de 4.000 de oameni, această divizie fusese încercuită şi capi- 
tulase. 

La Vilna, rămăşiţele armatei franceze se aflau în pragul 
salvării. „A junseră în preajma oraşului într-o stare de nein- 
chipuit, istovite de frig şi oboseală. Citeva unităţi îşi păstra- 
seră, totuşi, puterea de luptă: nu departe de Vilna, Ney d 
Maison deschiseră un violent foc de artilerie impotriva ruşi- 
lor care îi asaltau şi urmărirea slăbi pentru cîteva zile. 

După intrarea în oraş, se produseră dezordini şi chiar o 
ciocnire între soldaţii diferitelor unităţi, care căutau adăpost 
şi hrană şi care începuseră imediat să jefuiască depozitele şi 

magazinele. Între 10 şi 12 decembrie, armata franceză merse 
spre Kovno, urmărită de cazaci, pe care ea mai era în stare 
să-i respingă. Kutuzov cu grosul forţelor era la cîteva etape 
de Vilna. Rămăşiţele armatei lui Napoleon trecură Niemenul 
pe gheaţă, fără să se mai oprească la Kovno. Groaznica 
campanie din Rusia era sfirşită. Din 420.000 de oameni care 
trecuseră frontiera în iunie 1812 şi la care trebuie adăugaţi 
şi cei 150.000 veniți treptat din Europa după această dată, 
nu mai rămăseseră în luna decembrie a aceluiaşi an decît 
mici grupuri care treceau răzleţ Niemenul. Din toate aceste 
rămăşiţe s-a putut organiza mai tîrziu, după ce au ajuns 
în Prusia şi Polonia, o mică armată de 30.000 de oameni, 
compusă în majoritate din unităţile care în aceste şase luni 
rămăseseră pe flancuri şi nu ajunseseră pînă la Moscova. 
Restul erau morţi sau prizonieri. Dar, după cele mai opti- 
miste socoteli, numărul celor rămaşi prizonieri nu trecea 
de 100.000, aşa că cea mai mare parte pierise în bătălii şi 
mai cu seamă din cauza frigului, foamei, oboselii şi bolilor 
din cursul retragerii. 

În ziua de 6 decembrie 1812, cu o săptămînă înainte de a 
ajunge dincolo de hotarele Rusiei, Napoleon, însoțit de Cau- 
laincourt, Duroc, Lobau şi ofiţerul polonez  Wonsowicz, 
părăsi trupele în orășelul Smorgon, după ce mai înainte 
trecuse comanda lui Murat. 

Înainte de plecare, cl a avut o explicaţie cu mareşalii 
săi. Aceştia încercascră să „protesteze în mod respectuos, "dar 
Napoleon le-a declarat că el consideră acum armata în 
afara pericolului de a fi capturată, pericol care planase 
asupra ei înainte de trecerea rîului Berezina, și că, după 
părerea sa, mareşalii o vor conduce cu bine şi fără el pînă 
în Prusia aliată, adică pînă la Nicmen. Prezenţa sa era nece- 
sară la Paris, fiindcă nimeni altul decît el nu ar fi fost capa- 
bil să organizeze, printr-o recrutare extraordinară, o nouă 
armată de cel puţin 300.000 de oameni cu care să se poată 
împotrivi în primăvară eventualilor inamici. I se argumen- 
tase că plecarea lui din mijlocul armatei încă în retragere şi 
care trecuse prin atitea grozăvii ar duce la definitiva ei dez- 
agregare, întrucit ceca ce o mai întărea era numai pre- 
zența lui. 

În cursul acestei explicaţii, Napoleon păstrase un calm 
desăvirşit. Nu părăsea armata de frica vreunui pericol, viaţa 
sa nu mai era acum ameninţată şi, de altfel, înfruntase chiar 
lingă ci atîtea primejdii reale şi directe fără să clipească 


309 


măcar — o ştiau prea bine. Rămăsese calm şi atunci cînd le 
vorbi de acest îngrozitor război pornit de el şi pierdut şi în 
care pierise marea armată. Faptul era desigur întristător, dar 
nu el fusese atit de vină, cît ghinionul şi clima, care răstur- 
nase toate socotelile... Totodată însă recunoscu de bună voie 
şi greşelile sale: rămînerea prea îndelungată la Moscova, de 
pildă. Şi, în tot timpul cît a durat această discuţie, în atitu- 
dinea lui nu s-a manifestat nici o umbră de reticență sau de 
indispoziție. A cerut categoric mareşalilor să păstreze deo- 
camdată cel mai strict secret -asupra plecării lui. Desigur, era 
important să se prevină demoralizarea totală a trupei pen- 
tru cele cîteva zile de marş cîte îi mai rămăseseră pînă la 
Niemen. Dar, şi mai important era ca trecerea prin Germa- 
nia să se facă înainte de a se fi aflat aici adevărul despre 
pierderea marii armate şi despre călătoria împăratului fără 
gardă. 

De un singur lucru nu se îndoiau mareșalii — că împă- 
ratul se ducea să creeze o nouă armată şi că a va crea ne- 
apărat, că avea să facă foarte repede acest lucru şi că va con- 
duce această viitoare armată şi pe ei de nenumărate ori încă 
sub focul tunurilor. 

Apoi îl petrecură şi îl priviră cum se așeza în sanie lingă 
Caulaincourt. Pleca tot atît de calm cum avea să pornească 
după patru luni din Franţa, în fruntea noilor sale corpuri 
de armată, pentru a readuce la ascultare Europa răsculată. 
Printre mareşalii aflați lîngă el în acest moment erau unii 
care luaseră parte la toate nenumăratele bătălii ale lui Napo- 
leon — de la prima campanie din Italia pînă la sfirşitul 
campaniei din Rusia — şi toţi aceştia erau de acord că nu 
văzuseră ceva mai îngrozitor decît bătălia de la Borodino. 
Nimeni nu prevedea în acel moment „bătăha de la Leipzig“. 
Sania ce se pierdea prin viscol în această seară de decembrie 
ducea un om hotărît să nu cedeze fără cea mai disperată 
luptă nici o palmă de pămînt în Europa cucerită de el. 


Capitolul XIV 


RIDICAREA EUROPEI VASALE ÎMPOTRIVA 
LUI NAPOLEON ŞI „BATĂLIA NAȚIUNILOR“. 
INCEPUTUL PRĂBUȘIRII „MARELUI IMPERIU“ 

Timp de dousprezece zile şi nopţi, Napoleon străbătu 
în goană (întîi în sanie apoi în trăsură) Polonia, Germania 
şi Franţa şi ajunse în dimineaţa zilei de 18 decembrie 1812 
la palatul Tuileries. Înţelegind primejdia acestor zile critice 
(nu se îndoia de loc de adevăratele sentimente ale germani- 
lor), el păstrase pretutindeni un strict incognito. Cauiain- 
court, care îl însoţise, vorbeşte de calmul absolut pe care-l 
păstrase în cursul acestei călătorii, de vigoarea, energia şi 
hotărtrea lui de a continua lupta. Împăratul discutase cu el, 
printre altele, şi despre campania pe care tocmai o termi- 
nase. „Am 'greşic, dar nu în scopurile urmărite sau în opor- 
tunitatea politică a acestui război, ci în mijloacele cu care 
l-am dus. Trebuia să mă opresc la Vitebsk. Alexandru ar fi 
fost acum la picioarele mele“. Tonul tuturor acestor discuţii 
cu Caulaincourt era acela al unui mare maestru de şah, de 
pildă, care, în răstimpul dintre două partide, "ei analizează 
greşelile făcute în „prima, pe care a pierdut-o, şi care trebuie 
să se ostenească să o cîştige pe a doua. Nici cea mai mică 
simţire pentru grozăvia celor petrecute, nici cea mai slabă 
conștiință a covirşitoarei responsabilităţi personale, nici cel 
puţin o urmă din acea simplă indispoziţie atît de frecvent 
observată la el“în cursul anilor 1810 şi 1811, atunci cînd 
era în culmea puterii şi a succesului — nimic din toate 
acestea nu se observa în discuţiile sale. Războiul era atît de 
mult elementul său încît, atunci cînd îl pregătea sau îl 
purta, el da întotdeauna impresia unui om trăind din plin 
şi respirînd din tot plăminul. Şi, din clipa cînd s-a aşezat 
în sanie lîngă Caulaincourt, Napoleon fu preocupat numai 
de viitorul război, de pregătirea lui diplomatică şi tehnică. 

Oare numai cu ruşii va mai avea el să se bată? Europa nu 
se va răscula oare şi ca? Care ţară se va ridica mai To 
împotriva lui? Va putea el oare s-o împiedice, şi cum? 
Cite luni îi va lua crearea unei noi armate? 

În drum se opri la Varşovia şi chemă la el pe abatele 
Pradt, ambasadorul său pe lîngă regele Saxoniei ; îl um şi 
pe acesta cu seninătatea sa. Lui Pradt i-a spus Napoleon 
cuvintele rămase celebre: „De la sublim la ridicol nu 
e decît un pas, şi posteritatea n-are decit să judece“. Dar 
adăugă îndată că va reveni în curînd pe Vistula cu o armată 
de 300.000 de oameni şi că, atunci, „ruşii vor plăti scump 
succesul, care nu li se datora lor, ci naturii“ „ Cine n-a avut 
şi insuccese în viaţă ! „E adevărat, nimeni nu a încercat ase- 
menea insuccese, dar şi ele au trebuit să fie proporţionale 
şanselor mele ; de altfel, în curînd toate se vor aranja din 
nou.“ 

Ajuns la Paris, la 18 decembrie, Napoleon îşi dădu seama 
numaidecît de marea descurajare de care era cuprinsă popu- 
Lana, Circulau de mult zvonuri sinistre. Cu două zile înainte 
de sosirea împăratului, ele fuseseră confirmate prin faimosul 
buletin nr. 29, în care Napoleon vorbea destul de deschis 
despre campania din Rusia şi despre sfîrşitul ei. Doliul a 
sute de mii de familii îngreuia mult atmosfera generală. 

Chiar din primele zile, împăratul primi pe miniștri, Con- 
siliul de stat şi Senatul. Vorbi cu asprime şi dispreţ de zăpă- 
ceala de care autorităţile dăduseră dovadă cu prilejul aven- 
turii generalului Malet în octombrie şi le ceru socoteală de 
purtarea lor. Dar lunecă repede asupra campaniei din Rusia ; 
nu le făcu cinstea de a le da explicaţii mai amănunțite. 

Înalții demnitari şi curtenii manifestau aceeaşi lihguşire, 
aceeaşi servilitate ca şi în trecut. Cu zelul său cel mai supus, 
Lacépède, preşedintele Senatului, ceru — „ca simbol al con- 
tinuităţii guvernării“ — o ceremonie de încoronare a moş- 
tenitorului tronului, în vîrstă de numai un an şi jumătate. 
La această propunere, Senatul, în plenul său, făcu trei plecă- 
ciuni adînci în faţa tronului pe care şedea împăratul. În răs- 
punsul său, Napoleon aduse vorba de războiul cu Rusia. Se 
văzu clar cu această ocazie că el hrănea încă iluzia, de care 
părea să se fi lecuit în momentul cînd ordonase mareşalului 
Mortier să arunce în aer Kremlinul — iluzia că încă ar mai 
fi posibilă o pace cu ţarul Alexandru, terminînd jocul la 
egalitate. 

„Războiul pe care îl duc este un război politic. Lan 
întreprins fără duşmănie şi am voit să scutesc, Rusia de răul 
pe care singură şi l-a făcut. Aş fi putut să înarmez împo- 
triva ei o parte din propria-i populaţie, proclamînd elibera- 
rea ţăranilor... Un mare număr de sate mi-au cerut-o, dar eu 
am refuzat să iau o măsură care ar fi condamnat mii de 
familii la moarte“. Peste capetele senatorilor săi, Napoleon 
se adresa cu aceste cuvinte moşierilor ruşi şi, mai ales, „pri- 
mului dintre moșieri“ — ţarul (cum i-a definit mai tirziu 
pe țarii ruşi Nicolae Pavlovici, fratele lu Alexandru I). 
Cerea în acest fel recunoştinţa ţarului şi moşierilor pentru 
faptul de a nu fi ridicat țărănimea la o nouă răscoală ca 
aceea a lui Pugaciov, ca şi cum ar fi fost cîndva hotărît să 
recurgă la un astfel de mijloc. Toate aceste audienţe date 
demnitarilor şi instituţiilor supreme, toată această comedie 
de minciuni servile dintr-o parte, de minciuni servite grăbit 
și prezumţios ca răspuns de cealaltă parte — adică de la 
înălțimea tronului imperial — nu erau altceva decît o 
punere în scenă cu scopul de a abate atenţia Franţei şi a 
Europei, Două lucruri socotea împăratul de prima urgență : : 
mai întîi, constituirea unci armate, apoi, asigurarea ajuto- 
rului sau cel puţin a neutralităţu Austriei și, în măsura posi- 
bilului, a Prusiei. 

Prima problemă fu repede rezolvată. Încă de pe cînd 
se afla în Rusia, Napolcon ordonase î încorporarea anticipată 
a contingentului 1813 şi acum, în primăvara anului 1813, 
instrucţia acestui contingent era aproape terminată. Numărul 
recruţilor, adunaţi cu greu, era de 140.000. În 1812, Napo- 
leon dăduse ordin să se formeze „cohorte ale gărzii naţio- 
nale“, care acum fură integrate în armată (chipurile, după 
propria lor dorinţă, deşi fuseseră formate numai în scopul 
menţinerii ordinii interioare a imperiului) ; în felul acesta, 
efectivul armatei sporea cu încă 100.000 de oameni. În iunie 
1812 el mai lăsase aproape 235.000 de oameni în Franţa şi 
în Germania vasală. Acum ar fi putut conta și pe aceştia. 
În sfîrşit, mai erau citeva mii (s-a constatat mai tirziu că 
fuseseră vreo 30.000) dintre cei care se salvaseră, totuşi, din 
Rusia, datorită faptului că corpurile de armată lăsate la 
nord, în direcţia Riga-Petersburg, şi la sud, în direcţia 
Grodno, suferiseră cu mult mai puţin decît cele care partici- 
paseră la Borodino şi care, apoi, executaseră timp de :louă 
luni retragerea de la Moscova pînă la Niemen. 


Împăratul spera deci să poată dispune 'în primăvara 
anului 1813 de o armată nu de 300.000 de oameni, ci de 
400.000—450.000. El prevedea că aceste socoteli s-ar putea 
să fie prea optimiste, totuşi nu se îndoia că foarte curind 
va avea la dispoziţie o armată foarte mare. Muniţiile, arti- 
leria, materialul de geniu şi, în general, toată partea mate- 
rială trebuiau de urgenţă pregătite, refăcute, completate. 
De dimineaţă pînă seara se ocupa de problemele echipării şi 
instruirii armatei. 

Dacă, aşa cum făcuse şi în toamna lui 1812 cu scrisorile 
transmise prin Tutolmin, lakovlev şi Lauriston, ţarul nu lua 
în seamă nici acum, în primăvara lui 1813, cuvintele paci- 
fice din discursul lui Napoleon în faţa Senatului, 3 în schimb 
Napoleon era ferm convins că-i va întilni pe ruşi la Vistula 
și-i va zdrobi definitiv. Ştia că iarna aceea îl costase mult şi 
pe Kutuzov, cu toate că nu bănuia adevăratele proporţii ale 
pierderilor suferite de ruşi: Kutuzov pierduse în două luni 
de marş de la Tarutino la Niemen două treimi din cei 
100.000 de oameni şi peste două treimi din artileria sa. După 
părerea lui Napoleon, starea jalnică a drumurilor din Rusia 
şi rînduielile iobăgiste de acolo nu ar fi permis lui Kutuzov 
completarea rapidă a armatei cu oameni buni de luptă şi 
refacerea artileriei. Fără să mai repete greşeala unei invazii, 
putea să-i aştepte fără grijă pe ruşi pe Vistula şi Niemen şi 
să-i zdrobească acolo. 

Dar totodată se mai punea de la sine şi o altă problemă 
amenințătoare : vor fi oare rușii singuri ? În decembrie 1812, 
generalul prusian York, pus sub ordinele mareșalului Mac- 
donald (Prusia era „aliata“ lui Napoleon), trecuse de partea 
ruşilor. E drept că regele Frederic-Wilhelm, cuprins de frică, 
se grăbise să-l dezaprobe. Dar Napoleon știa că regele se 
găsea în acel moment într-o asemenea situaţie încît, dacă 
n-ar fi trecut de partea lor, ruşii l-ar fi detronat, după cum 
l-ar fi putut răsturna şi propriii lui supuşi. Mai ştia că, dacă 
armata, rusă pătrunde în Prusia, aceasta va încerca în mod 
sigur să scuture jugul napoleonian. Ar fi fost absurd să nu 
se aștepte la aşa ceva. 

Kutuzov era împotriva continuării războiului. Nu numai 
pentru că el nu vedea nici o justificare ca Rusia să-şi verse 
sîngele pentru eliberarea Prusiei şi a ţărilor germane, ci şi 
pentru că el prevedea greutăţi foarte mari în cazul unui 
nou război cu Napoleon, dată fiind epuizarea în care se afia 


313 


armata rusă, şi aşa redusă numericeşte. Dar ţarul era de 
neînduplecat. El pleca de la ideea că, dacă s-ar da lui Napo- 
leon timp să-şi revină, ar urma ca Europa să rămînă mai 
departe în puterea lui, iar ameninţarea de la Niemen — 
permanentă şi inevitabilă. Aşadar, dacă armata rusă, care 
în acel moment trecuse deja frontierele Prusiei, ar fi fost 
întărită, regele Frederic-Wilhelm ar fi fost obligat să ia şi 
el armele împotriva împăratului francez. 

Lui Napoleon nu-i mai plăcea acum nici purtarea 
Austriei. Socrul său, împăratul Francisc, şi Metternich, 
devenit principalul conducător al politicii austriece, încheia- 
seră cu Rusia un „armistițiu“. (Ca „aliată“ a lui Napoleon, 
Austria se afla, din 1812; în stare de război cu Rusia.) Era 
limpede că, fără să ţină seama de legăturile de rudenie, îm- 
păratul Austriei considera situaţia prezentă a ginerelui său 
ca un zîmbet neaşteptat al destinului, ca un prilej favorabil 
pentru eliberarea Austriei de sub jugul apăsător care o în- 
ms după Wagram şi după pacea de la Schoenbrunn. 

În aceste zile grele, Napoleon îşi aminti că, în 1809, 
după ce ocupase Roma, el mutase sub pază bună pe papa 
de la Roma la Savona și că, în 1812, înainte de a pleca în 
Rusia, dăduse ordin să fie adus la Fontainebleau. În această 
împrejurare, garda papei se considera ca o escortă de 
onoare şi palatul imperial de, la Fontainebleau nu ca o 
închisoare, ci ca o găzduire oferită de maiestatea-sa unui 
oaspe de seamă. Papa nu înceta, însă, să protesteze atit îm- 
potriva deposedării sale de oraşul Roma (dat de către Na- 
poleon fiului său, „regele Romei“), cît şi împotriva capti- 
vităţii sale. În ziua de 19 ianuarie 1813, Napoleon făcu pe 
neaşteptate o vizită prizonierului său. Avea nevoie să cîş- 
tige, într-un fel oarecare, cel puţin bunăvoința catolicilor. 
De la 1809 aceştia murmurau într-ascuns împotriva lui Na- 
poleon. Dar din amabilităţile ce au fost schimbate între ei, 
nu rezultă nimic concret. 

Papa Pius al VIl-lea fu constrîns să semneze un nou 
concordat, dar Roma nu-i fu înapoiată. În termenii săi 
generali, noul concordat era repetarea aceluia din 1802. 

Metoda concesiilor nu-i reuşea împăratului. Nu-i plăcea 
şi nici nu ştia să facă concesii. Încercările sale pe lîngă papă 
luară sfîrşit cînd află de unele sfaturi duşmănoase pe care 
acesta le primise de la cardinalul di Pietro. Cardinalul fu 
arestat numaidecit şi expulzat din Fontainebleau, 

Cu prilejul acestei încercări de împăcare nereuşită, Na- 
poleon a scăpat o frază cu totul caracteristică: „Să lăsăm 
Roma pentru o bucată de vreme... Numărul acesta a fost 
aruncat în urnă şi va ieşi numai după marea mea victorie 
de pe Elba sau Vistula“. 

După cum vom vedea, în tot cursul anului 1813 şi mai 
tirziu, Napoleon a făcut în aşa fel, ca toate tratativele cu 
inamicii săi să eşueze ; el spera mereu într-o mare Victorie, 
Norocul îl favoriza de foarte mult timp. Privit în comparaţie 
cu Întreaga sa viaţă, cu acţiunile extraordinare pe care 
fusese capabil să le îndeplinească de la luarea Toulonului, în 
1793, şi pînă la constituirea unui imperiu mondial, ale 
cărui forţe le condusese în 1812 dincolo de Niemen — 
războiul din 1812 apărea, totuşi, doar ca o singură pată 
neagră pe un imens fond de victorii. 

Prusia era pe punctul de a se despărți de Napoleon. 
Regele cerea ca trupele franceze să fie retrase măcar din 
cîteva puncte. Mai cerea şi suma de 94.000.000 de franci, 
pe care Franţa îi datora pentru întreţinerea armatei fran- 
ceze. Dar aceste cereri nu fură satisfăcute. Anglia nu putea 
admite cucerirea Spaniei, de către francezi şi, la deschiderea 
C orpului legislativ, în ziua de 14 februarie 1813, Napoleon 
declară în mod direct că: „Dinastia franceză domneşte şi 
va domni în Spania“. În martie, Metternich vroi să cu- 
noască condiţiile în care Napoleon ar consimţi la o pace 
generală. Dar nu primi nici un răspuns clar. Era aceeaşi 
metodă pe care o întrebuinţase şi față de papa: o mare 
victorie pe Vistula sau Niemen va hotărt totul. În acelaşi 
discurs al său din 14 februarie, Napoleon garantă şi integri- 
tatea imperiului. El mai asigură că ducatul Varşoviei îşi va 
păstra forma anterioară. Atunci Metternich, care nu dorea 
încă să rupă relaţiile cu Napoleon, spuse lui Otto, ambasa- 
dorul Franţei la Viena, că declaraţiile împăratului făceau 
imposibilă pacea cu Rusia, Anglia şi Prusia. 

Adr la Londra, din partea lui Castlereagh, cît şi la Ka- 
lisz, din partea lui Alexandru, trimişii Austriei primiră 
acelaşi răspuns : dacă Napoleon nu se hotărăşte să facă 
concesii, numai războiul va putea decide. În cele din urmă, 
regele Prusiei se alătură în mod oficial Rusiei şi încheie 
alianţă cu ţarul. Ca răspuns la acestea, Napoleon decretă 
o nouă recrutare. Saxonia, Bavaria, Württemberg, Baden 
rămineau supuse mai departe. 

În ziua de 15 aprilie 1813, Napoleon, care îşi concen- 
trase întreaga armată la Erfurt, porni asupra ruşilor şi 
prusienilor. “Aprovizionarea ŞI înzestrarea armatei erau din 
cele mai bune. În cursul primelor luni ale anului 1813, în 
timp ce îşi petrecea zilele pentru a crea și organiza noua 
armată, el consacră o parte din timpul nopţilor punerii În 
ordine a finanţelor. Acum armata nu ducea lipsă de nimic 
şi putea plăti totul cu bani gheaţă ; important era să nu 
ruineze şi să nu indispună populația ţănlor germane, care 
se mai considerau încă „aliate“, adică i se mai supu- 
neau încă. 

Dispunea acum de o armată de 200.000 de oameni, 
perfect pregătită şi gata de luptă; aproape tot atîtea re- 
zerve erau în acest moment strînse sau pe cale de a fi 
formate. Kutuzov murise chiar înainte de începerea cam- 
paniei, aşa că ruşii şi prusienii nu aveau, de fapt, un co- 
mandant suprem. Chiar de la început, luptele se soldară cu 
succese pentru Napoleon. Ruşii fură respinşi din Weissenfels. 
Apoi, la 1 şi 2 mai, în luptele ce avură loc la Weissenfels 
şi Lützen, Napoleon cîştigă o victorie completă. La Weis- 
senfels, în timp ce se afla în fruntea gărzii, lingă împărat, 
fu omorît de o ghiulea, care îi sfîrtecase pieptul, mareșalul 
Bessicres. „Moartea se apropie de noi“, zise Napoleon pri- 
vind cadavrul, pe care cei din jur îl înfăşurau într-o manta 
spre a fi dus în afara cîmpului de luptă. Bătălia de la 
Lützen a fost foarte dirză şi sîngeroasă. Napoleon galopa 
de la un flanc la altul, conducînd personal acţiunile. Ale- 
xandru şi cu Frederic- Wilhelm se aflau în apropierea cîmpului 
de luptă, dar nu luau parte la ea. Ruşii şi prusicnii fură 
respinşi şi pierdură aproape 20.000 de oameni. Pierderile 
francezilor nu erau-cu mult mai mici. După cîteva zile, 
Napoleon se 'afla deja la Dresda. 

După această victorie a francezilor, Metternich încercă 
să ajungă la o pace între împărat şi aliați şi să aşeze alianţa 
franco-austriacă pe următoarele baze: renunţarea din par- 
tea lui Napoleon la ducatul Varşoviei, la protectoratul 
asupra Confederaţiei Rinului, la oraşele hanseatice. şi la 
Iliria. Restul, adică tot imperiul cu Belgia, întreaga Italie, 
Olanda, regatul Westfaliei al lui Jérôme Bonaparte aveau 
să-i rămînă lui ca şi pînă acum. Dar Napoleon refuză. 

„Mijlocirea voastră înarmată nu-mi trebuie — a spus el 
crimisului curţii din Viena, generalul von Bubna. — Dum- 
neavoastră vreţi să pescuiţi în apă tulbure. Nu poţi cîştiga 
provincii (noi) numai făcînd risipă de apă de trandafiri, 
Începeţi prin a-mi cere Hiria şi veţi continua cu Veneţia, 
Milanul, Toscana şi, pînă la urmă, tot va trebui să ne răz- 
boim. Mai bine s-o facem acum. lar dacă vreţi de la mine 
pămînt, va trebui să vărsaţi sînge.“ Prefera să continue 
lupta decit să cedeze ceva. La Hamburg se descoperi o miş- 
care împotriva lui Napoleon. El trimise pe Davout să pe- 
depsească oraşele hanseatice pentru lupta, lor împotriva po- 
lişiei şi a vameşilor francezi, care le ruinau comerțul prin 
aplicarea prea strictă a blocusului continental. Ordinul lui 
Napoleon era de a fi executați cîțiva dintre membrii se- 
natului din Hamburg, şefii mişcării antifranceze, cîțiva ofi- 
tert, să fie arestați 500 dintre cetățenii cei mai influenți ŞI 
cunoscuţi pentru ostilitatea lor împotriva Franţei şi să li 
sc confisce toate averile. 

După ce dădu aceste ordine, Napoleon plecă din Dresda 
cu garda şi ajunse din urmă armata, care înainta spre 
răsărit, către Bautzen, pe rîul Spree. Armata lui se com- 
punea din corpurile lui Ney, Marmont, Oudinot şi Ber- 
trand, Aliaţii erau comandaţi de Wittgenstein, Barclay de 
Tolly, Miloradovici şi Blücher. Bătălia de la Bautzen în- 
cepu la 20 mai şi se termină în seara zilei de 21. Napoleon 
trimisese pe Ney să învăluiască flancul drept al inamicului. 
Dar neţinînd seama de sfaturile lui Jomini, şeful său de 
stat-major, Ney nu putu să ajungă la timp pe cîmpul de 
luptă. Aliaţii se retraseră în ordine. 

Lupta fusese aproape tot atit de sîngeroasă ca şi cea de 
la Lützen. Amîndouă părțile pierduseră împreună vreo 
30.000 de oameni — morți şi răniţi. Victoria rămăsese iarăşi 
de partea lui ] Napoleon. Avea intenţia ca, urmărind pe ruşi 
şi prusieni, să meargă direct asupra Berlinului. Ahaţii se 
retrăgeau luptind şi împiedicînd urmărirea. În ziua de 22 
mai, la Gerlitz, Napoleon căzu asupra ariergărzilor lor şi 
le respinse. Bătălia era pe terminate și inamicul se retrăgea. 
Scara, Duroc se apropie de Napoleon şi vorbi cu el, apoi se 
îndepărtă şi-i spuse trist lui Caulaincourt : „Prietene, îl 
observi pe împărat } 2 După ce a cunoscut înfrîngerea, iată-l 
acum iar învingător. Şi ar fi momentul să profite de lecţia 
nenorocului. Dar el e neschimbat. Mereu insetat de război... 
Toate acestea nu pot să sfirşească cu bine.“ 

Aceasta fu ultima clipă a: mareşalului. O ghiulea, că- 
zînd într-un copac lîngă care şedea Napoleon, ricoṣă şi i 
răni mortal. Mai avu puterea să spună împăratului “că îi 
dorea victorie şi să încheie pacea. „Adio, prietene — îi 
răspunse Napoleon — în curind ne vom revedea, poate.“ 

Moartea lui Duroc, unul dintre puţinii oameni pe care 
împăratul îi iubea şi avea încredere în ei, îl mişcase pu- 
cernic. Se aşeză mecanic pe un buștean. Schiele ariergărzii 
prusiene plouau în jurul lui, dar, dus pe gînduri, el rămase 
încă mult timp în acest loc. De altfel, în tot cursul acestei 
campanii din 1813, el s-a expus mereu primejdiei ŞI, ceea 
ce cra mai important, fără să fi fost nevoie. Nu mai avusese 
niciodată pină acum o astfel de atitudine, care contrazicea 
chiar propria lui concepţie asupra locului comandantului 
suprem în timpul luptei. Toţi cel din jurul lui aveau acum 
impresia că împăratul îşi căuta moartea, dar ascundea acest 
lucru. În aproape tot cursul urmăririi ruşilor şi prusienilor, 
care susțineau un foc violent, el merse mereu în avangardă, 
fără să fi fost nici cea mai mică nevoie de prezenţa sa per- 
sonală în acest loc care era cel mai primejdios. 

După bătălia de la Bautzen şi după citeva zile de urmă- 
rire a aliaţilor, părţile beligerante acceptară oferta de mij- 
locire a Austriei — ofertă inspirată de Metternich: — şi 
armistițiul fu încheiat la Pleiswitz, în ziua de 4 iunie 1813. 

Dar, cu toate că acceptaseră oferta lui Metternich de a 
trimite reprezentanţi la Praga pentru începerea tratativelor, 
nici aliaţii, nici Napoleon nu intenționau să ajungă la pace. 
Dacă nici înainte de Liitzen şi Bautzen Napoleon nu voise 
să consimtă la vreo concesie, cu atît mai puţin at fi con- 
simţit acum, după cele două victorii. Aliaţii ştiau prea bine 
lucrul acesta Şi, dacă Alexandru a semnat armistițiul, a 
făcut-o numai fiindcă Barclay de Tolly declarase fără în- 
conjur că dupä înfrîngerile încercate, armata avea nevoie 
de întremare, de refacere şi de întăriri. Din partea sa, Na- 
poleon consimţi la armistițiu cu acelaşi gînd de a aduce cit 
mai repede trupe proaspete şi de a distruge complet, pe 
aliaţi. Dar aceasta a fost o greşeală fatală, căci armistițiul 
a folosit numai adversarilor săi şi a determinat Austria să 
părăsească rolul ei de mediator şi să se alăture aliaţilor. 

Curios este faptul că aliaţii nu înţeleseseră nimic din 
această greşeală fatală a lui Napoleon, cu toate că mulți 
ani după aceea, generalii lor (atit rușii și prusienii, cît şi 
principele moştenitor Al Suediei, Bernadotte) afirmau că 

folosiseră cu dibăcie chiar de la început armistițiul şi se 
bucuraseră mult de acesta. Avem mărturia indiscutabilă a 
Jocotenent-colonelului Vladimir Ivanovici Loewenstern, un 
apropiat observator al stării de spirit de la cartierele arma- 
telor aliate ; acesta afirmă că „în armatele aliate, în Prusia, 
în ţările germane, pretutindeni unde se vorbeşte limba ger- 
mană acest armistițiu era deplins ca cea mai mare nenoro- 
cire“. Şi Lewenstern exclamă cu îndreptăţută ironie: „O, 
înțelepciune omenească !“ Aceste însemnări germane ale lui 
Loewenstern („Denkwiirdigkeiten eines Livlănders“) repre- 
zintă unul din cele mai preţioase şi nepărtinitoare docu- 
mente asupra istoriei anului 1813, în legătură cu care, 
conştient sau inconştient, au minţit atit francezii, cît şi pru- 
sienii, ruşii, austriecii şi suedezii în ' memoriile lor. 

Armistițiul a fost încheiat. Dar Napoleon nu credea în 
şansele unei păci, aşa cum o vedea el, iar o altfel de pace 
nu avea de gînd să semneze. 

Totul sau nimic! — cu această lozincă a început şi a 
dus Napoleon marea sa luptă în 1813. Nici pe insula 
Sf. Elena, după ce pierduse totul, pînă şi libertatea sa perso- 
nală, împăratul nu a arătat nici cea mai 'mică părere de 
rău pentru această greşeală. Pentru el, această conduită nu 
a fost niciodată o greşeală. „Dacă cu nu aş fi fost eu, ci 
propriul meu nepot — spunea el ironic — m-aș fi putut 
întoarce învins şi aş fi domnit mai departe“. A mai revenit 
în cîteva rînduri asupra acestui gînd atunci cînd'a vorbit 
despre deosebirea dintre el şi ceilalţi monarhi, care-şi moş- 
tenesc tronurile. 

După ororile campaniei din Rusia, care a adus într-o 
stare de descurajare aproape toată populaţia Franței, Parisul 
l-a întîmpinat pe Napoleon cu o supunere completă. El ar 
fi regăsit şi acum această supunere, dacă, după strălucita 
campanie din primăvara anului 1813, s-ar fi întors acasă 
cu întinsele sale posesiuni rămase intacte, renunţind la în- 
depărtata, inutila Ilirie balcanică şi sacrificînd doar ducatul 
Varşoviei şi Confederația Rinului, care nu erau conduse de 
el personal, ci prin vasali, Şi nici nu făceau parte din im- 
periul său. Dar el ştia că aceste concesii, această renunțare 
la ideea de a desăvârși edificarea unui imperiu mondial ar 
fi însemnat victoria economică și politică a Angliei. Ar fi 
rămas neîmplinite scopurile esenţiale ale luptei lui: comer- 
ol şi industria franceză ar fi rămas neputincioase de a com- 
bate concurenţa engleză; criza! din 1811 ar fi ajuns un 

fenomen cronic; de asemeni şomajul ; * „revoluţia burţilor 
goale“, care nu se teme de gloanţe, şi-ar fi făcut cuib durabil 
în centrele muncitoreşti, în capitală şi în provincie, iar el, 
Napoleon, ar fi devenit .inutil burgheziei, al cărei şef pu- 
ternic şi sigur în lupta economică împotriva Angliei era. 
Pentru ce ar mai fi suportat burghezia franceză mai 
departe  despotismul lui nemaiauzit? lar să guverneze 
altfel decît despotic, el nu vroia şi, organic, nici nu putea. 
Iată, dar, ce-l făcea pe Napoleon ca, tocmai în aceste zile 
cînd Metternich se străduia să-l convingă să renunţe la 
Hamburg, Bremen şi Liibeck — el să trimeată acolo pe Da- 
vout cu aspre porunci de execuţii şi confiscări de averi; 
iată ce îl împingea să se gîndească nu la pace şi înapoiere 
la Paris, ci la o nouă expediţie spre Vistula şi Niemen; 
iată motivele pentru care tratativele de la Praga nu erau 
decît o comedie. I se vorbea de cedarea Hamburgului, iar 
e] se gîndea la Niemen. I se propunea să renunţe Ja Iliria, 
iar el nu-şi rechema, din Turcia, Persia, Siria şi Egipt agenții 
ŞI spionii, pe care îi trimisese acolo înainte de campania din 
Rusia. Aşadar, în acest conflict de interese numai tunurile 
mai puteau decide, şi nu subtilitățile diplomatice, a 

În realitate, diplomaţia austriacă nu voia nici victoria 
lui Napoleon asupra coaliției, și nici victoria acesteia asupra 
lui Napoleon, căci, în acest din urmă caz s-ar fi ajuns la o 
hegemonie a ţarului Rusiei. Metternich dorea, aşadar, să-l 
convingă pe Napoleon că trebuie să facă concesii. Ajuns la 
Dresda la 28 iunie 1813, el se prezentă împăratului, care se 
afla acolo. 

Napoleon începu cu ameninţări, acuzind pe faţă Austria 
că sub masca mediaţiei s-ar pregăti să treacă la aliaţi. 
„Explicaţi-vă : vreţi război împotriva mei? Oamenii rä- 
min deci incorigibili! Lecţiile nu le folosesc niciodată la 
nimic! Ruşii Şi cu prusienii, cu toate experiențele crude, 
au îndrăznit, încurajați de succesul lor din iarna trecută, 
să mă înfrunte şi eu i-am bătut. lar acum vreţi să treceţi 
şi dumneavoastră, austriecii, la rînd? Ei bine, Del Vă dau 

întîlnire la Viena în octombrie! 

Respectuos, dar hotărit, Metternich îi răspunse că Austria 
nu se gîndea la aşa ceva, ci dorea o pace stabilă. Şi-i enumeră 
condiţiile unei astfel de păci : totul ar rămîne lui Napoleon, 
dacă el ar ceda Hiria, Hamburg, Bremen, Lübeck şi ducatul 
Varşoviei şi dacă ar renunţa la titlul de protector al Con- 
federaţiei Rinului. Napoleon se înfurie: „Dar eu cunosc 

secretul vostru, cu ştiu ce doriţi, în fond, cu toţii... Voi, 
austriecii, jinduiţi Italia întreagă ; prietenii voştri ruşi vor 
Polonia ; prusienii — Saxonia ; englezii — Olanda şi Bel- 
gia... Şi, dacă astăzi cedez, miine o să-nii Cereţi toate aceste 
gări. Dar, ca să ajungeţi la aceasta, pregătiţi-vă să mobili- 
Zap milioane de oameni, să vărsaţi sîngele mai multor ge- 
neraţii şi să veniţi să trataţi la poalele” Montmartre-ului 1“ 

Metternich răspunse că nu i se cerea aşa ceva, că pacea 
propusă era onorabilă şi glorioasă. Atunci Napoleon aduse 
argumentul că cea mai mică concesie l-ar umili. „Suveranii 
dumneavoastră, „născuţi pe tron, nu pot înţelege sentimen- 
tele care mă stăpînesc pe mine. Ei se întorc bătuţi în ca- 
pitalele lor, şi le este indiferent. Dar eu sînt un soldat, 
mic îmi trebuie onoare şi glorie; eu nu pot să mă întorc 
înjosit în mijlocul poporului meu ; cu trebuie să rămîn 
mare, glorios, admirat !“ 

La acest argument, Metternich răspunse că dacă este 
aşa, 1 războiul nu se va termina niciodată, iar Europa, ca și 
Franța, sînt obosite şi voiesc pacea: „Am văzut adincauri 
regimentele maiestății-voastre ; soldații sînt nişte copii. 
An făcut cîteva recrutări anticipate şi aţi chemat sub arme 
o generaţie abia formată. După ce această gencraţie va fi 
fost nimicită de actualul război, veţi continua oare cu alte 
recrutări anticipate ? Veţi chema sub arme alte generaţii, 
şi mai tinere ?“ 

Napoleon. se făcu palid de mine — aminteşte Met- 
cernich — şi-şi trinti pălăria pe Jos. „Dumneavoastră nu 
sînteți militar, domnule. Dumneavoastră nu aveţi, ca mine, 
inimă de soldat ; nu v-aţi dus viaţa în taberele militare ; 
nu aţi fost învăţat să dispreţuiţi propria Viaţă, ca şi viaţa 
altora, atunci cind e nevoie... Ce sînt pentr u mine 200.000 
de oameni ?* Bra într-una din acele crize de furie, cînd 
vorbea cu cel mai mare cinism, căutînd să-şi ofenseze ad- 
versarul. „Şi apoi, francezii, al căror sînge îl apărați aici, 
nu au a se plinge mult de minc. Am pierdut, e adevărat, 
200.009 de oameni în Rusia ; printre ei se aflau şi 100.000 de 
soldaţi francezi, dintre cei mai buni; pe aceştia îi regret... 


da, îi regret mult de tot... Crt despre ceilalți — erau italieni, 
polonezi şi mai ales germani.“ Şi însoţi ultimele cuvinte cu 
un gest de dispreţ. „Se poate — răspunse Metternich — dar 


trebuie să conveniţi, sire, că nu este un argument pe care 
să-l serviţi unui german.“ 

Este clar că după asemenea declaraţii, discuţia nu mai 
putea duce la nici un rezultat. Napoleon rise dispreţuitor 
de forţa militară a Austriei. lar cind Metternich îi ceru 
să-i permită o mediaţie diplomatică în condiţiile propuse, 
Napoleon strigă : „Ah ! Va să zică persistaţi. Dumneavoastră 
vreţi să-mi dean legi! Ah, Metternich! — continuă el 
înfuriat — spuneţi-mi, cît v-a plătit Anglia ca să vă facă 
să jucaţi acest rol împotriva mea ? Ei bine, fie război! Dar 
la revedere, ne vom vedea la Viena 1“ 

După ce Metternich se înclină şi ieşi de la împărat, ma- 
reşalul Berthier, care dorea mult pacea şi considera condi- 
țiile propuse în totul acceptabile şi onorabile, îl întrebă 
de rezultatul întrevederii: „Jur — răspunse Metternich — 
că suveranul dumneavoastră şi-a pierdut mințile.“ 

În timpul acestei scene, Napoleon mai declarase că a 
făcut un gest de mărinimie şi condescendenţă față de Aus- 
tria, căsătorindu-se cu Maria- Luiza, şi că a fost o greşeală 
din partea sa. Toate acestea nu-l împiedicară să accepte 
mediaţia Austriei, dar fără a se obliga la nimic în mod ofi- 
cial. În timp ce, răspunzînd invitaţiei lui Metternich, pleni- 
potenţiarii Rusiei, Prusiei şi Austriei se întruneau la Praga 
în jurul lui 12 iulie 1813, și vremea trecea în tratative 
infructuoase, armata franceză se pregătea, primea întăriri. 
Dar acum situația politică generală începu vădit să se 
zdruncine. O serie de ştiri, sosite între timp, vesteau insuc- 
cese şi înfrîngeri ale francezilor în Spania. Englezii şi gueri- 
lele spaniole împinseră armatele franceze înspre Pirinei. Bă- 
tălia de la Vittoria se terminase printr-o biruinţă com- 
pletă a lordului Wellington, comandantul suprem al armatei 
engleze. 

Știind dinainte că tratativele de la Praga nu aveau să 
ducă la nici un rezultat (fiindcă nici nu dorea acest lucru); 
Napoleon tergiversa. Plenipotenţiarii Rusiei, Prusici şi însuşi 
Metternich se simțeau umiliți de aceste nesfîrşite amînări. 
Fi aşteptau la Praga încă de la 12 iulie, iar francezii nu mai 
soseau şi îngreuiau în fel şi chip tratativele. 

De altfel, după întrevederea lui Metternich cu Napoleon, 
ezitările Austriei luară sfîrşit. Metternich declarase în mod 
direct lui Narbonne, reprezentantul Franţei, că, dacă trata- 
divele de la Praga nu vor începe înainte de expirarea armis- 
tiţiului, adică pînă la 10 august, Austria va adera la coaliţie. 

Toate aceste întrevederi nu duseră la nimic. Napoleon 
ordonase dinainte contelui Narbonne : 1) să amine cît mai 

mult discuţiile ; 2) dacă ele încep totuşi, să nu facă nici 
o concesie, să respecte principiul diploinatic exprimat prin 
formula latină : fiecare să rămînă cu ce stăpîneşte. 

Narbonne,  Caulaincourt, Fouché, Savary, Berthier, 
aproape toţi mareşalii îndemnau pe împărat să încheie pa- 
cea. Dar totul era zadarnic. Savary, ministrul poliţiei; făcut 
de Napoleon duce de Rovigo, îşi permise să-i spună că 
poporul era extenuat de atitea războaie şi că s-ar fi putut 
ca, pînă la sfîrşit, să se înfurie chiar şi împotriva monarhului 
său iubit. Ca urmare, ministrul poliţiei primi ordin să tacă 
a „să nu se mai amestece în treburile pe care nu le cu- 
noaşte“. 

La 10 august armistițiul expiră, iar la 11 august Met- 
ternich anunţă că Austria declară război lui Napoleon. 

La Londra şi în tabăra ruso- prusiană entuziasmul nu 
avea margini. Forţele coaliției întreceau acum cu mult 
forţele lui Napoleon. 


HI = 


Campania din 1813 se apropia de deznodămint. În Rusia, 
în Prusia, în Austria recrutările se ţineau lanţ. Se aduceau 
noi rezerve. Toate forţele erau mobilizate. O dată mai mult, 
Anglia îşi desfăcea larg baierile pungii şi nu era zgîrcită cu 
aurul de care avea nevoie coaliția, după cum nu fusese 
zgîrcită nici cu întărirea armatei lui Wellington, în Spania. 
Cu rezerve cu tot, coaliția dispunea acum de aproape 
850.000 de oameni. Napoleon avea aproape 550.000 (tot 
cu rezervele). 

Feldmareşalul austriac Schwarzenberg fusese numit co- 
mandant suprem al tuturor forţelor coalizate. Napoleon 
nu se temea de el cituşi de puţin. Ruşii nu mai aveau nici 
pe Kutuzov, nici pe Bagration, iar pe ceilalți generali ruşi 
laolaltă nu-i preţuia nici acum, după 1812, mai mult decît 
înainte. Aprecierile sale asupra cîtorva dintre generalii care 
luaseră parte la bătăliile de la Smolensk şi Borodino erau 
destul de frumoase, dar în general, considera totuşi că nive- 
lul marelui stat-major rus era foarte scăzut. Spunea că ab- 
solut toate acţiunile comandamentului rusesc în timpul re- 
tragerii din Moscova, de pildă, au fost absurde cum nu se 
mai poate. Era ferm convins, şi n-a încetat s- o afirme pînă 
la sfîrşitul zilelor sale, că insuccesul campaniei din Rusia se 
datora imensităţii spaţiului, iernii prea grele, incendierii 

Moscovei şi propriei lui greșeli de a fi ocupat Moscova şi 
de a fi rămas prea mult timp acolo. Cît despre generalii, 
strategii şi tacticienii ruşi, susținea că aceştia nici nu au ştiut 
măcar să profite cît de puţin de împrejurările atît de favo- 
rabile lor. Pe soldaţii ruşi, însă, D preţuia acum şi mai mult 
decît în 1807, după Eylau; îi punea mai presus decit pe 
toţi ceilalți soldaţi ai armatelor inamice. 

Nici din partea prusienilor şi a austriecilor nu vedea 
Napoleon vreun adversar cît de cît de temut în ale războ- 
iului. Dar ştia că, în urma sfaturilor lui Bernadotte (fost 
mareşal al lui Napoleon, devenit în 1813, în calitate de prinţ 
moştenitor al Suediei, inamicul său), Alexandru I împreună 
cu monarhii aliaţi chemaseră în ajutor. pe gener aiul Moreau, 
talentatul comandant exilat de către Napoleon în 1804, în 
urma acuzaţiei de a fi participat la un complot. De atunci, 
Moreau trăise în America. Duşman neîmpăcat al lui Na- 
poleon, acesta ajunse în tabăra ţarului tocmai în momentul 
cînd, în urma nereuşitei tratativelor de la Praga, operaţiile 
militare rcîncepeau. „Nu atacați sectorul unde se află Na- 
poleon, atacați numai pe mareşali! — fu primul sfat al lui 
Moreau. Trebuie să spunem că, judecind după toate cele 
întîmplate, Moreau nu se simțea tocmai bine în această 
situaţie, cu toate că încerca să-și liniştească cugetul, spu- 
nîndu-şi că nu luptă împotriva Franței, ci împotriva despo- 
tului ci. Generalul rus prinţul Repnin a fost martorul unei 
scene zguduitoare. Moreau întîlni un prizonier francez — 
un bătrîn soldat — şi intră în vorbă cu el. Acesta îl re- 
cunoscu pe generalul francez, care acum îi ajuta pe duşmanii 
Franţei. Retrăgîndu-se cu cîţiva paşi înapoi, soldatul fi 
strigă: » Trăiască republica !“ În fostul general al republicii, 
soldatul vedea acum un trădător cu care nu voia să stea 
de vorbă. Alexandru îl înconjurase pe Moreau cu cea mai 
mare atenţie şi stimă şi voia să-i dea rolul principal. După 
el, numai Moreau era capabil să se compare cu Napoleon în 
arta militară ; afară de aceasta, prezenţa lui Moreau în ta- 
bära aliată ar fi putut semăna îndoială în mijlocul armatei 
franceze, deoarece pînă atunci Moreau se bucurase de repu- 
taţia de a fi un general republican sincer, pe nedrept ames- 
tecat în afacerea Cadoudal şi surghiunit de Napoleon. Dar 
socoteala ţarului nu era bună, căci pentru soldaţii francezi, 
în acel moment, cuvintele: Franţa, împăratul, patria se 
contopeau într-o singură noţiune, opusă aceleia de inamic, 
intervenţionist, regalist şi emigrant. Din momentul sosirii 

sale în tabăra inamică, autoritatea morală a genera- 
lului Moreau incetase să mai existe pentru soldaţii lui Na- 
poleon. Alexandru voia ca în locul lui Schwarzenberg să fie 
numit Moreau la comanda supremă a tuturor armatelor 
aliate, dar acesta propunea ca ţarul să fie comandant su- 
prem, iar el — şeful lui de stat-major şi, de fapt, comandant 
suprem. Lucrurile, însă, s-au petrecut cu totul altfel. 

Întâia mare bătălie după reînceperea campaniei avu loc 
la Dresda, î în ziua de 27 august 1813 şi se termină cu o 
victorie strălucită a lui Napoleon. Aliaţii pierdură cam 
25.000 de oameni — morţi, răniţi sau prizonieri, iar Na- 
poleon vreo 10. 000. O parte a armatei aliate se retrase în 
ordine, dar cîteva corpuri de armată fuseseră puse pe fugă 
şi urmărite de aproape de cavaleria franceză. O artilerie 
numeroasă fusese pusă în acţiune de amîndouă părțile şi 
bătălia se desfăşurase în bubuitul neîncetat a 1.200 de tu- 
nuri. În toiul luptei, după ce aripa stingă a aliaţilor fusese 
complet nimicită, Napoleon, care se găsea la centru şi luase 
personal conducerea tirului artileriei, observă pe mica înăl- 
ime Ronniksa, în tabăra inamică, un grup de călăreţi. În- 
dreptă numaidecit tirul uneia din bateriile sale într-acolo. 
În mijlocul grupului se aflau ţarul Alexandru şi generalul 
Moreau, care era la prima lui acţiune în calitate de coman- 
dant suprem al trupelor aliate. O ghiulea, una dintre pri- 
mele trase din ordinul lui Napoleon asupra grupului, D 
rupse amîndouă picioarele. El muri după cîteva zile. În am- 
bele tabere se răspîndi apoi legenda că ghiuleaua fatală lui 
Moreau fusese trasă de însuşi Napoleon care-l recunoscuse 
pe „trădător“ de departe, prin lunetă. În orice caz, înfrîn- 
gerea aliaţilor la Dresda era completă, iar pierderea lui Mo- 
reau, cel mai bun strateg al lor, cra încă o lovitură grea 
pentru el. 

Zdrobiţi la Dresda, aliaţii se retrăgeau pe mai multe 
drumuri spre Munţii Metalici. Urmărindu-i, mareșali Mar- 
mont, Victor, Murat, Saint- Cyr şi generalul Vandamme mai 
făcură în zilele următoare încă citeva mu de prizonieri — 
ruşi, prusieni Şi austrieci, Dar, în avîntul urmăririi, Van- 
damme înaintă prea mult şi se rupse de grosul avangardei. 
În ziua de 29 şi 30 august, într-o luptă “din apropiere de 
Kulm, el fu bătut, rănit şi făcut prizonier împreună cu o 
parte din detaşamentul său. 

Faptul acesta mai dădu puţin curaj aliaţilor, care-şi pier- 
duseră capul după bătălia de la Dresda. Să se persiste şi 

să nu se încheie pace cu Napoleon după înfrîngeri — acesta 
a fost unul din sfaturile pe care le-a dat Moreau aliaţilor 
înainte de a muri în mod atît de neaşteptat. Aliaţii vedeau 
că, dacă geniul militar al lui Napoleon era mereu acelaşi, 
soldaţii săi însă se schimbaseră. Adolescenţii de 18 şi 19 ani 
nu puteau înlocui invincibilele legiuni de fier, cu care 
luptase în Egipt și Siria, cu care cucerise Europa, şi nici 
chiar trupele cu care ajunsese la Moscova şi ale căror oase 
le presărase pe toate cîmpurile de bătaie. Napoleon ştia 
şi el acest lucru. Și mai vedea acum înaintea sa o greutate. 
Regula sa principală, rămasă clasică şi trecută de atunci în 
toate manualele de strategie şi de tactică, spunea că secretul 
artei militare constă în a face astfel încît să fii mai tare de- 
cit adversarul î în momentul şi locul necesar. Şi, acum cînd 
totul atîrna de această campanie din Saxonia, el însuşi călca 
această regulă. Unde era în acest timp Davout, unul din 
cei mai buni mareșali ai săi, împreună cu un important de- 
taşament ? Împuşca pe negustorii din Hamburg. Unde se 
aflau importantele detaşamente de infanterie, de artilerie, de 
cavalerie care i-ar fi prins atît de bine în apropiata bătălie 
decisivă ? Erau la Danzig, în Germania de nord, în sudul şi 
centrul: Italiei, în Spania. Rechemarea lor ar fi însemnat 
distrugerea întînsului imperiu, care se menținea numai prin 
forţa acestor garnizoane. Nerechemarea lor ducea la acelaşi 
rezultat : distrugerea imperiului prin înfrîngerea inevitabilă 
a lui Napoleon de către aliaţi care, acum, după moartea 
lui Moreau, deşi lipsiţi de generali buni, dispuneau totuşi 
de o armată aproape de două ori mai mare decît a lui. 
Contradicţii adinci şi de nerezolvat îl asaltau din toate 
părţile. Drumul spre Berlin devenea greu. Bernadotte cu 
armata suedeză şi Biilow cu o parte din armata prusiană 
respinseră diviziile franceze, în care erau încadraţi numeroşi 
bavarezi, saxoni şi alți vasali de-ai lui. Aceştia deveneau, 
cu fiecare zi, mai puţin siguri. Dezertau cu sutele şi refuzau 
să lupte împotriva altor germani de dragul lui Napoleon 
şi a unor scopuri necunoscute lor. În ziua de 23 august; 
la Grossbeeren, mareșalul Oudinot fu respins în timp ce 
înainta spre Berlin. Macdonald suferi o înfrîngere pe rîul 
Katzbach, în drum spre Silezia. În ziua de 4 septembrie, 
Murat atacă pe Bliicher şi-l puse pe fugă, dar nu reuşi să-i 
distrugă corpul de armată. Ney fu bătut în ziua de 6 sep- 
tembrie la Dennewitz. De acum înainte Napoleon nu mai 
putea conta pe soldaţii germani din armata sa: Ney fusese 

obligat să se retragă numai din cauză că saxonii din corpul 
său de armată fugeau în masă fără vreun motiv. aparent. Nu 
mai era mulțumit nici de mareșali. „Generali şi ofiţerii mei 
sînt obosiţi de război. Ei nu mai dispun de acea mobilitate, 
care îi făcea capabili odinioară de atitea fapte mari“ — scria 
el la 8 septembrie 1813 lui Clarke, ministrul său de război, 
ordonîndu-i să întărească şi să aprovizioneze fortărețele din 
regiunea renană. 

Sfirşitul lui septembrie veni fără evenimente hotăritoare. 
Dar atit Napoleon dr e aliaţii voiau să dea o bătălie ge- 
nerală înainte de venirea iernii. În Germania, mișcarea de 
eliberare naţională lua proporţii. Apăruseră detașamente de 
partizani, organizate din voluntari de către asociaţia Tugend- 
bund şi de către alte asociaţii patriotice. Tinăra burghezie, 
studențimea din Prusia, din Saxonia, statele Confederaţiei 
Rinului, Westfalia, erau acum atrase de ideea eliberării Ger- 
maniei de sub jugul cuceritorului. 

Napoleon se pregătea intens pentru campania de toamnă. 
Dar era convins dinainte că, de data asta, chiar dacă iese 
învingător, războiul nu se va sfîrși imediat, căci pe de o 
parte era şi el hotărît să nu facă nici o concesie, iar pe de 
altă parte — lucru de care iarăși era convins — nici aliaţii, 
cu imensele lor rezerve, nu s-ar fi dat bătuți, chiar dacă 
momentan ar fi suferit o înfrîngere. Aşadar, el ordonă che- 
marea sub drapel a încă 280.000 de tineri, din care 160.000 
erau din contingentul 1815, adică adolescenți. Prezicerea lui 
Metternich se adeverea : cei care intrau acum în cazărmi 
nu erau decît nişte copilandri. 

Chiar din primele zile ale lui octombrie, armatele duş- 
mane începură manevre complicate, cu mici ciocniri, atacuri 
şi retrageri. În aceste zile funeste pentru el, activitatea lui 
Napoleon a fost uimitoare: conducea, controla, inventa în 
fiecare zi noi capcane şi noi şiretlicuri de luptă. 

În timpul acesta, rușii pătrunseră în regatul Westfaliei. 

Regele Jérôme Bonaparte fugi. Bavaria rupse alianța cu Na- 
poleon, trecînd de partea coaliţiei. Napoleon era nevoit să dea 
cît mai repede o bătălie generală şi să învingă. Aşa spunea, 
dar nu este posibil ca el să nu fi înţeles teribila semnificaţie 
a faptului că vasalii săi începuseră să-l trădeze fără să se 
mai gîndească la rezultatul bătăliilor ce urmau. 

În ziua de 16 octombrie 1813 începu, pe cîmpia de lîngă 
Leipzig, cea mai mare dintre bătăliile epopeii napoleoniene : 
„bătălia naţiunilor“ — după cum au numit-o atunci germanii. 

Timp de trei zile — 16, 18 şi 19 octombrie — Napoleon 
luptă împotriva coaliţici ruşilor, austriecilor, prusienilor şi 
suedezilor. În afară de francezi, el mai avea în armata sa po- 
lonezi, saxoni, olandezi, italieni, belgieni, germani din Confe- 
deraţia Rinului. La începutul bătăliei avea 155.000 de oameni ; 
aliaţii, 220.000. La căderea nopţii, adversarii rămăseseră pe 
poziţii ; bătălia fusese nedecisă. După această primă zi de 
luptă, pierderile lui DNapolcon atingeau cifra de 30.000 de 
oameni ; ale aliaţilor, aproximativ 40.000. 

În aşteptarea dimineţii, amîndoi adversarii aduseseră în- 
tăriri. Dar, pe cînd armata lui Napoleon primi pentru a doua 
zi a bătăliei o întărire de numai 15.000 de oameni, aliaţii se 
întăriră cu o întreagă armată de 110.000 de oameni, care 
venea dinspre nord sub comanda lui Bernadotte şi Beningsen. 

Dis-de-dimineaţă Napoleon, însoţit de Murat, inspectă 
cîmpul de bătaie din ajun. Murat făcu observaţia că de la 

Borodino nu mai văzuse atîtea cadavre. În această dimineaţă 
a zilei de 17 octombrie, Napoleon avu de gînd să se retragă, 
dar, pînă la urmă hotări să rămînă. El trimise să fie adus 
în faţa sa generalul austriac Merweldt, făcut prizonier în ajun, 
și aduse vorba despre o pace cu Austria. Acesta spuse că 
Austria şi acum dorea pacea şi că, dacă Napoleon ar fi de 
acord, „spre fericirea lumii şi a Franţei“, pacea s-ar încheia 
numaidecât.“ 

Ziua de 17 octombrie fu folosită în întregime pentru ridi- 
carea răniților şi pregătirea luptei de a doua zi. După lungi 
ezitări, Napoleon hotări replierea spre rîul Saale. Dar nu avu 
timpul să-şi realizeze intenţia : în zorii zilei de 18 octom- 
brie se încinse o nouă bătălie. Și mai mult ca în ajun, raportul 
de forţe era în favoarea aliaţilor. Cu toate că pierduseră î în 
prima zi a bătăliei aproape 40.000 de oameni, în urma pu- 
rernicelor întăriri primite în ziua de 17 şi în noaptea spre 
18 octombrie, armatele aliaţilor erau totuşi aproape de două 
ori mai numeroase decît ale lui Napoleon. Bătălia fu şi mai 
ingrozitoare decît cea din ziua de 16. În toiul bătăliei, toată 
armata saxonă, care lupta forțat în rîndurile lui Napoleon, 
trecu dintr-o dată de partea aliaţilor și, întorcînd tunurile, 
începu să tragă împotriva francezilor, alături de care luptase 
pînă atunci. Dar Napoleon continuă lupta cu energie îndoită, 
fără să ţină seama de situaţia sa desperată. 

La căderea serii, lupta începu să slăbească şi armatele 
rămaseră încă o dată pe poziţie ; nimic decisiv nu intervenise. 

Dar deznodămîntul veni în noaptea de 18 spre 19. După ce 

suferise noi şi mari pierderi şi după trădarea saxonilor, Na- 
poleon nu mai putea rezista. Hotărt deci să se retragă. Re- 
tragerea începu în timpul nopţii şi continuă în tot cursul zilei 
de 19 octombrie. În cursul retragerii din Leipzig şi dincolo de 
acest oraş, trebui să lupte într- una : aliații îl urmăreau de 
aproape. Luptele fură deosebit de sîngeroase din cauza îm- 
bulzelilor de trupe care se produceu pe străzi, prin suburbii 
şi la trecerea podurilor. Pentru a tăia drumul următritorilor, 
Napoleon ordonase distrugerea podurilor. Dar geniștii au În- 
deplinit din greşeală ordinul mai devreme decit trebuia, lä- 
sînd pe malul inamic al Elsterului 28.000 soldaţi (printre ei 
şi pe polonezi). Mareşalul Poniatowski, comandantul corpului 
de armată polonez, se înecă pe cînd, rănit fiind, încerca să 
treacă rîul călare. Urmărirea încetă repede. Napoleon con- 
tinvă retragerea spre Rin. 

Pierderile totale ale francezilor în această bătălie se ridicau 
la cel puţin 65.000 de oameni ; pierderile aliaţilor la 60.000. 
Multe zile încă după sfirşitul bătăliei, cîmpiile din jurul ora- 
şului Leipzig răsunau de strigătele răniților, iar cadavrele 
umpleau aerul cu duhoarea lor. Se simţea lipsă de oameni 
pentru curățirea cîmpului de bătaie şi de personal medical 
pentru îngrijirea mutilațiior şi răniților. 


IV 


De la Leipzig, Napoleon se îndreptă spre frontierele Fran- 
tei, adică spre vechea linie — linia Rinului — care despărțea 
Franţa de statele germane, înainte de începutul cuceririlor 
napoleoniene. Acest moment şi evenimentele de la începutul 
anului 1814 au servit timp indelungat ca teme pictorilor fran- 
cezi. Figura centrală a atenţiei lor era Napoleon. Meissonier 
a prins genial, cu penelul, starea sufletească a împăratului. 
Mărșăluind călare lîngă grenadierii săi, el priveşte mohorit 
spre ceva ce este ascuns “privirilor acestora. Sintem în acel 
sfîrşit de octombrie şi început de noiembrie 1813, adică între 
sfirsitul campaniei din Saxonia şi începutul celei din Franţa, 
cînd în conştiinţa acestui om se dădea o colosală şi chinuitoare 
luptă — o luptă ce se putea citi pe chipu-i aspru şi în privi- 
rile mohorîte, dar pe care nu o mărturisea nici unui om din 
suita ce-l urma printre rîndurile rărite ale grenadierilor călări 
din vechea gardă. 

Pentru întiia oară, Napoleon trebui să înţeleagă că marele 
imperiu se prăbuşea, că se fărimița acel pestriţ conglomerat 
de On şi popoare pe care, ani de-a rîndul, se străduise să-l 
sudeze prin foc şi sabie într-un imperiu. Murat, mareşalul său, 
comandantul cavaleriei sale, eroul atîtor bătălii, pe care el îl 
făcuse rege al Neapolului, îşi ia acum rămas bun. Pleacă la 
Neapole. Şi Napoleon ştie că el pleacă pentru a-l trăda şi că, 
în secret, el trecuse deja de partea coaliţiei pentru a-și păstra 
tronul. Fratele său Joseph, pe care el îl aşezase pe tronul 
Spaniei, era acum aruncat din Peninsula Iberică de către en- 
glezi şi de către răsculații spanioli. Jérôme, celălalt frate al 
său, rege al Westfaliei, plecase din Cassel. Davout era asediat 
la Hamburg de către ruşi şi prusieni. Stăpînirea francezilor 
în Olanda se clătina. Anglia, Rusia, Austria, Prusia nu vor 
avea odihnă pînă ce nu vor vedea Franţa în vechile ei ho- 
tare. Marele i imperiu creat de Napoleon îşi trăia ultimele zile, 
era evident în pragul unei destrămări totale. 

Mai dispunea de vreo 100.000 de soldaţi, dintre care 40.000 
complet înarmaţi, iar restul abia trebuiau înarmaţi şi în- 
cadraţi. Mai avea garnizoane la Danzig, Hamburg şi “altele 
împrăștiate încă în cîteva regiuni credincioase din Europa 
— în total 150.000—180.000 de oameni. Tinerii din contin- 
gentul 1815, încorporaţi în 1813, erau instruiți şi ei în mare 
grabă în tabere militare. 

Napoleon nu depunea încă armele. Se gindea la noul 
stadiu al luptei şi nu-şi întrerupea tăcerea sumbră decît 
pentru a da „mareşalilor noi ordine. Hotări să dea drumul 
papei să se înapoieze la Roma. Regele Spaniei, Ferdinand 
al VII-lea, pe care. de cinci ani îl ţinea prizonier, fu lăsat 
şi el să se întoarcă în ţară. 

A trebuit să piară 125.000 de oameni din amindouă 
taberele în măcelul de la Leipzig, a trebuit, mai cu seamă, 
să se producă acea retragere de la Leipzig pentru ca Napo- 
leon să recunoască, în sfîrşit, că nu va putea să îndrepte 
dintr-o singură lovitură toate cele întîmplate; că nu va 
putea să şteargă Borodino, incendiul Moscovei, pieirea marii 
armate în zăpezile Rusiei, desprinderea Prusiei, Austriei, 
Saxoniei, Bavariei şi regatului Westfaliei ; că nu va putea 
bchda Leipzigul şi războiul poporului spaniol, că nu va 
ajunge să azviîrle pe Wellington cu englezii săi în mare. 

În lunile iunie, iulie, august al îngrozitorului an 1813, 
Napoleon putea încă să se mai răstească la Metternich şi 
să-i bată din picior, întrebîndu-l do bani a luat de la en- 

glezi ; putea încă să insulte pe împăratul Austriei, să pro- 
voace Austria, să împiedice tratativele de pace, să se înfurie 
numai la gîndul de a ceda Iliria în sud sau oraşele han- 
seatice în nord; mai putea să continue arderea mărfurilor 
engleze confiscate, împuşcarea senatorilor din Hamburg — 
într-un cuvint, el putea încă să se poarte ca şi cum în 1812 
ar fi venit învingător din Rusia şi acum, în 1813, nu ar fi 
fost vorba decît de a pedepsi Prusia răsculată. Dar acum, 
după bătălia de la Leipzig, în timp ce, urmărit de nenumă- 
ratele regimente inamice, se apropia de vechile hotare ale 
Franţei, el trebuia să-şi schimbe tot acest fel de gindire pe 
plan politic. Acum se punea problema unei invazii în Franţa, 
problema apărării pămîntului ei. 

În cursul acestei retrageri spre Rin, armata lui Napoleon 
a trebuit să-şi croiască drum cu armele în mâini, printre de- 
taşamentele bavareze şi austriece, începînd chiar de la Ha- 
nau (30 octombrie). Iar cînd, la 2 noiembrie, împăratul 
ajunse la Mainz, el nu mai avea decit 40.000 de soldaţi în 
stare de a lupta. Ceilalţi cu care mai venise pînă aici nu 
erau decît nişte cete fără arme, istovite, bolnave, pe care nu 
se putea conta. E 

Către mijlocul lui noiembrie, Napoleon era la Paris. Cam- 
pania din 1813 era sfirşită. În curînd avea să înceapă cea 
din 1814. Franţa îşi putu da seama acum că celor aproape 
cinci sute de mii de oameni pierduţi în 1812 li se adăugau 
alte sute de mii, recrutaţi şi exterminați în 1813, 

Dar războiul devenea tot mai crincen şi tunul bubuia 
acum la hotarele Franţei. O criză economică, la fel cu cea 
din prima jumătate a anului 1811, izbucnise în ţară. Dar de 
data aceasta nu mai putea fi vorba de a atenua şomajul prin 
subsidii din partea statului şi nu mai existau nici speranţe 
ca el să poată înceta curînd. În acest an, 1813, în timp ce 
Napoleon ducea campania din Germania, poliția pariziană 
începuse să noteze în rapoartele ei un fenomen, de care se 
vorbise — ce e drept, cu rezerve — şi în 1811: muncitorii 
protestau şi rosteau „cuvinte subversive“. 

Sugrumată în cătuşele de fier ale despotismului militar, 
muncitorimea din suburbiile capitalei, care nu se mai ma- 
nifestase în mod organizat de mai bine de optsprezece ani 
(din germinal şi prairial 1795), începuse acum să murmure, 
pe măsură ce mizeria şi şomajul creşteau. Dar, cu toate aces- 
tea, acum, în 1813, în cartierele muncitorești lucrurile nu 
ajunseră pînă la răscoale care să amintească cît de dr de 

germinal şi prairial 1795 ; nu merseră nici măcar pînă la 
mari demonstraţii de stradă. Şi aceasta nu numai pentru că, 
sub Fouché încă, spionajul fusese adus la culmile perfecţiu- 
nii şi era menţinut de către succesorul său Savary, ducele 
de Rovigo; nu numai fiindcă poliția dispunea de cadre 
foarte numeroase, iar patrulele călări străbăteau zi şi noapte 
străzile oraşului, în special suburbiile Saint- Antoine, Saint- 
Marceau, strada Mouffetard şi cartierul Temple ; nici pen- 
tru că masele muncitoreşti nu ar fi avut motive să poarte 
cele mai amare, cele mai îndirjite resentimente împotriva 
cîrmuirii. Aceste motive existau. Napoleon fusese autorul 
„cărţuliilor de muncă“, sistem care pusese pe muncitor În si- 
tuaţia de totală dependenţă, sub deplina putere a patronu- 
lui; î În fiecare an, el ceruse noi tributuri de sînge; la în- 
ceput îi luase pe cei în floarea vîrstei, apoi pe adolescenți, 
şi-i îngropase cu sutele de mii prin depărtatele cÎmpuri de 
luptă, pe întinsul cărora s-au desfăşurat măceluri mondiale. 
Acela care- i lpsise pe muncitori de orice posibilitate de a se 
apăra împotriva exploatării patronale nu avea nici un drept 
la simpatia maselor muncitoreşti. 

Acum însă, cînd întocmai ca în primii ani ai revoluţiei, 
inamicul se apropia din nou de hotarele ţării, ameninţind-o 
cu invazia, şi cînd această invazie avea să readucă dominaţia 
aristocrației şi să reintroneze pe Bourboni, muncitorii erau 
dezorientaţi şi nedumeriţi. Imaginea tiranului cu chipul pă- 
tat de sînge, a ambiţiosului fără frfu se şterse dintr-o dată. 

În scenă apăruse iarăşi gunoiul reg galist, toţi aceşti emi- 
granţi trădători, care veneau pitiţi în ” furgoanele inamicilor 
Franţei aducînd cu ei visuri de restaurare a ordinei feudale 
şi hula împotriva tuturor realizărilor revoluţiei. 

Ce puteau face muncitorii ? Să se răscoale în spatele lui 
Napoleon și să uşureze subjugarea Franţei de către inamicii 
ei? Să ajute la restaurarea Bourbonilor? 

Masa muncitorilor nu se răsculă în această perioadă (sfîr- 
şitul lui 1813 şi începutul lui 1814), cu toate că nicicînd 
în cursul domniei napoleoniene nu suferise atît cit suferea 
acuma. 

Starea de spirit a burgheziei era însă diferită. În majo- 
ritate, industriașii erau încă înclinați să-l susţină pe Napo- 
'eon. Ei ştiau mai bine decit oricine ce dorea şi aştepta An- 
giia şi că nu va fi uşor să se lupte împotriva concurenţei 
engleze nici pe piaţa externă, nici pe piaţa internă, în cazul 
întrîngerii lui Napoleon. Marea burghezie comercială, fi- 

nanciarii, bursa se p'ingeau de mult de imposibilitatea de a 
se putea trăi şi activa în mijlocul nesfîrşitelor războaie şi 
sub o domnie în care arbitrarul devenise sistem. Piaţa ex- 
ernă începuse de mult să se restrîngă în mod catastrofal, iar 
acum se restrinse nu mai puţin catastrofal şi cea internă. 
Bani existau, dar erau „ascunși“ ; acest fenomen fusese ob- 
servat de martori foarte diferiţi. Marii bancheri pierduseră 
definitiv nădejdea că sub domnia lui Napoleon războaiele 
ar putea cîndva lua sfîrşit, iar după catastrofa din Rusia a 
marii armate şi, mai cu seamă, după eşuarea tratativelor de 
pace de la. Praga şi după bătălia de la Lepzig, gindul i inevi- 
tabilei prăbușiri a împăratului nu permitea nici măcar să 
visezi la o restabilire cît de cît trainică a creditului, la afa- 
ceri comerciale, la mari comenzi şi achiziţii. Nerăbdarea, 
amărăciunea, descurajârea şi revolta puseseră stăpînire pe 
această (foarte importantă) parte a burgheziei. Ea se înde- 
părta cu paşi repezi de Napoleon. 

La sate, Napoleon mai putea găsi sprijin. Cu toate ne- 
întreruptele recrutări, cu toată risipa de oameni şi materiale 
care pustiise satele Franţei, masa ţăranilor proprietari (afară 
de cei din Vandeea) se temea de schimbările. politice pe care 
le-ar fi adus o invazie străină. Pentru cea mai mare parte 
dintre ei, Bourbonii însemnau restaurarea feudalismului — 
cu stăpînirea seniorilor, cu lipsa de libertate în circulaţia bu- 
nurilor funciare, cu pierderea păminturilor bisericeşti, ca 
şi a păminturilor ce aparținuseră emigranților şi fuseseră 
confiscate de revoluţie şi cumpărate în loturi de către bur- 
ghezie şi ţărani în timpul revoluţiei. De teamă să nu- şi piardă 
dreptul de stăpînire absolută a loturilor de pămînt — do- 
bîndit cu atita trudă — țărănimea era gata să suporte mai 
departe toate consecinţele politicii externe de cuceriri şi jaf, 
dusă de împărat. Pentru ţărani, Napoleon era mai uşor de 
suportat decît vechea ordine feudală, pe care o aduceau cu 
ci Bourbon. 
~ În sfirşit, mai era grupul puţin numeros, dar influent, 
al vechii şi noii aristocrații. Vechea aristocrație, chiar și acea 
parte care îl slujea pe Napoleon, era desigur mai aproape 
de Bourboni decît de el. Noua aristocrație, formată din 
mareşalii, conții, ducii, baronii făcuți de Napoleon ŞI co- 
virag cu aur şi favoruri, era şi ea, de asemeni, departe de 
a susține în mod unanim pe împărat. Toți aceştia erau pur şi 
simplu obosiţi de viaţa pe care au fost constrinşi s-o ducă. 
Frau dornici să profite de marile lor bogății, aşa cum sc 

cuvine unor adevăraţi aristocrați ; să ducă o viaţă de ono- 
ruri şi confort, trecînd în domeniul unor amintiri plăcute 
faptele lor războinice de odinioară. „Nu vreţi să vă mai 
bateţi, vreţi să vă plimbaţi pe străzile Parisului“ — a spus 
enervat Napoleon, în 1813, unuia din generalii săi. „În- 
tr-adevăr, sire, m-am plimbat atit de puţin în Viaţa, mea pe 
străzile Parisului !“ — a răspuns acesta cu amărăciune. 
Viaţa de tabără în mijlocul unor continue primejdii, sub fo- 
cul gloanţelor dușmane, şi mai ales neîncetatul joc cu moar- 
tea, îi obosise şi epuizase într-atita, încît pînă şi cei mai vi- 
teji şi dîrji — ca Macdonald, Ney, Augereau, Sebastiani şi 
Victor, pînă ŞI cei mai devotați — ca Savary şi Caulaincourt 
începeau să plece urechea la aluziile şi insinvările lui Talley- 
rand şi Fouché, care, de mult şi în taină, pregăteau răbdători 
şi prudenti trădarea. | 

Aceasta era situația, aceasta era starea de spirit în 
Franţa, atunci cînd toamna, după ce pierduse la Leipzig o 
campanie atit de strălucit începută în primăvara lui 1813, 
Napoleon se înapoie la Paris şi începu să organizeze fortele 
cu care trebuia să întîmpine invazia popoarelor Europei asu- 
pra Franței. 


v 


„Hai să mergem să-l batem pe bunicul Francisc“ — 
spunea micul rege al Romei, repetînd cu seriozitatea unui 
copil de trei ani cuvintele învăţate de la tatăl său, care-l 
adora. Napoleon ridea nestăvilit cînd îl auzea repetînd aceste 
cuvinte, a căror semnificaţie nu o înţelegea. Dar în măsura 
în care armatele aliate se apropiau de Rin, bunicul Francisc 
încerca o mare şi mereu crescîndă ezitare. Şi nu numai el, 
ci şi îndrumătorul şi inspiratorul său, ministrul Metternich, 
era cuprins de acest sentiment. 

Desigur, nu era vorba de legăturile de familie dintre 
Napoleon ŞI împăratul Francisc. Nu era vorba de faptul 
că Napoleon era căsătorit cu fiica împăratului Austriei 
ŞI că moştenitorul tronului lui Napoleon era deci nepotul 
direct al lui Francisc I. Altele erau cauzele care: constrin- 
geau diplomaţia austriacă să nu privească de loc cu atita 
simplitate rezultatui dorit al războiului, aşa cum îl priveau, 
de pildă, englezii, ţarul Alexandru I sau Frederic- Wilhelm 
al III-lea, regele Prusiei. Pentru Anglia, Napoleon era ina- 

micul cel mai neîmpăcat. şi cel mai primejdios din cO avu- 
sese în tot cursul istoriei ei de un mileniu şi jumătate. Cu 

Napoleon, nu putea să fie pace între cele două țări. Pentru 
Alexandru, el era un ofensator personal şi, în afară de 
aceasta, singurul monarh ce putea să restaureze Polonia la 
primul prilej favorabil. Apoi, ţarul nu se îndoia de loc că 
Napoleon, dacă rămînea pe tron, ar fi găsit oricînd posibili- 
Go militare şi, diplomatice pentru a da lovituri puternice 
adversarilor säi. 

Acelaşi motiv îl conducea şi pe regele Prusiei, dar într-o 
măsură mult mai mare, Frederic- Wilhelm al III-lea fusese, 
putem spune, constrîns prin forță, în martie 1813, să ac- 
ţioneze împotriva lui Napoleon ; din momentul luării acestei 
hotărîri şi pînă la bătălia de la Leipzig fusese stăpînit tot 
timpul de-o frică de moarte. Îi făcuse lui Alexandru ade- 
vărate scene, mai ales după înfrîngerile de la Lützen, Baut- 
zen și Dresda. „lată-mă, sînt iar la Vistula!“ — repeta el 

disperare. Nici chiar victoria de la Leipzig nu reuşise 
să-l liniştească cum trebuie. Frica aceasta de Napoleon, o 
frică aproape superstiţioasă, era caracteristică pentru vremea 
accea. Nu-i de mirare: deci că şi după infringerea de la 
Leipzig, după pierderea aproape a tuturor cuceririlor, cu o 
Franţă epuizată şi care începuse să murmure împotriva sa, 
Napoleon inspira încă teamă în asemenea măsură, încît re- 
gele Prusiei nu putea să se gîndească fără groază la faptul 
că, după „sfîrşitul războiului şi după plecarea aliaților, avea 
să rămînă vecinul unui astfel de om. 

Spre deosebire de Anglia, de Alexandru şi de Frederic- 
Wilhelm, care considerau că dacă Napoleon rămîne pe tron, 
sîngeroşii ani 1812 şi 1813 vor fi fost cu totul inutili, Aus- 
tria nu avea nici unul din toate aceste motive. Metternich nu 
dorea de loc ca Rusia să rămînă fără contrapondere în 
Occident. El voia ca Napoleon să rămînă în Europa, dar 
neprimejdios pentru Austria și foarte neplăcut pentru Rusia, 
în calitate de aliat posibil al Austriei, 

Metternich şi Francisc I hotăriră, deci, să încerce din 
nou o înţelegere cu Napoleon. lată pentru ce Metternich, 
care avea posibilitatea să exercite o foarte puternică pre- 
siune asupra aliaţilor, ameninţindu-i -i cu retragerea din coali- 
ție, reuşi să convingă pe aliaţi să propună din nou lui Na- 
poleon pacea pe baza următoarelor condițiuni : împăratul 
renunţă la toate cuceririle sale (deja pierdute) şi încetează 
războiul; i se lasă Franţei graniţele (cu foarte mici 

modificări) de după pacea de la Lunéville din 1801. Monarhii 
aliaţi se aflau la Frankfurt, Metternich invită pe diplomatul 
francez Saint-Aignan, care rămăsese la Frankfurt, şi, în pre- 
zența lordului Aberdeen, reprezentantul Angliei, a lui Ncs- 
selrode, reprezentantul Buste, care declarase că vorbeşte 
şi în numele lui Hardenberg, cancelarul Prusiei, se ceru di- 
plomatului napoleonian să se ducă la Napoleon şi să-i trans- 
mită oferta de pace a aliaţilor. 

Pacea de la Lunéville din 1801 fusese rezultatul unui 
război victorios. l-ar fi rămas, deci, lui Napoleon o ţară 
mare, pe care o crease în 1801, după victoriile francezilor 
la Marengo şi Hohenlinden. Era o neaşteptată şansă de sai- 
vare, Şi tocmai acum, cînd după catastrofele din 1812 şi 
1813 se afla pe marginea prăpastiei, în faţa unei amenin- 
ţări imediate de invadare a Franţei, Napoleon urma să ră- 
mînă stăpînul unei puteri de prim rang. 

Saint- -Aignan ajunse la Paris cu propunerile de pace ale 
aliaţilor în ziua de 14 noiembrie 1813. 

Napoleon nu voi să răspundă numaidecit. Era absor- 
bit de cea mai febrilă activitate: noi recrutări, pregătirea 
unui nou război. Trebui, totuşi, să consimtă fără convingere 
la î începerea convorbirilor. Dar, în acelaşi timp, continuă cu 
şi mai multă energie să pună pe picior de război o nouă 
armată. 

„Aşteptaţi — spunea el vorbind de unul singur, în timp 
ce se plimba neîncetat încolo şi încoace prin cabinetul său — 
aşteptaţi numai puţin şi o să vedeţi că nici eu, nici soldaţii 
mei nu ne-am uitat meseria. Am fost î învinşi între Elba şi 
Rin... învinşi prin trădare. Dar între Rin şi Paris nu vor mai 
fi trădători... 

Aceste cuvinte circulau atît în Franţa, cît a în Europa. 

Nimeni din cei ce-l cunoşteau pe Napoleon nu credea 
în succesul propunerilor de pace ale aliaţilor. Zilnic, noi for- 
maţii erau trecute în revistă de către împărat şi îndrepta ate 
spre est, spre Rin. Sfîrşitul marii tragedii se apropia. 


Capitolul XV 


RAZBOIUL DIN FRANȚA ȘI PRIMA 
ABDICARE A LUI NAPOLEON 


1814 


I 


În 1814, ca şi în 1813, în lupta sa împotriva Europei, 
Napoleon nu se bizuia decît pe forţa armelor. Dar în- 
țelegea că acum, după înfringerea de la Leipzig, şi cînd 
Franţa se găsea în pragul invaziei inamice, nu mai era cu 
putinţă să se poarte ca în iulie şi august 1813, cînd el 
rupsese conştient şi premeditat tratativele de la Praga. În 
propunerile de atunci i se lăsa nu numai Franţa, ci şi toate 
cuceririle sale, cu excepţia Joe, a oraşelor hanseatice şi a 
cîtorva puncte din Germania ; îşi păstra toate drepturile şi 
titlurile, afară de acela de protector al Confederaţiei Rinu- 
lui. Întrerupsese atunci tratativeie fiindcă nădăjduia să sfir- 
şcască dintr-o- singură lovitură cu coaliția inamică. 

Acum propunerile erau, desigur, mai aspre. Dar Napo- 
leon ştia că țărănimea şi muncitorii, burghezia comercială 
şi financiară şi toată numeroasa pătură socială a birocra 
ţiei creată de el şi — ceea ce era foarte important — chiar 
vîrfurile armatei în frunte cu mareșalii, într-un cuvint toate 
clasele sociale, tot poporul cu excepţia unor cazuri izolate, 
era obosit de război şi însetat de pace. De accea, fără să 
respingă condiţiile transmise prin Saint-Aignan, timp de 
două luni (socotind de la 15 noiembrie, cînd îi fuseseră pre- 
zentate propunerile), Napoleon se prefăcu că şi el vrea pa- 
cea, dar, prin diferite mijloace, tergiversa. Nădăjduia, pe 
bună dreptate, că aliaţii vor viola propriile lor condiţii şi 
astfel, responsabilitatea reînceperii războiului nu avea să 
cadă asupra sa. Mai vedea că nici una din puterile adverse, 
în afară de Austria, nu ar fi dorit prelungirea domniei lui 
şi că, Anglia mai ales, nu s-ar fi considerat mulțumită atît 
timp cît Anvers-ul răminea în mîinile lui Napoleon. Or, 
după condiţiile ce-i fuseseră trimise de la Frankfurt, nu 

numai Anvers-ul, ci şi întreaga Belgie ar fi continuat să facă 
parte din Imperiul Francez. Ştia de asemenea că, cu cît ar 
fi tergiversat mai mult, cu atît ar fi avut mai multe şanse 
ca ministrul afacerilor externe al Angliei, lordul Castlereagh, 
să renunţe la condiţiile acceptate la Frankfurt de către re- 
prezentantul Angliei, Aberdeen, sub presiunea lui Met- 
ternich : 

Dar, în aşteptare, trebuia să-i facă pe aceştia să creadă 
că el, Napoleon, de data aceasta nu se opune de loc trata- 
tivelor de pace şi că, dacă ordonase noi recrutări, o făcea 
pentru a-şi susţine intenţiile paşnice. „Nimic nu se opune 
din partea mea la restabilirea păcii — auziră senatorii în 
discursul tronului din 19 decembrie 1813 — eu cunosc şi 
împărtăşesc toate sentimentele francezilor ; şi spun ale fran- 
cezilor, fiindcă ştiu că nici unul dintre ei nu ar voi pacea 
cu prețul onoarei. Cu regret, deci, cer acum acestui popor 
generos noi sacrificii ; dar ele sînt dictate de cele mai nobile 
şi mai scumpe interese ale -sale. Am fost nevoit să fac noi 
încorporări în armată; o naţiune nu poate să trateze în 
siguranță decit desfăşurindu-şi toate forțele.“ Era limpede 
că nu se „gîndea la pace; „Pentru ca nu cumva generaţiile 
viitoare să spună despre noi: ei au sacrificat cele mai mari 
interese ale ţării ; ei au recunoscut legile, pe care englezii î în 
decurs de patru secole s-au străduit zadarnic să le impună 
Franţei.“ 

Aşa se sfirşea acest discurs al tronului, în chip de Gs: 
puns la propunerile de pace primite cu o lună şi mai bine 
în urmă. 

În decembrie 1813 fuseseră chemaţi 110.000 de recruți. 
Se „pregătea o nouă recrutare. Napoleon trimisese pe sena- 
tori în cele patru colțuri ale Franţei cu misiunea de a in- 
sufla energie autorităţilor locale în organizarea recrutărilor 
şi a perceperii impozitelor ordinare şi extraordinare pentru 
întreţinerea armatei. 

În ianuarie 1814 se află că armatele inamice trecuseră 
Rinul şi cotropiseră Alsacia şi Franche-Comté; că, în sud, 
Wellington trecuse Pirineii venind din Spania şi pătrunsese 
în Franţa... 

„Nu mi-e frică. s-o recunosc — spusese Napoleon sena- 
torilor trimişi în provincie — am tăcut prea. multe răz- 
boaie, am făurit planuri gigantice, am voit să asigur Franţei 
stăpînirea lumii. M-am înşelat, aceste planuri nu erau pro- 
porţionale cu forța numerică a populaţiei noastre. Ar fi 

trebuit să chem tot poporul sub arme ; dar, recunosc, pro- 
gresul vieţii sociale, îndulcirea moravurilor nu permit să 
transformi o întreagă naţiune în soldaţi.“ Dacă nu s-ar fi 
dezvăţat în cursul domniei lui Napoleon să vorbească, se- 
natorii ar fi putut răspunde împăratului că e prea modest, 
că de fapt a transformat întreaga naţiune în soldaţi, cu 
excepţia bătrinilor, femeilor şi copiilor. „Eu, cel care am 
greşit, eu trebuie să sufăr — continuă împăratul — nu 
Fran, Ea nu a greşit cu nimic, ea mi-a dat cu mărinimie 
sîngele ei, ea nu mi-a refuzat nici un sacrificiu...“ Cit pri- 
veşte propriul său sacrificiu, el îl vedea doar în faptul că 
încheia pacea şi că „renunţa la cea mai mare ambiţie ce a 
existat vreodată“. „Pentru fericirea poporului meu, voi 
sacrifica visuri de mărire ce nu s-ar putea împlini decit 
prin eforturi, pe care nu vreau să le mai cer.“ 

Rareori a vorbit Napoleon atît de sincer ca în această 
ocazie. Dar el avea foarte puţină încredere în senatori. Îi 
privea ca pe nişte actuali sclavi şi viitori trădători. De tră- 
darea lui Talleyrand nu se mai îndoia. Încă după Leipzig, 
în noiembrie 1813, curînd după ce se reîntorsese la Paris, 
la una din marile recepții, Napoleon se opri în faţa fostului 
său ministru şi-l strigă : „Ce cauţi dumneata aici ? Bagă de 
seamă, nu cîştigi nimic luptînd împotriva puterii mele. Îţi 
declar că dacă se întîmplă să mă îmbolnăvesc serios, vei 
muri înaintea mea. 

Nu a ordonat însă împuşcarea lui, aşa cum se temuse 
bătrînul diplomat. Iar în ianuarie 1814, îi propuse chiar 
să-l însoţească pe Caulaincourt, care pleca pentru tratative, 
şi ridică pumnul ameninţător cînd Talleyrand refuză. 

Nici în Fouché nu avea încredere. Dar pe atunci înce- 
tase să aibă încredere şi în mareşali. Credea numai în sol- 
daţi ; şi nu în tinerii recruți, smulşi de la familiile lor în 
ultimii doi ani, ci în bătrinele lui cătane. Deşi nu mai ră- 
măseseră mulți. din aceştia (oasele celor mai mulţi putrezeau 
lîngă Roma, lîngă Madrid, în apropiere de Ierusalim, între 
Moscova şi Berezina, în imprejurimile Leipzigului), sosise 
timpul să-i cheme în grabă pe cei rămaşi, să vină din Spania, 
din Olanda, din Italia. El voia lupte, nu tratative de pace. 

Acum, însă, după două luni de tergiversări şi după pä- 
trunderea lor în Franța, aliații, convinşi de oboseala ţării, 
de dezertările pe scară întinsă din rîndurile noilor contin- 
gente chemate sub arme, erau hotărîţi să propună lui Na- 
poleon hotarele Franţei din 1790, adică fără Belgia, fără 

Olanda, fără Savoia și fără acea porţiune der pe malul sting 
al Rinului, alipită în timpul războaielor din epoca revolu- 
Gei: mai puţin, deci, decît oferiseră în noiembrie 1813. Toţi 
crau de acord pentru această pace, Chiar şi lordul Castle- 
rcagh, venit în persoană la cartierul general al aliaţilor. 

Congresul păcii se întruni la Châtillon. Bineînţeles, d 
nu avu nici un rezultat. 

„Sint atît de impresionat de infamul proiect de tratat 
de pace ce-mi trimiţi, încît mă simt dezonorat de simplul 
fapt că el ne-a fost propus — scria Napoleon lui Caulain- 
court, reprezentantul său la congresul de la Châtillon, care 
îl anunţase că aceasta era ultima speranţă de aa păstra tro- 
nul imperial şi de a preveni restaurarea Bourbonilor cu aju- 
torul armatelor aliate. — Îmi vorbeşti mereu de Bourboni. 
Prefer să văd pe Bourbon în Franţa în condiţiile (unci păci) 
rezonabile, decît să accept infamele propuneri ce mi-ai 
trimis !“ 


Războiul şi numai războiul avea să mai hotărască totul 
acum. După eşecul său, congresul de la Châtillon se dizolvă. 
Aceasta însă se petrecea chiar în toiul luptei disperate a lui 
Napoleon împotriva puterilor coalizate. 

În noaptea de 24 spre 25 ianuarie, Napoleon trebuia să 
plece pentru a se duce în mijlocul armatei. Împărăteasa 
Maria-Luiza fu numită regentă a imperiului. În cazul morţii 
împăratului, pe tronul Franţei urma să se urce numaidectt 
fiul său în vîrstă de 3 ani — regele Romei — sub regența 
mamei. Napoleon iubea această mică făptură aşa cum. nu 
iubise niciodată pe nimeni în viaţă. Cei ce-l cunoşteau nici 
nu bănuiau că ar fi capabil să se lege de cineva într-o mă- 
sură atît de mare. Baronul Meneval, unul din secretarii per- 
sonali ai împăratului, spune că oricît ar fi fost de ocupat 
— scria la masă sau citea lîngă cămin — copilul nu pleca 
de pe genunchii lui, nu părăsea cabinetul şi-i cerea mereu 
să se joace cu el de-a soldaţii. Era singura ființă de la curte 

care nu se temea de P Napoleon şi care se simţea în cabinetul 
tatălui său ca un stăpân. În tot cursul zilei de 24 ianuarie, 
“Napoleon a rămas în cabinetul său, rezolvînd diferitele ches- 
tiuni urgente, care trebuiau aranjate înainte de a pleca în 
acest război hotărîtor, la această înfricoșătoare întîlnire cu 
întreaga Europă ridicată împotrivă-i. Copilul, cu lucu 
lui de” lemn, se afla ca întotdeauna lîngă tatăl său şi, pentru 
că se plictisise pesemne să-l vadă mereu ocupat cu hirtii, a 
început să-l tragă de poalele hainei. Împăratul l-a luat în 

braţe şi a început să-l arunce în sus şi să-l prindă. Micul 
rege al Romei era în culmea bucuriei şi nu înceta de a-şi 
săruta tatăl. Seara, copilul a fost dus la culcare. La ora trei 
dimineaţa, bona de serviciu din noaptea aceea a văzut cun 
în dormitorul copilului Napoleon a intrat tiptil („d pas 
de loup“) şi, Fără să ştie că era văzut, s-a oprit lîngă fiul său 
cufundat într-un somn adînc, l-a privit îndelung, nemișcat, 
şi a ieşit. În minutul următor, el se afla în trăsură, în drum 
spre armata sa. De atunci nu şi-a mai văzut niciodată fiul. 


H 


Instruirea recruţilor nu cra încă terminată. Recrutările 
continuau. Napoleon şi mareşalii săi nu aveau decit vreo 
47.000 de soldaţi gata de luptă. Aliaţii aveau 230.000 de 
oameni, iar un număr aproape egal era în drum pentru a 
le veni în ajutor. Aproape toţi mareşalii erau descurajaţi, 
chiar şi Ney. Numai împăratul era plin de curaj, vioi şi 
căuta să le comunice şi lor curajul său. „Era plin de energie 
şi părea întinerit“ spun martorii. 

Chiar a doua zi după sosirea la Vitry, în ziua de 26 ia- 
nuarie, Napoleon concentrind toate forţele mareşalilor, 
respinse trupele lui Blücher din Saint-Dizier. De aici, fără 
să piardă o clipă din ochi corpul de armată al lui Blücher, 
îşi aruncă forţele asupra acestuia şi asupra corpului de ar- 
mată rus al lui Osten-Sacken. La Brienne, în ziua de 31 ia- 
nuarie, după o luptă Indien, cîştigă o nouă victorie. Fap- 
tul acesta ridică mult moralul scăzut al trupelor sale. 

Îndată după înfringerea sa, Blücher merse în grabă spre 
Bar-sur-Aube, unde erau concentrate principalele forţe ale 
lui Schwarzenberg. Aliaţii dispuneau, între Chaumont şi 
Bar-sur-Aube, de 122.000 de oameni. 

În acest moment Napoleon nu avea decît vreo 30.000 
de oameni. Totuşi, el hotări să nu se retragă, ci să accepte 
lupta. Bătălia începu în zorii zilei de 1 februarie lingă La 
Rothicre şi dură pînă la ora 10. După această bătălie, fără 
să fie urmărit, Napoleon trecu rîul Aube şi ajunse în ziua de 
3 februarie, la Troyes. | 

Bătălia de la La.Rothiăre lăsase francezilor impresia unei 
victorii aproape câştigate, atît de mare fusese succesul cu 
Care se apărase Napoleon împotriva unor forţe cam de patru 
sau cinci ori mai numeroase decît ale sale. Totuşi, situaţia 

răminea deosebit de primejdioasă. Împăratul primea întăriri 
puţine care soseau prea încet. Ney, Macdonald, Berthier şi 
Marmont erau de părere că singurul mijloc de a se salva 
tronul imperial era pacea. Şi, atunci cînd congresul de la 
Châtillon nu dădu rezultate, ei fură cuprinși de descurajare. 

Cu cît primejdia creştea, cu atît Napoleon devenea mai 
energic. Încă din 1812, mareşalii observaseră la el o oarecare 
oboseală și slăbire a geniului său militar. Acum însă, în 
februarie şi martie 1814, nu-şi mai puteau crede ochilor: 
în faţa lor era iarăşi generalul Bonaparte, tînărul erou din 
Italia şi Egipt ; parcă nici nu se scurseseră de atunci 15 ani 
de domnie, de nesfirşite războaie sîngeroase, de administrare 
autocrată a imensului imperiu și a Europei vasalizate. Fl 
susţinea moralul mareşalilor şi al soldaţilor şi-i liniştea pe 
miniștrii rămaşi la Paris. În ziua de 10 februarie, după cîteva 
marşuri forţate, Napoleon atacă corpul de armată al lui 
Olsufiev, staționat lingă Champaubert, şi-l distruse în între- 
gime. Mai mult de 1.500 de ruşi fură omorio şi aproape 
3.000 fură făcuţi prizonieri, printre care şi Olsufiev. Cei- 
lalţi fugiră. Seara, Napoleon spuse mareşalilor : „Dacă mîine 
sînt tot atît de norocos ca și astăzi, în 15 zile îl duc pe ina- 
mic peste Rin, iar de la Rin la Vistula nu e decît un pas“. 

A doua zi merse de la Champaubert la Montmirail, unde 
se aflau ruşii şi prusienii. Bătălia de la Montmirail avu loc 
la 11 februarie şi se- sfirşi cu o nouă şi strălucită victorie 
a lui Napoleon. Inamicul pierdu aproape 8.000 de oameni 
din 20.000, iar Napoleon mai puţin de 1.000. Aliaţii pără- 
siră în grabă cîmpul de bătălie. Napoleon porii imediat spre 
Château-Thierry, unde se aflau aproape 18.000 de prusieni 
şi vreo 10.000 ruşi. „Mi-am găsit cizmele cu care am făcut 
campania din Italia“ — a exclamat el, amintindu-și de ful- 
gerătoarele sale victorii din anul 1796. 

Criticii militari consideră campania din 1814 ca pe una 
din cele mai remarcabile ale epopeii napoleoniene, sub ra- 
portul artei 'strategice a împăratului. 

Bătălia din ziua de 12 februarie de la Château-Thierry fu 
un nou triumf al lui Napoleon. Dacă nu ar fi avut loco 
manevră greşită şi o întîrziere a mareșalului Macdonald, 
forțele aliaţilor care luptau la Château-Thierry ar fi fost în 
întregime nimicite. În ziua de 13 februarie, Bliicher bătu şi 
respinse pe mareşalul Marmont. Dar în ziua următoare, Na- 
poleon venindu-i în ajutor înfrînse din nou pe Blücher la 
Vauchamps. Acesta pierdu aproape 9.000 de oameni. Lui 

Napoleon îi soseau întăriri, iar aliații suferiseră o serie de 
înfrîngeri. Situaţia împăratului răminea, totuși, critică din 
cauza superiorității numerice a inamicului. Dar aceste vic- 
torii neaşteptate, care urmau zilnic una după alta, derutară 
pînă într-atita pe aliaţi, încît comandantul suprem, Schwar- 
zenberg, trimise pe aghiotantul său la cartierul lui Napoleon 
cu o cerere de armistițiu. Cele două bătălii de la Mormans 
şi Villeneuve, care se sfîrşiseră de asemeni cu victoria fran- 
cezilor, constrinseseră pe aliaţi la acest demers neaşteptat — 
cererea armistiţiului. Napoleon refuză o întrevedere perso- 
nală contelui Parr, trimisul lui Schwarzenberg. El acceptă 
scrisoarea, dar amină răspunsul. 

„Am tăcut vreo 30—40 mit de prizonieri, am luat 2.000 
tunuri, un mare număr de generali“ — scria el lui Caulain- 
court, făcîndu-i cunoscut totodată că e gata să încheie pa- 
cea, numai ca Franţa să-şi păstreze „frontierele ei naturale“ 
(Rin, Alpi, Pirinei). Armistițiul era refuzat. 

În ziua de 18 februarie, lîngă Montereau avu loc o nouă 
bătălie. Aliaţii fură respinşi, pierdură 3.000 oameni — morţi 
şi răniţi, şi 4.000 de prizonieri. 

Chiar după observatorii ŞI memorialiştii i inamici, Napo- 
leon se întrecuse pe sine În această campanie, care părea 
totuşi fără speranță. Dar el avea prea puţini soldați, iar ma- 
reşalii Victor şi Augereau erau complet epuizați şi făcuseră 
o serie de greșeli. Din această cauză, Napoleon nu a putut 
Să-ŞI exploateze din plin neaşteptatele şi strălucitele victorii. 
Îi mustra mînios şi nerăbdător pe mareșali, îi stimula. „Ce 
argument sărac îmi aduci, Augereau ! Eu am distrus 80.000 
de inamici cu batalioane compuse din recruți abia îmbrăcaţi. 
Dacă cei şaizeci de ani te apasă, părăseşte-ţi comandamentul“. 
„Împăratul nu voia să înţeleagă de loc că nu toţi subordo- 
pap săi erau Napoleoni“ — spunea mai tirziu în amintirile 
sale despre aceste timpuri unul din generalii săi. 

Schwarzenberg întruni un consiliu militar. Ceru părerea 
împăratului Alexandru, a regelui Prusiei, a împăratului 
Austriei şi se luă hotărîrea ca să 1 se propună din nou lui Na- 
poleon armistițiul. Cu această misiune fu însărcinat Lich- 
tenstein, unul din cei mai de vază prinți domnitori din 
Austria. Era clar că aliaţi sînt serios Îngrijoraţi şi că mulți 
dintre ei vor să pună capăt afacerii cît mai curând, chiar şi 
printr-un compromis. 

De data aceasta, Napoleon primi pe trimisul coaliției. 
Liechtenstein vorbi pe un ton foarte împăciuitor şi-l asigură 

pe Napoleon că aliaţii doreau cu adevărat pacea şi că nu 
aveau intenţia să-i readucă pe Bourboni pe tronul Franţei. 
Întrevederea nu avu totuşi nici un rezultat. În apogeul stră- 
lucitelor sale succese, după ce distrusese în mai multe bătălii 
aproape jumătate din armatele aliaţilor (80.000 din 200.000, 
aşa credea el atunci), Napoleon conta pe perfecțiunea artei 
sale, prin care învingea mereu un inamic foarte puternic. 

De mult timp şi în mod activ, Talleyrand şi ceilalți în- 
treţineau legături secrete cu aliaţii şi pregăteau Întoarcerea 
Bourbonilor. Aliaţii păstrau multe rezerve faţă de aceştia 
din urmă, şi chiar cei mai neîmpăcaţi inamici ai lui I Napo- 
leon, cum era ţarul Alexandru, s-ar fi mulțumit cu încoro- 
narea micului rege al Romei, atunci în vîrstă de trei ani, 
numai ca Napoleon să renunţe singur la tron. Acum însă nu 
mai vorbeau nici măcar de abdicarea împăratului. Un bă- 
trin aristocrat francez, baronul de Gouhaux, originar din 
Troyes, prezentase ţarului Alexandru I o petiție, în care 
cerea să se dea ajutor Bourbonilor. Ţarul răspunse că aliaţii 
nu au hotărît încă nimic în privința înlocuirii dinastiei Bo- 
naparte cu aceea a Bourbonilor şi sfătui pe petiţionari (Gou- 
baus nu era singur) să nu mai facă demersuri atît de pri- 
mejdioase. Cîteva zile mai tîrziu, Napoleon intrînd în 
Troyes, Gouhaux fu arestat, judecat de curtea marţială şi 
împuşcat. 

Ţarul Alexandru şi-a manifestat mai tîrziu chiar mirarea 
că nicăieri în satele franceze ţăranii nu-și arătaseră dorinţa 
de a scăpa de Napoleon. Ba, tocmai dimpotrivă, în munţii 
Vosgi, în Lorena, la sud, în munţii Jura, ei începuseră să 
atace micile grupuri răzlețe ale coloanelor aliate şi să-şi ma- 
nifeste vizibil ura lor împotriva armatei străine invada- 
toare. Cauzele trebuiesc văzute mai întîi în jafurile comise 
de armatele inamicului şi, apoi, în teama de a vedea pe aliați 
aducînd „în furgoancle lor“ pe Bourboni și vechiul regim 
senioral, dinainte de revoluţie. Napoleon înțelese repede 
acest lucru. „Trebuie să luptăm cu hotărtrea din 1793“ — 
scria el mareşalilor săi. 

Dar, cu toate înfrîngerile suferite, aliaţii încă nu-şi pier- 
duseră curajul. Prea multe interese erau în joc. Acest şir 
de uimitoare şi strălucite victorii ale lui Napoleon, pe care 
ei îl crezuseră acum pornit pe panta înfrîngerilor, îi îngri- 
jora şi-i făcea să se întrebe ce ar putea să se întimple dacă 
acest om, pe care de mult îi considerau în unanimitate ca 
cel mai mare comandant de oști din istorie, ar rămîne pe 

tron, s-ar odihni şi şi-ar reface forţele ; cine l-ar mai putea 
învinge după un an sau doi? 

La începutul lunii martie, Napoleon dispunea de 75.000 
de oameni. Dintre aceştia, el trimise 40.000 împotriva lui 
Schwarzenberg care se retrăgea, iar cu ceilalți 35.000 porni 
pe urmele lui “Blücher care trecu printr-o mare primejdie în 
timpul acestei urmăriri şi scăpă de la pieire numai datorită 
unei greşeli a comandantului din Soissons, care predase 
oraşul. 

Dar după ce scăpă de captivitate, Blücher nu evită bä- 
tălia ; în ziua de 7 martie, Napoleon îl ajunse în apropiere 
de Craonne şi-l bătu. Avînd pierderi grele, Blücher fugi 
spre Laon. Acolo, Napoleon a încercat zadarnic să-l scoată 
din poziţii (la 9 şi 10 martie). Bliicher nu fusese nimicit, aşa 
cum voise Napoleon, dar fusese făcut inofensiv pentru un 
timp. În timpul acesta, însă, mareşalu Oudinot şi Macdo- 
nald, cărora Napoleon le dăduse 40.000 de oameni și le or- 
donase să nu- -| piardă din vedere pe Schwarzenberg, fuseseră 
respinşi în împrejurimile localităţii Provence. 

În ziua de 9 martie, la Chaumont reprezentanții puterilor 
aliate încheiară între ei un nou acord prin care se angajau : 
1) să ceară lui Napoleon revenirea la hotarele Franţei dinainte 
de 1792, eliberarea completă a Olandei, Italiei, Spaniei, El- 
veţiei şi tuturor statelor germane. Ei se mai obligau, de ase- 
ment, să nu depună armele, pînă cînd nu vor obţine acest 
lucru ; 2) Rusia, Austria şi Prusia se angajau să dea fiecare 
cîte 150.000 de soldaţi pentru a se ajunge scopul, iar Marea 
Britanie se obliga să dea aliaţilor, începînd, de la această 
dată, un subsidiu anual de 5.000.000 lire sterline pentru sus- 
ţinerea acestui război. - 

Aliaţii nu mai ştiau nici măcar aproximativ unde și cînd 
vor putea ajunge să înfrîngă disperata rezistență a lui Na- 
polcon, care nu voia de loc să audă de frontierele ce i se 
propuneau. 

Între timp mareşalii sufereau înfrîngeri una după alta. În 
sud, Wellington cu armata engleză trecuse Pirineii şi se în- 
drepta asupra oraşului Bordeaux, după ce respinsese pe Soult 
şi Suchet. Schwarzenberg exploata succesele sale împotriva lui 
Oudinot şi Macdonald. 

Fără să se odihnească, fără să lase armatei sale o clipă de 
răgaz după bătălia de la Laon, Napoleon atacă un detaşament 
de 15.000 de oameni — ruşi şi prusieni — care intrase în 
Reims şi cra comandat de generalul rus contele de Saint-Prix 

— emigrant francez din timpul revoluţiei. Bătălia avu loc la 
Reims (la 13 martie) şi se sfirși cu infringerea totală a deta- 
şamentului ruso-prusian, cu exterminarea aproape a jumătate 
din efectiv şi cu moartea lui Saint-Prix. 

Dar toate aceste noi victorii nu puteau schimba nimic, 
atit timp cît aliaţii rămtneau hotăriți să nu cedeze în nici 
una din condiţiile lor, iar Napoleon tot atît de hotărit să 
refuze a le accepta : prefera să piardă totul, chiar şi tronul, 
decît să accepte imperiul în vechile lui hotare. 

Atunci cînd, la congresul de la Châtillon, din ordinul lui 
Napoleon, Caulaincourt declarase reprezentanţilor Angliei, 
Rusiei, Prusiei şi Austriei că împăratul respinge. definitiv 
propunerile lor şi cere ca imperiul să cuprindă, ca şi mai îna- 
inte, malul stîng al Rinului, oraşele Colonia şi Mainz, Anvers 
şi Flandra, Savoia şi Nisa, tratativele fuseseră întrerupte. 

La 17 martie, ţarul Alexandru primi pe contele de Vi- 
trolles, agentul Bourbonilor şi emisarul lui Talleyrand. Vitrolles 
reuşise să vină de la Paris, să treacă prin liniile lui Napoleon 
şi avanposturile ruseşti şi să ajungă la aliaţi. El aducea știrea 
că, după părerea lui Talleyrand, A; iaţii trebuiau să se grăbească 
să meargă asupra Parisului, unde erau aşteptaţi, şi să nu alerge 
pe urmele lui Napoleon. Îndată după sosirea lor s-ar fi putut 
proclama detronarea lui Napoleon şi restaurarea Bourbonilor 
în persoana lui Ludovic al. XVIII-lea, cum începuse să se inti- 
tuleze, cu anticipație, contele de Provence, fratele lui Ludovic 
al XVI-lea, cel ghilotinat în timpul revoluţiei. 

Spre marea surprindere a lui Vitrolles, ţarul îi aduse 
la cunoştinţă că persistă să vrea detronarea lui Napoleon, dar 
că aliaţii nu au a se ocupa de succesiune şi că el, Alexandru J, 
consideră că nici chiar republica nu ar fi o soluţie rea. 
Vitrolles nu îndrăznea să-şi creadă auzului. „Unde s-a ajuns, 
o, doamne !“ — exclamă agentul Bourbonilor în redarea aces- 
tei întrevederi. | 

După, toate probabilitățile, constatarea că războiul în- 
cepea să ia caracterul unei apărări a Franţei postrevoluţionare 
împotriva „cotropitorilor străini, care doreau restaurarea vechii 
orînduiri în frunte cu Bourbonii, „produsese o puternică im- 
presie asupra ţarului. Şi fiindcă îşi da seama că acest fapr 
întărea poziţia lui Napoleon, care încă mai era învingător 
şi încă mai era periculos, el încerca să pună Franţa şi mai 
ales „poporul de jos“ (la vile populace) nu în faţa dilemei : 
Napoleon sau Bourbon, ci în fața dilemei : Napoleon sau 
republica. Era o tactică abilă, care nu putea însă intra în capul 

strimt al curteanului, legitimistului şi emigrantului Vitrolles. 
De aici uimirea sa de a vedea republicanismul francez spri- 
jinit de autocratul rus. Alexandru a fost întotdeauna convins 
că Bourbonii împreună cu toţi Vitrolles-ii lor habar n-aveau 
despre starea de spirit a Franţei. Totuşi, el luă act de sfatul 
lui Talleyrand, venit prin Vitrolles o dată cu un bileţel ne- 
semnat şi plin de voite greşeli de ortografie. Riscîndu-şi capul 
— (Vitrolles. putea fi arestat în drum de jandarmii napo- 
iconieni şi autorul notei să fie descoperit, cu toate greşelile 
de gramatică şi scrisul prefăcut) — Talleyrand sfătuia pe 
Alexandru şi pe ceilalți aliați să meargă numaidecit asupra 
Parisului, lăsînd chiar în urmă și pe flancuri armata lui Na- 
poleon încă neînvinsă. Trădător plin de prudență, Talleyrand 
nu ar fi riscat dacă n-ar fi cunoscut foarte bine confuzia şi 
nesiguranța care domnea la Paris, în provincie şi în armată. 
„În ziua de 20 martie a avut loc bătălia de la Arcis-sur- 
Aube între Napoleon, care avea atunci aproape 30.000 de 
oameni, şi aliați (Schwarzenberg), care aveau la început 
40.000 de oameni şi la sfîrşitul bătăliei — 90.000. Cu toate că 
Napoleon, după ce respinsese pe inamic în mai multe puncte, 
se considera învingător, judecind după rezultate, bătălia tre- 
buie privită, totuşi, ca nedecisă ; împăratul nu putuse urmări 
pe Schwarzenberg şi trecu înapoi riul Aube, aruncînd în aer 
podurile. În lupta de la Arcis-sur-Aube, Napoleon pierdu 
3.000 de oameni, iar aliaţii aproape 9.000. Dar de data 
aceasta, el nu reuşise să nimicească armatele inamice. 

Aliaţii se temeau de un război popular, de o ridicare în 
masă, aşa cum se întimplase în perioada eroică a revoluţiei 
franceze, cînd Franţa fusese salvată de intervenţia străină şi 
de restaurarea Bourbonilor... 

Alexandru, Frederic-Wilhelm, Francisc, Schwarzenberg și 
Metternich nu ar fi fost atît de îngrijoraţi dacă ar fi cunoscut 
conversaţia dintre Napoleon şi generalul Sebastiani din seara 
bătăliei de la Arcis-sur-Aube. „Ei bine, generale, ce crezi des- 
pre tot ce se întimplă ?“ — „Cred că majestatea-voastră are, 
fără îndoială, resurse pe care noi nu le cunoaştem“. — „Nu- 
mai pe acelea pe care le vezi, nimic altceva“. — „Dar atunci, 
de ce nu se gîndeşte majestatea-voastră la ridicarea întregii 
naţiuni A7 „Himere ! Himere împrumutate din amintirile 
despre evenimentele din Spania şi din timpul revoluţiei fran- 
ceze. Nu e cu putinţă să ridici națiunea într-o ţară în care 
revoluţia a distrus pe nobili și preoţi şi în care eu însumi am 

distrus revoluţia ! 

Napoleon privea just situaţia. El, care nimicise cu per- 
severență orice manifestare, cît de mică, de spirit revoluţio- 
nar, Orice amintire a revoluţiei, acum, cînd lupta disperat 
pentru a apăra Parisul, nu mai putea — chiar dacă ar fi 
voit — să cheme în ajutor revoluţia, pe care o înăbuşise şi 
o călcase in picioare cu atit succes timp de ani de zile. 

, Această conversație cu Sébastiani avea loc exact la trej 
zile după convorbirea dintre Vitrolles ŞI ţarul Alexandru 
Napoleon considera himerică posibilitatea unei ridicări în 
masă pentru un război popular la fel cu acela din 1792 
care sfârşise cu proclamarea republicii. Punînd înainte ideea 
restaurării republicii, Alexandru, duşmanul său neîmpăcat, 
urmărea tocmai să-l lipsească l i iji 
în sînul poporului fransez pe Napoleon de orice sprijia 

După bătălia de la Arcis-sur-Aube, Napoleon hotărî să 
cadă în spatele inamicului şi să-i rupă comunicațiile cu 
Rinul. Dar aliaţii se deciseseră definitiv să meargă direct asu- 
pra Parisului. Scrisori ale împărătesei Maria-Luiza şi ale 
ministrului poliţiei Savary către Napoleon, căzute întimplă- 
tor în mîinile cazacilor, convinseseră pe ţar că la Paris 'sta- 
rea de spirit era de aşa natură, încît nu putea să fie vorba de 
o rezistenţă populară, şi că sosirea aliaţilor în capitală ar fi 
decis îndată rezultatul războiului şi ar fi dus la detronarea, lui 
Napoleon. . 

Această hotărire definitivă fusese luată de aliaţi sub in- 
fluenţa lui Pozzo di Borgo, corsican de origine, vechi duşman 
de moarte al lui Napoleon şi, deci, prieten şi apropiat al lui 
Alexandru. După bătălia de la Arcis-sur-Aube, cînd se află 
ştirea că Napoleon urmăreşte distrugerea spatelui armatei 
aliate, Pozzo di Borgo declară: „Scopul războiului este Pa- 
risul. Ar timp cît vă gândiţi să daţi bătălii, aveţi toate 
şansele să fiţi bătuţi, fiindcă Napoleon le va da întotdeauna 
mai bine decit dumneavoastră şi fiindcă armata sa, chiar 
nemulțumită, dar susţinută de sentimentul onoarei, va lupta 
pînă la ultimul om, atîta timp cât el se află alături de ea. 
Oricît de zdruncinată ar fi puterea sa militară, ea este încă 
mare, chiar foarte mare, mai mare decit a dumneavoastră. 
Dar puterea sa politică este distrusă. Timpurile s-au schim- 
bat. Despotismul militar a fost primit ca o binefacere a 

doua zi după revoluţie, dar acum el este compromis în faţa 
opiniei publice... Trebuie deci să căutăm să terminăm răz- 
boiul pe cale politică, nu pe cale militară... Atingeţi Pa- 
risul cu degetul, numai cu degetul, şi colosul va fi răsturnat. 
În felul acesta veţi fi reuşit să-i frângeţi sabia, pe care nu 
i-o puteți smulge din mîini“. Pozzo di Borgo era convins 
că ţara uitase cu totul de Bourboni şi o spuse aliaţilor, care 
o ştiau prea bine şi fără cl. Toţi erau de acord că după 
detronarea lui Napoleon, Bousbonii vor fi „acceptabili“. Ale- 
xandru nu mai găsea necesar să vorbească de republică. E! 
vedea că se putea pune capăt domniei lui Napoleon fără 
să mai revină asupra acestei teme neplăcute. Hotări deci 
să riște: folosind împrejurarea că Napoleon era departe 
(luase poziţie în spatele lor tocmai pentru a-i îndepărta de 
Paris), ei vor merge direct asupra capitalei, şi, ajutaţi de 
trădarea dinăuntru, vor „pune mina pe ea înainte ca îm- 
păratul să-i poată veni în ajutor. 

Drumul capitalei era apărat de mareşalii Marmont şi 
Mortier, generalii Pacthod şi Amey. În total, aceştia dispu- 
neau de 25.000 de oameni. Napoleon cu forțele principale 
se afla departe în spatele inamicului. Bătălia de la Fère- 
Champenoise din 25 martie s-a încheiat cu o victorie a alia- 
ţilor împotriva mareșalilor lui Napoleon, francezii fiind res- 
pinşi spre Paris. O armată aliată de 100.000 de oameni se 
apropia de capitală. 

În ziua de 29 martie, împărăteasa Maria-Luiza împre- 
ună cu micul rege al Romei, moștenitorul tronului, plecă la 
Blois. 

Pentru apărarea Parisului, francezii aveau aproape 40.009 
de oameni. În capitală domnea panica, iar trupele erau de- 
primate. Ţarul Alexandru nu dorea o vărsare de sînge sub 
zidurile Parisului şi, în general, juca rolul învingătorului 
mărinimos. „Parisul, lipsit de apărători şi de marele său 
şef, nu poate rezista ; sînt profund convins de aceasta“ — 
spuse el lui M. Orlov, dindu-i autorizația să oprească bä- 
tălia îndată ce ar fi apărut nădejdea unei paşnice capitulări 
a capitalei. Lupta crincenă dură cîteva ore. Aliaţii pierdură 
9.000 de oameni dintre care 6.000 ruşi. Dar, sub influența 
lui Talleyrand şi apăsat de frica înfringerii, Marmont capi- 
tulă în ziua de 30 martie, la ora 5 seara. 

Napoleon a aflat de această mişcare neașteptată a alia- 
ţilor spre Paris în toiul luptelor pe care le da între Saint- 

Dizier şi Bar-sur-Aube. „lată o admirabilă mişcare de şah! 
Niciodată nu aş fi crezut pe vreun general al aliaților ca- 
pabil s-o facă !* — spuse Napoleon cînd i i se anunţă faptul, 
în ziua de 27 martie. În acest compiiment se vedea, în 
primul rînd, specialistul în strategie. 

Plecă numaidecît spre Paris cu toată armata sa. 

Ajuns la Fontainebleau, în noapte de 30 martie află des- 
pre bătălia dată şi despre capitularea oraşului, întîmplară 
cu cîteva ore înainte. 

Era, ca întotdeauna, plin de energie și de hotărtre. Dar, 
după aflarea acestei veşti, rămase tăcut timp de un sfert 
de oră. Apoi făcu cunoscut lui Caulaincourt şi generalilor 
care se aflau cu el noul său plan. Caulaincourt trebuia să 
se ducă la Paris şi să propună lui Alexandru I și aliaţilor 
pacea în condiţiile puse de ei la Châtillon. În timp de trei, 
zile de  du-te-vino, între Paris şi Fontainebleau — așa 
trebuia să procedeze sub diferite pretexte Caulaincourt — 
trupele de la Saint-Dizier, cu care Napoleon „operase în 'spa- 
tele aliaţilor, urmau să sosească şi să respingă pe inamic 
din capitală. 

Caulaincourt încercă să sugereze ideea unei oferte reale 
de pace în condiţiiie de la Châtillon şi nu o viclenie mili- 
tară. „Nu, nu! — răspunse Napoleon. — E de ajuns și 
faptul că am avut un moment de ezitare. Sabia va sfirşi 
totul. Încetaţi să mă tot umiliţi ir 

Caulaincourt se duse numaidecit la Paris, iar Napoleon 
se consacră cu totul pregătirii febrile a bătăliei ce avea să 
aibă loc în trei sau patru zile. Considera că era foarte im- 
portant ca aliaţii să nu întreprindă în aceste cîteva zile nici 
o măsură politică ce ar fi fost de natură să zdruncine pe 
cei mai slabi și să-i facă să treacă de partea lor. În acest 
scop înscenase el această comedie de propuneri de pace în 
condiţiile respinse dispreţuitor cu două săptămîni înainte. 

Dar pericolul nu mai putea fi înlăturat, Monarhii aliaţi 
fuseseră primiţi la Paris de către regalişti cu manifestații de 
bucurie. Majoritatea zdrobitoare a populaţiei rămînca apa- 
tică şi supusă. Toate acestea arătau că Parisul va accepta 
guvernul ce-i va fi impus. 

Suveranii aliaţi lansară o proclamaţie în care se declara 
că ei nu vor discuta cu Napoleon şi că vor recunoaşte gu- 
vernul şi forma de star pe care şi le va alege națiunea 
franceză. Convorbirile lui Caulaincourt cu aliații, deci, nu 
puteau duce la vreun rezultat. Țarul Alexandru ti declarase 


350 


acestuia în mod direct că Franţa: nu-l mai voia pe Napo- 
leon şi că era obosită de el. Schwarzenberg îi aminti cu amă- 
răciune că Napoleon zguduise lumea timp de 18 ani la rînd 
şi că nimeni, niciodată, nu va avea linişte atîta timp cît el 
va rămîne puternic. I se propusese mereu pace, fără să i se 
ceară să renunţe şi la imperiu, dar el nu voise să consimtă 
la nici o concesie. Acum era prea tîrziu. Schwarzenberg însă 
nu ştia că nici chiar în acel moment Napoleon nu cedase 
încă şi că propunerile făcute prin Caulaincourt erau numai 
o cursă pentru a cîştiga cele trei zile cîte îi trebuiau ca să-şi 
aducă armata la Fontainebleau. 

La înapoierea sa la Fontainebleau,  Caulaincourt văzu 
următorul tablou : trupele se concentrau în preajma caitie- 
rului împăratului, iar acesta spera ca în ziua de 5 aprilie 
să aibă la dispoziţie 70.000 de soldaţi cu care să pornească 
asupra Parisului. 

În dimineaţa de 4 aprilie, Napoleon trecu trupele în 
revistă, după care le spuse : „Soldaţi — inamicul ne-a între- 
cut cu trei etape şi a ocupat Parisul. Trebuie să-l alungăm 
de acolo. Francezi nedemni, emigranţi pe care odinioară 
noi am avut slăbiciunea de a-i ierta, au făcut cauză comună 
cu inamicul şi şi-au pus cocarde albe. Nemernicii ! Ei îşi 
vor primi plata pentru acest nou atentat. Să jurăm să învin- 
gem sau să murim şi să răzbunăm insulta adusă patriei şi 
armelor noastre !“ — „Jurăm ! t“ — îi răspunseră toţi. Dar 
cînd, după revistă, intră în palatul de la Fontainebleau, găsi 
o altă stare de spirit. „Mareşalii rămaseră toţi în picioare în 
faţa sa, trişti şi tăcuţi ; nici unul nu îndrăznea să înceapă. 
Erau prezenţi Oudinot, Ney, Macdonald, Berthier şi duceie 
de Bassano. 

Napoleon îi invită să se explice. Atunci ei spuseră că 
nu mai nădăjduiau de loc într-o victorie, că tot Parisul, 
fără deosebire de convingeri, tremură de frică la gîndul unui 
atac al împăratului împotriva aliaţilor care au intrat în 
oraş, pentru că acest atac va însemna nimicirea populaţiei 
şi distrugerea capitalei, că aliații vor incendia Parisul pentru 
a răzbuna Moscova şi că va fi greu să fie puşi soldaţii să 
lupte printre ruinele Parisului, „Plecați de aici — le spuse 


Oph lîngă el pe Caulaincourt, Berthier şi pe ducele de Bas- 
sano, li se plînse cu minie de ezitările şi temerile celorlalți, 
de lipsa de devotament faţă de el. Apoi, după cîteva minute, 
aduse la cunoştinţa mareşalilor că renunţă la tron în folosul 

fiului său, micul rege a! Romei, sub regența Mariei-Luiza. 
Dacă aliaţii sînt de acord să încheie pace pe baza acestor 
condiţii, războiui e terminat şi Caulaincourt va fi trimis 
la Paris cu aceste propuneri pentru tratative. Îndată după 
această declaraţie el le mai citi un document, pe care îl 
redactase tot atunci şi în care se spunea că, întrucît puterile 
aliate au proclamat că împăratul Napoleon este singura pie- 
dică în calea restabilirii păcii în Europa, „împăratul Napo- 
leon, credincios jurămiîntului său, declară că este gata să ab- 
dice de la tron, să părăsească Franţa şi să-şi dea viaţa chiar 
pentru binele patriei, bine indisolubil legat de drepturile fiu- 
lui său, de drepturile regenței împărătesei şi de legile im- 
periului. 
Mareșalii primiră cu căldură hotărîrea împăratului. După 
citirea documentului, Napoleon luă în mînă pana, dar, îna- 
inte de a-l semna, se opri deodată şi spuse: „Dacă totuşi 
am merge iar împotriva lor? Îi vom zdrobi!“ Dar mare- 
şalii tăceau, nici unul nu-l susţinu. Napoleon semnă docu- 
mentul pe care-l încredință unei delegații compusă din Cau- 
laincourt, Ney şi Macdonald pentru a fi dus la Paris, 

În acest timp la Paris se produceau o mulţime de eve- 
nimente. Talleyrand întrunise în grabă o parte dintre sena- 
tori, pe acci de care era sigur, şi îi sili să voteze răstunarea 
dinastiei Bonaparte şi rechemarea Bourbonilor. Ceva mai 
mult : Marmont trădă pe Napoleon, se retrase cu corpul său 
de armată înspre Versailles şi trecu de partea lui Talleyrand 
şi a „guvernului provizoriu“ pe care acesta îl formase după 
dorinţa aliaţilor. 

La început, ţarul Alexandru sta la îndoială. Atit el cît 
şi împăratul Austriei nu ar fi fost împotriva suirii pe tron 
a lui „Napoleon al II-lea“ în vîrstă de trei ani. Dar rega- 
liştil din anturajul monarhilor aliaţi insistau asupra respin- 
gei) propunerii lui Napoleon. Aliaţii au încetat să mai ezite 
cînd au aflat de trădarea lui Marmont. 

Acum, după această defectiune în forţele principale de 
care dispunea Napoleon, un atac asupra Parisului devenea 
imposibil. Aliaţii hotărâră, deci, să nu primească propune- 
rile lui Napoleon şi să pună tronul la dispoziţia Bourboni- 
lor. „Căutaţi să convingeţi pe suveranul dumneavoastră de 


necesitatea de a se supune soartei“ — spuse Alexandru lui 
Caulaincourt la despărţire. „Se va face tot ce va fi cu pu- 
e u . DI sa H o w A 
tinţă pentru onoarea lui“: — adăugă el. Şi, încă o dată, îl 


numi pe Napoleon „un mare, om“. 

La despărţire, aliații îi cerură lui Caulaincourt să in- 
siste pe lingă împărat, ca acesta să abdice fără să pună 
condiţii. I se promitea păstrarea titlului şi i se da în stăpînire 
deplină insula Elba din Mediterană. Mai insistară şi pentru 
semnarea imediată a actului de abdicare. Adr aliaţii dr şi 
regaliştii împreună cu prinţul Talleyrand, care acum trecuse 
pe faţă de partea lor, se temeau de un război civil şi de 
masa soldaţilor, care se adeveri a fi rămas, ca şi mai înainte, 
în totul credincioasă lui Napoleon. Abdicarea oficială putea 
să prevină pericolul unei tulburări. În împrejurarea dată, 
hotărîrea Senatului nu avea nici o valoare morală. Senatorii 
erau priviţi ca nişte slugi ale lui Napoleon care şi-au trădat 
la iuțeală stăpînul şi au intrat în slujba unui nou stăpîn. 
„Acest mizerabil Senat — strigase mafeşalul Ney într-o con- 
vorbire cu ţarul Alexandru — a fost întotdeauna gata să 
se supună voinţei omului pe care astăzi îl numeşte tiran! 
Cu ce drept ridică Senatul glasul în acest moment? A tăcut 
atunci cînd ar fi trebuit să vorbească. Cum îşi permite să 
“vorbească acum, cînd totul îi comandă să tacă 2" 

Numai cuvîntul lui Napoleon putea pune capăt acestei 
penibile nesiguranţe, să desfacă de vechiul jurământ pe sol- 
daţi, ofiţeri, generali şi funcţionari. Astfel gîndeau şi fran- 
cezii de toate convingerile politice și aliaţii. 


IN 


În seara zilei de 5 aprilie, Caulaincourt, Ney şi Mac- 
donald reveniră la Fontainebleau. După ce ascultă rezultatul 
convorbirilor de la Paris cu Alexandru şi cu ceilalţi aliaţi, 
precum şi sfatul de a se supune inevitabilului, Napoleon 
spuse că încă mai are trupe şi că soldaţii îi sînt credincioşi. 
„De altfel, vom vedea ! Pe miine!“ Apoi chemă lîngă ei pe 
Caulaincourt. „Ah, Caulaincourt, oamenii, oamenii In — ex- 
clamă el în această lungă conversaţie nocturnă. „,Mareşalii 
mei ar roşi să se ia după Marmont, ei vorbesc de el cu 
indignare, dar sînt foarte mîhniţi că le-a luat-o înainte pe 
calea onorurilor. Ar vrea şi ei să cîştige — însă, ce e 
drept, fără să se dezonoreze — aceleaşi drepturi la favoarea 
Bourbonilor“. Vorbi încă mult de Marmont, care A trădase 
în această clipă hotăritoare. „Nenorocitul, el nu ştie ce-l 
aşteaptă ; numele lui va fi înfierat. Eu nu mă mai gîndesc 
ia mine, crede-mă, drumul meu este sfîrşit sau aproape 


23 — Nopoieon 353 


sfîrşit. De altfel, ce gust aş mai avea să domnesc peste inimi 
obosite de mine şi grăbite să se dea altora? Mă gindesc la 
Franţa... Ah, dacă aceşti imbecili nu m-ar fi trădat, în patru 
ore i-aş fi restabilit măreţia. Căci, crede- -mă, aliaţii păstrînd 
poziţia lor actuală, avînd Parisul în spate şi pe mine în 
faţă, ar fi fost pierduţi. Dacă, pentru a scăpa de această 
primejdie, ar fi încercat să iasă din Paris, nu s-ar mat fi 
întors în el... Nenorocitul acesta de Marmont, a împiedicat 
acest frumos deznodămint... Fără îndoială, am fi avut posi- 
bilitatea să continuăm războiul şi să ne ridicăm iarăşi. Pri- 
mesc ştiri din toate părţile că ţăranii din Lorena, din Cham- 
pagne, din Bourgogne nimicesc grupuri răzlețe de soldaţi 
inamici.. Vor veni Bourbonii, şi dumnezeu ştie ce va mai 
urma după ei... Bourbonii însemnează pace în afară, dar 
război în interior. Vei vedea ce se va alege din ţară într-un 
an de zile!... Pentru moment însă nu e nevoie de mine, e 
nevoie de altceva. Numele meu, chipul meu, sabia mea, toate 
inspiră teama. Trebuie să mă predau. Am să-i chem pe ma- 
reşali şi vei vedea bucuria lor cînd vor fi scoşi din încurcă- 
tură şi autorizaţi să facă şi ei ce a făcut Marmont, fără să-şi 
păteze însă onoarea, 

În această noapte, Napoleon îi dezvălui lui Caulain- 
court ceea ce gîndise, desigur, de mult timp. Era copleşitor 
în acele clipe tabloul unei oboseli cumplite, de necrezut, pe 
care a lăsat-o. această domnie sîngeroasă, acest neîntrerupt 
şi nesfirşit dans al morţii, aceste hecatombe de cadavre, acest 
holocaust de generaţii întregi sacrificate unui scop, vădit 
imposibil de atins. 

„Am voit să asigur Franţei stăpinirea lumii“ — mär- 
turisea deschis Napoleon în 1814. Nu ştia atunci că, în- 
tr-un viitor îndepărtat, avea să se constituie o întreagă 
şcoală de istorici francezi care se vor strădui să demonstreze 
că, toată viaţa sa, Napoleon, fără să atace pe nimeni, n-a 
făcur decit să se apere şi că, în fond, atunci cînd a intrat în 
Viena, Milano, Madrid, Berlin, Moscova, Napoleon nu a 
făcut altceva decît să apere „Frontierele naturale ale Fran- 
rei“. „Apăra” Rinul pe riul Moscova. Napoleon personal nu 
şi-ar fi permis o atare explicaţie. El era mult mai sincer. 

El nu ştia nici de acele socoteli precise pe care de curînd 
le-a făcut, pe baza tuturor documentelor oficiale și neofi- 
ciale din arhive, cercetătorul contemporan Albert Meynier. 
După aceste socoteli, numărul cetăţenilor. francezi morţi sau 
dispăruţi în bătăliile şi campaniile din timpul” stăpînirii na- 

poleoniene ar trece de un milion (471.000 de morţi, oficial 
înregistrați atunci, şi 530.000 de dispăruţi pentru totdeauna). 
Bineînţeles, în acest număr nu intră acei grav răniți şi mu- 
tilaţi, morţi mai tîrziu în spitale din cauza rănilor. 

Și aceste cifre ale lui Meynier nu privesc întregul im- 
periu napoleonian, ci numai „vechea Franţă“, numai echte 
departamente“, adică nici chiar întreaga ţară aşa cum a gă- 
sit-0 Napoleon, cînd a luat puterea în mînă la 18 brumar 
1799 (fiindcă nu intră în socoteală Belgia, Piemontul şi alte 
cuceriri din timpul revoluţiei și ale lui Napoleon î însuşi dina- 
inte de lovitura de stat), ci numai Franţa cuprinsă între ho- 
tarele dinaintea revoluţiei. ŞI nici toate războaiele napoieo- 
niene nu sînt luate în considerare, ci numai acelea pe care 
Napoleon le-a purtat începînd din 1800. Cu alte cuvinte, 
nu intră în socoteală nici bilanţul primei campanii din Italia 
(1796—1797), nici cel al cuceririi Egiptului, nici cel al ex- 
pediţiei din Siria. Poate că nici Napoleon nu avea de unde 
să ştie cu precizie că dintr-o populaţie” de 26 milioane — cu 
femeile şi copiii la un loc — cît numărau „vechile depasta- 
mente“, fuseseră exterminați prin războaiele sale mai muit 
de un milion de bărbaţi în floarea vîrstei; dar el văzuse, 
desigur, satele despopulate din pricina recrutărilor, după cum 
văzuse şi cîmpurile nenumăratelor sale bătălii. Uneori căuta 
să liniştească pe alții — el personal se neliniştea prea puţin 
de aceasta — arătînd că soldaţii furnizaţi armatei sale de 
către ţările vasale sau „aliate“ — toți aceşti germani, elve- 
Gent, italieni, belgieni, olandezi, polonezi, ilirieni ete. — 
sufereau pierderi mult mai mari decît francezii. 

Dar pierderea a trei sau patru milioane de străini ce au 
luptat în armata napoleoniană era o slabă consolare pentru 
exterminarea unui milion de adevăraţi francezi... (Cît des- 
pre milioanele de inamici morți, dispăruți sau mutilati, la 
aceştia el nu s-a gindit niciodată.) ` 

în cursul acestei lungi nopți de veghe, plimbindu-se de-a 
lungul şi de-a latul splendidelor săli ale luxosului şi poso- 
moritului palat de la Fontainebleau, făcîndu-și bilanţul în 
faţa W Can ulaincourt, Napoleon a ajuns la o ultimă concluzie 
țara era la capătul puterilor. 
S-ar fi putut ca Bou: bont « să nu fie doriţi şi să nu se poată 
menţine mult timp pe tron — totuşi, pentru moment, nu 
mai era nevoie de el, ci de altcineva. În aceste zile de aprilie, 
el a fost informat că negustorii parizieni şi marea burghezie, 


chiar dacă nu au primit pe aliaţi cu acelaşi entuziasm 

excepţional cu care i-au primit nobilii regalişti, spun totuşi 
pe faţă că războaiele i-au istovit şi ruinat. 

În noaptea aceea nu. dormi aproape de loc. În dimineaţa 
zilei următoare, 6 aprilie 1814, chemă pe mareșali şi le de- 
clară : „Domnilor, liniştiți-vă. Nici armata, nici voi nu veţi 
mai vărsa sînge. Eu consimt să abdic. Aş fi voit, atît pentru 
voi cît şi pentru familia mea, să asigur fiului meu succesiu- 
nea tronului. Cred că această ieşire ar fi fost pentru voi şi 
mai avantajoasă decît pentru mine, căci aţi fi putut continua 
să trăiţi sub o cirmuire corespunzătoare originii, sentimen- 
telor şi intereselor voastre... Şi lucrul era posibil, dar o tră- 
dare josnică v-a lipsit de o situație pe care speram să v-o 
asigur. Dacă nu era defecţiunea corpului 6 de armată (al lui 
Marmont), am fi reuşit acest lucru şi, chiar mai mult, am 
fi reuşit să ridicăm iarăşi Franţa. Dar s-a întîmplat altfe!. 
Eu mă supun destinului meu, supuncţi-vă şi voi destinului 
vostru, Resemnaţi-vă să trăiţi 'sub Bourboni ŞI sări serviţi cu 
credință. R An dorit linişte, o veţi avea. Dar, vai! Dea dom- 
nul să mă înşele presimţirea. Noi nu am fost o generaţie 
făcută pentru linişte. Pacea, pe care o doriţi atit, vă va se- 
cera din paturile voastre de puf mai repede şi în număr mai 
mate decît ar fi făcut-o războiul şi taberele“. 

Apoi luă în mînă o foaie de hîrtie şi citi mareşalilor ceea 
ce urmează : „Întrucît puterile aliate au proclamat că îm- 
păratul Napoleon este singura piedică în calea restabilirii 
păcii în Europa, împăratul Napoleon, credincios jurămîntu- 
lui său, declară că renunţă, pentru el şi pentru urmaşii lui, 
la tronul Franţei şi la tronul Italiei, pentru că nu există 
sacrificiu personal, Chiar şi cel al vieţii, pe care să nu fie 
gata a-l face în interesul Franţei“. Se aşeză la o masă şi 
semnă. Mareşalii erau emoţionaţi. Îi sărutau mîinile, cople- 
şindu-l cu linguşirile obişnuite care îl înconjurau în timpul 
domniei. Caulaincourt, însoţit de doi mareșali, se duse îndată 
cu documentul la Paris. 

Alexandru şi aliaţii aşteptau deznodămîntul cu multă ne- 
liniște. Cînd avură, în sfîrşit, în mînă actul de abdicare, îi 
cuprinse o „nespusă bucurie. Țarul Alexandru dădu din nou 
asigurări că insula Elba va fi dată numaidecit în deplină 
stăpînire lui Napoleon şi că fiul său, regele Romei, şi îm- 
părăteasa Maria-Luiza vor primi posesiuni independente în 
Italia. 

Totul se sfîrşise. 

În acest moment în Veni în minte ceea ce desigur î fi mai 
venise de multe ori în timpul campaniei din 1814, atît de 
strălucită din punct de vedere strategic, dar politiceşte lipsită 
de sorţi de izbîndă din cauza naturii însăşi a împrejurărilor. 
Încă din 1813, mareşalii, generalii, ofițerii, Întreaga suită şi 
chiar soldaţii dn gardă remarcaseră cum împăratul se ex- 
punea fără motiv. El î îşi risca viața nu aşa cum o riscase 
la podul de la Arcole în 1796, sau în cimitirul din Eylau în 
1807, adică nu atunci cînd era necesar din diverse motive 
de ordin militar, ci absolut fără nici un folos. 

Amintim împrejurarea din 1813 cînd, după moartea lui 
Duroc, împăratul se aşezase pe un trunchi de arbore şi cîtva 
timp rămăsese nemișcat — ţintă vie sub ploaia de schije. 
În 1814, aceste gesturi stranii deveniseră mai dese şi nimeni 
nu se mai îndoia de semnificaţia lor. Astfel, de exemplu, 
în timpul bătăliei de la Arcis-sur-Aube, în ziua de 20 mar- 
tie, se îndreptase — iarăşi fără nici un rost — spre un 
sector de unde soldaţii se retrăseseră chiar din ordinul său, 
fiindcă menţinerea poziţiei era imposibilă ; cînd generalul 
Exelmans se repezise să-l oprească, mareșalul Sebastiani îl 
ren, spunîndu-i ceea ce toţi ştiau de mult: „Lasă-l ! Nu 
vezi că o face dinadins ? Vrea să sfirșească cu viaţa !“ Dar 
şi mitraliile, şi ghiulelele îl ocoleau. 

apoleon a privit întotdeauna sinuciderea ca o mani- 
festare de slăbiciune şi de laşitate ; de aceea, la Arcis-sur- 
Aube şi în numeroasele împrejurări asemănătoare din 1813 
ŞI 1814, a căutat să se autoînşele atunci cînd, dorind moar- 
tea, încerca să mascheze sinuciderea. 

Şi totuşi, în ziua de îl.aprilie 1814, la cinci zile după 
abdicare, atunci cînd la palatul din Fontainebleau începură 
pregătirile pentru plecarea în insula Elba, Napoleon, după 
ce îşi luă rămas bun de la Cauiaincourt, de care a fost 
aproape nedespărțit în aceste zile, se retrase în apartamentul 
său și, aşa cum s-a descoperit mai tîrziu, dintr-un necesar de 
campanie de care nu se despărțea niciodată, luă o fiolă ce 
conţinea o soluţie de opium. Ne amintim că în 1812, după 
bătălia de la Maloiaroslaveţ, cînd era să fie făcut prizonier, 
Napoleon ordonase doctorului Yvan să-i dea pentru orice 
eventualitate o otravă puternică. Atunci a primit el fiola 
cu opium pe care n-a scos-o din necesarul său timp de un 
an şi jumătate. 


357 


Acum, la Fontainebleau, Napoleon a scos fiola şi a în- 
ghiţit tot conţinutul ei. 

Începură dureri groaznice. Presimţind nenorocirea, Cau- 
laincourt intră în camera unde se afla Napoleon. Crezind 
că este vorba de o îmbolnăvire bruscă, vroi să cheme me- 
dicul care se afla pe atunci la palat. Napoleon îi ordonă 
supărat să nu cheme pe nimeni. Dar spasmele erau atît de 
violente, încît Caulaincourt alergă totuşi şi-l aduse pe me- 
dic. Acesta era chiar doctorul Yvan, care îi dăduse lui 
Napoleon opiumul după bătălia de la Maloiaroslaveţ. Vă- 
zînd fiola pe masă, Yvan pricepu îndată ce se întimplase. 
Napoleon începu să se plingă că otrava era slabă sau că îşi 
pierduse puterea şi ceru imperios doctorului să-i dea imediat 
o nouă doză. Medicul fugi din odaie, spunînd că niciodată nu 
va comite a doua oară o astfel de crimă. 

Durerile se prelungiră cîteva, ore, fiindcă Napoleon refuza 
să ia un antidot. El ceru categoric să nu se dea în vileag cele 
întîmplate. „Ce greu este să mori! Ce uşor era să mori pe 
cîmpul de bătaie ! Ah, de ce n-am fost ucis la Arcis-sur- 
Aube !“ lăsă el să-i scape în timpul îngrozitoarelor convul- 
siuni, 

Otrava nu- şi făcuse efectul mortal şi, de atunci, Napo- 
leon nu a mai încercat niciodată să se sinucidă şi nici nu a 
vorbit vreodată de încercarea făcută. 

Pregătirile de plecare se apropiau treptat de sfîrşit. Con- 
form înţelegerii cu aliaţii, putea lua cu el în insula Elba un 
batalion din gardă. 

La 20 aprilie 1814, toate pregătirile erau terminate. Tră- 
surile care trebuiau să ducă pe Napoleon cu mica lui suită şi 
pe comisarii puterilor, însărcinaţi să-l însoţească pînă în 
insula Elba, aşteptau la scara pâlatului. 

Napoleon îşi exprimase dorinţa de a-şi lua rămas bun 
de la garda sa. Garda îl aştepta acum aliniată în marea curte 
a palatului Fontainebleau, atît de cunoscută acum vizitatori- 
lor şi care de atunci poartă numele istoric de „Curtea bu- 
nului-rămas“ (La cour des adieux). 

În frunte era aliniată vechea gardă împreună cu ofiţerii 
şi generalii; în spate tînăra gardă. La apariţia împăratului, 
soldaţii prezentară armele; stegarul înclină drapelul vechii 
gărzi la picioarele lui. 

„Soldaţi, vechii mei camarazi de arme, alături de care am 
mers întotdeauna pe drumul onoarei, astăzi sîntem nevoiţi să 
ne despărţim. Aș fi putut rămîne mai departe în mijlocul vos- 

tru, dar în acest caz ar fi trebuit să continuăm o luptă teribilă, 
ar fi trebuit, poate, să adăugăm un război intern la războiul 
împotriva inamicului străin, şi nu m-am putut decide să con- 
unui a sfişia trupul Franţei. "Profitaţi de pacea atît de meritată 
şi fii fericiţi. Să nu mă plingeţi. Am o misiune de îndeplinit 
şi pentru ea sînt dispus să trăiesc: vreau să povestesc urma- 
şilor faptele măreţe pe care le-am săvirşit împreună, Aş vrea 
să vă string pe toţi la pieptul meu ` daţi-mi voie să sărut cel 
puțin drapelul acesta care vă reprezintă pe toți... 

Nu mai putu vorbi. Vocea i se înecă. Strinse la piept şi 
sărută pe stegar şi drapelul, ură rămas bun gărzii şi se urcă 
în cupeu. Trăsurile porniră în strigăte nesftrşite de „Trăiască 
împăratul !“ Mulţi dintre soldaţi plingeau ca copiii. 

„Cea mai măreață epopee eroică a istoriei mondiale s-a 
sfirgie : : Napoleon şi-a luat rămas bun de la garda sa“ — 
scriau ziarele engleze, vorbind de această zi. 

În realitate, însă, această epopee care a durat douăzeci 
de ani şi care începuse la Toulon în decembrie 1793 nu se 
terminase definitiv în aprilie 1814, la Fontainebleau. 

Lui Napoleon î îi era dat să mai uimească lumea, pe care 
chiar el, în curs de douăzeci de ani, o dezobişnuise să se mai 
mire de ceva. 


Capitolul XVI 
CELE o SUTĂ DE ZI 

Înainte de a povesti evenimentul cel mai extraordinar din 
viaţa lui Napoleon, trebuic să menţionăm cele ce urmează. 
Indiscutabil, imediat după sosirea în insula Elba, Napoleon 
nu avea nici un plan. El considera viaţa sa politică terminată 
şi avea intenţia, aşa cum promisese, să-şi scrie istoria domniei. 
Aceasta este, cel puţin, impresia pe care el o făcu în primele 
şase luni de şedere în insulă. Era liniştit şi indiferent. După ce 
străbătu departamentele din sud, unde regaliştu îl întimpina- 
seră în modul cel mai ostil şi unde, în unele momente, îi fusese 
ameninţată chiar viaţa, I Napoleon ajunse în insula Elba la 
3 mai 1814, Se afla acum într-o insulă singuratică, cu o Dog: 
nică populaţie străină, care îl primise cu cel mai adînc respect 
pe noul ei suveran. 

În primăvara anului 1811, exact cu trei ani înainte de 
debarcarea, sa în Elba, P Napoleon primise la "Tuileries pe gene- 
ralul bavarez Wrede. Cînd acesta încercase în mod respectuos 
să-l sfătuiască pe împărat să renunţe la invadarea Rusiei, pe 

care atunci o pregătea aproape pe faţă, Napoleon îl întrerupse 
brusc, spunîndu-i : „Peste trei ani, voi fi stăpinul lumii“. 

Acum, după trei ani de la această întrevedere, „marele 
imperiu“ nu mai exista ; Napoleon domnea peste o insulă de 
223 kilometri pătraţi, avînd pe ea trei mici orășele şi cîteva 
mii de locuitori. 

Destinul îl adusese în apropierea ţării sale natale. Insula 
Elba este aşezată la o depărtare de vreo 50 kilometri de Corsica. 
Pînă în aprilie 1814, Elba aparținuse ducatului de Toscana, 
una din posesiunile italiene vasale lui Napoleon. După prăbu- 
şicea imperiului, insula fu dată în deplina sa stăpînire. 

Napoleon vizita teritoriul insulei, primea pe locuitorii ei, 
dădea dispoziţii, îşi orînduia viaţa, s-ar părea, pentru mul: 
timp. Din cînd în cînd familia venea să petreacă cîtva timp 
lîngă el; veneau mama sa, Laetitia, şi sora sa, prinţesa Paulina 
Borghese. Îl vizitase, de asemeni, şi contesa Walewska, cu care 
Napoleon legase o prietenie intimă în timpul şederii sale în 
Polonia (1807) şi care l-a iubit toată viaţa. Maria- Luiza şi 
fiul ei nu veniră în insulă : tatăl ei, împăratul Austriei, nu i-a 
permis aceasta şi, de altfel, nici ea nu a căutat prea mult să-și 
vadă soţul. Biografii francezi ai lui Napoleon condamnă de 
obicei indiferența Mariei- Luiza şi trădarea faţă de soţul ei. 
Aceştia însă uită că în 1810, cînd Napoleon o ceruse în căsă- 
torie pe Maria-Luiza, nici el şi nimeni altcineva nu a avut 
curiozitatea să o întrebe şi pe ea dacă e de acord. Ar fi de 
ajuns să amintim de scrisoarea pe care ea o adresase în ianua- 
rie 1810, de la Offen, unei prietene intime : „De la divorţul 
lui Napoleon, deschid de fiecare dată «Gazeta de Frankfurt» 
cu gîndul să aflu numele noii lui soţii și mărturisesc că această 
aminare mă nelinişteşte. Îmi încredinţez soarta providenţei 
divine... Dar dacă soarta nemiloasă mi-o va cere, sînt gata 
să jertfesc fericirea personală în numele statului,“ Astfel pri- 
vea, în 1810, viitoarea logodnică și soţie a împăratului căsă- 
toria ce o ameninţa. Prăbuşirea imperiului napolconian a fost 
pentru ea un fel de eliberare. din prizonierat. 

Nici prima sa soție nu veni să-l vadă în insulă. Josephine, 
pe care el o iubise cu pasiune înainte de a se despărţi de ea, 
murise în palatul său la Malmaison din apropierea Parisului, 
în ziua de 29 mai 1814, la numai cîteva săptămîni după sosirea 
lui în Elba. La aflarea acestei veşti, Napoleon rămase tăcut şi 
mohorit timp de cîteva zile. 

Astfel, primele luni de şedere în Elba se scurseră liniştite şi 
monotone. Nu împărtășea nimănui nimic din ceea ce se petre- 
cea în mintea lui. Răminea ore întregi cufundat într-o adîncă 
meditaţie. După cît se pare, începînd abia din toamna anu- 
lui 1814 şi, mai ales, din noiembrie şi decembrie, începu el să 
asculte cu atenţie ceea ce i se raporta despre evenimentele din 
Franţa şi despre Congresul de la Viena, care îşi începuse şedin- 
tele, Informatorii nu lipseau. Ştirile, care veneau din Italia — 
punctul cel mai apropiat de Elba (oraşul Piombino) se află 
la numai 12 kilometri, şi direct din Franţa, arătau că Bourbonii 
şi cei din anturajul lor se purtau cu mult mai multă nesăbuinţă 
şi stupiditate decît s-ar fi putut aştepta cineva. Talleyrand, cel 

mai inteligent dintre toţi cei ce-l trădaseră şi contribuiseră la 
restaurarea Bourbonilor din 1814, a spus despre aceştia, chiar 
de la primii lor paşi: „Ei n-au uitat nimic şi n-au învăţat 
nimic“. Într-o convorbire cu Caulaincourt, Alexandru I îşi 
exprimase aceeași părere, spunînd : „Bourbonii nu s-au corijat 
şi sînt incorigibili“. 

Ludovic al XVIII-lea, bătrinul monarh podagros, era un 
om prudent, dar fratele său, contele d'Artois, haita de emi- 
granţi revenită în ţară o dată cu Bourboni, copiii lui Charles 
d'Artois — ducele d'Angoulême şi ducele de Berry — se 
purtau astfel de parcă n-ar fi fost nicicînd o revoluţie şi 
Napoleon. Fi consimțeau cu multă bunăvoință să uite şi să 
ierte păcatele Franţei cu condiţia, numai, ca ţara să se 
pocăiască şi să se întoarcă la vechea evlavie şi la vechile rîn- 
duieli. Cu toată mărginirea lor, ei se convinseră curînd că 
distrugerea instituţiilor napoleoniene era o imposibilitate abso- 
lută. Şi toate aceste instituţii rămaseră IRINA AA : Și prefecţii 
în provincie, şi organizarea ministerelor, şi poliţia, şi bazele 
sistemului fiscal, ş Şi Codul Napoleon, şi justiţia — într-un cuvînt 
întregul edificiu napoieonian, chiar şi ordinul Legiunii de 
Onoare şi întreaga structură a aparatului birocratic şi organi- 
zarea armatei, a universităţilor, a şcolilor superioare şi medii, 
concordatul cu papa ; adică rămase aparatul de stat napo- 
leonian, numai că sus, în locul unui împărat autocrat, se afla 
acum un rege „constituţional“. 

Regele fusese obligat să dea o constituţie. Alexandru I, 
mai ales, insistase asupra acestui punct, convins că fără consti- 
tuție Bou bont nu s-ar fi putut menţine, Această constituţie nu 
acorda drepturi electorale decît unui mic mănunchi de oamem 
foarte bogaţi (o sută de mii din 28—29 milioane de locuitori). 

Adepții restabilirii totale a vechii ordini, „ultraregaliştii“, 
turbau de furie din pricina acestei constituţii. De ce uzurpata- 
rul a guvernat atîţia ani cu puteri dictatoriale, iar regele legi- 
tim de drept divin trebuie să-şi limiteze atribuţiile? Ei mai 
aveau şi multe alte motive de nemulţumire. Începînd chiar din 
primele zile ale restauraţiei, ei nu au încetat să ceară resti- 
tuirea pămînturilor lor confiscate în timpul revoluției şi vin- 
dute la licitaţie publică ţăranilor şi burgheziei. Bineînţeles, 
nimeni nu îndrăznea să satisfacă această cerere, Dar chiar 
numai vorbele acestea nelinișteau şi tulburau adînc țărănimea. 

Cu totul de partea nobililor-emigranţi, reveniţi în ţară, 
clerul începuse să predice de pe amvon că pe ţăranii deținători 

de pămînturi confiscate îi va ajunge minia divină şi-i vor 
sfişia ciinii ca pe Izabel din biblie. 

Nobilii întorşi în ţară se purtau foarte arogant. Ţăranii 
schingiuiţi de ei nu găseau nici o dreptate în faţa tribunalelor. 
Curtenii mai inteligenţi din preajma lui Ludovic al XVIII-lea 
priveau disperaţi la ceea. ce se petrecea în sate și la nesăbuita 
întărttare a spiritelor prin zvonurile despre luarea pămînturi- 
lor. Dar aceştia nu aveau nici o putere. 

Cît despre burghezie, îndată după căderea imperiului, ma- 
joritatea ei a simțit o uşurare ` renăşteau speranţele în vremuri 
fără războaie, în vremuri de comerţ prosper fără recrutări (în 
ultimii ani ai imperiului, din lipsă de oameni, burghezii nici 
măcar nu mai puteau angaja înlocuitori pentru fiii lor). Se 
întrevedea sfirşitul domniei arbitrarului, atit de nefast pentru 
afaceri. În anii 1813—1814 pînă şi marea burghezie industrială 
încetase să mai vadă în imperiu condiţia necesară a prosperi- 
tăţii sale. 

Dar abia trecură citeva luni de la prăbuşirea imperiului 
şi de la ridicarea blocusului continental şi păturile largi ale 
burgheziei comerciale şi industriale începură să se plingă : la 
început guvernul Bourbonilor nu îndrăznea nici să se gîn- 
dească la un război vamal împotriva englezilor, care contri- 
buiseră atît de mult la căderea lui Napoleon. Unele cercuri ale 
burgheziei, și anume intelectualii, primiseră pe Bourboni cu 
oarecare simpatie, pe care le-au păstrat-o un timp relativ mai 
lung ; aceştia erau liberi-profesioniştii, avocaţii, medicii, zia- 
riştii etc. Pe lingă despotismul de fier al lui Napoleon, consti- 
oa foarte moderată, acordată de Ludovic al XVIII-lea, li 
se păruse o binefacere extraordinară. Creştea numărul ziarelor, 
cărţilor, broşurilor, lucru de care nu putea nici măcar să fie 
vorba sub Napoleon. Dar această lume cultă, hrănită cu lite- 
ratura iluminismului şi curentul liber-cugetător al secolului 
al XVIII-iea, fu în curînd profund contrariată de invazia cle- 
ricală la curtea Bourbonilor, în administraţie şi în viaţa socială. 
Tot ceea ce amintea cît de puţin de spiritul voltairian era 

ersecutat pretutindeni. Fanaticii n-aveau friu mai ales în 
provincie, unde noii funcţionari erau numiţi uneori după ale- 
gerea şi recomandarea bisericii. 

Astfel, din lună în lună, Bourbonii şi oamenii lor îşi zdrun- 
cinau tot mai mult situaţia, Neavind puterea să restaureze 
vechiul regim, să distrugă legislaţia civilă dată de revoluţie şi 
de Napoleon, neputincioşi să se atingă măcar de edificiul 

napoleonian, ei provocau şi țărănimea, şi burghezia, prin cu- 
vintele lor, prin articole, prin agitația furibundă pe care o 
desfăşurau, prin atitudinea lor arogantă. Ameninţările şi pro- 
vocările lor subminau întreaga situaţie politică. Populaţia de 
la sate era deosebit de turburată. 

Mai era o împrejurare de mare importanţă. Aproape în- 
treaga masă a soldaţilor şi o mare parte dintre ofiţeri îi pri- 
veau pe Bourboni ca pe un rău necesar, impus din afară şi pe 
care trebuie să-l suporţi în tăcere şi cu răbdare. Cu timpul, 
rănile şi muulările îngrozitoare, războaiele nesfîrşite, grozăviile 
retragerii din Rusia începeau să se piardă în umbrele trecutului 
şi, în curînd, uitarea se aşternu peste ele. Vechii soldaţi îşi amin- 
teau acum de războinicul care îi condusese la victorii nemai- 
auzite și îi acoperise de glorie pentru veacuri. În ochii lor, el 
nu era numai eroul ilustru, marele conducător de oşti şi stăpîni- 
torul unei jumătăţi a lumii, ci și leatul lor, micul caporal care 
îi chema pe nume, îi ciupea de urechi şi îi trăgea de mustăţi 
în semn de bunăvoință. Li se păruse întotdeauna că el îi iubea 
tot aşa cum îl iubeau şi ei. Împăratul ştiuse să întreţină şi să 
întărească cu mult succes această iluzie, 

Starea de spirit a ofiţerilor faţă de Bourboni era mai 
puţin ostilă decît cea a soldaţilor. Cel puţin unii dintre ei erau, 
în mod indiscutabil, grozav de obosiţi de război şi jinduiau 
după o viaţă liniştită. Dar Bourbonii, din punct de vedere 
politic, nu aveau nici o încredere în corpul ofițeresc. Pe lingă 
aceasta, neavînd nevoie de cadre atît de numeroase, ei pusc- 
seră dintr-o dată în retragere un mare număr de ofiţeri, plă- 
tindu-le jumătate din pensie. Cei rămaşi în activitate erau 
plini de ură şi dispreţ faţă de tinerii ofiţeri proveniţi din nobi- 
limea regalistă, care adesea le erau impuşi ca şefi. Drapelul 
alb, cu care Bourbonii înlocuiseră drapelul tricolor din timpul 
revoluţiei şi al lui Napoleon, era, de asemeni, o cauză de iritaţie 
printre soldaţi şi ofiţeri. Pentru soldaţii napoleonieni, drapelul 
alb era semnul trădătorilor emigranţi, pe care ei îi întilniseră 
şi bătuseră de atîtea ori în trecut, atunci cînd trebuiseră să 
respingă atacul intervenţioniştilor. Iar acum, sub acelaşi drapel 
alb, aceiaşi trădători contrarevoluţionari se întorseseră şi se 
instalaseră cu ajutorul baionetelor ruse, austriece şi prusiene, 

i, după cum spun ştirile primite de la sate, vor să ia înapoi 
țăranilor pămîntul... 


364 


„Unde este, cînd se va întoarce 2" iată întrebarea pe care 
şi-o puneau cazărmile şi satele, înainte ca ea să fie exprimată 
de celelalte pături aie populaţiei, 

„Napoleon ştia toate aceste lucruri. Prin Italia, din ziare, 
mai avea ştiri şi despre ceea ce se petrecea la Congresul de la 
Viena. Observa cum suveranii şi diplomaţii se străduiau să îm- 
partă, şi nu izbuteau de loc, uriaşa moştenire pe care o lăsase 
el; vedea cum cuceririle sale, smulse acum Franţei, trezeau 
lăcomia și iscau certuri între aliaţi. Vedea că Anglia şi Austria 
erau hotărît împotriva Rusiei şi Prusiei pe chestiunea Saxonici 

a Poloniei. Despre unitatea de acţiune a puterilor europene, 
care, în 1814, puseseră capăt imperiului napoleonian, nu mai 
putea fi vorba... 

În decembrie 1814, în iimpul unei plimbări prin apro- 
pierea palatului său de la Porto- -Ferrajo (principalul oraş al 
insulei Elba), Napoleon se opri deodată în faţa unui grenadier 

care făcea de santinelă, Era unul din soldaţii batalionului din 

vechea gardă, care-l însoţise în insulă cu autorizaţia aliaţilor. 
„Ei, ce e, deşcă bătrînă, ţi-e urit aici 2“ — „Nu, Sire, dar nici 
nu mă distrez prea mult“. Napoleon fi puse discret în mină 
o monedă de aur şi se îndepărtă, şoptindu-i : „Asta n-o să mai 
dureze mult“ 

Nu ştim dacă această şoaptă sau altele asemănătoare, care 
i-or mai fi scăpat, or fi ajuns la urechile cuiva. Știm doar atit 
că Metternich, Ludovic al XVIII-lea şi cabinetul din Londra 
îşi arătară în curînd îngrijorarea că Napoleon se afla aproape 
de țărmurile Franţei. Se vorbi de transferarea lui undeva mai 
departe. El inspira frică chiar şi aşa surghiunit cum era în 
această mică insulă. Circulau zvonuri că se intenţionează tri- 
miterea unor asasini în preajma lui. Şi, cu cit Bourbonii şi 
oamenii lor se purtau mai stupid în Franţa, cu atît creştea în- 
grijorarea suveranilor şi diplomaților de la Viena. Totodată 
însă, din Elba începură să sosească ştiri foarte liniştitoare, ce 
contraziceau zvonurile alarmante. Împăratul aproape că nici 
nu mai părăsea apartamentele sale. Era calm, se împăcase 
definitiv cu soarta şi vorbea foarte binevoitor cu Campbell, 
reprezentantul englez, căruia îi spunea că nu-l mai interesa 
de acum încolo nimic altceva decît mica sa insulă... 

În seara zilei de 7 martie 1815, la palatul imperial din 
Viena -avea loc un bal dat de curtea austriacă în onoarea 
suveranilor şi a reprezentanţilor puterilor europene întruniţi 
acolo. Deodată, în mijlocul petrecerii, invitaţii observară o 

mare zăpăceală împrejurul împăratului “Francisc ; curteni 
palizi, înspăimântați coborau în grabă scările, ca şi cum s-ar 
D aflat de izbucnirea unui incendiu. Cît ai clipi din ochi o 
ştire de necrezut se răspîndi prin toate sălile palatului, făcînd 
toată lumea adunată aici să părăsească îndată în panică balul... 
Un curier adusese ştirea că Napoleon plecase din Elba, debar- 
case în Franţa şi se îndrepta fără arme, pe drumul cel mai 
scurt, spre Paris, 


N 

Către începutul lui februarie 1815, Napoleon începuse să 
se gindească serios la o reîntoarcere în Franţa şi la o restautare 
a imperiului. Niciodată nu a spus cuiva cum a ajuns la această 
hotărire. Este cu putinţă ca, pe la sfîrşitul anului 1814 şi în 
prima lună a anului 1815, să fi ajuns să se convingă definitiv 
că nu numai garda, ci şi întreaga armată îi era încă credin- 
Cloasă şi că, alături de mareşalii care în aprilie 1814 insistaseră 
că e necesar să abdice, existau alţi mareşali ca Davout, gene- 
rali ca Exelmans, ofiţeri în retragere sau în activitate plini de 
dispreţ şi de ură pentru Bourboni şi însufleţiţi de aceleaşi 
sentimente ca şi marea masă a soldaţilor. Se mai convinsese că 
mulţi dintre mareşalii care odinioară jinduiau după linişte, 
obosiţi de războaie şi gata să slujească Bourbonilor, erau acura 
iritaţi şi „nemulţumiţi, de Ludovic al XVIII-lea, de fratele şi 
de nepoţii săi. Mai ştia și ţinea bine seama de starea de spirit 
de la sate unde îngrijorarea creştea cu fiecare zi. O informaţie 
pe care a primit-o a avut darul să grăbească luarea hotărtrii. 

Pe la mijlocul lui februarie avusese prilejul să stea de 
vorbă cu un tînăr funcţionar care servise şi pe timpul său — 
Fleury de Chaboulon. Venise în insulă din partea lui Maret, 
duce de Bassano, fost ministru de externe al lui Napoleon, 
care-l însărcinase să informeze amănunţit pe împărat de creş- 
terea nemulțumirii generale, de infamiile nobililor emigranţi 
întorși pe moşiile lor, de faptul că aproape întreaga armată 
nici nu voia să audă de Ludovic al XVIII-lea şi de ceilalți 
Bourboni şi-l considera pe el — Napoleon — ca suveranul ci 
legitim. Raportul era foarte temeinic. De altfel Napoleon ştia 
destule lucruri chiar şi înainte de venirea emisarului ducelui 
de Bassano. Oricum, după această întrevedere cl se hotări 
definitiv. 

Mama sa, Laetitia, femeie inteligentă, hotărită şi curajoasă, 
pe care Napoleon o preţuia mai mult decît pe toţi ceilalți 
membri ai familiei, se afla în acest timp în preajmă-i. Ei fi 
vorbi el mai întti de hotărîrea luată. „Nu pot să mor în 
această insulă şi să-mi sfirşesc cariera într-un repaos nedemn 
de mine — îi spuse el. Armata mă vrea. Totul mă face să cred 
că, văzîndu-mă, ea va zbura spre mine. Se poate, fără îndoială, 
să întîlnesc un ofiţer credincios Bourbonilor, care va opri elanul 
trupelor și, în cazul acesta, eu voi fi mort în cîteva ore. Un 
astfel de sfîrşit este mai bun decît şederea în această insulă... 
Eu vreau, dar, să plec şi să-mi încerc încă o dată norocul. Ce 
zici de asta, mamă ?“ Laetitia fu atit de impresionată de această 
neaşteptată întrebare, încît nu putu răspunde numaidecit: 
„Lasă-mă să fiu un moment mamă, și apoi îţi voi spune ce 
simt...“ După o lungă tăcere, zise : „Du-te, fiule, du-te şi ur- 
mează-ţi soarta. Poate n-ai să reuşeşti şi vei fi răpus. Dar nu 
poţi rămîne aici, o văd cu durere. Să sperăm că dumnezeu, 
care te-a păzit în atitea lupte, te va păzi şi acum.“ Apoi își 
îmbrățişă cu putere fiul. 

Imediat după. această convorbire, Napoleon îşi chemă ge- 
neralii care îl urmaseră în insulă, pe Bertrand, Drouot și 
Cambronne. Bertrand şi Cambronne primiră vestea cu en- 
tuziasm. Drouot manifestă oarecare îndoieli cu privire la 
succesul final, dar Napoleon îi spuse că nu intenţiona nici 
să continue războiul, nici să guverneze autocratic, că vrea 
să-i facă pe francezi un popor liber. Acestea erau ideile 
conducătoare ale noului program politic, cu care Napo- 
leon începea acţiunea sa și pe care, dacă nu intenţiona să-l 
realizeze, îl folosea cel puţin din punct de vedere tactic. 

Şi îndată le dădu ordine şi instrucţiuni. Nu pleca să 
cucerească Franţa cu armele, ci numai să apară acolo, să 
debarce pe țărm, să-şi declare scopurile şi să reclame tronul. 
Credinţa în prestigiul propriului său nume îi era atît de 
mare, încît i se părea că ţara trebuia să-i cadă la picioare 
din primul moment, fără luptă, fără un gest de rezistenţă. 
Prin urmare, lipsa de forţe armate nu putea să fie un ob- 
stacol. ŞI, pentru ca nu cumva să fie arestat şi exterminat 
înainte ca sosirea sa să fi devenit cunoscută şi înainte ca un 
adevărat soldat să-l fi văzut, Napoleon dispunea de 724 
oameni, adică un număr prea suficient pentru paza sa per- 
sonală în primul moment. Această trupă se compunea din 
600 grenadieri şi vînători pedeştri din vechea gardă şi din 
vreo 100 de cavalerişti. Adause, pe lingă aceştia, şi pe cei 

vreo 300 soldaţi din Regimentul 35, trimişi aici de mult 
timp de către însuşi Napoleon pentru paza insulei. Aşadar, 
iua cu el cam 1.100 soldaţi. Avea şi cîteva mici vase, tocmai 
de ajuns pentru a-l transporta pe coastele Franţei. 

Toate pregătirile au fost făcute în cel mai mare secret, 
Cei trei generali primiseră ordin ca totul să fie gata pînă 
la 26 februarie. În după-amiaza acestei zile, în oraşul Porto- 
Ferrajo cei 1.100 soldaţi complet înarmaţi fură trimişi pe 
neaşteptate în port şi îmbarcaţi pe vase. Nu li se spusese 
nimic despre motivul şi destinaţia acestei îmbarcări. Desigur, 
însă, ei înţeleseseră înainte de această îmbarcare despre ce 
era vorba şi, de aceea, cînd Napoleon apăru în port, însoţit 
de cei trei generali şi de cîţiva ofiţeri din vechea gardă, ei 
îl salutară cu aclamații entuziaste. 

Laetitia Bonaparte îşi luă, plingînd, rămas bun de la 
fiul ei. 

Soldaţii, ofiţerii, generalii şi Napoleon îşi ocuparà locu- 
rile pe bricuri şi, la ora 7 seara, mica flotilă se îndreptă spre 
nord pe un vînt favorabil. 

Primul pericol îl constituiau fregatele de război re- 
gale, engleze şi franceze, care patrulau fără răgaz în apele 
insulei. Ele se aflau aici pentru orice eventualitate, ca să 
supravegheze pe Napoleon. La un moment dat, un vas de 
război francez trecu atît de aproape, încît un ofiţer de pe 
vas schimbă, cu ajutorul pilniei, cîteva cuvinte cu căpitanul 
bricului pe care se afla Napoleon. „Cum se simte împăra- 
tul?“ — întrebă ofițerul — „Foarte bine!“ — răspunse 
căpitanul. Întîlnirea nu avu alte urmări — soldaţii erau 
ascunşi, aşa că, de pe vasul regalist nu se putu observa ni- 
mic. Întîmplarea fericită făcu să nu întilnească nici un vas 
englez. Călătoria dură aproape trei zile şi trei nopţi, din 
cauză că vîntul din spate slăbise. 

În ziua de 1 martie 1815, ora 3 după-amiază, mica flo- 
tilă acostă în Golful Juan, lîngă capul Antibes. Împăratul 
cobori pe pămînt şi ordonă numaidecit debarcarea. Grăni- 
cerii de la vamă, care îi recunoscuseră, îşi scoaseră pălăriile 
şi îl salutară cu entuziasm. Cambronne fu trimis împreună 
cu cîţiva soldaţi pentru provizii la Cannes. Proviziile so- 
siră numaidecît. Apoi, după ce lăsă pe coastă cele patru 
tunuri aduse de la Porto-Ferrajo, Napoleon se îndreptă cu 
detașamentul său spre nord, prin provincia Dauphiné. Ho- 
tărise să urmeze drumul munţilor. Concomitent ordonă să 
se tipărească la Grasse proclamaţiile sale către poporul şi 

armata franceză. Cannes şi Grasse nu opuseră nici o rezis- 
tență şi se aflau acum în stăpînirea lui. Apoi, fără să mai 
întîrzie, înaintă spre Grenoble prin satul Sernon, prin Digne 
şi Gap. 

Comandantul trupelor din Grenoble, principalul oraş al 
departamentului, era hotărît să reziste. Dar soldaţii decla- 
rară cu voce tare că ei nu vor lupta nici într-un caz împo- 
triva împăratului. Burghezia oraşului părea îngrijorată şi de- 
zorientată. O parte din nobilime asalta autorităţile, rugîn- 
du-le să reziste. Cealaltă parte fugise care încotro. 

În ziua de 7 martie ajunseră la Grenoble, trimise în grabă 
împotriva împăratului, două regimente şi jumătate de in- 
fanterie de linie și un regiment de husari, însoţiţi de ar- 
tilerie. 

Napoleon se apropia de oraş. Era momentul cel mai 
critic. De luptă nu putea, desigur, să fie vorba. Trupele re- 
galiste puteau să-l distrugă, pe el şi pe soldaţii săi, fără să 
piardă un singur om, căci Napoleon nu avea nici un tun. 

În dimineaţa zilei de 7 martie, Napoleon ajunse în satul 
La Mure. În faţa lui se vedeau de departe trupe aşezate de-a 
curmezişul drumului în ordine de bătaie ; aveau misiunea să 
arunce în aer podul de lingă Pingaux. Napoleon privi mult 
timp prin lunetă la „detașamentul trimis împotriva sa. Apoi 
ordonă soldaţilor săi să pună arma sub braţul stîng, cu 
țeava îndreptată spre -pămînt, şi comandă : : „Înainte !“ Pri- 
mul care înaintă spre ţevile puştilor întinse ale batalionului 
regalist din frunte, aliniat î împotriva lui, era Napoleon. 

Comandantul batalionului îşi privea soldaţii. Se întoarse 
apoi spre adjutantul comandantului garnizoanei şi, ară- 
tind spre oamenii săi, zise: „Ce vreţi să fac ? Sint palizi 
ca moartea şi tremură la gîndul de a trage în acest om...“ 
Apoi ordonă soldaţilor retragerea, dar aceştia nu mai avură 
timp. Napoleon dăduse ordin la 50 de cavaleriști să le ba- 
reze drumul. „Prieteni, nu trageţi ; e impăratul ! !“ strigară 
cavaleriştii. Batalionul se opri. Atunci Napoleon. se apropie 
de soldați. Aceştia rămaseră încremeniţi, cu puştile întinse 
şi ochii ţintă la omul care venea spre ei cu paşi hotărîţi, 
singur, îmbrăcat în redingotă gri şi cu cunoscuta-i pălărie- 
bicorn pe cap. „Soldați din regimentul cinci !“ se auzi 
în mijlocul unei tăceri mormîntale. — „Mă cunoaşteţi ?“ — 
„Da, da, da !“ strigară soldaţii din rînduri. Apoi îşi descheie 
redingota şi-şi descoperi pieptul: „Dacă printre voi există 
vreunul care vrea să-şi ucidă împăratul, să tragă !“ Nici unul 

dintre martorii oculari n-a putut uita vreodată strigătele 
asurzitoare de bucurie cu care soldaţii, rupind rîndurile, 
se repeziră la Napoleon. Se îngrămădeau în jurul lui, îi 
sărutau mîinile, genunchii şi plingeau de bucurie ca în- 
tr-un acces de nebunie colectivă. Cu mare greutate au 
putut fi liniștiți, încolonaţi şi duşi spre Grenoble. 

Toate trupele trimise pentru apărarea oraşului Gre- 
noble trecură pe rînd, regiment după regiment, de partea 
lui Napoleon. Colonelul Labédoyère, comandantul unui 
regiment care se afla la Grenoble încă de la 7 martie, nu 
voi să mai aştepte; el îşi adună regimentul în piaţa prin- 
cipală a oraşului, strigă în faţa frontului soldaților săi 
„Trăiască împăratul !“ şi porni cu tot regimentul în in- 
timpinarea lui Napoleon. Colonelul făcuse aceasta înainte 
de a fi aflat despre cele întimplate în satul La Mure. Na- 
poleon intră în Grenoble însoţit de regimentele trecute de 
partea sa şi de o mulţime de ţărani înarmaţi cu furci şi 
puşti vechi. Meseriaşii-caretaşi locali îi ajutară să intre 
în oraş. 

Cu excepţia cîtorva, care fugiseră din oraş, reprezen- 
tanții autorităţilor şi şefii tuturor instituţiilor se prezen- 
tară cu toţii împăratului. La aceste audienţe, el repetă că 
era hotărît. definitiv să dea poporului libertatea şi pacea. 
Odinioară, 'spunea el, iubise într-adevăr prea mult „mă- 
rirea şi cuceririle“, dar acum voia să ducă altă politică. 
Sublinie că, în ceea ce priveşte trecutul, trebuie să i se 
ierte faptul că a fost „ispitit să facă din Franţa stăpîna 
tuturor popoarelor“. Încă mai caracteristică este afirmaţia 
repetată, cu multă insistenţă, că el venise pentru a scăpa 
pe ţărani de ameninţarea restabilirii de către Bourboni a 
ordinii feudale şi de retrocedarea pămînturilor către nobi- 
lii emigranţi. Apoi declară cu hotărtre că vrea să revi- 
zuiască organizarea dată de el însuşi statului şi să trans- 
forme imperiul într-o monarhie constituţională, într-o 
adevărată monarhie cu o conducere reprezentativă. În fe- 
lul acesta recunoştea deschis că Corpul legislativ de. sub 
imperiu fusese orice, în afară de o adevărată instituţie re- 
prezentativă. Promise iertarea deplină a tuturor acelora 
care vor trece de partea sa şi afirmă că, în clipa abdicării, 
chiar el îi sfătuise pe cei din anturajul său să servească pe 
Bourboni şi îi dezlegase de jurămîntul faţă de el, Napo- 

leon. „Dar Bourbonii au arătat“ că nu sînt „compatibili 
cu noua Franța“. 

Apoi ordonă şi regimentelor din împrejurimi să se pre- 
zinte în oraş şi le trecu în revistă. Avea acum şase regi- 
mente şi dispunea şi de o importantă artilerie cu care 
porni de la Grenoble drept spre Lyon. Fură trimişi înainte 
7.000 de oameni cu 30 tunuri. Napoleon, cu restul tru- 
pelor, mai rămase o zi la Grenoble, apoi plecă şi el, după 
ce trimise o serie de ordine şi instrucţiuni. Pe drum îl în- 
timpinau delegaţii de ţărani de prin toate satele. Se simţea 
iarăşi suveranul Franţei. Putea acum, dacă era nevoie, să 
primească lupta cu trupele regelui. Dar, ca şi pînă acum, 
era ferm convins că nu va fi nevoie nici măcar de un 
glonte : nu existau în Franţa, şi nici nu au existat cîndva, 
trupe regale, ci existau numai trupele lui, armatele impe- 
riale, pe care doar o întîmplare nenorocită le constrinsese 
să rămînă timp”de 11 luni sub stindardul alb, străin. 

Mari mulţimi de ţărani, cuprinzînd cîte 3—4.000 de 
oameni — spun martorii — îl urmau îngrămădindu- -se spre 
el pe tot parcursul, conducîndu-l din sat în sat şi lăsîndu-l 
în seama altor mulţimi, aducîndu-i provizii şi oferindu-i 
tot felul de servicii. Mulţimile se schimbau, însă numărul 
lor nu scădea. Napoleon însuși, cu toată încrederea ce o 
avea În steaua sa, nu-şi închipuise aşa ceva. Nu se mai în- 
doia acum de loc că în cîteva zile va fi la Paris. Căci ce-l 
mai putea opri? Închiderea porţilor oraşelor? Dar şi la 
Grenoble regaliştii, înainte de a fugi, au încercat să le în- 
chidă. „Nu am avut decit să bat cu tabachera mea în 
poartă, pentru ca ea să.se deschidă“ — spunea Napoleon, 
Totuşi, vorbind astfel, el exagera asupra efortului său: nu 
avusese de fapt nici o nevoie să bată cu tabachera, pentru 
motivul că poarta s-a deschis larg, de îndată ce s-a apro- 
piat de ea. Precedat şi urmat de regimente frumos încolo- 
nate, Napoleon înainta triumfător spre Lyon, dînd în drum 
ordine, trimiţînd ştafete, primind rapoarte, numind noi co- 
mandanţi şi noi demnitari, 


DI 
În seara zilei de 5 martie, Ludovic al XVIII-lea aflase 
(prin telegraful cu semnalizări din vremea aceea) ştirea de 


necrezut a debarcării lui Napoleon. În acel moment Pa- 

risul nu ştia încă nimic. Regele ordonă ca telegrama să 
fie Jinută în secret, Abia în ziua de 7 martie ziarele pu- 
tură relata evenimentul, Impresia fu extraordinară. Ni- 
meni, în primul moment, nu-și „putea da seama cum de 
reuşise Napoleon să străbată nestînjenit acea parte a Medi- 
teranei printre cele două flote care păzeau insula Elba. 
Apoi, tot atit de inexplicabil era şi faptul că, aşa cum 
era, neînarmat şi însoţit numai de cîţiva oameni, nu fu- 
sese arestat îndată după debarcare. Guvernul era ferm 
convins că lichidarea acestui incident neplăcut nu va în- 
cirzia : tilharul de Bonaparte înnebunise probabil, căci un 
om cu mintea întreagă nu s-ar fi hotărit niciodată la o 
astfel de acţiune. 

În acest timp însă, la Paris poliția observa un simptom 
neliniştitor : revoluționarii, iacobinii, ateli, „toţi epigonii 
marii revoluții, de mult timp luaţi la ochi, î îşi manifestau 
bucuria pentru cele întîmplate, pentru înapoierea tiranu- 
lui care la începutul carierei sale sugrumase revoluţia şi con- 
tinuase îndelung să persecute pe toți partizanii ei. La Pa- 
ris nu se cunoştea încă noua platformă politică cu care 
venea Napoleon ; nu se aflase nimic despre discursurile de 
la Grenoble şi despre „libertatea“ pe care o promitea. 

Totuşi, în acest prim moment, în capitală se observa 
şi o dezorientare mai ales în rândurile burgheziei avute. 
Domnea mai ales teama de noi războaie şi de o nouă ruină 
a negoţului. Liberalii constituţionalişti vedeau în even- 
tuala victorie a lui Napoleon reîntoarcerea la despotismul 
militar şi sfîrşitul acelei forme de participare la guvernare, 
pe care ei sperau să o realizeze sub Bourboni. 

Regaliştii erau în prada unei panici totale, mai ales no- 
bilii emigranţi, aceia care reveniseră în 1814, o dată cu 
Bourbonii. Ei îşi pierduseră complet capul şi tremurau de 
frică să nu şi-l piardă de-a binelea, în sens fizic. Ce va 
face oare cu ei căpcăunul corsican ? Umbra însîngerată a 
ducelui d'Enghien se ridica în faţa Bourbonilor şi a 
curţii lor. , 

Regele refuza, totuşi, pentru moment, să creadă într-o. 
primejdie serioasă. Ştirile ultime anunțau că Napoleon îna- 
intează prin munți spre Grenoble. Evenimentele din La 
Mure încă nu erau cunoscute, dar se ştia că trupele sînt 
nesigure. Deocamdată, mareşalii şi generalii se ţineau tari; 
ofiţerii poate că nu aveau să treacă nici ei de partea împă- 

ratului, dar soldați din garnizoana Parisului nici măcar 
nu-şi ascundeau bucuria. 

Se luă hotărîrea să se opună lui Napoleon omul care, 
după el, era poate cel mai popular în armată: mareșalul 
Ney. Acesta părea să fie în mod sincer alăturat Bourbo- 
nilor. El insistase mai mult decît toţi ceilalţi, în 1814, pen- 
tru abdicare. Pe de altă parte, însuşi Napoleon D dăduse 
bastonul de mareşal, titlul de duce, pe cel de pont şi, 
ceea ce era şi mai de cinste în ochii soldaţilor, îl numise „vi- 
teaz între viteji“. Dacă un, astfel de om acceptă să preia 
comanda, poate că soldaţii l-ar urma chiar şi împotriva 
lui Napoleon. 

Ney fu chemat la rege. Era, hotărît, împotriva acţiu- 
nii lui Napoleon, de la care nu se aștepta decît la nenoro- 
ciri pentru Franţa. Spadasin cu sînge fierbinte, soldat iute 
la mine, influenţat de linguşirile meschine ale regelui şi 
curţii, el exclamă, garantind de soldaţii săi: „Îl voi aduce 
într-o cuşcă de fier!“ Dar, înainte chiar de plecarea lui 
Ney, sosită ştiri îngrozitoare pentru Bourboni. Trupele 
treceau fără luptă de partea lui Napoleon. Unele după al- 
tele, provinciile, oraşele cădeau la picioarele lui fără mă- 
car o umbră de rezistență; se petreceau lucruri de ne- 
crezut. 

Lyon, al doilea oraş al Franţei prin bogăţie, numărul 
locuitorilor şi importanţa sa politică, trebuia păstrat cu 
orice preţ. Contele d'Artois, fratele regelui şi cel mai ut 
dintre Bourboni, fu trimis acolo cu naiva speranță de a 
insufla muncitorilor lyonezi sentimente de devotament 
pentru Bourboni. La Lyon mai sosi şi mareşalul Macdonald, 
pe care Bourbonii contau tot aşa de mult ca şi pe Ney. 
Acesta dădu ordin să se baricadeze podurile, să se execute 
în grabă şi alte lucrări de apărare, proiectă o trecere în 
revistă a trupelor cărora avea să le fie prezentat contele 
d'Artois, fratele regelui. 

Cînd totul fu gata pentru această ceremonie, un gene- 
ral se apropie de Macdonald şi-i spuse că ar fi mai pru- 
dent ca fratele regelui să plece cît mai curînd într-un loc 
mai sigur. Macdonald adună pentru revistă cele trei re- 
gimente din garnizoană şi ţinu în faţa lor un discurs evo- 
cînd primejdia unui nou război împotriva Europei în ca- 
zul succesului lui Napoleon. La urmă propuse ca trimisul 
regelui — contele d'Artois — să fie aclamat cu strigătul 


de Dräasch regele !“ în semn de credinţă faţă de familia 
Bourbonilor. Răspunsul fu o tăcere adîncă. 

Cuprins de panică, contele d'Artois fugi de la trecerea 
în revistă şi părăsi în cea mai mare grabă Lyonul. Macdo- 
nald rămase singur pentru a conduce lucrările de apărare. 
Soldaţii lucrau posaci şi fără tragere de inimă. Un genist 
se apropie de mareşal şi îi spuse pe un ton de reproş: 
„Dumneavoastră aţi face mai bine să ne duceţi la suve- 
ranul nostru, împăratul Napoleon“. Mareşalul nu răspunse 
nimic. l | 

„Trăiască împăratul! Jos nobilimea !“ — Aceste stri- 
găte ale ţăranilor, care începuseră să pătrundă în suburbia 
la Guillotitre, anunţară oraşului apropierea avangărzii im- 
periale. 

Într-adevăr, husarii şi cuirasierii lui Napoieon intrau 
acum în oraş. Macdonald cu trupele sale le ieşi înainte 
cu intenţia de a lupta. Dar, îndată ce regimentele sale (în 
fruntea cărora se aflau dragonii) zăriră pe cuirasieri, ele 
se aruncară înainte, strigînd: „Trăiască împăratul !* Într-o 
clipă trupele mareşalului se amestecară cu cele ale lui Na- 
poleon. Ca să nu fie făcut prizonier de către propriii săi 
soldaţi, Macdonald întoarse calul şi părăsi în galop orașul. 

La o jumătate de oră după această scenă, Napoleon, 
însoţit de suita sa, intră în oraşul care i se predă ca şi 
toate celelalte, fără să fi fost nevoie să se tragă nici un 
glonte. Sîntem în 10 martie. Trecuseră nouă zile de la data 
cînd împăratul debarcase în Golful Juan. 

În ziua următoare (11 martie), primi parada diviziei, 
care fusese trimisă aici, la Lyon, şi completată de către gu- 
vernul regal spre a lupta împotriva sa. „Toate podurile, 
cheiurile şi străzile erau pline de lume: bărbaţi, bătrîni, 
femei, copii“ — povesteşte Fleury de Chabvoulon, care fä- 
cea parte dän suita împăratului. Lumea se băga pînă sub 
caii suitei „ca să-l vadă, să-l audă, să-l privească mai de 
aproape, să se atingă de hainele lui. Era un adevărat delir !* 
Ore întregi au răsunat asurzitor strigăte de „Trăiască îm- 
păratul !“ Deşi era atît de încrezut, totuşi la aceste nemai- 
văzute primiri triumfale — după chiar afirmaţia lui — nu 
s-a așteptat. 

Repetă în faţa autorităţilor din. Lyon ceea ce spusese 
de mai multe ori pînă atunci: va da ţării libertate înăun- 
tru şi pace în afară. Venise pentru a păstra şi întări prin- 
cipiile marii revoluţii. Înţelegea că timpurile s-au schim- 

bat; de acum înainte se va mulţumi numai cu Franţa şi 
nu se va mai gîndi la cuceriri. Aici, la Lyon, el semnă de- 
claraţia de dizolvare a Camerei Pairilor şi a Camerei De- 
putaţilor, adică a acelor instituţii care funcționau după 
constituţia dată de Bourboni. Anulă, de asemeni, toate nu- 
mirile făcute de Bourboni în magistratură şi numi noi ju- 
decători. Cea mai mare parte a prefecţilor fură menţinuţi. 
Aceştia crau, cu cîteva excepţii numai, tot prefecţii lui, pe 
care Bourbonii nu se putuseră hotări să-i schimbe. 

Tot aici, la Lyon, el restabili oficial imperiul, detronă 
pe Bourboni şi abrogă constituţia dată de ci, apoi îşi urmă 
drumul spre Paris în fruntea a 15.000 de oameni. „,Vultu- 
rii mei vor zbura din clopotniță în clopotniţă pînă în tur- 
nul de la Notre-Dame“ — spuse el, repetind o idec dintr-o 
proclamaţie adresată soldaţilor îndată după debarcare, 

Înainta, ca şi pînă aici, fără să întimpine vreo rezistenţă. 
Străbătu în triumf oraşele Mâcon, satele dintre Lyon şi 
Mâcon, cele dintre Mâcon şi Chalon-sur-Saône. Dar, înainte 
de a ajunge la Chalon, trebuia să aibă o întîlnire hotăritoare 
cu mareşalul Ney. Napoleon îl cunoştea, îl iubea pentru 
inima lui, dar nu punea nici un preş pe „mintea“ lui. Îl vă- 
zuse în lupte, şi-l amintea lingă redutele de la Semionovskoe 
în ziua bătăliei de la Borodino. Nu uitase niciodată ce a fă ăcut 
Ney în calitate de comandant al ariergărzii marii armate în 
timpul retragerii din Rusia. În momentul cînd, „părăsind orașul 
Mâcon, fu informat că Ney cu armata sa îi bara drumul 
la Lons-le-Saunier, Napoleon nu se mai temea de bătă- 
lia care ar fi trebuit să aibă loc. Cu 15.000 soldați săvtr- 
şise el lucruri mult mai mari în viaţa sa. Dar nu voia 
vărsare de singe. Pentru el era de mare importanţă să pună 
mina pe putere fără să facă nici o victimă: ar fi fost cea 
mai convingătoare demonstraţie politică în favoarea sa. 

Mareşalul Ney ajunsese la Lons-le-Saunier în ziua de 
12 martie. Avea cu el patru regimente şi aştepta întăriri. 
În acest moment, era convins de legitimitatea acţiunii sale. 
În 1814 i se arătase că salvarea Franţei era abdicarea îm- 
păratului. Abdicînd, Napoleon autorizase el însuşi pe ma- 
reşali să rămînă în serviciul Bourbonilor. Acum el viola 
înțelegerea cu puterile europene: părăsise insula Elba şi 
voia să ocupe din nou tronul, fapt care ducea în mod 
inevitabil la un război cu Europa. Ney judeca foarte sin- 
cer atunci cînd credea că e drept să lupte împotriva lui 

Napoleon. Ştia că toată nădejdea lui Ludovic al XVIII-lea 
era în el şi că avea o încredere totală în fidelitatea lui. 
Dar iată că soldaţii rămineau tăcuţi şi posomoriţi cînd 
el, şeful lor iubit, încerca să le vorbească. Îi adună pe soldaţi 
şi pe ofiţeri ŞI le ţinu un discurs în care le reaminti cum 
servise pe împărat toată viaţa sa, fără să se crute, Dar acum, 
declară el, restaurarea imperiului ar atrage nemaivăzute ne- 
norociri pentru Franţa şi, în primul rînd, războiul cu Europa, 
care nu va accepta sub nici un motiv să se împace cu Na- 
poleon. Cine nu voia să lupte putea să se retragă chiar în 
clipa aceca din trupele sale. El va merge inainte cu ceila! ţi. 
Soldaţii şi ofiţerii îi răspunseră cu tăcerea. Ney se înapoie 
supărat şi îngrijorat la cartierul său general. 

În noaptea de 13 spre 14 martie, mareșalul fu trezit din 
somn pentru a i se raporta că unităţile de artilerie trecuseră 
împreună cu escorta lor (un escadron de cavalerie) de partea 
lui: Napoleon. În zorii zilei şi în timpul dimineţii veniră me- 
reu ştiri noi: oraşe care alungau autorităţile regaliste şi se 
alăturau lui Napoleon, înaintarea acestuia spre Lons-le-Sau- 
nier. Pe cînd se afla în această situaţie, înconjurat de soldaţi 
care nu-i mai vorbeau şi nu-i mai răspundeau la întrebări, 
de ofiţeri care îi evitau privirea, în prada celor mai crude 
îndoieli, Ney, primi din partea lui Napoleon un mesaj adus 
la cartierul său de către un ofițer de ordonanţă călare. „Te 
voi primi tot aşa cum te-am primit a doua zi după bătălia 
de lîngă Moscova. Napoleon“ — citi el. 

Îndoielile mareșalului luară sfîrşit. Dădu comandanților 
de regimente ordin să adune trupele, apoi apăru în faţa fron- 
tului, trase sabia şi strigă puternic : „Soldaţi, cauza Bourbo- 
nilor este pierdută pentru totdeauna. Dinastia legitimă pe 
care şi-a ales-o Franţa se va sui acum iarăşi pe tron. Este 
dreptul împăratului, suveranul nostru, să domnească de acum 
înainte peste frumoasa noastră ţară“. Strigăte de „lrăiască 
împăratul !“ şi „Trăiască mareșalul Ney !“ îi acoperiră vocea. 
Ciţiva ofițeri regaliști dispărură numaidecit. Ney nu i-a re- 
ţinut. Unul din ei îşi frînse sabia şi adresă lui Ney cuvinte 
de reproș. „Şi după dumneavoastră, ce s-ar fi putut face? 
Pot eu să opresc valurile mării cu aceste două mini 2* 
răspunse acesta. 

Este extrem de interesant că, trecînd atit de brusc de 
partea lui Napoleon, mareşalul Ney începu. numaidecit să 
exccute precis (ca întotdeauna) ordinul împăratului în legă- 
tură cu apropiatele mişcări de trupe aflate la Lons-le-Saunier. 

Napoleon trimisese din timp acest ordin, înainte de a fi aflat 
despre trecerea lui Ney de partea sa, fiind ferm convins că 
mareşalul nu va ridica armele împotriva lui. 

Ştirile despre intrarea lui Napoleon în Lyon, despre î înain- 
tarea, spre nord şi despre trecerea lui Ney de partea lui ajun- 
seră la Paris aproape în acelaşi timp. 

_ Fuga! Acesta a fost primul gînd la curte, Fuga, fără o 

clipă de ezitare, în faţa pericolului de moarte, în faţa şan- 
ţului de la Vincennes, în care putrezea cadavrul ducelui 
d'Enghien. Zăpăceala era de neînchipuit. În primul moment, 
regele se opuse plecării. El vedea în fugă dezonoarea şi pier- 
derea tronului. Dar ce era de făcut? Se discuta cu multă 
seriozitate următorul plan strategic : regele cu demnitarii săi, 
toată familia regală, înaltul cler vor ieşi din oraş în trăsuri, 
se vor opri la barieră şi vor aştepta pe uzurpator care era 
acum în drum spre Paris. Văzînd pe monarhul legitim cu 
părul alb, mindru de dreptul său, tăindu-i în persoană, fără 
să tremure, drumul capitalei, uzurpatorul avea să se ruşineze 
în mod sigur de purtarea sa şi va lua drumul î întoarcerii. N-a 
rămas nici o nerozie care să nu fi fost propusă în aceste zile 
de panică de către capetele acestea atît de puţin inventive 
chiar şi în vremuri liniștite. 

Presa pariziană guvernamentală sau apropiată de sferele 
conducătoare trecu de la curajul extrem la descurajarea cea 
mai completă şi la spaima pe care nici n-o mai putea ascunde. 
Atitudinea ei în cursul:acestor zile este caracterizată de con- 
secvenţa, strictă a epitetelor folosite la adresa lui Napoleon 
pe măsură ce acesta înainta de la sud spre nord. Prima ştire : 
„Monstrul corsican a debarcat în Golful Juan“. A doua știre: 
„Căpcăunul înaintează spre Grasse“. A treia ştire: „Uzur- 
patorul a intrat în Grenoble“ . Å patra ştire: „Bonaparte 
a ocupat Lyonul“. A cincea ştire: „Napoleon se apropie 
de Fontainebleau“. A şasea ştire : „Majestatea- -sa impe- 
rială este aşteptată astăzi în Parisul său credincios“. Toată 
această gamă literară și-a găsit loc î în aceleaşi ziare, sub acceaşi 
redacţie, în decurs de numai cîteva zile. 

Mai răminea o singură speranţă, slabă, dar şi aceea se stinse 
repede. La Paris se ştia că Napoleon nu lua nici un fel de 
măsuri de siguranţă, că, în timpul intrării sale triumfale în 
Lyon, de exemplu, mersese călare înaintea suitei şi a armatei, 
la pas, în mijlocul mulţimii imense care-l înconjura din toate 
părţile şi-l aclama. O lovitură de pumnal ar fi fost de ajuns 
pentru salvarea dinastiei Bourbonilor. Martorii spun că şi la 

Paris „agenţii secreţi se amestecau în mulţime în căutarea 
unui Jacques Clement (asasinul lui Henric al III-lea în 1589) 
ca să-i pună în mînă pumnalul“. Se promitea deschis viitoru- 
lui asasin o mare răsplată şi se afirma că această faptă era un 
act legitim şi nu putea fi pus sub urmărirea justiției, Întrucit 
Napoleon fusese declarat duşman al omenirii şi pus în afara 
legii de către Congresul de la Viena. Dar timpul era prea 
scurt, aşa că nu se găsi nici un Jacques Clement. 

În noaptea de 19 spre 20 martie, Napoleon sosi cu avan- 
garda sa la Fontainebleau. În ziua de 19, la 11 seara, regele 
împreună cu familia sa fugiră din Paris spre frontiera 
belgiană. 

A doua zi, la 20 martie, ora 9 seara, Napoleon îşi făcea 
intrarea în capitală, înconjurat de suita şi cavaleria sa. 

O imensă mulțime îl aştepta în jurul palatului şi chiar 
în palatul Tuileries. 

Cînd, încă de departe, vuietul strigătelor de bucurie ale 
mulţimii, nenumărate ce alerga după trăsură şi după caii suitei 
ce înconjura, trăsura începură să se audă în piaţa palatului ŞI 
cînd, treptat, ele se transformară într-o larmă asurzitoare şi 
neîntreruptă, cealaltă mulțime, imensă, care aştepta la palat, 
se năpusti în întîmpinare. Atunci, cupeul împăratului şi suita, 
înconjurați din toate părţile de mase nesfîrşite, nu mai purură 
să înainteze. Încercările gărzilor călare de a croi drum ră- 
maseră zadarnice. „Oamenii strigau, plîngeau, se repezcau 
între cai şi spre trăsură, nu vroiau, să asculte de nimic“ 
spuneau mai tîrziu cavaleriştii care însoţiseră, trăsura împăra- 
tului. Mulțimea — după cum descriu martorii — dădu năvală 
nebună spre împărat, îl despărți de suită, deschise cupeul și-l 
duse pe braţe î în aclamații nesfîrşite spre palat, apoi pe scara 
principală pînă la etajul întij. 

Nici după victoriile sale cele mai măreţe, nici după cam- 
paniile cele mai strălucite, după cuceririle cele mai maci Şi 
mai bogate, nu fusese el primit în Paris ca în seara de 20 
martie 1815. Un vechi regalist spunea mai tîrziu că această 
primire a fost o adevărată idolatrizare. 

Îndată ce mulțimea fu convinsă, după multe stăruinţe, să 
părăsească palatul şi Napoleon rămase singur în vechiul său 
cabinet (din care numai cu 24 de ore mai înainte fugise Lu- 
dovic al XVIII-lea), el se şi apucă de treburile care- i asaitau 
din toate părțile. 

Se împlinise lucrul cel mai de necrezut. Fără să tragă un 
glonte de armă, fără luptă, dezarmat, Napoleon străbătusc 

Franţa în 19 zile, de la Marea Mediterană pînă la. Paris, alun- 
gase dinastia Bourbonilor şi se urcase iarăşi pe tron. 

Dar el ştia mai bine ca oricine că din nou, ca şi în prima 
sa domnie, el nu adusese în ară pace, ci sabie, şi că Europa, 
zguduită de apariţia sa, avea să facă totul de data aceasta 
pentru a-l împiedica să-şi adune iarăşi forţele, 

La începutul noii lui domnii, Napoleon promitea în mod 
solemn să dea Franţei pacea şi libertatea, recunoscînd prin 
aceasta, sincer și deschis, că prima sa domnie nu adusese Fran- 
rei nici libertatea, nici pacea, lucru pe care l-a repetat de ne- 
numărate ori şi la Grenoble, şi la Lyon, şi la Paris. Dar dra- 
gostea lui Napoleon pentru pace şi libertate suna pentru Eu- 
ropa şi Franţa ca şi cum cineva ar fi vorbit de „foc rece“ sau 
de „gheaţă caldă“ 

Dăruit cu inteligență prodigioasă şi rapidă, care cântărea 
limpede totul, Napoleon înţelegea foarte bine că, dacă reuşise 
numai în cîteva zile şi fără luptă să recucerească tronul 
Franţei, aceasta nu se întimplase din cauză că supușii săi ar 
fi fost seduşi de proporţiile libertății şi de temeinicia păcii pe 
care el le promitea. Bourbonii păstraseră pacea şi — cel 
puţin pentru moment — nu se gîndiseră să o rupă. Alta era 
deci cauza pentru care Franţa le întorsese spatele. Napoleon 
ştia foarte bine că, într-o foarte însemnată măsură, succesul 
său se datora „promisiunilor făcute ţărănimii, adică zdro- 
bitoarei majorităţi a naţiunii, 

„Oameni dezinteresaţi m-au adus la Paris. Subofiţerii şi 
soldaţii a au făcut totul. Datorez totul numai poporului Şi ar- 
matei" — a repetat el de cîteva ori în seara de 20 martie 1815, 
prima seară după sosirea sa la Tuileries — mărturiseşte Fleury 


de Chaboulon. 

„Ţăranii strigau: Trăiască împăratul! Jos nobilimea? 
Jos popii! Ei s-au ţinut după mine din oraș în oraș şi, cînd. 
nu mai puteau merge mai departe, alţii veneau să le ia locui 
ca să mă escorteze, și aşa a fost pînă la Paris. După provansali 


veniră cei din Dauphiné, după aceştia — cei din Lyon, după 
lyonezi — cei dun Bourgcgne îmi ţinură alaiul ; iar adevă- 


rap) conspiratori, cei care mi-au pregătit -pe toţi aceşti prie- 
teni, au fost Bourbonii înşişi“. Astfel vorbea Napoleon în 


379 


primele zile după înapoierea sa la Tuileries despre marșul 
său triumfal spre Paris. 

Dar şi ţăranii, cel puţin în parte, puteau fi uşor satisfă- 
cuţi. Pentru ei, Napoleon era simbolul distrugerii totale a 
feudalismului ; el le asigura proprietatea asupra pămîntu. ui. 
E drept, ei mai voiau încă ceva: să se pună capăt războaie- 
lor şi recrutărilor. De aceea ascultaseră cu multă atenţie atunci 
cînd Napoleon vorbise despre viitoarea sa politică, de pace. 
Totuşi, această problemă a păcii nu era cea dintii în ceea ce 
priveşte importanţa. Mai importantă era altă problemă : Na- 
poleon înţelegea că, după unsprezece luni de monarhie consti- 
tuţională a Bourbonilor şi după o oarecare libertate a presei, 
burghezia de la oraşe aştepta de la el chiar şi numai un mi- 
nim de libertăţi. Trebuia deci Să ilustreze cît mai repede 
programul pe care îl anunţase în timpul marșului său spre 
Paris făcînd pe generalul revoluționar. „Eu am venit ca să 


curăţ Franţa de emigranți“ — spusese el Ja Grenoble. Vai de 
clericii Şi nobilii care au voit să aducă pe francezi î în robie. 
Am să-i spînzur de felinare“ — a declarat apoi la Lyon. 


Primi o întreagă serie de scrisori din partea unor vechi 
iacobini scăpaţi prin provincie de persecuțiile din timpul pri- 
mei lui domnii. Acum aceştia îl aclamau ca pe exponentul 
activităţii revoluţionare împotriva Bourbonilor, călugărilor, 
nobililor şi preoţilor. La 'Toulouse, bustul lui Napoleon fu 
plimbat pe străzi o zi întreagă în cîntecul Marsiliezei şi în 
strigăte de: „Aristocraţii în virful suliţelor“. Din provincie 
veneau cereri către mareşalul Davout (pe care Napoleon îl 
iubea şi îl numise ministru de război îndată după înapoierea 
sa), pentru a-l ruga pe împărat să instituie din nou teroarea 
din 1793. Şi Napoleon cunoştea perfect această stare de spirit. 
În noaptea de 20 martie, după ce fusese dus în triumf la 
palat, el mărturisi contelui Molc: „Am găsit pretutindeni 
aceeaşi ură împotriva popilor şi a nobililor ca la începutul 
revoluţiei“. 

Dar, după cum în anul 1812, la Kremlin, nu avusese cu- 
rajul să-şi ia ca aliat revoluția țărănească rusă, tot aşa, în 
1815, la Tuileries, el se temu de ajutorul răscoalei ţărăneşti 
şi al teroare: revoluționare. Nu chemase nici atunci în ajutorul 
său un „Pugaciov“, nu chemă nici acum un „Marat“. Şi faptul 
acesta nu era întîmplător. Clasa socială care ieşise învingă- 
toare în epoca revoluţiei şi al cărui reprezentant şi susţinător 
principal fusese Napoleon — marea burghezie franceză — era 
singura clasă ale cărei năzuinţe se găseau aproape de înţele- 

gerea lui. Pentru această clasă era el gata să lupte şi de la ea 
cerea el sprijin. Aşa cum; în 1812, se simţise mai „aproape de 
inamicul său Alexandru I decit de țărănimea rusă, tot astfel 
în 1815, în lupta cu invazia duşmană, a refuzat să cheme în 
ajutor revoluţia. „Eu nu vreau să fiu regele răscoalelor ţără- 
neşti“ — spunea Napoleon lui Benjamin Constant, reprezen- 
tantul tipic al speranţelor burgheze din acel timp. Împăratul 
îl chemase la palat îndată după înapoierea sa tocmai pentru 
a-l consulta în privinţa reformelor liberale care ar fi satisfăcut 
burghezia, ar fi dovedit convertirea sa la liberalism şi tot- 
odată ar fi liniştit pe iacobini, care începuseră să scoată iar 
capul. 

Este interesant de menţionat că Napoleon era perfect con- 
ştient şi atunci, ca şi mai tirziu, de faptul că numai un val re- 
voluţionar îl putea ajuta în acel moment şi nicidecum înflori- 
turile constituţionale de factură liberală moderată. „Sistemul 
meu de apărare nu valora nimic, fiindcă mijloacele erau prea 
disproporţionate pericolului. Ar fi trebuit să iau de la capăt 
revoluţia, pentru a putea folosi toate posibilităţile pe care ea 
le creează. Ar fi trebuit să aprind din nou toate pasiunile, 
pentru a profita de orbirea lor. Fără aceasta, nu mai puteam 
salva Franța“ — spunea el mai tirziu, evocînd evenimentele 
din 1815. Iar vestitul istoric militar Jomini este, În această 
privință, în totul de acord cu împăratul. Renunţind chiar şi 
numai la încercarea de a reînvia anul 1793 şi puternicele 
forţe ale revoluţiei pe care chiar el i le recunoștea, Napoleon 
dădu ordin ca să fie căutat şi adus la palat, de oriunde s-ar 
fi ascuns, teoreticianul liberal şi publicistul Benjamin Constant. 
Acesta se ascundea pentru motivul că, înainte cu o zi de sosi- 
rea împăratului în Paris, calificase în presă această înapoiere 
cu expresia de calamitate publică şi asemănase pe Napoleon 
cu Neron. 

Benjamin Constant se prezentă tremurînd î în faţa lui Ne: 
ron“ şi văzu cu bucurie nu numai că nu era împuşcat, ci i se 
propunea elaborarea imediată a unei constituţii a Imperiului 
Francez. 

În ziua de 6 aprilie avusese loc întrevederea dintre Con- 
stant şi împărat, iar la 23, constituţia era gata. Ea fusese foarte 
bizar botezată „Act adiţional la constituțiile Imperiului“. În 
felul acesta, Napoleon voia să stabilească filiaţia celor deu 
domnii ale sale. Benjamin Constant luase, pur şi simplu, 
Charta, adică constituția acordată de Ludovic al XVIII-lea 
în 1814 şi o făcuse puţin mai liberală. Censul electoral era 

considerabil coborit pentru alegători şi pentru persoanele eli- 
gibile. Totuşi, pentru a deveni cineva deputat, trebuia să fie 
şi acum destui de bogat. Libertatea presei era ceva mai bine 
asigurată dech sub Bourboni. Cenzura preliminară era desfiin- 
tată. Delictele de presă aveau să fie pedepsite numai de tribu- 
nale. În afară de Camera Deputaţilor eligibilă (cu 300 mem- 
bri), se mai instituia încă una, Camera Pairilor, care avea să 
fie ereditară şi numită de împărat. Legile trebuiau să fie 
examinate de cele două Camere şi promulgate de împărat. 

Napoleon acceptă acest proiect, şi noua constituție fu 
publicată la 23 aprilie. El nu făcu prea multă opoziţie operei 
liberale a lui Benjamin Constant. Voia numai ca alegerile şi 
convocarea camerelor să fie amînate pînă după rezolvarea 
chestiunii războiului. Şi, în cazul unei victorii, ar mai fi 
văzut el ce era de făcut cu deputaţii, cu presa şi cu Benjamin 
Constant însuşi. Această constituţie avea rolul să liniştească 
pentru moment spiritele. Dar burghezia liberală avea prea pu- 
ţină încredere în liberalismul împăratului, şi de aceea, îl rugă 
să convoace Camerele cît mai degrabă cu putință. După citeva 
obiecţiuni el fixă data de 26 mai pentru festivitatea în cadrul 
căreia urma să fie anunţat rezultatul plebiscitulua la care îm- 
păratul supusese noua sa constituţie, să se împartă drapelele 
gărzii naţionale şi să se deschidă Camerele. * 

Plebiscitul dădu 1.552.450 voturi pentru constituţie şi 
4.800 contra. Ceremonia încredinţării drapelelor, care a avut 
loc de fapt la 1 iunie şi nu la 26 mai, a fost solemnă şi foarte 
mişcătoare. Tot la 1 iunie se deschise şi noua Cameră aleasă, 
numită ca şi înainte: Corp legislativ. 

Reprezentanții poporului nu ţinură şedinţe decit o săp- 
tămînă şi jumătate. Dar atita a fost de ajuns pentru ca 
Napoleon să fie nemulțumit şi să-şi arate mînia faţă de ci. 
Era absolut incapabil să se acomodeze cu vre limitare a 
puterii sale, cu cel mai mic semn de activitate independentă 
a cuiva. Camera alesese ca preşedinte pe Lanjuinais, liberal 
moderat, fost girondin, pentru care Napoleon nu prea avea 
simpatie. Faptul nu putea fi interpretat ca o acţiune de 
opoziţie — Lanjuinais prefera categoric pe Napoleon Bour- 
bonilor — dar atît a fost de ajuns pentru ca împăratul să 
se supere şi să spună cu prilejul primirii unei foarte supuse 
ŞI sespectuoase adrese din partea Corpului legislativ : „Să 
nu imităm pilda Bizanțului care, împresurat din toate păr- 
tile de barbari, a ajuns. de risul posterităţii pentru că se ţinea 
de discuţii abstracte în momentul cînd berbecele spărgea 

porţile cetăţii“... Era o aluzie la coaliția europeană, ale cărei 
uupe se îndreptau tocmai atunci din toate părţile asupra 
Franței. 

În ziua de 11 iunie primi adresa din partea reprezentanți- 
lor poporului, iar în ziua de 12 plecă în mijlocul armatei. 
În curînd avea să înceapă o gigantică bătălie împotriva 
Europei, ultima din viaţa sa. 

Plecînd, Napoleon ştia că lasă în urmă oameni foarte 
puţin siguri. Nu era vorba atît de liberalii din Camera care 
se întrunise la 11 iunie, cât de omul pe care îl făcuse iarăşi 
ministru al poliţiei la înapoierea „din insula Elba. Puțin 
înainte de intrarea lui Napoleon în Paris, Joseph Fouché 
reuşise să provoace ura Bourbonilor şi propria sa dizgrație. 
Această manevră abilă a avut ca rezultat numirea sa ca mi- 
nistru imediat după sosirea împăratului în Paris. Napoleon 
cunoştea întreg talentul lui Fouché în materie de intrigi, 
mârşăvii şi trădări. Dar, mai întîi, în Vandeea nu era linişte, 
iar Fouché cunoștea mai bine ca oricine insurecţiile din 
această provincie şi se pricepea ca nimeni altul să le com- 
bată. Apoi, Napoleon mai avea în vedere cearta lui cu Bour- 
bonii. Dar, întocmai aşa cum procedase şi în prima sa dom- 
nie, el, în timp ce folosea talentul de polițist şi geniul pro- 
vocator al lui Fouché, îl supraveghea de aproape şi în mod 
cu totul secret. Însărcinarea. aceasta reveni lui Fleury de 
Chaboulon, acelaşi care făcuse în secret călătoria în insula 
Elba. Fleury de Chaboulon descoperise anumite maşinațiani 
secrete dintre Fouché şi Metternich. Şi, deşi Fouché reuşise 
să iasă din încurcătură, totuşi Napoleon (aceasta se întîmpla 
în mai) încheie convorbirea cu el, spunînd deschis : „Dum- 
neata ești un trădător, Fouché !. Ar trebui să dau ordin să 
fii spînzurat.“ La aceste cuvinte, ministrul, pe care îndelun- 
gata servire a împăratului îl obişnuise oarecum cu asemenea 
ieşiri, răspunse înclinîndu-se pînă la pămînt : : „Eu nu îm- 
părtăşesc această părere a maiestăţii-voastre*, 

Dar ce putea să facă? Dacă reușea să învingă pe aliaţi, 
Camera putea fi îmblinzită, Fouché făcut inofensiv. Dacă nu 
reuşea, atunci puţină importanţă avea cine ar fi înmormîn- 
tat imperiul : deputaţii liberali sau miniştrii trădători. 

Napoleon se bizuia pe Davout, pe care-l învestise cu 
drepturile de guvernator-general al Parisului şi ministru de 
război, şi pe vechiul şi convinsul republican Carnot. Odi- 
nioară, Carnot refuzase cu încăpăţinare să servească pe des- 
potul care sugrumase revoluţia, dar în 1815, considerînd pe 

Bourboni drept cel mai mare rău, el îşi oferise serviciile îm- 
păratului. d 

Deşi în 1815 erau mai înfometate decît în primăvara anu- 
lui 1814, suburbiile muncitoreşti nu se vor răscula în spa- 
tele său, după cum nu se răsculaseră nici în 1814, a nici 
mai înainte, în 1813. Napoleon era sigur de asta, pentru ace- 
laşi motiv care îl făcuse pe Carnot să-i ofere acum servi- 
ole sale, iar pe iacobini — să primească cu bucurie ştirea 
debarcării sale î în Golful Juan. Ştia că şi muncitorii, şi Car- 
not, şi iacobinii în provincie, vedeau în el, î în acel moment, 
nu pe împăratul care îşi apăra tronul împotriva unui alt 
monarh pretendent, ci pe şeful armatelor Franţei postrevolu- 
ţionare, care se pregăteşte să apere teritoriul împotriva in- 
tervenționiştilor şi a Bourbonilor ce urmăreau restaurarea 
vechiului regim. Iar în ochii lumii întregi, a prietenilor şi 
a duşmanilor, acest şef militar era un maestru neîntrecut, 
un artist în meşteşugul războiului, cel mai genial dintre 
marii conducători de oşti de pînă atunci, un virtuos al 
strategiei şi tacticii militare. Franţa întreagă şi Europa 
aşteptau încremenite; 

Acest război — ultimul război al lui Napoleon — a fost 
întotdeauna obiectul unor discuţii aprinse şi a hrănit în 
mod copios nu numai literatura ştiinţifică, ci ṣi. beletristica. 
Aproape întreaga literatură vorbeşte despre o serie de? întim- 
Si fatale, care ar fi răpit lui Napoleon victoria ce înce- 
puse să-i surâdă. 

Din punctul de vedere al analizei ştiinţifice, realiste, a 
evenimentelor, această chestiune a întimplărilor nu poate 
avea decit un interes de tehnică militară. Dar, chiar dacă, 
fără să mai căutăm să aprofundăm şi să criticăm, am accepta 
fără obiecţii teza după care anume întîmplări nefericite l-ar 
fi împiedicat pe Napoleon să cîştige bătălia de la Waterloo, 
rezultatul final al războiului în ansamblu ar fi fost acelaşi. 
Imperiul s-ar . fi prăbuşit fiindcă Europa de- abia începuse 
să-şi desfăşoare forțele, în timp ce Napoleon își epuizase 
definitiv şi forţele sale, şi rezervele militare. 

Din 198.000: de oameni, de care dispunea el la 10 iunie 
1815, mai mult de o treime erau răspîndiţi de-a lungul ţării 
(numai în Vandeea trebuiau menţinuţi, pentru orice even- 

tualitate, 65.000 de oameni). În ajunul campaniei, Napoleon 
putea conta în mod imediat de 128.000 de oameni şi de 
334 tunuri, adică pe efectivele gărzii, cinci corpuri de ar- 
mată şi rezervele de cavalerie. Mai exista o armată extraor- 
dinară de 200.000 de oameni (garda naţională etc.), din care 
jumătate nu avea echipament și o treime nu avea arme. Dacă 
această campanie s-ar fi prelungit, Napoleon ar mai fi putut, 
folosind activitatea organizatorică a ministrului său de război 
Davout, să mai adune cu eforturi uriașe încă 230—240.000 
de soldaţi. Dar, chiar în cazul unor prime victorii ale lui 
Napoleon, campania s-ar fi prelungit negreşit ; ; căci englezii, 
austriecii, prusienii, ruși puseseră îndată în linia de bătaie 
700.000 de oameni şi pînă la sfirşitul verii puteau aduce 
încă 300.000, fără să mai vorbim de întăririle prevăzute 
pentru toamna ce urma. Aliaţii contau pe mai mult de 
1.000.000 de oameni. 

Coaliția hotărise, în mod irevocabil, să sfirşească cu Na- 
poleon. După spaima şi descurajarea din primul moment, 
guvernele puterilor reprezentate la Congresul de la Viena 
manifestară o energie neobişnuită. Toate încercările lui 

Napoleon de a începe tratative separate cu vreuna din ele 
fură. respinse. Fu declarat în afară de lege, „duşman al 
omenirii“, 

E de ajuns să amintim că, lăsînd chiar la o parte statele 
de a doua importanţă, după Waterloo năvăliseră în Franţa 
230.000 austrieci, 250.000 ruşi, 310.000 prusieni şi 100.000 
englezi. Alcătuirea acestor armate avusese loc în mare grabă, 
imediat după aflarea ştirii debarcării lui Napoleon în sudul 
Franţei. 

În afară de ura împotriva cotropitorului şi a cuceritoru- 
lui, în afară de spaima în faţa temutului conducător de oști, 
veşnic învingător, ceea ce neliniştea de data aceasta pe 
Alexandru, pe Francisc, pe F rederic-Wilhelm, pe Metternich, 
pe, lordul Castlereagh (care tocmai în acel moment era în- 
grijorat de starea de spirit a muncitorilor şi de curentele 
reformiste burgheze din ţara sa) — ceea ce neliniştea virfu- 
rile conducătoare reacționare ale Europei mai erau şi acele 
noi apucături „liberale“ ale lui Napoleon. Basmaua roşie 
cu care îşi înfăşura capul Marat era mai temută de guver- 
nanții Europei, chiar decît coroana de aur a împăratului. 
Or, în 1815, tocmai acest lucru li se părea lor : că Napoleon 
se pregătea să „reînvie pe Marat“ pentru lupta sa. În reali- 
tate, Napoleon nu numai că nu era hotărît, ci se temea cel 

mai mult să facă lucrul acesta. Dar aşa se credea la Viena, 
la Londra, la Berlin şi la Petersburg, ceea ce făcea să crească 
duşmănia, şi aşa de neîmpăcat, împotriva cuceritorului. 

La sosirea sa, Napoleon fu întimpinat de armată cu un 
entuziasm extraordinar. Spionii englezi erau uluiţi şi rapor- 
tau lui Wellington, comandantul armatei engleze, că ado- 
rarea lui Napoleon atingea marginile nebuniei. Aceste măr- 
turii sînt confirmate şi de declaraţiile altor agenți străini 
care obscrvau starea de spirit din Franţa. Dar nici Welling- 
ton, nici spionii săi nu, observaseră un fapt ce nu existase 
pînă atunci în armata napoleoniană : suspiciunea şi neîncre- 
derea soldaţilor faţă de generali şi mareşal. Soldaţii îşi amin- 
teau cum l-au trădat mareşalii pe împărat în 1814. În încre- 
derea lor oarbă față de Napoleon, ei ar fi voit ca el să 
procedeze cu „trădătorii“ aşa cum procedase la timpul ei 
Convenţia cu generalii suspecți. Ghilotina pentru trădătorii 
în uniformă de general ! Dar Napoleon nu voia lucrul acesta, 
mareşalii şi generalii rămîneau la locurile lor; el nu se 
putea hotărî pentru teroarea revoluționară nici în spatele 
frontului şi nici pe front, cu toate că, aşa după cum chiar 
el a lăsat să-i scape, aceasta i-ar fi dublat forţele. 

Prezenţa lui Napoleon ridică mult moralul soldaţilor : 
ei se încredinţară că generalii ŞI mareșali sînt atent supra- 
vegheaţi şi că nu trebuie să se teamă de vreo trădare neaş- 
teptată din partea acestora, deşi pe unii dintre ei îi bănuiau. 

Primii aliaţi veniţi pe cîmpul de bătaie au fost englezii 
şi prusienii. Austriecii erau şi ei în marş spre Rin. Murat, 
regele Neapolului, care reuşise să rămînă pe tron în 1814 şi 
căruia Congresul de la Viena îi recunoscuse deocamdată în 
mod tacit acest titlu, trecuse pe neaşteptate, îndată după 
întoarcerea împăratului (în martie 1815) de partea lui şi 
declarase război austriecilor. Fusese însă bătut chiar înainte 
ca Napoleon să fi intrat în acţiune Împotriva coaliţiei. Îm- 
păratul nu mai putea deci conta, acum, în iunie, nici pe 
această diversiune parţială, care ar fi putut reţine o parte 
a armatei austriece. Dar austriecii erau încă departe. În pri- 
mul rînd trebuiau respinși englezii şi prusienii. Wellington 
cu armata engleză se afla la Bruxelles în Belgia ; Bliicher cu 
prusienii pe Sambre şi Meuse, între Charleroi şi Liège. 

Napoleon începu campania pătrunzind în Belgia în ziua 
de 14 iunie. El se angajă cu iuţeală în spaţiul care separa 
pe Wellington de Bliicher şi-l atacă pe acesta din urmă, 

Francezii ocupară Charleroi şi trecură, luptînd, rîul Sambre. 
Dar manevra lui Napoleon se încetinise puţin pe flancul 
drept : generalul Bourmont, regalist de mult timp suspec- 
tat de soldaţi, fugise la prusieni. După această întimplare, 
soldaţii deveniră şi mai bănuitori față de comandanţi. Cu 
toate că vedea în acest incident un semn bun, Blücher re- 
fuză să primească pe generalul trădător şi trimise, chiar, să 
i se spună că îl consideră un „excrement de cîine“ (Blücher 
se exprimase încă mai energic). Cînd află de trădarea lui 
Bourmont, vandeean şi regalist, Napoleon spuse : „Albii vor 
rămîne întotdeauna albi“. 

În ziua de 15 iunie, Ney primi ordin de la Napoleon 
să ocupe satul Quatre-Bras, pe drumul ce ducea la Bruxelles, 
spre a imobiliza pe englezi. Dar, acţionînd încet, el întirzie. 
În ziua de 16 iunie avu loc la Ligny o mare bătălie între 
Napoleon şi Bliicher. Victoria reveni lui Napoleon. Prusienii 
pierdură peste 20.000 de oameni şi francezii circa 11.000. 
Victoria nu-l satisfăcu pe Napoleon. Dacă nu ar fi existat 
greşeala lui Ney, care întîrziase şi plimbase fără rost Corpul I 
de armată între Quatre-Bras şi Ligny, ar fi fost distrusă 
complet întreaga armată prusiană. Aşa însă Bliicher era bă- 
tut şi respins (într-o direcţie necunoscută), dar nu zdrobit. 

În ziua de 17, Napoleon îşi lăsă armata să se odih- 
nească. Criticii militari îi reproşează lui Napoleon că a pier- 
dut astfel zadarnic o zi prețioasă şi a dat răgaz lui Blücher 
să-şi regrupeze trupele. Pe la mijlocul zilei, Napoleon separă 
36.000 de oameni din întregul armatei şi îi puse sub co- 
manda mareșalului Grouchy care primi însărcinarea să con- 
tinue urmărirea lui Blücher. O parte a cavaleriei urmărea 
pe englezi carc, în ajun, încercaseră să paralizeze pe francezi 
la Quatre-Bras. Dar o ploaie de vară torențială desfundase 
drumurile şi urmărirea fu întreruptă. Cu grosul forțelor 
Napoleon se uni cu Ney şi se îndreptă spre nord, în direcţia 
Bruxelles. Wellington ocupase cu întreaga armată engleză 
poziţia pe platoul Mont Saint-Jean, spre sud de satul Wa- 
terloo, la 22 kilometri depărtare de Bruxelles. Se hotărise 
să se întărească pe acest platou pentru că pădurea Soignes, 
la nord de Waterloo, îi tăia retragerea spre Bruxelles. In- 
tenţia lui era, deci, să-l aştepte pe Napoleon pe această po- 
zue foarte puternică şi să se menţină pe ea cu orice preţ, 
pînă ce Bliicher i-ar fi venit în ajutor, cu forțele sale regru- 
pate şi întărite. 

La cartierul general englez, spionii raportau unul după 
altul că, în 'ciuda drumurilor desfundate din cauza ploilor, 
Napoleon înainta fără răgaz spre platoul Mont Saint-Jean. 
Menţinerea acestei poziţii pînă la venirea lui Blücher însemna 
pentru Wellington victoria ; pierderea ei însemna nimicirea 
armatei engleze. Aşa se punea problema pentru Wellington 
pe la jumătatea zilei de 17 iunie, cînd generalul Gneisenau, 
şeful de stat-major al lui Blücher, îl înştiinţă că îndată ce-și 
va reface trupele, Bliicher îi va veni în ajutor cu cea mai 
mare grabă. 

Spre seara aceleiaşi zile, Napoleon se apropiase de platoul 
Mont Saint-Jean. Din depărtare, prin ceaţă, se zărea armata 
engleză. 


VI 


În dimineaţa zilei de 18 iunie 1815, se găseau faţă în faţă 
Napoleon cu 72.000 de oameni şi Wellington cu 70.000. 
Amîndoi adversarii aşteptau întăriri şi aveau toate motivele 
să le aştepte. Napoleon îl aştepta pe Grouchy, care avea cel 
mult 33.000 de oameni, iar Wellington îşi punea speranţa în 
Blücher, căruia îi mai rămăseseră după infringerea de la 
Ligny aproape 80.000 de oameni, din care nu putea aduce 
decit vreo 40.000—50.000 buni de luptă. 

Încă la sfîrşitul nopţii, Napoleon ocupase poziţiile dar 
nu putea să înceapă atacul în zorii zilei din cauza ploii care 
desfundase pămîntul aşa de rău, încît îi era foarte greu 
să desfăşoare cavaleria. La inspecția din acea dimineaţă, el 
fu încîntat de primirea ce i se făcuse: era o izbucnire de 
entuziasm năvalnic, cum nu mai văzuse de la Austerlitz. 
Această trecere în revistă a armatei, ultima din viaţa lui, 
a lăsat asupra sa şi asupra celor de faţă o impresie de 
neuitat, 

La început, cartierul general al împăratului se găsea la 
ferma Du Caillou. Pe la ora 11 jumătate, pămîntul pärîn- 
du-i-se destul de uscat, Napoleon dădu semnalul luptei. 
Asupra aripii stîngi a englezilor fu deschis un foc violent 
din 84 tunuri şi atacul începu sub conducerea lui Ney. În 
acelaşi timp, un atac mai slab, în scop demonstrativ, fu dat 
împotriva aripii drepte a englezilor, lingă castelul Hougou- 
mont, unde francezii se loviră de o rezistenţă energică de 
pe poziţii întărite, 

Atacul continua asupra aripii stîngi a englezilor. Trecuse 
o oră şi jumătate de la începutul luptei, cînd Napoleon ob- 
servă dintr-o dată lingă Chapelle-Saint-Lambert, departe 
înspre nord-est, contururile imperfecte ale unor trupe în 
marş. El crezu mai întîi că era Grouchy, căruia în cursul 
nopții şi în dimineaţa aceea îi trimisese mereu ordine să 
vină în grabă la locul luptei. Dar nu era Grouchy, ci Blii- 
cher, care scăpase de urmărire şi, reuşind prin diferite ma- 
nevre abile să înşele pe mareşalul francez, venea acum în 
grabă mare în ajutorul lui Wellington. Cînd cunoscu ade- 
vărul, Napoleon nu se neliniști totuşi : era convins că Grou- 
chy se afla în spatele generalului prusian şi că, odată ajunşi 
amîndoi pe cîmpul de bătaie, forţele s-ar fi echilibrat întru- 
cîtva, cu toate că întăririle pe care le aducea Blücher lui 
Wellington erau mai mari decît cele pe care le aducea 
Grouchy împăratului. Şi apoi, dacă înainte de sosirea lui 
Bliicher şi a lui Grouchy reuşea să dea o lovitură nimicitoare 
englezilor, venind şi Grouchy, bătălia ar fi fost definitiv 
câştigată. 

Napoleon trimise o parte din cavalerie împotriva lui 
Bliicher şi dădu ordin lui Ney să continue atacul la aripa 
stingă și la centrul poziţiilor engleze, care, de la începutul 
bătăliei și pînă acum suportase cîteva lovituri îngrozitoare. 
Aici atacau în formaţie strinsă de luptă patru divizii din 
corpul de armată al lui Erlon. Pe tot frontul se încinse o 
bătălie crîncenă. Englezii întîmpinară cu foc aceste coloane 
compacte. În mai multe rînduri ei contraatacară. Unele după 
altele, diviziile franceze intrau în luptă şi sufereau pierderi 
înspăimîntătoare. Cavaleria scoțiană pătrunse în rîndurile 
diviziilor franceze şi trecu prin sabie o parte din efectivele 
lor. Observind această învălmăşeală şi înfringerea diviziilor, 
Napoleon veni în galop oe înălțimea de lîngă ferma Belle- 
Alliance, aruncă în luptă cîteva mii de cuirasieri al genera- 
lului Milhau şi astfel scoţieni:, după ce pierdură un regi- 
ment întreg, fură respinşi. 

Acest atac dezorganizase aproape în întregime corpul 
lui Erlon. Aripa stîngă a armatei engleze nu putu fi dată 
peste cap. Atunci, Napoleon îşi schimbă planul, îndreptin- 
du-şi atacul principal asupra centrului şi aripei drepte a en- 
glezilor. La ora 3 şi jumătate, ferma La Haie-Sainte fu 
smulsă inamicului de către divizia din flancul stîng al corpu- 
lui lui Erlon. Dar acest corp de armată nu mai avea forţa 
să exploateze succesul. Napoleon trimise atunci lui Ney 

patruzeci de escadroane. din cavaleria lui Milhau şi a lui 
Lefebvre-Desnouettes cu misiunea de a lovi în aripa dreaptă 
a englezilor, între castelul Hougoumont şi La Haie-Sainte. 
Castelul fu în cele din urmă luat. Englezii cădeau cu sutele, 
dar nu se retrăgeau de pe poziţiile lor principale. 

În timpul acestui renumit atac, cavaleria franceză fusese 
luată sub focul artileriei și al infanteriei engleze. Dar ceilalți 
ostaşi nu-și pierduseră cumpătul. La un moment dat, Wel- 
lington crezu că totul era pierdut. Iar la statul său major 
nu numai că se credea, dar se şi vorbea despre acest lucru. 
Starea sufletească a comandantului englez se văzu din răs- 
punsul provocat de raportul despre imposibilitatea menţinerii 
unor puncte de către trupele engleze. „În cazul acesta să 
moară toţi pe loc; eu nu am de unde să le mai trimit în- 
tăriri. Chiar dacă ar trebui să moară toți, pină la ultimul 
om, noi trebuie să ne menţinem pe poziţii pină va sosi 
Bliicher“ — astfel răspunse Wellington la rapoartele îngri- 
jorate ale generalilor săi şi aruncă în foc ultimele sale re- 
zerve. 

Napoleon însă nu mai aştepta rezervele de infanterie; 
el aruncă în luptă încă 37 escadroane de cavalerie ale lui 
Kellermann. Începuse să se însereze. În cele din urmă trimise 
garda împotriva englezilor, conducînd-o el însuşi la atac. 
Dar în acest moment, la flancul drept al armatei franceze 
se auziră strigăte şi împuşcături dese : Blücher, cu 30.000 de 
soldaţi, sosise pe cîmpul de bătaie. Garda continua atacurile, 
căci Napoleon era convins că Grouchy trebuia să sosească 
în urma lui Blücher! În curînd însă, se răspîndi panica : 
cavaleria „Prusiană ataca garda prinsă între două focuri. 
Blicher însuşi se aruncase cu restul forțelor sale asupra 
fermei La Belle-Alliance, de unde abia plecase Napoleon 
împreună cu garda. Prin această manevră, generalul prusian 
voia să taie retragerea împăratului. Se făcu ora 8 seara şi 
era încă destulă lumină. La rîndul său, Wellington, după 
ce înfruntase toată ziua atacurile îngrozitoare ale france- 
zilor, trecuse la ofensivă generală. Și Grouchy tot nu mai 
venea. Împăratul l-a aşteptat zadarnic pină în ultima clipă. 

Totul se sfîrşise acum. Garda, aşezată în careu, se retră- 
gea încet printre rîndurile strînse ale inamicului, apărîndu- -se 
cu disperare. Napoleon, călare, mergea la pas în mijlocul 
unui batalion de grenadieri din gardă care-l proteja. Rezis- 
tenţa îndirjită a vechii gărzi ţinea în loc pe învingători. 
„Vitejilor francezi, predaţi-vă !“ — strigă colonelul englez 

Halkett, apropiindu-se de careul complet înconjurat. Dar 
soldaţii gărzii, sub comanda generalului Cambronne, pre- 
ferau moartea şi nu slăbeau rezistenţa. La propunerile de 
predare ale englezilor, Cambronne răspunse cu injurii şi dis- 
preţ. În celelalte sectoare, trupele franceze, mai ales la Plan- 
cenoit, unde luptau rezervele (corpul de armată al lui 
Lobau), rezistau. În cele din urmă însă, atacate de trupele 
proaspete ale armatei prusiene, ele se răspîndiră în toate 
părțile, căutînd să scape cu fuga. Abia a doua zi, şi numai 
în parte, au reuşit să se regrupeze. Prusienii urmăriră toată 
noaptea inamicul pe o mare distanţă. 


VII 


25.000 de francezi, 22.000 de englezi şi aliați ai lor ză- 
ceau pe cîmpul de bătaie răniţi sau morţi. Dar înfringerea 
armatei franceze, care-şi picrduse aproape toată artileria, 
sutele de mii de austrieci care se apropiau de hotarele Fran- 
tel, perspectiva apropiatei apariţii a sute de mii de ruşi, toate 
acestea făceau situaţia lui Napoleon disperată. De acest 
lucru îşi dădea seama împăratul acum, cînd părăsea cîmpia 
de la Waterloo unde luase sfârşit sîngeroasa-i carieră. Oare 
Grouchy trădase atunci cînd, întîrziind, pricinuise pierderea 
armatei franceze, sau fusese numai o întîmplare că rătăcise 
drumul ? În momentul atacului cavaleriei împotriva engle- 
zilor, Ney se purtase oare ca un erou (părerea lui Thiers) 
sau ca un nesocotit (părerea lui Madelin) ? Era oare mai 
bine să aştepte miezul zilei, sau trebuia să dezlănuie atacul 
încă din zori pentru a sfârşi cu englezii înainte de sosirea lui 
Blücher ?... Toate aceste chestiuni şi multe altele în legă- 
tură cu bătălia de la Waterloo au preocupat timp de o sută 
de ani şi mai bine pe istorici, au preocupat (şi cu ce pa- 
siune !) şi pe „Contemporanii acestei bătălii. Trebuie să no- 
tăm, totuși, că în primele momente, Napoleon nu s-a arătat 
de loc preocupat de ele. Tor timpul cit a durat călătoria 
de la Waterloo pînă la Paris, el a rămas gînditor şi liniştit. 
Chipul său nu era acum aşa de mohorit, cum fusese după 
bătălia de la Leipzig, deşi, de data aceasta, pentru el totul 
era iremediabil pierdut. 

Este foarte interesantă părerea pe care a exprimat-o el 
la o săptămînă după Waterloo despre sensul ascuns al aces- 
tei bătălii: „Nu împotriva mea fac ei războiul, ci împo- 

triva revoluţiei. M-au considerat totdeauna un reprezentant 
al ei, omul revoluţiei.“ 

În această părere, Napoleon se întilneşte cu toate gene- 
rațiile de gînditori liberi din Europa, apropiate în timp 
de cl, dar de care era, totuși, atît de departe în toate cele- 
lalte opinii. Este de ajuns să amintim emoția pe care Her- 
zen o încerca mereu în faţa unui tablou ce reprezenta întil- 
nirea şi felicitările dintre Wellington şi Blücher, noaptea, pe 
cîmpul de bătaie de la Waterloo : „Napoleon a stîrnit cele- 
lalte popoare, scrie Herzen, pînă la furia sălbatică a ripostei, 
iar acestea au început să Tupte cu disperare pentru propria 
lor sclavie şi pentru stăpînii lor. De data aceasta despotis- 
mul feudal a învins despotismul militar... Nu pot să trec 
cu indiferență prin faţa gravurii care reprezintă pe Wel- 
lington şi Blücher în momentul victoriei de la Waterloo. 
O privesc îndelung de cîte ori trec prin faţa ei şi de fie- 
care dată simt în adîncul pieptului o senzaţie de frig 
şi groază“ . „Wellington şi Blücher se salută cu bucurie. 
Cum să nu fie mulţumiţi? În momentul acela ci au întors 
istoria din drumul larg pentru a o înfunda în noroiul din 
care o jumătate de secol nu va fi de ajuns ca să De scoasă... 
Se face ziuă... Europa doarme încă şi nu ştie că destinul ei 
a fost schimbat.“ Totuşi, Herzen acuză de aceasta pe Na- 
poleon însuşi. Căci el este acela care a „stirnit“ mÎnia po- 
poarelor curopene prin măsurile sale arbitrare şi prin dispre- 
çul său pentru interesele şi demnitatea lor. Dar asupra aces- 
tei laturi a problemci, Napoleon nu a spus niciodată nimic ; 
nici nu l-a preocupat vreodată. Îi era însă limpede, după 
cum rezultă din cuvintele sale, că la Waterloo aristocrația 
feudală absolutistă, pe care el o zdrobise de atitea ori, îşi 
luase într-o anumită măsură revan a şi că în ziua de 18 iu- 
nic 1815, o dată cu vechea gar „băcuse í în retragere și 
Franţa postrevoluţionară, ~ 

Este interesant că, îndată după Waterloo, Napoleon a 
început să vorbească despre grandioasa sa epopee şi despre 
recentele evenimente care-i puseseră capăt nu ca un perso- 
naj central al ei, ci ca un martor îndepărtat. 

Suterise o bruscă şi radicală transformare. Venise de la 
Woterlov la Paris nu ca să lupte pentru tron, ci pentru a 
abandona toate poziţiile. Şi aceasta nu pentru că l-ar fi 
părăsit excepţionala energic, ci pentru că, probabil, înţelesese 
Şi simţise cu toată fiinţa sa că — bine sau rău — își împli- 
nise misiunea şi rolul său era sfîrşit. Cind cu 15 luni mai 

înainte, în "momentul semnării primului act de abdicare la 
Fontainebleau, ridicase brusc capul şi spusese mareșalilor : 
„Dacă totuşi am merge iar Împotriva lor ? Îi vom zdrobi ! 1" 
— el credea că rolul său încă nu era sfirşit. Aceeaşi încre- 
dere în sine şi în misiunea sa o avusese el chiar şi cu 3 luni 
înainte, în martie 1815, cînd întreprinse ceea ce nimeni nu 
îndrăznise încă în istoria lumii. 

Acum însă totul se stinse dintr-o dată şi pentru totdea- 
una. După Waterloo, Napoleon n-a mai avut momente de 
disperare ca acelea din 11 aprilie 1814, cînd a luat otravă. 
Dar pierduse tot interesul şi toată plăcerea de a mai acţiona. 
Aştepta acum ca evenimentele să-i decidă soarta ; hotărise 
să nu mai ia parte la pregătirea lor. 

Ajungind la Paris în ziua de 21 iunie, întruni îndată 
pe miniştri, Carnot propuse să se ceară Camerelor procla- 
marea dictaturii lui Napoleon. Davout fu de părere să se 
declare, pur şi simplu, sesiunea închisă şi să se dizolve Ca- 
mera. Napoleon refuză. În acelaşi timp se întruni şi Camera 
şi, la propunerea lui Lafayette, reapărut acum pe scena isto- 
rici, se declara inamovibilă. 

Mai tîrziu, Napoleon a spus că atîrnase numai de un 
cuvînt al său pentru ca masele populare să măcelărească 
toată Camera. Mulţi deputaţi care au trăit acele zile au con- 
firmat aceste cuvinte. Dar, pentru aceasta ar fi trebuit să 
opună pe „Marat“ lui Lafayette, să opună anul 1793 libe- 
ralilor care voiau să reînvie anul 1789; să opună burghe- 
ziei masele plebee, care cu un sfert de veac Înainte salva- 
seră Franţa de Europa monarhistă. Napoleon nu s-a putut 
hotări la acest pas nici înainte, nici după Waterloo. 

În zilele de 21, 22 şi 23 iunie din suburbiile muncito- 
reşti veniră într-una ştiri deosebit de curioase: se adunau 
mari mulţimi care se pronunţau cu glas tare și categoric 
împotriva abdicării împăratului şi cereau continuarea lup- 
tei armate împotriva invaziei duşmane ce se apropia. 

În tot timpul zilei de 21, aproape toată noaptea spre 
22 şi în tot timpul zilei de 22 iunie, suburbiile Saint-AÂn- 
toine şi Saint-Marceau şi carticrul Temple fură străbătute 
de cortegii care defilau şi strigau: „Trăiască împăratul!“ 
„Împătatul sau moartea !“ — „Jos trădătorii !“ — „Nu vrem 
abdicare !“ — „Împăratul şi Apărarea !“ — „Jos Camera !* 
Dar Napoleon nu mai voia nici să lupte, nici să domnească. 

La Paris, financiarii, membrii Camerei de comerţ, ban- 
cherii alarmaţi se întruneau în consfătuiri. Bursa trecea 

printr-o panică indescriptibilă. Napoleon putea să-şi dea 
seama, acum că burghezia îl părăsea definitiv, că nu mai avea 
nevoie de el, că îl considera periculos pentru ea. Clasa pe 
care se sprijinise în tot timpul domniei îl trădase; Napo- 
leon renunţă definitiv să mai continue lupta. 

În ziua de 22 iunie renunță pentru a doua oară la tron 
în folosul micului rege al Romei, care, încă din primăvara 
anului 1814, se afla cu mama sa la Viena, lingă bunicul său, 
impăratul Francisc. A doua domnie, care durase 100 de 
zile, se sftrşise. De data aceasta, însă Napoleon nu mai avea 
nici o speranță că Puterile vor sacrifica pe Bourboni în fa- 
voarea fiului său. | 

O mulţime imensă se adunase împrejurul palatului Elysée, 
unde trăsese Napoleon după înapoierea de la Waterloo. „Nu 
vrem abdicarea !“ „Trăiască împăratul!“ — strigau toţi. 
Manifestaţiile luau o astfel de amploare, încît burghezia din 
cartierele centrale ale capitalei începuse să se alarmeze se- 
rios şi se aştepta la o explozie revoluţionară. Şi încă ce re- 
voluţie ! Una care ar fi putut proclama dictator pe Na- 
poleon. Așa gîndeau şi de aşa ceva se temeau chiar şi oameni 
cu calm, ca cei de la bursă. Dar, îndată ce se răspîndiră 
primele zvonuri despre abdicarea împăratului, rentele sta- 
tului făcură un salt considerabil ; burghezia accepta mult 
mai uşor perspectiva intrării trupelor engleze, austriece, pru- 
siene şi ruse în oraș, decit amestecul politic în desfăşurarea 
evenimentelor al suburbiilor muncitoreşti, care voiau să 
reziste invaziei. În seara aceleiaşi zile — 22 iunie — aflînd 
că Napoleon se retrăsese la Malmaison şi că abdicarea sa 
era irevocabilă, mulțimile începură treptat să se împrăștie. 

Participarea anumitor grupuri de muncitori la manifes- 
taţiile din cursul acestor zile precum şi starea lor de spirit 
se explică, în parte, şi prin faptul că întotdeauna în timpul 
verii, pe lîngă populaţia muncitoare permanentă, în capi- 
tală se mai aflau multe zeci de mii de muncitori (zidari, 
lemnari, tîmplari, lăcătuşi, vopsitori, salahori etc.) veniţi 
din provincie pentru a lucra la construcții şi pavaje, Ei ve- 
neau dip sate în capitală pentru munci sezoniere şi erau 
mult mai legaţi de viaţa de la țară decit muncitorii pari- 
zieni. De aceea, îi urau pe Bourboni îndoit: ca muncitori 
şi ca ţărani, Napoleon fiind pentru ei o garanţie că vor scăpa 
de Bourboni. Această masă muncitoare nu voia să se îm- 
pace cu ideea abdicării lui Napoleon. Pe străzi, cîțiva inşi 
bine îmbrăcaţi, bănuiţi că ar fi „aristocrați“ regalişii, fiindcă 

refuzaseră să ştrige cu mulțimea : „Nu vrem abdicarea !“, 
mincaseră o bătaie soră cu moartea de la manifestanți. Mul- 
ţimile acestea luau parte cu schimbul la manifestații care, 
astfel continuau fără întrerupere. „Niciodată poporul, acel 
popor care plăteşte şi luptă cu arma în mină, nu a arătat 
mai multă dragoste pentru împărat“ — scrie un martor al 
evenimentelor care avuseseră loc nu numai înainte, ci şi 
după abdicare, la 23, 24 şi 25 iunie, atunci cînd mii de 
oameni refuzau să se împace cu faptul împlinit. 

În ziua de 28 iunie Napoleon părăsi palatul Malmaison 
şi se îndreptă spre coasta Atlanticului. Luase hotărirea să se 
îmbarce pe una din fregatele ancorate în portul Rochefort 
pentru a pleca în America. Din ordinul ministrului marinei 
fuseseră puse la dispoziţia împăratului, în acest scop, două 
fregate. Cînd împăratul sosi la Rochefort — la 3 iulie, ora 8 
dimineaţa — fregatele erau gata de drum, dar nu puteau să 
iasă în larg : o escadră engleză bloca portul. Napoleon începu 
să aştepte. De altfel, el însuși a tărăgănit plecarea. Generaţia 
romantică din deceniile al treilea şi al patrulea ale secolului 
trecut a emis chiar o teorie că „gloriei împăratului nu-i mai 
lipsea decît martiriul“, că legenda napoleoniană nu ar fi fost 
nici completă şi nici atît de măreaţă dacă în memoria omenirii 
n-ar fi rămas pentru totdeauna această imagine a unui nou 
Prometeu prins cu lanţuri de stîncă şi că Napoleon în mod 
conştient n-a dorit alt epilog epopeii sale. El nu a dat nici- 
odată o explicaţie satisfăcătoare conduitei sale în acele zile. 
I s-a propus să plece nu pe fregată, ci pe un mic vas, în 
secret, dar el a refuzat. În oraş s-a aflat de prezenţa împăra- 
tului şi o mulţime de mii de oameni manifesta în fiecare zi, 
ore întregi, sub ferestrele sale, strigînd: „Trăiască împăra- 
tul !“ În sfîrşit, în ziua de 8 iulie, el se îmbarcă pe una din 
cele două fregate ale sale şi părăsi portul. Fregata se opri la 
țărmul insulei Aix, la nord-vest de Rochefort. De aci nu mai 
putu pleca pentru că escadra engleză barase toate ieşirile spre 
ocean... 

Cobort pe uscat. Fu recunoscut numaidectt. Mateloţi, sol- 
dan, pescari, toată populaţia din împrejurimi alergară spre 
corabie. Soldaţii din garnizoană îl rugară să-i treacă în revistă, 
El le satisfăcu dorinţa, spre marea lor bucurie. Apoi inspectă 
fortificațiile insulei, construite odinioară din ordinul său. 

Cînd se întoarse pe bordul fregatei i se aduse la cunoştinţă 
că de la Paris s-a transmis un ordin fregatelor să nu pără- 
sească portul decit dacă escadra engleză nu se afla în vecină- 

tate. Day escadra engleză se afla la ieşirea din port, gata de 
luptă... | | 7 

Luă pe loc hotărtrea. Lîngă el se găseau ducele de Rovigo 
(Savary), generalul Montholon, mareșalul Bertrand, Las Cases, 
ofiţeri din marea armată care îi erau devotați fanatic. Trimise 
pe Savary şi pe Las Cases să parlamenteze cu escadra engleză 
care patrula în jur pentru a se şti dacă se permite trecerea, 
fregatelor franceze care duceau pe Napoleon în America şi 
dacă nu cumva s-a primit vreun ordin în această privinţă. 
Primiţi pe bordul navei „Bellerophon“ de către căpitanul 
Maitland, ei se loviră de un refuz politicos, dar categoric. 
„Ce garanţii există — spuse Maitland — că împăratul Napo- 
leon nu se va întoarce iarăşi dacă ajunge în America şi nu 
va obliga din nou Anglia şi întreaga Europă la noi sacrificii 
materiale şi singeroase ?“ Savary răspunse că era o diferenţă 
enormă între prima abdicare, din 1814, şi cea de acum; că 
Napoleon renunţa acum absolut de bunăvoie la tron, cu toate 
că ar mai fi putut să-l menţină şi să continue războiul şi după 
Waterloo, că împăratul se retrăgea definitiv şi pentru tot- 
deauna din viaţa politică. „Dacă este aşa, pentru ce nu se 
adresează el Angliei şi nu caută azil la ea?“ — întrebă 
Maitland. Discuţiile continuară, dar trimişii lui Napoleon nu 
putură obţine nici o promisiune, nici măcar asupra chestiunii 
principale, aceea de a şti dacă Anglia va considera pe îm- 
părat ca prizonier sau nu. 

Înapoiaţi la bord, ei aduseră la cunoştinţă mateloţilor şi 
ofiţerilor de pe cele două vase franceze că împăratul risca să 
cadă în mîna englezilor. Ştirea produse o emoție foarte vic. 
Ponée, căpitanul celeilalte fregate, declară generalului Montho- 
lon : „M-am sfătuit, tocmai, cu ofiţerii şi echipajul. Vorbesc 
deci în numele meu şi în numele tuturor“. Apoi îşi expuse 
planul : fregata sa, „Meduse“, va ataca în cursul nopţii vasul 
„Bellerophon“ şi va angaja o luptă. Englezii vor fi reţinuţi 
în felul acesta timp de două ore. Pînă în cele din urmă, „Mé- 
duse“, avea să fie pierdută, dar, în timpul acesta, „Saale“, 
pc bordul căreia se găsea Napoleon, va avea tot timpul să se 
strecoare şi să iasă în larg. Celelalte nave ale escadrei engleze, 
spunea el, sînt departe de „Bellerophon“, iar cele din apro- 
piere sînt prea mici ca să poată opri o fregată cum e „Saale“. 
Mateloţii şi ofiţerii de pe „Meduse“ declaraseră că sînt gata 
să-şi dea viaţa pentru salvarea împăratului. 

Napoleon, căreia i se aduse la cunoştinţă această propu- 
nere, îi spuse lui Montholon că nu acceptă acest sacrificiu ; 


398 | 


că el nu mai e Împărat şi nu este permis să se sacrifice o 
fregată franceză cu tot echipajul ei pentru salvăteă unii 
simplu particular. El părăsi fregata „Saale“ şi se instală în 
insula Aix. Aci s-au găsit de asemenea cîţiva ofiţeri tineri, 
care şi-au exprimat hotărîrea de a-l îmbarca pe furiş pe un 
vas mic şi a-l scoate în larg. 

Dar împăratul îşi hotărise soarta. Las Cases se duse iarăşi 
pe „Bellerophon“ şi informă pe Maitland de hotărîrea lui de 
a-și încredința Angliei soarta. Fără să ia vreun angajament, 
Maitland afirmă numai că împăratul va fi primit demn şi 
convenabil. 

În ziua de 15 iulie 1815 Napoleon se îmbarcă pe bricul 
„Epervier“, care trebuia să-l ducă la vasul englez. Purta 
uniforma sa favorită de vinător de gardă şi pălăria-bicorn. 
Pe bordul bricului marinarii erau aliniaţi. Căpitanul dădu 
raportul. Echipajul strigă : „Trăiască împăratul !“ „Epervier“ 
se apropie de „Bellerophon“. Căpitanul Maitland primi pe 
Napoleon la capătul de jos al scării, cu un salut adînc. Pe 
punte se găsea aliniat întreg echipajul vasului de război englez, 
iar Maitland prezentă statul său major. 

Numaidecit apoi, împăratul se retrase în cea mai bună 
dintre cabinele vasului, care fusese pregătită din vreme din 
ordinul căpitanului. 

Anglia avea acum în mînă pe cel mai puternic, mai tenace 
şi mai temut adversar ce-l avusese în cursul istoriei ei. 


Capitolul XVII 


1 N 8 U L A S F. E L E N A 
1815—1821 
I 


La începutul secolului al XVI-lea, unul dintre primii călă- 
tori portughezi care au explorat, după Vasco de Gama, partea 
de sud a Oceanului Atlantic, descoperi la 15t/2° latitudine 
sudică, o mică insulă pustie. Descoperirea avu loc în ziua de 
21 mai 1501, ziua cînd biserica catolică prăznuia amintirea 
sfintei Elena, de unde şi numele dat insulei. Insula aparținuse 
cîtva timp (în secolul al XVII-lea) olandezilor, de la care o 
răpiră englezii în anul 1673. Compania engleză a Indiilor 
de Est organizase acolo o escală pentru corăbiile ei care plecau 
din Anglia spre India şi înapoi. 

n această insulă hotărt guvernul englez să trimită pe 
Napoleon îndată ce află de prezența lui pe bordul lui „Belle- 
rophon“. Punctul cel mai apropiat al coastei Africei se află 
la aproape 2.000 de kilometri de insulă, iar distanţa pînă în 
Anglia era de aproximativ 2 şi jumătate — 3 luni de drum 
(socotit pentru corăbiile cu pinze de pe acea vreme). Această 
poziţie geografică a insulei Sf. Elena a determinat în cea mai 
mare măsură hotărîrea cabinetului englez. După cele 100 de 
zile“ Napoleon părea şi mai de temut decit înainte de acest 
ultim episod al epopeii sale. O nouă debarcare în Franţa ar 
fi putut duce la o nouă restaurare a Imperiului şi la un nou 
război european. 

Aşezarea geografică a insulei Sf. Elena în mijlocul ocea- 
nului garanta imposibilitatea unei reîntoarceri. 

Poezia romantică şi istoriografia patriotică franceză au 
vorbit mai tîrziu despre această insulă ca despre un loc 
înadins ales de către englezi pentru a grăbi moartea prizonie- 
rului lor. Acest lucru, însă, nu este adevărat. Clima insulei 
Sf. Elena este foarte sănătoasă. Temperatura medie în cursul 

lunii celei mai calde este de aproximativ 24°, iar a lunii celei 
mai reci de — 181/20, Temperatura medie anuală este de 
217 Celsius. Astăzi se mai găsesc acolo relativ puţine păduri 
întinse ; dar, cu un secol mai înainte, acestea erau încă nume- 
roase. Apa de băut este excelentă. Ploile sînt abundente. Vege- 
tația — bogată; ierburi şi cringuri dese prin care mişună 
vînatul. Insula se întinde pe o suprafaţă de 122 kilometri 
pătraţi. Stîncile ei de bazalt verde-închis se ridică brusc din 
apele oceanului. 

Cînd i se spuse că va fi dus în insula Sf. Elena, Napoleon 
protestă, declarînd că englezii nu aveau dreptul să-l trateze 
ca prizonier de război. De pe „Bellerophon“ el trecu pe fre- 
gata „Northumberland“ care, în ziua de 15 octombrie 1815, 
după o călătorie de 2 luni şi jumătate, îl aduse pe împăratul 
captiv în insula unde avea să-şi sfîrşească zilele. 

Numai puţine persoane îl însoțeau, căci guvernul englez 
refuzase să autorizeze pe cei mai mulţi dintre acei care voiau 
să-l urmeze. Erau cu el mareşalul. Bertrand cu soţia, generalul 
conte de Montholon cu soţia, generalul Gourgaud şi Las Cases 
cu fiul. Mai erau, de asemeni, valetul său Marchand ŞI cîţiva 
alţi servitori (corsicanul Santini şi alţii). La început i se 
dăduse o locuinţă neconfortabilă, dar mai pe urmă 1 se puse 
la dispoziţie o casă mare, în partea din insulă numită Long- 
wood. 

Pînă în luna aprilie 1816, comandamentul insulei fusese 
încredinţat amiralului Cockburn. De la această dată şi pînă 
la moartea lui Napoleon, guvernatorul insulei a fost Hudson 
Lowe. Acest Lowe (spirit obtuz şi mărginit, „om al datoriei“, 
circumspect şi fricos, care se temea şi de umbra lui, dar mai 
ales de prizonierul său) copleşit de responsabilitatea sa, se 
temea, mereu că Napoleon va fugi iarăși. Conform instrucţiu- 
nilor ce fuseseră date guvernatorului, Napoleon dispunea de 
libertatea de a merge unde voia (călare sau pe jos), de a 
primi pe cine voia, sau de a nu primi. Chiar de la în- 
ceput, el arătă ostilitate netmpăcată lui Lowe. În general, 
refuza să-l primească, nu răspundea invitaţiilor lui pentru 
motivul că erau adresate „generalului Bonaparte“ (Anglia 
fusese în război cu Napoleon încă din 1803, cînd nu era încă 
împărat). 

În insulă se mai aflau şi reprezentanţi ai Franţei, Austriei, 
Rusiei. Napoleon primea citeodată şi pe diferiţi călători 
englezi sau de alte naţionalităţi, care, în drum spre Indii sau 

Africa, sau din Indii şi din Africa spre Europa, se abăteau 
pe această insulă. 

În Jamestown, singurul orăşel al insulei Sf. Elena, departe 
de Longwood, se afla cantonat un detaşament militar trimis 
aici pentru pază. Este interesant de notat că ofiţerii şi soldaţii 
acestei garnizoane arătau lui Napoleon, duşmanul de moarte 
al Angliei, nu numai respect, ci, adeseori, chiar şi sentimente 
de simpatie. Soldaţii îi trimiteau flori şi se rugau de cei din 
jurul lui Napoleon să-i lase ca o favoare, să-l privească pe 
ascuns. Chiar şi cu mulţi ani mai tîrziu, vorbind despre pri- 
zonierul din cauza căruia fuseseră nevoiţi să trăiască cîţiva 
ani într-o insulă pustie, ofiţerii îşi exprimau simpatia pentru el. 

Desigur, aceste fapte au sfîrşit prin a atrage atenţia comi- 
sarilor puterilor, aflaţi în insulă pentru supravegherea lui 
Napoleon. „Ceea ce te uimeşte îndeosebi — declara contele 
Balmen, reprezentantul lui Alexandru I — este influenţa pe 
care acest prizonier, lipsit de tron şi înconjurat de gardieni, 
O exercită asupra tuturor acelora care se apropie de el... 
Francezii se emoţionează la vederea lui şi consideră ca o feri- 
cire să-l servească... Englezu se apropie de el cu un fel de 
venerație. Chiar şi acei care-l păzesc îi caută privirea, rîvnesc 
după un singur cuvînt al lui. Nimeni nu îndrăzneşte să-l tra- 
teze pe picior de egalitate.“ 

Trebuie să mai spunem că puţin numeroasa sa curte care l-a 
urmat în insula Sf. Elena şi care trăia lîngă el la Longwood 
continua certurile şi intrigile întocmai aşa cum făcea odinioară 
la Tuileries, în Paris. Las Cases, Gourgaud, Montholon, Ber- 
trand, cu toţii îl adorau pe Napoleon, declarau că-l consideră 
ca un zeu şi erau geloşi unii pe alţii. Gourgaud merse pînă 
acolo încît provocă pe Montholon la duel, şi numai inter- 
venţia mâînioasă a împăratului putu pune capăt certei. Trei 
ani mai tirziu, obosit de adoraţia şi de caracterul insuportabil 
al lui Gourgaud, Napoleon pretextă ceva şi-l trimise în 
Europa. În 1818, fu nevoit să se despartă şi de Las Cases, 
căruia Hudson Lowe D făcea viaţa imposibilă. Las Cases no- 
tase convorbirile sale cu Napoleon, multe dintre aceste în- 
semnări fiindu-i de-a dreptul dictate de către Napoleon şi, 
din toate memoriile care se referă la insula Sf. Elena, aceste 
note constituie, desigur, documentul cel mai interesant. După 
ce Las Cases a fost nevoit să plece, Napoleon nu a mai avut 
un secretar atît de potrivit şi de cult; din această cauză, 
sîntem mult mai puţin informaţi asupra ultimilor lui ani. 

Dar nici sîctielile mărunte ale lui Hudson Lowe, incapabile 
de fapt să-l umilească în mod serios (cu atît mai mult, cu 
cît el nu-l primea pe guvernator), nici clima insulei, moderată 
şi sănătoasă, nici condiţiile materiale de viaţă (de loc mai rele 
ca ale guvernatorului) nu au fost cauza acelei tristeţi adinci, 
de care nu a vorbit niciodată cu cei din anturajul său, dar 
pe care au observat-o cu toţii. Cel mai probabil este că Napo- 
leon suferea din cauza lipsei de ocupaţie. Citea mult, se 
plimba pe jos, călare, dicta lui Las Cases. Dar să fie redus la 
o astfel de existenţă după o viaţă întreagă de muncă neîntre- 
ruptă, după programe zilnice de lucru de la 15 pînă la 18 ore, 
era insuportabil. 

Îşi ascundea adevărata stare sufletească şi făcea eforturi 
să pară că-i place să vorbească şi să dä. Adeseori reuşea 
să se sustragă tristeţii. Îşi suporta situaţia cu stoicism. 

Încă în cursul lungii călătorii spre insula Sf. Elena pe 
bordul fregatei „Northumberland“, Napoleon începuse să 
dicteze lui Las Cases memoriile sale. El a continuat s-o facă 
şi la Sf. Elena pînă la plecarea secretarului său. Convorbirile 
cu Las Cases, cu Montholon, cu Gourgaud, „Scrisorile de la 
Cap“, dictate şi revăzute de el, şi pe care din însărcinarea 
(dar fără semnătura) sa le-a publicat mai tirziu Las Cases — 
toate aceste izvoare nu redau adevărul istoric obiectiv asupra 
faptelor despre care e vorba în ele, ci imaginea pe care Napo- 
leon dorea s-o aibă posteritatea asupra lor. 

Din toate aceste însemnări ale convorbirilor cu Napoleon, 
din toate memoriile, cele care merită oarecare încredere (adică 
mai precis, cele ale lui Las Cases, Montholon a Gourgaud, căci 
Antomarchi şi O'Meara nu merită nici un credit) se pot scoate 
multe lucruri pentru istoria aşa-numitei „legende napoleo- 
neng", dar prea puţin material preţios şi convingător, care să 
poată servi la caracterizarea lui Napoleon sau la scrierea unei 
istorii a domniei lui. „Legenda napoleoniană“, care a jucat 
mai tirziu un rol istoric atît de activ, a început să se înfiri- 
peze cu mult înainte de Victor Hugo şi Heine, Goethe şi 
Zedlitz, înainte de Puşkin şi Lermontov, Balzac şi Béranger, 
Mickiewicz şi 'Towianski, cu mult înainte de legiunile de poeţi, 
publicişti, istorici şi oameni politici, ale căror gîndire, senti- 
mente şi, mai ales, imaginaţie s-au lăsat profund şi pentru 
mult timp impresionate de figura uriaşă a aceluia care, după 
bătălia de la Iena, a apărut lui Hegel ca personificare a „spi- 

ritului universal“, motor al istoriei umanităţii. Această legendă 
a început să se creeze chiar în insula Sf. Elena. 

Dar lucrarea de faţă este consacrată; în mod exclusiv lui 
Napoleon şi nicidecum istoriei „legendei napoleoniene“. 

Astfel, materialul care se referă la şederea lui Napoleon 
în insula Sf. Elena nu ne oferă prea mare lucru. „Zeul“ pro- 
nunţa cuvinte infailibile şi credincioşii înregistrau. Adoraţia, 
dragostea, veneraţia religioasă nu sînt de natură să favorizeze 
analiza critică. Cu persoanele dimprejurul său, Napoleon nu 
vorbea pentru ei desigur, ci pentru posteritate, pentru istorie. 
Poate că atunci el era ferm convins că dinastia sa avea să 
mai domnească în Franţa. Nu o ştim. Dar el vorbea ca şi 
cum ar fi avut în vedere acest fapt. Odată a şi spus deschis 
că fiul său se va urca pe tron. 

Ceea ce prezintă însă interesul în mod deosebit sînt nu- 
meroasele observaţii scrise sau dictate cu privire la războaiele 
sale, la arta militară a altor mari comandanţi şi, în general, 
la chestiuni militare. În fiecare cuvînt în legătură cu acest 
domeniu se simte maestrul de mîna întîi, adevăratul cunos- 
cător, omul îndrăgostit de acest obiect de studiu. „Ce artă 
curioasă este şi războiul ! Eu am luptat în 60 de bătălii şi vă 
asigur că nu am învăţat din ele nimic pe care să nu-l fi ştiut 
în prima mea bătălie“ — a spus el odată. Dintre marii co- 
mandanţi el punea în prima linie pe Turenne şi Condé. Fără 
îndoială, pe sine se considera ca cel mai mare din toată istoria 
lumii, cu toate că nu şi-a exprimat niciodată în cuvinte pre- 
cise acest gînd. Vorbea cu deosebită mîndrie despre Austerlitz, 
Borodino şi Wagram, despre prima campanie (cea italiană, 
dintre 1796-1797) şi despre penultima, cea din 1814. Consi- 
dera zdrobirea armatei austriece la Wagram ca unul dintre 
cele mai mari succese strategice ale sale. Dacă Turenne sau 
Condé ar fi fost la Wagram, ar fi văzut şi ei dintr-o dată 
cheia situaţiei, aşa cum a văzut-o şi Napoleon, „dar Cezar 
sau Hannibal nu ar fi văzut-o“ — adăuga el. „Dacă lingă 
mine s-ar fi găsit Turenne ca să mă ajute în războaie, aş fi 
astăzi suveranul lumii întregi“ — afirma el. După el, armata 
cea mai bună este aceea în care fiecare ofiţer ştie ce are de 
făcut în împrejurări determinate. 

Odată îşi exprimase regretul că nu fusese omorit la Boro- 
dino sau la Kremlin. Uneori, vorbind despre aceasta, nu 
spunea Borodino, ci Dresda sau, de preferință, Waterloo. 
Evoca cu multă mîndrie cele „100 de zile“ şi vorbea de „dra- 

gostea poporului“ manifestată pentru persoana sa cu prilejul 
debarcării în Golful Juan şi după Waterloo. 

Nu înceta să regrete că a părăsit Egiptul pe care-l cuce- 
rise şi că se înapoiase din Siria după ridicarea asediului cetăţii 
Acra, în 1799. Ar fi trebuit, zicea el, să rămînă în Orient, să 
cucerească Arabia, India, să devină împărat al Orientului, nu 
al Occidentului. „Dacă aş fi putut să iau Acra, aş fi pornit 
spre India. Cine stăpineşte Egiptul, stăpîneşte şi India“ — 
repeta el (să remarcăm că, în aceste afirmaţii, el se întilneşte 
cu cele mai noi concepţii strategice). Cît despre stăpînirea 
engleză în India, era convins că dacă ar fi ajuns acolo cu o 
armată chiar puţin numeroasă, i-ar fi alungat pe englezi. 
Evoca foarte adesea Waterloo şi spunea că, dacă nu ar fi 
fost contingenţele imprevizibile, dacă ar fi avut alături pe 
Bessitres, Lannes, morţi în războaiele precedente, dacă Murat 
ar fi fost lîngă el, rezultatul bătăliei ar fi fost altul. Îi era 
deosebit de greu să suporte gîndul că această ultimă bătălie 
a sa fusese denga de englezi. 

Recunoştea acum că prima sa greşeală a fost invazia Spa- 
niei (ulcerul spaniol“), iar a doua, şi mai fatală, campania din 
Rusia, şi vorbea — deşi cu multă condescendenţă faţă de sine 
— de o „neînțelegere“ care l-ar fi atras în expediţia asupra 
Moscovei. Totuşi nu nega nicidecum propria responsabilitate. 
Considera că atunci cînd, ajuns la Dresda, în 1812, aflase 
că Bernadotte, devenit prinţ, moştenitor al Suediei, nu voia 
să-l ajute împotriva Rusiei şi că sultanul Turciei făcea pace 
cu Rusia, ar fi trebuit să renunţe la invazie. Odată ajuns la 
Moscova, ar fi trebuit să nu se oprească acolo, ci să urmă- 
rească pe Kutuzov şi să nimicească armata rusă, „„Acest funest 
război cu Rusia, în care am fost atras dintr-o neînțelegere, 
această înspăimîntătoare asprime a elementelor naturii care 
mi-au măcinat o întreagă armată apoi, lumea întreagă care 
s-a ridicat 1 împotriva mea !“ Nu este o minune oare (continua 
el) faptul că el, împăratul, a mai putut să se împotrivească 
atÎt de mult timp şi să facă, î în acest război î împotriva lumii 
întregi, ca balanţa victoriei să se aplece nu o singură dată de 
partea lui? 

Tot greşeală considera Napoleon şi faptul că la Tilsit a 
renunţat la prima sa intenţie, aceea de a şterge Prusia ca stat 
independent de pe harta lumii. După cum recunoştea acum, 
el voise în 1809 să nimicească şi Austria, dar l-a împiedicat 
insuccesul de la Essling, aşa că, după Wagram, cu toate că 
pierduse mult, Austria continua să existe, 


26* 403 


A revenit în mai multe rînduri la chestiunea execuţiei 
ducelui d'Enghien, dar nu a manifestat nici un regret. Dădea 
de înţeles că, dacă ar mai fi în situaţia de atunci, ar proceda 
la fel. Este interesant că înfricoşătorul măcel european care a 
durat 20 de ani şi în centrul căruia se aflase şi (după pro- 
pria-i convingere) jucase rolul hotăritor, nu i-a apărut de loc 
în aceste amintiri ca ceva întristător, apăsător sau de natură 
să-i întunece măcar o clipă conştiinţa. Da, e drept, a căutat 
să cucerească mult, dar, În general, a fost stăpinit de o pa- 
siune : „a iubit prea mult războiul“. 

Napoleon ţinea mult la Betsy Balcomb, fetiţa unui antre- 
prenor englez stabilit în insulă. Voia să o înveţe să vorbească 
limba franceză. Fetiţa îl vizita des şi-i spunea tot felul de 
copilării. Într-o zi, pe cînd se afla la el împreună cu o prie- 
tenă a ei, Leggy, ea îl întrebă dacă era adevărat că mînca 
oameni (amîndouă fetiţele auziseră acest lucru pe cînd se 
aflau în Anglia). Rîzînd, împăratul le asigură că într-adevăr 
el mînca oameni şi că întotdeauna se hrănise în felul acesta. 
Fu înveselit de faptul că Leggy luase cuvintele pe care le 
auzise de la cei mari în înţelesul propriu : sensul lor figurat 
îi ajunsese la urechi cu mult înainte de a fi cunoscut pe mi- 
cuţa Balcomb şi pe prietena ei, dar nu-i provocase nimic alt- 
ceva decît o dispreţuitoare stringere din umeri. 

După despărţirea de Josephine, după moartea lui Lannes 
la Essling şi a lui Duroc la Goerlitz, mai rămăsese pe lume 
o singură fiinţă pe care a iubit-o Napoleon f în viaţa lui: cra 
micul său fiu care, începînd din 1814, trăia cu mama sa îm- 
părăteasa Maria-Luiza, la curtea bunicului său, împăratul 
Francisc al Austriei. În 1816, în primele luni ale şederii sale 
în insula Sf. Elena, Napoleon îşi exprimase credinţa că fiul 
său va domni, căci în Franţa nu se mai putea nimeni men- 
ține fără „sprijinul maselor“. Trebuia deci să se institulască o 
republică sau o monarhie „populară“. Iar dinastia populară 
nu putea fi decît aceea a familiei Bonaparte, care fusese aleasă 
prin voinţa poporului. 

Şi cu aceeaşi aparentă inconsecvenţă, care în 1815 nu l-a 
lăsat să se pună în fruntea unei largi mişcări populare î împo- 
triva Bourbonilor, nobililor şi clericilor, el a continuat şi în 
insula Sf. Elena să aprobe atitudinea sa de atunci, 

Inconsecvenţa este numai aparentă, fiindcă se datorează 
unei inexacte înţelegeri a faptelor : monarhia lui Napoleon 
nu era „populară“, ci „burgheză. El visa de asemenea pentru 
fiul său un stat care să se sprijine pe voinţa şi interesele bur- 

"siet, nu pe voinţa şi interesele maselor largi ale plebei mun- 
citoare. „Ce-mi datorează ei? I-am găsit şi-i las săraci !“ — 
a lăsat el să-i scape atunci cârd, după Waterloo, mulţimea 
muncitorilor din construcţii înconjurase palatul şi cerea ca 
împăratul să nu abdice. 

Cu acceaşi ocazie, la Paris, apoi în insula Sf. Elena, Napo- 
leon repetase aceluiaşi conte Montholon că, dacă ar fi voit să 
profite de ura revoluţionară împotriva nobililor şi a clericilor, 
pe care o găsise în Franţa în 1815, la venirea din insula 
Elba, ar fi putut ajunge la Paris însoţit de „„două milioane de. 
ţărani“. Dar nu voia să se pună în fruntea „gloatei“, căci, 
după cum spunea el, „numai gindul la aşa ceva îl revolta“. 

Este deci clar că el rămăsese la aceleaşi concepţii pe care 
le-am relevat de mai multe ori pînă acum. Dar, în ultimii 
ani ai exilului (în 1819), sub influenţa ştirilor primite din 
Europa prin ziare sau călători, despre agitaţiile revoluţionare 
în Germania, despre tulburările studenţeşti, despre curentele 
de eliberare din Germania etc., împăratul îşi schimbă brusc 
atitudinea şi făcu lui Montholon declaraţii diametral opuse. 
„Imperiul meu ar fi trebuit să-l întemeiez pe sprijinul iacobi- 
nilor“. Fiindcă revoluţia iacobină era vulcanul grație căruia 
se putea uşor distruge puterea Prusiei. Credea că îndată ce 
revoluția ar fi învins în Prusia, această ţară ar fi ajuns sub 
dominaţia sa, şi, o dată cu ea, întreaga Europă. („Prin forţa 
armelor mele şi a iacobinismului“.) Trebuie notat însă că 
atunci cînd vorbea de o viitoare sau posibilă revoluţie, gîn- 
direa lui nu depăşea „iacobinismul“ mic-burghez şi nu pre- 
supunea o răsturnare socială. Aşadar, cu timpul, el a început 
să vadă în revoluţia iacobină un aliat pe care l-a respins pe 
nedrept. 


DA) 


Această ultimă lungă convorbire cu Montholon, asupra 
revoluţiei şi iacobinismului a avut loc la 10 martie i i 
fost una din ultimele pe care le-a avut cu cei din suita sa. 

Ştirile despre el în această perioadă încep să fie rare, vagi 
l mentare. | ` 
d fragn Las Cases, pe care Hudson Lowe îl îndepărtase, şi 
nici Gourgaud, pe care însuși împăratul îl convinsese să plece, 
nu se mai aflau acum lîngă Napoleon, Un timp oarecare a 
stat lîngă el doctorul irlandez O'Meara, care m ep inea ŞI 

rolul de spion al guvernatorului. Printre puţinii oameni 
rămaşi în jurul său mai era şi doctorul Antomarchi, trimis din 
Europa din partea familiei, medic ignorant (şi memorialist 
mincinos) pe care Napoleon, în cele din urmă, nici nu mai 
voia să-l vadă în ochi. Bertrand, Montholon şi cîțiva servi- 
tori — iată persoanele care l-au văzut cel mai mult pe Napo- 
leon în ultimii doi ani ai vieţii lui. 

Începînd din 1819, era din ce în ce mai des bolnav. În 
1820 boala se agravă, iar la începutul lui 1821, medicul englez 
Arnott, admis de Napoleon, găsi situaţia destul de serioasă. 
Erau totuşi şi mari răstimpuri cînd starea lui se îmbunătăţea 
şi atunci făcea plimbări. Spre sfîrşitul anului 1820, oboseala 
se făcu vizibilă. Începea o frază, se întrerupea şi cădea într-o 
meditaţie adîncă. Devenise taciturn, în timp ce însemnările 
dictate şi memoriile despre domnia sa comunicate înainte de 
această perioadă celor două persoane de încredere — lui Las 
Cases, pînă în 1818, şi contelui Montholon, în parte tot pînă 
la această dată şi în parte de la 1818 la 1820 inclusiv — 
ocupă două enorme in-folio pentru cele scrise de Las Cases 
(în ultimele ediţii) şi opt tomuri (ediţia 1847) pentru cele 
scrise de Montholon. Şi, aceasta, fără să mai socotim cele două 
tomuri de memorii, consacrate de Montholon numai timpului 
şederii împăratului în insula Sf. Elena. 

De la sfîrşitul anului 1820, începu să iasă rar, numai în 
trăsură. Călare nu mai mergea de mult. 

În martie 1821, groaznicele dureri interne începură să se 
repete din ce în ce mai des. Napoleon ghicise de mult, pro- 
babil, că era vorba de un cancer — boală ereditară în familia 
lui — de care murise şi tatăl său, Carlo Bonaparte, cînd 
avea vîrsta de numai 40 de ani. 

În legătură cu boala care l-a doborit pe Napoleon, trebuie 
să însemnăm şi părerile care au fost exprimate în cîteva 
rînduri în ultimii 15—20 ani prin revistele de specialitate 
franceze şi germane, după care Napoleon nu ar fi murit de 
cancer, ci de o anumită boală specific tropicală pe care ar fi 
contractat-o încă din tinereţe în timpul campaniei din Egipt 
şi Siria şi care s-ar fi dezvoltat aci, la tropice. 

În ziua de 5 aprilie, doctorul Arnott anunţă pe mareșalul 
Bertrand şi pe contele Montholon că starea bolnavului era 
extrem de serioasă. Cînd durerile slăbeau întrucîtva, Napo- 
leon încerca să înveselească pe cei din jur, făcînd glume pe 
socoteala bolii sale : „Cancerul este Waterloo care a pătruns 
înăuntru.“ 

În ziua de 13 aprilie el dictă contelui Montholon un tes- 
tament, pe care-l recopie şi semnă cu mîna sa în ziua de 15. 
În textul acestui document se găsesc, între altele, rîndurile 
săpate pe marmora din Catedrala Palatului Invalizilor de la 
Paris unde se află, de la 1840, sarcofagul cu rămăşiţele îm- 
păratului : „Doresc ca cenuşa mea să se odihnească pe malu- 
rile Senei, în mijlocul poporului francez, pe care l-am iubit 
atît“. În acest testament el califică drept trădători pe Mar- 
mont, Augereau, Talleyrand şi Lafayette, care au ajutat de 
două ori pe inamicii Franţei să cîştige victoria. Pe Augereau, 
probabil, din cauza violentei certe care a avut-o cu el în 
aprilie 1814 ; pe Lafayette pentru opoziţia sa din Cameră, în 
iunie 1815. Istoria, chiar şi prin cei mai calzi partizani ai îm- 
păratului, nu a sancţionat mai tîrziu aceste două condamnări 
severe. Pentru Marmont şi Talleyrand, însă, epitetul a fost 
confirmat. Cea mai mare parte din celelalte puncte ale testa- 
mentului privesc sume de bani destinate diferitelor persoane : 
lui Bertrand — o jumătate milion, servitorului Marchand — 
400.000 franci, cîte 100.000 franci fiecăruia din servitorii 
rămaşi cu el în insulă, tot atît lui Las Cases şi multor altor 
generali şi demnitari rămaşi în Franţa, dar cunoscuţi de Napo- 
leon însuşi pentru credinţa lor etc. Cea mai mare parte a 
averii sale în valoare totală de 200 milioane franci aur a fost 
lăsată : o jumătate — „ofiţerilor şi soldaţilor“, care au luptat 
sub drapelul lui, cealaltă jumătate localităţilor din Franţa care 
au suferit de pe urma invaziilor din 1814 şi 1815. Un paragraf 
este consacrat englezilor şi lui Hudson Lowe. „Mor înainte 
de vreme asasinat de oligarhia engleză şi de călăul năimit de 
ea. Poporul englez nu va întîrzia să mă răzbune.“ El reco- 
mandă fiului său să nu acţioneze niciodată împotriva Franţei 
şi să nu uite deviza: „Totul pentru poporul francez“. 

Adr în timpul cît a dictat acest testament, cît şi în timpul 
cît l-a copiat, Napoleon a fost absolut calm. După 3 zile, 
dictă lui Montholon o scrisoare pe care acesta trebuia s-o pre- 
dea guvernatorului, îndată după moartea sa. Aici cerea engle- 
zilor repatrierea suitei sale şi a servitorilor. 

În ziua de 21 aprilie, la ora 4 dimineaţa, chemă pe Mont- 
holon şi începu să-i dicteze un proiect de reorganizare a gărzii 
naţionale în Franţa, pentru a fi folosită cît mai raţional în 
apărarea teritoriului împotriva unei invazii inamice. 

În ziua de 2 mai, doctorii Arnott, Short şi Michels vestiră 
anturajului apropierea morţii împăratului. Durerile ajunseseră 
atît de violente, încît, în noaptea de 5 mai, într-un semidelir, 

Napoleon se repezi din patul său asupra lui Montholon, îl 
strînse în braţe cu o forţă extraordinară şi căzu cu el pe 
podea. Fiind aşezat din nou în pat, nu-şi mai recăpătă cunoş- 
tinţa şi rămase mai multe ore în nemişcare, fără să geamă, 
cu ochii deschişi. De altfel, chiar în timpul celor mai îngro- 
zitoare accese de suferință, aproape că nu a fost auzit să 
geamă. Se zvîrcolea numai. În camera muribundului erau 
strinşi membrii suitei şi servitorii, unii lîngă pat, alţii la uşă. 
Împăratul mişca doar buzele, dar nimic inteligibil nu se putea 
desprinde. În ziua aceea un uragan dezlănţuise apele oceanu- 
lui, scosese din rădăcini arborii, măturase case de pe insulă şi 
zguduise conacul de la Longwood. 

Hudson Lowe şi cu ofiţerii garnizoanei engleze, care veni- 
seră în grabă îndată ce auziseră de agonia împăratului, aştep- 
tau în camerele vecine. Ultimele cuvinte ce au putut fi auzite 
de cei ce se aflau lingă patul său au fost: „Franţa... armată... 
avangardă...“ 

În ziua de 5 mai 1821, la ora 6 seara, Napoleon îşi dădu 
sfîrşitul. 

Pliîngînd, bătrinul servitor Marchand aduse vechea manta 
pe care o purtase împăratul în ziua bătăliei de la Marengo, 
din 14 iunie 1800, şi-i acoperi trupul. Veniră apoi guverna- 
torul cu ofiţerii şi se înclinară respectuos. Bertrand şi Mont- 
holon permiseră acum să intre și comisarii puterilor aliate, 
care pînă atunci nu fuseseră admişi nici o singură dată în 
locuinţa împăratului. 

La procesiunea funebră, care a avut loc după 4 zile, au 
luat parte, pe lingă suită şi servitori, Întreaga garnizoană, toţi 
mateloții şi ofiţerii de marină, toţi funcţionarii civili cu 
guvernatorul în frunte şi aproape toată populaţia insulei. În 
clipa coborîrii sicriului în mormînt, răsunară salve de tunuri : 
englezii dădeau ultimul onor militar împăratului mort, 


INCHEIERE 


De numele lui Napoleon I se leagă fenomenul istoric, 
numit „bonapartism“. Clasicii marxismului s-au oprit de multe 
ori şi cu mare atenție asupra acestui fenomen, părerile lor 
armonizându- -se şi completindu-se desăvirşit între ele. Cînd 
vorbesc de bonapartism, ei au în vedere atit epoca lui Napo- 
leon I, cît şi pe cea a lui Napoleon al III-lea, dar îl consideră 
pe drept cuvînt pe cel dintii ca întemeietor al acestui sistem 
politic. Numai că, în timp ce Napoleon I, tinzind să con- 
solideze dictatura marii burghezii, s-a luptat nu numai cu 
iacobinii, ci (mai ales la începutul domniei sale) şi cu rega- 
liştii, care urmăreau restaurarea monarhiei semifeudale a 
„vechiului regim“ — Napoleon al III-lea şi-a întemeiat im- 
periul tocmai cu scopul de a fi o armă a burgheziei (a marii 
burghezii, cu precădere) împotriva clasei muncitoare şi a 
curentelor democratice din sînul micii burghezii. 

Pentru a aborda, în limitele temei noastre, problema bona- 
partismului din epoca lui Napoleon I, trebuie să lămurim întîi 
rolul pe care acesta l-a jucat în destinul revoluţiei burgheze 
vun Franţa de la sfirşitul secolului al XVIII- lea. 

Istoriografia b urgheză, atit cea veche, cît şi cea contem- 
porană, afirmă că Napoleon a desăvirşit revoluţia, 

Desigur, lucrurile nu stau aşa. Napoleon a luat şi a folosit 
de la revoluţie tot ceea ce aceasta a făcut pentru dezvoltarea 
activităţii economice a marii burghezii franceze şi a pus capăt 
furtunii revoluţionare, Prin urmare, el a fost efectiv cel ce a 
lichidat revoluţia, şi nicidecum cel care a „desăvîirşit-o“. Dic- 
tatura lui Napoleon — cu care a luat sfîrşit revoluția — a 
însemnat, înainte de toate, victoria elementelor marii bur- 
ghezii asupra proletariatului meşteșugăresc, asupra maselor 

micii burghezii sărace, asupra acelei forţe plebee, care jucase 
un rol revoluţionar atit de mare între anii 1789 şi 1794, pînă 
la 9 thermidor. Ţărănimea posesoare de pămînt, ale cărei 
interese le apăra Napoleon împotriva încercărilor de restau- 
rare a orinduirii feudale, susţinea în totul dictatura lui. 

Napoleon, prigonitorul iacobinilor, monarhul autocrat, 
care a transformat republicile vecine Franţei în regate şi le-a 
împărţit fraţilor, cumnaţilor şi mareşalilor săi, această indis- 
cutabilă figură istorică. nu are nimic comun cu titlul de desă- 
vîrşitor al revoluţiei. Faptul acesta nu poate fi negat decit 
în cazul unei idealizări false a lui Napoleon. Lichidarca 
democraţiei şi instaurarea celei mai nelimitate dictaturi per- 
sonale în scopul asigurării intereselor claselor avute şi al 
instaurării dominaţiei asupra întregii Europe — iată specificul 
activităţii lui Napoleon Bonaparte, specific ce nu poate fi 
negat decit renunţind la adevărul istoric, în numele conti- 
nuării şi întăririi „legendei napoleoniene“ care a adus în tre- 
cut atîta rău tocmai pentru că se adresa intenţionat maselor 
puţin conştiente şi şovăielnice. Începînd mai ales cu al 4-lea 

eceniu al secolului trecut, această legendă a servit neîncetat, 
în ultimă analiză, numai reacţiunii sociale şi politice. 

Ar fi absurd, desigur, să nu se recunoască marca forță şi 
diversitate a talentelor lui Napoleon, precum şi dimensiunile 
excepţionale ale acestei uriaşe figuri istorice. 

Cititorul acestei cărţi va găsi în ea, între altele, cîteva 
aprecieri cât se poate de pozitive ale lui Marx şi Engels, pri- 
vind, de pildă, geniul militar al lui Napoleon şi influenţa 
cuceririlor sale asupra Europei feudale. Cei ce se interesează 
de această problemă pot găsi şi mai multe asemenea aprecieri 
citind sistematic operele complete ale lui Marx şi Engels. 
Numai că aceştia notează cu o desăvirşită imparţialitate atît 
rolul progresist pe care l-a jucat în mod obiectiv Napoleon 
în istoria omenirii, cît şi pe acela de întemeietor al bonapar- 
tismului reacţionar, care a înăbuşit începuturile de libertăţi 
politice din Franţa. 

Marx şi Engels au supravieţuit Celui de al doilea Imperiu, 
dar ei n-ar fi avut nevoie, desigur, nici de această experienţă 
crudă pentru a înţelege precis în ce măsură bonapartismul, 
ca sistem de politică internă şi externă, poate fi în condițiile 
orînduirii capitaliste în rapidă dezvoltare, în secolul al 
XIX-lea, numai reacţionar şi se poate menţine numai prin 
violenţă fără limită, prin înşelarea sistematică a maselor şi, în 
împrejurări favorabile, prin aventuri războinice. 

În domeniul politicii externe, tendinţele imperialiste de 
cuceriri, dictate de interesele marii burghezii franceze, l-au 
împins pe Napoleon împotriva Europei “semifeudale, + în des- 
compunere, care nu putea să se apere cu succes de primele 
lovituri ale acestui mare comandant militar, cum s-a dovedit 
el chiar de la cei dintii paşi. Totodată, subjugarea popoarelor 
cucerite a ridicat valul mişcării de eliberare naţională, după 
cum în Anglia, loviturile date economiei acestei țări de către 
politica lui Napoleon au dus la întărirea şi intensificarea stării 
de spirit revoluţionare a clasei muncitoare engleze. 

Teoria şi practica militară a lui Napoleon au jucat un rol 
considerabil în dărîmarea feudalismului şi a absolutismului în 
Europa iobăgistă. Această teorie şi practică au fost generate 
de revoluţia burgheză ce a creat acele posibilităţi, pe care 
Napoleon le-a folosit cu măiestrie. Căci nu el, ci revoluţia 
este aceea care a făcut posibile şi inevitabile mişcările de 
masă, tactica ce foloseşte formaţiile în ordine desfăşurată 
în unire cu coloane strînse, armate de dimensiuni grandioase, 
conştiinţa soldatului, noi principii de recrutare. Dar numai 
Napoleon este acela care a arătat în chip genial cum puteau 
fi folosite şi ce rezultate se puteau obţine prin toate acestea ; 
iar Engels, care a studiat profund campaniile lui, a afirmat 
că el a fost primul care a arătat cum trebuie înţelese, inter- 
pretate şi asimilate în mod conştient toate aceste schimbări. În 
domeniul militar, Napoleon s-a dovedit atunci incomparabil, 
mult mai mare decît în oricare alt domeniu al activităţii sale. 

După părerea lui Engels, el a depăşit cu mult atît pe toţi 
predecesorii săi, cit şi pe generalii contemporani, care au 
căutat să înveţe de la cl şi să-l imite în această artă extrem 
de grea : ,....Meritul istoric al lui Napoleon este că el a găsit 
singurul mod just de folosire tactică şi strategică a uriaşelor 
mase înarmate, a căror apariţie a devenit posibilă numai 
datorită revoluţiei, şi a dus această strategie şi tactică la un 
asemenea, grad de perfecţiune, încit, priviţi în ansamblu, gene- 
ralii contemporani nu numai că nu sînt în stare să-l întreacă, 
dar, î în cele mai strălucite şi mal reușite operaţii ale lor, nu 
încearcă decît să-l imite,“ 1 

Considerînd că Napoleon a perfecţionat războiul, Engels 
spune că cei doi „pivoţi“ ai lui sînt: „folosirea în proporţii 


1 K. Marx şi F. Engcls, Opere, vol. 7, Editura Politică, 1969, 
pag. 528. 

de masă, a mijloacelor ofensive — forţă vie, cai şi guri de 
foc — şi mobilitatea acestor mijloace ofensive“, 1 

Judecat chiar şi după campaniile pierdute, Napoleon 'ră- 
mine pentru Engels un mare comandant militar. „Două dintre 
cele mai remarcabile exemple de operaţii ofensive şi de atacuri 
directe folosite în campaniile strict defensive ne sînt oferite 
de următoarele două campanii remarcabile ale lui Napoleon : 
campania din 1814, care s-a încheiat cu exilarea pe insula 
Elba, şi campania din 1815, care s-a încheiat cu înfringerea 
de la Waterloo şi cu predarea Parisului. În aceste două cam- 
panii neobişnuite, un comandant de oşti care acţiona exclusiv 
pentru apărarea ţării sale invadate i-a atacat pe adversari în 
roate punctele şi ori de cîte ori se ivea un prilej favorabil; 
fiind totdeauna în ansamblu mult mai slab decît adversarul, 
el a ştiut de fiecare dată să fie mai puternic decit el, şi de 
obicei ieșea, învingător în punctul ales pentru atac.“ 2 "Aceste 
două campanii au fost pierdute de Napoleon din motive „cu 
totul independente“ de planul şi executarea lor şi, mai ales, 
din cauza enormei superiorităţi a forţelor Europei coalizate 
şi â „imposibilității pentru o singură naţiune, do de răz- 
boaiele purtate timp de un sfert de secol, de a rezista atacului 
lumii întregi, care se unise împotriva ei“.% Vorbind despre 
Austerlitz, Engels spune că „bătălia de la Austerlitz este pe 
bună dreptate considerată ca una dintre cele mai strălucite 
victorii ale lui Napoleon şi ca cea mai puternică dovadă a 
incomparabilului său geniu militar ; Căci, cu toate că princi- 
pala cauză a înfringerii aliaţilor o constituie, fără îndoială, 
greşelile lor, totuşi acel coup d'oeil (perspicacitatea) cu care 
a descoperit gafa lor, răbdarea cu care a aşteptat ca ea să De 
dusă la capăt, hotărîrea cu care a dat lovitura nimicitoare 
sînt mai presus de orice elogiu şi demne de toată admiraţia, 
Austerlitz este o minune a strategiei, care nu va fi uitată 
atita timp cît vor fi războaie.“ 

„Există în Europa mulţi generali buni — spunea Napo- 
leon — dar ei vor să privească mai multe lucruri deodată. Eu 
nu privesc decit un singur lucru : masele (inamice), Şi caut 
să le nimicesc.“ A fost, de asemeni, inegalabil în exploatarea 


1 K. Marx şi F. Engels, Opere, vol. 7, Editura Politică, 1960, 
pag. 521. | 
2 K. Marx şi F. Engels, Opere, vol. XI, partea a Il-a, pag. 553, 
ed. rusă. 
3 Ibidem. 
4 Ibidem, pag. 565. 

victoriei, în arta de a desăvirşi înfringerea adversarului prin 
urmărirea mai departe a acestuia. Istoricul militar prusian, 
contele York von Wartenburg, autorul unui cunoscut studiu 
în două volume despre Napoleon-comandantul de oşti, spune 
că ordinul dat de Napoleon mareşalului Soult în ziua de 
3 decembrie 1805 (a doua zi după bătălia de la Austerlitz) 
conţine „în cuvinte puţine, toată ştiinţa urmăririi, expusă de 
cea mai înaltă autoritate în materie“. Era un maestru neîn- 
trecut al vremii sale în arta de a ţine în mînă şi de a mane- 
vra nu numai în perioada de pregătire a luptei, ci şi pe cîmpul 
de bătaie, mase uriaşe de trupe, punîndu-le să execute mişcări 
fulgerătoare şi cu totul neprevăzute. 

Toţi istoricii-strategi care au scris despre Napoleon studii 
speciale sau care vorbesc despre el numai în treacăt sînt de 
acord asupra ideii fundamentale că Napoleon, înţelegînd şi 
folosind în chip genial noile şi extraordinarele posibilităţi în 
domeniul războiului create şi moştenite de la revoluţia fran- 
ceză, a devenit cel mai mare teoretician al metodelor post- 
revoluţionare de conducere a războiului. Războiul în care se 
folosesc mari mase de oameni şi numeroase rezerve, pe care 
numai forța unui mare stat burghez era capabilă să le dea, 
războiul în care se întrebuinţează cu eficacitate imensele mij- 
loace materiale şi umane ale spatelui frontului — toate acestea 
datează în întreaga lor amploare din epoca lui Napoleon. 
Masele compacte ale matii armate, condusă de el, s-au dovedit, 
după expresia lui, mai tari ca adversarul „la momentul dat 
şi în locul necesar“. 

Napoleon cunoştea harta şi ştia ca nimeni altul s-o folo- 
sească. Depăşea în aceasta pe şeful său de stat-major, savan- 
tul cartograf mareșalul Berthier, şi pe toți ceilalţi mari coman- 
danţi de armată care au făcut vilvă înainte de el în istorie. 
Dar în acţiunile lui nu a fost niciodată prizonierul hărţii. În- 
dată ce o stringea şi pleca pe cîmpul de manevră, cînd îşi 
însufleţea trupele cu cuvîntările sale, cînd începea să dea or- 
dine şi să pună în mişcare masivele sale coloane, el rămînca şi 
aici tot la locul său, adică primul, şi nu putea fi concurat. 
Ordinele şi scrisorile sale către mareşali, unele maxime ale sale 
au pînă în zilele noastre valoare de tratate fundamentale în 
chestiuni cu privire la fortărețe, artilerie, organizarea spatelui 
frontului, mişcări de flancuri, mişcări de învăluire, într-un cu- 
vînt, cu privire la cele mai variate probleme ale războiului. 

Trebuie să subliniem faptul că, în afară de Alexandru 
Macedon, poate, nici un alt mare comandant militar nu s-a 

aflat atît de mult timp în condițiuni aşa de favorabile ca 
iapoleon, care nu numai că a întrunit în persoana sa autori- 
tatea monarhului absolut cu aceea a comandantului suprem, 
ci, mai mult decit atît, a domnit peste țările cele mai bogate 
ale lumii. Cezar a luptat mult timp, la început în calitate 
de comandant suprem, supus ordinelor senatului care-i da 
dispoziţii în privinţa cuceririlor pe care le avea de făcut, iar 
în ultimii ani ai vieţii, a dus un război d'r şi îndelungat 
împotriva armatelor unui partid inamic. În războaiele pe care 
le-a purtat, Cezar nu a dispus niciodată de toate forțele sta- 
tului roman şi nu a fost niciodată stăpinul absolut al aces- 
tuia, Hannibal a fost un comandant militar supus senatului 
zgircit şi intrigant al unei republici de negustori. Turenne şi 
Condé depindeau de capriciile curții franceze. Suvorov a 
depins mai întîi de Ecaterina a Il-a, care nu-l simpatiza, 
apoi de un scrîntit ca Pavel I şi de Hoffkriegsrat-ul 1 austriac. 
Gustav-Adolf, Carol al XII-lea al Suediei, Frederic al II-lea 
a] Prusiei au fost în adevăr monarhi absoluţi, dar rezervele 
de oameni şi mijloacele materiale ale ţărilor mici şi sărace 
asupra cărora au domnit erau foarte restrinse. 

În ceea ce-l priveşte pe Napoleon, numai primele sale 
fapte de arme şi cuceriri „ (Toulon, Italia, Egiptul, campania 
din Siria) au avut loc într-un timp cind era subordonat 
unui guvern căruia el, de altfel, nu i se supunea nici atunci, 
iar începînd din anul 1799 deveni el însuşi stăptnul absolut 
al Franţei şi al tuturor ţărilor direct sau indirect supuse ei. 
Unele dintre âcestea erau, din punct de vedere economic, ţări 
de frunte pe continent: Franţa însăşi, Olanda, Germania 
renană. După 18 brumar, Napoleon a domnit timp de 15 ani 
ca autocrat absolut, în timp ce Iuliu Cezar, de pildă, după 
trecerea Rubiconului nu a stăpinit Roma decit vreo 5 ani, din 
care primii doi au fost ocupați cu războiul intern ce fărimiţa 
forțele statului. 

Într-adevăr, pentru jocul geniului său militar, Napoleon 
a dispus în libertate de forțe materiale, de mijloace, de timp 
şi de posibilități, de care nici unul dintre predecesorii săi în 
arta militară nu a avut parte. Dar este indiscutabil că şi geniul 
său a fost mult mai puternic decît al tuturor acestora, 

În felul său original de a se exprima, Napoleon compara 
complexul calităţilor unui bun comandant cu un pătrat a cărui 
bază şi înălţime sînt întotdeauna egale : baza reprezintă carac- 
terul, îndrăzneala, curajul şi hotărîrea, iar înălţimea reprezintă 


4 Consilierul aulic de război (n. t.). 

inteligenţa şi celelalte calităţi intelectuale. Cînd caracterul este 
mai puternic decit inteligenţa, comandantul se înflăcărează şi 
merge mai departe decit trebuie. Cînd inteligenţa depăşeşte 
caracterul, atunci, dimpotrivă, el nu va avea destulă bărbăţie 
ca să-şi realizeze planul. Deplina conducere unică era consi- 
derată de Napoleon ca absolut necesară, dacă o armată nu 
urmăreşte cumva în mod intenţionat să fie învinsă. „Este mai 
de folos un singur comandant suprem slab, decit doi coman- 
danţi buni.“ Şi dacă lăsăm deoparte asediul şi cucerirea Tou- 
lonului în 1793, în nici unul din celelalte războaie ale sale 
el nu a avut în coastă pe cineva învestit cu drepturi egale 
cu ale sale, şi cu atît mai puţin pe cineva superior ierarhic. 

Să examinăm numai citeva particularităţi. 

Napoleon a răsturnat credinţa larg răspîndită după Suvo- 
rov că lupta la baionetă decide bătălia (cu toate că Suvorov 
însuşi nu a negat de loc importanţa artileriei). „Astăzi, bătă- 
liile se decid prin guri de foc, nu prin lupte corp la corp“ — 
declară categoric împăratul într-o lucrare a sa asupra fortifi- 
caţiilor de campanie. Continuînd, în desfăşurarea primelor sale 
campanii, să folosească tactica armatelor revoluţiei franceze, 
el arunca înainte „linii“ mobile de trăgători, care pregăteau, 
susţinute de artilerie, lovitura principală, curăţind calea pen- 
tru coloanele de asalt. Supraveghea el însuşi cu toată atenţia 
şi repeta insistent mareşalilor săi şi viceregelui Italiei, Eugène 
de Beauharnais, ca soldaţii să fie învăţaţi nu numai să tragă, 
ci să şi ochească cu toată precizia posibilă. Pe de altă parte, 
după Napoleon, niciodată trăgătorii infanterişti nu trebuie 
lăsaţi prea mult timp fără sprijinul artileriei, căci, dacă arti- 
leria inamică intră în acţiune împotriva lor, ei pot să-şi piardă 
repede curajul şi să fie nimiciţi. Iar artileria trebuie concen- 
trată cît mai energic cu putinţă, fiindcă numai o acţiune ma- 
sivă a focului ei poate avea un efect mai serios. În bătăliile 
napoleoniene, artileria a jucat un rol imens şi, adesea, chiar 
decisiv. La Friedland, de exemplu, cele 40 de tunuri de mare 
calibru ale lui Senarmont, care au susţinut corpul de armată 
al lui Victor, au produs chiar de la începutul luptei o cumplită 
zăpăceală în rîndurile armatei ruse, obligînd-o să înceapă 
retragerea dezastruoasă prin oraşul Friedland şi peste rîul Alle. 

Trebuie să mai notăm că, începînd din anul 1807, Napo- 
leon adopta din ce în ce mai des o nouă tactică, noi dispo- 
zitive de luptă, acţiouind cu formaţiuni prea masive şi prin 
urmare prea vulnerabile, lucru pe care nu-l făcuse în prima 
jumătate a carierei sale: el nu a recurs la această îndesire 

exagerată a maselor luptătoare Ara timp cît Încă nu se rări- 
seră rîndurile vechilor soldaţi ai armatelor revoluţionare 
şi ale veteranilor din Egipt, Marengo şi Austerlitz. 

Părerea curentă, după care Napoleon nu da importanţă 
fortăreţelor inamice, este inexactă. El învăţa, este adevărat, 
pe mareşalii şi generalii săi că ceea ce decide rezultatul unui 
război nu este luarea fortăreţelor adversarului, ci distrugerea 
forțelor lui vii şi a trupelor sale în campanie. Dar şi în 
această problemă, cînd avea de făcut faţă unei situaţii cu 
totul singulare prin caracterul ei, el da dovadă de o supleţe 
şi o inteligenţă deosebită. 

Cînd, în 1805, îşi dădu seama că luarea Ulmului însemna 
nimicirea principalelor forţe ale armatei austriece, el îndreptă 
toate eforturile şi lovitura principală împotriva acestei for- 
tăreţe. 

Importanţa secundară pe care o atribuia cetăților era ut- 
marea logică a părerii sale atît de caracteristice asupra ini- 
țiativer': „O campanie trebuie începută numai după ce totul 
a fost cîntărit minuțios, dar, odată începută, trebuie să se ducă 
lupta pînă la extrem spre a păstra în mînă iniţiativa acţiunii“ 

Groaznica zi de luptă de la Eylau, 8 februarie 1807, fusese 
terminată ; armata lui Napoleon, ca şi armata rusă, suferise 
pierderi atît de grele, încît unele regimente fuseseră reduse lă 
un batalion, iar altora nu le mai rămăsese nici măcar atîta. 
Noaptea următoare, retras în cortul său, Napoleon recunoștea 
eşecul prin aluzii vagi într-o scrisoare către prietenul său 
Duroc. Dar, la ivirea zorilor palide ale acelei zile de iarnă, 
el constată că Bennigsen s-a retras, şi încă s-a retras mult. 
Aceasta înseamnă că iniţiativa rămăsese de partea lui Na- 
poleon. Cu alte cuvinte, în ajunul acelei zile el fusese învin- 
gător. Şi, cu toate că ştia prea bine că ruşii erau departe de 
a fi fost învinşi, el începu îndată să vorbească despre Eylau ca 
despre o victorie a sa. Bennigsen nu avusese nici destulă stă- 
pinire de sine, nici tenacitate, îşi pierduse cumpătul, se repliase 
cel dintti şi nu smulsese iniţiativa din mîna lui Napoleon, cu 
toate că pentru fiecare trei cadavre de ruşi pe cîmpul de bătaie 
erau două sau chiar trei cadavre de francezi. 

Iniţiativa în conducerea generală a războiului, în alegerea: 
locului şi momentului bătăliei, în primele operaţii tactice 
dinainte de luptă, în începutul acţiunii trebuie să rămînă în 
mîinile comandantului suprem al armatei. Totuşi, atunci când 
dădea mareşalilor săi acele ordine care şi astăzi stîrnesc prin 
claritatea lor admiraţia specialiştilor, niciodată Napoleon nu 

le-a îngrădit posibilităţile de executare prin indicaţiuni de 
amănunt, aşa cum erau înclinați să facă pe vremea aceea 
comandanții supremi de şcoală veche : austrieci, prusieni, 
englezi şi: — în mult mai mică măsură — ruşi. 

El da ordin mareşalilor să caute să realizeze o anumit 
acţiune, Într-un anumit sector şi le arăta scopul strategic ge 
neral pe care-l urmărea. Cît despre modul în care cutare ma- 
reşal avea să îndeplinească ordinul, aceasta era o chestiune 
de pricepere personală. În cursul bătăliei, Napoleon răminea 
mereu centrul, creierul armatei. În timp ce-şi împlineau mi- 
siunile, mareşalii erau în legătură ncîntreruptă cu el, îl in- 
formau de mersul operaţiilor, îi cereau întăriri, îl ţineau la 
curent cu necontenitele schimbări ale situaţiei. 

La vreo. cinci luni după bătălia de la Austerlitz, făcînd 
critica raportului lui Kutuzov către Alexandru asupra acestei 
bătălii, Napoleon scria că gigantica armată franceză era în 
acest timp tot aşa de strîns condusă şi gata să execute orice 
ordin al său, cum un batalion separat este condus de coman- 
dantul său. 

A fost foarte greu pentru contemporani şi pentru posteri- 
tate să înţeleagă cum putuse Napoleon să-şi păstreze rolul 
său conducător atit de activ, fără să înăbușe iniţiativa per- 
sonală a mareşalilor şi a principalilor săi generali. Bincânţe- 
les, este vorba de o inițiativă parțială, de o iniţiativă de exe- 
cutare, subordonată în întregime autorităţii supreme ŞI ini- 
ţiativei atotcuprinzătoare a împăratului şi care, în definitiv, 
îi obişnuia să renunţe, în absența împăratului, la hotăriri in- 
dependente, atunci cînd riscul era prea mare. Și apoi, printre 
ei erau numai cîţiva comandanţi cu adevărat mari, deplin 
independenţi : Davout, Masséna şi, în parte, Augereau. Cei- 
lalţi nu erau în majoritate decît executanţi de mîna întîi, ta- 
lentaţi, iar independenţa lor era, tocmai de aceea, relativă și 
condiţionată. Napoleon a recunoscut cu amărăciune acest lucru, 
atunci cînd nu şi-a putut reține exclamaţia : „Dar eu nu 
puteam să fiu de faţă, peste tot în fiece clipă !“ 

În 1814, în luptele din faţa Parisului, lui Napoleon îi 
lipseau nu numai cei 300.000 de soldaţi de elită, dintre care 
o parte îşi lăsaseră oasele încă în 1808, iar altă parte se pregă- 
tea să şi le lase în Spania, nu numai trupele franceze care con- 
tinuau încă să ocupe cîteva oraşe din Germania şi unele re- 
giuni din Italia ; resimțea acut şi lipsa lui Masséna, care-şi 
epuiza de atîta timp şi în zadar forţele în interminabilul război 
spaniol ; îi lipsea şi Davout care era asediat la Hamburg, şi 

Murat care nu mai venea de la Neapole. În ora fatală cei mai 
buni soldați ai săi și ajutoarele cele mai încercate nu se 
aflau lingă el: îi răzleşise prin diferitele colțuri ale imensului 
său imperiu ! Desigur, nu numai aceasta, dar şi aceasta, a fost 
una din cauzele înfringerilor din 1814 Şi 1815. 

Napoleon s-a simţit invincibil stăpinitor autocrat al Eu- 
ropei numai atîta timp cit mareşalii săi erau lingă el, iar 
marea armată nu fusese î încă, pentru o perioadă nesfirşit de 
lungă, ruptă în două părţi, din care una pierea luptind în 
depărtata Spanie. 

Alegerea desăvirşită a unor executanţi de mîna întîi şi-a 
dovedit valoarea. mai ales cu prilejul punerii în practică a 
noilor mişcări adinci de învăluire, al căror teoretician, pe 
baza studierii războaielor napoleoniene, a devenit Jomini. 
Napoleon a fost acela care a arătat -că învăluirea armatei 
inamice nu are sens decît: în primul rînd, cînd se ajunge în 
spatele inamicului şi i se taie comunicațiile, și în al doilea 
rînd, cînd mişcarea de învăluire duce la o luptă la care iau 
parte coloanele ce operează încercuirea. 

Von Bülow, alt teoretician al epocii napoleoniene, era de 
părere că în mişcările de învăluire este suficientă ameninţarea 
comunicaţiilor. Dar, bazîndu-se pe însăşi opera militară a lui 
Napoleon, Jomini punea accentul pe lupta cu care trebuia 
neapărat să se sfîrşească o învăluire reuşită şi utilă. Napoleon 
era de părere că în cazul unei mişcări de învăluire, dacă cel ce 
o face nu se grăbeşte, riscă să sufere o contramanevră sau un 
atac al inamicului. Mareşalii care crescuseră în bătăliile na- 
poleoniene executau aceste operaţii de încercuire adesea cu o 
măiestrie şi o promptitudine ideale, şi aproape totdeauna cu 
succes deplin. 

Dacă inamicul se închidea cu principalele sale forţe în vreo 
cetate sau tabără fortificată, Napoleon îl asedia şi, în cazul 
că refuza să se predea, dezlănţuia asaltul. În asemenea împre- 
jurări, dacă asaltul D aducea victoria, Napoleon se arăta 
neîndurător. În 1806, cînd Blücher încercase să se apere pe 
străzile Liibeckului, după victoria francezilor oraşul fu în 
întregime jefuit şi mulţi locuitori masacrați. De altfel, aceasta 
era o veche tradiţie. Asemenea exemple de necruţare sînt multe 
în războaiele napoleoniene. În iulie 1799 debarcase în Egipt 
şi se închisese în cetatea Abukir o armată turcă de 12,000 de 
oameni perfect înarmaţi. În curînd, pe lingă aceştia, mai 
sosiră încă 3.000. Era un obstacol de temut şi un mare pericol 
pentru Egiptul abia cucerit. Turcii construiră în grabă for- 

tificaţii excelente. De asediu nu putea fi vorba, căct inamicul 
era ajutat pe mare de englezi. Napoleon se hotărî pentru 
atacul frontal, asaltul direct, cu orice preţ. Ordinul de atac 

era pentru ziua de 25 iulie, ora 2 dimineața, Lannes şi Murat 
cu detaşamentele lor au pătruns cei dintii în fortăreață. După 
e venea şi grosul forţelor. Întreaga armată; turcă fu măcelă- 
rită. „Această bătălie era una dintre cele mai splendide pe care 

le-am văzut. Din întreaga armată debarcată, nu a scăpat nici 
un singur om“ — comunica Napoleon după două zile, sub 
impresia încă proaspătă a asaltului. Dar astfel de atacuri fron- 
tale costau scump şi pe francezi, de aceea Napoleon se hotăra 
pentru ele numai atunci cînd nu avea altă soluţie. 

Deşi aprecia mult vitejia, dibăcia şi arta specifică în 
luptă, manifestate pe plan individual, Napoleon era de părere 
că nici chiar nişte călăreţi îndrăzneţi (cum erau mamelucii sau 
cazacii) nu puteau, în formaţii desfăşurate, să reziste maselor 
compacte şi disciplinate ale unei armate europene. Admitea 
totuşi că în ciocnirile dintre grupuri mici, astfel de călăreți 
excelenți puteau avea superioritatea, şi într-adevăr o aveau. 
Dar Napoleon a repetat mereu adevărul că, pînă a sfîrşit, 
masele de oameni decid totul. Arta unui comandant militar 
rezidă în: a şti să recruteze, să înarmeze şi să instruiască 
repede mari batalioane, să creeze armate masive; a şti, în 
momentul loviturii decisive, să apară cu toată arniata la locul 
voit; a şti, atunci cînd începe o bătălie, să nu cxuțe marile 
batalioane, dacă aceasta e necesar pentru a o cîştiga ; a şti ca, 
odată adunate aceste forţe masive, să nu evite şi să nu amine 
niciodată bătălia, ci să caute deznodămintul decisiv cel mai 
rapid în momentul apariţiei primelor şanse ale victoriei ; ; în 
sfirşit — lucrul cel mai greu — a şti să găsească în dispozi- 
tivul adversarului punctul asupra căruia trebuie îndreptată 
lovitura decisivă. Napoleon spunea că întîmplarea şi norocul 
joacă şi ele un rol real în război, dar că faptele cu adevărat 
mari depind de calităţile personale ale comandantului, de 
efortul minţii, de ştiinţa, de priceperea lui de a acţiona me- 
todic, de facultatea de a combina, de inventivitate, de prezenţa 
de spirit. „Nu geniul este acela care, în cutare sau cutare îm- 
prejurare neaşteptată pentru alţii, îmi dezvăluie în chip tainic 
ceca ce am de spus sau de făcut, ci raţiunea şi judecata“ — a 
spus cîndva Napoleon. Alexandru Macedon, Cezar, Hannibal, 
Gustav-Adolt nu au ajuns mari fiindcă i-a ajutat norocul, ci 
norocul i-a ajutat fiindcă erau mari şi ştiau să-l folosească. 
Aşa spunea Napoleon spre sfirşitul vieţii sale. 

Cu toate cele citeva greşeli întîmplătoare şi cîteva semne 
de oboseală, după părerea unanimă a strategilor şi a tacticieni- 
lor care i-au studiat istoria, geniul militar al lui Napoleon, 
care consta în arta de a folosi toate mijloacele „pentru a-şi 
rcaliza scopurile, nu slăbise de loc în 1813—1814 î în raport cu 
cei mai buni ani din cariera sa. Chiar și în 1815, atunci cînd 
avea la dispoziţie mult mai puţine forţe. decit inamicul, atunci 
cînd situația politică devenise disperată şi cînd I Napoleon 
însuşi suferea de o îndelungată depresiune fizică, el concepu 
un plan strategic pentru nimicirea, treptată .a armatelor ina- 
mice, plan tot atît de remarcabil ca şi acela care, în 1796, în 
prima sa campanie din Italia, îi reuşise dër de admirabil. Tar 
strălucitul început de executare a acestui plan (înfrîngerea lui 
Blücher la Ligny) şi continuarea acţiunii (bătălia de la Wa- 
terloo, unde numai faptul excepţional şi întîmplător al sosirii 
lui Blücher la timp a salvat pe Wellington de un dezastru ine- 
vitabil) — toate acestea dovedesc că. incomparabilul maestru 
al artei militare rămăsese acelaşi. 

Totuşi, în timpul acestor din urmă bătălii, începuse să-i 
lipsească ceva care, după el, pentru un comandant militar este 
lucrul cel mai important, mai important chiar decît geniul 
însuşi: nu mai avea încredere în succesul final, simţea că 
timpul său trecuse. „Nu mai aveam acea încredere în mine 
însumi, pe:care o avusesem la început“ — spunea el lui Las 
Cases, vorbind despre Waterloo. 

Ceea “ce i-a pricinuit această „pierdere a încrederii în 
propriile forţe au fost greșelile săvirşite, care erau în primul 
rind greşeli de natură politică. Grandioasele, irealizabilele pla- 
nuri politice de cucerire a lumii au determinat dezastruoasele 
abateri ale lui Napoleon de la propriile-i legi strategice. 

Să luăm în considerare doar tehnica cuceririi : cum puteau 
să se împace ocupaţia militară a imensului imperiu european 
pe care-l cucerise, cu ocuparea unor teritorii ruseşti şi paza 
căilor de comunicaţie spre Moscova ? De unde aveau să fie 
luate, în aceste condiţii, forţele necesare pentru bătăliile ur- 
mătoare, pentru cucerirea Rusiei ? În ce mod putea el urma 
propria- i regulă : a fi întotdeauna mai tare decît inamicul în 
locul şi momentul voit ? Cum putea reuși, în sfîrșit, să învingă 
simultan în bătăliile de lingă Madrid și în bătăliile dintre 
Smolensk şi Moscova ? 

În realizarea grandioaselor sale acţiuni militare, Napoleon 
căuta să nu se abată de la un principiu al său de bază: paza 
riguroasă a comunicaţiilor. Tocmai din această cauză au şi 

slăbit atit de mult rpițioacete sale în cursul campaniei din 
Rusia, încă cu mult fpafnte de retragere, Din 420.000 de oa 
meni pe care-i avuse la Niemen în iunie 1812 şi cu care 
trecuse frontiera, nu ' 363.000 au continuat Înaintarea, în 
adincul Rusiei. Ceilalţitgrebuiau să protejeze flancurile de nord 
şi de sud ale drumului rmat de armata de invazie. La Vitebsk 
ajunsese nu cu 363. e de oameni, ci cu 229.000, iar de 
Smolensk s-a apropiat cu 185.000. După bătălia de la Smo- 
lensk, lăsînd o garnizoană în acest oraş, s-a 4 apropiat de Gjatsk 
cu 156. 000 de oameni $. pe cîmpia de la Borodino ajunsese cu 
135.000, iar în Moscova au intrat cu el 95.000 de oameni. 
Deci, nu numai pierderile în lupte, bolile, clima au înghiţit 
marea armată, ci şi colosala lime de comunicaţie. De cei 
220. 000 de oameni, pe icare Napoleon nici măcar nu i-a adus 
pînă la Niemen, ci a:trebuit să-i împrăştie în imensul său 
imperiu european, cum; şi de ceilalți peste 200.000 care luptat 
în Spania, nici nu mai pomenim. 

Dar totodată sînt momente, spunea el lui Las Cases, cînd 
trebuie să dăm foc tuturor corăbiilor, să concentrăm toate 
forţele pentru lovitura decisivă şi să-l nimicim pe inamic prin- 
tr-o victorie zdrobitoare. În acest scop se întîmplă să fie 
necesar chiar şi riscul unei temporare slăbiri a liniilor de comu- 
nicaţie. „Pe cînd luptam în centrul Moraviei, în cursul cam- 
paniei din 1805, Prusia era gata să mă atace, iar retragerea 
în Germania era imposibilă. Dar am învins la Austerlitz. În 
1806... am văzut că Austria făcuse toate pregătirile să se 
arunce asupra comunicaţiilor mele şi că Spania era gata să 
invadeze Franţa prin Pirinei. Dar am învins la Iena.“ Și mai 
primejdioase încă au fost împrejurările în timpul războiului 
din 1809. „Dar am învins la Wagram.“ Napoleon spunea că 
orice. război trebuie să fie „metodic“, adică adînc gîndit, căci 
numai aşa are şanse de izbîndă. El a respins categoric părerea 
după care invaziile lui Ginghis-Han şi Tamerlan ar fi fost 
acţiuni spontane și- dezordonate ` „Aceste războaie de cuce- 
rire — a spus el contelui Montholon — au fost duse după 
reguli, în mod fundamentat; planurile (lui Ginghis-Han şi 
Tamerlan) au corespuns forţelor ŞI mijloacelor ce aveau la 
îndemînă şi numai aşa se explică, reuşita lor“. Trebuie să re- 
marcăm, în această privinţă, că istoricii orientalişti de după 
Napoleon confirmă în totul părerea lui despre cuceririle 
mongolilor. 

De mai multe ori şi în diferite prilejuri, Napoleon a spus 
că toată arta militară constă în a şti să concentrezi, în locul 

ieccsar şi la momentul necesar, forțe mai mari decît are ad- 
versarul în acel loc şi moment. Odată, cînd Gohier, membru 
al Directoratului, vorbind despre războiul din 1796—1797, 
i-a spus : „Adesea cu forţe mai mici dumneavoastră aţi bătut 
un inamic mai puternic“, Napoleon a negat, spunînd că el 
nu făcuse decit să se arunce cu iuţeală fulgerătoare asupra 
forțelor răzlețe ale inamicului și să le bată pe rînd, şi că, 
astfel, în fiecare din aceste atacuri luate în parte, el a fost 
în acel moment superior inamicului, cu toate că în total, nu- 
mărul soldaţilor inamicului era mai mare dectt numărul total 
al soldaţilor lui. 

Napoleon s-a preocupat mult de „moralul“ armatei sale. 
Menţinuse suprimarea pedepselor corporale decretată de re- 
voluţie şi se mira întotdeauna, atunci cînd vorbea cu englezi, 
cum mai puteau admite biciul în armată. 

„Ce se mai poate aştepta de la nişte oameni care au fost 
dezonoraţi ? Cum mai poate rămîne sensibil la onoare un om 
care a fost bătut în faţa camarazilor săi... În locul biciului, 
cu am condus prin folosirea sentimentului onoarei... După 
bătălie, îmi adunam soldaţii şi ofiţerii şi întrebam. cine sînt 
acei ce s-au distins mai mult.“ 

Îi avansa pe cei care se distingeau ŞI ştiau să scrie şi să ci- 
tească, iar pe cei ce nu ştiau carte îi punea să înveţe de zor 
(„cîte 5 ore pe zi“), apoi îi făcea subofiţeri şi, mai tirziu, 
ofiţeri. Napoleon ordona fără milă împuşcarea pentru greşeli 
grave, dar în general, se bizuia mult mai mult pe metoda re- 
compenselor, decît pe aceea a pedepselor. Ştia să răsplătească 
— cu bani, grade, decoraţii, onoruri publice — cu o largheţe 
nemaivăzută. „Credeţi oare că prin silogisme fi puteţi face pe 
oameni să se bată ? — exclamă el la 14 floréal 1801, în şe- 
dinţa Consiliului de stat, atunci cînd se discuta instituirea Or- 
dinului Legiunii de Onoare. Silogismele nu-s bune decît pentru 
savant, în “cabinetul său. Soldatul se bate pentru glorie, dis- 
tincţii, recompense. Armatele republicii au făcut atitea fapte 
mari fiindcă erau compuse din feciori de ţărani şi de fermieri, 
și nu din mercenari ; fiindcă ofiţerii lor erau oameni noi, nu 
din sînul nobilimii, şi erau ambiţioşi.“ 

Astfel, Napoleon şi-a creat în mod conştient, metodic și cu 
un strălucit succes, din materialul preg gătit de revoluţie, o ar- 
mată foarte puternică şi activă, care în mîna iscusitului maestru 
avea să săvirşească isprăvi fără seamăn în istoria militară. 

Una din calitățile sale o aprecia el însuşi ca fiind cea 
mai importantă şi de neinlocuit : voinţa de fier, tăria de spi- 

rit şi un curaj deosebit ce nu se confundă cu acela care te 
determină să te arunci într-un moment critic cu steagul în 
mînă pe podul de la Arcole, sau să stai timp de mai multe 
ore sub focul tunurilor ruseşti în cimitirul de la Eylau, ci te 
determină să iei asupra-ţi pe cea mai teribilă, cea mai grea 
dintre responsabilităţi — aceea a hotărtrii. Învingătorul unei 
bătălii nu este acela care i-a conceput planul sau a găsit so- 
juţia necesară, ci acela care şi-a luat asupra-și răspunderea 
executării lui. 

După părerea tuturor autorităţilor în materie, Napoleon 
era tot atît de mare în arta cîştigării bătăliilor — ca tactician 
— pe cît era de mare ca strateg, adică, în arta cîştigării răz- 
boaielor, şi ca diplomat, în arta de a-şi impune integral voinţa 
sa inamicului $ învins, căruia, odată ce-i fuseseră definitiv frînte 
curajul şi capacitatea de împotrivire, îi dicta tratatul pe care 
îl dorea el. Aceste trei calităţi formau în fiinţa lui un tot ar- 
monios. Cînd bătălia generală era cîştigată, Murat cu cavale- 
ria sa era trimis în urmărirea inamicului şi pentru nimicirea 
lui definitivă. Odată împlinită şi această misiune a lui Murat, 
pentru transformarea cîştigării bătăliei în ciştigarea războiu- 
lui, urmărirea inamicului trebuia continuată şi terminată „la 
masa verde“, prin formulări şi cereri diplomatice. 

De obicei, cînd începea un război, Napoleon căuta ca 
printr- un atac fulgerător şi una sau două lovituri nimicitoare 
să-şi doboare inamicul şi să-l constrîngă să ceară pace. 

Aceasta H determină pe Clausewitz să definească metoda 
lui Napoleon de a conduce războiul ca un fenomen cu totul 
nou în istorie, ca o apropiere a războiului „de perfecțiunea sa 
absolută“. El scrie : „de la Bonaparte, la început pentru o 
parte, apoi pentru cealaltă £, războiul a devenit iarăşi o ac- 
ţiune a întregului popor. Natura lui s-a modificat i în între- 
gime sau, mai precis, războiul s-a apropiat mult de adevărata 
sa natură, de perfecțiunea sa absolută. Energia conducerii 
războiului a crescut mult în urma înmulțirii mijloacelor, a 
lărgirii perspectivei succeselor posibile şi a puternicei excitări 
a minţilor. Scopul însuşi al operaţiilor militare a devenit ni- 
micirea inamicului ; oprirea lor şi începerea tratativelor nu 
mai erau posibile decît atunci cînd inamicul era doborit și 
istovit.“ 2 Totuşi, această profundă apreciere a lui Clausewitz 


t Adică, la început pentru francezi, în anii luptei împotriva inter- 
venţioniştilor, apoi pentru popoarele care se apărau impotriva lui Na- 
poleon. 

2 Clausewitz, Despre război, Voengbiz, 1935, pag. 545. 

asupra metodei napoleoniene de conducere a războiului, făcută 
în legătură cu studierea problemei „dimensiunilor obiectivelor 
politice ale războiului şi ale efortului“, trebuie să fie com- 
pletată cu indicaţia că Napoleon, el însuşi, deosebea 
două categorii de războaie (ofensive și defensive), fără să le 
delimiteze în mod precis, aceasta depinzînd de caracterul cu- 
tărui sau cutărui război concret, condiţionat de situaţia poli- 
tică şi de raportul de forţe. În comentariile sale asupra lucră- 
rii generalului Rognat, publicată în 1816, Napoleon scria : 
„Orice război ofensiv este un război de invazie, orice război 
bine condus este un război metodic. Războiul defensiv nu 
exclude ofensiva, întocmai după cum nici războiul ofensiv 
nu exclude defensiva, cu toate că scopul său este trecerea 
frontierei şi invazia ţării inamice.“ 

Aruncînd o scurtă privire asupra campaniilor, celor mai 
mari conducători de oşti, Napoleon considera că peste de 
prisos să se vorbească despre aşa-zisele sisteme ale artei mi- 
litare“. Cu toate acestea, ca şi toți marii conducători de oști, 
urmărea și el să zdrobească şi să nimicească pe inamic. 

Părerea lui Clausewitz, pe care am citat-o aici, este uni- 
laterală. Jomini, bunăoară, nu exprimă nicăieri ceva asemănă- 
tor. Aici trebuie să amintim că Engels, deşi aprecia marile 
calități ale operelor lui Clausewitz, totuşi pentru studiul său 
asupra lui Napoleon îl prefera pe Jomini. Iată ce scria Engels 
lui Joseph Weidemeyer (la 12 aprilie 1853) : „la urma urmei, 
Jomini este totuşi cel mai bun istoric al lor (al campaniilor 
napoleoniene — E. 7.), în timp ce Clausewitz, acest geniu 
înnăscut cu toate că are cîteva lucrări excelente, nu prea îmi 
place“. 

Napoleon s-a purtat fără milă şi-i urma pe acei „iacobini“ 
care voiau ca binefacerile cuceririlor revoluţiei să se reverse 
şi asupra maselor plebee. 

Apărarea proprietăţii, a oricărui fel de proprietate, prin- 
tre care şi proprietatea funciară parcelară, adică, mica Şi inà- 
runta proprietate țărănească, atît de mult extinsă sub revo- 
luţie, ajunsese una din temeliile politicii lui interne, cu toate 
că, aşa cum spune Marx în „Sfinta familie“, el căuta să 
subordoneze interesele diferitelor cercuri ale burgheziei inte- 
reselor imperiului său. Categoriile de „neproprietari“ — de 


1 K. Marx şi F. Engels, Opere, vol. XXV, pag. 183, ed. rusă. 

pildă muncitorii din Paris, muncitorii din Lyon, din Amiens, 
din Rouen — erau pentru el un element de nelinişte, dar Na- 
poleon era destul de inteligent pentru a nu socoti drept sin- 
gurul mijloc de apărare împotriva lor numai patrulele şi 
pichetele, jandarmeria şi reţeaua de spionaj creată de Fouche, 
ideală în ceea ce priveşte abilitatea şi eficacitatea ei. S-a stră- 
duit întotdeauna să ţină piept valurilor şomajului care, în 
1811, de exemplu, aruncase în stradă mii de muncitori 
flămînzi. Această situaţie a folosit-o de asemeni pentru a 
justifica atit blocusul continental, cît şi crîncena -exploatare 
şi monopolizare economică a ţărilor cucerite în numele desfa- 
cerii producţiei franceze, în numele ieftinirii materiilor prime 
necesare industriei franceze. 

Principalele motive ale politicii economice napoleoniene 
au fost dorinţa de a da industriei franceze supremaţia pe 
glob şi voinţa tenace, indiscutabil legată de prima dorinţă, de 
a înlătura Anglia de pe toate pieţele europene. 

Dar în domeniul raporturilor dintre muncitori şi exploata- 
tori, Napoleon nu numai că a menţinut în întregime şi a intro- 
dus în legislaţia sa sistematizată legea Le Chapelier — lege 
a exploatatorilor — care interzicea pînă şi o vagă aparenţă 
a unei greve, ci a făcut şi un pas înainte pe calea apăsării şi 
exploatării muncitorului, înfiinţind „cărţulia de muncă“. 

Cum de s-a întîmplat, însă, că nici chiar în cele mai cri- 
tice momente muncitorii nu s-au răsculat împotriva împăra- 
tului ? Cum se face că în anii 1816, 1817, 1818, 1819, 1820, 
1821, tribunalele monarhiei restaurate a Bourbonilor au con- 
damnat mereu la multe luni de închisoare, atît la Paris cât 
Şi în provincie, muncitori care strigaseră „subversiv“ : „Trăiască 
împăratul !“ ? 

Am căutat în cartea de faţă să dau un răspuns acestei 
chestiuni. Explicaţia faptelor este următoarea : muncitorii în- 
ţelegeau instinctiv că ordinea burgheză postrevoluţionară, re- 
prezentată prin Napoleon, era totuşi mai avantajoasă pentru 
ei decît tot mucegaiul aristocrat-feudal pe care-l aduceau 
furgoanele în urma armatelor aliate. 

Populaţia muncitorească stabilă din suburbiile Saint-An- 
toine şi Saint-Marceau, din cartierele Temple şi Mouffetard 
nu uitase încă zilele eroice ale revoluţiei. Dar în timpul celor 
100 de zile“, chiar şi cei mai sincer ataşaţi tradiţiilor revo- 
luţionare vedeau în Napoleon pe cel mai mic din cele două 
rele, cel mai mare fiind, în ochii lor, restaurarea feudalismului. 

Dacă în Franţa, în lupta împotriva pericolului restaurării 
vechiului regim, Napoleon reprezenta era cea nouă — era in- 
dustrială, era progresistă din punct de vedere economic — 
apare evident că şi cuceririle lui au avut un rol revoluţionar, 
de distrugere a bazelor Europei feudale. 

Marx şi Engels au subliniat întotdeauna impulsul pro- 
gresist dat de Napoleon. „Napoleon a lichidat Sfîntul Im- 
periu Roman şi a redus numărul statelor mici din Germania, 
formînd state mari. El a adus codul său de legi în ţările cuce- 
rite, un cod infinit superior tuturor codurilor existente şi care 
recunoştea în principiu egalitatea.“ 1 După Engels, Napoleon 
nu a fost înţeles nici de către ţăranii germani, nici de către 
biirger-ii germani pe care-i supăra scumpetea cafelei, a zahă- 
rului, a tutunului etc., cu toate că tot blocusul continental 
a fost cauza care a dat naştere propriei lor industrii. „În 
plus, ei nu erau oameni în stare să înţeleagă planurile mă- 
rețe ale lui Napoleon. Ei îl blestemau pentru că le lua copiii 
şi îi ducea în războaiele puse la cale cu banii aristocrației 
şi ai burgheziei din Anglia, şi socoteau drept prieteni tocmai 
clasele de englezi care erau într-adevăr vinovate de aceste 
războaie...“ 2 

„Napoleon a aplicat în alte ţări regimul terorii — care 
îşi îndeplinise misiunea în Franţa — sub formă de război, şi 
acest «regim al terorii» era imperios necesar în Germania.“ 5 

Într-un articol împotriva lui Bakunin (din 14 februarie 
1849), citim : „Dar fără violenţă, fără cruzime nu poţi să 
impui ceva în istoric, şi dacă Alexandru, Cezar şi Napoleon 
ar fi posedat acea emotivitate la care face acum apel pansla- 
vismul în interesul clienţilor lui decăzuţi, ce s-ar fi ales atunci 
de istorie!“ 4 | 

Marx şi Engels găseau chiar (în legătură cu incapacitatea 
de care au dat dovadă de ambele părţi conducătorii războiu- 
lui din Orient, din 1853 pînă în 1855) că hotărîrea cu care 
acţiona Napoleon era „mai umană“ decît acţiunile incapa- 
bililor epigoni. 

„Pe drept cuvint se poate spune că Napoleon cel mare, 
«călăul» 'atitor milioane de oameni, cu felul lui curajos, hotă- 
rît şi nimicitor de a duce războiul, era un model de omenie 


m 


K. Marx şi F. Engels, Opere, vol. 2, E.S.P.L.P., 1958, pag. 597. 
Ibidem. 

Ibidem. 

4 Ibidem, vol. 6, Editura Politică, 1959, pag. 310. 

în comparaţie cu şovăielnicii «bărbaţi de stat» de la condu- 
cerea acestui război cu Rusia...“ 1 

Fără a căuta să micşoreze rolul revoluţionar al cuceririlor 
napoleoniene în Europa, Engels nu închide ochii nici cît de 
puţin asupra faptului că, spre sfîrşitul domniei, Napoleon se 
transforma tot mai mult în monarh de „drept divin“... 
„Faptul că Napoleon s-a unit cu vechile dinastii antirevo- 
luţionare prin căsătoria sa cu fiica împăratului Austriei, că 
în loc să distrugă orice vestigiu al vechii Europe a preferat 
să încheie un compromis cu ea (sublinierea noastră — E.T.) 
— faptul că a rîvnit la cinstea de a fi primul între monarhii 
europeni şi că în consecință a făcut tot ce a putut pentru a 
face curtea sa să semene cît mai mult cu curţile lor — aceasta 
a fost marea sa greşeală.“ Ceea ce l-a pierdut în cele din 
urmă, după părerea lui Engels, a fost faptul că începuse şi el 
să se încline în faţa „principiului legitimismului“. 2 

Înfrîngerea tuturor monarhiilor continentale de către Na- 
poleon a fost rezultatul unei lupte titanice, care pînă la urmă 
i-a epuizat forţele, fiindcă de partea Europei economiceşte 
înapoiată în comparaţie cu Franţa napoleoniană, era Anglia, 
care din punct de vedere economic o luase cu mult înainte 
Franţei napoleoniene iar, din punct de vedere strategic, ca 
urmare a faptului că flota engleză stăpinea mările, se afla 
la adăpost de atacurile directe ale lui Napoleon. 

Napoleon şi-a dat seama numaidecit că Anglia era inami- 
cul cel mai de temut. A voit s-o învingă în răsărit, din Egipt 
şi Siria, s-a pregătit s-o învingă la Londra, pornind din tabăra 
de la Boulogne. Nereuşind în nici una din aceste încercări, el 
hotărî să alunge de pe piețele întregii Europe mărfurile en- 
gleze, şi nu prin abundența, calitatea şi ieftinătatea mărfuri- 
lor franceze — căci lucrul acesta era imposibil — ci cu baio- 
nete şi puşti, cu soldaţi şi vămi. Dar, pentru a ruina Anglia 
nu era totuşi destul să-i distrugi industria ; ea trebuia lovită 
şi în comerţul, şi în navigația ei comercială, trebuia redusă 
la zero importanţa coloniilor ei. Napoleon încercă şi această 
cale, prohibind importul zahărului, bumbacului şi indigoului, 
ceaiului indonezian, al cafelei şi mirodeniilor. Realizarea 


1 K, Marx şi F. Engels, Opere, vol. 10, Editura Politică, 1961, 
pag. 256. 
2 Ibidem, vol. 2, E.S.P.L.P., 1958, pp. 598—599. 

blocusului continental cerea în chip logic ca întreaga Europă 
şi Rusie să i se subordoneze fără murmur lui Napoleon, ? în- 
semna deci monarhie universală, spre care împăratul se în- 
drepta ' vădit încă de Ja Austerlitz, ascunzindu-şi destul de 
transparent această tendinţă sub termenul de „Împărat al 
Occidentului“. Tendinţa aceasta a devenit şi mai clară după 
Tilsit. Pornit pe acest drum, nu se putea să nu ajungă la 
pieire şi, într-adevăr, a pierit. | 


IV 


“Toate încercările de a prezenta pe Napoleon ca un geniu 
bun, fără păcate, ce a sălăşluit pe pămînt numai pentru feri- 
cirea neamului omenesc, toate eforturile de a explica cei 20 
de ani de neîntrerupte vărsări de singe exclusiv prin necesi- 
tatea „de apărare“, toate străduinţele (în această privinţă se 
disting, mai ales, istoricii francezi) de a fi prezentat în alb 
anumite acţiuni negre, legate în mod direct de numele lui Na- 
poleon, sînt cu desăvirşire zadarnice. El însuşi, de altfel, nu 
a manifestat nici un fel de tulburare la amintirea lor. Se pare 
că se considera atît de sincer şi definitiv identificat cu Franţa, 
încît avea pregătită dinainte justificarea pentru orice făcea : 
fericirea Franţei, gloria Franţei, siguranța Franţei — iată 
justificarea, față de sine pentru tot ce făcea. 

Am arătat mai sus care era clasa ce reprezenta în ochii 
lui Franţa : în primul rînd era clasa marii burghezii şi, în 
parte, țărănimea proprietară. 

Dar trecînd de la latura „morală“ (sau „moralizatoare“) 
la cea intelectuală, putem înţelege pe lordul Roseberry, care 
a spus că „Napoleon a dus la infinit ceea ce pînă la el era 
socotit ca limita extremă a gîndirii şi a energiei umane“. Un 
alt englez, profesorul Holland Rose, care nu este nicidecum 
admiratorul lui Napoleon şi care în multe privinţe are o 
atitudine negativă faţă de el, îl consideră şi el printre cei 
mai mari „nemuritori“ pentru nemaiauzit de uriașele şi va- 
riatele daruri cu care l-a înzestrat natura şi pentru locul pe 
care l-a ocupat în istoria lumii. „Napoleon ştia să decidă 
într-o clipă soarta întregului continent, şi s-o facă în aşa fel 
încît hotărîrea lui să vădească totodată geniu şi tenacitate 


în realizarea ţelurilor.“ 1 


1 K. Marx şi F. Engels, Opere, vol. 9, Editura Politică, 1959, 
pag. 6. 


428 


Cruzimea lui nu era o patimă, ci o totală indiferenţă 
faţă de oameni, în care nu vedea. altceva decît mijloace și 
instrumente. Cu toate acestea, atunci cînd cruzimea, perfidia, 
înşelăciunea i se păreau necesare, le folosea fără nici un pic 
de ezitare. Iar inteligența sa rece D spunea că, în condiții 
similare, dacă este posibil, e mai bine să-ți atingi scopurile 
fără cruzime. Şi a respectat această regulă acolo (dar numai 
acolo) unde, după înţelegerea, lui, împrejurările o permiteau. 
Obiectivele cele mai esenţiale pe care şi le-a propus după 
Tilsit şi, mai ales, după Wagram, erau adesea fantastice și 
irealizabile, dar în eforturile ce făcea pentru a le atinge, spi- 
ritul său îi da indicaţiile cele mai felurite, descoperea mijloace 
neaşteptate, controla neobosit şi esenţialul şi amănuntele, fără 
să se piardă printre aceste amănunte. Ştia, contrar proverbu- 
lui, să vadă dintr-o dată şi pădurea, şi copacii, şi, chiar şi 
ramurile şi frunzele copacilor. 

Avea: pasiunea puterii ai a gloriei, dar mai ales a puterii. 
O preocupare concentrată, o egen dusă la extrem, o 
permanentă predispoziţie la suspiciune şi iritare îl stăpîneau 
în cel mai înalt grad. Un cult, care atingea marginile super- 
stiţiei, l-a înconjurat at de îndelung, încît fire prin a se 
obişnui cu el pînă la punctul de a-l considera drept ceva 
firesc, ceva ce i se cuvenea. Dar şi această adoraţie era 
apreciată de el mai mult sub aspectul profitului real pe 
care i-l putea aduce. Avea convingerea fermă ca principalele 
pîrghii pentru: a. acţiona asupra oamenilor sînt frica şi in- 
teresul, nu iubirea. Excepţie, în parte, făcea numai pentru 
soldaţii săi. Într-o zi, în apogeul puterii sale, întrebă pe 
neaşteptate pe cei din anturajul său ce ar face oamenii la 
vestea morţii lui. Toţi s-au grăbit, bineînţeles, să-i descrie 
jalea generală ce ar fi urmat. Dar el îi întrerupse ironic 
şi spuse că, la aflarea acestei veşti, Europa ar scoate un sus- 
pin de uşurare şi ar zice: „Uf!“ 

Napoleon ştia că soldaţii îl adorau. În ceea ce-l priveşte, 
afecțiunea lui pentru soldaţi nu era de fel atît de puternică, 
dar le acorda încredere. 

Moartea nu-l înspăimînta. După moarte, pe cadavrul său 
au fost găsite la spălare urmele unor răni de care nimeni 
nu ştiuse vreodată (afară de urma unei lovituri de baionetă, 
primită la Toulon în 1793, şi de rana de glonte în picior, da 

Regensburg în 1809). Probabil că spre a nu zdruncina mo- 
ralul soldaţilor în timpul luptei, el ascunsese la vremea lor 
celelalte răni şi recursese numai la ajutorul celor din preajmă, 
impunîndu-le să tacă. Nu s-a îndoit niciodată de gloria sa 
postumă nepieritoare, Viaţa sa extraordinară o explica mai 
ales printr-un concurs de împrejurări cu totul deosebite, ex- 
cepţionale, ce nu se întîlnesc, poate, decît o dată la o mie 
de ani. „Ce roman este şi viaţa mea!“ — a spus el o dată 
lui Las Cases, în insula Sf. Elena. 

Dispariţia lui din arena istoriei a avut asupra contempo- 
ranilor efectul încetării brusce a unui uragan, ce bîntuise 
îndelung cu o furie nemaipomenită. Încă înainte de Na- 
poleon, dezvoltarea economică şi socială slăbise, în lumea 
europeană de pe atunci, multe din vechile pîrghii politice 
ale feudalismului care durau de secole, distrusese baza multor 
suprasttucturi juridice şi statale ce continuau să existe numai 
în virtutea inerţiei, făcuse să putrezească nenumărate edificii 
cu faţade venerabile şi impunătoare. Uraganul, care s-a dez- 
lănţuit şi a bătut mulți ani de-a rîndul peste continent, şi în 
centrul căruia s-a aflat Napoleon, a distrus şi a culcat la 
pămînt un mare număr din aceste edificii putrede. Desigur, 
ele s-ar fi prăbuşit şi fără Napoleon, dar el le-a dat brînciul 
care le-a grăbit căderea inevitabilă. Meşteşugul morţii, în care 
el era maestru neîntrecut, i-a uşurat acest rol istoric. 

Un timp după Napoleon, în Europa Occidentală au mai 
putut supravieţui rămăşiţe de instituţii feudal-nobiliare, dar, 
cu cîteva excepţii — numai sub forma de cadavre galvani- 
zate. Revoluţia din 1830 în Franţa, cea din 1848 în Ger- 
mania şi Austria au dat, în acest sens, un impuls important 
curățirii acestor gunoaie de dărimături istorice, În Rusia, 
primul pas mare pe această cale (abolirea iobăgiei) nu a 
fost făcut decît în 1861, şi în mod forţat, cu scrişniri din 
dinţi, majoritatea nobilimii continutnd să nutrească făţiş in- 
tenţia de a anula — lucru care nu i-a reuşit — sau de a 
micşora — ceea ce i-a reuşit — concesiile pe care împre- 
jurările o siliseră să Je facă. 

Trebuie, totuşi, să admitem că Napoleon însuşi a făcut 
mult, chiar foarte mult pentru a uşura Europei feudale lupta 
şi victoria ei asupra lui. Pe măsură ce fostul general al 
guvernului revoluţionar francez era umbrit de împăratul 

francez, iar împăratul francez — de monarhul universal, 
acţiunea sa de eliberare a popoarelor din lanţurile feudalis- 
mului devenea tot mai şovăitoare (exemple: în Polonia, în 
1807—1812, unde eliberase pe ţărani, fără să le dea şi pă- 
mint, ceea ce de fapt însemna lăsarea lor sub servituţi ; în 
Rusia, în 1812) şi paralel cu aceasta, lupta pentru supunerea 
popoarelor şi a guvernelor bunului său plac devenea tot mai 
categorică şi mai îndîrjită, făcînd ca la înttiul prilej Europa 
să reacționeze cu şi mai multă hotărtre împotriva asuprito- 
rului universal. 

Iar în anii 1813 şi 1814, nu numai rămăşiţele clasei feu- 
dal-nobiliare vedeau salvarea în scuturarea jugului impus de 
Napoleon. Burghezia ţărilor supuse lui rÎvnea acum cu pu- 
tere eliberarea de sub jugul napoleonian, care o: împiedica în 
dezvoltarea ei. Burghezia din teritoriile cucerite înţelegea 
foarte bine şi simţea dureros faptul că Napoleon exploata 
sistematic şi nemilos aceste teritorii în folosul exclusiv al 
burgheziei franceze. Numai că de pe urma victoriei mişcării 
de eliberare naţională, care a dus la scuturarea jugului na- 
poleonian ce le fusese impus, nu a profitat direct burghezia, 
ci reacţiunea feudal-absolutistă, căci în Europa de atunci, 
burghezia era încă relativ slabă şi politic neorganizată. 

Aşa se explică faptul că, în anii 1813, 1814 şi 1815, a 
luptat împotriva lui Napoleon şi acea clasă a societăţii euro- 
pene care odinioară se entuziasma pentru „cetăţeanul prim- 
consul“, purtător al ideilor revoluţionare eliberatoare, cum 
mulţi îl credeau încă, în răstimpul dintre 18 brumar și pro- 
clamarea Imperiului. 

Politica lui economică în ţările supuse nu putea avea alt 
rezultat final. Pînă la sfirşit el nici nu a voit să înţeleagă 
acest lucru şi, organic, nu-l putea înţelege. Chipul în bronz 
cu coroana de lauri pe cap, cu sceptrul într-o mînă şi globul 
imperial în cealaltă, înălțindu-se în vîrful imensei coloane 
Vendôme din inima Parisului, turnată din metalul tunurilor 
vrăjmaşe pe care le-a capturat, aminteşte gîndul nebunesc 
de care se agăţase Napoleon : de a ţine în mîna sa întreaga 
Europă şi, dacă era posibil, şi Asia; de a le ţine cu aceeaşi 
putere cu care, pe monumentul său, stringe globul simbolic 
al puterii, această emblemă heraldică a monarhiei universale. 

Dar imperiul mondial. s-a prăbuşit. Soarta unei existente În- 
delungi nu au avut-o decît acele realizări ale lui Napoleon, 
care fuseseră condiționate ` şi pregătite înainte de întronarea 
lui £ prin adînci şi determinante cauze economico-sociale. Iar 
În. amintirea umanității va dăinui mereu figura aceluia care 
pentru unii evocă pe Attila, Tamerlan și Ginghis-Han, iar 
pentru alţii — umbrele lui Alexandru Macedon şi Iuliu Ce- 
zar, şi care, pe măsură Ce cercetările istorice înaintează, 
apare mot mai clar, în inegalabila sa originalitate şi uluitoare 
complexitate individuală, 


DESPRE ISTORIOGRAFIA NAPOLEONIANĂ 


Istoriografia napoleoniană este extrem de vastă. 

Cititorului care dorește să cunoască mai îndeaproape oricare aspect 
al activităţii lui Napoleon îi recomandăm lucrarea „Napoleon I“ de 
Kircheisen, cea mai nouă şi mai completă dintre bibliografiile existente 
şi care enumeră mai multe mii de cărți (fără să mai vorbim de articole). 

Cea mai mare parte a lucrărilor consacrate lui Napoleon în primele 
decenii după moartea sa nu fac altceva decît să-i cînte osanale patrio- 
tice. Această literatură a apărut ca o reacţie împotriva nesfîrșitelor 
pamflete, anecdote şi istorii apocrife despre el, scrise în primii ani ai 
restauraţici de către regalişti plini de ură împotriva „uzurpatorului“. Ca 
răspuns la aceste pamflete, au început să apară memorii, cum sînt opera 
în mai multe volume a ducesei d'Abrantăs, amintirile lui Chaptal, cărțile 
lui Las Cases şi ale altor memorialişti, apărute paralel cu primele în- 
cercări de studiu sistematic despre domnia lui Napoleon. 

Printre aceste prime lucrări, aceea care a făcut cea mai mare vilvă 
şi a dat într-adevăr un material bogat şi abil interpretat, a fost celebra 
„Istoria Consulatului şi a Imperiului“, în 20 volume, a lui Adolphe 
Thiers. În unele părţi ale ei, cum ar fi de exemplu descrierea faptică 
foarte amănunţită a tuturor bătăliilor date de Napoleon, această operă 
prezintă un real interes şi în zilele noastre. Dar punctul ei de vedere 
este fățiș „patriotic“ : în toate războaiele cîştigate, Napoleon are drep- 
tate. Thiers a fost numit istoricul succeselor“. El nu-l condamnă pe 
Napoleon decît pentru războaie pierdute și, chiar și atunci, procedează 
cu multă blindeţe. Tonul general al lucrării este plin de exaltare. Istoria 
lui Thiers urmăreşte numai problemele de ordin politic, diplomatic sau 
militar. Autorul este cu totul străin de problemele economice și nici nu 
bănuiește măcar necesitatea cunoaşterii lor pentru înţelegerea istoriei. 
Thiers a exercitat totuşi o influenţă considerabilă, fiind citit cu sete, 
ceca ce s-a datorat și stilului său clar. 

Cartea în mai muite volume a lui Walter Scott, una din primele 
cărți mari ale timpului despre Napoleon, are şi ea acelaşi caracter de 

strălucire exterioară. A fost scrisă de către celebrul romancier pentru 
marele public. Tonul ei de „patriotism“ englez este ostil lui Napoleon. 
Documentarea este destul de slabă şi superficială. Şi cu tot numărul ai 
mare de volume, această carte poate fi considerată cel mult ca o lectură 
atractivă. S-a bucurat de un succes extraordinar atit în Anglia cît şi 
în alte ţări, fiind tradusă în toate limbile europene. În Franţa, pe la 
mijlocul secolului al XIX-lea, istoriografia era atît de dominată de 
„legenda napoleoniană“, încît cartea lui Scott fu socotită un adevărat 
sacrilegiu. 

Cu această lucrare a sa, Walter Scott a vrut să dea un fel de 
răspuns lui Byron, care, în 1822, cu doi ani înainte de a muri, preamă- 
rise victoriile lui Napoleon, spunînd despre el că : „Nefiind din naştere 
el însuşi împărat, la caru-i de triumf pe-aceştia i-a-nhămat“. Romantic 
şi conservator, Walter Scott nu-i putea ierta lui Napoleon loviturile date 
lumii feudale, 

Să remarcăm, în treacăt, şi interesantul ecou pe care cartea lui 
Scott l-a trezit la Hegel. 

La 13 octombrie 1806, în ajunul bărăliei de la Iena, după ocuparea 
oraşului de către Napoleon, Hegel D scria lui Nithammer: „Am văzut 
pe împărat, acest suflet al lumii (diese Weltseele), trecînd prin oraş în 
recunoaştere“. 

Mai tirziu, însă, renumitul filozof nu a mai vorbit astfel despre 
Napoleon şi a fost înclinat să vadă în acesta „biciul lui dumnezeu“. 
Totuşi, cartea lui Walter Scott, cu aprecierile ei pioase şi filistine asupra 
revoluţiei franceze şi Imperiului, îl revolta. La cele scrise de Scott, că 
„cerul“ ar fi trimis revoluția şi pe Napoleon pentru păcatele Franţei şi 
ale Europei, Hegel răspunde că dacă cerul drept hotărise astfel, însemna 
că revoluţia era şi ea dreaptă şi necesară şi că, deci, nu era o crimă. 
„Minte superficială Ir (Seichter Kopf) — aşa îşi încheia el însemnările 
despre Walter Scott. 1 

Între timp, documentaţia creştea irezistibil... Noi memorii despre 
Napoleon şi epoca sa apăreau fără întrerupere. Guvernul francez a 
editat, în 32 volume mari (in-quarto), scrisorile, ordinele şi decretele, 
dictate personal de Napoleon. Acestei ediţii i-au urmat altele, suplimen- 
tare. În Franţa, în Germania, în Italia şi Anglia se înmulțeau mereu 
monografiile asupra campaniilor sale, asupra diferitelor bătălii, asupra 
legislaţiei, diplomaţiei şi administraţiei. 

Şcoala romantică a adus un punct de vedere aparte în istoriografie, 
atribuind „eroilor“ un rol conducător în istoria omenirii. Cartea „Eroii 
şi cultul eroilor în istorie“ a lui Carlyle a avut o mare înriurire, şi 
această înrîurire extrem de acută şi dăunătoare s-a reflectat, desigur, 


1 Rosenkranz, Hegels Leben, Berlin, 1844, suplim. la Urkunden, 
S. 559. 

şi asupra literaturii consacrate lui Napoleon, căci, dacă exista cu ade- 
vărat o figură care să-i cucerească pe istoricii de tendință „eroică“, 
aceea nu putea fi alta decit Napoleon. 

Cel dintii protest serios în istoriografia napoleoniană împotriva 
acestei atitudini cu totul neştiinţiiice față de problemă l-a constituit 
cartea colonelului Charras despre campania din 1815, editată la Bruxelles, 
în 1858, sub Cel de al doilea Imperiu. Emigrant francez, Charras era 
un duşman al bonapartismului. Marx a spus despre Charras, în 1869, că 
„el a început atacul împotriva cultului napoleonian“. Edgar Quinet a 
luptat şi el împotriva „legendei napoleoniene“, voind să demonstreze că 
ideea „marelui imperiu“ cra străină Franţei şi că venea din Italia, ca 
fiind ascunsă în adîncul gîndirii tuturor marilor oameni ai Italiei. Cartea 
în cinci volume a lui Pierre Lanfrey (a început să apară în 1867 şi a 
atins unsprezece ediţii) este foarte ostilă lui Napoleon. Scrisă în timpul 
Celui de al doilea Imperiu, cînd au şi apărut primele două volume, 
lucrarea n-a fost numai un protest împotriva şcolii „eroice“ în istorio- 
grafia napoleoniană, ci şi o expresie a luptei împotriva cultului oficial, 
înăbuşitor, al tradiţiei napoleoniene : Lanfrey îi ura pe amindoi Na- 
poleonii : și pe unchi, a cărui istorie a scris-o, și pe nepot, sub a cărui 
domnie a trăit şi a militat. Pentru el, Napoleon I a fost un despot 
egoist, un oprimator al popoarelor, un sugrumător al libertăţilor, un tiran 
pătat de sîngele omenirii. Dus de dorinţa, în fond justă, de a combate cu- 
rentul de exagerări entuziaste care stăpinea atunci istoriografia napoleo- 
niană, Lanfrey a sfirşit prin a cădea în acceaşi greşeală ca şi adversarii săi : 
el a exagerat rolul istoric al lui Napoleon (pe care-l considera hotăritor în 
toate domeniile), rol care, după el, nu fusese pozitiv, ci negativ. 

Din punct de vedere metodologic, cade şi el în naivitate şi exagerări 
neştiințifice, ca şi nenumărați săi adversari din şcoala „eroică“. 

După sfîrşitul Celui de al doilea Imperiu, în domeniul istoriografiei 
napoleoniene îşi făcură apariția noi curente. Pe de o parte, în cursul 
primilor ani ai Celei de a treia Republici, cînd exista încă primejdia 
restaurării imperiului familiei Bonaparte, istoricii cu vederi republicane 
continuă lupta împotriva legendei napoleoniene. Cartea lui Joung a fost 
una din manifestările acestei lupte. Pe de altă parte, cartea „Les origines 
de la France contemporaine“ a lui: Hippolyte Taine (din care tocmai 
atunci apăruse al cincilea volum), produce o impresie puternică mai ales 
asupra profesorilor de istorie din universităţi. Sub directa impresie a 
fricii şi a urii împotriva Comunei din 1871, istoricul reacţionar al revo- 
luţiei franceze, care denaturează atît de adînc istoria oamenilor şi 
evenimentelor primei revoluţii, vede în Napolcon pe urmașul şi conti- 
nuatorul condotierilor italieni din secolele XIV, XV şi XVI, care trăiau 
din război şi pentru război, şi nu-l dezaprobă atunci cînd acesta înăbușă 
revoluţia şi nimiceşte republica, D 

Tot atunci, cam în perioada 1870—1890, începe publicarea (termi- 
nor în primii ani de după 1900) a celor opt volume ale lui Albert 
Sorel: „Europa şi revoluţia franceză“ ; ultimele patru tomuri fiind con- 
sacrate lui Napoleon. Sorel a scris după războiul franco-prusian. din 
1870—1871 şi din zelul. său patriotic s-a: născut teza care stăpîneşte 
pînă astăzi istoriografia franceză cea mai influentă: Franţa nu atacă 
pe nimeni; ca nu face decît să se apere pe „frontierele sale fireşti“, 
adică pe Alpi şi Rin. Războaiele lui Napoleon nu au fost decît în 
aparenţă războaie de agresiune ; în realitate, ele au fost războaie de 
apărare. Diplomat prin pregătirea şi cariera sa, Albert Sorel a pus mult 
talent literar, o vastă muncă de cercetător, multă cazuistică de bară şi 
viclenie diplomatică în încercarea sa de a dovedi justeţea acestei teze de 
nesusținut şi chiar neverosimilă. Dar lucrarea lui Sorel a lămurit: nume- 
roase şi interesante fenomene ale istoriei napoleoniene, iar din punctul 
de vedere al expunerii faptelor, ea poate fi foarte folositoare. Tonul 
față de Napoleon este entuziast şi emfatic. 

În 1894, o dată cu apariţia lucrării lui Arthur Lévy, „Napolcon 
intime“ — o foarte voluminoasă şi curioasă carte, consacrată îndeosebi 
trăsăturilor personale Ale eroului — s-a făcut un pas şi mai mare pe dru- 
mul alimentării „legendei napoleoniene“ şi a falsei apoteozări a împăra- 
tului. Cum se vede, Napoleon. întruneşte toată perfecțiunea morală şi dacă 
răposatul a avut într-adevăr vreo lipsă, aceasta a fost bunătatea inutilă 
faţă de oameni şi generozitatea sa fără margini. Frumuseţile morale ale 
acestui blind prieten al omenirii, blajin şi paşnic filantrop, abia de încap 
în cele 650 de pagini ale acestui biograf entuziast... Exagerările ridicole și 
caricaturale, inepţiile şi minciunile din cartea lui Arthur Levy nu au:îm- 
piedica de loc această carte, cu toate fanteziile ei, să aibă un succes con- 
siderabil în rîndurile publicului cult, semicult sau cu totul incult. 

Parţial înainte, dar mai ales după Arthur Lévy şi stimulat de suc- 
cesul acestuia, Frédéric Masson publică între 1890—1900, şi anii imediat 
următori numeroase volume despre Napoleon, despre încoronarea, familia, 
armata, curtea lui etc. Aceste amănunțite cercetări arhivistice, scrise şi 
ele într-un spirit de idolatrizare, au lămurit o mulțime de probleme: pur 
faptice. Dar, despre o viziune de ansamblu, despre un punct de vedere 
teoretic oricît de nejust sau unilateral, dar de sinteză, nu poate fi vorba 
la Masson. 

Mult mai serios decît Masson este Albert Vandal, continuatorul şi 
urmaşul cel mai talentat al lui Sorel. Cartea sa, „Napoleon şi Alexan- 
dru“, în care expune istoria războaielor franco-ruse şi a alianţei franco- 
ruse din timpul lui Napoleon I, a apărut succesiv în trei volume, în 
plină perioadă de apropiere diplomatică franco-rusă, între anii 1890— 
1897. Concepţia de bază este cea a lui Sorel: în realitate, Napoleon nu 
ar fi răspunzător de războaiele cu Rusia ca şi, în general, de nici un 

război. De altfel, ar putea fi, oare, Napoleon vinovat vreodată de ceva? 
După cît se vede, pentru Vandal, lucrul acesta nu-i clar. Cel puţin în 
următoarea să mare lucrare-în două volume, „Ascensiunea lui Napoleon“, 
apărută In 1902, cinci ani după.. terminarea primei: lucrări, Vandal, ex- 
punînd, cu talentul ce-l caracterizează, evenimentele dn 18 brumar (din 
punct de vedere literar, el scrie mai bine ca Sorel, şi chiar ca Taine), 
găseşte că Bonaparte nu ar fi răspunzător de introducerea despotismiului 
şi, în general, de nimic din cele ce a făcut atît înainte, cît ei după 
lovitura. de stat. Tonul de entuziasm susţinut întrece pe cel al ve- 
chilor istorici și chiar pe al lui Thiers. Totuși, această carte merită să 
fie studiată pentru bogăţia faptelor pe care le conţine şi: care alcătuiesc 
un tablou vast și precis al căderii Directoratului şi al agoniei acestuia. 
În primii zece ani după publicarea ei, această mate lucrare! în două 
volume (540 şi: 600 pagini) a atins 18 ediţii. 

Războiul din 1914—1918 şi perioada ce i-a urmat s-au făcut simțite 
şi în istoriografia napoleoniană. Pe de o parte, a luat avînt spiritul ei 
şovin şi războinic. Unele după altele au apărut volume, mari și mici, 
de specialitate sau de popularizare, despre războaiele şi acțiunile lui 
Napoleon. Putem să mai amintim un şir întreg de cărţi ale lui Edouard 
Driault (redactor-şef al publicaţiei speciale „Revue des études napolto- 
nienncs“), consacrate istoriei lui Napoleon. În aceste mari monografii, 
autorul aduce numerpase corective parţiale de fapte şi completări la 
materiale anterioare. Ultimele cărţi ale lui Driault sînt impregnate de 
tendințe ultrașovine și reacționare. 

În general, brusca ascuţire a reacţiunii burgheze, ce a urmat păcii 
de la Versailles, s-a manifestat în chip corespunzător şi în cărțile con- 
sacrate activităţii interne a lui Napoleon, ca și rolului său istoric în 
general. În acest sens sînt caracteristice (menţionez numai pe cele mai 
recente şi care pot prezenta cît de cît un interes faptic de sine stătător): 
„Napoleon“ — două volume (1934) de Louis Madelin, „Consulatul şi Im- 


periul“ — în două mari volume de acelaşi autor (1933), cartea lui Bain- 
ville. Cît priveşte studiul specia! în două volume al lui Aubry — „Sf. Elena" 
(1935) — el este preţios pentru istoria ultimilor ani din viaţa lui Napo- 


leon. Cele trei volume noi ale lui Edouard Driault, „Napoleon cel Mare 
(1930), rezumă numeroasele sale monografii şi întrec, prin bogăţia docu- 
mentaţiei faptelor, lucrările lui Bainville şi Madelin. Din 1936 a început 
să apară „Istoria Consulatului şi a Imperiului“ (proiectată în 12 vo- 
lume) de Louis Madelin. Tonul este entuziast și plin de pietate. 

La sfirșitul anului 1934, cunoscutul cercetător francez Albert Meynier 
a publicat cartea „Pentru şi contra lui Napoleon“. Autorul se făcuse 
cunoscut încă din 1928, printr-un studiu despre 18 brumar. În ultima sa 
lucrare el începe prin a expune: cele ce pot 'spune şi au spus duşmanii 
lui Napoleon ; apoi trece în revistă meritele împăratului față de Franţa. 

Concluzia generală este cu totul în favoarea lui Napoleon. Apariţia 
cărţii lui Meynier este, în sine, un fapt caracteristic pentru tendința 
apologetică a istoriografiei napoleoniene contemporane. Mult mai 
obiectivă şi ştiinţifică este cartea lui Lefebvre, apărută în 1932, în 
colecţia „Peuples et civilisations“. 

Iată deci care au fost cele mai de seamă curente ale istoriografiei 
napoleoniene în Franţa timp de o sută de ani. Am citat numai cîteva 
lucrări deosebit de remarcabile, de factură generală, care au exercitat 
o reală influenţă. În lista cu care se încheie această carte a mea mai 
amintesc cîteva monografii ce tratează diferite laturi ale vieţii şi acti- 
vităţii lui Napoleon. 

Cît priveşte istoriografia napoleoniană din celelalte țări europene, 
ea a urmat, în general, drumul trasat de cea franceză. Amintim pe 
Fournier şi imensul studiu în 9 volume, terminat în anul 1934, de 
Kircheisen, același savant elveţian care, în prealabil, a întocmit acea 
excelentă bibliografie asupra lui Napoleon de care am pomenit mai sus. 
Proporţiile acestor două biografii nu suferă desigur comparaţie : în cele 
9 volume imense ale sale, Kircheisen dă o expunere amănunţită, iar fie- 
care din ele măsoară aproape îndoitul oricăruia dintre volumele lui 
Fournier. Amîndouă lucrările, scrise în germană, din care a doua se spri- 
jină pe o cantitate considerabilă de date publicate şi inedite, se remarcă 
printr-o expunere lipsită de patimă şi prin ţinută ştiinţifică în tratarea, 
materialului. Englezii au publicat un mare număr de studii în legătură 
cu diferite probleme ale istoriei lui Napoleon. Cel mai izbutit este 
al lui Holland Rose. Al nouălea volum imens din „Istoria modernă“ 
universală, editată de Universitatea din Cambridge, este consacrat istoriei 
lui Napoleon. Se poate spune că este cea mai completă privire de an- 
samblu asupra epocii. Cititorul sovietic poate găsi o serioasă privire de 
ansamblu asupra epocii napoleoniene şi în primele două tomuri ale 
„Istoriei secolului al XIX-lea“ de Lavisse şi Rambaud (Soţekghiz, 1933). 

Istoria economică a epocii napoleoniene a fost în general puţin 
studiată pînă în anii din urmă, cu toată extrema abundență a materia- 
lului care se găseşte la Arhivele Naţionale cu privire la această parte a 
istoriei Primului Imperiu. În afară de lucrările lui Paul Darmstetter, de 
lucrările mele despre blocusul continental în Franţa şi în Europa şi despre 
viaţa economică a Italiei sub domnia lui Napoleon, afară de cartea lui 
Gustav Roloff despre politica colonială a lui Napoleon, de cartea recentă 
a lui Saintoyant despre aceleași probleme, de lucrarea savantului suedez. 
Heckscher despre blocusul continental (întemeiat, după cum arată autorul, 
în mare măsură pe materialul din monografia mea) și în afară de încă 
cîteva studii parțiale, puţin numeroase, aproape nimic cît de puţin siste- 
matic nu a fost făcut pînă acum în domeniul istoriei economice a im- 
periului napoleonian. 

Economia italiană sub domnia lui Napoleon, pe bază de documente 
inedite din Milan şi din alte arhive, a făcut obiectul volumului meu 
special „Le blocus continental en Italie“ (1928, Paris). 

La sfîrşitul anului 1936 a apărut cartea lui Louis Villa „Revoluţia A 
Imperiul“, vol. II (intitulat „Napoleon“). E un folositor îndreptar critico- 
bibliografic, care ne oferă un fel de privire generală asupra realizărilor 
ştiinţifice în istoria napoleoniană. Dar autorul nu cunoaşte prea bine istoria 
țărilor subjugate de Napoleon. Expunerea e schematică și prea fugitivă, 
amintind mai curînd de un manual. Bibliografia însă este foarte bogată. 

Studierea riguros ştiinţifică a istoriei napoleoniene va duce, în mod 
inevitabil, la revizuirea unui întreg şir de idei statornicite și foarte larg 
răspîndite — dar, prin aceasta, nu mat puţin false — cu privire la 
scopurile şi rezultatele activităţii lui Napoleon şi, în primul rînd, va 
trebui să ducă la prelucrarea intensivă a unor materiale de arhivă 
inedite, în legătură cu economia Imperiului. 

Ultima şi cea mai completă ediţie (1930) a lucrării lui Franz 
Mehring „Zur preussischen Geschichte, I. Vom Mittelalter bis Jena; 
II. Von Tilsitt bis Reichsgriindung“ („Despre istoria Prusiei, I. Din cvul 
mediu pînă la Iena, IT. De la Tilsit pină la întemeierea Imperiului“) 
este o vie încercare marxistă de popularizare a epocii napoleoniene 
(partea privitoare la Prusia). Paginile 292—380 din primul volum şi 
1—218 din al doilea sint consacrate istoriei Prusiei sub Napoleon şi 
sînt scrise, din punct de vedere literar, într-un stil atrăgător. Lucrarea 
lui Mehring este o polemică ascuţită, îndreptată împotriva scornirilor 
patriotarde şi a platitudinilor istoriografiei şovino-prusiene şi monarho- 
hohenzollerniene. Mehring, ca şi Engels, consideră stăpînirea Germaniei 
de către Napoleon ca un „progres istoric“ pentru această ţară. 

Cartea lui Mehring este, în realitate, una din puţinele opere mar- 
xiste, încă atît de rare, consacrate epocii napoleoniene. 

Se mai pot menţiona paginile consacrate lui Napoleon în cartea 
„Blutt und Eisen“ de Schulz, şi lucrarea lui Laufenberg (despre situaţia 
oraşului Hamburg sub ocupaţia franceză). Despre orașul Hamburg şi în 
general despre situația economică a Germaniei sub Napoleon mai poate 
fi consultat şi studiul meu, „„Deutsch-franzâsische Handelsbeziehungen 
zur Napoleonischen Zeit“ (Berlin, 1914) („Relaţiile comerciale germano- 
franceze pe timpul lui Napoleon“), bazat pe documente necunoscute 
autorilor acestor lucrări. 

O dovadă indirectă a interesului pe care l-a trezit în Europa şi 
America analiza istoricilor sovietici asupra activităţii lui Napoleon sînt, 
mai întîi, numeroasele traduceri în limbi străine, făcute după cartea mea 
şi, în al doilea rînd, menţiunile, recenziile, analizele critice, răsunetul 
pe care l-a avut apariţia acestei lucrări în Anglia, Statele Unire, Franța, 
Elveţia, Norvegia, Italia şi Polonia. 

